
PREFACE 


TO 

VOL. L OF THE COMMENTARIES. 


The present Volume commences the series in which will 
be contained the Theological Commentaries of Venerable 
Bede. He who studies them with care, will be surprised at 
the comprehensiveness with which the author treats his 
subject. Originality, indeed, in the general outline, is 
hardly to be expected; for Bede professedly based his 
explanations on the Commentaries of the early Fathers ; 
but in handling the individual parts and details, there is 
much of that quaintness and love of allegory which is 
conspicuous in all Bedels writings. These, however, are 
points which the reader may be left to discover for himself ; 
nor shall we any longer detain his attention from our 
author, whose Commentaries on the Old Testament are 
contained in this and the two following volumes. 

In principium Genesis^ tisque ad nativitatem IsaaCy et 
ejectionem IsmaeliSy libri iv. 

This work, of which a portion only, under the title of 
Hewameron sive de sex dierum creationey is found in the 
folio collections of the works, [Bas. iv. 1 — 26. Col. iv. 
1—18.] and in the Bibliotheca Patrum, where it is 
ascribed to Junilius Afer, [see Dallaeus de Vero Usu Pa- 
voL. VII. a 

trum, Gen. 1656. p. 16^ and Sixtus Sinensis Bibl. Sane. 
Col. lib. iv. p. 218, c.] was first made complete by 
Wharton, who, in his reprint [4to, Lond. 1693] of Bede’s 
Opera quaedam Historica, first published by Ware, Dub. 
1664, inserted the supplementary portion from an ancient 
MS. in the library of Lambeth Palace. It was about the 
same time published in Martene’s Thesaur. Anecdot. 
V. 115. Smith, Baronius, and Wharton, divide the work 
into four books, but in some of the manuscripts it is com- 
prised in three. 

The treatise is dedicated to Acca, Bishop of Hexham, 
and contains an interpretation of the first twenty chapters 
of Genesis, and ten verses of the twenty-first. It is here 
reprinted from Martene’s Thesaurus, which is more full 
than the edition of Wharton, as the editor has not been 
able to collate any fresh manuscripts. 

De tabemaculo et vasis ejm, ac vestibus Sacerdotum, 

libri III. 

This is an allegorical commentary on Exodus xxiv. 12, 
to XXX. 21. It occurs in the folio editions of the works, 
[Basil, iv. 1166—1280. Col. iv. 838 — 916.] and is called 
in the catalogue of Sixtus Sinensis, lib. iv. p. 219, a. 
Expositio in Exodum a xxiv. capite usque ad trigesimum, 
de tabemaculo, &c. 

The present edition is based on a collation of the Basle 
printed text, with four MSS., the first of which, preserved 
in the British Museum, [Reg. V. F. vi.] has been collated 
as far as the end of the first book : the second and third 
are manuscripts found in the public library at Boulogne 
sur Mer; the former of these has been collated from the 
words " Comedetis vetustissima veteram,” near the end 
of the first book to the end of the second book ; the latter, 
which is less correct, from the beginning of the third book 

to the words ^^Sed iidem ordines^^ [page 330, line 12]. 
The last of the four MSS. No. 1970, in the Bibliotheque 
Royale, at Paris, has been collated to the end of the 
work. 

In primam partem Samuelis^ i. e. usque ad mortem Saulisy 
libri III. 

This commentary is divided into four books in the 
folio editions, [Bas. iv. 208 — 440. Colon, iv. 167 — 332.] 
as well as by Cave and Baronius. According to this 
arrangement the first contains twelve chapters, the second 
eleven, the third ten, and the fourth ten. As far as the 
end of the third book was finished just before the death 
of Abbot Ceolfrid, a.d. 716 : the last book was added by 
the author at a later period. It will be noticed that the 
Epistolary Preface to Bishop Acca commences in a dif- 
ferent way firom former editions ; the additional passage 
at the beginning of the work has been recovered firom 
MS. 293, S. Germ. Bibl. Boy. Paris. 

The remainder of this commentary will be given in the 
next Volume. 

COMMENTARII 


IN 

PRINCIPIUM GENESIS, 

USQUE AD NATIVITATEM ISAAC ET EJECTIONEM ISMAELIS. 


PRiEFATIO AD ACCAM, 

EPISCOPUM HAGUSTALDENSEM. 

Dilectissimo ac Reverendissimo antistiti Accae, humillimus 
famulonim Christi Beda salutem : 

E principio libri Genesis^ in quo 
mundi hujus creatio descripta est^ 
multi multa dixere, multa posteris 
ingenii sui monimenta reliquere ; sed 
praecipue quantum nostra pusillitas 
ediscere potuit, Basilius Caesariensis^ 
quern Eustathius interpres de Graeco 
fecit esse Latinum; Ambrosius Medio- 
lanensis, Augustinus Hipponensis episcopus ; quorum pri- 
mus libris novem, secundus vestigia ejus sequens libris 
sex, tertius libris duodecim, et rursum aliis duobus specia- 
liter adversum Manichaeos descriptis, prolixa legentibus 
doctrinae salutaris fluenta manarunt : complete in eis pro- 
raisso Veritatis, quo dicebat : Qui credit in me, sicut dicit 
scriptura, flumina de ventre ejus fluent aquae vivae. £ 
quibus Augustinus etiam in libris Confessionum suarum, 
in libris quoque quos contra adversarium Legis et Prophe- 
tarum eximie composuit ; sed et in aliis sparsim opusculis 
suis nonnuUam ejusdem primordialis creaturae memoriam, 
cum expositione congrua fecit. Verum quia haec tam 

copiosa^ tam sunt alta, ut vix, nisi a locupletioribus, tot 
volumina acquiri ; tam profunda, ut vix,. nisi ab eruditio- 
ribus, valeant perscrutari; placuit vestrae sanctitati id 
nobis officii injungere, ut de omnibus his velut de amce- 
nissimis late florentis Paradisi campis, quae infirmorum 
viderentur necessitati sufficere, decerperemus. Nec seg- 
nior in exequendo, quae jubere es dignatus, extiti: quin 
potius statim perspectis Patrum voluminibus, collegi ex 
his, ac duobus in libellis distinxi, quae rudem adhuc pos- 
sent instituere lectorem, quibus eruditus ad altiorem dis- 
ceret fortioremque majorum ascendere lectionem. In quo 
opere sensum per omnia memoratorum, aliorumque aeque 
Catholicorum Patrum, nunc ipsis eorum, nunc breviandi 
causa meis sermonibus ; nunc tacitis eorum vocabulis, 
nunc commemoratis, pro ut opportunitas locorum dictabat, 
ponere studebam, perduxique opus usque dum ejectus 
Adam de Paradiso voluptatis, exilium vitae temporalis 
intravit : aliqua etiam de sequentibus sacrae historiae, si 
Deus voluerit, auxilio vestrae intercessionis comitante, 
scripturus, dum primo librum sancti Ezrae prophetae ac 
sacerdotis, in quo Christi et ecclesiae sacramenta sub figura 
solutae longae captivitatis, restaurati templi, reaedificatae 
sanctae civitatis, reductorum in Hierosolymam vasorum 
quae abducta, rescriptae legis Dei quae incensa fuerat, casti- 
gati ab uxoribus alienigenis populi, et imo corde atque 
anima in Dei servitium conversi, ut propheta simul et 
historicus conscripsit, parumper perscrutatus fuero, et 
aliqua ex his quae commemoravi sacramentis, apertiora 
studiosis, Deo favente, reddidero. Bene vale semper, 
amantissime Antistes, nostri memor in Domino. 


LIBER PRIMUS. 

IN CAP. I. In principio creavit Deus cesium et terram.’] 
Creationem mundi insinuans scriptura divina, apte primo 
statim verbo aetemitatem atque omnipotentiam Dei Crea- 

tons ostendit. Quern eiiim in principio temponim mun- 
dum creasse perhibet, ipsum profecto ante tempora aeter- 
naliter extitisse designate Et quern ipso conditionis initio 
coelum et tenram creasse Jiarrat ; in tanta celeritate opera- 
tionis omnipotentem esse declarat cui voluisse fecisse est. 
Nam humana fragilitas cum aliquid operatur; verbi 
gratia, cum domum sedificamus, in principio operis mate- 
riam praeparamus, et post hoc principium fodimus in 
altum, deinde immittimus lapides in fundamentum, deinde 
parietes augescentibus lapidum ordinibus apponimus, sic- 
que paulatim ad perfectionem operis propositi proficiendo 
pervenimus. Deus autem, cujus omnipotens manus est 
ad explendum opus suum, non eguit mora temporum, 
quia scriptum est : omnia qusecumque voluit fecit. Unde 
beneplacitum est, quia in principio creavit Deus ccelum 
et terram : ut aperte detur intelligi, quod utrumque simul 
a Deo factum est, quamvis utrumque simul ab homine 
dici non possit. Denique dicit propheta: Initio terram 
tu fundasti, Domine. Hie autem Dominus in principio 
coelum et terram creasse narratur: unde liquido coUigi- 
tur, quia factura est utriusque elementi pariter expleta, 
et hoc tanta velocitate divinse virtutis, ut necdum primum 
mundi nascentis momentum esset transcensum. Potest 
autem non improbabiliter intelligi in principio fecisse 
Deum coelum et terram in Unigenito Filio suo, qui inter- 
rogantibus se Judaeis, quid eum credere deberent, respon- 
dit : Principium quod et loquor vobis. Quia in ipso, ut 
ait apostolus, condita sunt omnia in coelis et in terra. 
Sed diligenter intuendum, ut ita quisque sensibus allego- 
ricis studium impendat, quatenus apertam historiae fidem 
allegoriando non derelinquat. Quod autem vel quale sit 
coelum, quod in principio cum terra factum est, sequenti-- 
bus verbis insinuatur cum dicitur. 

Terra autem erat inanis et vacuay ^c.] Ut quid enim 
haec de terra, praetermisso coelo, intulit, nisi quia nihil 
tale de coelo intelligi voluit? Ipsum est enim coelum 
superius, quod ab omni hujus mundi volubili statu secre- 

turn divinse gloria pnescientiae manet semper quietum. 
Nam de nostro ccelo^ in quo sunt posita luminaria, huic 
seculo necessaria, in sequentibus scriptura^ vel quomodo^ 
vel quando sit factum declarat. Non ergo superius illud 
coelum^ quod mortalium omnium est inaccessibile con- 
spectibus^ inane creatum est et vacuum ut terra, quae 
nihil in prima sua creatione virentium germinum vel 
viventium produxit animantium : quia nimirum suis inco- 
lis mox creatum, hoc est beatissimis angelorum agminibus 
impletum est ; quos in principio cum coelo et terra con- 
ditos esse, ac mox conditionem suam simul et totius 
creaturae primordialis ad laudem Creatoris retulisse tes- 
tatur ipse Conditor, qui loquens ad sanctum famulum 
suum Job dicit : Ubi eras quando ponebam fiindamenta 
terrae? Et paulo post: Cum me laudarent simul astra 
matutina, et jubilarent omnes filii Dei; astra videlicet 
matutina eosdem angelos, quos et filios Dei nuncupans 
ad distinctionem nimirum hominum sanctorum, qui post- 
modum creandi, ac velut astra vespertina post confessio- 
nem divinae laudationis per mortem erant camis occasuri ; 
e quibus videlicet astris matutinis, unum ob dispectum 
sociae Dei laudationis audire meruit: Quomodo cecidisti 
de coelo, Lucifer, qui mane oriebaris ? Corruisti in terram 
qui vulnerabas gentes, qui dicebas in corde tuo : In 
coelum ascendam, super sidera Dei exaltabo solium meum. 
(Isa. xiv. 12.) In cujus expositione sententiae sanctus 
Hieronymus meminit etiam superioris coeli, ita scribens: 

Vel antequam de coelo corrueret, ista dicebat ; vel post- 
quam de coelo comiit : si adhuc in coelo positus, quomodo 
dicit: Ascendam in coelum? sed quia legimus, coelum 
coeli Domino : cum esset in coelo, id est, firmamento ; in 
coelum, ubi solium Domini est, cupiebat ascendere, non 
humilitate, sed superbia. Sin autem postquam de coelo 
corruit ista loquitur; verba arrogantiae debemus intelli- 
gere, qui nec praecipitatus quiescat, sed adhuc sibi grandia 
repromittat, non ut inter astra, sed super astra Dei sit.^’ 
Merito itaque coelum coeli non inane vel vacuum esse 

factum memoratur, sed nec tenebris in eo vel abysso locus 
remanere ullus perhibetur, quod Dominus Deus illuminate 
et cujus lucerna est Agnus. Et merito inanis erat ac 
vacua terra, cum adhuc tota abysso, id est, immensa 
profunditate tegebatur aquarum. Merito tenebrae super 
faciem erant abyssi, cum necdum lux, quse has fugaret, 
creata est. Non autem audiendi sunt qui reprehendentes 
Deum, dicunt tenebras eum antequam lucem creasse: 
quia non Deus tenebras in aqua vel aere fecit ullas, sed 
ordine distincto providentiae suae, prius aquas cum coelo 
creavit ac terra, et has postmodum, cum voluit ipse, lucis 
gratia venustavit : quod eum usque modo et in aqua ipsa 
et in aere per quotidianum solis accessum ac discessum 
facere videmus. Neque enim aquas nisi a Deo factas 
credere fas est, quod etsi hie scriptura palam non dicit, 
palam tamen significat, cum has a Deo illustratas atque 
ad jussum ejus ordinatas insinuat, sed et Psalmus dicit 
aperte : Et aquae quae super coelos sunt, laudent nomen 
Domini : quia ipse dixit, et facta sunt. Ubi notandum, 
quod cum coelo in principio duo mundi hujus elementa, 
aqua videlicet et terra, nominatim facta memorantur, 
quibus tamen duo reliqua fuisse constat indita, ignem 
videlicet in ferro et lapidibus, quae terrae viscere jam tunc 
condita latebant : aerem vero in ipsa terra, cui esse per- 
mixtus, ex eo cognoscitur, quod cum fiierit humectata, 
et temperiem solis acceperit, mox vapores exhalat largis- 
simos. Ignem quoque ardentem terrae interioribus insi- 
tum, caUdi aquarum fontes, produnt, quae cum percepta 
quaedam metalla in profundo aquarum transcurrunt, non 
solum calidae, sed et ferventes insuper faciem telluris 
emanant. Non enim haec, ut quidem disputant, informi- 
ter invicem mixta, sed terra ipsis quibus et nunc est 
finibus undique versum circumscripta tabs tunc erat tota, 
qualis adhuc sub imo maris profundo ex parte remanet. 
Aquae autem universam ejus superficiem in tan tarn tege- 
bant altitudinem, ut ad ilia usque loca pertingerent, ubi 
nunc usque super firmamentum coeli ex parte residentes. 

nomen Dei Creatoris cum coells ccelorum laudare non 
desinunt. Ad haec tantum informis est ilia materies, de 
qua mundum esse factum testatur scriptura, quae in Dei 
laudibus dicit: Qui fecisti mundum de materia informi. 
Nam cuncta quae cum aquis et terra videre solemus in 
mundo^ vel de ipsis exordium naturae, vel sumsere de 
nihilo : Ipsa autem terra et ipsae aquae propterea nomen 
sortitae sunt materiae informis, quia priusquam in lucem 
venirent, unde formositatem haberent non erat. Quid 
autem inconveniens, si mundanae materiae fuerant tene- 
brosa primordia, ut accedente luce melius quod factum 
est redderetur, et tamquam proficientis hominis, quod 
postea futurum erat, hoc modo significaretur affectio, 
exponente apostolo ac dicente ; Quoniam Deus qui dixit 
de tenebris lumen splendescere, qui illuxit in cordibus 
nostris? Unde alibi dicit: Fuistis aliquando tenebrae, 
nunc autem lux in Domino : illo videlicet qui cum tene- 
brae essent super faciem abyssi, dixit, Fiat lux, et facta 
est lux. 

Et Spiritus Dei mperferebatur super aquas.'] Non est 
opinandum pueriliter quod Spiritus Creator, de quo scrip- 
turn est, quia Spiritus Domini replevit orbem terramm, 
positione loci, his quae erant creanda superferretur : sed 
intelligendum potius, quia virtute divina praecellebat cre- 
aturis, habens in propria potestate, quando aquarum 
illustraret abyssum, quando in locum eas secerneret unum, 
ut appareret arida, quando et quomodo creaturas ceteras 
pro suo nutu disponeret, in similitudinem videlicet fabri, 
cujus voluntas his quae fabricandae sunt rebus solet super- 
ferri. Quod ipsum quoque ad distinctionem superioris 
coeli pertinet, in quo mox perfecte omnia disposita Spiritus 
Sancti prassentia illustrabat : haec autem ut in inferiori- 
bus ; hoc est, hujus mundi creatui*is bene primordia con- 
ditionis ex tempore ad perfectum deducere intendebat. 
Nam et ideo Moyses superioris mundi tarn breviter fecit 
mentionem, quia de mundo hoc in quo homo factus est, 
ad instructionem generis humani sermonem facere insti- 

tuerat, sufficere credens, si omnem creatiirae spiritualis et 
invisibilis statum atque ornatum, uno coeli nomine, quod 
in principio factum dixit, comprehenderet : corporalem 
vero, visibilem et corruptibilem creaturam latius ex online 
describeret: id est, tacitis eis, quae altiora quaesitu et 
fortiora scrutati sunt homines, ilia potius quae essent a 
Deo praecepta sive promissa hominibus cogitanda pro- 
poneret. Unde etiam consulte de casu praevaricatoris 
angeli et sociorum ejus penitus reticuit: quia hoc nimi- 
rum ad statum invisibilis illius ac spiritualis creaturae 
pertinebat, cujus superioris et invisibilis creaturae sanctus 
Basilius in libro Hexameron secundo ita meminit : Arbi- 
tramur enim, quia si fuit quippiam ante institutionem 
sensibilis hujus et corruptibilis mundi, profecto in luce 
fuit. Neque enim dignitas angelorum, nec omnium coeles- 
tium militiae, vel si quid est, nominatum aut incompella- 
bile aut aliqua rationabilis virtus, vel ministrator spiritus 
degere posset in tenebris, sed in luce et laetitia decentem 
sibi habitum possidebat.^^ Bene autem cum in principio 
Deum, id est, in Filio Patrem fecisse coelum et terram 
praediceret, etiam Sancti Spiritus intulit mentionem ad- 
dendo : Et Spiritus Dei superferebatur super aquas ; ut 
videlicet totius simul Trinitatis in creatione mundi virtu- 
tem cooperatam esse signaret. 

Et dixit DeuSy Fiat Itix; et facta est lux.~\ Congruit 
operibus Dei, ut mundi omatum a luce incipiat : qui cum 
ipse sit lux vera, lucemque habitet inaccessibilem ; cujus 
beatissima visione mox creati in coelis coelorum angeli jam 
perfirui coeperant. Apte huic quoque seculo ornando 
primam materialis gratiam lucis donavit, ut esset unde 
cetera quae crearet apparerent. Quod autem dixisse 
Deus, sive ut lux fieret, sive ut alia quaeque, perhibetur ; 
non nostro more per sonum vocis corporeum credendus 
est, sed altius intelligendum dixisse Deum ut fieret crea- 
tura, quia per Verbum suum omnia, id est, per Unigeni- 
tum Filium fecit; de quo manifestius Evangelista Johan- 
nes: In principio, inquit, erat Verbum, et Verbum erat 

apud Deum, et Deus erat Verbum. Hoc erat in principio 
apud Deum^ omnia per ipsum facta sunt. (Joan. i. 2.) 
Quod ergo ait Johannes^ omnia facta sunt per Verbum 
Dei : hoc est, quod Moyses ait, quia dixit Deus : Fiat lux, 
dixit: fiat firmamentum; dixit: fiat et cetera creatura. 
Hoc quod Psalmus adjuncta Spiritus Sancti persona dicit : 
Verbo Domini coeli firmati sunt, et spiritu oris ejus omnis 
virtus eorum. Si autem quaeritur quibus in locis, jubente 
Deo, facta sit lux, cum adhuc abyssus omnem terrae 
amplitudinem contegeret : patet profecto, quia in supe- 
rioribus ejusdem terrae partibus, quas et nunc diuma solis 
lux illustrare consuevit, tunc principalis ilia lux emicuit. 
Nec mirandum nobis divina operatione lucem in aquis 
posse resplendere, cum et hominum operatione constet 
eas saepius illustrari, nautarum videlicet, qui in profundo 
roaris demersi, emisso ex ore oleo, perspicuum sibi hoc 
ac lucidum reddimt. Si enim homo talia per oleum sui 
oris potest, quantum Deus per Spiritum oris sui creare 
posse credendus est, praesertim cum multo rariores, quam 
modo in terris videre solemus, aquae in principio fuissc 
factae credendae sint, priusquam in locum essent unum, ut 
appareret arida, congregatae. 

Et vtdxi Detts lucem quod esset bonaJ] Non velut incog- 
nitam antea repente lucem videns laudavit, quia bonam 
dicit ; sed earn quam laudabilem se facturum noverat, jam 
factam hominibus laude dignam ac mirandam esse decla- 
ravit. Verum quia non totas mundi tenebras luce infusa 
dispulit, (hoc enim supemi est seculi fixa ac perpetua luce 
perfrui,) sed ab una ilium parte illustrans, aliam reliquit 
obscuram, recte subditur : 

Et divisit lucem ac tenebras^ Divisit namque eas non 
solum qualitatis, sed et locorum distantia, lucem videlicet 
in superiore orbis parte dififundendo, in qua humana erat 
conversatio futura: inferiora vero ejus priscis in tenebris 
remanere sinendo. 

Appellavitque lucem diem, et tenebras noctem^ Hoc ad 
intellectum nostrum dictum est : qua enim lingua appel- 

lavit Deus lucem diem, ac tenebras noctem ; utrum Hebraea, 
an Graeca, an alia aliqua. £t sic omnia quae vocavit quaeri 
potest qua lingua vocaverit : sed apud Deum purus intel- 
lectus est sine strepitu et diversitate linguarum. Appel- 
lavit autem, dictum est : Appellari fecit : quia sic distinxit 
omnia et ordinavit, ut et dies cerni possent, et nomina 
accipere. Sic enim dicimus, ille paterfamilias sedificavit 
istam domum, id est aedificari fecit, et multa talia per 
omnes libros divinarum scripturarum inveniuntur. 

Factumque est vespere et mane dies unusJ] Factumque 
est vespere occidente paulatim luce post expletum spatium 
diumae longitudinis, atque inferiores mundi partes sub- 
eunte, quod nunc usitato solis circuitu noctibus agi solet : 
factum et mane redeunte eadem paulatim super terras, 
atque alium diem initiante ; et hue usque dies expletus est 
unus, viginti scilicet et quatuor horarum, cujus commen- 
datione verbi scriptura vigilanter admonet, ut lucem quae 
facta est, inferiora orbis occasu suo, lustrasse discamus. 
Nam si non hoc faceret, sed magis facto vespere paulatim 
tota periret ; ac rursum paulatim mane recreata resurgeret, 
non jam in mane diei sequentis, sed potius in vespera 
primi unum diceret esse diem perfectum, unde etiam 
vesperam et mane, quam noctem et diem factam dicere 
maluit; ut insinuaret tunc primariae lucis actum esse 
circuitu, quod nunc circuitu solis die noctuque geri con- 
stat : praeter hoc solummodo quod post creata sidera, nox 
quoque tarn sua etsi minori, quam dies luce perfunditur. 
Triduo autem illo primo tenebrosa prorsus et obscura 
manebat, decebat namque omnimodis ut dies incipieiis a 
luce, in mane diei sequentis esset protelatus: quatenus 
intimaretur opera ejus qui est lux vera, et in quo tenebrae 
non sunt ullae, a luce inchoari, et in lucem cuncta esse 
completa. 

Dixit quoque Deus: Fiat firmamentum in medio aquaruMy 
§•(?.] Hie nostri coeli, in quo fixa sunt sidera, creatio 
describitur; quod in medio constat firmatum esse aqua- 
rum. Nam suppositas ei esse aquas, et ipsi in aere ter- 

risque videmus: superpositas autem non solum hujus 
scripturae auctoritate, sed prophetae verbis edocemur, qui 
ait: Extendens coelum sicut pellem, qui tegis in aquis 
superiora ejus. In medio ergo aquarum firmatum esse 
constat sidereum coelum^ neque aliquid prohibet ut etiam 
de aquis factum esse credatur : qui enim crystallini lapidis 
quanta firmitas, quae sit perspicuitas ac puritas novimus, 
quern de aquarum concretione certum est esse procreatum : 
quid obstat credi quod idem dispositor naturarum in fir- 
mamento coeli substantiam solidarit aquarum? Si quern 
vero movet, quomodo aquae^ quarum natura est fluitare 
semper atque ad ima delabi^ super ccelum consistere pos- 
sint, cujus rotunda videtur esse figura ; meminerit scrip- 
turae dicentis de Deo : Qui ligat aquas in nubibus suis, ut 
non erumpant pariter deorsum; et intelligat, quia qui 
infra coelum ligat aquas ad tempus cum vult^ ut non 
pariter decidant, nulla firmioris substantiae crepidine sus- 
tentatas^ sed vaporibus soliun nubiiun retentas ; ipse etiam 
potuit aquas super rotundam coeli sphaeram, ne umquam 
delabantur^ non vaporali tenuitate^ sed soliditate suspen- 
dere glaciali. Sed etsi liquentes ibi aquas sistere voluit, 
numquid majoris hoc miraculi est^ quam quod ipsam terrae 
molem^ ut scriptura dicit^ ap’pendit in nibilo ? Nam et 
undae sive Rubri maris, seu fluvii Jordanis^ cum ad trans- 
itum Israeliticae plebis in altum erectae murorum instar 
figuntur, nonne evidens dant indicium^ quod etiam supra 
rotunditatem coeli volubilem, fixa possint statione manere ? 
Sane quales ibi aquae sint, quosve ad usus reservatae, Con- 
ditor ipse noverit: esse tantum eas ibi^ quia scriptura 
sancta dixit, nulli dubitandum reliquit. Quid sit autem 
dicere Dei fiat haec vel ilia creatura^ jam supra dictum 
est. Dixit enim ut fieret, cum in coaeterno sibi Verbo, 
unigenito videlicet Filio, cuncta creando disposuit. Cum 
ergo audimus ; dixit Deus^ Fiat firmamentum in medio 
aquarum^ et dividat aquas ab aquis ; intelligamus quod in 
Verbo Dei erat ut fieret, in quo faciendum intus, ante 
omne tempus praevidit, quicquid foras Deus ex tempore 

fecit. Cum vero audivimus, Et fecit Deus firmamentum, 
et divisit aquas, &c. ; intelligamus factam coeli aquarumque 
creationem, ac dispositionem non excessisse prsescriptos 
sibi in verbo Dei terminos, juxta illud Psalmistae : Prae- 
ceptum posuit, et non praiteribit. Quod seque de crea- 
turis sequentibus quatuor diebus factae referuntur, intelli- 
gendum est. Ubi vero adjunctum audimus, Et vidit 
Deus quod esset bonum, intelligamus in benignitate Spi- 
ritus ejus, non quasi cognitum postea quia factum est, 
placuisse, sed potius in ea bonitate placuisse, ut maneret, 
ubi placebat ut fieret. Notandum enim, quod hujus verbi 
adjectio hoc in loco in Hebraica veritate non habetur. Et 
minim quare inter omnia quae creasse Deus legitur, hie 
solummodo, id est, in secundi diei operibus, probatio 
divinae visionis minime addatur, quae tamen ipsa cum 
ceteris quae fecit, Deo bona visa esse demonstrantur, cum 
in sequentibus dicitur, viditque Deus cuncta quae fecit, et 
erant valde bona, nisi forte, sicut quidam Patrum expo- 
nunt, intelligere nos in hoc scriptura voluit, non ease 
bonum duplicem numerum, qui ab unitate dividat, et prae- 
figuret feedera nuptiarum: unde et in area Noe omnia 
animalia quaecumque bina ingrediuntur, immunda sunt, et 
impar numerus esse mundus ostenditur. De his sane quae 
hactenus exposita sunt, id est de creatione diei primi et 
secundi, in historia sancti dementis ita refertur dixisse 
Apostolum Petrum : In principio cum fecisset Deus 
coelum et terram, tamquam domum unam, ipsaque ex 
corporibus mundi reddita est umbra his quae intrinsecus 
clausa erant, tenebras ex se dedit. Sed cum voluntas Dei 
introduxisset lucem, tenebrae illae, quae ex umbra corpo- 
rum factae fuerant, continue devoratae sunt; turn deinde 
lux in diem, tenebrae deputantur in noctem. Jam vero 
aqua quae erat intra mundum, in medio primi illius coeli 
terraeque spatio, quasi gelu concreta, et crystallo solidata 
distenditur : et hujusmodi firmamento velut intercluduntur 
media coeli ac terrae spatia, idque firmamentum coelum 
Conditor appellavit, antiquioris illius vocabulo nuncupa- 

tum^ et ita totius mundi machinam^ cum una domus esset^ 
in duas divisit regiones. Divisionis autem haec fuit causa, 
ut superna regio angelis habitaculum ; inferior vero prae- 
beret hominibus/’ Haec nostro operi paucis inserere libuit, 
ut quantum hoc Patrum sensui concordet, lector agnoscat. 

Dixit vero DeuSy Congregentur aqtUB quce sub cobIo sunt 
in locum unuMy ^c.] Subducuntur aquae quae inter coelum 
et terram universa compleverant, et unum congregantur 
in locum: ut et lux quae praeterito biduo aquas clara 
liistrabat, clarior puro in aere splendesceret : et terra quae 
latebat appareret, quaeque contecta aquis limosa manebat 
et invalida, harum abscessu redderetur arida, et suscipi- 
cndis apta germinibus. Si quis vero quaesierit ubi con- 
gregatae sint aquae, quae omnes terrae partes ad coelum 
usque cooperuerant ; sciat fieri potuisse, ut terra ipsa 
longe lateque jussu Creatoris subsidens, alias partes prae- 
beret concavas, quibus confluentes aquae reciperentur, ut 
appareret arida ex his partibus, unde humor abscesserat. 
Potest etiam non absurde credi rariores, sicut et supra 
commemoravimus, primarias fuisse aquas, quae velut 
nebulae terras tegerent; congregatione autem esse spis- 
satas, quae datis sibi locis capi possent, apparente arida in 
reliquis. Bene autem cum multa constet esse maria, in 
locum tamen unum congregatas dicit aquas : quia videlicet 
cuncta haec jugi unda atque continua oceano ac mari 
junguntur magno : sed etsi qui lacus in semetipsis viden- 
tur esse circumscripti, et hos ferunt occultis quibusdam 
perforates cavemis, in mare suos evolvere meatus. Nam 
et fossores puteorum hoc probant ; quia tellus omnis per 
invisibiles venas aquis est repleta manantibus, quae trahunt 
ex mari principium. 

Et vocavit Deus aridam terramy ^c.] Prius quidem ad 
distinctionem aquarum totam hanc solidiorem mundi 
partem appellavit terram, cum diceret. In principio creavit 
Deus coelum et terram ; terra autem erat inanis et vacua : 
at nunc postquam formari jam mundus incipit, et aquis 
suum in locum recedentibus terrae facies appareret, ad 

distinctionem partis ejus quae adhuc aquis premebatur, 
cetera portio, quam aridam esse licebat, terrae nomen 
accepit: inde dicta Latine, quod animantium pedibus 
teratur. Congregationes vero aquarum appellantur maria, 
videlicet pro maxima sui parte. Nam et apud Hebraeos 
cunctas aquarum congregationes sive salsae, seu sint 
dulces, appellari dicunt maria. Et apte qui prius propter 
continuationem omnium quae in terris sunt aquarum, in 
locum unum eas dixit congregatas, nunc et earum con- 
gregationes aquarum pluraliter nominal, et haec appellari 
maria pluraliter dicit, propter videlicet multifidos earum- 
dem sinus, qui diversa pro regionum vocabulis et ipsi 
nomina sortiuntur. 

Et vidit Deus quod eaaet bonum.'] Necdum terra ger- 
minabat, necdum vel ipsa, vel aquae animantia viva pro- 
duxerant ; et tamen videre dicitur Deus quod esset bonum, 
cedentibus aquis apparuisse aridam : quia videlicet aquae 
Creator atque aestimator universitatis praevidens quae futura 
sunt, quasi perfecta jam laudat, quae adhuc in primi operis 
exordio sunt : nec minim apud quern rerum perfectio non 
in consummatione operis, sed in suae est praedestinatione 
voluntatis. 

Et ait : Germinet terra herbam virentem et fadeniem 
semen, ^c.] Patet ex his Dei verbis, quod verno tempore 
mundi est perfectus omatus. In hoc enim solent herbae 
virentes apparere in terra et ligna pomis onustari : simul- 
que notandum, quod non prima herbarum arborumque 
germina de semine, sed prodiere de terra : nam ad unam 
Conditoris jussionem terra, quae arida parebat, repente 
herbis comta, et nemoribus est vestita florentibus, atque 
haec continuo sui quaeque generis poma ex sese, ac semina 
produxerunt. Oportebat enim ut forma quaeque rerum ad 
imperium Domini primo perfecta procederet, quomodo et 
homo ipse, propter quern omnia facta sunt in terra, per- 
fecte ; hoc est, juvenilis aetatis plasmatus esse credendus 
est. 

Dixit autem Deus : Fiant lumindria in firmamento coeli.'] 
Decent! satis ordine mundus ex materia inform! congruam 

procedit ad formam. Postquam enim ante omnem hujus 
seculi diem coelnra et terram et aquam Deus creavit, hoc 
est^ superiorem illum^ et spiritualem cum suis incolis mun- 
dum, et informem totius hujus mundi materiam, juxta hoc 
quod scriptum est : Qui vivit in seternum^ creavit omnia 
simul ; primo hujus seculi die lucem fecit, quae ceteras crea* 
turns specie capaces redderet. Secundo firmamentum coeli, 
superiorem videlicet hujus mundi partem, in aquarum 
medio solidavit. Tertio in inferioribus mare terrasque suis 
discrevit finibus, aeremque suis in locis, cedente aqua, 
difiudit. Oportuit ergo ut eodem quo creata sunt ordine 
profectum caperent elementa amplioris omatus, id est, 
quarto die coelum luminaribus insigniretur. Quinto aer et 
mare, sexto terra suis impleretur animantibus. Nam quod 
die tertio terra herbis est arboribusque vestita; non ad 
omatum ejus, sed ad ipsam, ut ita dixerim, figurae ejus 
superficiem pertinet. 

Dixit ergo Deus : Fiant luminaria in firmamento coeliy ut 
dividant diem ac noctem.'] Ea videlicet divisione, quae in 
sequentibus explicatur apertius, ut sol quidem diem, 
luna vero et stellae noctem illustrent. Hoc enim factis 
sideribus ad augmentum primariae lucis accessit, ut 
etiam nox luminosa procederet, vel lunae utique splen- 
dore, vel stellarum, vel utroque irradiata, quae eatenus 
nihil praeter tenebras noverat antiquas. Nam etsi nobis 
saepissime nox tenebrosa videtur, et caeca, obscurato vide- 
licet nebulosis turbinibus aere qui terrae proximus est: 
superiors tamen ilia spatia, quae aetheris nomine censentur, 
et a turbulento hoc aere usque ad sidereum pertingunt 
coelum, semper ob siderum circumeuntium reddunt lucida 
fulgorem. Sed et hoc divini muneris exorta sidera cum 
additamento lucis mundo obtulerunt, ut distinctio quoque 
temporum labentium per ea posset dinosci : unde sequi- 
tur, 

Et sint in signer et tempora, et dies et annosJ] Quia nimi- 
rum priusquam sidera fierent, non’ erat quibus ordo tem- 
porum adnotaretur indiciis : non erat imde meridians hora 
dinosceretur, antequam sol medium coeli conscenderet 

igneus orbem ; non unde cetera diei noctisque signarentur 
hora^ donee astrapolum aequali inter se sorte die noctuque 
dividerent. Sunt ergo luminaria in signa et tempora, et 
dies et annos : non quod a conditione eorum vel tempora 
inciperent^ quae constat cepisse a principio quo fecit Deus 
coelum et terram ; vel dies et anni, qui originein sumsisse 
noscuntur^ ex quo dixit Deus : Fiat lux, et facta est lux : 
sed quia per ortus eorum sive transitus temporum ordo 
dienimque annorumque signatur. Nam totum illud triduum 
superius indiscreto cursus sui processu transierat, nullam 
penitus dimensionem habens horarum, utpote quia lumine 
primario adhuc generaliter omnia replente, nullumque caput 
habente, quod nunc de sole accipit, nusquam radii arden- 
tiores inluxerant ; nulla sub caute vel arbore quasi reroo- 
tior umbra frigebat. Sed et excepta adnotatione tempo- 
rum, sunt luminaria in signa hujus vitae usibus necessaria, 
quae vel nautae in gubemando, vel in desertis iEthiopiae 
arenosis quique viantes observant: ubi quam levissimo 
vend impulsu cuncta, mox quae inventa fuerint, itineran- 
tium vestigia complanantur. Ideoque non minus illis in 
regionibus euntes, quam qui in mari navigant, nocte dieque 
signis egent siderum. Sunt item signa, quibus nonnun- 
quam aeris quoque qualitas quae sit ventura horum con- 
templatione praevidemus. 

Ut lucearU in firmamento cceli, ^c.] Semper quidem 
luminaria in firmamento coeli lucent, ut diximus, et prox- 
ima ei loca claro lumine perfundunt; sed temporibus 
opportunis inluminant terram. Namque aliquoties nubi- 
losus obsistit aer, ne vel lunae, cum parva est, vel stellarum 
lumen terris apparent : sed et ortus sol lunam stellasque 
majore lumine, ne terram inluminent, impedit : unde et 
nomen Latine accepit, quod solus obtunsis una stellis cum 
luna per diem terris fulgeat. 

Fecit quoque Deus duo magna luminariaJ] Luminaria 
magna possumus accipere, non tarn aliorum comparatione, 
quam suo munere, ut est coelum magnum et mare mag- 
num. Nam et magnus sol qui complet orbem terrarum 

suo calore, vel luna suo lumine, quae in quacumque parte 
fuerint coeli, terrae inluminant omnia^ et aeque spectantur 
a cunctis. Exemplum magnitudinis eorum evidens^ quod 
omnibus hominibus orbis ipsorum idem videtur. Nam si 
longe positis minor videretur, et propius constitutis major 
refulgeret, proderet exiguitatis indicium. 

L/uminare majuSj ut prcBesset diei^ ^c.] Luminare majus 
est sol, non solum forma sui qualiscumque est corporis, 
sed etiam magnitudine luminis, qua et ipsum luminare 
minus et Stellas illustrare creditur. Major est et virtute 
ardoris, qua mundum calefecit exortus, cum praeteritis 
ante ejus creationem diebus, nihil omnino caloris habu- 
isset: quod autem aequalis uniusque magnitudinis luna 
cum sole cemitur, ex eo fieri dicunt, quod ille multo Ion- 
ginquior a terris atque altior quam luna incedat : ideoque 
magnitudo ejus quanta sit, nequaquam a nobis qui in terris 
degimus, valeat dinosci. Omnia enim longius posita solent 
breviora videri. 

Et luminare (inquit) minuSy tU prceesset noctiy §-c.] Quia 
etsi lunam omni mense si aliquotiens et stellas majores in 
die videri contingat ; nequaquam eas diei, sed nocti solum- 
modo lucis solatium aliquod afferre certissimum est. 

Ut lucerent super terramy ^c.] Haec et de luminaribus 
magnis et de stellis intelligi possunt ea tantum distinc- 
tione, ut quod dictum est, et praeessent diei, ad solem spe- 
cialiter; quod subjunctum, et nocti, ad lunam et stellas 
pertineat ; quod vero subinfertur, et dividerent lucem ac 
tenebras, omnibus aeque sideribus conveniat, quae ubicum- 
que incedunt, lucem secum circumferunt : ubi autem 
absunt, tenebrosa cuncta relinquunt. Sin autem quaerit 
aliquis quale poterit esse lumen diurnum ante creationem 
siderum, non ab re quod tale fuerit, quale videmus quo- 
tidie mane, adproximante scilicet solis ortu, sed necdum 
terris apparente, quando lucet quidem obtusis stellarum 
radiis dies, sed minime adhuc, donee sol oriatur, refulget. 
Unde nulla tunc esse discretio temporum praeter diei 
solum et noctis poterat, meritoque factis sideribus dictum 

est : Et sint in signa et tempora^ et dies et annos. Coepe- 
runt namque discemi temporum vices, ex quo sol die 
quarto mundi nascentis a medio procedens orientis aequi> 
Doctium vemale suo consecravit exortu, et quotidianis pro- 
fectibus ad alta coeli culmina scandendo, rursumque a sol- 
stitiali vertice ad infima paulatim descendendo, ne mora ab 
infimis hibemisque locis aequinoctiaies gyros repetendo 
discretis temporibus quatuor notissimis, diebusque prae- 
finitis anni spatium complevit. Sed et luna vespere plena 
apparens, ea quae in celebrationem paschae servanda erant 
tempora, primo suo praefixit ascensu. Ipsa est enim bora 
qua non solum antiquus ille populus Dei, sed et nos hodie 
primam in agendo pascha servamus, cum aequinoctii die 
transcenso plena vespere luna, hoc est, quartadecima 
in faciem coeli prodierit. Nam mox post haec ut Domi- 
nicus dies advenerit, aptum hoc celebrandae resurrectionis 
Dominicae tempus instabit : complete ad litteram quoque 
prophetae verbo, qui dixit. Fecit lunam in tempora, sol cog- 
novit occasum suum. Stellae quoque, excepto quod supra 
diximus, quia vel sua specie quae sit futura qualitas aeris, 
vel suo cursu quota sit vigilia noctis ostendunt, sunt in 
signa et tempora; quia hae in coelum venientes aestiva 
tempora, illae designant hybema. Sunt et in dies ; quia 
istae vemis diebus solem, illae comitantur autumnalibus. 
Sunt et in annos, quia quae nunc verbi gratia in aequi- 
noctio vemo matutinae oriuntur, ipsae omnibus annis in 
eodem aequinoctio in coeli faciem veniunt : quae nunc in 
sobtitio vespere vel mane, hae semper in illo eisdem horis 
oriuntur. Sed et quaedam sunt stellae, quas planetas, id est, 
errantes vocant astrologi, quae majores annos suo circuitu 
faciunt, quo ad eumdem coeli locum redeunt. Nam stella 
quae Saturni dicitur, triginta annis: quae Jo vis, duodecim 
annis : quae Martis, duobus annis fertur solaribus, circuitu 
coeli expleto, ad eadem loca siderum, in quibus fuerant ante 
redire. Luna quoque cum duodecies spatia sui cursus 
peregerit, annum facit communem, id est, dierum trecento- 
rum quinquaginta quatuor, et ut anno solari possit ejus con- 
VOL. VII. c 

cordare circuitiis, tertio quoque vel secundo anno tertium 
decimum addit mensem^ quem embolismum vocant annum 
calculatores, et fit dierum trecentorum octoginta et quatuor. 

Et vidit Deus quod esset bonum,] Necessario sancta 
scriptura multoties repetit, quod vidit Deus bona esse quae 
fecit, ut bine informaretur pietas fidelium ; non tamen pro 
humano sensu, qui saepe etiam bonis rebus offenditur qua- 
rum causas atque ordinem nescit, de creatura visibili atque 
invisibili judicare, sed laudanti Deo credere et cedere. 
Tanto enim quisque facilius aliquid proficiendo cognoscit, 
quanto religiosius antequam cognosceret Deo credidit. 
Vidit ergo Deus quod essent bona quae fecit: quoniam 
quae facienda placebant, ut fierent facta placuerunt, ut 
manerent, quantum cuique rei existendi sive manendi a 
tanto fabricatore fuerat constituenda mensura. 

Factum est vespere et mane dies quartus.'] Haec est ves- 
pera ilia memoranda, in qua populus Dei in ^Egypto in 
celebrationem paschae obtulit agnum hoc mane quod 
primum post excussum longae servitutis jugum coepto 
libertatis itinere vidit. Scriptum est, dicente Domino ad 
Moysen : Mensis iste, vobis principium mensium, primus 
erit in mensibus anni, &c. (Exod. xii. 2.) Qua etiam 
vespera ad consummanda paschae legalis sacramenta, Do- 
minus noster post esum agni typice mysteria nobis sui 
corporis et sanguinis celebranda initiavit : quo lucescente 
mane, quasi agnus immaculatus suo nos sanguine redi- 
mens, a daemonicae dominationis servitute liberavit. Quae 
videlicet lunae plenissimae dies in creatione quidem mundi 
quarta processit : at in tempore Dominicae passionis alti- 
oris gratia sacramenti, in quintam sabbati incidit : ut vide- 
licet Dominus sexta sabbati crucifixus, sabbato ipso in 
sepulchro quiesceret, ac primam sabbati sua resurrectione 
consecraret, et nobis quoque in ea, in qua lux facta est, 
resurgendi a mortuis ac lucem perpetuam intrandi fidem 
spemque donaret. 

Diwit etiam DeuSy Producant aqtue reptile aninue viventisy 
^c.] Post omatam quarto die coeli faciem luminaribus. 

ornantur consequenter quinta inferioris mundi partes, 
aquae videlicet et aer, his quae spiritu vitae moventur : 
quia et haec elementa quadam quasi cognatione et sibi ad 
invicem et coelo copulantur. Sibi quidera, quia natura 
aquarum aeris qualitati proxima est : unde exhalationibus 
earum pinguescere probatur, ita ut nubila contrahat, et 
possit volatus avium sustinere, attestante scriptura : quia 
subito aer cogetur in nubes, et ventus transiens fugabit 
eas. Denique per noctes etiam serenas rorat, cujus roris 
guttae mane in herbis inveniuntur: coelo autem hoc 
modo junguntur, quia adeo vicinus est ei aer iste, ut et 
ipse nonnun quam ejus nomen acceperit, sicut volatilia 
coeli cognominat scriptura, quae volare constat in acre : et 
Dominus ipse turbis, quae tempus adventus sui de vir- 
tutum ostensione non cognoverant, loquitur dicens : Cum 
videritis nubem orientem ab occasu, statim dicitis. Nim- 
bus venit, &c. (Luc. xii. 54.) Ubi certum est, quia 
faciem coeli non aliam quam variantem hunc statum aeris 
appellat. 

Dixit ergo Deus, Producant aquce reptile animx viventis, 
^c.] Et ne forte, quia sunt aquarum animantia, quae non 
reptando, sed natando, vel pedibus ambulando incedunt ; 
sunt inter volatilia quae ita pennas habent, ut omni usu 
volandi careant, putaret quisquam aliquod genus volati- 
lium sive aquatilium animantium in hoc Domini verbo esse 
praetermissum, vigilanter adjungitur, 

Creavitque Deus cete grandia et omnem animam viventem^ 
^c.] Nullum igitur genus exceptum est, ubi cum cetis 
grandibus creata est omnis anima vivens eorum quae pro- 
duxerant aquae in species diversas : hoc est, et reptilium, 
et natatilium, et volatilium ; sed et eorum quae nullo aptae 
incessui fixa cautibus inhaerent, ut sunt plurima concha- 
rum genera. Quod autem dictum, et volatile super terram 
sub firmamento coeli, nihil ration! veritatis obsistit, quia 
nimirum, etsi immenso inteijacenti spatio, sub sidereo 
tamen coelo volant aves quae super terram volant: quo- 
modo etiam nos homines in terra positi, sub coelo ac sole 

esse constituti veraciter et recte dicimur, attestante scrip- 
tura, quae ait: Qui erant in Jerusalem habitantes Judaei, 
viri religiosi, ex omni natione quae sub coelo est : et quid 
habet amplius homo de universo labore suo quo laborat 
sub sole. Sane juxta aliam translationem movet non- 
nullos quod dictum est, et volatilia volantia secus Anna- 
mentum coeli, id est, juxta firmamentum coeli. Sed intel- 
ligendum est, quod ideo dictum sit volare aves sub 
firmamento coeli, quia hoc nomine etiam aether indicetur : 
hoc est, siiperius illud aeris spatium, quod a turbulento 
hoc et caliginoso loco in quo aves volant^ usque ad astra 
pertingit, et esse tranquillum prorsus ac luce plenum non 
immerito creditor. Nam et errantia sidera septem, quae 
in hoc aetheris spatio vaga ferri perhibentur, scriptura in 
firmamento coeli esse posita dixit. Ideoque aves recte 
dicuntur secus firmamentum coeli volare ; quia vicina sunt, 
ut diximus, aetheri turbulenta haec aeris spatia, quae vola- 
tus avium sustinent. Nec mirandum si aether firmamen- 
tum coeli nominetur, cum aer appellator coelum, ut supra 
docuimus. Nec praetereundum quod cum creasse dicere- 
tur Deus omnem animam viventem, additum est, atque 
motabilem: ad distinctionem videlicet hominis, quern 
facturus erat ad imaginem et similitudinem suam, ita ut si 
ejus praecepta servaret, perpetua viveret incommutabilitate 
beatus. Nam animantia cetera ita sunt prima mox con- 
ditione facta, ut vel alia aliis in alimoniam cederent, vel 
ipsa suo senio deficientia perirent. 

Et vidit Deus quod esset honum^ benedixitque eiSy ^c.] 
Quod dixit, Crescite et multiplicamini et replete aquas 
maris, ad utrumque genus animantium de aquis factorum ; 
hoc est, et ad pisces pertinet, et ad aves : quia sicut pisces 
omnes non nisi in aquis vivere possunt ; ita sunt plerae- 
que aves quae etsi in terris aliquando requiescunt, foetusque 
propagant ; non tantum de terra, sed de mari vescuntur, 
marinisque sedibus libentius quam utuntur terrestribus. 
Quod vero subjungit, avesque multiplicentur super terram, 
ad utrumque genus avium, hoc est, et earum quae de 

aquis^ et earum quae vescuntur de terra, respicit: quia 
videlicet etiam illae quce sine aquis vivere nesciunt aves, 
ita ut multo saepe anni tempore sub profundo aquarum, 
quomodo pisces lateant, nonnunquam egredi super terras 
solent, maxime cum foetant et nutriunt pullos. 

Dixit quoque Deus^ Producat terra animam viventem in 
genere «<o, ^c.] Post radiatum sideribus coelum, post im- 
pletum volatilibus aerem, qui ob viciniam, ut diximus, 
coeli nomen meruit. Post locupletatas suis animantibus 
aquas, quae et ipsae aeri sunt magna naturae vicinitate con- 
junctae : unde et de illis sumsit animantia, de illis imbres, 
nives, grandines, et cetera, sumit hujusmodi : consequens 
erat etiam terram suis animantibus, hoc est, ex se genitis 
impleri. Nam et ipsa praecipuam habet cognationem cum 
aquis, ut pote quae sine earum succo et inrigatione non 
solum fructificare, sed nec ipsa consistere possit, Petro 
attestante, qui ait : quia coeli erant prius, et terra de aqua, 
et per aquam consistens Dei verbo. Jubet ergo pro- 
ducere Deus terram, jumenta, et reptilia, et bestias terrae : 
quia vero nomine bestiarum omne quicquid ore vel ungui- 
bus saevit, exceptis serpentibus, constat esse comprehen- 
sum : nomine autem reptilium terrae etiam serpentes con- 
tinentur ; nomine vero jumentorum, ea quae in usu sunt 
hominum, animalia designantur. Ubi ergo conditio 
describitur ceterorum animalium quadrupedum, verbi 
gratia, cervorum, caprearum, bubalorum et caprorum 
ceterorumque hujusmodi, nisi forte et haec ob ferocitatem 
indomitse mentis inter bestias esse adnumerata dixerimus, 
juxta antiquam sane translationem, in qua scriptum est : 
Ejiciat terra animam vivam secundum genus, quadrupedia 
et reptilia et bestias terrae, nihil omnino quaestionis est, 
quia videlicet nomine quadrupedum cuncta comprehensa 
sunt, quae, exceptis bestiis et reptilibus, terra produxit, 
sive quae sub cura humana, seu quae sunt fera et agrestia. 

Et fecit Deus bestias terr<Rj ^c.] Notanda transmutatio 
verborum, quia supra dictum est, quod producere jusserit 
Deus terram, et jumenta, et reptilia, et bestias terrae : 

nunc autem mutato ordine fecisse dicitur Deus bestias 
terrae et jumenta et omne reptile terrae : et intelligendum, 
quod dicto citius omne quod voluit, fuit : nilque differt 
quod loquela Humana prius in creaturarum ordine nomi- 
net, quas divina potentia condidit simul cunctas. Cum 
autem sequitur: 

JSl vidit Deus quod esset bo^mm.'] Quaeritur merito, quare 
non hie addatur illud quod dictum est de eis, quae aquae 
produxerant de animantibus, benedixitque eis dicens: 
Crescite et multiplicamini et replete terram. An forte 
quod de prima creatura animae viventis dictum a Deo 
commendaverit, etiam de secunda nobis subintelligendiun 
reliquit? maxime, quia in hujus diei operibus plura erat 
alia subjuncturus : porro de homine facto hoc necessario 
iterare curavit dicens : Benedixitque illis Deus, et ait : 
Crescite et multiplicamini et replete terram; ne quis 
honorabili connubio inesse peccatum thorumque foeditati 
fomicationis putaret esse comparandum. Facta autem 
atque omata habitatione mundana, supererat ut ipse etiam 
propter quern omnia parabantur, habitator ac dominus 
rerum homo crearetur, sequitur: 

Et ait : Faciamus hominem ad imaginem et similitudinem 
nostram,'] Nunc apparet evidentius quare de creatis herbis 
et arboribus, piscibus et volatihbus, terrestribus quoque 
animantibus dictum sit, ut fierent singula juxta genus et 
species suas. Praevidebatur enim futura ejus creatio, qui 
non solum suo generi similitudine congrueret et specie, 
sed etiam ad imaginem sui Creatoris ac similitudinem 
fieret: cujus nobilitati creationis etiam hoc testimonium 
dat, quod non sicut in ceteris creaturis dixit Deus : Fiat 
homo, et factus est homo ; vel : Producat terra hominem, 
et produxit terra hominem ; sed priusquam fieret, Facia- 
mus hominem, dicitur, ut videlicet quia rationabilis crea- 
tura condebatur, quasi cum consilio videretur facta. 
Quasi per studium de terra plasmatur, et inspiratione 
Conditoris in virtute spiritus vitalis erigitur, ut sciheet non 
per jussionem vocis, sed per dignitatem operationis existe- 

ret, quia ad Conditoris imaginem fiebat. Cum autem 
dicitur, Faciamus hominem ad imaginem et similitudinem 
nostram; unitas sanctae Trinitatis aperte commendatur. 
Si quidem eadem individua Trinitas, in praecedente rerum 
formatione mystice erat insinuata, quando dicebatur ; Et 
dixit Deus, Fiat, et fecit Deus ; et vidit Deus quod esset 
bonum. Nunc autem manifestius haec ipsa insinuatur, 
cum dicitur : Faciamus hominem ad imaginem et similitu- 
dinem nostram, et recte, quia donee is qui doceretur non 
erat, in profundo fuit abdita prsedicatio Deitatis : ubi vero 
coepit hominis expectari creatio, revelata est fides, et 
evidenter dogma veritatis emicuit. In eo enim quod 
dicitur, Faciamus, una ostenditur trium personarum ope- 
ratic : in eo vero quod sequitur, ad imaginem et similitu- 
dinem nostram, una et sequalis substantia ejusdem sanctae 
Trinitatis indicatur. Quomodo enim una esset imago et 
similitude, si minor Patre Filius, si minor esset Filio 
Spiritus Sanctus, si non consubstantialis ejusdem potes- 
tatis esset gloria totius Trinitatis ? aut quomodo diceretur, 
Faciamus, si trium in una deitate personarum cooperatrix 
virtus non esset? neque enim angelis a Deo dici poterat, 
Faciamus hominem ad imaginem et similitudinem nostram : 
quia nulla prorsus ratio siiiit, ut Dei et angelorum unam 
esse eamdemque imaginem sive similitudinem credamus. 
In quo autem sit homo factus ad imaginem et similitudi- 
nem Dei, testatur apostolus, cum nos solerter admonet, ut 
hanc quam in primo parente perdidimus, per gratiam 
ejusdem Conditoris recuperemus in nobis. Renovamini, 
inquit, spiritu mentis vestrse, et induite novum hominem, 
qui secundum Deum creatus est, in justitia, sanctitate, et 
veritate. Creatus est ergo Adam novus homo de terra 
secundum Deum, ut esset justus, sanctus, et verus, sub- 
ditus et humiliter adhaerens gratiae sui Conditoris, qui 
aetemaliter ac perfecte justus, sanctus, et verus existit: 
qui quoniam pulcherrimam hanc novitatem in se divinae 
imaginis peccando corrupit, corruptamque ex se prosapiam 

generis human! procreavit unde venit secundus Adam, id 
est, Dominus ipse et Conditor noster, natus ex Virgine, 
creatus incomiptibiliter atque incommutabiliter ad ima- 
ginem Dei, immunis omnis delicti, et plenus omnis gratiae 
et veritatis, ut imaginem in nobis suam ac similitudinem 
exemplis suis restauraret et donis. Ipse est enim novus 
homo veraciter secundum Deum creatus: quia nimirum 
ita veram de Adam camis substantiam sumsit, ut nihil de 
illo vitii sordentis traheret: cujus exempla pro captu 
nostro sequi, cujus adhserere donis, cujus obtemperare 
mandatis, hoc est, imaginem Dei quam in veteri homine 
perdidimus, recuperare in novo. Non ergo secundum 
corpus, sed secundum intellectum mentis ad imaginem 
Dei creatus est homo. Quamquam et ipse in corpore 
habeat quamdam proprietatem quae hoc indicet, quod 
erecta statura est factus, ut hoc ipso admoneretur, non 
sibi teirena esse sectanda, velut pecorum, quorum voluptas 
omnis ex terra est: unde in altum cuncta prona, atque 
prostrata sunt, juxta quod quidam poetarum pulcherrime 
ac verissime dixit : 

Pronaque cum spectent animalia cetera terram. 

Os homini sublime dedit, coelumque videre, 

Jussit et erectos ad sidera toUere vultus : 

Congruit ergo et corpus ejus animae rationabili, non 
secundum lineamenta figurasque membrorum, sed potius 
secundum id quod in coelum erectum est, ad intuenda 
quae in corpore ipsius mundi superna sunt, sicut anima 
rationalis in ea debet erigi, quae in spiritualibus natura 
maxime excellunt, ut quae siu'sum sunt sapiat, non quae 
super terram. Bene autem additur : 

Et prcesit piscibus marts et volatilibus cadiy ^c.] Quia 
nimirum in hoc maxime factus est homo ad imaginem Dei, 
in quo inrationabilibus antecellit : capax videlicet rationis 
conditus, per quam et creata quaeque in mundo recte 
gubemare, et ejus qui cuncta creavit posset agnitione 

perfrui. In quo honore positus, si non intellexerit ut 
bene agat^ eisdem ipsis animantibus insensatis^ quibus 
prselatus est, comparabitur, sicut Psalmista testatur. 

Et creavit Deus hominem ad imaginem mam^ ^c.] Quod 
prius dixerat, ad imaginem suam; confirmationis gratia 
geminavit, addendo^ ad imaginem Dei creavit ilium : ut 
diligentius inculcaret nobis, quales a Deo facti sum us, et 
spem recipiendae Dei imaginis arctius nostris mentibus 
indgeret : ne qui in imagine Dei ambulamus, vane con- 
turbemur, thesaurizantes in incerto divitiarum, sed expec- 
temus potius Dominum sitientes quando veniamus et 
pareamus ante faciem ejus, certi quia cum apparuerit, 
similes ei erimus, quoniam videbimus eum sicuti est. 
Quod autem nunc dicitur, ad imaginem Dei creavit ilium, 
cum superius dictum sit, faciamus ad imaginem nostrum ; 
significat, quod non id agat ilia pluralitas personarum, ut 
plures deos credamus ; sed Patrem, et Filium, et Spiri- 
tum Sanctum, propter quam Trinitatem dictum est, ad 
imaginem nostrum, imum Deum accipiamus, propter quod 
dictum est, ad imaginem Dei. 

Masculum et feminam creavit eosJ] Plenius in sequen- 
tibus, unde et quomodo protoplastos fecerit Deus expo- 
nitur. Sed nunc brevitatis causa tantum creati referuntur, 
ut sexti diei operatic, ac septimi dedicatio cum ceteris 
explicetur, ac sic ex tempore liberius, et hoc et alia praeter- 
missa quae erant, relatu digna dicantur. Masculum autem 
unum et feminam in primis creavit Deus unam, non ut 
animantia cetera, quae in singulis generibus non singula, 
sed plura creavit : ut per hoc humanum genus arctiore ad 
invicera copula caritatis constringeret, quod se ex uno 
totum parente ortum esse meminisset ; cujus causa unio- 
nis scriptura sacra cum dixit, et creavit Deus hominem ; 
ad imaginem Dei creavit ilium, statimque subjungeret; 
masculum et feminam creavit eos. Noluit addere, ad 
imaginem Dei creavit eos : femina enim ad imaginem Dei 
ereata est, secundum id quod et ipsa habebat mentem 
rationalem ; sed addendum hoc de ilia non putavit scrip- 

tura, quod propter unitatem conjunctionis etiam in ilia 
intelligendum reliquit ; immo in omni quod de eis ortum 
est genere humano intelligendum esse signavit. Omnis 
enim homo etiam nunc in quantum ratione utitur, ima- 
ginem in se Dei habet : unde dicit Johannes : Erat lux 
vera, que inluminat omnem hominem venientem in hunc 
mundum. Ipsum est enim lumen de quo Psalmista glo- 
riatur in Domino dicens : Signatum est super nos lumen 
vultus tui, Domine. Et quidem apte hoc in loco masculus 
et femina creati esse commemorantur : tametsi modus 
ejusdem creationis necdum referatur, ut videlicet habeat 
locum congruum sermo divinae benedictionis, de quo 
sequitur. 

Benediantque illis, ei ait^ Crescite et multiplicaminij ^cJ] 
Haec etenim multiplicatio hominum et repletio terrae non 
nisi per conjunctionem erat maris et feminae perficienda. 
Si autem benedictione Dei crescit ac multiplicatur genus 
humanum ; quanta sunt maledictione digni, qui prohibent 
nubere, et dispositionem coelestis decreti quasi a diabolo 
repertam condemnant ? Non ergo damnandae sunt nuptiae, 
quas ad propagationem generis humani^ terramque re- 
plendam^ supemae gratia benedictionis instituit : sed 
magis honoranda^ majore est digna benedictione virginitas, 
quae postquam repleta est terra hominibus, casta mente 
simul et corpore Agnum quocumque ierit, id est, Domi- 
num Jesum in coelestibus sequi, et canticum novum, 
quod nemo alius potest ei cantare, desiderat. Deus nam- 
que ac Dominus noster, qui in primordio mundi nascentis 
feminam ex virili latere formavit, ut mutua illorum con- 
junctione terram esse implendam doceret, ipse in fine 
seculi assumsit virum de carne Virginis, totius conta- 
gionis expertem, tota divinitatis plenitudine perfectum, ut 
virginitatis se gloriam potius quam nuptias diligere pro- 
baret. 

Et dominamini piscibus marisy ^c.] Merito quaeritiu*, in 
quam utilitatem homo dominatum in pisces, et volucres, et 
animantia tcrrie cuncta perceperit, vel quos ad usus quaeve 

solatia sint haec creata homini^ si numquam peccaret : cui 
sicut sequentia scripturae hujus declarant, non haec ad 
escam, sed herbae solum, et arborum sunt fructus in prima 
conditione concessi : nisi forte dicendum est, quia pecca- 
turum praesciebat Deus hominem, et mortalem peccando 
futurum quern immortalem ipse creavit, ideoque ea illi 
solatia primordialiter instituit, quibus suam fragilitatem 
mortalis posset tueri, vel alimentum videlicet ex his, vel 
indumentum, vel laborum, vel itineris habens adjumentum. 
Nec quaesitu dignum est, quare non etiam nunc cunctis 
homo dominetur animantibus : postquam enim ipse suo 
Conditori subjectus esse noluit, perdidit dominium eorum 
quae suo Conditor juri subjecerat. Denique in testimo- 
nium primae creationis legimus viris sanctis atque humi- 
liter Deo servientibus ei aves obsequium praebuisse, et 
rictus bestiarum cessisse, et venenum nocere non potuisse 
serpentium. 

Dixitque Deus : Ecce dedi vobis omnem herbam afferen-^ 
tern semen super terram, Jam hie patet, quod ante 
reatum hominis nihil noxium terra protulit, nuliam her- 
bam venenatam, nuliam arborem sterilem : cum manifesto 
dictum sit, quod omnis herba et universa lignata data 
hominibus ac volatilibus, terrae quoque animantibus cunc- 
tis in escam, patet quia nec ipsae aves raptu infirmorum 
alitum vivebant, nec lupus insidias explorabat ovilia cir- 
cum, nec serpenti pulvis panis ejus erat : sed universa 
concorditer herbis virentibus, ac fructibus vescebantur 
arborum. Sane inter haec nec praetereunda nascitur 
quaestio, quomodo et immortalis sit factus homo prae aliis 
animantibus, et nihilominus acceperit communiter terre- 
nam cum illis alimoniam. In qua intuendum nobis est, 
quia alia est immortalitas carnis, quam in prima conditione 
in Adam accepimus ; alia quam nos in resurrectione per 
Christum accepturos esse speramus. Ita quippe immor- 
talis factus est ille, ut posset non mori, si non peccaret ; 
sin autem peccaret, moreretur. Ita vero immortales erunt 
filii resurrectionis, cum enmt aequales angelis Dei, ut nec 

mori ultra^ nec peccare possint. Ideoque caro nostra 
post resurrectionem nulla eget refectione ciborum, quia ei 
nulla suppetit a fame vel lassitudine vel alia qualibet 
infirmitate defectio. Caro autem Adae ante peccatum ita 
est immortalis creata, ut adminiculis adjuta temporalis 
alimoniae^ mortis expers ac doloris existeret, donee corpo- 
ralibus increments ad illam usque perductus aetatem, quae 
Condi tori placeret: turn creata progenie, multa hujus- 
modi jam, jubente ipso, sumeret etiam de ligno vitae, ex 
quo perfecte immortalis effectus, sustentacula cibi corpo- 
ralis ulterius nulla requireret. Sic ergo immortalis et 
incorruptibilis est condita caro primorum hominum, ut 
eamdem suam immortalitatem atque incorruptionem per 
observantiam mandatorum Dei custodirent : in quibus 
mandatis et hoc erat, ut de lignis paradisi concessis vesce- 
rentur ; ab interdicti autem se esu temperarent, per horum 
edulium inditae sibi immortalitatis dona conservarent, in 
illius tactu ruinam mortis invenirent. Sic vero incorrup- 
tibilis et immortalis in fine erit caro nostra, ut ad simili- 
tudinem angelicae sublimitatis, in eodem semper statu, per- 
maneat, neque cibis corporalibus, quippe qui in vita spi- 
rituali nuUi erunt, egere possit. Nam quod angeli cum 
patriarchis manducasse leguntur, non indigentiae causa, 
sed benignitatis agebant, ut videlicet haec agendo dulcius 
hominibus, quibus apparebant, congrueret. Dominus quo- 
que post resurrectionem manducavit cum discipulis, non 
ut indigus refectionis, sed ut veram se post mortem rece- 
pisse camem monstraret. 

Et factum est itaJ] Id est, ut dominaretur homo cunctis 
quae in terra vel aquis creata sunt, et ut facultatem potes- 
tatemque edendi de fructibus terrae cum volatilibus coeli 
et animantibus terrae perciperet. 

Viditque Deus cuncta qua fecit^ et erant valde bona,^ 
Quia de singulis Dei operibus singulatim fuerat dictum 
quod videret ea esse bona, recte in conclusione, perfectis 
omnibus, positum est cum additamento, quia vidit cuncta 
quae fecit, et erant valde bona. Sed quaeritur merito. 

quare de homine facto non sit adjunctum singillatim^ et 
vidit Deus quod esset bonum^ sed ipsius magis factura 
inter cetera universaliter laudando reservetur? An quia 
praesciebat Deus hominem peccaturum, nec in suae imaginis 
perfectione mansurum, non singillatim^ sed cum ceteris 
eum dicere voluit bonum, velut intimans quid esset futu- 
rum? Homo igitur ante peccatum et in suo utique 
genere bonus erat, sed scriptura praetermisit hoc dicere, 
ut potius illud diceret quod futurum aliquid praenunciaret. 
Deus enim naturarum optimus Conditor, peccantium vero 
justissimus ordinator est : ut etiam si qua singillatim fiunt 
debnquendo deformia, semper tamen universitas cum eis 
pulchra sit. 

Et factum est vespere et mane dies sextusy §-c.] Senarium 
numerum constat esse perfectum, quia primus suis parti- 
bus impletur, sexta videlicet quod est unum, et tertia quae 
sunt duo, et dimidia quae sunt tria. Unum etenim et duo 
et tria faciunt sex, quale in monadibus numeris nusquam 
praeter hie invenies ; sed neque in decadibus praeter vice- 
simum et octavum numerum. Sex ergo diebus perfecit 
Deus omnem omatum coeli et terrae, ut qui omnia in men- 
sura et numero et pondere constituit, ipso etiam numero 
in quo operaretur sua opera doceret esse perfecta. Com- 
plevitque Deus die septimo opus suum quod fecerat. In 
alia translatione dicitur, quia consummavit Deus in die 
sexto opera sua quae fecit. Quod nihil omnino quaestionis 
affert, quia manifesta descriptione quae in eo sunt facta 
declarantur. Sed merito quaeritur, quomodo nostra editio, 
quae de Hebraicae veritatis fonte descendit, complevisse 
Deum in die septimo dicat opus suum quod fecerat, in 
quo nihil novum creasse commemoratur, nisi forte ipsum 
diem septimum tunc eum fecisse, atque in ejus factura 
opus suum complevisse dixerimus, quod eo facto men- 
suram numerumque consummaverit dierum, quorum cir- 
cuitu omnia dehinc secula ad finem usque prociurerent. 
Nam in revolutione temporum octavus idem qui et primus 
computatur dies. 

IN CAP. 11. Complevit igitur die septimo Deus opus suum 
quod fecerat.^ Quia dierum quos fecerat, suinmam in eo 
terminavit, addito ipso septimo, quem sabbatum dici et esse 
voluit, eo quod eum mystica prae ceteris benedictione et 
sanctificatione donaret, ut sequentia docent. Unde etiam 
dies judicii et consummationis seculi, quia post septimam 
sabbati ventura est, octava in scripturis nuncupatur, vide- 
licet quia septem soli praecesserint. Dictum enim est in 
titulo psalmorum : in finem in hymnis pro octava psalmus 
David: quod de die judicii scriptum totus sequentis 
Psalmi textus docet, in quo iram venturi judicis timens 
propheta exclamat : Domine, ne in ira tua arguas me, 
neque in furore tuo corripias me, &c. Sed et dies Domi- 
nicae resurrectionis cum post tot dierum millia ventura 
esset, octava tamen et ipsa dicta est in titulo alterius 
Psalmi : quia nimirum septimam sequebatur, ut septi- 
manae sequentis prima existeret : id est, eadem ipsa in qua 
in principio dixit Deus, Fiat lux, et facta est lux. Quem 
quidem psalmum de resurrectione Dominica scriptum pro- 
bat ipse qui in eo loquitur, dicens : Propter miseriam ino- 
pum et gemitum pauperum nunc exsurgam, dicit Dominus. 
Potest autem recte accipi complevisse Deum die septimo 
opus suum quod fecerat, etiam in eo quod ipsum diem 
benedixit et sanctificavit. Neque enim nullum opus est 
benedictio et sanctificatio. Neque Salomon nihil operis 
fecisse dicendus est, cum templum quod fecerat, dedicavit : 
immo eximium Dei opus est, cum ea quae fecit, benedic- 
tione ac sanctificatione aeterna glorificavit. Denique de 
hoc opere quod in aeterno die sabbati facit, dicit ipse in 
parabola fideUum servorum ; Amen dico vobis, quod prae- 
cinget se, et faciet illos discumbere, et transiens ministra- 
bit illis. Qui enim praecingit se, qui discubitum praeparat, 
qui transit, qui ministrat, utique operatur. Sed his tamen 
verbis omnibus nihil aliud intimatur, quam quod sanctos 
suos Dominus in aetemum benedicit et sanctificat, id est, 
visione sufe gloriae post opera illorum bona quae donavit, 
remunerat. 

Et requievit die septimOj ^c.] Non quasi lassus ex nimio 
labore Deus instar humanse fragilitatis completa mundi 
fabrica requievit: sed requievisse ab universe opere suo 
dicitur, quia novam creaturam ultra instituere aliquam ces- 
savit. Solet namque scriptura saepe nomine requiei, cessa- 
tionem operis sive sermonis indicare, sicut in Apocalypsi de 
sanctis animalibus : Et requiem, inquit, non habebant die 
ac nocte dicentia, Sanctus, sanctus, sanctus Dominus, Deus 
omnipotens. Pro eo ut diceret, non cessabant haec semper 
decantare. Nam maxima et unica sanctis est requies in 
coelo, laudem summae Trinitatis, quae Deus est, indefessa 
voce dicere. Potest vero altius intelligi requievisse Domi- 
num ab omnibus operibus suis, non eum scilicet opus 
habuisse illis operibus suis in quibus requiesceret, quippe 
cujus requies in seipso sine initio ac termino semper vera 
est: sed sola bonitatis suae causa fecisse opera, quae in 
ipso requiescerent : quod e contrario facilius intelligitur, 
cum meminerimus humanam indigentiam pro hoc maxime 
laboribus quotidianis insistere, ut in operibus suis re- 
quiem percipere possit, dicente ei Domino: In sudore 
vultus tui vesceris pane tuo. Deus autem qui ante crea- 
tionem mundi aeternaliter in seipso perfectam habebat 
requiem, ipse etiam creato mimdo, non in operibus quae 
fecit, sed ab omnibus quae fecit operibus requievit, ut 
pote nihil habens secum necessitatis in creaturis requies- 
ccre suis : quin potius creaturis rationabilibus ipse requiem 
praestans, ciun in seipso perfecte semper requiescat, eoque 
bono beatus sit, quod ipse sibi est. 

Et benedisnt diei septimo et sanctificavit ilium,'] Ilia vide- 
licet benedictions et sanctificatione, quam populo suo in 
lege plenius intimat dicens : Memento ut diem sabbati 
sanctifices. Sex diebus operaberis, et facies omnia opera 
tua: septimo autem sabbati Domini Dei tui, non facies 
omne opus. Et paulo post : Sex enim diebus fecit Domi- 
nus coelum et terram, mare et omnia quae in eis sunt, 
et requievit in die septimo. Idcirco benedixit Dominus 
diem septimum et sanctificavit eum. Quae profecto be- 
nedictio et sanctificatio diei septimi in typum majoris 

benedictionia ac sanctibcationis facta est. Nam sicut per 
crebras^ immo quotidianas in lege victimas^ sanguis Domi- 
nicae passionis, qui semel erat pro salute mundi effunden- 
dus signabatur ; ita etiam per requiem diei septimi, quae 
post opera sex dierum semper celebrari solebat, praefigura- 
batur magnus ille dies sabbati, in quo Dominus semel in 
sepulchre erat requieturus, completis ac perfectis in die 
sexto omnibus operibus suis, quibus mundum, quern in 
die sexto perfecerat, jam perditum restaurabat. In quo 
etiam die quasi antiqui recolens operis, aperto sermone 
declaravit salvationem se jam mundi perfecisse. Cum enim 
accepisset acetum, dixit : Consummatum est ; et, inclinato 
capite, tradidit spiritum. Sed et haec sanctificatio ac bene- 
dictio septimi diei^ et requies in ilia Dei post opera sua 
valde bona designavit, quod nos singuli post opera bona 
quae in nobis ipse operator et velle et perficere, ad requiem 
tendimus vitae ccelestis, in qua aetema ejus sanctificatione 
et benedictione perfruamur. Unde bene idem dies Septi- 
mus vesperam habuisse non scribitur^ quia nimirum per- 
petuam nostram in illo requiem significat. 

Et benedixitj inquit^ diei septimo et sanctificavit Ulum, 
^c.] Id est, completo mundi ornatu, cessaverat ab insti- 
tuendis ultra no vis rerum generibus. Neque huic sen- 
tentiae contrarium debet istud aestimari, quod in evangelio 
dicit : ipse Pater mens usque modo operator, et ego operor. 
Respondens videlicet eis qui propter requiem Dei, scrip- 
turae hujus auctoritate antiquitus commendatam, sabbatum 
ab eo non observari querebantur. Cessaverat enim sep- 
timo die a condendis generibus creaturae, quia ultra jam 
non condidit aliqua genera nova : deinceps autem usque 
nunc operator, eorumdem generum administrationem, quae 
nunc instituta sunt: non ut ipso saltern die septimo 
potentia ejus coeli et terras, omniumque rerum quas con- 
diderat gubematione cessaret, alioquin continue dilabe- 
reutur. Hue usque primordia mundi nascentis juxta sen- 
sum litterae dixisse sufficiat : libet autem paucis intimare, 
ut etiam ordo sex illorum sive septem dierum in quibus 
factus est, totidem ejus aetatibus conveniat. Primus nam- 

que dies, in quo dixit Deus, Fiat lux, et facta est lux; 
primae aetati congruit, in cujus initio mundus idem factus, 
et homo in deliciis Paradisi voluptatis positus est, ubi 
praesente gratia sui Conditoris malorum omnium liber ac 
nescius frueretur : sed hie dies ad vesperam jam ccepit 
declinare, cum protoplasti peccando felicitatem patriae 
coelestis perdiderunt, atque in hanc convallem lacrymarum 
dimissi sunt, quod etiam signiheatum est hora tempOris 
illius, cum Adam post culpam praevaricationis audivit 
Dominum deambulantem in Paradiso, ad horam post meri- 
diem : deambulavit quippe Dominus, ut se ab homine, in 
cujus corde quietus manserat, recessisse signaret : et hoc 
ad horam post meridiem, ut lucem in se homo divinae cog- 
nitionis fervoremque divinae dilectionis minoratum esse 
cognosceret. Plena autem vespera diei hujus advenit, 
cum crebrescentibus vitiis humani generis corrupta est 
omnis terra coram Deo, et iniquitate repleta: adeo ut 
deleri diluvio omnis caro, praeter quos clauserat area, 
mereretur. Secundo die factum firmamentum in medio 
aquarum: et secunda aetate seculi, area in qua reliquiae 
generis humani, et semen, ut ita dixerim, sequentium ser- 
vabatur aetatum, posita est in medio aquarum, quas cer- 
tatim hinc rupti fontes omnes abyssi, inde apertae coeli 
cataractae fundebant. Sed et hie inclinatus est ad ves- 
peram dies, cum se nationes oblitae proximae vel irae vel 
misericordiae Dei contulissent ad aedificandam superbiae 
turrem : plenam vero accepit vesperam, quando cum con- 
fusione linguarum humani generis est discissa societas. 
Tertio die confluentibus in loca sua aquis, arida appa- 
niit terra, et mox herbis virentibus ac frondentibus est 
vestita nemoribus: et aetatis initio tertiae separatis in 
loca sua gentibus idolatris, quarum error instabilis, et 
vanis simulacrorum doctrinis tamquam ventis omnibus 
mobilis, maris nomine bene significatur, semen patri- 
archarum ab eorum societate diremtum est, ac spiri- 
tuali fruge foecundatum, dicente Domino ad Abra-ham: 
Exi de terra tua et cognatione tua, et de domo patris 

tui in terrain quam monstravero tibi, &c. (Gen. xii. 1 .) 
In qua videlicet gente discreti ordines fidelium quasi 
herbae virentes, et arbores pomiferae, ex una eademque 
terra prodibant, suscipientes imbrem coelestem divinorum 
eloquiorutn. Verum hie quoque ad vesperam vergere 
coepit dies, cum eadem gens Israelitica et fidem patriar- 
charum, et cerimonias datae sibi legis abjiciens, exterarum 
geiltium, et polluta sceleribus et servitio depressa est. 
Supervenit jam vespera, quando ipsa gens una cum rege, 
quern sibi, neglecto Deo, elegerat, alienigenarum est gladio 
maxima ex parte deleta. Quarto die luminaria coeluin 
accepit; et quarta setate praefatus Dei populus nova est 
factus claritate conspicuus, per imperium David et Salo- 
monis aliorumque regum Deo auctore regnantium, per 
nobilissimum illud quod Salomon Deo condidit templum, 
per signa prophetarum, quae cunctis regum eorumdem 
non destiterunt florere temporibus, perque iUud maxime, 
quod prime ac praeeminentissimo regum sibi placentium 
juravit Dominus dicens: De fructu ventris tui ponam 
super sedem meam. Verum et hie ad vesperam dies 
inclinari ccepit, cum post modum et reges, iidem et populi 
templum legesque Dei spementes, vastati ac dilacerati 
sunt ab hostibus. Gravissima vero ei non solum vespera, 
sed nox succedit, cum totum illud regnum eversum, 
templum incensum, populus est in Babiloniam captivus 
omnis abductus. Quinto die produxerunt aquae reptilia 
animarum viventium, et volatilia volantia super terram sub 
firmamento coeli: et quinta aetate creverunt filii trans- 
migrationis, et multiplicati sunt in Babilone, quae saepe 
aquarum nomine designator. Quorum plurimi ibidem 
quasi in aquis pisces residere, e quibus tamen erant non- 
nulli qui velut ceti magni dominari magnis fluctibus seculi, 
quam servire studuerunt: quia nullo terrore ad idola- 
triam depravari potuerunt. Alii soluta captivitate, quasi 
acceptis pennis libertatis, ad terram Israel reversi sunt et 
instar volantium tota intentione coelestia petebant : ita ut 
etiam templum ac civitatem Dei reaedificare, legem quoque 

ejus summa instantia restaurare niterentur. Sed appro- 
piabat vespera, cum postmodum inter alias scelerum tene- 
bras^ etiam domesticis contra se invicem dissidere con- 
flictibus^ patriaeque suae Romanis ipsi fuere proditores : 
quae et advenit^ cum eos non solum tributarios eiHci^ sed 
etiam alienigenae regis contigisset imperio subdi. Sexto 
die terra jumenta^ bestias et reptilia produxit, quo etiam 
die creavit Deus hominem primum Adam ad imaginem 
suam^ ac de latere ejus dormientis feminam creavit Evam : 
sexta aetate seculi inter multos reprobos^ qui merito ser- 
pentibus comparari poterant ac bestiis, propter saevitiam 
scilicet, et quia toto animo terrestribus inhaerere curis vel 
inlecebris nati sunt ; et sancti in plebe Dei perplures, qui 
ad similitudinem mundorum animalium verbum Dei rumi- 
nare, ungulam discretionis in via tenere, bonae operationis 
jugum divinae legis portare, et de velleribus opus suum 
calefacere noverunt, quorum in evangelio utrorumque 
mentio est idonea, inter quos secundus Adam, mediator 
Dei videlicet et hominum, in quo tota plenitudo erat 
imaginis Dei, in mundo apparuit, et de latere ejus in cruce 
dormientis exivit sanguis et aqua : de quibus sacramentis 
nascitur ac nutritur ecclesia, quae est mater omnium per 
orbem vera vita viventium, quod Evae nomen sonat. 
Unde de eisdem sacramentis dicit ipse Dominus: Qui 
manducat meam camem, et bibit meum sanguinem, habet 
vitam aetemam : cujus diei vesperam jam nunc appropin- 
quare cemimus, cum abundante per omnia iniquitate, 
refirigescit caritas multorum. Adveniet autem multo tene- 
brosior ceteris, cum apparente homine peccati, filio iniqui- 
tatis, qui extollitur et elevatur super omne quod dicitur 
Deus, aut quodfcolitur, tanta fuerit tribulatio, ut in erro- 
rem inducantur, si fieri potest, etiam electi. Subsequente 
statim bora universalis judicii de qua scriptum est : Verun- 
tamen Filius hominis veniens, putas, inveniet et fidem in 
terra ? Septimo die requievit Deus ab omnibus operibus 
suis, et sanctificavit et benedixit ilium: et septima est 
aetas perpetuae quietis in alia vita, in qua requiescit Deus 

D 2 


Digitized by LjOOqIc 



36 


COMMENTARII 


cum sanctis suis in aeteraum post opera bona, quae opera- 
tur in eis per sex hujus seculi aetates. Haec autem aetas 
summae pads et quietis in Deo quidem est, et erit sem- 
pitema; sed hominibus txinc coepit, quando protomartyr 
Abel corpore quidem sedem sepulchri; anima vero gau- 
dium vitae perennis intravit, ubi vidit requiescentem 
pauperem dives ille, cum apud inferos ipse torqueretur. 
Perseverabit autem hie sabbatismus animarum sanctarum 
usque ad finem seculi, et cum ultima aetas seculi post 
vesperam suam, de qua praefati sumus, finem, interfecto 
per Dominum Jesum Antichristo perceperit, tunc et ipse 
sabbatismus majori benedictione ac sanctificatione resur- 
rectionis ad vitam perpetuam corporibus donabitur. Et 
ideo bene septimo diei vespera successisse non legitur, quia 
tristitiam qua terminetur septima haec aetas, nullam babe- 
bit: quin potius ampliori laetitia, ut diximus, octavae 
aetatis perficitur, illius videlicet quae per gloriam resur- 
rectionis tunc incipiens, cum haec tota vita transient, 
nullo umquam fine, nulla rerum vicissitudine a contem- 
plando Dei vultu transmutabitur. 

Ista generationes cosli et terrae quando creaiae sunt.'] Hac 
conclusione scriptura tangit eos qui mundum sine initio 
semper fuisse adfirmant, vel qui factum quidem a Deo 
putant, verum ex materia quam non fecerit Deus, sed quae 
coaetema ipsi absque initio fiierit Creatori. Dicit enim 
generationes coeli et terrae ipsum ordinem divinae institu- 
tionis, quo ornatus eorum per opera sex dierum ad illam 
usque perfectionem, quae superius est designate, pervenit, 
juxta quod in decalogo legis suae dixit ipse Conditor: 
Sex enim diebus fecit Dominus coelum et terram, mare et 
omnia quae in eis sunt : quod vero sequitur : 

In die quo fecit Dominus coelum et terram^ ^c.] Nequa- 
quam memoratae Dei sententiae videri debet adversum, sed 
aperte intelligi, quia diem hoc loco scriptura pro omni illo 
tempore posuit quo primordialis creature formata est. 
Neque enim in uno quolibet sex dierum coelum factum 
est, vel sideribus inlustratum, et terra est separata ab 


Digitized by 


Google 



IN LIB. GENESIS^ CAP. II. 


37 


aquis, atque arboribus et herbis consita; sed more sibi 
solito scriptura diem pro tempore posuit quomodo et 
apostolus^ cum ait: Ecce nunc dies salutis^ non unum 
specialiter diem, sed totum significat tempus hoc quo in 
prsesenti vita pro aetema salute laboramus. Et propheta 
non de uno specialiter die, sed de plurimo tempore divinae 
gratise dicit : In die ilia audient surdi verba libri hujus. 
Ceterum difficile intellectu est quomodo in hoc die fecerit 
Deus caelum et terram et omne virgultum agri, omnemque 
herbam regionis, nisi forte dixerimus, quod in materia 
informi pariter omnis creatura sit facta juxta hoc quod 
scriptum est ; Qui vivit in aetemum creavit omnia simul, 
sed hoc utique ante omnem diem hujus seculi fecit, cum 
in principio caelum creavit et terram, quando etsi terra 
erat inanis et vacua, et tenebrae erant super abyssum, in 
ipsius tamen terrae et abyssi, id est, aquarum natura quasi 
per substantiam seminalem simul condita latebant, quae 
postmodum ex his opere Creatoris non simul erant pro- 
ducenda: ideoque si hoc dicimus, ad eundem revolvitur 
memorata quaestio hnem, ut appellationem diei pro sig- 
nihcatione temporis positam intelligamus, illius videlicet, 
quo haec Deus in principio simul cuncta creavit. In die, 
inquit, quo creavit Dominus Deus terram et caelum et 
omne virgultum agri, antequam oriretur in terra, omnem- 
que herbam regionis priusquam germinaret. Quod si in 
die quern dicit, tempus intelligimus illud designatum, 
quando ante omnem hujus seculi diem facta sunt omnia 
simul, facilis patet sensus quod et herba et arbor omnis 
in ipsius terrae substantia sit causaliter facta priusquam 
visibiliter orirentur aut germinarent ex terra. Sin autem 
appellationem diei, ut consequentius arbitramur, pro sig- 
nihcatione positam accipiamus temporis illius, in quo 
mundus iste per sex dies factus et ornatus est ; possumus 
intelligere quia nunc apertius scriptura voluerit explicare 
quo modo supra dixerit quia protulit terra herbam viren- 
tem et afferentem semen juxta genus suum, lignumque 
faciens fructum. Non enim sic in primordio rerum haec 

terra produxit quomodo nimc ubi inrigatio adfuerit aqua* 
rum, disponente Deo, terra ultro fructificat; sed mira- 
biliore prorsus opere Conditoris tunc antequam aliqui 
fructus ex terra crescendo orirentur, aut germinarent, 
campi repente, montes et colles herbis erant et arboribus 
cooperti, habentibus congruam altitudinem staturae, dif- 
fusionem ramorum, opacitatem foliorum, copiain fruc- 
tuum, quam non paulatim ex terra oriendo vel germi- 
nando et accessu incrementorum proficiendo, sed subitn 
ex ilia existendo acceperunt. Nam et hunc magis sensum 
subjuncta quoque videntur verba juvare, quibus dicitur : 

Non enim pluerat Dominua Deua super terrain^ ^c.] Quis 
enim non videat quod haec dici non poterant de prima 
creatione terrae, quando erat adhuc inanis et vacua, et 
tenebrae super faciem abyssi? Numquid opus erat de 
pluvia non descendente in terra narrari eo tempore, quo 
nec ipsa adhuc accipere pluviam, nec aer dare poterat, eo 
quod loca utriusque adhuc aquae cuncta complerent? 
Sed nec fons ascendere de terra, ad inrigandam earn 
potuit, quandiu tota tegebatur abysso: unde, ni fallor, 
restat intelligi quod nomine diei supra cum dicitur. In 
die quo creavit Dorainus Deus terram et coelum, &c., 
tempus sit intimatum illud sex dierum primorum, in quo 
universa mundi est creatura formata : ubi recte memorat 
quod non pluisset Deus super terram, et homo non esset 
qui operaretur terram, ut intelligamus quantum prima 
terrae germinatio a modemo distaret: nam modo et 
inrigatione pluviarum terra sponte germinat, et industria 
cultuque hominum multa in hortis satis ac nemoribus 
procreantur ; sed longe aliter prima herbarura et arborum 
est perfecta creatio, in qua novo summi opificis imperio 
terra quae arida parebat absque pluvia et absque opere 
humano, repente longe lateque multifariis fructuum repleta 
est generibus. 

Sed fons (inquit) ascendebat e terra inrigans universam 
superficietn ierrte.'] De hoc fonte et ascensu ejus in terram 
dieturi, primo videamus, quia prima ilia germinatio terrae, 

cujus prsemissa sententia meminit^ sive uUa inrigatione 
aquarum, Deo jubente, facta est. Hujus autem fontis, 
qualiscumque erat, inrigatio post vestitam herbis ac lignis 
terrain supervenit, quod ipsis etiam scriptursa syllabis 
probatur, quae postquam verbo praeteriti temporis dixit, 
quia creavit Dominus Deus coelum et terrain, et omne 
virgultum agri, omnemque herbam regionis, subjunxit 
mox verbo temporis praeteriti plusquam perfecti. Non 
enim pluerat Dominus Deus super terram, et homo non 
erat qui operaretur terram, ostendens quod ante creatio- 
nem virgultorum et herbarum pluviam Deus non miserat : 
quid vero postea factum sit, statim verbo praeteriti tem- 
poris imperfecti subnexuit dicens : Quia fons ascendebat 
e terra inrigans universam superficiem terrae, ipsa decli- 
natione verbi significans non hoc semel, sed saepius esse 
gestum, dum non ait ascendit, sed ascendebat, dum ascen- 
disse dicitur fons e terra, qui universam ejus superficiem 
rigaret, merito quo ordine ascenderit quaeritur: neque 
aliquid obstat credi quod ita per vices ad inrigandam earn 
ascenderit ac redierit, quomodo usque hodie solet Nilus 
ad inriganda iEgypti plana annuatim ascendere, quomodo 
inrigabat aliquando Jordanis terram Pentapplim, de qua 
scriptura ait : quia " universa inrigabatur sicut Paradisus 
Domini, et sicut iEgyptus antequam subverteret Deus 
Sodomam et Gomorram, quomodo, (teste S. Augustino,) 
de quorumdam fontium mira vicissitudine perhibetur certo 
annorum intervallo sic eos inundare, ut totam illam regio- 
nem rigent, cui alio tempore ex altis puteis ad potandum 
suflBcientem pnebent aquam. Cur sit ergo incredibile, 
ut idem dicit, si ex uno abyssi capite, alterna mutatione 
fluente atque refluente, tunc universa terra rigata est? 
Quod si, inquit, ipsius abyssi magnitudinem, ea parte 
excepta, quod mare dicitur, et evidenti altitudine atque 
a maris fiuctibus terras ambit, in ea sola parte quam 
reconditis sinibus terra continet, unde se omnes fontes 
omnesque aquae divcrsis tractibus venisque distribuunt, 
et suis quique locis crumpuut, fontem voluit scriptura 

appellare, non fontes propter naturae unitatem^ cumque 
per innumerabiles vias antrorum atque rimarum ascen- 
dentem de terra, et ubique dispertitis quasi omnibus inri- 
gantem omnem faciem terrae, non continua specie tam- 
quam maris aut stagni, sed sicut videmus ire aquas per 
alveos fluminum flexusque rivorum, et eorum excessu 
vicina perfundere, quis non accipiat nisi qui contentioso 
spiritu laborat? Potest quippe etiam ita dicta intelligi 
omnis terrae facies inrigata, quemadmodum dicitur omnis 
vestis facie colorata, etiamsi non continuatim, sed macu- 
latim fiat ; praesertim quia tunc in novitate terrarum etsi 
non omnia, plura tamen plana fuisse credibile, qua latius 
erumpentia fluenta dispergi utque distendi. Quapropter 
de istius fontis magnitudine, vel multitudine, qui sive 
unam habuit aliunde eruptionem, sive propter aliquam in 
terrae occultis sinibus unitatem, unde omnes aquae super 
terram scatent, omnium fontium magnorum atque par- 
vorum unus fons dictus est, per omnes dispersiones suas 
ascendens de terra, et inrigans omnem faciem terrae : sive 
etiam, quod est credibilius, quia non ait, unus fons ascen- 
debat de terra, sed ait, fons autem ascendebat de terra, 
pro numero plundi posuit siugularem, ut sic intelligamus 
fontes multos per universam terram, loca, vel regiones 
proprias inrigantes, sicut dicitur miles, et multi intelli- 
guntur, sicut dicta est locusta et rana in plagis quibus 
iEgyptii percussi sunt, cum esset innumerabilis locusta- 
rum numerus et ranarum ; jam non diutius laboremus/’ 
Cum ergo dictum esset creasse Deum herbas, et virgulta, 
necdum pluvia descendente, neque homine existente qui 
operaretur terram, consequenter hominis creatio subihfer- 
tur ac dicitur : 

Formavit igitvr Dominus Deus hominem de limo terra ^ ^c.] 
Hie itaque latius hominis factura describitur, qui in die 
quidem sexto factus est : sed ibi breviter ejus est comme- 
morata creatio, quae hie plenius exponitur, quia videlicet 
in corporis et animae substantiam factus sit, e quibus 
corpus de limo terrae formatum, anima vero de nihilo sit. 

Deo inspirante^ creata ; sed et semina de ejus sit latere 
dormientis condita. In qua videlicet sententia vitanda est 
paupertas sensus camalis^ ne forte putemus Deum vel 
manibus corporeis de limo fonnasse corpus hominis^ vel 
faucibus labiisve inspirasse in faciem formati, ut vivere 
posset et spiraculum vitae habere. Nam et Propheta cum 
ait : Manus tuae fecerunt me, et plasmaverunt me, tropica 
hoc locutione magis quam propria, id est juxta consue- 
tudinem qua solent homines operari, locutus est. Spiritus 
enim est Deus, nec simplex ejus substantia liniamentis 
membrorum corporalium esse composita nisi ab ineruditis 
creditor. Formavit igitur de limo Deus hominem. Quern 
verbo suo de limo fieri jussit. Inspiravit in faciem ejus 
spiraculum vitae, et factus est homo in animam viventem, 
cum ei substantiam animae ac spiritus, in qua vivere t, 
creavit. Nam ita recte intelligitur spirasse Deum in 
faciem hominis spiraculum quo viveret creasse, sicut supra 
intellectum est. Vocavit Deuslucem diem, pro eo positum 
quod est vocari ab hominibus fecit. Bene autem in faciem 
inspirasse Deus homini dicitur, ut fieret in animam viven- 
tem, quia nimirum insitus ei spiritus ea quae foris sunt 
contemplatur, ut pote qui pars cerebri anterior unde 
sensus omnes distribuuntur, ad firontem collocata est 
Nam et tangendi sensus qui per totum corpus diffunditur, 
etiam ipse ab eadem anteriore parte cerebri ostenditur 
habere viam suam, quae retrorsus per verticem atque cer- 
vicem ad medullam spinae deducitur. Congruit autem 
huic sententiae quod supra de homine dictum est. 

Ad imaginem Dei creavit tUunij ^c.] Quod enim dictum 
est, ad imaginem Dei, non nisi in anima; quod additum, 
masculum et feminam, non nisi in corpore factum recte 
intelligitur. Non ergo audiendi sunt qui putant animam 
partem Dei esse, quasi hominis anima pars Dei esset, nec 
a se ipsa nec ab aliquo diripi, nec ad aliquid male facien- 
dum sive patiendum ulla necessitate compelli, nec in 
melius vel deterius mutari omnino potuisset. Flatus autem 
ille Dei qui hominem animavit, factus est ab ipso, non de 

ij>so, qui nec hominis flatus hominis pars est, nec homo 
eurn facit de se ipso, sed ex aereo halitu sumto et efiuso. 
Deus vero potuit et de nihilo, et vivum rationabiiemque 
pot u it quod non potest homo : quamvis non null! existi- 
mcnt non tunc animatum primum hominem, quando Deus 
in ejus faciem sufflavit, et factus est in animam vivam, sed 
tunc acccpisse Spiritum Sanctum, Quodlibet autem ho- 
rura credibilius ostendatur; animam tamen non esse par- 
tem Dei, nec de substantia ei naturam creatam sive pro- 
latam, sed ex nihilo factam dubitare fas non est. 

Plantuverat autem Dominus Deus paradisum voluptatisy 
Ab illo utique principio plantasse Deus paradisum 
credendus est, ex quo terram omnem, remotis quae earn 
operucrunt aquis, herbas et ligna fructifera producere 
jussit : in quo tamen hominem die sexto, quo et ipsum 
formaverat, posuit. Neque ullatenus dubitandum est 
paradisum, in quo positus est homo primus, etsi vel eccle- 
siae praesentis, vel futurae patriae typum tenet, ad proprie- 
tatera tamen litterae intelligendum esse, locum scilicet 
amoenissimum, fructuosis nemoribus opacatum, eumdem- 
que magnum, et magno fonte foecundum. Pro eo autem 
quod nostra editio, quae de Hebraica veritate translata est, 
habet a principio, in antiqua translatione positum est, ad 
orientem ; ex quo nonnulli volunt quod in orientali parte 
orbis terrarum sit locus paradisi, quamvis longissimo inter- 
jacente spatio vel oceani yel terrarum a cunctis regionibus, 
quas nunc humanum genus incolit, secretum. Unde nec 
aquae diluvii, quae totam nostri orbis superficiem altissime 
cooperuerunt, ad eum pervenire potuerunt. Verum seu 
ibi, seu alibi, Deus noverit ; nos tantum locum himc fuisse 
et esse terrenum dubitare non licet. Denique sequentibus 
verbis scriptura plenius qualiter eum Deus plantaverit 
exponit, dicens, 

Produxitque Dominus Deus de humo omne lignum pul- 
chrum visu, Hoc eo die factum intelligitur, quo et 
reliqua ligna fructifera terra, Deo jubente, produxit. Sed 
hie ideo necessario repetitur, ut qualis sit locus paradisi 

nosse possemus : maxime quia de ligno vitae lignoque 
scientiae boni et mali erat specialiter referendum ; in 
quorum uno homini signum obedientiae quam debebat, in 
altero sacramentum vitae aetemae, quam per ipsam obe- 
dientiam mereretur, inerat. Et quidem lignum vitae inde 
dictum, quia banc virtutem, ut diximus, divinitus acce- 
perit, ut qui ex eo manducaret, corpus ejus stabili sanitate 
firmaretur, neque umquam ulla iufirmitate vel aetate in 
deterius rautaretur, aut in occasum etiam laberetur ; sed 
hoc ita corporaliter factum est, ut sacramenti quoque 
esset figura spiritualis, id est Dei et Domini nostri Jesu 
Christi, de quo in laude sapientiae dictum est : Lignum 
vitae est his qui apprehenderint earn. Et in Apocalypsi 
S. Johannis: Qui vicerit, inquit, dabo ei edere de ligno 
quod est in paradiso Dei mei. Quod est aperte dicere : 
Qui vicerit tentationem serpentis antiqui, a qua victus est 
Adam, dabo ei quod daturus eram Adae si vinceret, ut 
praesenti visione gloriae Christi in aeternum reficiatur, 
ideoque nullo possit incursu mortis adtingi : quia videlicet 
Dominus Christus virtus et sapientia Dei Patris in para- 
diso est regni coelestis, quern cum ceteris sanctis, etiam 
confitenti se in cruce latroni promittere dignatus est, 
lignumque sapientiae boni et maii. De hoc ligno S. Au- 
gustinus : “ Mihi autem,” inquit, etiam atque etiam con- 
sideranti dici non potest quantum placeat ilia sententia, non 
fuisse illam arborem cibo noxiam. Neque enim qui fecerat 
omnia bona valde, in paradiso instituerat aliquid mali, sed 
malum fuisse homini transgressionem praecepti. Opor- 
tebat autem ut homo sub Domino Deo positus aliunde 
prohiberetur, ut ei promerendi Dominum suum virtus 
esset ipsa obedientia, quam possum verissime dicere solam 
esse virtutem omni creaturae rationabili agenti sub Dei 
potestate; primumque esse et maximum vitium tumoris 
ad ruinam, sua potestate velle uti, cui summum vitii 
nomen est inobedientia. Non est ergo unde se homo 
Dominum habere cogitaret atque sentiret, nisi ei aliquid 
juberetur. Arbor itaque ilia non erat mala, sed appellata 

est scientiae dignoscendi bonum et malum : quia si post 
prohibitionem ex ilia homo ederet, in ilia praecepti futura 
transgressione homo per experimentum poenae disceret 
quid interesset inter obedientiae bonum et inobedientiae 
malum. Proinde et hoc non in figura dictum^ sed vere 
quoddam lignum accipiendum est, cui non de fructu vel 
porno quod inde nasceretur, sed ex ipsa re nomen impo- 
situm est, quse, illo contra vetitum tacto, fuerat secutura.’^ 

Et fluvitis egrediebatur de loco voluptatisy Id est 
ligna ilia pulchra atque fhictuosa, quae omnem terram 
regionis illius opacabant, quo eo factitatum fuisse creden- 
dum est, quo in hac, quam nos incolimus, terra Nilus 
plana inrigat ^Egypti, unde, quod et supra posuimus, 
dictum est de terra Sodomorum, quae universa inrigabatur 
sicut Paradisus Domini, et sicut ^Egyptus. Et provida 
utique dispositione Dominus ac Conditor rerum in nostro 
orbe voluit habere similitudinem nonnullam patriae illius 
ad quam possidendam in primo parente creati sumus, ut 
ad promerendum ejus reditum de vicino nos admoneret 
exemplo, maxime et flumine illo quod de paradiso constat 
emanare. Nilus namque qui inrigat iEgyptum, ipse est 
Geon, qui in sequentibus de paradiso procedere memora- 
tur. Sicut etiam eversis eisdem Sodomorum civitatibus, 
quae quondam ut paradisus Domini inrigabantur, exem- 
plum eorum qui impie acturi sunt posuit, ut vestigia per- 
ditionis malorum certissima in mundo vigilantia aetema 
eorum tormenta fugeremus. 

Qui inde dividitur in quatuor capita : nomen uni Fison.’] 
Constat, astruentibus certissimis auctoribus, horum om- 
nium fluminum, quae de paradiso exire referuntur, in 
nostra terra fontes esse notos. Fisonis quidem, quern 
nimc Gangem appellant, in locis Caucasi montis; Nili 
vero, quern scriptura, ut diximus, Geon nuncupat, nunc 
procul ab Athlante monte, quod est ultimus finis AiHcae 
ad occidentem. Porro Tigris et Euphrates ex Armenia, 
unde credendum est quoniam locus ipse paradisi a cogni- 
tione hominum est remotissimus, indeque quatuor aquarum 

partes dividi: sed ea flumina quorum fontes noti esse 
dicuntur, alicubi esse sub terris et post tractus prolixarum 
locis regionum aliis erupisse, ubi tamquam in suis fontibus 
noti esse perhibentur. Nam hoc solere nonnuUas aquas 
facere quis ignorat ? Sed ibi hoc scitur, ubi non diu sub 
terris cuiTunt. Denique eadem ipsa flumina Tigrum, 
Euphratem, et Nilum ferunt historici plerisque in locis 
terrae sumi, et aliquanto inteijacente spatio rursus emer- 
gentia solitum agere cursum : quod etiam ipsum Dominus 
ad indicium facere credendus est illius cursus, quo ad nos 
de paradiso per occultiores terrae sinus venasque longiores 
exeunt. Interpretatur autem Fison oris mutatio, et recte 
quia nimirum aliam in nostra gratiam suae faciei, id est 
viliorem multo quam in paradiso habent ostendit. 

Ipse est qtd circuit omnem terram EvilathJ] Haec est 
Indiae regio, nomen inde habens quod possessa sit post 
diluvium ab Evila filio Jectan, qui fuit filius Heber patri- 
archae Hebraeorum, quern etiam Josephus refert cum 
fratribus suis a flumine Cephene et regione Indiae usque 
ad eum locum qui appellatur Hieira possedisse. 

Ibi nasdtwr aurum^ et aurum terra illius optimum 
Et Plinius secundus Indiae regiones auri venis prae ceteris 
abundare terris, unde et insulae eorum chrysa et argyra a 
copia auri sive argenti vocabula sumserunt. 

Ibique invenitur Bdoellium et lapis OnichinwJ] Bdoel- 
hum est,” ut idem Plinius scribit, arbor aromatica, colore 
nigro, magnitudine oleae, et folia roboris, fructu caprificis, 
ipsius natura quae gummis. Est autem lacryma ejus 
lucida, subalbida, levis, pinguis, aequaliter cerea, et quae 
facile molliatur, gustu amara, odoris boni, sed vino perfusa 
odoratior,” cujus et liber Numerorum meminit, " Erat 
autem,” inquiens, man qua si semen coriandri Bdoellii,^’ 
id est, lucidi et subalbidi. Onix autem lapis est pretiosus, 
inde appellatus, quod habet in se permixtum candorem in 
similitudinem unguis humani. Graeci enim unguem 
onichem dicunt. Hanc et Arabia gignit, sed Indica ig- 
niculos habet, albis cingentibus zonis. Arabics autem 
nigra est cum candentibus zonis. Antiqua translatio 

pro his habet carbunculum et lapidem prassiniitn. Est 
autem carbunculiis, sicut et nomine probat, lapis ignei 
coloris, quo noctis quoque tenebras inlustrare perhibetur. 
Est lapis Prassinus viridantis aspectus : unde et Greece a 
porro, quod apud eos prason dicitur, nomen accepit. 

Et nonien fluvio secundo Georiy Idcirco de Eufrate 
ubi vadat quasve terras circumeat non dicit, quia ipse in 
vicino profluens terrae repromissionis, facillime a populo 
Israel, qui ibidem positus, haec lecturus erat, poterat sciri. 
Quia vero per aquas regeneratrices regressus nobis ad 
coelestia patet, congruit satis dispensationem divinae pie- 
tatis, ut ipsum elementum per quod ad supernam patriam 
reducimur nobis sit cum paradiso, in quo positus sit homo 
primus, commune, et sicut gratia nos recreans invisibiliter 
regni coelestis ingressui praeparat : ita etiam invisibiliter ad 
Dominum orbem de paradiso per terrae venas ipsa per 
qiiam nos recreat unda prosiliat. Sicut ergo Spiritus ubi 
vult spirat, et vocem ejus audis, sed non scis unde veniat, 
aut quo vadat ; sic etiam decebat, ut aqua quae eos quos 
vult Spiritus sanctificat, ignotis ad nos viis de paradiso 
adveniat, ad ignota nobis loca redeat, quia tantum de 
paradiso voluptatis originem constat habere. 

Twilit ei'go Domirms Deus hominem quern formaven'at^ et 
posuit eum in paradiso voluptatis^ Quod ait, ut ope- 
raretur et custodiret ilium, ad eum videtur respicere lo- 
cum, in quo dictum est, Et homo non erat qui operaretur 
terram. Verum nos et in hujus expositione verbi dicta 
sancti Patris Augustini ponamus. Quid operaretur,” in- 
quit, " vel custodiret ? Numquid forte agriculturam Domi- 
nus voluit operari primum hominem ? An non est cre- 
dibile quod eum ante peccatum damnaverat ad laborem ? 
Ita sane arbitraremur, nisi videremus cum tanta voluptate 
animi agricolari quosdam, ut magna eis poena sit inde ad 
aliud evocari. Quidquid ergo deliciarum habet agricul- 
tura, tunc utique longe amplius erat, quando nihil accide- 
bat adversi vel terrae vel coelo. Non erat enim laboris 
adflictio, sed exhilaratio voluntatis, cum ea quae Deus 
creavit humani operis adjutorio laetius feraciusque proveni- 

rent, unde Creator ipse uberius laudaretur, qui animse in 
corpore animali constitutae rationem dedisset operand! ac 
facultatem, quantum animae volentis satis esset, non quan- 
tum invitum indigen tia corporis cogeret.^^ Ut operaretur, 
inquit, et custodiret ilium, custodiret videlicet eumdem 
paradisum ipsi sibi, ne aliquid admitteret quare inde mcre- 
retur expelli. Denique accipit et proeceptiim, ut sit quod 
sibi custodiat paradisum, id est, quo servato, non inde 
projiciatur. Recte enim quisque dicitur non custodisse 
rem suam, qui sic egit ut amitteret earn, etiam si alteri 
salva sit, qui earn vel invenit vel accipere meruit. Est 
alius in his verbis sensus, quern puto non immerito praepo- 
nendum, ut ipsum hominem operaretur Deus et custodiret, 
sicut enim operatur homo terram, non ut earn faciat esse 
terram, sed ut cultam atque fructuosam ; sic Deus homi- 
nem multo magis quern ipse creavit ut homo sit, eum ipse 
operatur ut Justus sit, si homo ab illo per superbiam non 
abscedat. Posuit ergo Deus hominem in paradiso volup- 
tatis, ut operaretur et custodiret ilium. Operaretur scilicet 
ut bonus beatusque esset: custodiret vero, ut totus es- 
set, ipsius se dominationi ac protectioni humiliter sub- 
dendo. 

Pnecepiiqtie ei dicens: Ex omni ligno paradisi comede, 
^*e.] Non est credendum quod in ligno illo aliquid mali 
naturaliter inesset, sicut et supra docuimus, sed ab co 
ligno quod malum non erat prohibitus est homo, ut ipsa 
per se praecepti conservatio bonum illi esset et transgressio 
malum. Denique a peccante nihil aliud appetitum est, 
nisi non esse sub dominatione Dei, quando illud admissum 
est, in quo ne admitteretur sola deberet jussio dominantis 
adtcndi, quae si sola adtenderetur quid aliud quam Dei 
voluntas amaretur? quid aliud quam Dei voluntas humanae 
voluntati praeponeretur ? Nec fieri potest ut voluntas 
propria non grand! ruinae pond ere super hominem cadat, 
si earn voluntati superioris extollendo praeponat. Hoc 
expertus est homo contemnens praeceptum Dei, et hoc 
experimento didicit quid interesset inter bonum et malum, 

scilicet bonum obedientiae, malum autem inobedientise, id 
est, superbiae, contumaciae, perversae imitationis Dei, et 
noxiae libertatis. Hoc autem in quo accidere potuit ex 
ipsa re, ut supra dictum est, nomen accepit. 

In quocumque die comederis ex eOy morte morieris,'] Non 
ait, si comederis mortalis eris, sed in quocumque die, in- 
quit, comederis ex eo, morte morieris. Mortuus namque 
est homo in anima cum peccavit, quia recessit ab eo Deus, 
qui est vita animae, cujus merito mortem secuta est mors 
corporis, discedente ab illo anima, quae est vita ejus, quae- 
que mors eidem primo homini tunc evenit, cum praesentis 
vitae terminum accepit non parvo post tempore quam 
vetitum comedit. Potest etiam intelligi quod illam mor- 
tem in eis fecerit dies ille in quo peccaverunt, quam apo- 
stolus gemit dicens : Condelector legi Dei secundum inte- 
riorem hominem, &c. (Rom. vii. 22.) Non enim suflficit 
ei si diceret : Quis me liberabit de corpora mortali hoc ? 
sed, de corpora, inquit, mortis hujus. Sicut etiam illud : 
Corpus quidem, inquit, mortuum est propter peccatum ^ 
nec ibi ait, mortale, sed mortuum, quamvis utique et mor- 
tale quia moriturum, non ita credendum est fuisse ilia 
corpora, sed licet animalia nondum spiritalia, non tamen 
mortua, id est quae necesse esset ut morerentur, quod eo 
die factum est, quo lignum contra vetitum tetigerunt. 

Dixit qyuoque Dominus Deus : Non est bonum esse homu 
nem solumy ^c.] Et haec locutio Dei non corporali voce 
foris in auras emissa, sed in terra ratione divinae volun- 
tatis, per quam creata sunt omnia, inefiabiliter facta esse 
credenda est, juxta quod et supra docuimus, ubi scriptum 
est: Faciamus hominem ad imaginem et similitudinem 
nostram. Si autem quaerit aliquis ad quam rem fieri 
oportuerit hoc adjutorium ; audiat responsum S. Augus- 
tini, cujus et superius verba saepissime, tacito ejus nomine, 
posuimus. Nihil,” inquit, “ aliud probabiliter occurrit, 
quam propter filios procreandos, sicut adjutorium semini in 
terra est, ut virgultum ex utroque nascatur. Hoc enim et 
in prima rerum conditione dictum erat : Masculum et 

feminam fecit eos, et benedixit eos dicens: Crescite et 
multiplicamini, et implete terrain et dominamini ejus. 
Quae ratio conditionis et conjunctionis masculi et feminae 
atque benedictionis nec post peccatum hominis poenainque 
defecit. Ipsa enim est secundum quam nunc terra ho- 
minibus plena est dominantibus ejus. Quamquam enim 
jam emissi de paradiso convenisse et genuisse commemo- 
rentur; tamen non video quid prohibere potuerit, ut 
essent eis etiam in paradiso honorabiles nuptiae et thorns 
immaculatus^ hoc Deo praestante^ fideliter justeque viven- 
tibus^ eique obedienter instanterque servientibus, ut sine 
ullo inquieto ardore libidinis^ sine ullo labore ac dolore 
pariendi, foetus ex eorum semine gigneretur, non ut 
morientibus parentibus filii succederent, sed ut illis qui 
genuissent in aliquo formae statu manentibus^ et ex ligno 
vitae quod ibi plantatum erat corporalem vigorem sumen- 
tibus, et illi qui gignerent ad eumdem perducerentm: sta- 
turn, donee certo numero impleto, si juste omnes obedien- 
tesque viverent, tunc fieret ilia commutation ut sine ulla 
morte animalia corpora conversa in aliam qualitatemn eo 
quod ad omnem nutum regenti se spiritui deservirentn et 
solo spiritu vivificante sine ullis alimentorum corporalium 
sustentaculis viverent, spiritualia vocarentur. Nam si 
Enoch et Elias in Adam non mortui, mortisque propa- 
ginem in came gestantes, quod debitum ut solvant cre- 
duntur etiam redituri ad hanc vitam, et quod tamdiu 
dilatum est, morituri, nunc tantum in alia vita sunt, ubi, 
ante resurrectionem camis, antequam animale corpus in 
spirituale mutetur, nec morbo nec senectute deficiunt, 
quanto justius atque probabilius primis illis hominibus 
praestaretur sine ullo suo parentumve peccato viventibus, 
ut in meliorem aliquem statum filiis genitis cederent, unde 
seculo finito cum omni posteritate sanctorum in angelicam 
formam, non per camis mortem, sed per Dei virtutem 
multo felicius mutarentur.^^ 

Formatis igitwr^ Dominus DeuSy de humo cunctis animanii- 
btis terray ^c.] Si quern movet quia non dixit, formatis de 
VOL. VII. B 

humo cunctis animantibus terrae et de aquis universis 
volatilibus coeli, sed tamquam utraque genera de terra 
forma verity Formatis igitur, inquit^ Dominus Deus de 
humo cunctis animantibus terrae et universis volatilibus 
coeli ; videat duobus modis esse intelligendum : aut 
tacuisse nunc unde formaverit volatilia coeli, quia et 
taciturn posset occurrere, ut non de terra utrumque acci- 
piatur Dominum formasse; sed tantummodo animantia 
terrae et volatilia coeli, etiam tacente scriptura intelligamus 
unde formaverit; aut terram universaliter sic appellatam 
simul cum aquis, quemadmodum appellata est illo psalmo 
ubi coelestium laudibus terminatis, ad terram facta est con- 
versio sermonis et dictum : Laudate Dominum de terra 
dracones, et omnes abyssi, &c. Nec postea dictum est, 
Laudate Dominum de aquis. Ubi enim sunt omnes 
abyssi qufe de terra laudant Dominum, ibi etiam reptilia 
et volatilia pennata quae nihilominus de terra laudant 
Deum secundum istam universalem appellationem terrae, 
secundum quam etiam de toto mundo dicitur : Deus qui 
fecit coelum et terram, sive de arida sive de aquis quaecum- 
que creata sunt de terra creata veraciter intelliguntur. 

Adduxitque ea ad Adanty ut videret quid vocaret ea.] 
Non est cogitandum camaliter quod ita adduxerit Deus 
animantia terrae vel aves ad Adam, quomodo solet pastor 
gregem minare suum de loco ad locum : sed magis in tel- 
ligendum, quia sicut divina potentia cum voluit, haec de 
aquis creavit ; ita etiam eadem occulto nutu suae potentiae 
quando voluit ad hominem conspicienda perduxit, quo- 
modo etiam ad arcam Noe cunctis generis volatilia vel 
quadrupedia non hominis manu congregata, sed divinitus 
acta venisse, eamque intrasse leguntur, nescientibus qui- 
dem ipsis ad quid venirent, sciente autem homine, qui ea 
venientia in arcam, Deo adducente ac jubente, suscipiebat. 

Omne enim quod vocavit Adam animce viventiSy ipsum est 
nomen ejuSy ^•c.] Constat Adam in ea lingua, qua totum 
genus humanum usque ad constructionem turris, in qua 
linguae divisae sunt, loquebatur, animantibus terrae et vola- 

tilibus coeli nomen imposuisse. Ceterum in dejectione 
turns, cum Deus suam cuique genti propriam atque diver- 
sam tribueret linguam ; tunc eis credendus est etiam ani- 
mantium vocabula quomodo et rerum ceterarum juxta 
suam cuique distinxisse loquelam: quamvis etiam non 
latet homines postea plurimis, quae sive nova forte occur- 
rerunt rebus, haec animantibus per singulas gentes juxta 
suum placitum indidisse vocabula, et nunc etiam indere 
solere. Denique de piscibus adductis ad Adam, ut eis 
nomina imponeret, nihil scriptura refert : quibus tamen 
credibile est paulatim cognitis pro diversitate gentium 
nomina ab hominibus esse diversa imposita. Prima autem 
lingua fuisse generi humano Hebraea videtur, ex eo quod 
nomina cuncta quae usque ad divisionem linguarum in 
Genesi legimus, illius constat esse loquelae. Causa autem 
adducendi ad Adam cuncta animantia terrae et volatilia 
coeli, ut videret quid ea vocaret et eis nomina imponeret, 
haec est, ut sic demonstraret Deus homini quanto melior 
esset omnibus inrationabilibus animantibus. Ex hoc enim 
apparet ipsa ratione hominem meliorem esse quam pecora, 
quod distinguere et nominatim ea discernere non nisi ratio 
potest quae melior est. 

Adam vero non inveniebaiur adjutor similis ^c.] 
Quod mulier viri de latere facta est, propter ipsius con- 
junctionis vim commendandam ita fieri oportuisse creden- 
dum est. Quod autem dormienti illi factum est, quod osse 
detracto in cujus locum caro suppleretur, altioris mysterii 
gratia factum est. Significabatur enim quod de latere Christi 
in cruce per mortem sopiti sacramenta essent salutis exi- 
tura, videlicet sanguis et aqua, de quibus sponsa illi conde- 
retur ecclesia, nam si tanti sacramenti non esset figura 
in creatione feminae praemittenda, quid opus erat dormisse 
Adam, ut costam illi Deus, de qua feminam faceret, tolleret, 
qui et vigilanti ac non dolenti idem facere poterat ? Quid 
necessarium ut cum os quod de viri latere sumtum est, unde 
femina condebatur, in locum ossis non os, sed caro sup- 
pleretur, nisi quia figurabatur quod Christus propter eccle- 

Siam infirmus, at vero ecclesia per ipsum esset firma 
futura? Unde ejusdem mysterii gratia typico quoque 
verbo usa est scriptura, ut non diceret fecit, aut formavit, 
aut creavit, sicut in omnibus supra operibus ; sed aedifi- 
cavit, inquit, Dominus Deus costam, quam tulerat de 
Adam in mulierem, non tamquam corpus humanum, sed 
tarn quam domum, quae domus nos sumus, si fiduciam et 
gloriam spei usque ad finem firmam retineamus. Taliter 
enim decebat, ut humani generis origo, Deo operante, pro- 
cederet, quatenus redemptioni ipsius quae in fine erat 
seculi per eumdem ventura conditorem concinentibus 
figuris testimonium daret. 

Et adduxit earn ad Adam, Dixitque Adam : Hoc nunc 
08 ex ossibiLS meis^ Quoniam Adam adductis ad se 
animantibus terrae et volatilibus cunctis nullum in his sibi 
simile invenerat, merito nunc ubi adjutorium simile sui 
factum atque ad se adductum vidit, agnovit, et exclamavit 
dicens: Hoc nunc os ex ossibus meis. Nunc videlicet, 
quia visis prius animantibus aliis similem sibi non viderat : 
Os autem de ossibus meis et caro de came mea, quia 
cetera quae os et carnem habentia viderat nominatimque 
distinxerat, non ex sua substantia, sed ex terra vel aquis 
esse facta noverat. Sicut vero illis vocabula ad se adductis 
posuerat, sic restabat ut ei quam sibi similem, ac de suo 
corpore ere at am cognovit, nomen inderet. 

Hcec (inquit) vocabitur virago^ quoniam de viro sumia 
estJ\ Quomodo autem Latina etymologia congruit in his 
nominibus, cum a viro nuncupatur virago ; ita convenit et 
Hebraea in qua videlicet lingua vir appellatur His, et deri- 
vato ab hoc nomine femina dicitur Hissa. Denique quod 
His appellatur Hebraice vir, testatur etiam nomen Israhel, 
qui vir videos Dominum interpretatur. Sed et sacra- 
mentis Christi et ecclesiae convenit aptissime quod Adam 
mulierem de sua cai*ne creatam nominis sui participem 
fieri voluit, quia et Dominus noster Jesus Christus aeque 
ecclesiae, quam per sui corporis ac sanguinis pretium rede- 
mit, sibique adoptavit in sponsam, participium sui nominis 

donavit, ut a Christo videlicet Christiana vocaretur, ah 
Jesu, id est Salvatore, salutem requireret aetemam. Non 
autem praetereundum quod sopor ille, sive ecstasis, id est, 
mentis excessus, ut antiqua translatio habet, quam Deus 
immisit in Adam recte intelligitur, ut S. Augustinus 
dicit, ^^ad hoc immissa, ut prius mens per ecstasim parti- 
ceps heret tamquam angelicae curiae, et intrans in sanctua- 
rium Dei intelligeret in novissima. Denique evigilans 
tamquam prophetia plenus, cum ad se’ adductam mulierem 
suam videret, eructuavit continue quod magnum sacra- 
mentum commendavit apostolus : Hoc nunc os de ossibus 
meis, et caro de came mea. Haec vocabitur virago, quo- 
niam de viro sumta est, et quod sequitur.^^ 

Q!uamobrem relinquei homo patrem mum et matrem^ ^c.] 
Quae primi cum verba hominis iuisse scriptura ipsa tes- 
tatur, Dominus tamen in evangelic Deum dixisse decla- 
ravit. Ait enim: Non legistis quia qui fecit ab initio 
masculum et feminam fecit eos, et dixit propter hoc 
dimittet homo patrem et matrem et adhaerebit uxori suae, 
et erunt duo in came una, ut hinc intelligeremus propter 
ecstasim quae praecesserat in Adam, hoc eum divinitus 
tamquam prophetam dicere potuisse.^^ Si ergo Christus 
adhaesit ecclesiae, ut essent duo in came una, quomodo 
reliquit Patrem, quomodo matrem ? Reliquit Patrem quia 
cum in forma Dei esset, non rapinam arbitratus est esse 
se aequalem Deo, sed semetipsum exinanivit formam servi 
accipiens. Hoc est enim reliquit Patrem, non quia dese- 
rait et recessit a Patre, sed quia non in ea forma apparuit 
hominibus, in qua aequalis est Patri, quomodo reliquit 
matrem relinquendo synagogam Judseorum, de qua secun- 
dum camem natus est, et inhaerendo ecclesiae, quam ex 
omnibus gentibus congregavit, ut pace novi testamenti 
essent duo in came una : quia cum sit Deus apud Patrem 
per quern facti sumus, factus est per camem particeps 
noster, ut illius capitis corpus esse possemus. 

Erai autem uterque nudus,'] Adam scilicet et uxor ejus, 
et non erubescebant. Et merito, quid enim puderet quando 
nuUam legem senserant in membris suis repugnantem legi 

mentis suae ? quae illos poena peccati post perpetrationem 
praevaricationis secuta est, usurpante inobedientia prohi* 
bitum, et justitia puniente commissum : quod antequam 
fieret, nudi erant, ut dictum est, et non confundebantur. 
Nullus erat motus in corpore, cui verecundia deberetur, 
nihil putabant velandum, quia nihil senserant refraenan- 
dum.” 

IN CAP. III. "Sed et serpens erat callidior cunctis 
animantibus terrcSy ^c.] Potest iste serpens non inrationa- 
bili anima sua, sed alieno jam spiritu, id est, diabolico, 
callidior dici cunctis animantibus: quantumlibet enim 
praevaricatores angeli de supemis sedibus suae perversita- 
tis et superbiae merito dejecti sint, natura tamen excellen- 
tiores sunt omnibus animantibus terrae propter rationis 
eminentiam. Quid ergo mirum si suo instinctu diabolus 
jam implens serpentem, eique suum spiritum miscens, eo 
more quo vates daemoniorum impleri solent, callidissi- 
mum eum reddiderat omnium animantium terrae ; sive, ut 
alia editio habet, sapientissimum bestiarum secundum 
animam vivam inrationabilemque viventium? Si ergo 
quaeritur cur Deus tentari permiserit hominem^ quera 
tentatori consensurum esse praesciebat; occurrit ratio 
vera, non magnae laudis futurum fiiisse hominem, si prop- 
terea posset bene vivere, quia nemo male vivere suaderet, 
cum et in natura posse, et in potestate haberet velle non 
consentire suadenti, adjuvante tamen illo qm superbis 
resistit, humilibus autem dat gratiam. Nec arbitrandum 
est, quod esset hominem dejecturus tentator iste, nisi 
praecessisset in anima hominis quaedam elatio compri- 
menda, ut per humiliationem peccati, quam de se falso 
praesumserat, disceret verissime : quippe dictum est : Ante 
ruinam exaltatur cor, et ante gloriam humiliatur. Sic 
autem quidam moventur de hac primi hominis tentatione, 
quod earn fieri permiserit Deus, quasi nunc non videant 
universum genus humanum diaboli insidiis sine cessatione 
vexari, cur et hoc permisit Deus? an quia probatur et 
exercetur virtus et est palma gloriosior non consensisse 

tentatum, quam non potuisse tentari. Si autem quseritur 
cur potissimum per serpentem diabolus tentare permissus 
sit, jam hoc significandi gratia factum est, non quo diabo- 
lus aliquid ad structionem nostram significare voluerit, 
sed cum accedere ad tentandum non posset, nisi permis- 
8U8, neque per aliud posset, nisi per quod permittebatur 
accedere. Quidquid igitur serpens ille significavit, ei pro- 
videntiae tribuendum est, sub qua et ipse diabolus suam 
quidem habet cupiditatem nocendi, facultatem autem non 
nisi quae datur vel ad subvertenda ac perdenda vasa irae, 
vel ad humilianda sive probanda vasa misericordiae. Non 
itaque serpens verborum sonos intelligebat, qui ex illo 
fiebant ad mulierem : neque enim con versa credenda est 
anima ejus in naturam rationalem, quando nec ipsi homi- 
nes, quorum rationalis natura est, cum daemon in eis 
loquitur ea passione cui ab exorcista requiritur, nesciunt 
quid loquantur: quanto minus ille intelligeret verborum 
sonos, quos per eum et ex eo diabolus illo modo faciebat 
qui hominem loquentem non intelligeret, si eum a diabo- 
lica passione immunis audiret.” 

Dixit ergo ad mulierem : Cur prcecepit vobis Deus ut non 
comederetis^ ?'] Ideo prius interrogavit serpens, et 
respondit hoc mulier, ut praevaricatio esset inexcusabilis, 
neque uUo modo dici posset id quod praeceperat Deus 
oblitam fuisse mulierem.^^ 

Dixit aviem serpens ad mulierem: Nequaquam morte 
morieminiy ^c.] Quid hie intelligitur, nisi persuasum ei 
esse, ut sub Deo esse nollent, sed in sua potestate potius 
sine Deo, ut legem ejus non observarent quasi invidentis 
sibi, ne se ipsi regerent, non indigentes illius aeterno 
lumine, sed vacantes propria providentia quasi oculis suis, 
ad dignoscendum bonum et malum quod ille prohibuisset. 
In quibus verbis notandum quanta arte nequitiae diabolus 
hominem ab initio tentaverit, qui non solum eum inobe- 
dientiam contemtumque sui Creatoris velut sibi invidentis 
docuit ; sed et numerositatem deorum illi credendam pro- 
ponit dicens : Et eritis ut dii, quatenus etsi forte ad inobe- 

dientiam eum protrahere nequiret, fidei tamen, qua unum 
Deum colebant, castitatem corrumperet : si vero pertra- 
heret, in utroque victor existeret. Quando autem his 
verbis crederet mulier a bona atque utili re divinitus se 
fuisse prohibitos, nisi jam inesset menti amor ille pro- 
priae potestatis, et quaedam de se superba praesumtio, quae 
per illam tentationem fuerat convincenda et bumilianda? 
Denique verbis non contenta serpentis, consideravit lig- 
num, viditque, ut scriptura dicit, quod bonum esset ad 
vescendum, et pulchrum oculis, aspectuque delectabile ; et 
non credens posse inde se mori, arbitror quod putaverit 
Deum alicujus significationis causa dixisse ; si manduca- 
veritis, morte moriemini ; Atque ideo tulit de fructu UliuSy 
et comedity deditque viro mOy fortassis etiam cum verbo 
suasorio, quod scriptura tacens intelligendum reliquit. 
An forte nec suaderi jam opus erat viro quando illam eo 
cibo mortuam non esse cemebat ?” 

Qm* comedity ^cJ] “ Quo ? nisi ad invicem concupiscen- 
dum, ad peccati poenam carnis ipsius morte conceptam, 
ut jam esset corpus non animale tantum, quod poterat, 
si obedientiam conservarent, in meliorem spiritualemque 
habitum sine morte mutari, sed jam corpus mortis, in quo 
lex in membris repugnaret legi mentis.^^ Neque enim 
clausis oculis facti erant, et in paradiso deliciarum caeci 
palpantesque oberrabant. Tale est illud EvangeUi cum 
diceret de illis duobus, quorum erat unus Cleopas, quod 
cum fregisset eis Dominus panem, aperti sunt oculi eorum, 
et cognoverunt eum quern per viam non cognoverant: 
non utique clausis oculis ambulantes, sed eum cognoscere 
non valentes. Ad hoc ergo aperti sunt oculi primorum 
hominum, ad quod antea non patebant, quamvis ad alia 
paterent. 

Cumque cogmmsseni esse se ntulos, ^c.] Anima ratio- 
nalis bestialem motum in membris suse carnis erubuit, 
eique incussit pudorem, non solum quia hoc ibi sentiebat, 
ubi numquam ante tale aliquid senserat: verum etiam 
quod ille pudendus motus de praecepti transgressione 

veniebat. Ibi enim sensit qua prius gratia vestiretur, 
quando in sua nuditate nihil indecens patiebatur. Deni- 
que ilia conturbatione ad folia ficulnea concurrerunt, quae 
forte perturbati prima invenerunt: perizomata, id est, 
succinctoria consuerunt: et quia glorianda deseruerunt, 
pudenda texerunt. Nec arbitror eos cogitasse aliquid in 
illis foliis quod talibus congrueret contegi jam membra 
prurientia, sed occulto instinctu ad hoc ilia conturbatione 
compulsi sunt, ut etiam tabs pcenae suse significatione 
nescientibus fieret, quae peccatorem facta convinceret et 
doceret scripta lectorem.” Mysterium autem hujus arbo- 
ris sub qua et Nathanael adhuc positum Dominus vidit, 
S. Ambrosius breviter quidem, sed patenter exposuit 
dicens : Beati qui sub vite et olea equos suos alligant, 

laborum cursum suorum faciei laetitiae consecrantes. Me 
ficus adhuc, id est, inlecebrosa deliciarum obumbrat pru- 
rigo mundi humilis ad altitudinem, firagilis ad laborem, 
mollis ad usum, sterilis ad fructum.^^ Et in alio loco : 

Quod igitur gravius est, (inquit,) hac se Adam interpre- 
tatione succinxit eo loci ubi fructu magis castitatis se 
succingere debuisset, in lumbis enim quibus praecingimur 
qusedam semina generationis esse dicuntur, et ideo male 
ibi succinctus Adam foliis inutilibus, ubi futurae genera- 
tionis non fiructum futurum, sed quaedam peccata signaret.’^ 

Et cum audissei vocem Domini Dei deambulantisy ^c.] 
Post meridiem tales jam convenerat visitari qui defecerant 
a luce veritatis. Unde apte Dominus meridie crucem 
ascendit, et promissa latroni habitatione paradisi, post 
meridiem, id est, bora nona spiritum tradidit ; ut videlicet 
eadem hora qua primus homo lignum praevaricationis 
tetigerat, secundus homo lignum redemtionis ascenderet, 
et qua hora diei praevaricatores paradiso expulerat, ea con- 
fessorem in paradisum induceret. 

AbscondU se (inquit) Adam et uxor ejus, ^c.] Cum 
Deus avertit intrinsecus faciem suam, non miremur haec 
fieri quae similia sunt dementias, per nimium pudorem ac 
timorem, illo quoque occulto instinctu non quiescente, ut 

ea nescientes facerent^ quae aliquid significent, quandoque 
scituris posteris propter quos ista conscripta sunt. Abs- 
condunt se namque a facie Dei qui peccant, quia indignos 
se divinae pietatis reddunt aspectu. Abscondunt se a 
facie Dei, non ut ipsorum conscientiam intemus arbiter 
non videat, sed ut ipsi gloriam vultus ejus numquam nisi 
resipiscendo conspiciant.^^ 

Vocavitque Dominus Dem Adam, et dixit ei : Ubi es ?] 
Non utique ignorando quaesivit, sed increpando admonuit, 
ut adtenderet ubi esset in quo Deus non esset. Jam 
enim quia de arbore vetita comederat, mortuus erat morte 
animae, cum earn deseruisse vita sua dicitur. Et hoc sane 
ad aliquam pertinet significationem, quod sicut praecep- 
tum viro datum est per quern perveniret ad feminam ; ita 
vir prior interrogator. Praeceptum enim a Domino per 
virum usque ad feminam : peccatum autem a diabolo per 
feminam usque ad virum. Haec mysticis significationibus 
plena sunt, non id agentibus in quibus facta sunt, sed de 
his id agente potentissima sapientia Dei, non autem nunc 
significata reseramus, sed gesta defendimus.’^ 

Qiii ait : Vocem tuam audivi in paradiso, ^c.] Satis 
probabile est solere Deum per creaturam taU actioni con- 
gruam in forma humana primis ilhs hominibus apparere, 
quos tamen numquam permisit advertere nuditatem suam, 
eorum intentionem in superna sustollens, nisi post pec- 
catum pudendum in membris motum poenali membrorum 
lege sensissent. Sic ergo affecti sunt, ut solent afGci 
homines sub oculis hominum : et talis affectio de peccati 
poena erat, eum latere velle quern latere nihil potest. 
Quod enim jam ipsos pudebat erga se ipsos, unde sibi et 
succinctoria fecerant, multo vehementius ab illo etiam sic 
succincti videri verebantur, qui tamquam familiari tem- 
peramento ad eos videndos per creaturam visibilem velut 
humanos oculos afierebat. Dominus ergo volens jam 
peccatores more justitiae interrogatos punire amplius quam 
erat ilia poena, de qua jam cogebantur erubescere, Qim 
enim, inquit, indicavit tibi quod nudus esses, nisi quod ex 

Ugno de quo tibi prcBceptum ne comederes, comedisti ? Hinc 
enim mors concepta propter Dei sententiam, qui sic fuerat 
comminatus^ fecit adverti concupiscentialiter membra : ubi 
dicti sunt aperti oculi, et secutum est quod puderet.” 

Dixitque Adam : Mulier quam dedisti mihi sociam^ dedit 
mtAt, fyc.] "Superbia numquid dixit, Peccavi? Habet 
deformitatem confusionis, et non habet humilitatem con- 
fessionis. Ad hoc ista conscripta sunt, quia et ipsae 
interrogationes nimirum ad hoc factse sunt, ut utiliter 
scriberentur, ut advertamus quomodo superbia laborent 
homines hodie, non nisi in Creatorem conantes referre si 
quid egerint mali, cum sibi velint tribui si quid egerint 
boni. Mulier, inquit, quam dedisti mihi sociam, dedit 
mihi de ligno et comedi, quasi ad hoc data sit, ut non 
ipsa potius obediret viro, et ambo Deo.” 

Et dint Dominus Deus ad mulierem : Quare hoc fecisti ? 
^c.] Nec ista confitetur peccatum, sed in alterum refert, 
impari sexu, pari fastu. Serpens, inquit, decepit me et 
comedi; quasi cujusquam suasio praecepto Dei debuerit 
anteponi.” Et ipsa autem culpae causam in Creatorem 
refert, qui serpentem in paradiso, per quern deciperetur, 
creaverit. 

Et ait Dominus Detts ad serpentem : Quia fecisti hoc, 
maledictus es, ^c.] Quia serpens cur hoc fecerit non est 
interrogatus, potest videri quod non ipse utique id sua 
Datura et voluntate fecerat, sed diabolus de illo et per 
ilium fuerat operatus, qui jam ex peccato impietatis ac 
superbiae suae igni destinatus fuerat. Nunc ergo quod 
serpenti dicitur, et ad eum qui per serpentem operatus 
est, utique refertur, procul dubio figuratum est. Nam in 
his verbis tentator ille describitur qualis generi humano 
iuturus esset.” 

Super pectus tmm gradieris, ^c.] Super pectus quippe 
graditur serpens, quia omnes gressus diaboli nequitiae 
sunt et firaudes : nam in pectore calliditatem et versutias 
cogitationum ejus indicat, quibus ad eos quos vult decipere 
serpit, pro quo antiqua translatio habet : Pectore et ventre 

repes. Repit autem pectore, cum terrenas hominibus^ 
quos sua membra facere desiderat, cogitationes suggerit. 
Repit et ventre, cum eos ingluvie superatos in sestum 
libidinis excitat. Omnia namque quae repunt, corpus per 
terram trahunt. Corpus autem diaboli sunt omnes re- 
probi; et ipse pectore et ventre suo repit, cum eos per 
iniquas cogitationes vel inlecebras comessationis ac luxuriae 
ad infima deprimit. Devorat autem terram, cum errore 
peccantium pascitur ac delectatur, eosque seducens ad 
interitum rapit. Sicut enim sancti saepe coelorum; ita 
nomine terras hi qui terrena sapiunt, indicantur, quomodo 
in sequentibus Adas dicitur : Terra es, et in terram ibis, 
quod nostra translatio habet, quia pulvis es et in pulverem 
reverteris. In cujus signum devorationis spiritualis ipse 
etiam serpens inrationalis, quo ad decipiendum hominem 
velut organo suo usus est diabolus, nunc terram materia- 
lem comedere jubetur, cui prius una cum ceteris animan- 
tibus terras herbis et lignorum fructu vesci concessum 
erat. 

Inimicitias ponam inter te et mulierem, Semen 

mulieris totum est genus humanum : semen diaboli pras- 
varicatores sunt angeli, qui exemplo sunt superbias illius 
ac rebellionis depravati. Semen illius est perversa sug- 
gestio ; semen mulieris fructus boni operis, quo perversas 
suggestioni resistitur. Hujus autem serpentis ac seminis 
ejus memorati inimicitiam quantum genus humanum 
toleret, quantam adversus eum inimicitiam omnes electi 
recte vivendo exerceant, cunctis sole clarius fidelibus 
constat. Cujus signum inimicitias in natura etiam apparet 
inrationabilis serpentis, qua cunctis animantibus et bestiis 
terras pro insita sibi peste veneni generalis semper existit 
inimicus : quod videlicet ei a tempore maledictionis hujus, 
et non ante, insitum esse credendum est. 

Ipsa conteret caput tuum, Mulier content caput 
serpentis, cum ecclesia sancta insidias diaboli et suasiones 
venenosas in ipso mox initio deprehensas abigit, et quasi 
conculcans ad nihilum deducit. Content caput serpentis. 

cum superbise, per quam Eva decepta est, saepe sub po- 
tenti manu Dei humiliando resistit : initium enim omnis 
peccati superbia. Et serpens insidiatur calcaneo mulieris, 
quia circuiena ecclesiam diabolus velut leo rugiens quaerit 
quern devoret, quomodo gressus bonae nostrae actionis 
evertat. Insidiatur calcaneo, cum in fine vitae praesentis 
nos rapere satagit. Calcaneo namque, qui finis est cor> 
poris, non immerito finis vitae nostrae designator, quod 
utrumque ipsa quoque serpentis conditio figurate denun- 
tiat, qui conteri solet ab omnibus qui possunt, et ipse 
feriendis hominum vestigiis insidiari non desinit. 

Mulieri quoque dixit : Multiplicabo cmimnas tuaa et con-- 
ceptus tuoSj " Haec quoque in mulierem Dei verba 
figurate ac prophetice multo commodius intelliguntur. 
Verumtamen quia nondum pepererat femina, nec dolor et 
gemitus parientis nisi ex corpore mortis est, quae praecepti 
transgressione concepta est, refertur haec poena et ad pro- 
prietatem litterae : nam et in eo quod sequitur : Et sub 
viri potestate eris, et ipse dominabitur tui, cum et ante 
peccatum aliter factam fuisse non deceat credere mulierem, 
nisi ut vir ei dominaretur, et sub ejus ipsa potestate 
degeret, recte accipi potest banc servitutem significatam, 
quae cujusdam conditionis est potius quam dilectionis, ut 
etiam ipsa talis servitus, qua homines hominibus postea 
servi esse coeperunt, de poena peccati reperiatur exorta. 
Dixit quidem apostolus : Per caritatem servite invicem ; 
sed nequaquam diceret invicem dominamini. Possunt 
itaque conjuges per caritatem servire invicem ; sed mu- 
lierem non permittit apostolus dominari in virum. Haec 
enim viro potius sententia detulit, et maritus habere do- 
minium meruit mulieris, non natura, sed culpa: quod 
tamen nisi servetur, depravabitur amplius et augebitur 
culpa.” Figurate autem verba haec ad ecclesiam conjugem 
videlicet Christi conveniunt, cujus aerumnae post reatum 
primae praevaricationis mulUplicantur in hac vita, ut ad 
vitam perpetuam castigata perveniat; multiplicantur et 


Digitized by CjOOQle 



62 


COMMENTARII 


conceptus, cum spiritualem Deo sobolem praedicando ac 
recte vivendo gignere satagit : unde eidem suae soboli per 
egregium praedicatorem dicitur: Filioli mei, quos iterum 
parturio donee formetur Christus in vobis. Parit in do- 
lore filios, cum sollicita metuit, ne sicut serpens seduxit 
Evam astutia sua, ita corrumpantur sensus eorum, et 
excidant a simplicitate quae est in Christo. Agit sub viri 
potestate, quia servit Domino in timore et exultat ei non 
in seemitate, sed cum tremore : cui, si numquam pec- 
casset, solo securae dilectionis copularetur amplexu. Et 
ipse dominabitur ejus^ camales ejus cohibens motus^ eam- 
que ad perceptionem vitae coelestis continue supemae 
institutionis exercitio provehens, a qua si numquam reces- 
sisset, socia cum illo semper libertate regnaret. 

Ad<B veto dixit : Quia audisti vocem uxoris tu4B^ et come- 
distiy ^•c.] Hos esse in terra labores humani generis quis 
ignorat? et quia non essent si felicitas, quae in paradiso 
fuerat, teneretur.^’ Per peccatum enim hominis terra 
maledicta est, ut spinas pareret, non ut ipsa poenas sen- 
tiret quae sine sensu est, sed ut peccati humani crimen 
semper hominibus ante oculos poneret, quo admonerentur 
aliquando averti a peccatis, et ad Dei praecepta converti. 
Nam et herbae venenosae ad poenam vel ad exercitationem 
mortalium creatae sunt. Et hoc notandum propter pec- 
catum, quia mortales post peccatum facti sumus. Per 
infhictuosas quoque arbores insultatur hominibus, ut in- 
telligant quam sit erubescendum sine fructu bonorum 
operum esse in agro Dei, hoc est in ecclesia, et ut timeant 
ne deserat illos Deus, quia et ipsi in agris suis infructuosas 
arbores deserunt, nec aliquam culturam eis adhibent. 
Ante peccatum ergo hominis non est scriptum quod terra 
protulerit nisi herbam pabuli et ligna fructuosa : post pec- 
catum autem videmus multa horrida et infructuosa nasci, 
propter earn videlicet quam diximus causam. Mystice 
vero terra quae in opere praevaricationis Adae maledicta 
esse perhibetur, non alia melius quam caro accipitur. 

Namque spinas jam et tribulos germinat nobis, quia per 
camis concupiscentiam propagati, punctiones et incentiva 
vitiorum de ipsa came patimur. 

In sudore vuUus tui vesceris pane^ Ilium hie panem 
intellige qui ait : Ego sum panis vitae, qui de coelo de- 
scend!; quo in sudore vultus nostri vescimur, quia ad 
conspectum divinae celsitudinis, non nisi per laborem 
necessariae adflictionis ascendimus. 

Et vocamt Adam nomen uxoris su(B Eva^ ^c.] Et hoc 
nomen Adam divino instinctu constat uxori suae posuisse, 
quod aptissime congruit ecclesiae sanctae, in cujus solum 
unitate, quae catholica vocatur, vitae cunctis janua patet. 

Fedtque Dominus Deus Ada et uxori tunicas pellicias, 

^c.] Et hoc significationis gratia factum est, sed tamen 
factum. Nam hujusmodi indumento Dominus eos mor- 
tales jam factos fuisse insinuat ; pelles quippe, quae non 
nisi mortuis pecudibus subtrahuntur, mortis figuram con- 
tinent. Ita cum contra praeceptum non imitatione legi- 
tima, sed inlicita superbia Deus esse appetit homo, usque 
ad belluarum mortalitatem dejectus est. Et quidem ipsi 
sibi fecerant perizomata de foliis fici, quibus pudenda 
regerent : sed Deus facit illis tunicas pellicias, quibus 
omne corpus illorum induat : quia ipsi, perdita per prae- 
varicationem gloria innocentiae, praetenderunt sibi velamen 
excusationis, quo suam culpam in Conditorem transfunde- 
rent : et ipse Conditor illos per sententiam justi judicii, 
ablato statu vitae immutabilis, in anima simul et came 
midtavit poena mortalitatis. Narrat autem evangelica 
parabola, quia pius pater revertenti ad se per poenitentiam 
filio luxurioso inter alia munera etiam stolam primam pro- 
ferri, et eum indui praecepit, mystice insinuans quod electi 
habitum immortalitatis, quern in Adam in exordio seculi 
perdiderunt, in fine seculi sint recepturi in Christo, et 
quidem ampliori gratia. Nam Adam ita immortalis factus 
est, ut posset non mori, si praeceptum servaret : filii autem 
resurrectionis ita emnt immortales, ut nec mori umquam, 
nec metu mortis possint affici. De cujus receptione stolae 

dicit apostolus: Oportet enim comiptibile hoc induere 
incorruptionem, et mortale hoc induere immortalitatem : 
ubi induere sonat^ ablatam utique significat nuditatem, 
quam Adam in se et Eva post peccatum agnitam eru- 
bescebant. 

Et ait : Ecce Adam f actus est quasi unus ex nobis, ^•c.] 
De hoc S. Augustinus, “ Quoniam,” inquit, ‘^per quodlibet 
et quomodolibet dictum sit, Deus tamen dixit, non aliter 
intelligendum est, quod ait unus ex nobis, nisi propter 
Trinitatem numerus pluralis accipiatur, sicut dictum erat 
Faciamus hominem, sicut etiam Dominus de se et Patre : 
Veniemus ad eum, et mansionem apud eum faciemus. 
Replicatum est igitur in caput superbi quo exitu concupi- 
verit quod a serpente suggestum est, Eritis sicut dii. Ecce, 
inquit, Adam factus est sicut unus ex nobis. Verba enim 
sunt haec Dei, non tarn ei insultantis, quam ceteros ita ne 
superbiant deterrentis : propter quos ista descripta sunt : 
Factus est, inquit, tamquam unus ex nobis, sciens bonum 
et malum. Quid aliud intelligendum nisi exemplum 
timoris incutiendi esse propositum ? quia non solum non 
fuerit factus qualis fieri voluerit, sed nec illud quod factus 
fuerat conservaverit. De hoc alio loco : Nec Dei confi- 
tentis, inquit, verba sunt, sed potius exprobrantis.^^ Ecce 
Adam factus est quasi unus ex nobis, sicut apostolus ubi 
dicit : Donate mihi hanc injuriam, utique a contrario vult 
intelligi. ^^Nunc ergo ne forte mittat manum suam et 
sumat etiam de ligno vitae, et comedat, et vivat in aeter- 
num. Emisit eum Dominus de paradiso voluptatis, ut ope- 
raretur terram de qua sumtus est, Superiora verba Dei 
sunt, hoc autem factum propter ipsa verba secutum est. 
Alienatus enim a vita non solum quam fuerat, si praecep- 
turn servasset, cum angelis accepturus ; sed ab ilia etiam, 
quam ducebat in paradiso, feUci quodam corporis statu, 
separari utique debuit a ligno vitae, sive quod ex ipso illi 
subsisteret felix ille ipse status corporis ex re visibili vir- 
tute invisibili, sive quod in eo esset et sacramentum visi- 
bile invisibiiis sapientiae. Alienandus inde utique fuerat 

vel jam moritunis, vel etiam tamquam excommunicatus, 
sicut etiam in hoc paradise, id est in ecclesia, solent a 
sacramentis altaris visibilibus homines disciplina eccle- 
siastica removeri.^’ 

Ejecitque Adam, et colheavit cheruhimj ^c.] Hunc 

locum antiqua translatio sic habet: Et ejecit Adam, et 
collocavit eum contra paradisum voluptatis, et ordinavit 
cherubim et flammeam rompheam, &c. Quam si se- 
quimur, et hoc significandi gratia factum credere debemus, 
sed tamen factum, ut contra paradisum, quo beata vita 
etiam spiritualiter significabatur, habitaret peccator utique 
in miseria. Quod autem dicitur collocasse Deus ante pa- 
radisum voluptatis cherubim et flammeum gladium, hoc 
per coelestes utique potestates in paradiso visibili factum 
esse credendum est, ut per angelicum ministerium esset 
illic ignea qiuedam custodia, non tantum frustra factum 
esse, nisi quia significat aliquid etiam de spirituali para- 
diso, non est utique dubitandum;” quae etiam custodia 
bene versatilis esse asseveratur pro eo quod quandoque 
veniret tempus, ut etiam removeri potuisset. Remota est 
namque, Enoch a peccatoribus translate ; remota, Helia 
in curru igneo rapto ; remota omnibus electis, cum, Do- 
mino baptizato, aperd sunt ei coeli; remota item singulis 
electis, cum baptismi fonte lavantur ; remota hisdem per- 
fectius, cum soluti a vinculis ad coelestis paradisi gloriam 
suo quique tempore conscendunt. Item quia cherubim 
scientiae multitude, sive scientia multiplicata interpretatur, 
bene cherubim et flammeus gladius ad custodiendam viam 
ligni vitae collocatus esse perhibetur: quia nimirum per 
disciplinam nobis scientiae coelestis, et per laborem ad- 
flictionum temporalium reditus ad supernam patriam patet, 
ex qua per stultitiam praevaricationis, perque appetitum 
camalium voluptatum discessimus. Et bene non sim- 
pliciter flammam, sed dicit gladium flammeum ante para- 
disum esse collocatum, ut feriendas in nobis inlecebras 
concupiscentiae temporalis insinuet gladio Spiritus, quod 
est verbum Dei, si ad lignum vitae, qui est Christus 

Dominus, penetrare concupiscimus. Et bene eumdem 
gladium versatilem esse refert, ut indicet mystlce non 
nobis semper hunc necessarium esse gladium, sed, ut 
Bcriptum est, tempus esse belli, tempus pacis, belli vide- 
licet cum in hujus vitae stadio adversum aereas potestates, 
vel etiam nostrae mentis aut corporis vitia certamus ; pacis 
autem, cum perfecta victoria coronamur, ac fructu ligni 
vitae perpetuo sine fastidio satiamur. Quaerit autem ad- 
versarius legis et prophetarum, Sed ista, inquiens, arbor 
quae in paradiso vitae fructus ferebat cui proderat ? Cui 
respondens S. Augustinus: Cui, inquit, nisi prius illis 
primis hominibus qui in paradiso fuerant constituti? 
Deinde istis de paradiso pro merito suae iniquitatis ejectis, 
mansit ad memoriam significandae spiritualis arboris vitae, 
quae est sapientia beatorum, cibus immortalis animarum. 
Utrum autem illo cibo nunc vescatur aliquis, nisi forte 
Enoch et Helias, non temere asseverandum puto. Ligno 
tamen illo vitae, quod est in spiritual! paradiso, nisi ale- 
rentur animae beatorum, non pro munere pietatis et fidelis- 
simae confessionis latronis animae credentis in Christum 
legeremus paradisum eodem die fuisse concessum. Amen, 
inquit, dico tibi, hodie mecum eris in paradiso. Esse 
autem ibi cum Christo, hoc est esse cum vitae ligno, ipse 
est quippe Sapientia, de qua scriptum est : Lignum vitae 
est omnibus amplectentibus earn. Amen. 


LIBER SECUNDUS. 

IN CAP. IV. Adam vero cognovit Evam uxorem suamy 
^c.] Hinc jam post delicias paradisi et praevaricationis 
primae reatum, hujus saeculi ac vitae mortalis gesta nar- 
rantur, cum protoplasti, qui immortales fuerant conditi, 
post acceptam moriendi conditionem mortalium ex se 
sobolem gignere incipiunt, omnibus in iniquitate conceptis, 
et in delictis materno ex utero prodeuntibus. Interpreta- 
tur autem Cain possessio, cujus causam vocabuli exposuit 

genitrix ipsa cum ait : Possedi hominem per Deum. Et 
hoc dicto, mater nostra jam Catholica discretione nos 
docet, quod ita filium peccato suae prsevaricationis ob- 
noxium genuit, ut tamen hoc quod homo natus est, id 
est, quod anima constans et corpore, effectu divinae crea- 
tionis ac primae benedictionis munere possideret. 

Rursumqve peperit fratrem ^jus Ahel^ Abel interpretatur 
luctus sive miserabilis : quo nomine praesagabatur a prima 
aetate dolenda immaturae mortis ejus conditio. Nam etsi 
pretiosa est in conspectu Domini mors sanctorum ejus, 
gustato calice salutiferae passionis, quantum tamen ad 
humanum pertinet intuitum, lugubre est satis, in tantum 
nos ab innocentia primae conditionis recessisse, ut nec ilU 
qui primi in terra editi sunt germani fratres pacem inter 
se et concordiam habere potuerint, sed alter alterum 
invidendo occiderit, dum soli adhuc cum parentibus orbis 
totius Domini extitissent ; manifesto jam turn praesagantes 
quod sancti in hac vita pressuras essent a reprobis mor- 
tesque passuri : in quibus et hoc notandum, quod Cain in 
hac vita prior natus, sed Abel de hac vita prior est sub- 
latus, quia nimirum haec vita proprie malorum est vita, 
de qua in mortem praecipitantur aetemam ; at vero elec- 
torum vita proprie futura est vita, ad quam ut felicius 
perveniant, mortificantur in hac vita quotidie, et aesti- 
mantur ut oves occisionis. 

Factum est autem post multos dies^ ut offerret Caiuy 
Manifesto ostenditur quod ambo fratres fidem in Deum 
habuerint, ambo vel naturaliter admoniti, vel a parentibus 
edocti, noverint offerenda Deo dona, et reatum patemae 
transgressionis oblatis ei sacrificiis esse diluendum : sed 
quia non aequali mente obtulerunt, non eequaliter sunt 
utriusque vota accepta. Non enim in hoc peccasse Cain 
arbitror, quod vel opus exercuit agricolae, vel munera Deo 
de fructibus terras obtulit, sed quod minus perfecta pietate 
in agenda camis cura laboraverit, minus perfecta devotione 
ad offerenda Deo munera accesserit. Denique et Noe vir 
agricola exercebat terram, plantavitque vineam : et Mel- 

chisedech sacerdos Dei altissimi offerebat de fructibus 
terrae panem et vinum. Non ergo Cain ob genus obla- 
tionis vile reprobatus est. Inde etenim offerebat Deo, 
unde et ipse vivere consueverat ; sed ob mentem impiam 
offerentis, ipse una cum muneribus ab eo qui corda inspicit 
abjectus est, juxta quod sequentia verba manifestant cum 
dicitur : 

Et respeant Dominus ad Abel et ad munera ^usy 
Non enim ait: Et respexit Dominus ad munera Abel et 
ad ipsum ; ad munera vero Cain et ad ipsum non respexit : 
sed primo personam offerentis acceptam Deo vel non 
acceptam, deinde munera respecta vel non respecta esse 
testatur. Homines etenim saepe muneribus eorum a qui- 
bus fuerant offensi placantur ; Deus autem, qui est dis- 
cretor cogitationum et intentionum cordis, nullo magis 
munere quam pia offerentis devotione placatur : qui cum 
puritatem nostrae mentis probaverit, consequenter etiam 
vota orationum vel operum nostrorum suscipiet. 

Iratusque est Cain vehementer, Unde noverat Cain 
respexisse Dominum ad Abel et ad munera ejus; a se 
autem ac suis muneribus vultum avertisse, nisi quia, sicut 
quidam interpretati sunt, inflammavit Dominus super Abel 
et sacrificium ejus, super Cain vero et sacribcium ejus non 
inflammavit, id est, igne misso de coelis hostiam Abel sus- 
cepit, quod saepissime factum offerentibus viris sanctis legi- 
mus. Cain vero ipse sacrificium suum consumere igne 
debebat. Nam et hoc significare videtur Apostolus, cum 
ait : Fide plurimam hostiam Abel quam Cain obtulit Deo, 
&c. (Heb. xi. 4.) Testimonium ergo perhibuit muneribus 
Abel Deus per ignem, haec suscipiendo de coelis, quo etiam 
apostoli testimonio docemur, quod hostia Abel per fidei 
illius devotionem acceptabilis Deo facta est, et e contrario 
subintelligere debemus Cain propterea reprobatum, quod 
non integra suo Conditori fide servierit. 

Dixitque Dominus ad eum : Quare iratus eSy SfC. ?] Quare, 
inquit, irasceris, et invidiae in fratrem livore cruciaris, 
vultum dimittis in terram? Nonne si bene egeris, si 


Digitized by LjOOQIC 



IN LIB. GENESIS^ CAP. IV. 


69 


pura mente sacrificium obtuleris^ recipies, respiciente 
Domino ad te et ad sacrificium tuum: sin autcm male 
egeris, statim in foribus peccatum tuum aderit, et tali 
janitore intrans semper exiensque comitaberis, pro eo 
ut Dominus custodiret introitum tuum et exitum tuum, 
et sicut de sapientia dicitur: Qui de luce vigilaverit ad 
illam non laborabit. Assidentem enim illam in foribus 
suis inveniet. Et iterum : Quoniam dignos se ipsa circuit 
quaerens, et in viis ostendit se illis habitator, et in omni 
providentia occurrit illis ; 

Sed sub te erii appetitus ejuSy et tu dominaberis illius.'] 
Juxta idioma linguae Hebraicae indicativum modum pro 
imperative posuit, qualia babes innumera. Diliges Domi- 
num Deum tuum, diliges proximum tuum, non fomica- 
beris, non furtum facies, non falsum testimonium dices, 
pro eo ut diceretur, dilige, et ne occidas, ne fomiceris, ne 
furtum facias, ne falsum testimonium dicas. Sub te ergo, 
inquit, erit appetitus ejus, et tu dominaberis illius ; tu quia 
liberi es arbitrii, moneo ut appetitum peccati quo impug- 
naris compescas, et non illud tui amplius crescendo, sed tu 
magis illius correctius vivendo domineris. Hunc locum 
antiqua translatio sic habet : Nonne sic recte offeras, recte 
autem non dividas peccasti ? quiesce, ad te enim conversio 
ejus, et tu dominaberis illius. Recte autem offertur Deo, 
cui uni tantummodo sacrificandum est. Non autem recte 
dividitur, cum non discemuntmr recte vel loca, vel tempora 
oblationum, vel res ipsae quae offeruntur, vel qui offert, vel 
hi quibus ad vescendum distribuitur quod oblatum est, ut 
divisionem hie discretionem intelligamus. In quo autem 
horum Domino displicuerit Cain, facile non potest inveniri. 
Sed quoniam Johannes Apostolus, cum de his fratribus 
loqueretur. Non sicut Cain, inquit, qui ex maligno erat, et 
occidit fratrem suum, &c. (1 Joan. iii. 13.) Datur intelligi 
propterea Deum non respexisse in munus ejus, quia hoc 
ipse male dividebat, dans Deo aliquid suum, sibi autem 
seipsum, quod omnes faciunt qui non Dei, sed suam sec- 
tantes voluntatem, id est, non recto, sed perverso corde 

viventes; offerunt tamen Deo munus^ quo putant eum 
redimi, ut eorum non opituletur sanandis pravis cupidi- 
tatibus, sed explendis. Quiesce, inquit, ad te enim con- 
versio ejus, et tu dominaberis illius. Desine peccato invi- 
diae in fratrem contabescere, quia ad te erit conversio ejus- 
dem tui peccati, et in tuum caput iniquitas tua redundabit, 
et tu dominaberis illius, habens in potestate per gratiam 
divini adjutorii conceptam de tuo corde repellere nequi- 
tiam. Hsec Deus locutus est ad Cain, eo more quo cum 
primis hominibus per creaturam subjectam velut eorum 
socius forma cpngrua loquebatur. Verum quia ille non 
intus, sed foris est admonitus, nihilominus deliberatum 
scelus in necando fratre etiam post verbum divinae admo- 
nitionis vel correptionis implevit, sequitur enim : 

Dimtqrie Cain ad Abel fratrem mum : Egrediamur in 
agrum, ^c.] Et hie perfidia Cain simul et innocentia de- 
monstratur Abel : innocentia quidem Abel, in eo quod majo- 
rem fratrem, sed erga se hostili odio accensum simpliciter 
quo jubebatur ut fratrem frater secutus est : perfidia vero 
Cain, in eo quod occisurus fratrem fonts ducit, quasi in 
loco secretion divinam possit declinare praesentiam : non 
recogitans, neque intelligens quia qui occulta cordis sui 
quae redarguit noverat, etiam quo ipse secederet quidve in 
abdito gereret posset intueri. 

Et ait Dominus ad Cain : Ubi est Abel frater tuns ?] Non 
tamquam ignarus eum a quo discat interrogat, sed tarn- 
quam judex reum quern puniat. 

Qui respondit : Nescio, §*c.] Stulta pariter et superba 
responsio ; stulta, cum ilium falli posse putabat, qui con- 
scientiam suam peccantis et ante patratum scelus fratricidii 
velut occultorum cognitor arguebat: superba, cum in 
modum servi pervicacis custodem fratris se esse negabat, 
qui manifestatione, si quid periculi immineret, minoris 
fratris curam habere, et eum ab ingruentibus adversis 
tutari quasi major debuerat. 

Diritque ad eum: Quidfecisti? Vox sanguinis fratris 
tui, ^c.] Magnam vocem habet sanguis, non solum Abel, 

sed et omnium interfectorum pro Domino: Vox est enim 
sanguinis eorum ipsa fidei constantia, ipse fervor caritatis, 
per quern pati pro Domino meruere. Ipse clamat ad 
Dominum de terra : quia etiam si in abditis terrse sinibus 
sicut Abel fuerint ab impiis interemti ; causa tamen ipsa 
mortis eorum in conspectu intemi arbitri pretiosa existit 
et clara, juste postulans, ut et hi qui in sua simplicitate 
sunt injuste peremti, coronentur ; et illi qui eos injuste 
persequendo trucidavere, damnentur, Eorum ergo san- 
guis occisorum clamat ad Dominum, quorum et vita ante 
mortem clamasse probatur ad ilium, qui dicere solent: 
Clamavi in toto corde meo, exaudi me, Domine, justifica- 
tiones tuas requiram. Ille enim ad Dominum corde cla- 
mat, qui magna postulat, qui ccelestia precatur, qui aeterna 
sperat, qui non gloriam hujus seculi ab illo, sed justifica- 
tionum ejus custodiam requirit. Qui videlicet clamor 
unde in cordibus justorum nascatur docet apostolus 
dicens: Misit Deus Spiritum Filii sui in corda nostra 
clamantem, Abba Pater; clamantem namque in cordi- 
bus nostris ad Patrem dicit Spiritum, quia nimirum 
ipse haec ad clamandum cum impleverit accendit. Hunc 
clamorem piae devotionis et animas martyrum post mor- 
tem habere manifestat Johannes cum ait: Vidi sub altare 
animas interfectorum propter verbum Dei, &c. (Apoc. 
vi. 9.) Clamant enim haec animae sanctorum non odio 
inimicorum, sed amore justitiae, quam semper esurire 
ac sitire didicerunt, simul et desiderio recipiendae suae 
camis, ut quam pro Domino in mortem dederant, in 
hac immortali atque incomiptibili Domino adstare me- 
reantur. Magna autem est vox clamoris eorum, mag- 
num est desiderium justitiae. Clamante vero ad Dominum 
sanguine sanctorum, id est, justam ultionem suae injustae 
necis expetente, quid de persecutoribus eorum agatur, 
subsequenter ostenditur, dicente Domino ad Cain : 

Nunc igitur maledictus eris super terramy §*c.] Juxta 
mensuram peccantium Justus Judex et mensuram ponit 
vindictae: Adam namque vetitum comedens nequaquam 
ipse maledicitur, sed terra potius in ejus opere maledic- 

tioni subjicitur; non quidem adeo ut fructus operanti 
deneget, sed ut laboranti ac desudanti suos cultori proferat 
fructus ; et ut labor idem aliquando posset finiri, ac requies 
asterna ingredi. Carnis etiam morte addicitur : quod bene- 
ficii gratia factum, ne semper ita laboraret ac doleret, soli 
qui praesentis seculi quam sit aerumnosa vita perpendere 
nesciunt, dubitant. Porro Cain cum sciret praevarica- 
tionem suorum damnationemque parentum, addidit ejus- 
dem noxse prsevaricationis, quam de traduce traxerat, gra- 
viorem perfidiae, livoris, homicidii, et mendacii reatum: 
unde merito et poena plectitur acriore : primo ut ipse male- 
dictus sit super terram, quam cruore fratris eaten us mun- 
dam polluerat : deinde ut in terra exercenda supervacue 
desudaret, nulla suis laboribus frugum copia respondente : 
tertio ut in eadem terra vagus semper esset et profugus^ 
neque ausus uspiam sedes habere quietas, sive ut alia 
translatio habet, tremens gemensque viveret super terram. 
At ille, audita poena tantae suae maledictionis, noluit veniam 
deprecari, sed peccatis peccata congeminans, tantum puta- 
vit nefas, cui a Deo non posset ignosci. Denique respon- 
dit ad Dominum : 

Major est iniquitas mea^ quam ut veniam merear^ ^•c.] 
Ejicior, inquit, a conspectu tuo, et conscientia sceleris 
lucem ipsam ferre non sustinens, abscondar ut latitem. 
Vel certe ejicis me a facie terrae, ne videlicet in ulla terra- 
rum regione, ne inter ullos habitatores ejus orbis securus 
liberque manere permittar, a facie quoque tua abscondar, 
ne hanc ultra videre merear, quam usque hodie saepius 
intuendo, ac tuam vocem audiendo, felicior vivebam. 

Omrds igitur qui invenerit me, occidet me,'] Dum ex tre- 
more corporis et furia trementis, sive ex instabilitate vagi 
ac profugi, eum esse intelligit qui mereatur interfici. Ve- 
rum Deus nolens eum compendio mortis finire cruciatus, 
nec tradens poenae qua seipsum damnaverat, 

Nequaquam (inquit) ita fiety sed omnis qui occiderit Cain 
septuplum punieturJ] Non ut aestimas morieris, et mortem 
pro remedio accipies, sed vives plurimo tempore ad exem- 
plum ceterorum, ne sic peccare audeant ; tantumque abest 

ut te abs quolibet interfici velim, ut si quis te interfecerit, 
scptuplum^ id est, gravissima ultione puniatiir, qui nec 
tuae damnationis acerbitate admonitus^ a sanguine eiTun- 
dendo voluit manus cohibere. Non enim ilium debuit 
homo occidere hominem cui Deus vitam peccanti dona- 
verat, vel ad cumulum poenae ipsius^ vel ad exemplum cau- 
telae et aliorum correctionis. Solet namque nonnumquam 
scriptura septenario numero plenitudinem ejus de qua 
loquitur rei significare, sicut in Levitico : Si ambulaveritis^ 
inquit^ ex adverse mihi^ nec volueritis audire me, addam 
plagas vestras septuplum. Et paulo post : Et percutiam 
VOS septies propter peccata vestra, pro eo quod est multi- 
pliciter. Et in bonam partem Psalmista : Septies in die 
laudem dixi tibi, quod est aliis verbis dicere : Semper laus 
ejus in ore meo. Quod vero antiqui interpretes dixerunt : 
Omnis qui Occident Cain septem vindictas exsolvet, hunc 
habet sensum. Vives usque ad septimam generationem, 
et conscientiae tuae igne torqueberis : ita ut quicumque te 
Occident, secundum duplicem intelligentiam, aut in sep- 
tima generatione, aut magno te liberet cruciatu : non quo 
ipse qui Occident Cain septem ultionibus subjiciendus sit, 
sed quo septem vindictas, quae in Cain toto tempore cucur- 
rerunt, solvat in interfecto, occidens eum qui vitae fuerat 
derelictus ad poenam. Nam et septimus ab Adam fuit 
Lamech a quo occisus esse Cain perhibetur : et hie eum- 
dem Cain per mortem septem vindictis, quas septempli- 
citer peccans meruit, absolvit. Primum namque ejus pec- 
catum est, quod offerens Deo non recte dividebat ; secun- 
dum, quod firatri invidit ; tertium, quod dolose egit dicens : 
Egrediamiu* in agrum; quartum, quod interfecit; quin- 
tum, quod procaciter negavit: nescio; sextum, quod se 
ipsum damnavit : Major est iniquitas mea, quam ut veniam 
merear ; septimum, quod nec damnatus egit poenitentiam. 

Posuitque Deus Cain signunty ut non eum interficerety ^cJ] 
Ipsum videlicet signum quod tremens et gemens vagusque 
et profugus semper viveret: eadem sua serumna admo- 
nitus, quia non passim a quibuslibet posset occidi ; qui- 
cumque autem eum occideret, vel magnis miseriis ipsum 

Cain liberaret, vel se ipsum hoc faciens septemplici vin- 
dictae manciparet. 

Egressusque Cain a facie DominiJ\ Id est, a penetra- 
libus illarum aedium in quibus eatenus cum parentibus 
inhabitans, saepius ilium videre in angelica forma sole- 
bat. 

Habitavit in terra profugtLS^ ^c.] Eden interpretatur 
voluptas sive deliciae, quo nomine Paradisus designator, 
de quo supra dicitur : Plantaverat autem Dominus Deus 
Paradisum voluptatis a principio, quod antiqui interpretes 
ita transtulere : Et plantavit Dominus Deus Paradisum in 
Eden contra orientem : unde datiu* intelligi ad orientalem 
mundi plagam Paradisum esse conditum. Habitavit ergo 
Cain, non ad orientalem plagam Paradisi,alioquin ultra hunc 
mundum habitaret, sed in orientalibus mundi partibus, qui- 
bus in proximo est Paradisus, quamvis inaccessibilis et 
ignotus mortalibus. Cuncta autem quae de justitia vel mar- 
tyrio Abel, et de pravitate ac damnatione Cain juxta litteram 
dicuntur, mystice Dominicae passioni vel conversation! in 
came, et persecution! ac perdition! Judaeorum testimonium 
ferunt. Neque enim frustra ipse Dominus eisdem Judaeis 
dicit: Si crederetis Moysi, crederetis forsitan et mibi; de 
me enim ille scripsit. Ergo Cain erat primogenitus, Abel 
secundus. Erat prior populus Judaeorum possessio Dei, 
sicut ipse ad Moysen, Filius, inquit, meus primogenitus 
Israel, secundus est populus gentium, pro cujus maxime 
vita Dei Fibus et nasci in came et mori dignatus est. Fuit 
Abel pastor ovium, et Dominus ait: Ego sum pastor 
bonus. Cain autem Agricola, quia populus Judaeomm 
terrenis ac temporalibus negotiis insistebat, vel haec vide- 
licet sola quaerens, vel horum intuitu Domino serviens, 
utpote camaliter intelligens ea quae illi prophetae mystice 
de coelesti promissione loquebantmr dicentes : Si volueritis 
et audieritis me, bona terrae comedetis. 

Offerebat enim Cain^ ^c.] Quia populus ille per bona 
opera, quae terrenae retributionis gratia sectabatur, Domino 
se placere putabat. Vel certe de fructibus terrae munera 
obtubt, cum se populus idem per terrenam circumcisio- 

nem, terrenum sabbatum, terrenum azyma, terrenum 
Pascha justificari credens, justitiam fidei quae in Christo 
est accipere despexit. 

Ahel quoque obttUit, ^c.] Quia Dominus interpellans 
Patrem pro sanctis, secundum formam adsumtae humani- 
tatis offert illi vota eorum, opera videlicet bona^ et pingue- 
dinem intemae diiectionis. Haec sunt enim primogenita 
gregis ejus et adipes eorum. Respicit Dominus ad Abel 
dicens: Hie est filius mens dilectus in quo mihi bene 
complacui. Respicit et ad munera ejus, quia vitam elec- 
torum quam offert illi gratanter, Deus Pater accipit, et 
quasi per ignem de coelo hostiam ejus incendit, quia eos 
qui se pro Domino mortificare curaverint, ipse virtute sui 
spiritus, quo amplius in coelestibus ignescant, immo toti 
coelestes efficiantur, inflammat. Ad Cain vero et ad 
munera ejus non respicit; quia redarguens camalia Judae- 
orum opera dicit per prophetam : Quo mihi multitudinem 
victimarum vestrarum, dicit Dominus ? Plenus sum, holo- 
causta arietum, et adipem pinguium, et sanguinem tauro- 
rum et hircorum et vitulorum nolui. Et paulo post: 
Manus enim vestrae sanguine plenae sunt. Lavamini, 
mundi estote, videlicet per fidem gratiae Christi. Irascitur 
Cain contra firatris pietatem, nec redargutus a Domino a 
concepto per invidiam furore resipiscit. Quanto Judasi 
contra Dominum et gratiam novi Testamenti livore bac- 
chati sint, quoties ab illo correpti vel admoniti nihilo- 
minus malignis perstiterint in coeptis, sufficienter evange- 
lica prodit historia, quibus apte convenit quod de Cain 
dicitur, quia conciderit vultus ejus: non enim poterant 
revelata facie gloriam Domini speculari. Perdiderant 
namque gaudium illud divinae gratiae, de quo justi glo- 
riantes aiunt : Signatum est super nos lumen vultus tui, 
Domine ; dedisti laetitiam in corde meo. 

Eduxit Cain fratrem mum foraSy Eduxit populus 
Judaicus Dominum foras de civitate sua Hierusalem, et 
crucifixit in loco Calvariae : quo utriusque loco passionis 
admonemur typice, ut exeamus ad Dominum extra castra. 

improperium ejus portantes, id est, relicto mundi consor- 
tio ac societate pravorum, libenter abjecta quaeque seculi 
pro patriae coelestis amore toleremus. Interrogante Do- 
mino Cain, ubi esset Abel frater ejus, nescire se respondit, , 
nec ejus esse custodem. Hactenus Judaei interrogantibus 
se fidelibus, membris videlicet Christi, de Christo, se 
nescire dicunt. Essent autem ipsi quodammodo Christi 
custodes, si Christianam fidem suscipere et custodire 
voluissent. Nam qui custodit in corde suo Christum, 
non dicit quod Cain, nescire se fratrem suum, nec ejus 

esse custodem. 

0 

Dixit Deus ad Cain : Quid fecisti ? ^c.] Sic arguit in 
scripturis sanctis vox divina Judaeos. Habet enim mag- 
nam vocem Christi sanguis in terra, cum eo accepto ab 
omnibus gentibus respondetur. Amen. Haec est clara 
vox sanguinis quam sanguis ipse exprimit ex ore fidelium 
eodem sanguine redemptorum de quo bene fidelibus dicit 
apostolus : Accessistis ad testament! novi Mediatorem 
Jesum, et sanguinis sparsionem melius loquentem quam 
Abel. Melius quippe loquitur sanguis Christi quam 
Abel, quia nimirum ille in condemnationem fratricidse 
clamabat ad Dominum, hie autem in salvationem Christi 
fratrum fidelium vocem suam toUit ad coelum. 

Nunc igitur maledictus eris super terram^ ^c.] Terram 
dicit ecclesiam : ipsa enim, non alia, aperit os suum 
gustare in mysterio sanguinem Christi qui efiusus est 
manibus populi Judaeorum. Super hanc mtdedictus est 
populus idem: quia nimirum haec quanto artius amori 
sui Conditoris inhaeret ; tanto gravius inimicam ei gentem 
maledictam esse intelligit, quamvis scipsam, adhuc super- 
biens specialiter benedictam glorietur. 

Cum operatus fueris eam^ non dabit tibi fructus 
Operatus est populus idem in ea terra quam caput ecclesiae 
Christus portavit, id est, in ejus came salutera nostram, 
crucifigendo eum qui mortuus est propter delicta nostra, 
nec ei dedit eadem terra fructus suos, quia non justificatus 
est fide resurrectionis ejus qui resurrexit propter justifica- 

tionem nostram: unde nec resurgens eis a quibus erat 
crucifixus apparuit, tamquam Cain operanti terrain, ut 
granum illud seminaretur, non ostendens eadem terra 
fructum virtutis suae. Sed earn terrain, quae est ecclesia, 
operati sunt Judaei, suis persecutionibus agendo ut amplius 
in Deum proficeret: sjepe etiam in multos ad mortem 
usque saeviendo, sed ipsi fidei et pretiosae mortis eorum 
fructum videre non meruerunt. Quod autem respondit 
Domino Cain, 

Major est iniquitas mea quam ut veniam merear^ 

Patet de Judaeorum populo luce clarius, quia major est 
iniquitas qua Filium Dei occidit, quam ut veniam merea- 
tur ; et ideo quicumque ex eo veniam poenitentes accipi- 
unt, hi profecto trans meritum suum divinae gratia pietatis 
salvantur. Patet quia ejectus est a facie terrae, id est, a 
sorte sanctae ecclesiae, et absconsus a facie divinae contem- 
plationis; quod sibi ipse protendebat, quando faciem 
Christ! in passione velavit, quod illi etiam coelestia signa 
protendebant, quando eo crucifixo sol radios suae lucis 
abscondit, perditoque regno profugus ac vagus per orbem 
quacumque dispersus est, timens ne ipsa etiam temporal! 
vita privetur, et quasi dicit cum Cain : Omnis igitur qui 
invenerit me, occidet me. Sed quid ei respondit Deus ? 
Nequaquam ita fiet, sed omnis qui occiderit Cain, septem 
vindictas exsolvet, id est, non corporal! morte interibit 
genus impium camalium Judaeorum. Quicumque enim 
eos ita perdiderit, septem vindictas exsolvet, id est, auferet 
ab eis septem vindictas quibus alligati sunt propter reatum 
occisi Christ!, ut hoc toto tempore, quod septenario dierum 
numero volvitur, magis quia non interiit gens Judaea, satis 
appareat fidelibus Christianis quam subjectionem merue- 
rint, qui superbo regno Dominum interfecenmt. Hujus 
expositionem sententiae propterea juxta antiquam transla- 
tionem posuimus, quia de opusculis S. Augustin! qui hanc 
sequebatur, sicut et alia multa decerpsimus. 

Posuitque Deus Cain in signum^ ^c.] Habet gens Judaea 
sive sub paganis regibus, sive sub Christianis signum legis 

suae, quo a ceteris gentibus populisque distinguitur, et 
omnis imperator vel rex, qui eos in regno suo invenit, cum 
ipso signo eos invenit, nec occidit, id est, non efficit ut 
non sint Judaei, certo quodam et proprio suae observationis 
signo a ceteranim gentium communione discreti, nisi qui- 
cumque eorum ad Christum transierunt. 

Egressusque Cain a facie Domini^ ^c.] In facie Domini 
agnitio ejus, qua se manifestat ac dignoscitur, solet intel- 
ligi. Merito ergo populus, qui a divinae cognitionis gratia 
recessit, in terra habitare perhibetur. Non enim potest 
dicere cum electis: Nostra autem conversatio in coelis est : 
unde etiam Salvatorem expectamus Dominum nostrum 
Jesum Christum. Hunc locum lxx. Interpretes ita 
transtulere: Exiit autem Cain a facie Domini Dei, et 
habitavit in terra Naid contra Eden. Naid autem in pro- 
fugum, sive, ut in libro Hebraeorum nominum invenimus, 
instabilem motum et fluctuationem vertitur, quod non- 
nulli, quibus et Josephus consentit, locum esse, in quo habi- 
taverit Cain, autumant. Porro noster interpres non hoc 
nomen loci, sed rei ipsius esse significantiam intellexit : 
quia Cain instabilis semper et fluctuans atque incertarum 
sedium esset futurus. Quod quantum praesenti Judaeorum 
statui conveniat, universus testis est mimdus. Qui bene 
etiam contra Eden habitare perhibetur, Eden quippe 
voluptatem sive delicias significat : quia nimirum perfidus 
ille populus quantum aversus a cognitione veritatis terrenis 
se negotiis implicat, tantum contrariam deliciis coelestibus 
vitam gerit : et quia temporalia solummodo gaudia sitit, 
torrenti voluptatis divinae, quo justi potantur, siccis fau- 
cibus cordis adversarius existit. 

Cognovit autem Cain uxorem suamj ^c.] Sicut ab initio se- 
culi incipientis in occisione Abel passiones sanctorum ; in 
livore autem et persecutione Cain perfidiae sunt insinuatae 
reproborum, quae ad finem usque saeculi erunt ambae in 
mundo permansurae; sic et in civitate quam aedificavit 
Cain typice intimabatur, quod spes tota pravorum in hujus 
saecidi regno esset ac felicitate Agenda, ut pote qui futuro- 

rum bonorum aut fidem aut desiderium nullum haberent. 
De qua civitate loquitur Dominus per prophetam Osee : 
Deus ego et non homo in medio tui sanctus, et non ingre- 
diar civitatem. Neque enim Abel sive Seth, qui pro eo 
natus est, civitatem aut domos sediBcasse leguntur : quia 
nimirum eos designabant, immo eorum erant priraitiae, qui 
suo gaudent cantare Creatori : Quoniam incola ego sum 
apud te in terra et peregrinus, sicut omnes patres mei. 
Quibus apte convenit hoc quod prsemisimus Domini pro- 
missum : Deus ego et non homo in medio tui sanctus : 
quia quo a mundanse civitatis consortio se reddunt extra- 
neos, eo inhabitatione sui Conditoris existunt digniores. 
Apte autem Cain nomen civitatis ex nomine filii sui 
Enoch vocavit, ut successores se tales habiturum designa- 
ret, qui patriae ccelestis exsortes, in hujus vitae delectatione 
corda fundarent. Et bene Enoch interpretatur Dedicatio, 
quia reprobi dum pro eis quae operantur in preesenti gau- 
dere desiderant, quasi civitatem, quam sibi aedificant, in 
prima generatione dedicant. At contra in Ula generis 
human! prosapia quae per Seth ad Noe descendit, Sep- 
timus ad Adam nascitur Enoch, qui ambulasse coram Deo 
legitur, et non apparuisse, quia tulerit eum Deus : quia 
nimirum requies et laetitia spesque omnis electorum non- 
nisi in futuro sabbato est, qui postquam in hac vita ambu- 
lant cum Domino, humiliter ejus praecepta sequentes, tol- 
luntur ab eo in vitam perpetuae quietis, et non apparent 
ultra inter mortales : quia cum illo immortaliter vivunt. 
Ipsi enim sunt civitas ejus et templum, nunc quotidianis 
profectibus bonorum operum ad perfectionem tendentes, 
tunc finitis laboribus, cum illo regnantes, et in sua ipsi 
dedicatione, quae per praesentiam Sancti Spiritus perpetuo 
celebrabitur, singuli quasi in Enoch nomine gaudentes. 

Porro Enoch genuit Iram, §*c.] Progenies Cain usque 
ad septimam generationem computatur, et in hac ipse a 
Lamech occisus, septem vindictis quas diutissime miser 
gestabat, absolutus est. In hac tota quae de illo nata erat 
soboles, postquam ad augmentum maledictionis etiam 

adulterio Lamech polluta est, ingruente diluvio periit. In 
sexta quidem generatione adulterio foedata^ in septima vero 
diluvio deleta : in quo spiritualiter insinuatur^ quod im- 
piorum civitas^ id est, societas tota reproborum, in sex 
hujus saeculi setatibus se corruptura sceleribus, in septima 
autem, quae est in futuro, in aetemum sit peritura. Sicut 
enim Septimus ab Adam Enoch raptus est in paradisum, 
et non vidit eum homo, quia vivit in pace cum Deo ; ita 
Septimus a Cain Jabel, interpretatur Mutatus, cum suis 
fratribus et universa progenie deletus est diluvio, et non 
vidit eum homo, quia aetema morte multatus, et ab ea 
quam dilexerat gloria saeculi, illam quam non praevidebat 
est mutatus in poenam. In quibus aperte designatur, ut 
diximus, quod sancti post hujus saeculi sex aetates ad 
requiem in alia vita, et reprobi tendant ad supplicium, ut 
etiam, narrante Domino, Lazari pauperis et divitis superbi 
manifeste probat historia. 

Genuit (inquit) Ada Jabel, §*c.] Cuncta haec quae filii 
Lamech invenisse vel egisse referuntur, ad cultum vel 
ornatum vel inlecebras hujus vitae pertinent : nihil autem 
tale Abel, nihil tale natus pro eo Seth, aut nepotes ejus 
fecisse leguntur, sed velut peregrin! in terra simplicem 
duxisse vitam probantur. Nam etsi Abel pastor erat 
ovium, non tamen voluit adeo huic se officio mancipare, ut 
tentoria sibi in quibus familiarius hoc exercere posset 
contexeret. Citharae autem et organo absit ut vir tantus 
ullum tempus indulgeret. Si quis vero cuncta opera quae 
de aere ac ferro hunt sollerter intueturj manifeste cog- 
noscit, quia si recte naturalem legem servaret genus hu- 
manum, etiam de paradisi gaudiis culpa praevaricationis 
expulsum, nequaquam his omnibus opus haberet: imde 
haec omnia a filiis maledictionis esse constat inventa, quam- 
vis postmodum, degenerante humano genere a castitate 
primae conversationis, etiam boni Dei famuli pro commu- 
nione vitae socialis aliquotiens hujusmodi rebus operam 
dabant. Sed magna utique distantia, quia nimirum re- 
probi talibus quasi summo suo bono delectabantur : elect! 

vero his aut omnimodis abrenuntiant, aut pro commodo 
vitae hujus aliquo, donee ad aetemam perveniant, sicut 
viator stabulo sive viatico, transeuntes utuntur. Denique 
patriarchae habitabant in tentoriis, sed hoc velut peregrini 
in mundo, ad distinctionem eorum qui in urbibus ac 
domibus quasi terrae cives habitare solebant. Utebantur 
psalmistae cithara et organo, sed ad laudandum in eis 
Dominum : et e contra arguit propheta eos qui cithara, 
tympano et lyra in conviviis personabant. Erant in populo 
Dei viri docti in cuncta opera aeris et ferri, necnon et 
argenti et auri : sed hos ipse hanc artem ad distinctionem 
sui tabemaculi transferre praecepit. Propheta quoque 
gaudia Dominicae incamationis evangelizans, opera ferri 
noxia tollenda atque in melius commutanda praedixit, et 
conflabunt, inquiens, gladios suos in vomeres, &c. (Is. xxiv.) 
Nec praetereundum negligenter quod cum homines adul- 
terio inquinari, cum pascendis pecoribus amplius justo 
insistere, cum modis musicis dissolvi, cum fabrilibus ope- 
ram dare artibus coeperunt; tunc diluvio sunt superve- 
niente deleti. Sed cavendum sollertius ne nos hujusmodi 
rebus ultra modum inretitos ultimus dies inveniat, cum 
etiam Dominus de die judicii loquens commemorate hoc 
tempore, ad cautelae nos studium incitet, dicens ; Sicut 
enim erant in diebus ante diluvium comedentes et biben- 
tes, &c. (Matt. xxiv. 38.) 

Soror vero Thubalcain iVoema.] Noema interpretatur 
Voluptas. Bene autem series generis Cain in nativitate 
foeminae terminatur ; et eadem foemina Voluptas nominatur: 
quia tota pravorum intentio mundi servit inlecebris, et in 
expletione camalium voluptatum vitam finire desiderat. 
Verum natahac foemina, non multo post universa progenies 
maledicta diluvio consummata est : quia cum delectationi- 
bus mundi colla mentis subdiderint, cum dixerint pax et 
Securitas, tunc repentinus eis superveniet interitus. No- 
tandum autem quod delectatio sive voluptas duobus modis, 
id est, et in bono et in malo, solet intelligi: In bono, 
videlicet cum dicitur, Mansueti autem possidebunt terram, 
VOL. VII. G 

et delectabuntur in multitudine pads. Et rursum: In- 
ebriabuntur^ inquit, ab ubertate domus tuce, et torrente 
voluptatis tuae potabis eos. A qua voluptate et paradisus 
cognominatur : quia nimirum ad hoc in eo positus est 
homo, ut in praesentia sui Conditoris ibidem beatissimis 
ac sanctissimis camis et animae deliciis perpetuo fhieretur. 
In malo autem voluptas accipitur, cum notantur ab apo- 
stolo quidam voluptatum amatores magis quam Dei. 
Quibus apte vocabulum Noemae, in cujus generatione 
prima, mundi aetas, paucis exceptis, deleta est, congruit. 
Recessisset ergo genus humanum ab Eden, id est, a 
deliciis intemorum bonorum ; et exercebat relictis cceles- 
tibus terram, et pervenit usque ad nativitatem foeminas, 
quae Noema, id est, Voluptas vocaretur: nec multo post 
totum cataclysmo periit : ut profecto nativitate talis sobolis 
et eventu subsecutae cladis insinuaretur, quia merito ad 
ruinam properant quique, neglectis spiritualibus, carnis 
sese voluptatibus subigunt. Et quidem Noema in sep- 
tima a Cain generatione nata est. Si autem ab ipso Adam 
generationes Cain computare, et omnes etiam filios Lamech 
adnumerare volueris, invenies Noemam in undecimo loco 
positam. Lamech namque est Septimus ab Adam, quibus 
cum quatuor liberos ejusdem Lamech adjeceris, unde- 
cimum profecto numerum implebis. Solet autem unde- 
nario numero, qui denarium transgreditur, peccatum de- 
signari, quod transgressione decalogi legis perpetratur. 
Atque ideo recte generatio reproba in undenario numero, 
et hoc in fcemina, terminatur ac deperit : quia dum legis 
divinae scita contemnens, pravis suis voluptatibus satiari 
contendit, repentinum sibi struit exitium. 

Dixitque Lamech uxoribus mis Ad4B et SelkCy ^c.] Virum 
vel adolescentulum, quern dicit, Cain significat, quern idem 
Lamech, sed non sponte, interfecit, sicut Hieronymus in 
quodam Hebraeo volumine scriptum esse testatur. Occidit 
autem eum in vulnus et in livorem suum, quia et ipse sibi 
in hoc mortem adscivit ac damnationem, quod eum, quern 
Deus vitae donaverat, peremit. 

Septuplum ultio dabtiur de Cainy ^*c.] Septuplum ultio 
data est de Cain, quia usque ad septimam generationem 
fratricidii et invidiae suae vagus profugusque poenas luebat. 
De Lamech vero septuagies septies, quia sicut Hierony- 
mus relatum sibi ab Hebraeis testatur, et Josephus idem 
adfirmat, lxx. et vii. animae progenitae sunt de stirpe 
Cain, quae diluvio perienmt. Et in hoc numero de 
Lamech factam aiunt esse vindictam, quod genus ipsius 
usque ad diluvium perseveraverit. Interpretatur autem 
Lamech Percutiens sive Percussus, quae utraque interpre- 
tatio eidem uni convenit qui et percussit Cain, et ob hoc 
idem parricidium etiam ipse divina ultione percussus est. 
Mystice autem Lamech genus humanum significat, et 
percussum fraude antiqui hostis in prime parente, et per- 
cutiens seipsum quotidianarum augmentatione culpanun, 
de quo ultio septuagies septies data est ; quia usque ad 
adventum Christi, qui in septuagesima et septima genera- 
tione in mundo apparuit, noxa primae praevaricationis 
genus premebat humanum, donee adveniens ille toUeret 
peccata mimdi, et in setemam nos vitam, quam in Adam 
perdidimus, aperta suo baptismate vel passione janua 
regni coelestis, induceret. Tunc ergo ultio de Lamech 
cessavit, quia contrito per passionem ac resurrectionem 
Dominicam aculeo mortis atque peccati, genus humanum 
ad regnum coeleste rediit. 

Coffnovitque adhuc Adam uxorem mam^ 8fcJ] Postquam 
Cain fratriddam extinctum commemoravit, et progeniem 
ejus in septima generatione denuo maledictam replicavit, 
revertitur ad restaiurationem seminis sancti exponendam, 
utque hoc pereuntibus impiis perpetuo manserit narrat. 
Interpretatur autem Seth Positio, sive Resurrectio, cujus 
causa nominis aperitur, dicente parente : 

Posuit mihi Dominus semen aliud pro Abely ^c.] Positus 
est pro Abel, non solum ordine nascendi, sed et merito 
virtutis, locum fratris implens, cujus devotio mentis etiam 
ab sobolem ipsius transisse monstratur, cum subditur : 

Sed et Seth natus est filiuSy quern vocavit EnoSy ^c.] Enos 

interpretatur Homo vel Vir : unde recte qui tale nomen 
ipse habet, nomen Domini incipit invocare, tanto instan- 
tius quotidianis in precibus auxilium Conditoris implorans, 
quanto se fragilis naturae factum meminit. Mystice autem 
sicut Abel occisus a Cain passum Dominum; ita natus 
pro eo Seth resuscitatum eum a morte designat: unde 
apte apud Septuaginta Translatores nato eo dixisse fertur 
pater sive mater ejus : Suscitavit enim mihi Deus semen 
aliud pro Abel, quern occidit Cain. Quod ideo recte juxta 
mysticos sensus semen aliud appellatur, cum idem Do- 
minus qui occisus est resurrexit, quia nimirum mortalis 
occisus est, resurrexit immortalis: mortuus est ne nos 
mori timeremus: surrexit ut nobis resurgendi a morte 
spem fidemque tribueret: quorum distantiam seminum, 
loquens de nostra resurrectione, apostolus manifeste dis- 
crevit, Seminatur, inquiens, in corruptione, surget in incor- 
ruptione, &c. (1 Cor. xv. 42.) Et de ipso Domino, Etsi 
mortuus est, inquit, ex infirmitate, sed vivit ex virtute Dei. 
Enos vero filius Seth populum Christianum figuraliter 
exprimit, qui per hdem ac sacramentum Dominicae pas- 
sionis ac resurrectionis quotidie per totum orbem ex aqua 
et Spiritu Sancto nascitur. Iste enim gratiam regenera- 
tionis suae primae generation! praeferens, in universis quae 
agit auxilium nominis Domini invocare consuevit, dicens : 
Pater noster, qui es in coelis, sanctificetur nomen tuum, &c. 
ejusdem Dominicae orationis, sive aliarum quibus gratiae 
ejus, sine qua nihil valemus, supplicare solemus: unde 
etiam recte nos propter couscientiam nostrae fragilitatis 
Enos, id est, Hominis vocabulo cognominamur : propter 
vero spem futurae nostrae immortalitatis filii Seth, id est, 
Resurrectionis, existimus. 

IN CAP. V. Hie est liber generationis Adam. In 
die qua creavit Deus hominem^ ^c.] Hie est liber primae 
creationis hominis, quod ad similitudinem suam fecit ilium 
Deus, ut videlicet participatione bonitatis ejus esset per- 
petuo bonus, immortalis et felix ; quod masculum et femi- 

uam fecit eos^ quod factos gratia suae benedictionis illus- 
travit. Tails erat generatio Adam cum uxore sua in die 
qua creatus est: Sed heu! Proh dolor! profanavit ille 
similitudinem Dei, hosti magis quam Creator! credendo, 
contraxit primogenitus ejus poenam maledictionis gravio- 
rem invidendo et occidendo fratrem, corrupit septimus ab 
illo Lamech statutam masculi et foeminae legem, de qua 
dictum erat, Enmt duo in came una, accipiendo duas 
uxores, et in una came tres conjungendo, et crebrescen- 
tibus passim mails, in tantum a similitudine sui Conditoris 
ac prima benedictione genus recessit humanum, ut in 
decima generatione, exceptis paucis, quos area cohibuit, 
totum deleri meruisset ; ad quam tamen similitudinem ac 
benedictionem nobis redire concessit Conditor ipse, in nos- 
trae naturae similitudine nasci ac maledici morique dignatus, 
quatenus per ipsum redemti et dicere de ipso merearaur : 
Scimus quia cum apparuerit, similes ei erimus : videbimus 
enim eum sicuti est, et audire ab ipso : Venite, benedict! 
Patris mei, possidete paratum vobis regnum a constitutione 
mundi. 

Et vocavit nomina eorum Adam^ ^c.] Adam sicut et 
Enos interpretatur Homo, sed sic Enos sonare fertur 
Hominem, ut masculis tantum congruat: Adam vero ita 
ut utrique sexui possit aptari : unde recte dicitur, quia 
vocavit nomina eomm Adam, id est. Homo. Sicut autem 
homo Latine ab humo nominis etymologiam habet, quia 
de humo carais originem traxit : ita apud Hebraeos Adam 
a terra nominatur, quia de limo terrae homo formatus est : 
unde etiam Adam Terrenus, sive terra rubra potest inter- 
pretari. Porro apud Graecos homo aliam habet etymolo- 
giam : vocatur enim antropos, ab eo quod supema specu- 
lar! et ad coelestia contuenda debeat oculos mentis attol- 
lere. Inest autem nomini Adam, excepta interpretatione 
qua hominem designat, et aliud sacramentum quod silentio 
praeteriri non debet. Habet enim litteras quatuor, A et D 
et A et M, a quibus litteris et quatuor orbis plagse, cum 
Graece nominantur, initium sumunt. Vocatur namque 
apud eos anatole oriens, dysis occidens, arctos septentrio. 

mesembria meridies ; multumque deccbat ut nomen proto- 
plast! omnes mundi plagas ipse mystice contineret, per 
cujus progeniem mundus erat omnis implendus. Quod 
autem dicit, Et vocavit nomina eorum Adam, et addidit, 
In die quo creati sunt, patenter insinuat quod uno eodem- 
que die, id est, sexto mundi nascentis, Adam et uxor ejus 
fact! sunt, et non uxor de latere ejus post sextum aut sep- 
timum diem seorsum Creata. 

Vixit autem Adam centum triginta anrdsy Adamqui- 
dem creatus est ad imaginem et similitudinem Dei, quia 
immortalis est in anima et came conditus. Postquam vero 
imaginem in se Dei ac similitudinem peccando corrupit, 
genuit ad similitudinem et imaginem suam filium, id est, 
mortalem, corruptibilem, rationis capacem, reatu suae prae- 
varicationis adstrictum, et non nisi ejusdem Conditoris sui 
gratia solvendum. Notandum autem quod ubi nostri codices 
ex Hebraeo fonte transfusi habent vixisse Adam centum tri- 
ginta annis, et genuisse Seth, antiqua translatio habet pro 
centum triginta, ducentos triginta : ubi autem in nostris 
codicibus sequitur, Et fact! sunt dies Adam postquam 
genuit Seth octingenti anni, et genuit filios et filias, ilia 
pro octingentis septingentos habet. Ubi vero in conclu- 
sione subjimgitur : Et factum est omne tempus, quod 
vixit Adam, anni nongenti triginta, et mortuus est, ibi et 
ilia eamdem summam ponit, talisque distinctio numerorum, 
in omnibus usque ad diluvium generationibus inter utram- 
que editionem servatur, ut ante natum filium quisque 
in Lxx. Interpretibus centum annos plus, et post natum 
centum minus quam in Hebraica veritate annos habuisse 
legatur. At in conclusione utraque editio eequalem nume- 
rum ponit, praeter in sexta solummodo generatione ; ubi 
in utrisque codicibus Jaret annorum centum sexaginta 
duorum genuisse Enoch, et post ejus ortum octingentos 
annos vixisse reperitur : et in nona, in qua novo genere 
distantise secundum Hebraicam veritatem Lamech genu- 
isse Noe cum esset annorum centum octoginta, et eo nato 
supervixisse annis quingentis nonaginta quinque reperitur. 
Porro in Septuaginta Interpretibus ante natum Noe inve- 

niuntur anni centum octoginta octo: post natum vero 
quingenti sexaginta quinque, deque fit ut viginti quatuor 
annis plus vizisse Lamech in Hebrseis quam in Septua- 
ginta Translatorum codicibus inveniatur: qua interpre- 
turn diverdtate efficitur, ut tempus vitae Mathusalam qua- 
tuordecim annis idtra diluvium videatur extendi, utque 
anni ante diluvium juxta Hebraeos mille quingenti cen- 
tum quinquaginta sex; juxta Septuaginta autem In- 
terpretes, quos Chronographi sequuntur, duo millia du- 
centi quadraginta duo reperiantur: quam vis doctissimus 
Augustinus profiteatur quod etiam in Septuaginta Trans- 
latione Mathusalam in codicibus paucioribus, sed vera- 
cioribus, sex annis ante diluvium reperiatur fuisse 
defunctus: qui cum studiosissime causam dissonantiae 
praefatae interpretationum inquireret, nec vellet Septua- 
ginta Translatorum fidei derogare, quos et apostoli atque 
evangelistae plerisque in locis probantur esse secuti; et 
ipse transferendo scripturas prophetico magis dono quam 
officio interpretandi usos esse credebat; ita conclusit ut 
diceret : Credibilius ergo quis dixerit cum primo de bi- 
bliotheca Ptolomaei describi isti coeperunt ; tunc aliud tale 
fieri potuisse in codice uno, sed primitus inde descripto, 
unde jam latius emanaret, ubi potuit quidem accidere 
etiam scriptoris error. Sed hoc in ilia quaestione de vita 
Mathusalam non absurdum est suspicari. Et post ali- 
quanta: Recte fieri, inquit, nuUo modo dubitaverim, ut 
cum diversum aliquid in utrisque codicibus invenitur, 
quandoquidem ad fidem rerum gestarum utrumque esse 
non potest^ verum ei linguae potius credatur, unde est in 
ftliftm per Interpretes facta translatio.” Itaque juxta He- 
braicam veritatem vixit Adam centum triginta annis et 
genuit Seth. Vixit Seth centum quinque annis et genuit 
Enos. Vixit Enos nonaginta annis et genuit Cainan. 
Vixit Cainan octoginta annis et genuit Malalehel. Vixit 
Malalehel sexaginta quinque annis et genuit Jared. Vixit 
Jared centum sexaginta duobus annis et genuit Enoch. 
Porro Enoch vixit sexaginta quinque annis et genuit 


Digitized by 


Google 



88 


COMMENTARII 


Mathusalam, et ambulavit cum Deo. Postquam genuit 
Mathusalam vixit trecentis annis^ et genuit filios et filias. 
Ambulavit cum Deo dictum est, Dei in omnibus volun- 
tatem et praecepta secutus est, Deo in se commorante, et 
cor ejus possidente ac regente, bona foris opera exercuit, 
juxta illud Prophetae : Indicabo tibi, O homo, quid sit 
bonum, et quid Dominus quaerat a te : utique facere ju- 
dicium et diligere misericordiam, et sollicitum ambulare 
cum Deo tuo. Et sicut Zacharias ait : Confortabo eos in 
Domino, et in nomine ejus ambulabunt, dicit Dominus. 
Non autem ita dictum est quia post natum Mathusalam 
ambulaverit Enoch cum Deo trecentis annis, quasi non 
etiam ante nativitatem ejus divinis obtemperaverit jussis ; 
sed hac potius sententia simpliciter indicatur, quia non 
amplius quam trecentis annis post ortum Mathusalam in 
hac vita Deo bonis actibus servient. Verum his completis 
ad idterius vitae gaudia ducatum ejus secutus sit. Sequitur 
enim, 

Etfacii sunt omnes dies Enoch trecenti sexaginta quinque 
anniy ^c.] Pulcherrime autem dicitur, quia qui ambulavit 
in hac vita prius cum Deo, obediendo praeceptis ejus, 
ambulavit postmodum cum illo transeundo de hac vita in 
aliam, ubi in maxima carnis et spiritus quiete ac felicitate 
viveret : quern tamen fides ecclesiae universalis habet ante 
diem judicii, id est imminente adventu Antichrist!, reditu- 
rum cum Helia ad conversionem hujus saeculi, quatenus 
auctoritate ac doctrina tantorum virorum erudiantur et 
confirmentur corda hominum ad tolerandam et superan- 
dam persecutionem ejusdem filii perditionis ; et tunc eos, 
consummato suo martyrio, ad immortalis vitae gaudia con- 
sensuros, juxta quod in Apocalypsi Dominus Johanni : Et 
dabo, inquit, duobus martyribus meis, id est, testibus, et 
prophetabunt diebus mille ducentis sexaginta amicti saccis, 
id est, tribus semis annis in magna continentia et agonia 
conversantes. Et paulo post: Et cum finierint testimo- 
nium suum, bestia quae ascendit de abysso, faciet adversum 
illos bellum, et vincet eos, et occidet illos. Diximus autem 

praoccupando supra, quia sicut Lamech in septima ab 
Adam generatione maledictus interitum designat repro- 
borum, quern in future seculo, ubi requiem sperare debue- 
rant, inveniunt : ita Enoch in septima generatione trans- 
latus de mundo veram demonstret requiem electorum, 
quam post hujus vitae labores, qui sex aetatibus transeunt, 
sine fine percipiunt. Unde recte Lamech et uxores legi- 
tur accepisse duas contra decretum ejus qui dixit : Erunt 
duo in came una, et prolera ex his genuisse mundi actibus 
atque inlecebris deditam, ac sic patrato homicidio proprii 
oris maledictus esse sententia. Porro Enoch ambulasse 
cum Deo perhibetur. Quae laus hominis major esse pote* 
rit? nulla, cum sit comes individuus, in cunctis actibus 
divinae vestigia sequitur jussionis : quod si fecisset Adam, 
nequaquam a comitatu Conditoris ad audienda serpentis 
conloquia pedem avertisset, hactenus cum genere suo toto 
in Paradiso maneret. Quod vero omnes dies Enoch tre- 
centi sexaginta quinque anni esse dicuntur, quo dierum 
numero annus solis includitur, significat mystice per 
tutum hujus seculi tempus eos qui fideliter Domino ser- 
viunt, et ad aeteraam requiem tendunt, numquam defu- 
toros. Nec fhistra trecenti anni seorsmn excipiuntur, 
quibus specialiter ambulasse cum Deo Enoch perhibe- 
tur. Hie etenim numerus apud Graecos per T litteram 
solet notari. T vero littera crucis figuram tenet ; et si 
apicem solum qui deest in medio suscepisset, non jam 
figura crucis sed ipsum crucis esset signum manifesta 
specie depictum. Ambulavit ergo Enoch cum Deo, qui 
dicitur Dedicatio, trecentis annis: quia nimirum vitam 
et conversationem expressit, immo ipse egit eorum qui 
in fide Dominicae passionis gaudium perpetuae salutis 
expectant, abnegantes seipsos, tollentesque emeem suam 
quotidie, et sequentes Dominum: quod est aliis ver- 
bis dicere, ambulantes cum Deo, et ad ingressum Para- 
disi tendentes. Notandum autem quod cum progeniem 
Seth usque ad Noe, et deinde usque ad Abraham scrip- 
tura sub tanta distinctione contexuerit, stirpem Cain usque 
ad Lamech et liberos ejus absque ulla aetatum mentione 

descripsit, quasi tacite nobis intimans illud psalmistas: 
Quoniam novit Dominus viam justorum^ et iter impiorum 
peribit. 

Vixit quoque Mathusalam centum octoginta septem annosj 
Providit Lamech spiritu prophetico qualis suus filius, 
quanta^ virtutis esset futurus^ quodque in diebus ejus 
impiorum natio exterminanda, et per ipsum esset, trans* 
acto diluvio, generatio restauranda fidelium. Opera autem 
et labores manuum, quos dixit, non alios, credo, majores 
voluit intelligi, quam eos qiiibus progenies electorum eo 
tempore a malorum improbitate premebatur: consola- 
tionem vero suam suorumque illam dixit, cum perdito per 
diluvium mundo qui tunc erat, ablatis de medio cunctis 
mundi rebus atque habitatoribus, novum iterata seculi 
facie genus justorum praescirent esse nasciturum. Nam et 
hoc tempore consolatio bonorum est, cum viderint ere- 
brescentibus mundi minis adpropinquare diem judicii, in 
quo consumpta universitate pravomm, ipsi cum Domino 
nova futuri seculi regna possideant. Pro eo autem quod 
nostra editio habet, consolabitur, antiqui Interpretes dixe- 
mnt, Iste requiescere nos faciet ab operibus nostris, quod 
nomini Noe magis con venire videtur. Noe quippe Requies 
interpretatur. In quo juxta litteram illud potest intelligi 
quod temporibus ejus omnia retro opera hominum quieve- 
rintper diluvium. Juxta sensum vero spiritualem eadem 
est requies quae et consolatio sanctorum, intueri videlicet, 
adpropinquante mundi termino, et interitum impiorum, et 
suomm adesse tempus praemiomm. Bene autem Noe, in 
cujus mentis Domino devotis requies et consolatio erat 
seculo danda, in decima ab Adam generatione nascitur: 
quia nimirum per completionem decalogi legis aetema 
nobis requies et vita tribuitur. Bene cum eum genuisse 
scriptura dixit, nequaquam unum ejus filium voluit nomi- 
nare, ne in viro perfecto numems undenarius quasi trans- 
gressio denarii aliquem habere locum videretur, sed velut 
de viro virtutis mystice loquens, tres ei pariter natos filios 
refert. 

Noe vero (inquit) cum quinyefitorum esset annorumy 

genuit Sem, Cham^ et JafethJ] Natus est ergo Noe in 
decima generatione, quia illorum vitam et figuravit et egit, 
qui in observatione decalogi perfecti sunt. Genuit tres 
filios^ ut in fide sanctae Trinitatis se Domino servisse ac 
virtutum spiritualium fingem protulisse etiam carnalis so- 
bolis fructu designaret: quamvis etiam juxta historiam 
tres creasse filios decebat eum, in quo pereunti mundo 
semen erat nascituri denuo seculi relinquendum, ut per 
trium videlicet progeniem filiorum totidem orbis terra- 
rum partes implerentur. Sem etenim filii maxime Asiam, 
Cham liberi Afncam, Jafeth posteri Europam possedere. 

IN CAP. VI. Cumque cospissent homines muUipUcariy ^c.] 
Homines dicit progeniem Cain, quae a divinae voluntatis 
intuitu aversa, humanis solummodo negotiis animum sub- 
jugaverat : filios vero Dei, eos qui de prosapia Seth gene- 
rati, exemplo patemae devotionis servitium quod Deo debe- 
bant inviolata mente servabant. Qua distinctione et Do- 
minus in evangelio discipulos suos a ceterorum compara- 
tione discrevit, dicens : Quern dicunt homines esse Filium 
hominis ? Et accepto eorum response, Vos vero, inquit, 
quern me esse dicitis? videlicet eminentiores eos homi- 
nibus volens intelligi, et in eorum numero computandos, 
de quibus ipse ait: Ego dixi, Dii estis, et filii Excels! 
omnes. Quidam codices pro Filiis Dei habent Angelos 
Dei ; quod in eadem utique significatione accipitur. Angeli 
quippe Dei recte appellantur homines justi, qui juxta 
modum suae capacitatis angelicam in terris agere vitam 
curant : qualibus dicit Apostolus : Vos autem fratres non 
estis in came, sed in spiritu. Et iterum : Nostra autem 
conversatio in coelis est. Videtur ergo quia generatio 
stirpis Seth, quamdiu cum progenie Cain non est com- 
mixta, inlibatam suae castitatis normam servaverit; at 
postquam in concupiscentiam lapsa nequam fceminariim 
maledictae se soboli conjunxit, tunc et ipsa vitiato sobriae 
mentis decore, maledictionis ejus coeperit exsistere cen- 
sors. Denique in lege diligenter ac sedulo praecipitur 

filiis Israel, ne cum dienigenis misceant connubia, ne 
seducat, inquiens, filia ejus filium tuum, et sequantur 
deos eorum. 

Dixitque Detis, Non permanebit Spiritiis mens in hominey 
^c.] Hos versiculos exponens S. Hieronymus, ‘‘in He- 
brseo,” inquit, “scriptum est: Non judicabit Spiritus 
mens homines istos in sempitemum, quia caro sunt : hoc 
est, quia fragilis est in homine conditio, non eos ad sstemos 
servabo cruciatus ; sed hie illis restituam quod merentur. 
Ergo non severitatem, ut in nostris codicibus legitur ; sed 
clementiam Dei sonat, dum peccator hie pro suo scelere 
visitatur ; unde et iratus Deus loquitur ad quosdam ; Non 
visitabo filias eorum cum fiierint fomicatae, et sponsas 
eorum cum adulteraverint. Et in alio loco : Visitabo in 
virga iniquitates eorum, et in flagellis peccata eorum, 
verumtamen misericordiam meam non auferam ab eis. 
Porro ne videretur in eo esse crudelis, quod peccantibus 
locum poenitentiae non dedisset, adjecit: Eruntque dies 
illius centum viginti annorum, hoc est, habebunt centum 
viginti annos ad agendam poenitentiam : quia vero poeni- 
tentiam agere contemserunt, noluit Deus tempus expec- 
tare decretum, sed viginti annorum spatiis amputatis, 
induxit diluvium anno centesimo agendas poenitentiae 
destinato.” 

Gigantes autem erant super ierramy §•(?.] Gigantes dicit 
homines immensis corporibus editos ac potestate nimia 
praeditos, quales etiam post diluvium, id est, temporibus 
Moysi vel David multos fuisse legimus, qui nomen habent 
Graece ex eo quod illos juxta fabulas poetarum terra 
genuerit. Videntur autem tunc fuisse progeniti, cum 
posteri Seth de stirpe Cain uxores sibi gratia pulchritudinis 
contra jus suae dignitatis elegerant. Nam sequitur : 

Postquam enim ingressi sunt filii Dei ad filias hominumy 
Notandum autem quod hoc in loco pro gigantibus^ 
in Hebraeo cadentes, id est, Annafilim leguntur ; facilisque 
atque absolutus est sensus, quia cadentes erant in terram 
homines in diebus illis, id est, terrenis concupiscentiis 

adhaerentes, amisso statu Deo devotae rectitudinis. Gi- 
gantes autem illorum lingua proprie Rafaim nominantur. 
Ponitur vero et gigans aliquando in bono, ut est istud de 
Domino: Exultavit ut gigans ad currendam viam; sed 
hoc pro potentia singulari qua ceterum genus humanum 
jure transcendit, dispositumque Incamationis sacramentum 
mirabili virtute peregit, sicut etiam leo aliquando Domi- 
num, aliquando diabolum designat ; sed diabolum, propter 
superbiam et ferocitatem ; Dominum, propter potentiam : 
quamvis in Hebraica veritate memoratus psalmi versiculus 
ita scriptus sit : Exultavit ut potens ad currendam viam. 

Videns autem Deus quod multa malitia hominum esset in 
terray ^c.] Poenituisse Deum dicit, non quia vere sicut 
hominem, ita Deum cujusquam facti sui poeniteat, cujus 
est de omnibus omnino rebus tarn fixa sententia quam 
certa praescientia ; sed utitur scriptura talibus verbis, ut 
se quodammodo familiarius insinuet nobis, qui mutare 
coeptum aliquid et in aliud transferre non nisi poenitendo 
solemus : quamquam ergo divina providentia sereno corde 
intuentibus appareat cuncta certissimo ordine adminis- 
trare ; congruit tamen scriptura, et se coaptat humili intel- 
ligentiae tardiorum, quorum longe major est multitude, ut 
dicat quasi per poenitentiam Dei ablata ea quae incipiunt 
esse, neque perseverant quantum perseveratura sperata 
sunt : cui simile est illud quod sequitur : 

Et tactus dolore cordis intrinsecus ; Delebo, inquit y homi- 
nemy §-c.] Humane etenim more dolere dicitur Deus, cum 
homines quos ipse creavit hosti potius maligno peccando, 
quam sibi pie vivendo adhaerere considerat, juxta illud 
Salomonis: Et dolor patris filius stultus. Et iterum: 
Ira patris filius stultus, et dolor matris quae genuit eum. 
Quod autem etiam interitum omnium animantium terre- 
norum volatiliumque denuntiat, magnitudinem futurae 
cladis effatur : nam animantibus rationis expertibus, tarn- 
quam et ipsa peccaverint, minatur exitium. 

Hcb ffenerationes Noe, Noe vir justusy ^c.] Eadem laude 
Noe qua Enoch praedicatur, videlicet quod diviuae vestigia 

jussionis rectis operum bonorum gressibus secutus sit, 
atque ideo mundo perituro ille in paradisum translatus ; 
iste mundo pereunte in area salvatus est. Justus autem 
atque perfectus fuit Noe, non sicut perficiendi sunt sancti 
in ilia immortalitate qua aequabuntur angelis Dei, sed 
sicut esse possunt in hac peregrinatione perfecti ; et prop- 
terea adjungitur in generationibus suis, ut significetur 
eum, non juxta justitiam consummatam, sed juxta genera- 
tionum suarum justum fuisse justitiam, illarum videlicet 
generationum in quibus Seth, Enos, Enoch, et ceteri illius 
temporis viri, sancti ac perfecti fuere. Ad quas genera- 
tiones etiam filios ejus Sem et Japheth pertinere sequens 
sanctae scripturae textus insinuat. 

Cumque vidisset Deus terram esse corruptam, ^c»'\ Omnis 
caro omnis homo dicitur, juxta illud prophetae : Et videbit 
omnis caro salutare Dei. Non enim volucres aut quadru- 
pedia viam suam peccando corruperant, sicut nec ilia 
salutare Dei nostri, id est, Christum, sed onmis homo 
videbit. 

Diont ad Noe : Finis universte camis venit coram me, ^c.] 
Multiforme in fabrica arcae ac superventu diluvii contine- 
tur mysterium. Primo quidem quod sicut Dominus ipse 
ostendit per inundationem diluvii repentinam improvisa 
novissimi examinis bora designatur : Et sicut factum est, 
inquit, in diebus Noe, ita erit et in die Filii hominis, &c. 
(Matt. xxiv. 38.) Fabricatio enim arcae quae per centum 
annos agebatur, universum tempus significat hujus saeculi, 
quo et ecclesia sancta construitur, atque ad finem perfec- 
tum deducitur. Nulli enim dubium quin numerus cen- 
tenarius perfectionem significet, vel quia decern decadibus 
impletur, vel quia de sinistra transit in dextram, velut 
illam exprimens actionem, quae in hac quidem vita quasi 
in laeva exerceatur; sed in vita futura velut in dextera 
consumetur. Sicut autem facta area, et inlatis in earn 
omnibus quae erant salvanda, venit diluvium, et tulit omnia 
quae extra earn erant ; sic ubi omnes qui praeordinati sunt 
ad vitam aetemam, ecclesiam intraverint, veniet finis 


Digitized by CjOOQle 


IN LIB. GENESIS^ CAP. VI. 


95 


mundi, et peribunt omnes qui extra ecclesiam fuerint in- 
venti ; et juxta hunc sensum manifeste area ecclesiam, 
Noe Dominum qui ecclesiam in sanctis suis aedificat, dilu- 
vium finem saeculi vel judicium designat extremum. Ve- 
nim excepta arcae fabrica, etiam in eo Noe, quia Requies 
interpretatur, et requiem datums hominibus sive consola- 
tums, praesagabatur homines ab operibus et laboribus 
manuum suarum quiescere, in terra cui maledixit Dominus, 
Domini Salvatoris imaginem tenet. Ipse enim consolatur 
nos per inlustrationem Spiritus sui, qui propterea Para- 
ebtus, id est, consolator vocatur. Ipse eripuit nos de 
maledicto legis, factus pro nobis maledictum. Ipse vocat 
ad requiem laborantes: Venite, inquiens, ad me omnes 
qui laboratis et onerati estis, et ego reheiam vos : Tollite 
jugum meum super vos, et discite a me quia mitis sum et 
humilis corde, et invenietis requiem animabus vestris. 
Ipse veraciter in generationibus, id est, in omni sanctomm 
congregatione solus per omnia vir Justus atque perfectus 
fiiit, ut pote quia peccatum non fecit, nec inventus est 
dolus in ore ejus. Juxta aliamvero interpretationem aeque 
piam et catholicam, area ecclesiam, diluvium aquam bap- 
tismi, qua ipsa ecclesia in cunctis suis membris abluitur et 
sanctificatur significat, juxta quod Petrus apostolus expo- 
nens ait : Quando expectabat Dei patientia in diebus Noe 
cum fabricaretur area, &c. (1 Pet. iii. 20.) Quod autem 
ait, per resurrectionem Jesu Christi nos esse in baptismate 
salvatoB, breviter exponit quid octo animamm quae salvae 
fSeu^tae sunt per aquam numerus mystice designet. Dies et- 
enim Dominicae resurrectionis a die quidem Passionis ejus 
tertius, sed a die primae conditionis octavus est. Undas 
quoque diluvii nonnulli Patrum saepe super tentationibus 
hujus saeculi interpretantur, quibus sancta ecclesia quo- 
tidie pulsatur, nec tamen superatur : quin potius ipsa ten- 
tationibus exercita magis a terrenis cupiditatibus in coeles- 
tia quaerenda sustollitur. Quicquid vero extra illam est, 
eisdem mundi tentationibus necatur, quemadmodum dici- 
tur, quod multiplicatae ac vehementer inundantes aquae in 

superficie terrae arcam quidem elevaverint in sublime a 
terra: quicquid vero extra arcam fuit perdiderint. Cui 
exposition! convenit ilia Domini de duabus domibus para- 
bola^ una supra petram^ alia super arenam aedificata ; quae 
cum aequaliter pluvia, ventis, et fluminibus essent pulsatae, 
ilia quae super petram fidei fundata erat, tentationibus 
probata ; quae vero in caducis vitae hujus delectationibus 
velut in arenis spem posuerat, labefactata est. Quod enim 
in area structor Noe, hoc in domo fidei fundamentum 
petra ; et quod extra arcam corrupta gigantum mens atque 
in terram proclivis, hoc in domo perfidiae congesta expri- 
mit arena. Designet ergo area ecclesiam : designet dilu- 
vium fontem baptism! quo abluitur : designet fluctus mundi 
tentantis quibus probatur: designet finem in quo coro- 
natur. Porro Noe fabricator arcae vel ipsum Dominum 
ac Salvatorem nostrum vel unumquemque devotum ejus- 
dem sanctae ecclesiae rectorem typice denuntiat. 

Fac tibi (inquit) arcam de lignis UBvigatisJ] Non solum 
homines qui in area salvati sunt, sed et animantia quae 
earn pariter intrarunt ; ipsa etiam ligna de quibus facta est 
fideles sanctae ecclesiae mystice denuntiant. Ligna ergo 
de quibus facta est, laevigata esse jubentur, quia quicumque 
in fabrica ecclesiae ad fidem veniendo imponitur ; necesse 
est ut abscissus primo a radice priscae conversationis per 
eruditionem vel castigationem eorum qui in Christo prae- 
cesserunt, omne quod sibi noxiae tortitudinis ac deformita- 
tis inesse deprehenderit eruat, atque ad regulam catholicae 
fidei ac veritatis tota se mente et actione componat, qua- 
tenus in ordine aedificii coelestis suo loco ac tempore 
novus homo creandus opportune possit imponi. Pro 
lignis autem laevigatis antiqua translatio ligna quadrata 
posuit, quod ad eamdem electorum perfectionem aeque 
respicit. Ubicumque enim verteris quadratum, stabit, 
neque ulli poterit obnoxium esse casui. Sic nimirum, sic 
electorum mens, quaecumque sibi tentamenta occurrerint, 
inviolabilem piae intentionis statum servare meminit. 

Mansiunculas in area facies.'] Universae in area man- 

siones ad receptaciila sunt diversorum animantium, quae 
earn erant ingressura dispositse, et in ecclesia multi sunt 
ordines institutionum pro diversitate eorum qui ad fidem 
veniunt. Neque enim una eademque debet esse vita vel 
conversatio conjugatorum et continentium ; peccatorum 
et rectorum : et huic dicitur : Si vis ad vitam ingredi, 
serva mandata^ non homicidium facies, non adulterabis, 
non facies furtum, non falsum testimonium dices, et cetera 
hujusmodi. Alteri autem : Si vis perfectus esse, vade, 
vende omnia quae babes, et da pauperibus. Unde etiam 
de ipso praemio aeternae retributionis Dominus ait: In 
domo Patris mei mansiones multae sunt. Ergo manslun- 
culae sunt in area, quia non unum in ecclesia meriturn 
omnibus, nec idem in fide profectus est, licet omnes 
intra unam fidem contineantur, eodemque baptismate 
diluantur. 

Et bitumine limes intrimeem et extrinsecuSy Bitu- 
men est ferventissimum et violentissimum gluten, cujus 
ha[?c virtus est, ut ligna quae ex eo fuerint lita, nec vermi- 
bus exedi, nec solis ardore, vel ventorum flatibus, vel 
aquarum possint iniindatione dissolvi: unde quid aliud 
mystice in bitumine quam constantia fidei accipitur? 
Bituminatur autem area intrinsecus et extrinsecus, et sic 
universe perficitur, dum et cogitationes electorum et opera, 
ne ullis vincantur aut decipiantur vitiorum incursibus, 
fidei in omnibus virtute muniuntur. 

TVecentorum cubitorum erit longitudo arcety ^c.] Longi- 
tudo arcae longanimitatem patientiae, qua fortiter adversa 
tolerantur ; latitudo amplitudinem caritatis, qua et hi qui 
adversa inrogant complectuntur ; altitude sublimitatem 
spei, qua aetema in coelis retributio praestatur insinuat : 
unde bene longitudo arcae trecentorum cubitorum esse 
jubetur, qui numerus, sicut et supra perstrinximus, per T 
litteram Graece notatur. Haec autem littera in crucis 
figura scribitur, quia nimirum sancta ecclesia dum invicta 
et stabilis inter adversa perdurat, Dominicae passionis 
vestigia sectatur, mem or sermonis ejus quo dixit : Et qui 

non accipit crucem suam et sequitur me, non est me 
dignus. Latitudo in quinquaginta cubitos extenditur, in 
quo numero Spiritus Sanctus mittitur, et in lege populo 
Dei universalis requies ac remissio donatur : quia caritas 
Dei diffunditur in cordibus nostris, non ex merito nostrae 
actionis, sed per Spiritum Sanctum qui datus est nobis. 
Et haec est requies atque in hoc nostrorum remissio debi- 
tor urn, cum Deum ex toto corde, tota anima, tota virtute, 
et proximum in Deo tamquam nosmet ipsos, adversarium 
autem propter Deum diligimus. Altitudo triginta cubi- 
torum est, quia videlicet haec est sola et unica spes elec- 
torum, ut per observationem decalogi legis, qui in Dei et 
proxirai dilectione perficitur, ad contemplationem sanctae 
Trinitatis ascendant. Ter enim deni triginta faciunt. Est 
autem aliud memorabile in areas figura mysterium, quod 
in mensuram humani corporis probatur esse formata. 
Humani quippe corporis longitudo a vertice usque ad 
vestigia sexies tantum habet quam altitudo, quae est ab 
uno latere ad alterum latus, et decies tantum quam altitudo, 
cujus altitudinis mensura est in latere a dorso ad ventrem, 
velut si jacentem hominem metiaris supinum seu pronum, 
sexies tantum longius est a capite usque ad pedes, quam 
latus a dextera in sinistram vel a sinistra in dextram, et 
decies quam altus a terra : unde facta est area trecentorum 
in longitudinem cubitorum, et quinquaginta in latitudinem, 
et triginta in altitudinem : et quia de ecclesia dicit apo- 
stolus quod sit unum corpus et unus Spiritus in Christo ; 
recte area quae hujus figuram praeferebat, in effigiem hu- 
mani corporis formata est: quia etiam ipse Chris tus Deus 
et Dominus noster pro nobis incamari et per sacramenta 
humanitatis suae nos a peccatis ablui et consecrari voluit ; 
recte arcam in qua pereuntibus impiis reliquias humani 
generis salvare decrevit, in modum humani corporis fieri 
praecepit, sicut templum quod fecit Salomon Domino non 
solum ecclesiam ejus, sed et ipsam ejus carnem quam de 
Virgine sumsit figurabat, teste ipso, cum ipse ait Judaeis: 
Solvite templum hoc, et in tribus diebus excitabo illud. 

Hoc autem dicebat, inquit evangelista, de templo corporis 
sui. Sic et area, quam in figuram fecit Noe corpoiis 
humani, et nostri typum tenuit, de quibus dixit apostolus, 
donee occurramus omnes in virum perfectum; et ipsius 
Domini, qui per mysterium suae Incarnationis nos in 
unitatem fidei colligere atque a peccatis emiindare gratia 
Sancti Spiritus, quam columba olivam arcae inferens dc- 
signavit, inlustrare atque a pereuntis mundi exterminio 
salvare dignatus est. 

Fenestram in area facies, §-c.] Fenestra ad hoc fieri 
jubetur in area, ut cessantibus postmodum imbribus, et 
requiescente area, per banc posset volucrem Noe emittere, 
ad dignoscendum si jam cessassent aquae, vel si arefacta 
esset aut germinaret terra, ut ipse etiam, hac aperta, lumen 
coeli videret: unde bene in Hebraeo pro fenestra meri- 
dianum fertur haberi, eo quod fenestrae meridian o sole 
clarius soleant inlustrari : quod etiam sacramentis spiritu- 
alibus aptissime congruit. Nam fenestra quae non nisi 
transacto diluvio inhabitatores arcae splendore meridiani 
Bolis inlustravit, illam coelestium arcanorum scientiam, 
quae baptizatis fidelibus plenius revelatur, insinuat. Quod 
vero summitas arcae in cubito esse consummata perhibetur, 
videtur quia in imo trecentos cubitos longitudinis, et 
quinquaginta latitudinis habuerit : paulatim vero angulis 
in artum adtractis, in spatium sit unius cubiti in cacumine 
collecta: tanto videlicet brevior atque angustior, quanto 
altior facta. Et quidem, quantum ad neccssitatem plii- 
viarum ac diluvii spectat, nulla alia tarn congrua potuit 
arcae species dari, quam ut ab angusto tecti culmine ruinae 
diffunderentur imbrium, dum cataractis coeli apertis, pluvia 
tanto tempore facta est: sed et ecclesiae sanctae statui 
species haec arcae mystice convenit. Sicut enim area 
latior in inferioribus, ubi bestias habuisse creditor ; in 
superioribus erat angustior, ubi homines volucresque con- 
tinebat, donee ad unius cubiti mensuram in summitate 
perveniretur : sic ecclesia pliures in se earn ales quam spi- 
rituales, plures habet qui quadrupedum more toto mentis 

intuitu ad terrcna concupiscenda sint proni, quam qui 
pennis virtutum coelestia petant ; et quanto quique in ea 
sanctiores, tanto inveniuntur pauciores, quo usque ad 
ipsum Mediatorem Dei et hominum perveniatur, qui ita 
inter homines homo apparuit, ut sit super omnia Deus 
benedictus in saecula. 

Ostium autem areas pones ex latere deorsum,~\ Ostium 
hoc per quod^ et homines, et omnia quae in area salvanda 
erant animalia intrabant, ipsam fidei unitatem, sine qua 
ecclesiam nemo ingredi potest, insinuat: unus enim Do- 
minus, una fides, unum baptisma; unus Deus, quod apte 
ex latere arcae poni praecipitur, quia illam nimirura januam 
designat, quae in latere positi in cruce Domini Salvatoris 
lancea militia patefacta est, de qua continue exivit sanguis 
et aqua : per quae sacramenta singuli quique fidelium in 
societatem sanctae ecclesiaj tamquam in arcae interiora 
recipiuntur. Non solum autem ex latere, sed et deorsum 
fieri ostium arcae mandatur, ut humilitas vel ipsius Domini 
per quam pro nobis occubuit vel nostra insinuetur, sine 
qua salvari nequimus. Item ostium arcae deorsum et 
juxta terram factum est, ut ibi homines vel animantia quae 
erant salvanda ingrederentur, et ingressa mox ad superiora 
in suas quasque sedes ascenderent : quia Dominus in pro- 
fundo hujus mortalitatis apparens, vulneratus est propter 
iniquitates nostras, ut nos per sacramenta suorum vulne- 
rum redemtos ad supernas virtutum mansiones in praesenti 
ad superna in coelis praemia invisibili ascensu perduceret. 
Quod bene etiam in templo Salomonis illud quo ad su- 
periora ascendebatur ostium designat, de quo ita scriptum 
est ; Ostium autem lateris medii in parte erat domus 
dextrae ; quam videlicet sententiam nonnulli ita intelli- 
gunt, quasi templum dicat a meridiana parte habere 
introitum, quod longe aliter fuit. Nam si hoc vellet 
intelligi, scriptura posset breviter dicere : Et habebat 
ostium ad meridiem sive ad austrum. Nunc autem tem- 
plum quidem ipsum ab ortu soils habebat introitum. 
Quod vero dicitur : Ostium autem lateris medii in parte 

erat domus dextrae ; domus dextra vocatur domus pars 
meridiana, in cujus latere medio ostium erat illud per quod 
ad superiora ascendebatur, incipiente videlicet introitu ab 
orientali parte ejusdem lateris, hoc est ab ipso angulo, et 
paulatim ad superiora ccenaculorum per interranea medii 
parietis procedente : unde consequenter adjungitur : Et 
per cochleam ascendebant in medium coenaculum, et a 
medio in tertium. Quia ergo Dominus cum ait Judaeis : 
Solvite templum hoc, et in tribus diebus excitabo illud, 
dicebat hoc de templo corporis sui, ostium in latere dextro 
templi hujus, nonne manifeste cla’-et quia ipsum est hoc 
quod in latere illius dextro expleta passione apertum est, 
ut supra diximus, per cujus apertionem nos de praesenti 
sanctae ecclesiae vita ad aeternam requiem animarum in 
vita futura transeamus, in exemplum eorum qui ingressi 
latus dextrum templi per cochleam ad medium coenaculum 
penetrabant. Sed et post animarum beatissimam requiem 
ad receptionem corponim spiritualium, quasi de medio 
coenaculo ad tertium usque scandentes perveniamus : ex 
quo in utriusque simul, hoc est animae et corporis, per- 
petua immortalitate cum Deo laetemur. 

Coenacula et ti'istega facies in eaJ\ Tristega triplex tec- 
tum designat. Stege etenim Graece tectum dicitur ; unde 
antiqui interpretes pro hoc verbo tricamerata posuerunt. 
Denique in Actibus Apostolorum, ubi adolescens, quern 
resuscitavit a morte Paulus apostolus, de tertio tecto sive 
coenaculo cecidisse perhibetur ; in Graeco a tristego ceci- 
disse scriptum est. Coenacula autem et tristega, sicut 
prisci translatores dixerunt, bicamerata et tricamerata ad 
hoc facta sunt in area, ut in sedibus miiltifariam distinctis 
diversi generis animantia manerent. Bestiae quidem, ut 
credibile est, in inferioribus, munda aniiualia in superiori- 
bus, homines et volatilia in supremis. Constat enim quia 
ubi homo sedebat, ibi et corvus, et columba, et conse- 
quenter ceterae quoque volucres, et hoc in vicinitate fenes- 
trae, quae in supremis arcae locis facta esse credenda est : 
nam per hanc praefatas volucres emisit, ut videret quo- 

modo sese terrae facies haberet; in quibus ctiam tcctis 
vai*ia0 sunt factae mansiunculae, ut supra dictum est, ob 
distinctionem eorumdem animalium sive volatilium, ne 
aliis alia, mitioribus ferociora nocerent. Non autem frustra 
scriptura ccenacula et tristega in area facta, sive bicamera- 
tam et tricameratam factam earn dixit, cum posset uno 
verbo dicere quinque coenaculorum sive tectorum earn esse 
dispositam ; sed bicameratam earn dixit, ut significaret in 
ecclesia circumcisionem et praeputium, Judaeos et Graecos 
esse salvandos. Tricameratam vero propter triplicem se- 
minis evangelici fructum, tricenum, sexagenum, centenum, 
ut in infimo habitet pudicitia conjugalis, supra vidualis, 
atquc hac superior virginalis. Dicit autem Origenes quod 
in inferioribus area bicamerata sit facta, ut infima regio 
stercora reciperet, secunda conser\^andis pabulis deputa- 
rctur ; in superioribus vero tricamerata, ut in prima harum 
parte bestife cubilia, in secunda mansuetiora animalia 
stabula, in suprema homines sedem haberent, 

Ecce ego addheam diluvii aquas super terrain^ ^c.] Ad- 
ductor super terram aquse diluvii omnem camem, quae 
extra arcam reperta est, interfecerunt : Noe vero et quae in 
area fuere cuncta salvata sunt. Lavans mundum aqua 
baptisniatls quoscumque in imitate sanctae ecclesiae fideliter 
manentes reperit, sal vat : qui vero extra ecclesiam ab hae- 
reticis sive schismaticis baptisma accipiunt, nisi ad Catho- 
licam unitatem redeundo resipiscant, intereunt. Item 
veniente articulo novissimi examinis, quicumque in sancta 
ccclesia fide et actione perseverantes inveniuntur, in aeter- 
num salvantur: qui ab ecclesia vcl fide, vel opere, vel 
utroque separati, pereunt. 

Tolies igitur tecum ex omnibus escisy qua: manducari pos-- 
sunty Et ecclesiam suam Dominus multifariam, vitae 
spiritualis alimonia replevit, et ut turbos fidelium gene- 
ralibus mandatorum suorum institutis ad perceptionem 
invitaret coelestium praemiorum, et perfectiores quoscum- 
que arctioris observantiae discipllnis ad altiora ejusdem 
regni perennis dona vocaret. Sed qiiseri solet utrum 

area tanta capacitate quanta describitur animalia cuncta 
quae earn ingressa dicuntur, cum escis eorum ferre potue- 
rit ? Quam quaestlonem cubito geometrico solvere conatur 
Origenes, asserens non frustra scripturam dixisse, quod 
Moyses omni sapientia -dEgyptiorum fuerit eruditus, qui 
geometricam dilexerunt. Cubitum autem geometricum 
dicit tantum valere quantum nostri cubiti sex valent. Si 
ergo tarn magnos cubitos intelligamus, nulla quaestio est 
tantae capacitatis arcam fuisse, ut posset ilia omnia conti- 
nere.^’ (Augustin.) Sed notandum quia si Moyses geome- 
tricos cubitos didicerat, populum tamen, cui librum scribe- 
bat, harum artium noverat expertem, nec fallere eum voluit 
scribendo, quae non ille in veritate, sed ipse solus cum 
-^gyptiorum peritissimis intelligeret. Hoc quoque intu- 
endum, quod idem Moyses etiam de tabernaculi construc- 
tione scribens, non alterius modi, sed ejusdem quern in 
area posuerat cubitos notavit. Neque enira in eodem 
opere et eisdem lectoribus sive auditoribus scribens, diver- 
sum quid ponere potuit. Si autem et ibi geometricos 
cubitos sectabatur; ergo ipsum tabernaculum non tri- 
ginta cubitos longum et denos cubitos altura ac latum 
factum est, ut Icgitur: verum sesciiplicato hoc numero, 
centum octoginta cubitos in longitiidine et sexagenos in 
altitudine ac latitiidine habebat, sicque longior multo et 
latior quam templum Salomonis factum est, quod quadra- 
ginta tantum in longitudine, et viginti habebat cubitos in 
latitudine. Tabulaeque ipsius tabernaculi, quae denos cu- 
bitos longitudinis ac latitudinis cubitum et semissem ha- 
bere dicuntur, sexagenos cubitos longitudinis, et novenos 
latitudinis habebant, majoresque fuerunt quam vel gene- 
rales silvae gignere soleant, vel tali aedificio convenire aut 
manibus hominum circumferri facile possent. Saga quoque 
quibus tegebatur, quae triginta cubitos singula longitudinis, 
et quatuor latitudinis habuisse dicuntur, centum octoginta 
cubitos longa et viginti quatuor lata fuerunt : sed haec ita 
debere intelligi prohibet etiam Josephus, qui de construc- 
tione tabernaculi scribens ejusdem : Facta est autem, in- 

quit, et area loiigitudinis quidem quinque palmorum, lati- 
tudinis vero trium : pro quo in Exodo scripsit Moyses, 
quod habuerit longitudo arcae duos semis cubitos, latitudo 
cubitum et dimidium, qui juxta adtestationem Josephi, non 
geometrici, sed vulgares intelliguntur esse cubiti. De area 
ergo Noe altius animadvertendum, quod omnia quae in ea 
vel erga cam gesta sunt divinae virtutis erant plena mira- 
eulis. Si enim eonsueto hominibus more res ageretur, 
quomodo suffieerent oeto homines tantae avium, jumen- 
torum, bestiarum, et reptilium multitudini quotidie eibum 
poturaque adponere, et cetera quae usus deposcit minis- 
trare ? praesertim cum de potu in arcaminferendo scrip- 
tura nihil a Deo jussum retulerit ? Quomodo non stercus 
et urina tot animantium vel intolerabilem foetore ipsis ani- 
mantibus locum faceret, vel fundurn arcae quamvis optime 
bituminatum non corrumperet ? quomodo una in sede per 
annum integrum manentia, nec volatum volatilia, nec qua- 
drupedia gressum perderent ? Ipse ergo Dominus qui ar- 
cam cum cis quae gestabat omnibus incorruptam servavit, 
quique hanc ne in mare dilaberetur giibernavit, sed tali in 
loco montium deposuit, ubi de ostio quod habebat facilis 
esset ac promtus ad terram egressus cunctis quae in ilia 
continebantur animantibus, providit etiam eisdem qualiter 
in area vescerentur, ac salva perdurarent. Nec abs re est 
credi, ut quidam astruunt, quod ingressuris arcam animan- 
tibus, Noe victum singulis qui unius diei usui sufficeret 
praeparaverit, et hoc refecta singula ob significandum mys- 
terium, quod in ecclesia cuncti pro modo propriae capaci- 
tatis vitae cibo reficimur, deincepsque ad diem egressionis 
suae quieta divino nutu vel etiam sopita manserint. 

Fecit ergo Noe omnia quee prceceperat illi DeuSy ^c.'] 
Omnia quae praeceperat Deus fecit, id est, arcam aedificavit, 
et mansiunculis dispositis, escas in earn cunctis animan- 
tibus comportavit. 

IN CAP. VII, Er om7iibiis animantibus mundis toUe 
septena septenUy Quod ait septena septena, non in 

singulis generibus bis septena, sed septem solummodo 
tolli vult, e quibus unum quod paribus supererat post 
diluvium Deo posset offerri. Septena autem septena dicit, 
propter multa animantium genera, quae hoc erant numero 
comprehendenda. Similiter quod ait duo duo, non binis 
bina in uno quolibet genere animantium immundorum, sed 
duo tantummodo, marem designat et foeminam. Dicit 
autem duo et duo, quod in pluribus animantium generibus 
eadem paria esset accipienda, ubi facillime cuilibet patet, 
quia si salvandi tantum generis et non altioris arcani gratia 
res gereretur; sufficeret minor animantium numerus ad 
restitutionem sobolis conservandam : nunc autem quia 
non omnes qui lavacrum baptismatis in ecclesia subeunt, 
etiam boni operis munditiam custodiunt, immunda quoque 
cum mundis arcam animantia intrant : et bene munda 
septenario numero continentur ; quia septiformis est gratia 
Spiritus, qua fidelium corda mundantur ac sanctificantur. 
Immunda duali numero comprehenduntur, quia falsi Ca- 
tholici sacramenta fidei duplici corde percipiunt; et hie 
volentes gaudere cum mundo, et in futuro regnare cum 
Christo: de qualibus dicit Jacobus: Non ergo aestimet 
homo ille quod accipiat aliquid a Domino, vir duplici 
animo inconstans est in omnibus viis suis. 

Fecit ergo Noe omnia qtue mandaverat ei Dominus, ^c.] 
^tas Noe magnam eorum qui ecclesiam ingrediuntur, et 
per fidem atque actionem fide condignam ad aeterna gaudia 
perveniunt, perfectionem designat. Sexies enim centeni 
fiunt sexcenti : senarius autem numerus, in quo factus sive 
formatus est mundus, non immerito perfectionem designat 
bonae actionis. Centenarius vero, qui, sicut et supra memi- 
nimus, in compoto digitali de laeva transfertur in dextram, 
maxime convenit eis, qui in novissimo examine ad dextram 
stantes Judicis, audituri sunt : Venite, benedicti Patris mei, 
percipite regnum. Et ideo multiplicatus per senarium 
numerus centenarius illam virtutum spiritualium perfec- 
tionem designat, quae non ad hominum favorem ostentata 
forinsecus ; sed ad gloriam est Conditoris in spe supernae 

retributionis impleta, meritoque praesul arcae, in qua eccle- 
sue status est expressus, etiam in tempore suae aetatis 
devotionem design at eorum, qui hanc ita ingrediuntur, ut 
etiam per bonae merita actionis ad salutem transire mere- 
antur aeternam ; quamvis et ita recte possit intelligi, quia 
cum aquae diluvii baptismatis undam designant ; tunc aetas 
Noe perfectionem, ad quam hi qui baptizantur contendere 
debeant, insinuet. Cum vero tempus ultimi examinis 
praefigurant, tunc idem annorum ejus numerus quales cum 
Domino ad requiem perpetuam, quod nomen Noe sonat, 
intraturi sint figurate denuntiat^ id est, effectu boni opens 
et intentione mundi cordis coelesti introitu digni. 

Cumque transissent septem dieSy aqtue diluvii inundaverunt 
ierram,'] Scptima dies sabbatum, id est, requiem indicat 
vitae futurae. Cum ergo diluvium aquam baptismi signi- 
ficat, apte post septem dies ex quo area facta est venit ; 
quia in spe perpetuae quietis baptizamur. Cum, vero fluc- 
tus tentationum aquae diluvii figurant, merito etiam tunc 
post septem dies veniunt ; quia propter fidem ad spem futu- 
rorum bonorum, persecutionem justi patiuntur ab eis qui 
terrena miseri bona coelestibus, mansuris temporalia praepo- 
nunt. At vero diluvium cum adventui novissimi examinis 
assimilatur, etiam sic congruenter post dies septem terram 
inundat ; quia tunc electi omnes qui jugum Christi suave 
et onus leve portaverunt, inveniunt requiem animabus suis. 

Anno sexcentesimo vitcB Noe, rupti sunt omnes fontes 

abyssi magnesy §r.] Menses apud Hebraeos non nisi juxta 
lunae cursum a prima usque ad primam computantur, 
primusque eorum mensis in quo pascha fieri praeceptum 
est, et in quo mundus est factus, appellatur Nisan, quern 
nos Aprilem vocamus. Secundus Jair, quern nos Maium 
dicimus, cujus die septimo decimo, id est, cum luna ejus- 
dem mensis esset septima decima, venit diluvium, cum 
eodem ipso die intrasset Noe in arcam cum hominibus, 
et animantibus cunctis ac volatilibus, quae per illam erant 
salvanda, hoc est enim quod sequitur. 

In articulo diei illius ingressus est Noey §-e.] Cuncta ergo 

animantia uno eodemque die ingressa sunt in arcam, quia 
non Noe laboravit ea multo labore ac longo tempore colli- 
gere atque introducere vel minare in arcam: sed divino 
nutu coacta, sponte cuncta veniebant in suo quaeque 
numero, praecedente illo cum liberis suis et uxoribus, 
sequebantur ex ordine, ac suas singula mansiunculas, 
Domino agente, quasi propria sponte subibant. Ad hoc 
enim valet quod dicitur de avibus, ingressae sunt ad Noe 
in arcam, et supra generaliter, et ex omni quod movetur 
super terram duo et duo ingressa sunt ad Noe in arcam. 
Eodem quoque die, id est, septimo decimo mensis secundi 
factum est quod sequitur. 

Et inclusit eum Dominua deforisy ^c.] Hie autem dies 
octavus est ex quo arcae aedificium omne perfectum est. 
Ex quo constat quod area in magno mysterio ejusdem 
secundi mensis decimo die facta est. Primus namque 
mensis antiquus ille qui de Hebraeis collectus est Dei 
populus apte potest accipi. Secundus autem mensis popu- 
lus novi testamenti. Hinc est enim quod in lege praeci- 
pitur, ut quicumque vel immundi super mortuo, vel in 
itinere longius positi, vel alia qualibet necessitate praeoc- 
cupati ad faciendum Pascha in primo mense non possent 
occurrere, in secundo hoc mense facerent in sanguine agni 
et azymis panibus quarta decima die ad vesperum. In 
cujus videlicet mensis adjectione nos signati sumus, qui 
cum priore Dei populo sacramentum Dominicae passionis 
celebrare nequivimus, utpote longe adhuc positi a com- 
munione sanctorum, et immundi, immo mortui peccatis ; 
sed qui post peracta eadera Dominicae Incarnationis sacra- 
menta ad fidem venimus, quasi in luce secundi mensis 
pascha Dominicum facimus; cujus videlicet mensis die 
decima area perfecta est, quia Dominus in came apparens 
denarium nobis regni coelestis promisit, decalogum legis 
nos perficere posse, data Spiritus Sancti gratia, concessit : 
quae videlicet gratia etiam illo septem dierum numero quo 
post factam arcam, ingressio ipsius ac diluvii adventus 
expectabatur, potest figurari : quia nimirum accepta pro- 

missione regni, quae denario exprimitur, datur fidelibus 
gratia Spiritus, per quam ecclesiae sanctae membris possint 
adunari. Possumus et ita recte intelligere quod area sep- 
timo decimo die mensis et non ante diluvio perfusa sit, 
quia singulos quosque fidelium primo in fide percipiendae 
verae quietis et denarii coelestis, id est, imaginis regis 
aeterni, catherizari oportet, et sic in societatem ecclesiae 
per lavacrum regenerationis intromitti. Quod autem prop- 
ter diluvium rupti sunt omnes fontes abyssi magnae et 
cataractae ; id est, fenestrae coeli apertae sunt, abyssi magnae 
nomine designata est scriptura testamenti veteris, quae 
diutius velamine litterae praeclusa, spiritualis intelligentiae 
venas mundo aperire non potuit, sed per Dominum reve- 
lata et ipsa nunc ecclesiae fontes largissimos scientiae salu- 
taris ministrat. Cataractae autem coeli apertae eflfusionem 
evangelicae et apostolicae praedicationis, quae manifeste de 
supernis terrena corda inrigant, designant. Quia ergo 
et revelatis prophetiae verbis, et palam praedicantibus novi 
testamenti praeconibus, in fide regenerationis confirma- 
mur; recte dicitur quia ad faciendum diluvium, rupti 
omnes fontes abyssi magnae et cataractae coeli sint apertae. 
Inclusit autem Dominus arcam deforis, quia ecclesiam 
suam et in ablutione sacri baptismatis gaudentem coelesti 
semper munimine tutatur, ne quis ex eis quos ad vitam 
praeordinavit ulla ratione pereat; et inter mundi fluctus 
laborantem, ne opprimi aut mergi pressuris vel delecta- 
tionibus seculi valeat, undique custodit. Immittit enim 
angelum Dominus in circuitu timentium eum, et eripiet 
eos. Sed et in die judicii Dominus Noe cum habitatoribus 
arcae deforis includit, cum electis suis secum in domo 
Patris siii conlocatis, januam regni a perditorum ingressu, 
tametsi sero poenitentium in perpetuum praestruit, juxta 
illam in evangelic parabolam decern virginum, ubi dicitur 
quia quae paratae erant intraverunt cum eo ad nuptias, et 
clausa est janua, et cetera. Bene autem dicitur, quod qua- 
draginta diebus et quadraginta noctibus pluerit super ter- 
ram: decern namque quater ducta quadraginta faciunt. 

quia omnis reatus peccatorum, qui in decern proeceptis 
legis admittitur, per universura orbem terrarum, qui qua- 
tuor partibus continetur, aacramento baptism! coelestis 
abluitur, sive ille reatus, quod ad dies pertinet ex rerum 
prosperitate, seu quod ad noctes ex rerum adversitate 
contractus sit. 

Et multiplicatce sunt aqu<E^ et elevaverunt arcam^ ^e.] 
Et aquae baptismatis ac fide! multiplicatae per orbem uni- 
versum ecclesiam a terrenarum rerum appetitu in coelestis 
vitae spem ac desiderium sustollunt : sed et undae tribula- 
tionum frequenter ecclesiam pulsantes, quanto vehemen- 
tius omnia repleverunt, tanto altius earn ad quaerenda vitae 
alterius gaudia compulerunt : quod bene in sacra historia 
designator, cum dicitur, quia artavit Amorraeus filios Dan 
in monte, nec dedit eis locum, ut ad planiora descende- 
rent. Amorraeus quippe Amarus, Dan interpretatur Judi- 
cans sive Judicium : et qui per filios Dan, nisi illi desig- 
nantur, qui omnia quae agunt, diligenter ut recta sint, in 
libra veritatis examinant : qui ad lueemam verb! Dei ince- 
dentes jurant et statuunt custodire judicia justitiae ejus? 
qui vero exprimuntur per Amorraeum, nisi hi qui dulce- 
dinem vitae sanctorum amaritudine tribulationum contur- 
bare vel etiam subvertere tentant ? Artatque Amorraeus 
filios Dan in monte, nec ad planiora descendere sinit, 
cum tantus plerumque electos turbo persecutionum afficit, 
ut nequaquam eis liceat infirmis cogitationibus aliquod 
tempos indulgere; sed in summa continentia viventes 
necesse habeant orationibus et jejuniis et divinarum medi- 
tationibus scripturanim, continue operam dare : quatenus 
major! exercitio virtutum majora tentationum valeant supe- 
rare certamina. 

Porro area ferebatur super aquas^ Montes superbos 
quosque et in hujus saeculi gloria se extollentes signifi- 
cant : quos videlicet montes aquae operiunt sed ipsis aquis 
area superfertur, quia tentationum gorges superbos qui- 
dem atque impios premit ac demergit, sed ipse a justis 
superatur, qui libero boni operis cursu atque alacri mente 

ad portiim salutis aeternae tendere non desinunt: quod 
bene, Petro super mare ad Dominum transeunte, figura- 
tum est; quia videlicet ecclcsia calcatis saeculi fluctibus 
ad tranquillitatem esset vite coclcstis perventura. Item 
aquae diluvii arcam in sublime tollunt, montes operiunt 
et abscondunt, quia sacramentum baptismatis, quo ecclcsia 
sublimatur, superbam saeculi altitudinem contemnit, et 
nihili habendam deraonstrat ; et quia in spe futurae anima- 
rum quietis ac resurrection is corporum in vitam aetemam 
baptizamur, quam sapientia carnalis ignorat recte sub- 
ditur : 

Quindecim ciibitis altior fuit aqua^ ^c.] Scptem quippe 
et octo quindecim faciunt : septem autem ad requiem ani- 
marum quae post mortem futura est pertinent : quia 
niminim Dominus septima sabbati in scpulchro quievit: 
quia vero post sabbatum, id est octava die resurrexit a 
mortuis, octo rectissime tempos nostrae resurrectionis 
insinuant. Quindecim ergo cubitis, id est septem et octo 
aqua montes excclsos transcendit, quia tides ecclcsiae, quae 
fonte lavacri salutaris saiictificatur, spe futurae requiei et 
imraortalitatis antecellit omni fastui philosophiae carnalis, 
quae de mundi quidem creatura novit subtiliter disputare, 
sed de Creatore mundi et ea quae supra mundum in ilia 
est vita sanctorum nihil dicere novit. 

Obtinuerunique aqu<R terras centum quinquaginta diehus^ 
Et hie numerus ad idem sacramentum quod quindenarius 
pertinet ; quia enim septuaginta a septem, et ab octo deno- 
minantur octoginta, conjuncto utroque numero centum 
quinquaginta diebus obtinuerunt aquae terras, eamdem, 
ut dixi, commendantes et confirmantes actionem baptism! 
in consecrando novo homine ad tenendam quietis ac resur- 
rectionis fidem. 

IN CAP. VIII. Recordatus autem Dominus Noe, cuna- 
torumque animantium, ^c.] Potest in nomine Spiritus ipse 
vivificator Dei Spiritus accipi, de quo in principio dictum 
est, et Spiritus Dei ferebatur super aquas, de quo dubium 

non est, quia sicut tunc congregatis aquis in locum unum 
arefecit terram; ita etiam nunc, ablatis de medio aquis 
diluvii, denuo faciem terrae revelavit. Potest et ventus 
iste aereus nomine Spiritus appellari, juxta illud Psalmis- 
tae : Dixit et stetit Spiritus procellae, cujus flatibus crebris 
plerumque solent aquae minui vel de loco moveri: unde 
est illud Exodi: Cumque extendisset Moyses manum 
super mare, abstulit illud Dominus flante vento vehementi 
et urente tota nocte, et vertit in siccum, divisaque est 
aqua. 

Et clausi sunt fontes abyssi, ^c.] Quod dicit reversas 
esse aquas de terra euntes et redeuntes, aperte indicat 
juxta litteram quod omnes fluvionim ac rivorum decursus 
per occultas terrae venas ad matricem abyssum redeant, 
juxta illud Salomonis : omnia flumina intrant in mare, et 
mare non redundat; ad locum unde exeunt flumina rever- 
tuntur, ut iterum fluant. Mystice autem post centum 
quinquaginta dies clauduntur fontes abyssi et cataractae 
coeli, pluviis cessantibus, aquae revertuntur, quia verba 
sacri oraculi, postquam nos in fide ac spe perpetuae quieiis 
atque immortalitatis instituerint, ultra nos docere cessa- 
bunt; quia nihil majus quod promittere debeant habe- 
bunt, postquam immortali carnis et spiritus gloria per- 
fectos ad beatam nos visionem nostri Conditoris adduxe- 
rint. JJnde bene liber Psalmorum, qui centenario et 
quinquagenario numero continetur, in divina laude con- 
summatur. Initium quidem beatitudinis a continentia et 
divinae legis meditatione sumens, dicendo : Beatus vir qui 
non abiit in consiKo impiorum, et cetera. Circa finem 
vero nova futuri saeculi gaudia commendans dicendo, et 
in ipso fine cuncta in Dei laude consummans: Cantate 
Domino canticum novum, laus ejus in ecclesia sanctorum ; 
ita concludendo: omnis Spiritus laudet Dominum. Qui 
centesimus et quinquagesimus psalmus merito totus in 
Dei laude canitur, atque completur, quia nimirum totius 
nostrae beatitudinis in hoc summa est, ut inhabitantes in 
domo ejus ipsum sine fine laudemus. 

Requievilque area mense septimo, Quod area sep- 
timo mense requievit, ad illam septimam requiem, de qua 
saepius dictum est, significatio recurrit : quia perfecti qui- 
que, et qui constantia fixae in Deum cogitationis velut 
quadrati sunt, ad requiem tendunt. Bene vicesima sep- 
tima die mensis ejusdem, qui numerus est juxta arithme- 
ticam rationem ternarius quadratus solidus, ad requiem 
area pervenit. Ternarius namque numerus devotioni nos- 
trae mentis congruit propter memoriam qua Deum reco- 
limus, propter intelligentiam qua cognoscimus; propter 
voluntatera qua diligimus. Sed haec ipsa trinitas ut de 
simplici ac recta linea ad quadraturam perveniat, multiplica 
tria per tria, fiunt novem : ut vero eadem quadratura etiam 
altitudinem sumat ac solida efliciatur, item multiplica 
novem per tria, erunt viginti septem, id est numerum 
ternarium quadratum solidum complebis, in quo area 
requievit; quia ecclesiae suae mentis, atque actionis stabili- 
tate quasi conquadrata requiem et in hac vita expectat, 
et in futura percipit aeternam. Requievit autem super 
montes Armeniae, quia calcato apice pompae mundialis, 
etiam in hac peregrinatione vitam ducens, coelestibus 
gaudiis animo propinquat. 

At vero aquee ibant et decrescebant^ ^c.] Potest in mense 
decimo illud tempus exprimi, quo ad aeternae lucis gaudia 
sancti cum Domino ingrediuntur. Nam et ipse in qyangelio 
nomine denarii, qui cultoribus vineae daretur, perceptionem 
ejusdem regni coelestis insinuat. Denarius quippe decern 
obolos habet. Eunt ergo aquae, quae arcam diluerant, et 
decrescunt usque ad decimum mensem, quia lavacrum 
baptismatis, ubi in singulis quibusque fidelium suum 
munus impleverit, cessat. Neque enim quisquam, si 
peccaverit, potest denuo eodem sacri baptismatis fonte 
mundari; sed eos jam semel ablutos ac sanctificatos ad 
spem mittit vitae coelestis, videlicet quando veniant et 
appareant ante faciem Dei. 

Decimo enim mense prima die mensis apparuerunt cacu- 
mina montium^ Potest dies prima decimi mensis initium 

illud vitae perennis intelligi, quo etiam in hac vita positi 
gustant et vident saacti quoniam suavis est Dorainus. 
In qua die apparent cacumina montium ; quia quanto 
perfectius hoc in eorum mundo corde geritur, tanto certius 
mundana celsitudo quam frustra infletur patescit. 

Cumque tramissent quadraginta dieSy aperiefis Noe ferns- 
tram arc(Bj quam feceraty dimisit corvumy Diximus 
supra de fenestra arcae, quae transacto diluvio aperitur, 
quod ilia designet arcana mysteriorum coelestiura, quibus 
baptizati specialiter initiantur ; sed eisdem ipsis sacramen- 
tis quidem ad inlecebras saeculi, quidara vero ad opera 
pietatis utuntur : et hi quidem in corvo, illi exprimuntiir 
in columba. Quod vero quadraginta per decern quater 
ducta complentur, potest in numero dierum quadragenario 
non immerito divinae legis impletio, quae per evangelii 
gratiam perficitur, intimari. Lex enim in decern prae- 
ceptis continetur: Evangelii doctrina in quatuor libris 
descripta est, et apte post initium decimi mensis, post 
apparentia montium cacumina quadraginta dies transeunt, 
et sic fenestram suam aperiens Noe novae lucis in arcam 
patefecit introitum : quia nimirum patefacta hdelibus vita 
futura quam percepturi sunt, patefacta superbia corum 
qui extra ecclesiam positi de mundana se gloria jactant, 
etiam hoc patefacit fidelibus suis Christus, quia praecepta 
legis non viribus humanae libertatis, sed evangclicaj gratiie 
per ipsum debeant munere perfici, qui cum et hanc fideiii 
atque humilitatera flagitandi in omnibus divini auxilii per- 
ceperint ; tunc etiam altiora supernae patriae dona cognos- 
cere, quasi aperta noviter fenestra in area merentur, sed 
eamdem donorum coelestium cognitionem, ut diximus, 
alii ad perniciem suam, alii utuntur ad salutem: unde 
bene de emisso ex area corvo subjungitur : 

Qtti egrediebatur et revertebatury ^c.] Non ait egressus 
cst et reversus est in arcam ; sed egrediebatur, inquit, et 
revertebatur donee siccarentur aquae super terram; quia 
videlicet hue illucque volatu dubio vertebatur, modo abire 
incipiens, modo ad arcam velut intraturus rediens, nec 

tamen fenestram cinde egressus fuerat repetens, sed potius 
foris vagans usque dum remotis aquis requiem sibi ac 
sedem extra arcam reperiret : cujus egressui atque itineri 
recte comparantur hi qui sacramentis quidem coelestibus 
instituti atque imbuti sunt, nec tamen nigredinem terrenae 
oblectationis exuentes, lata potius mundi itinera, quam 
ecclesiasticae conversationis claustra diligunt. 

Emisit quoque columbam post ewm, Columba, ut 

diximus, spiritualem ac simplicem designat mentem electo- 
rum, qui patefacta sibi fenestra supemae conteinplationis, 
tanto cautius quae in infimis volvuntur omnia spernunt, 
quanto altius ea quae perpetuo manent gaudia cemunt. 
Tales namque in exeraplum hujus columbae adeo cuncta 
saeculi oblectamenta quasi sublimius volando despiciunt, 
ut ne ultimis quidem suae mentis vestigiis ea tangere 
curent, utpote qui nullam sibi in hoc mundo invenire 
veram requiem possint : cujus et adversa simul et prospera 
instar aquarum labentium vaga feruntur ac dubia* Non 
solum autem hi intra septa ecclesiae ipsi manere, sed et 
alios quantum valent vel exemplo suo vel hortatu in hanc 
introducere satagunt : unde recte subditur : 

Eapectatis autem ultra septem diebus, rursum dimisU 
columbamy ^c.] Ramus enim olivae foris inventus, et ore 
columbae in arcam inlatus typum gerit eorum qui extra 
ecclesiam quidem baptisma percipiunt; sed pinguedine 
caritatis fructuosi, et pia intentione velut foliorum sunt 
viriditate integri : quorum plurimi posteriore tempore quasi 
ad vesperam reconciliatione spiritualium virorum velut ore 
columbae revocantur ad ecclesiam, quod bene post septem 
dies ex quo foris ipsa requiem non invenit columba fecit. 
Septenarius quippe dierum numerus mystice luci gratis 
spiritualis solet aptari : quia nimirum viri spirituales post- 
quam a camalibus desideriis mentem abstrahunt suam, 
eodem spiritu gratiae admoniti abstrahere ab his et alios 
conantur. Potest in columba, quae aperta post diluvium 
fenestra ramum olivae intulit in arcam, etiam hoc prae- 
figuratum intelligi, quod, baptizato Domino in Jordane, 

aperti sunt coeli, et descendit Spiritiis Sanctus in specie 
columbee super eum, quod accipientibus baptisma singulis 
ecclesiae filiis, ad aperiendam et illis januam regni coelestis 
imponitur manus a pontifice per unctionem sacrosancti 
chrismatis, ut accipiant Spiritum Sanctum. Cui figuroe 
congruit apte quod corvus ante inlationem olivae per 
columbam egressus fuerat, nec reversus in arcam, ne vide- 
licet prophetia vel Simonis perfidiam silendo praeteriret, 
qui baptizatus quidem in ecclesia, sed priusquam per 
manus impositionem gratiam Sancti Spiritus acciperet, 
est ab ecclesia repulsus, eo quod felle amaritudinis plenus 
non innocentiam columbinae simplicitatis, pio sed maligno 
potius in corde corvinam gestaret nigredinem. 

Intellexit ergo Noe quod cessassent aquce^ ^c.] Columba 
quae, cessantibus aquis, super terram exiit de area nec 
rediit, significat exeuntes de hac vita aniraas sanctorum in 
liberam lucem patriae coelestis, neque ultra ad terrenam 
conversationem remeantes: in qua videlicet patria sicut 
prophetia evacuabitur, scientia destruetur, linguae cessa- 
bunt; sic^et unda baptism! siccabitur; caritas autem 
numquam cadet, per quam Veritas et vita incoinmutabilis 
perpetuo praesens videbitur atque laudabitur. Et quia 
non solum, ut bona operemur, verum etiam ut post bona 
opera ad vitam perveniamus aetemam supemi est donum 
muneris, recte columba non solum post dies septem exiit, 
ut surculum olivae inferret in arcam, sed et adducta oliva 
post dies septem alios egressa est, ut libero solis et velut 
novi orbis frueretur aspectu. Gratia enim Dei vita aeterna 
in Christo Jesu, et de plenitudine ejus nos omnes accepi- 
mus, gratiam pro gratia; gratiam videlicet retributionis 
pro gratia bonae actionis. 

JgUwr sexcentesimo primo annOj immutat^e sunt aqum 

super terram^ ^c.] Tectum arcae supremam ejus tabulam 
dicit, de qua praedictum erat, et in cubito consummabis 
summitatem : In quo videlicet tecto unum cubitiim longo 
ac lato ipsum Mediatorem Dei et hominum significari 
diximus, qui ita membris ecclesiae suae voluit humanitus 

sociari, ut dignitate suoe potestatis singulariter hanc tran- 
scenderet, ac totam ab alto protegeret. Hoc autem tectum, 
abeunte diluvio, aperuit Noe, quia celebrato baptismi 
Sacramento, singulis fidelium oportet dillgentius ex tem- 
pore Dominicae Incarnationis arcana doctorum ore reserari, 
ut cognitis eis, quae ille gessit vel docuit in came, vestigia 
ejus pro modulo suo imitando sequantur. Et hoc aptis- 
sime primo post sexcentos annos, primo mense, prima die 
incnsis factum esse perhibetur, ut primordium quoque 
anni, mensis, et diei, novam vitae sjjiritualis iiichoationem 
quae fidelibus esset inchoanda monstraret. Denique idem 
mensis in lege in quo et Pascha fieri prseceptum est, men- 
sis novorum vocatur, ob magnum utique sacramentum 
innovandae in Christi passione nostrae vitae veteris. 

Mense secundo arefacta est terra.l Supra dictum est 

quod primo mense inchoante exsiccata esset superficies 
terrae : et nunc mense secundo paene complete arefacta 
esse terra describitur: quia nimirum tunc in superficie 
virentibus herbis tcllus exsiccata est, ut posset revirescere, 
atque herbas, quas absuraserat aqua, denuo germinare. 
Nunc vero in tantum etiam interius arefacta est, ut calcan- 
tium gressus sustineret : in tantum herbis vestita floren- 
tibus, ut etiam pascendis esset idonea pecoribus ac ju- 
mentis. 

Loquutus est autem Devs ad Noe dicens : Egredere arcam 
tu et uxor tua, ^c.] Multifariam multis modis eadem 
Christi ecclesiae mysteria ssepius iterata significatione repe- 
tuntur. Egressio ergo Noe de area in terram diluvio mun- 
datam cum his quos secum induxerat hominibus et ani- 
mantibus, illi tempori figurate convenit, cum quique fide- 
lium fonte baptismatis abluti ad exercenda etiam in pub- 
lico bona opera, Christo duce, spirit uali videlicet Noe 
procedunt, et continuo virtutum spiritualium augment© 
crescunt et multiplicantur. Euntes, inquit, in mundum 
docete omnes gentes, baptizantes eos in nomine Patris et 
Filii et Spiritus Sancti : quod est figurate dicere : cuncta 
animantium genera in arcam aqnis diliienda inducite, sta- 

timque adjunxit : docentes eos servare omnia quaecumque 
mandavi vobis, quasi typice diceret : et egressa post dilu- 
vium animantia de area ingrediantur in novam terras 
faciem, novis vernantem floribus, ibique multiplicentur et 
crescant. Quod autem vigesima septima die mensis egre- 
diuntur arcam, qui est numerus ternarius quadratus soli- 
dus, ut praefati sumus, significat perfectionera fidei quae in 
baptisrao consecratur, quod nulla possit ex parte titubare, 
sed adversus omnes diaboli insidias invicta semper ac sta- 
bilis perduret. Notandum quasi juxta litteram, quod 
annum solis integnim fuerunt in area qui septima decima 
die mensis secundi earn ingressi sunt, et post annum vice- 
sima septima die ejusdem mensis egressi. Si enim hodiema 
die, verbi gratia, per calendas Apriles esset luna septima 
decima, sequenti anno pridie calendarum earumdem vice- 
sima septima esset luna ventura, decursis ex ordine diebus 
trecentis sexaginta quinque, quibus annus solis expletur. 
Anno ergo toto erant in area, id est, quo usque sol trans- 
curso circulo signifero per diiodecim suos menses omnes 
mundi plagas inlustraret, ut sicut aqua orbem totum ope- 
riens diluebat, ita velut cooperans illi sol eodem temporis 
spatio totum circuiens orbem luce sui fulgoris inradiaret. 
Quomodo autem Fons vitae Dominus, sic et Sol justitiae 
solet figurate vocari. Fons, quia regenerat ; Sol, quia nos 
inluminat, juxta illud Psalmographi : Quoniam apud te 
est fons vitae, et in lumine tuo videbimus lumen. Et anno 
solis integro erat Noe cum his quae sal van da erant per 
diluvium animantibus et hominibus in area : quia Dominus 
per totum hujus seculi tempus, perque omnes orbis plagas 
ecclesiam suam et unda lavacri salutaris abluit, et gratia 
sui Spiritus inlustrat. 

jEdificavit autem Noe altare Domino, ^c.] Ut vir Justus 
et vere perfectus in generationibus suis postquam tantae 
cladi superfuit, mox aedificato altari, gratias agit Con- 
ditori, simul obsecrans ne ultra mundus tali plaga mere- 
atur percuti. Et quia devote ac pie supplioat, ocyus 
auditu dignus efficitur. Sequitur enim : 

Odoratusque est Dominm odoreni suavitatis, ^c,'] Dig- 
numque fecit ut vir sanctus et futurorum providus, sicut 
Abel primae, ita et ipse initium secundae mundi aetatis, 
oblatis Deo sacrificiis, consecraret ; quod ipsum et Abra- 
ham ac Melchisedech inter initia tertiae aetatis fecisse 
memorantur. David etiam rex quartae patriarcha aetatis 
hoc ipsum in area Areunae Jebusaei ; Jesus quoque sacer- 
dos magnus^ et Zorobabel in principio quintae aetatis^ 
restaurato altairi quod destruxerunt Chaldaei^ in eodem 
loco fecisse referuntur; quae cuncta figuram praetulere 
surami Regis ac veri Pontificis nostri, qui initium sextae 
aetatis, immo totam sextam aetatem hostia sui corporis et 
sanguinis in altari sanctae crucis Deo dicaret : quod autem 
dicitur, quia offerente Noe odoratus est Dominus odorem 
suavitatis, non ilium signidcat odorem suavitatis, qui de 
accensis exiens hostiis humanas poterat nares delectare; 
sed ilium potius virtutum dicit odorem, qui de purissimo 
ofFerentis corde procedens, ad conspectum divinae majes- 
tatis ascendebat; qualem in filio suo Jacob Isaac patri- 
archa olebat, cum diceret : Ecce odor filii mei, sicut odor 
agri pleni, cui benedixit Dominus, et de quo apostolus^ 
Christi, inquit, bonus odor sumus Deo in omni loco, 
Juxta mysticos vero sensus aptissime post diluvium im- 
molat Noe ; quia et hie est ordo nostrae in Christo con- 
secration is, ut primo fonte vitae lavemur, ac deinde ad 
sacrum altare Dominicae oblationis libamine redciamur: 
unde dicit apostolus: Sed abluti estis, sed sanctidcati 
estis, sed justidcati estis. Abluti videlicet in baptismo^ 
sanctidcati hostia salutari, justidcati bonis actibus. Pos- 
sunt autem in holocaustis quae post diluvium Domino de 
mundis animantibus oblata sunt, etiam sancti martyres 
specialiter dgurari, qui post lavacrum baptismi non solum 
vitae munditiam servavere, sed et sanguinem suum pro Do- 
mino fudere. Holocaustum quippe totum incensum dici- 
tur, quo nomine ilia sacridcia nuncupabantur, quae sacro 
igni tota solebant absumi, et de quibus nihil in usum cede- 
bat offerentium: unde merito tales hostiae martyribus 

sanctis figurate conveniunt, qui non in vita tantummodo 
sua, verum in morte etiam Deum clarilicare meruerunt. 
Altare autem in quo heec holocausta offeruntur, ipsum est 
cor electorum, a nostro Noe videlicet Christo sedificatum, 
et igne Spiritus ejus quem misit in terrain et voluit vehe- 
menter accendi, coelitus imbutum. Et bene multa holo- 
causta, unum vero altare ; quia multitudinis credentium 
erat cor et anima una, nec erat in eis separatio ulla ; et 
apostolus: Solliciti, inquit, servare unitatem Spiritus in 
vinculo pads. Offeruntur autem holocausta de cunctis 
pecoribus et volucribus mundis ; quia de omni natione, de 
Omni hominum genere, de omni aetate, fideles ad palmam 
pervenere martyrii. Si quid sane inter pecora munda et 
volucres mundas distare credendum est, in pecoribus in 
holocaustum oblatis designantur hi qui de communi vita 
populi Dei sunt martyres effecti ; in volucribus vero, illi qui 
crebro contemplationis volatu coelestia petere soliti, pretiosa 
insuper sunt morte coronati. Exeunt ergo arcam diluvio 
ablutam munda simul et immunda animalia sive volatilia : 
sed de mundis solummodo Domino sacrificium offertur. 
Ascendunt de lavacro baptismi fideles accepta remissione 
peccatorum, sed plures ex his ad peccatorum sordes post 
baptisma redeunt. Alii in accepta vitae munditia usque ad 
finem firmum perseverant. Nonnulli tantam perceptae 
semel munditiae curam gerunt, ut etiam animas pro hujus 
custodia ponant : quia vero munda animalia sive volatilia 
septena et septena arcam intraverant, constat quia de his 
quae paribus superfuerunt holocausta Domino oblata sunt. 
Et bene septima volatilia sive pecora in hostiam Domini 
deputata sunt, propter gratiam videlicet Spiritus septi- 
formis, cujus dono praestatur fidelibus non solum ut cre- 
dant in Dominum, sed etiam ut patiantur pro illo. Potest 
etiam rectissime in pecoribus et volatilibus quae in septimo 
numero inventa holocaustum Domini sunt facta, virginum 
gloria designari, quae velut impari numero continetur; 
quia nimirum copulae conjugalis expers, coelibem ducere 
vitam maluit, et quasi in holocaustum Domino offertur. 

cum neglectis curis et actionibus carnalibus, totain se Con- 
ditori per ignem summi amoris consecrat, de quibus in 
Apocalypsi Johannes ait; Hi sunt qui cum mulieribus 
non sunt coinquinati ; virgines enim sunt : hi qui sequun- 
tur Agnum quocumque abierit: hi emti sunt ab hominibus 
primitiae Deo et Agno. Offerente autem Noe holocausta, 
odoratus est Domiuus odorem suavitatis, quia vel pas- 
sionem beatomm martyrum vel vitam fidelium virginalem 
per Christi gratiam sibi consecratam atque oblatam Deus 
Pater gratanter accipit. 

Et ait ad earn : Nequaquam ultra maledicum terrce proj^ter 
homiues, Non se ultra maledicturum terne, neque 

omnem auimantem percussurum Dominus pollicetur, eo 
quod in tantum sint homines ad peccandum proclives, ut 
etiam si diluvio rursum puniantur, nihilominus transacto 
illo, denuo sese vitiis ac sceleribus involvant, Ubi in- 
tuendum quia etsi sensus humaiii cordis ab adolescentia 
ad malum pronus esse perhibetur ; ex qua nimirum aetate 
camalium in nobis desideriorum solent incentiva generari : 
non tamen est consequens ut a tempore pubertatis primum 
incipiamus peccatis esse obnoxii, quamvis ex tunc ad majora 
patranda aetas lasciva incitet. Nam et ilia divina est sen- 
ten tia quae dicit : Grave jugum super filios Adam a die 
exitus de ventre matris eorum, ipsum videlicet jugum pri- 
mae praevaricationis, propter quam omnes in iniquitatibus 
concepti et in delictis sumus editi, quamvis abineimte ado- 
lescentia sponte plura addimus eis quibus non nostra sponte^ 
sed patemi merito reatus giavati hanc in lucem venimus ; 
a quibus omnibus non nisi gratia Dei per Jesum Christum 
liberamur. Non igitur, inquit, ultra percutiam omnem 
animantem sicut feci ; sed haec promissio pietatis quo 
usque pertingat subdendo manifestat cum dicit: 

Cunctis diebus terrce sementis et messisy ^c.] Cum enim 
dixisset cunctis diebus, mox addidit terrae, ut intelligeres 
cunctis diebus quibus teiTa modernum habitura est statum, 
secures homines ab impetu universalis diluvii esse debere ; 
nec tamen defuturum tempus quando cessante hac laben- 

tium rerum vicissltudine quae annuatim geritur, orbis 
universus cum animantibus sit igne periturus, Petro at- 
testante, qui ait : Quia coeli erant prius, et terra, de aqua 
et j>er aquam consistens Dei verbo, &c. (2 Pet. iii. 5.) Ubi 
notandum quia coelos quos vel aqua perditos vel igni peri- 
turos dicit, non alios quam turbulentum hunc aerem qui 
terrae proximus est accipere debemus, a quo volucres coeli, 
quod in eo volitent, cognominantur. Non enim setherei 
aut siderei coeli igne consumendi sunt, sicut nec aqua con- 
sum ti sunt. 

IN CAP. IX. Benedixitque Deus Noe, ^c.] Patet sensus 
litterae quod secundae aetatis saeculi quomodo et primae et 
ceterarum initia benedicantur a Domino. Benedicitur enim 
Noe cum filiis suis, omnibus scilicet illis qui ejus et came 
progeniti, et fide atque obedient ia praediti, veraciter se ejus 
esse filios docent; quod progenies ejus terram implere 
jubetur, sicut et factum esse constat, quod animaUbus 
terrae cunctis ac volucribus coeli praedicantur homines ter- 
rori esse debere, quod haec una cum piscibus illis edenda 
conceduntur, quomodo usque ad diluvium olera comedenda 
acceperunt. Ubi notandum quia terrorem eorum ac tre- 
morem cum esse super animalia praecipit, profecto esse 
super homines prohibet. Contra naturam quippe super- 
bire est ab aequali velle timeri ; et tamen necesse est, ut 
rectores a subditis timeantur, quando ab eis Deum miniilie 
timeri deprehendunt. In eo enim quod metum sibi a 
perverse viventibus exigunt, quasi non hominibus, sed 
animalibus dominantur : quia videlicet ex qua parte bes- 
tiales sunt subditi, ex ea debent etiam formidini jacere 
substrati. Juxta intelligentiara vero spiritualem bene- 
dicitur Noe cum filiis suis, Dominus videlicet et Salvator 
noster cum apostolis, quos etiam filios appellare dignatus 
est, dicens : Non possunt filii sponsi lugere, quamdiu 
cum illis est sponsum. Hos crescere ac multiplicari Deus 
Pater toto orbe prsecepit, cum ait discipulis Dominus: 
Euntes in mundum universum praedicate cvangelium omni 

creaturac, id est omnibus gentibus. Cuncta namque Do- 
mini Salvatoris praecepta, Patris utique praecepta sunt. 
Ipse etenim dixit : Quae ergo ego loquor, sicut dixit mihi 
Pater, sic loquor. Horum namque dominio cuncta anima- 
lia quae moventur in terra, imiversas volucres coeli, omnes 
pisces maris subjecit cum ait : Quaecumque alligaveritis 
super terram, erunt ligata et in coelo ; et quaecumque sol- 
veritis super terram, erunt soluta et in coelo. Animalia 
quippe, volatilia, pisces diversorum ingeniorum ac morum 
personas insinuant, quae cuncta post diluvium filiis Noe 
dantur in cibum, quia postquam mundo Dominus donum 
lavacri salutaris attulit, cunctis etiam nationibus hoc mi- 
nistrari voluit, dicens apostolis : Euntes ergo docete omnes 
gentes, baptizantes eos in nomine Patris et Filii et Spiritus 
Sancti. Dantur enim haec filiis Noe in escam juxta hoc 
quod Petro ostensis in linteo mystico cunctis quadru- 
pedibus ac reptilibus terrae dicitur : Surge, Petre, occide, 
et manduca ; id est, extingue gentiles ab hoc quod male 
vixerant, veritatem praedicando ; et infer in ecclesiae mem- 
bra sacris mysteriis initiando: unde hie quoque recte 
subjungitur : 

Excepto quod camem cum aangtdne non comedetis.'] San- 
guine namque carnalia desideria carnalemque sensum me- 
rito designat. Efiunditur autem sanguis cum abrenuntiatur 
camalibus inlecebris atque cogitationibus, in quibus male 
vivebatur, ut possint dicere tales cum apostolo : Vivo autem 
jam non ego ; vivit vero in me Christus. Et iterum : 
Continue non adquievi cami et sanguini : alioquin qui 
perseverantes quosque in sceleribus pristinis unitati sanctse 
ecclesiae incorporari baptizando incipit, quasi animalia sibi 
a Domino data cum sanguine comedit : quia in societatem 
recipit eos quorum adhuc conscientia conversatio prisca 
velut suffocata tenetur. Ferunt autem quod in hoc maxima 
fuerit praevaricatio gigantum ; quia cum sanguine carnem 
comederent ; ideoque Dominus illis diluvio extinctis, carne 
quidem vesci homines concesserit ; sed ne id cum sanguine 
facerent prohibuerit. 

Sanguinem emm animarum vestrarum requiram, ^c.] San- 
guinem enim animarum typice dicit ipsum vitale quo vege- 
tantur^ et sustentantur^ et vivunt homines in came per 
animam ; sicut etiam manum bestiarum typice vocat ipsum 
devorandi eifectum quo hominem occidunt. Quis namque 
sanum sapiens veraciter sanguinem hominis ad substantiam 
animae credat pertinere? quamvis idem legislator alibi 
manifestius dicere videtur: Anima enim omnis carnis in 
sanguine est Sic etenim dictum est hoc quomodo dictum 
est, Petra autem erat Christus, non quod hoc erat, sed quod 
hinc significabatur. Non autem frustra lex voluit animam 
significare per sanguinem ; rem scilicet invisibilem per rem 
Tisibilem, nisi quod sanguis per venas omnes ad ipso corde 
difiusus in nostro corpora plus ceteris humoribus principa- 
tur ; ita ut ubicumque fuerit vulnus inflictum, non humor 
alius, sed ipse procedat. Itaque anima quae omnibus qui- 
bus constamus invisibiliter praevalet illo melius significatur, 
quod omnibus quibus constamus visibilibus praevalet. In 
promtu est autem intelligere quomodo de manu hominis, 
requirat Deus animam hominis, ultionem expetens ab eo 
qui peccavit ; sed quaeri merito potest quomodo et a bestiis 
quae rationis sunt expertes requiratur, nisi forte mysterium 
fiiturae resurrectionis hie nobis intimatum intelligere vale- 
mus, quando cuncta generis humani corpora quae vel a feris 
comesta vel alio quolibet consumta modo sive corrupta 
tuerant, incormpta redduntur, cunctae animae hominum 
quocumque genere mortis separatae a corpore sua quaeque 
remittuntur in corpora, ut vel vitam pro bonis, vel mortem 
pro malis mentis in judicio cum eisdem corporibus conse- 
quantur aetemam. Apte autem additur : 

Quicumque effudeiii sanguinem humanum^ §*c.] Quanti 
effiidenmt sanguinem humanum, et sanguis eorum eSusus 
non est. Et alii occiderunt hominem veneno vel suspen- 
dio, et tamen cum homo mortuus sit, non est sanguis 
eflfusus : quomodo ergo Dominus efiusurus est sanguinem 
eorum in tali homine, cum ille qui occidit, sanguinem non 
eflfudit, nisi quia sanguis hominis, ut diximus, ipsum vitale 

ejus quo subsistit debet intelligi ? quod qui effuderit, id 
est qui aliquo genere mortis hominera Occident, fundetur 
sanguis illius, quia peccando vitam perdit aeternam. Anima 
enim quae peccaverit, ipsa morietur. Cui simile est hoc 
quod Petro dicitur : Omnes enim qui acceperint gladium, 
gladio peribunt ; ac si aperte diceretur, Omnes qui injuste 
occidunt hominem, et iidem occisione ipsi in anima per- 
eunt. Apte autem subditur: 

Ad imaginem quippe Dei factus est homo,'] Idcirco nam- 
que majoris est sceleris innocentem occidi hominem, quo- 
niam qui hoc facit, non solum opus quod fecit Deus solvit, 
sed et imaginem ipsius comimpit. Idcirco requirit Deus 
animas hominum a bestiis vel hominibus a quibus fuerant 
effugatae de corpore, quia ad imaginem suam fecit hominem 
in eo quod hunc manere ad aeternitatem voluit, neque ad 
similitudinem animantium cum corporis morte perire ; et 
hujus sacramenti causa carnem cum sanguine non licet 
comedi, ut admoneamur hoc praecepto semper, quod ad 
imaginem Conditoris nostri secundum animae substantiam 
creati sumus, eamdemque in nobis imaginem peccando 
corrumpere timeamus. 

H(BC quoque diant Deus ad Noe et adfilios ^us cum eo: 
Ecce ego statuam pactum meum vobiscum^ ^c,] Patet litterae 
sensus, quia non ultra timendum est mundo judicium aquae, 
sed ignis ; crebraque repetitione redarguitur ac damnatur 
haeresis Origenis, qui revolutiones saeculorum infinitorum 
eodem ordine semper currentium, dogmatizare praesumsit. 
Mystice autem non reditura in terram aqua diluvii signifi- 
cat quod aqua baptismi semel accepta non valet repeti : 
qui enim lotus est, non indiget ut lavet, ut Dominus ipse 
testatur, quique aquis tribulationum semel abluti ad sa- 
lutem pervenere perpetuam, nequaquam ultra iisdem aquis 
purgandi immittuntur, sed laeti in aeternum suo Redemtori 
cantabunt : Transivimus per ignem et aquam, et induxisti 
nos in refrigerium. Neque vero significatione lavacri sa- 
lutaris debet contrarium videri quod de aquis diluvii supra 
dicitur, Nequaquam ultra maledicam terrae propter homi- 

nes ; vel quod hie dicitur, Neque erit diluvium deinceps 
dissipans terram ; cum aqua baptismi nequaquam male- 
dictionem vel dissipationem nostrae mentis sive carnis; 
sed benedictionem potius et sospitatem soleat conferre ; sed 
intelligendum quia priscse nostrae conversationi Dominus 
quodammodo maledicat in baptismo, et hanc dissipet cum 
abrenuntiare nos diabolo et omnibus operibus ejus ac 
pompis praecipiat ; ac sic demum nova confessione mundati 
ad benediction is aeternae gratiam mereamur adtingere. 

Arciim mewn ponam in nubibuSy ^c.] Arcus in coelo usque 
hodie quotiens videtur, signum nobis divini foederis quod 
non sit ultra terra diluvio perdenda in memoriam reducit : 
sed et futuri judicii quod per ignem est mundo futurum, 
si bene consideretur, signum nobis ante oculos praetendit. 
Neque enim frustra coeruleo simul et rubicundo colore 
resplendet, nisi quia coeruleo colore aquarum quae praeter- 
ierunt, rubicundo flammarum quae venturae sunt nobis 
testimonium perhibet. Apte autem arcus coelestis, quern 
iram vocant, in signum divinae propitiationis ponitur ; arcus 
quippe ille resplendere solet in nubibus, et radiis solis quo 
roscida inlustratur obscuritas, grata quodammodo confes- 
sione respondere. Sol ergo justitiae Christus est, nubes 
ab illo inlustratie sancti, quorum nomina scripta sunt in 
coelo, et de quibus Psalmista : Domine, in coelo misericor- 
dia tua, et veritas tua usque ad nubes. Et apparente arcu 
in nubibus memor fit promissionis suae Dominus, ne per- 
dat terram diluvio, quia per intercessiones sanctorum, qui 
non de suo, sed de ipso lucere sciunt : propitiabitur fideli- 
bus, cum oculos mentis ad coelestia dcsideranda sustollunt, 
ejusque gloriam in praecedentium justorum factis sive 
dictis seu etiam se sopitis tamquam in ipsius nubibus 
agnoscunt, eritque arcus in nubibus, et videbo ilium, et 
recordabor foederis sempiterni quod factum est inter Deum 
et inter omnem animam viventem universae carnis quae est 
super terram. Huraano more dicitur recordari Deus foe- 
deris sui, viso in nubibus arcu, qui propter merita sanc- 
torum, quibus ipso inlustrante gloriosi et coelestes exis- 

tunt, nostrae fragilitati parcit et miseretur: non autem 
ipse noviter aliquid recordatur qui nihil umquam potest 
oblivisci. Memor enim fuit in seculum testamenti sui, 
sed nobis tunc recordari videtur foederis quod nobiscum 
pepigit, cum in tribulatione positis auxilium suse protec- 
tionis impendit : unde bene in psalmo ex persona quo- 
rumdam adflictorum, quibus tardum videbatur divinae 
subsidium pietatis^ dicitur: Quare faciem tuam avertis, 
oblivisceris inopiae nostrae et tribulationis nostrae ? 

CoBpitque Noe vir agricola exercere terrain^ Libet 
saepe repetere sermonem Domini, quern dixit Judaeis : Si 
crederetis Moysi, crederetis forsitan et mihi : de me enim 
ille scripsit. Nam et in hac lectione Moyses bistoriam 
texens Noe ac filiorum ejus, passionem Domini devotio- 
nemque credentium in eum populorum, nec non et fidei 
contradicentium perfidiam figurate denuntiat : Noe quippe 
terram exercens vineam plantavit, quia Domlnus curam 
generis humani gerens, synagogam Judaea in gente con- 
stituit : cujus videlicet vineae et Psalmista meminit dicens : 
Vineam ex ^Egypto transtulisti : et Dominus in Evangelio 
loquens ad Judaeos^ Homo^ inquit^ plantavit vineam et 
sepem circumdedit ei, et cetera usque ad finem parabolae, 
ubi ait : Quid ergo faciei Dominus vineae agricolis illis ? 
Dicunt : malos male perdet, et vineam locabit aliis dgri- 
colis. 

Bibensque vinum inebriaim esty §*c.] Bibit vinum Do- 
minus cum calicem passionis accepit. Inebriatus est 
bibendo, cum patiendo pro nobis usque ad mortis ex- 
trema pervenit. Nudatus est in tabernaculo suo, cum in 
populo Judaeorum, quern suum fecerat proprium, et in 
quo jam dudum velut in tabernaculo suo manere consue- 
verat, probra irrisionesque sustinens, ad ultimum crucis 
patibulum subiit, manifestissime omnibus patefaciens veri- 
tatem substantiae mortalis quam suscipere dignatus est. 

Qtiod cum vidisset Cham pater Chanaamy ^c.] Cham qui 
verenda sui patris nudata conspiciens inrisit, populum 
Judaeorum contradicentem atque incredulum designat, qui 

passionem Domini et Salvatoris nostri magis habere con- 
temtui periturus, quam salvandus per earn honorari gau- 
debat: qui et fratribus suis quae accidissent patri fonts 
narravit, quia per ipsum manifestatum est, et quodammodo 
publicatum quod erat in prophetia secretum passionis 
Dominicae sacramentum, quoad secundae generationis do-* 
num pervenimus : unde dicit apostolus : Nos autem prae- 
dicamus Christum crucifixum, Judaeis quidem scandalum, 
gentibus autem stultitiam. Porro in duobus filiis maximo : 
et minimo illi sunt figurati, de quibus subsequenter i 
addidit : Ipsis autem vocatis Judaeis et gentibus Christum j 
Dei virtutem et Dei Sapientiam, quia quod stultum est ; 
Dei sapientius est hominibus, et quod infirmum est Dei ^ 
fortius est hominibus. Qui unum idemque ambo sacra- 
mentum jam praeteritae atque ti*ansactae Dominicae pas- ; 
sionis quasi unum pallium a tergo portant, et nuditatem 
patris neque intuentiu*, quia in Christi necem non consen- 
tiunt, et tamen honorant velamento, tamquam scientes 
unde sint nati, ut essent filii misericordiae qui fuerant in 
prima nativitate filii irae. Medius autem filius, id est, 
populus Judaeorum, qui ideo medius est, quia nec pri- 
matum apostolorum tenuit, nec ultimus in gentibus credi- 
dit, vidit nuditatem patris, quia consensit in necem Christi. 
Bene autem dicitur de duobus illis quod faciebus aversis 
verecunda patris velaverint, velut quibus factum sceleratae 
vineae displicuerit : quae videlicet vinea, id est, gens Judaea 
quantum a nobilitate patema degeneraverit, tempore Do- 
minicae passionis mystice signatum est, cum sitienti in 
cruce Domino acetum pro vino obtulit : siticbat enim ille 
fidem ac dilectionem gentis ejusdem, sed ilia pro suavitate 
fidei, ac fervore dilectionis, acredine ilium odii atque infi- 
delitatis potavit. 

Evigilans autem Noe ex vino, ^c.] Evigilans ex vino Noe 
progeniem ejus a qua inrisus est maledicit ; eos vero qui 
se ut patrem honoravere benedictione debita remunerat : 
et Dominus juxta vocem psalmi cum dormisset in morte, 
ac resurgeret immortalis, percussit omnes adversantes sibi 


Digitized by CjOOQle 



128 


COMM EXTAR 1 1 


sine causa, dentesque peccatorum contrivit; super po- 
pulum vero suum benedictionem perpetuae salutis profudit. 
Non solum autem Chanaam maledictioni, sed etiam ser- 
vitio fratnim suorum subjicitur. Quid est enim aliud 
hodie gens ipsa, nisi quaedam scriniaria Christianorum, 
bajulans legem et prophetas ad testimonium adsertionis 
ecclesiae, ut nos honoremus per sacramentum quod nuntiat 
ilia per litteram. 

Bxociique : Benedictus Dominus Deiis Sem : Sit Chanaam 
servus ejusJ] Diximus in Sem primogenito filio Noe primi- 
tivam ecclesiam quae ex Israhelitico populo collecta est, 
in Jafeth minimo filio electionem gentium quae secuta est 
esse designatam : unde et recte dicitur : 

Benedictus Dominus Deus <Sm.] Quamquam enim sit 
Deus omnium gentium, quodammodo tamen proprio vo- 
cabulo et in ipsls jam gentibus dicitur Deus Israel ; et 
unde hoc factum est, nisi ex benedictione Jafeth? In 
populo enim gentium orbem terrarum occupavit ecclesia. 
Hoc prorsus praenuntiatur cum dicitur subsequenter, 

Dilatet Deus Jafeth, et habitet in tabernaculis Sem.] In 
tabemaculis quippe Sem habitat Jafeth, quia in fide patri- 
archarum et prophetarum, in scripturis propheticis, in 
sacramentis legalibus spiritualiter intellectis peregrinatur 
ecclesia in terris. Tabemaculis namque in bello vel itinere 
uti solemus, et in tabernaculis Israelitici populi nos, qui 
de gentibus ad Christum venimus, habitamus, quia nimi- 
rum quamdiu in hujus vitae via positi ccelestem patriam 
suspiramus, quamdiu contra insidias antiqui hostis, Christo 
duce atque adjutore, certamus, necesse est, ut semper anti- 
quorum patrum dicta pariter, et facta, et opera in exem- 
plum vitae et professionis teneamus ; quatenus horum auc- 
toritate protect!, certius ac securius ad palmam remunera- 
tionis perfecto agone tendamus. Congruit autem profec- 
tibus Sanctae Ecclesiae, quibus orbem implevit totum, 
etiam nomen Jafeth, quod latitudo dicitur; unde adludcns 
ad nomen ipsum (licit Noe, Dilatet Deus Jafeth, id est, 
latitudinem. Bene autem quod dictum fuerat de Sem 

repetitur et de Jafeth, Sitque Chanaam senrus ejiis; quia 
nimirum utroque populo credentium Judsei perfidi, quam- 
vis impia mente, salutis praebent obsequium, non solum in 
eo quod auctoritate sacrorum voluminum eos juvant, atque 
in fide conroborant : verum etiam in illo quod eos quantum 
valent insequuntur ; quia videlicet insequendo propter jus- 
titiam^ altius eos participes aetemae beatitudinis reddunt, 
nec non et in eo quod offensa sua duritia caecitatis, majores 
gratias illos suo Redemtori atque Inlustratori reddere 
monent. Cui nimirum populo nomen Chanaam^ quod 
interpretatur Commotio^ aptissime convenit. Non enim 
potest dicere : Statuit supra petram pedes meos, et direxit 
gressus meos ; sed incertus et fluctuans semper in motu 
eat. Notandum autem etiam juxta sensum litterae quod 
non fhistra Cham peccante, non ipse, sed filius ejus Cha- 
naam maledicitur; maxime cum non ipse primogenitus 
Cham, sed ultimus esset filius. Scriptum quippe est: 
Filii Cham, Chus, Saba, et Mesndm, et Futh, et Chanaam. 
Praevidebat enim pariter in spiritu quod progenies Cha- 
naam amplius multo quam cetera stirps filiorum Cham 
esset peccatura, ideoque digna futura, quae vel maledictione 
periret, vel servitio subacta gemeret; quod Sodomorum 
maxime qui de genere Chanaam exiere vel scelere nefando, 
vel horrenda ultione probatum est ostensum, et exterminio 
sive servitio Chananaeorum, quod, egressa de iEgypto 
plebe Israelitica, quae de stirpe Sera descenderat, perpessi 
sunt. De Chus namque ^Ethiopes, de Mesraim iEgyptii, 
de Futh orti sunt Lybies, quod ipsa earumdem gentium 
apud Hebraeos usque hodie vocabula testantur, de quibus 
omnino nihil talis flagitii vel vindictae, quale de Sodomitis 
et Chananaeis scriptura refert. Dilatavit quoque Deus 
Jafeth, ut habitaret in tabemaculis Sem, et esset Chanaam 
servus ejus, cum Graeci sive Romani, exorti utique de 
genere Jafeth, regna Asiae, in quibus posteri Sem habita- 
bant, possiderent, et inter alia Chananaeos quoque sibi 
tributarios facerent. 

Vixit autem Noe post diluvium trecentis quinquaginta 

anmSy ^c.] Sicut sexcenti anni vitae Noe, quibua exactis 
arcam intravit, perfectionem designant fidei ac professionis 
eorum, qui gratiae coelestis et perpetuae mercedis ecclesiae 
sacramenta subeunt, ut supra docuimus ; sic etiam trecenti 
et quinquaginta anni quibus post diluvium vixit, magnam 
eorum perfectionem figurant, qui perceptis vitae sacra- 
mentis fideliter Domino ad mortem usque deserviunt 
Diximus enim quod trecenti, quia per Tau litteram Graece 
notantur (Tau vero in figura crucis scribitur), illorum 
aptissime typum gerant, qui nesciunt gloriari nisi in cnice 
Domini nostri Jesu Christi: unde et Gedeon, Domino 
jubente simul ac juvante, cum trecentis viris innumera- 
bilem Madianitarum superavit exercitum, docens figurate, 
quod fide Dominicae crucis adversantia nobis et mundi 
hujus et vitiorum nostrorum essemus bella victuri. Quin- 
quagenarius vero numerus, quia per figuram designet 
requiem legis scriptura docet, quae anno semper quinqua- 
gesimo universum Dei populum maximum habere remis- 
sionem laborum omnium ac servitiorum libertatem sanxiL 
Ideoque certi gratia mysterii Noe post diluvium trecentis 
quinquaginta annis vixit, ut insinuaret nos, accepto bap- 
tismi lavacro, labores pro Domino sustinere in spe supemae 
quietis ac felicitatis debere. Vixit enim trecentis annis, ut 
simus in tribulatione patientes : vixit et quinquaginta, ut 
simus et spe gaudentes. Verum quia septies quinquageni 
faciunt trecentos quinquaginta ; septenarius autem nume- 
rus gratiae Sancti Spiritus, quinquagenarius verae requiei, 
quae per eumdem Spiritum electis tribuitur, typice con- 
gruit. Possumus et ita numeri hujus sacramentum inter- 
pretari, quod ille qui post diluvium trecentis quinquaginta 
annis vivat, qui toto tempore accepti baptismatis adjutus 
dono spirituali, pro aetema in ccelis requie laborare non 
cessat, felixque mortem videbit camis : immo de morte 
transiet ad vitam, quae sola vera est vita dicenda, qui cur- 
sum vitae praesentis tali perfectionis summa compleverit. 
Amen. 

LIBER TERTIUS. 

IN CAP. X. Ha generationes fiUorum Noe, ^c.] Series 
stirpis Noe a minimo ejus filio incipit,,et in maximo com- 
pletur, quae scripturis sanctls est usitata locutio, mystice 
significans quod minor populus gentium Christo in came 
veniente praeferendus esset in fide major! populo Judae- 
orum. Filii autem filiorum Noe qui commemorantur, 
creduntur singuli singularum gentium progenitores exti- 
tisse, qui ita inter se orbem diviserunt, ut Sem primogenitus 
Asiam obtineret, et Cham secundus Africam, Jafeth ulti- 
mus Europam : ita dumtaxat ut, quia major est multo 
Asia terrarum situ quam Europa vel Lybia, progenies 
Cham et Jafeth etiam nonnullam in Asia portionem tene- 
ret. De Jafeth ergo septem filii nati sunt qui possede- 
runt terram in Asia ab Amano et Tauro Syriae Coelis et 
Cylicise montibus, usque ad fluvium Tanaim. In Europa 
vero usque ad Oadira,nomina locis et gentibus relinquentes, 
ex quibus postea immutata sunt nomina plurima, et cetera 
permanent ut fiierunt. Sunt autem Oomer Galatae, Magog 
Scythae, Madai Medi, Javan Jones, qui et Graeci, unde et 
mare Jonium, Thubal Hiberi, qui et Hispani ab Hibero 
flumine hoc vocabulo nuncupati, e quibus Celtiberi, licet 
quidam Italos suspicentur ; Mosoch Cappadoces, unde et 
urbs apud eos usque hodie Mazecha dicitur, quae et 
Caesarea ab Augusto Caesare dicta est. Porro septuaginta 
Interpretes Capturim Cappadoces arbitrantur, Thiras 
Thraces, quorum non satis immutatum vocabulum est.’’ 
(Hieronymus.) 

Porro filii Gomer : Aschenez et Riphath et TTiogorma,] 
^^Aschenez Sarmatae quos Graeci Riginos vocant, Rifath 
Paflagones, Thogorma Phryges.” (Hieronymus.) 

Filii autem Javan : Elisa et Tarcis, Cethim et Dodanim,'] 
" De Jonibus, id est, Graecis nascuntur Elisae, qui vocantur 
Elides, unde et quinta lingua Graeciae Eolis appellatur, 
quam illi penten dialecton vocant. Tharses Josephus 

Cilicas arbitratur, Thar adspirationis litteram vitiose a 
posteris in Tar dicens fuisse comiptam : unde et metro- 
polis eorum civitas Tarsis appellatur, Paulo apostolo glo- 
riosa. (NonnuUi Tharsis unde aunim Salomon! defere- 
batur Indiae putant esse regionem.) Cethim Cethi a quibus 
usque hodie urbs Cyptotium nominatur.” (Hieronymus.) 
Dodanim Rhodii^ melius enim legitur Rodanim sive Rodim^ 
ut septuaginta interpretes transtulerunt, et in libro Hebrae- 
orum nominum etiam noster interpres posuit. Similitudo 
enim litterarum Daleth et Res hunc apud Hebraeos saepe 
facit errorem, ut alia legatur pro alia. Est autem Herodus 
Cycladatum maxima^ et in Jonio mari quondam urbs 
potentissima, navalique certamine gloriosa, et propter 
tutissimum portum mercatorum omnium receptaculum. 

Ah his diviscB sunt insula gentium in regiombus suisy SfcJ] 

Legamus antiquorum historias, et videbimus omnes paene 
insulas^ et totius orbis littora^ terrasque mari vicinas^ a 
Graecis accolis occupatas^ qui^ ut supra diximus, ab Amano 
et Tauro montibus omnia maritima loca usque ad oceanum 
possidere Britannicum.” (Hieronymus.) Dum vero dicitur 
unusquisque secundum linguam et familiam in nationibus 
suis, liquido ostenditur, quia juxta opinionem vulgatam 
singuli qui hie commemorantur filii Noe, vel nepotes 
filiorum Noe, singulas gentes sive cognationes diversarum 
fecere linguarum. Nam eadem sententia, enumerata quo- 
que stirpe Cham sive Sem, de varietate generationum 
linguarumque subinfertur. 

Filii autem Cham : ChuSy et Mesraimy et Futhy et Cha^ 
naanJ] " Chus hodieque ab Hebraeis ^Ethiopia nuncupatur, 
Mesraim .^gyptus, Futh Lybies, a quo et Mauritaniae 
fluvius usque in praesens Futh dicitur, omnisque circa eum 
regio Futhensis. Porro Chanaam obtinuit terram quam 
Judaei deinceps possederunt ejectis Cbananaeis.’’ (Hie- 
ronymus.) 

Filii Chus : Sabay et Hevilay et Sabathay ^.] " Saba a 
quo Sabaei. Virgilius, solis est, inquit, thurea virga Sa- 
baeis. Centumque Sabaeo thure calent arae. Hevila aquo 

Getuli in parte remotioris Afncae eremo cohaerentes. 
Sabatha a quo Sabathani^ qui nunc Aatabari nuncupantur. 
Recma vero et Sabathacha paulatim antiqua vocabula 
perdidere; et quae nunc pro veteribus habeant ignoran* 
tur.’^ (Hieronymus.) Attamen ex eo quod in visione Tyri 
dicit Hiezechiel venditores Saba et Recma^ sive ut lxx. 
Interpretes dixerunt Regma ipsi negotiatores tui, videtur 
etiam ille suam gentem fecisse, et quia jungitur Saba 
vicinam provinciae huic ejus esse regionem. 

Filu Saba : Regma et Dadan.’] ‘‘ Hie Saba per Sin litte- 
ram scribitur, supra vero per Samech^ a quo diximus 
appellatos Sabaeos. Interpretatur ergo nunc Saba Arabia. 
Nam in septuagesimo psalmo^ ubi nos habemus reges 
Arabum et Saba munera efferent^ in Hebraeo scriptum est 
reges Saba et Saba, primum nomen per Sin, secundum 
per Samech (quae nostrae litterae similis est). Dadan gens 
est iGthiopiae in occidentali plaga.^^ 

Potto Chus genuit Nemrod^ ^c.] Progenie Sem et Jafeth 
in vitae simplicitatis innocentia permanente, nascitur de 
stirpe Cham maledictus qui statum humanae conversa* 
tionis novo vivendi genere perverteret, dum singulari 
potentia elatus, primum venatu viveret; dein collecto 
exercitu insolitam in populos tyrannidem studuit exer- 
cere ; denique in sequentibus regnum habuisse et civitates 
maximas aedificasse legitur : quod quia primus ipse fecerit 
testatur scriptura quae ait : ipse coepit esse potens. Coepit 
enim, quia primus fecit. Potens autem erat in terra, quia 
neglectis coelestibus, in quo justi sunt potentes, infima 
quaerere, et in his spem ponere didicit. 

Ab hoc exivit proverbium quasi Nemrod robustus Venator 
coram Domino,'] Ideo in proverbium versa, quia insolita 
saeculis ejus facta fuere : quod vero additur coram Domino, 
exaggerandi facinoris causa est, quia videlicet satis temera- 
rium fiierit et superbum, ut coram Domino, qui de coelo 
prospicit super filios hominum, taliter vivere homo in terra 
praesumeret ; ex quo nimirum proverbio patet, quia multi 
tempore illo fuere, qui talia facere metu supemi respectus 

vitabant : quamvis alia editio habet, quia Nemrod Gigans 
Venator contra Dominum. Ex ambiguo quippe Graeco, 
quod est enantion, utrumque potest interpretari. Denique 
in psalmo ubi canimus, ploremus coram Domino qui fecit 
nos, hoc verbum est enantion Cyrium, Hoc et in libro 
Job, ubi scriptum est, in furorem erupisti contra Domi- 
num. Facilis ergo patet intellectus de Gigante, quia ro- 
bustus fuerit Venator brutorum animalium, quasi homo 
potens; sed quia homo impius, contra voluntatem Con- 
ditoris vitam duxerit superbam. 

Fuit autem prindpium regni Babylmy et Arachy ^c.] 
In sequentibus quomodo sit facta Babylon plenius inti- 
matur : sed hie praemittitur quod ibi reticetur, quia civitas 
illius et turris superbissimae Nemrod auctorextiterit. Prin- 
cipium autem regni ejus fuit Babylon, quia vel prima 
civitatum ejus condita vel metropolis regni illius pro sui 
magnitudine ac decore est habita. Arach vero ipsa est 
quae nunc Edissa, Archad quae nunc Nisibis civitas Meso- 
potamiae. Chalanne quae nunc Seleucia a Seleuco rege, 
vel certe quae nunc et Esifon, appellatur.” (Hieronymus.) 
Quod autem additur, in terra Sennaar, ad onmes easdem 
quatuor videtur pertinere civitates. Sennaar quippe tantae 
latitudinis esse campus perhibetur, quae et ipsam Babylo- 
nem, et alias urbes non paucas facillime caperet. Quia 
vero Babylon cum civitatibus, quarum caput est, superbam 
hujus mundi gloriam, quae confusioni obnoxia est, desig- 
nat ; Babel enim confusio dicitur, recte conditor ejus ipsum 
malorum omnium caput diabolum figiurate denuntiat : cui 
etiam Nemrod vocabulum, quod tyrannum vel profugum 
vel transgressorem sonat, apte congruit. Tyrannus est 
enim quia contra Conditorem rebellans arcem divinitatis ac 
regnum orbis obtinere contendit. Profugus est, quia de 
coelo lapsus, et a persistentium in suo statu angelorum 
societate dejectus, miser nimis exultat. Transgressor, quia 
voluntati auctoris obedire contemsit, cui persona quoque 
venatoris non immerito aptatur: ponit namque in sylva 
hujus mundi suarum pedicas insidiarum, atque homines 

sua natura et ingenio mundos quasi cervos et capreas deci- 
piendo venatur ad mortem : contrarius nimirum illis vena- 
toribus, qui animas bominum ob id sua doctrina capere 
quaerunt, ut ad vitam aeteruam pertrahant-: quibus Do- 
minus loquitur : Yenite^ inquiens^ post me, et faciam vos 
fieri piscatores bominum : quorum ob id patria Bethsaida, 
id est, Domus venatorum dicta est: quoniam homines 
erant venaturi ad vitam. Est autem Nemrod filius Chus, 
quod interpretatur ^Ethiops : quia nimirum antiquus hostis 
semper de obscuro perfidorum populo per executionem 
doctrinae sive operationis nequam quasi recens nascitur. 

A quo et usque hodie manet proverbiumy Cum imi- 
tantibus diabolum his qui sunt ex parte illius dici possit 
verissime, quia tales cum animas hominum suo vel verbo 
vel exemplo venantur ad interitum, antiqui transgressoris 
ac deceptoris facta sequantur. 

De terra illi egressus est Assur^ et adificavit Niniven, ^c.] 
De terra ilia, de terra Sennaar dicit, de qua Assyriorum 
pullulavit imperium, qui ex nomine Nini Beli filii Ninum 
condiderunt urbem magnam, quam Hebraei appellant Ni- 
niven. Sane quia tacere videtur Scriptura unde Assur 
ortus sit, a quo Assyriorum gens nasceretur ; sed tantum 
de qua terra exierit ad construendam Niniven, vel alias 
quas commemorat civitates dicere; nonnulli patrum iii- 
tellexerunt, hunc esse Assur filium Sem, de quo in se- 
quentibus legitur. Sed sive idem, sive alius Assur fuerit, 
constat quia primum in terra regnum Babyloniorum, se- 
cundum Assyriorum, quorum metropolis erat Ninive de 
eadem terra prodeuntium, fuerit. 

At vero Mesraim genuit LudirUy SfC.'] Magis haec gentium 
quam hominum singulorum videntur esse vocabula, cum 
dictum sit manifeste et Chesluim de quibus egressi sunt 
Philistim. Nam et cuncta in im desinunt ; quod est 
proprium numeri pluralis apud Hebrseos in genere mas- 
culino, sed et interpretata pluralem magis numerum quam 
singularem significant. Sunt autem Laabim Lybies, Phi- 
listim Palaestini, Capthurim Cappadoces, ut in libro nomi- 

num Hebraeorum juxtaopinionem septuaginta Interpretum 
positum invenimus. Ceterarum quae nunc habeantur 
ignota sunt nobis gentium vocabula. Possederunt autem 
terram a Gaza usque ad terminos et fines iEgypti. 

Chanaam autem gentdt Sidonem primogenitum 
‘‘A Sydone primogenito Chanaan urbs in Phoenice in- 
signis Sidon vocatur^ olim terminus Chananaeorum ad 
aquilonem. Arachaeus Areas condidit^ oppidum contra 
Tripolim in radicibus Libani situm^ a quo baud procul 
alia civitas fuit nomine Sim^ quae postea vario eventu 
bellorum eversa nomen tantummodo loco pristinum re- 
servavit. Aradii sunt qui Aradum insulam possederunt 
angusto freto a Phoenicis littore separatam : quae videlicet 
insula in vicinia Tyri posita^ tuta esse civitas, et contra se 
positum oppidum Antaradum habere usque hodie cemitur. 
Samari Emissa nobilis Syriae civitas. iEmath usque ad 
nostrum tempus tarn ab Assyriis quam ab Hebraeis, ita ut 
apud veteres dicta fuerat appellatur. Hanc Macedones, 
qui post Alexandrum in Oriente regnaverunt Epiphaniam 
nuncupaverunt, nonnulli Antiochiam ita appellatam pu- 
tant.” (Hieronymus.) Revera autem duae fuere Emath 
civitates ; una iEmath magna, quae nunc Antiochia nomi- 
natur, magna autem ad distinctionem minoris Emath, quae 
appellatur Epiphania, in qua a Nabugodonosor oculi Sede- 
chiae excaecati sunt. 

Factique sunt termini Chanaamy ^c.] Pro Lesa antiqua 
translatio habet Lice. Ipsa est autem quae nunc Callirhoe 
dicitur, ubi aquae calidae prorumpentes in mare mortuum 
defluunt. Sidon ergo erat terminus Chananaeorum, ad 
aquilonem Gerara, ad meridiem Gaza juxta iEgyptum. 

De Sem quoque nati sunt patres omnium filiorum Heber, 
§-c.] Fratrem Jafeth dicit, fratrem vero Cham eum esse 
reticit, quia quos in fide pietatis unanimes novit, eos jure 
fratres vocandos intelligit ; perfidum vero quam vis eisdem 
parentibus natum a fi*aterna justorum societate demonstrat 
alienum. Videtur autem hac sententia designari quod cum 
multi de Sem nati filii inultos populos procreaverint, ilia 

tamen progenies specialius ejus sit fidem ac pietatem se- 
cuta^ quae per Heber ad Abraham ac populum descendit 
Hebraeonim: unde et ipsorum proprie, id est^ omnium 
filiorum Heber pater appellatur. Denique soli in con- 
structione turris, ut Sciiptura dicit, labio universae terrae 
in domo Heber, qui ilia aetate fuit, ut in sequentibus 
legitur, prima humani generis loquela remansit, quod no- 
mina sequentis aevi hominum Hebraea manifeste probant, 
illo ut credendum est merito, quia fidem proavi Sem cum 
8ua domo secutus, a conjuratione superbi operis sese im- 
munem survaverit. Neque enim fhistra Abraham He- 
brseus appellari elegit ; sed quia hujus Seth vitam imitari 
noverat, hujus vocabulum et sibi habere cognomen et suis 
in posterum relinquere voluit. 

TUii Sem: jElam^ et Arphaxaty et Lud^ et AramJ] “ Hi 
ab Eufrate fluvio partem Asiae usque ad Indicum Oceanum 
tenent. Est autem ^Elam a quo iElamitae principes Per- 
sidis. De Assur ante jam dictum est, quod Ninom urbem 
condiderit. Arphaxat a quo Chaldaei. Lud a quo Lydia. 
Aram a quo Syri, quorum Metropolis est Damascus. Nam 
Hebraeo sermone Syria dicitur Aram.^’ (Hieronymus.) 

Filii Aram : HuSy et Uly et Geihety et MesJ] Hus TVa- 
conytidis et Damasci conditor inter Palaestinam et Coeles 
Syriam tenuit principatum. U1 a quo ArmeniL Gether 
a quo Arcannii, sive Carii. Porro Mes pro quo Septua- 
ginta Interpretes Mosach dixerunt, qui vocantur Meones.^^ 
(Hieronymus.) 

At vero Arphaxat genuit Salay ^c.] Ab hoc Heber et 
Abraham et populus ex eo natus, ut praefati sumus, He- 
brseus cognominatur. 

Natique sunt Heber filii duOy §- 0 .] Divisionem terrae earn 
dicit, quae in confusione linguarum facta est. Vocavit 
filium Faleg, id est, Divisionem, ut perpetuam in hoc 
posteris suis memoriam suae devotionis relinqueret, quia 
nimirum divisis ob superbiam linguis perfidorum, ipse 
merito fidei primitivam generis humani loquelam serva- 
verit. 

Qid Jectan genuit Helmodady ^cJ\ Omnes Isti filii Jectan. 
Harum gentium posteriora nomina Hieronymus se inve- 
nire non potuisse testatur. Sed usque in praesens/^ in- 
quit, quia procul a nobis sunt, vel ita vocantur, ut primum: 
vel quae immutata sunt ignorantur/^ Legimus autem supra 
quia Fison unus de quatuor paradisi fluminibus, quern 
nostri Gangen vocant, et esse in India non dubitatur, cir- 
cumeat omnem terram Evilath ; quae videlicet terra ab 
hoc Evila nomen accepisse videtur. Narrat enim eum 
Josephus cum fratribus suis a fluvio Coephere omnem 
Indiae regionem, quae vocatur Hieira possedisse, sed et 
Verba dierum narrant, quia send Salomonis per mare 
rubrum abierunt in Ophir, et adtulerunt inde aurum, et 
ligna thina, et gemmas pretiosissimas, quae esse Indiae 
regio, et ab Ophir filio Jectan vocabulum traxisse cre- 
dibile est. 

Omnes isix filii Jectan^ ^c.] Diximus supra quia Sem 
primogenitus Noe credentes ex antiquo Dei populo, Jafeth 
credentes ex gentibus significet ; Cham verecundiam patris 
deridens, et ob hoc maledictus, illam ejusdem populi par- 
tem insinuet, quae velut in medio remanens, nec prius cum 
suis contribulibus, nec postmodum voluit cum gentibus 
fidei socius existere. Horum ergo figuris et loca habita- 
tionum aptissime congruimt ; filii quippe Heber qui prae- 
eminentissimus posterorum Sem ostenditur, habitationem 
de Messa usque ad montem Orientalem, qui vocatur Sephar, 
extendisse perhibentur. Messa est autem Indiae regio quae 
interpretata dicitur Elatio, quae non vituperabilem ac super- 
barn, sed illam magis extollentiam mentis significat, ad quam 
nos hortatur Apostolus dicens: Si consurrexistis cum Christo, 
quae sursum sunt quaerite, &c. (Colos. iii. 1.) Mons vero 
Orientalis quis, nisi ille est, de quo Esaias dicit : Venite, 
ascendamus ad montem Domini, et ad domum Dei Jacob? 
qui recte mons vocatur, quia omnes ad se ascendentes 
ab infimorum appetitu ad coelestia desideranda sustollit. 
Recte Orientalis mons, quia cunctis ad se confiuentibus 
exortum verae lucis aperit. Recte etiam Sephar, id est. 

Liber cognominatur. Ipse est enim liber vitae, in quo 
sunt omnes thesauri sapientiae et scientiae absconditi, in 
quo electorum omnium nomina conscripta sunt. Facta est 
ergo habitatio filiorum J ectan, qui interpretatur Parvulus, 
de Messa, id est, Elatione pergentibus usque ad montem 
Orientalem, qui vocatur Liber: quia sancti quique pri- 
orum justorum humilitatem sequentes, de quibus dicitur, 
Custodiens parvulos Dominus, in principio religiosae con- 
versationis mentem a terrenis contagiis sublevant, ut ad 
videndam aetemi Solis claritatem ascendere mereantur, et 
de ipso libro vitae, qui est Dominus Christus, patefactis 
aeternae sapientiae paginis, instrui. Similiter de filiis Jafeth 
quod dicitur ab his divisae sunt insulae gentium in regioni- 
bus suis, nonne manifestissime etiam ipso nomine gentium 
per orbem ecclesias indicat, quae sicut insulae fluctibus 
maris, ita tumidis amarisque seculi procellis continue pul- 
santur, nec tamen superantur : et nunc quidem blandiente 
mundo quasi lenibus labuntur undis, nunc saeviente velut 
in altum elatis adversitatum fluctibus feriuntur; sed in 
suae statu fidei nihilominus invincibiles perdurant? At 
contra filii Cham principium regni habent in Babylone, id 
est, Confusione, quae est in terra Sennaar, id est, fetoris 
eorum : et hoc in campo, quia neque montem contempla- 
tionis, qua supema inquirant, ascendunt reprobi ; neque 
tranquillitatem intellectualium adeunt insularum, per quam 
labentis saeculi curas altiori animi libertate transcendant : 
sed in concupiscentiis tantum terrestribus efFrenata gau- 
dent petulantia circumferri : quo nimirum principio con- 
dignus sequitur finis, dum dicitur, quia facti sunt termini 
Canaan venientibus a Sydone Geraram usque Gazam 
donee ingrediaris Sodomam et Gomorram, et Adamam, et 
Seboim usque Laesa Sidon quippe Venatio moeroris dici- 
tur: quia non alia hoc in loco debet intelligi quam ea 
per quam hostis antiquus animas venatur ad interitum : 
unde merito Venatio mceroris vocatur, quia omnes quos 
ceperit, aetemis doloribus subjicit: qualem Nemrod utique 
Gigans, qui Robustus Venator contra Dominum appellatur, 

signidcat. De Sodoma et Gomorra et finitimis civitatibus 
nulli dubium quin sempitema impiorum tormenta porten- 
dant. 

HmfamiluB Noe juxta poptdos et nationes masy ^c.] Re* 
censeat diligens lector ex ordine nomina hominum sive 
populorum qui ex tribus filiis nati esse perhibentur, et 
invenientur numero lxx. et unum : xiii. videlicet de 
Jafeth^ XXXI. de Cham, xxvi. de Sem, ex quibus totidem 
gentium linguas et nationes mundum implesse creduntur, 
vel potius Lxxii. ut clarior fama habet, cum aUquis fuerit 
eorum, de quo postmodum duae nationes et populi nasce- 
rentur : nisi forte duo esse Assur, et duos creasse populos 
intelligendi sunt: unus qui de terra Sennaar egressus 
Ninivem aedificavit, et alter dlius Sem : et sic numerus 
LXX. duarum nationum adimpleatur. Neque abs re vide- 
tur quod Dominus ideo lxx. duos ad praedicandum disci- 
pulos miserit, quod tot essent gentes et linguae, quibus 
verbum praedicationis erat committendum : ut sicut prius 
duodecim apostolos elegit propter totidem tribus Israel 
ad fidem vocandas ; ita postmodum septuaginta duos de* 
signaret doctores ad insinuandam gentium universarum 
salvationem, quae eodem essent numero comprehensae. 

IN CAP. XI. Erat autem terra labii umus et sermonum 
eorumdefn.l Quia praeoccupando dixerat filios Noe terram 
secundum cognationes et linguas et regiones in gentibus 
suis divisisse, redit ostendere quomodo fuerint homines 
ab invicem disjuncti : ubi certissime claret, quia genus 
humanum quamdiu Conditori suo debita humilitate servi- 
vit, etiam sibimetipsi pacifica caritate concordavit. At 
ubi contra auctorem cervicem superbiens erexit, mox juste 
punitum, nec ad seipsum pacem habere potuit. Quanta 
autem hominum esse felicitas posset etiam paradiso dejec* 
torum, si vel tunc Creatori suo servire humiliter vellent, 
testatur gratia ejusdem Domini Conditoris ac Redemp* 
toris nostri, qui discipulis sibi fideliter ad hserentibus 
misso de super Spiritu omnium uotitiam tribuit lingua- 

Tum : unde mira immutatione dexterse Excels! factum est, 
ut sicut hie Unguis ob superbiam divisis gentes sunt ab 
invicem toto orbe dispersae ; ita ilUc ob meritum humiU- 
tatis adunata diversitate linguarum, collecti ex omni 
natione quae sub coelo est populi, una et non dispari con- 
fessione ac fide laudes et magnalia Dei resonarent ; meri- 
toque haec civitas, in qua linguae divisae ac gentes sunt 
dispersae^ Babylon^ id est Confusio ; ilia dicitur Hyerusa- 
lem, id est Visio pacis^ in qua adunatis in Dei laudem 
loquelis universarum gentium est facta concordia. Sed 
haec postmodum latius. Interim textum litterae videamus. 

Cumque profidscerentur de Orierdey Apparet ex his 
verbis quia verum etiam primi homines plagam Orientis 
tenuerunt; ideoque hanc caput esse orbis computandam^ 
non solum quia lux siderum inde exoritur, verum etiam 
quia hanc primo genus incoluit humanum : 

Dixiique alter ad proximum suum: Venitey faciamus 
lateres et coquamus eos igniy ^c.] Forte ideo lateribus pro 
saxis et bitumine utebantur pro coemento, quia ilUs in 
regionibus copia lapidum, unde tantum opus compleretur^ 
deerat : vel quia murum lateritium periculo ignium fortius 
obsistere noverant. Fit autem bitumen de arboribus^ fit 
et de terra sive aquis : unde scriptum est in sequentibus 
de terra Sodomorum : VaUis autem sylvestris habebat 
puteos multos bituminis ; et mare Mortuum Greece Lacus 
Asfalti^ id est bituminis appellatur; eo quod bitumen 
supematans soleat in illo coUigi, quo magis videtur muros 
Babylonis fuisse compactos. 

Et dixerunty Venitey faciamus noUs civitatem et turremy 
^c.] Quod ait cujus culmen, non civitatis, sed turris sig- 
nificat; id est arcis quam in editiore loco altiorem ceteris 
moenibus facere disponebant. Mirandum sane qua inten- 
tione et culmen suae turris ad coelum usque adtollere dis- 
ponant, et se nihilominus in universas terras dividendos esse 
perhibeant ; nisi forte ita se per orbem dividere vanissima 
ac superbissima mente cogitabant, ut si forte delectaret 
pertaesos terrenae habitationis^ vel certe si aquae diluvii 

rursum terns ingruerent, per hanc superiora aeria sive 
coeli spatia peterent. 

Descendit autem DominuSj vi videret civitatem et turrem^ 
^c.] Pro filiis Adam, vetus translatio habet filios homi- 
num, hoc est non filii Dei, sed hi qui secundum hominem 
viventes mererentur audire a Domino : Ego dixi, Dii estis, 
et filii Excelsi omnes : vos autem sicut homines morieminL 
Non autem loco movetur Deus qui semper est ubique 
totus, sed descendere dicitur, cum aliquid facit in terra 
quod praeter usitatum naturae cursum mirabiliter factum, 
praesentiam ejus quodammodo ostendit : nec videndo discit 
ad tempus, qui numquam potest aliquid ignorare ; sed ad 
tempus videre et cognoscere dicitur, quod videri et cog- 
nosci facit. Non sic ergo videbatur ilia civitas quomodo 
earn Deus videri fecit, quando sibi quantum displiceret 
ostendit : quamvis possit intelligi Deus ad illam civitatem 
descendisse, quia descenderant angeli ejus, in quibus 
habitat: ut quod adjunctum est et dixit: Ecce unus 
populus et unum labium omnibus, et cetera; ac deinde 
additum: Venite igitur, descendamus, et confundamus 
ibi linguam eorum, recapitulatio sit, demonstrans quern- 
admodum factum sit quod dictum fiierat descendit Domi- 
nus : si enim jam descenderat, quid sibi vult venite de- 
scendamus quod intelligitur angelis dictum nisi quia per 
angelos descenderat, qui in angelis descendentibus erat ? 

Ecce (inquit) unus populus et unum labium omnibus^ ^c.] 
Multa est distantia peccandi inter eos qui ita Dei mandata 
contemnunt, ut aliquos inter se justi semulatores et cul- 
tures habeant ; et inter eos qui omnes unanimo consensu 
mandatis coelestibus contradicunt. Multa item distantia 
inter eos qui ita peccant, verbi gratia tempore adoles- 
centiae, ut postmodum succedente senecta poenitentiam 
admissorum agere disponant; et inter eos qui in malis 
quae faciunt nullum correctionis propositum gerunt. Ut 
ergo monstretur hoc in loco unanimitas peccantium, dicit 
invisibilis arbiter: Ecce unus populus et imum labium 
omnibus ; et propositum non pcenitendi adjungit : Coepe- 

runtque hoc facere, nec desistent a cogitationibus suis, 
donee eas opere compleant ; quibus apte congruit princi- 
pium psalmi tertii decimi, in quo dictum est ; Dixit insi- 
piens in corde suo : Non est Deus, id est, Nemrod artifex 
operis nefandi ; ac deinceps de opiRcibus perditae civitatis : 
Comipti sunt, et abominabiles facti sunt. Haec autem de 
quibus loquimur verba intemus Judex ministris virtu tibus 
incomprehensibili nobis ordine loquitur: cujus loqui ad 
eos est eonim cordibus occulta sua invisibilia ostendere, ut 
quicquid agere debeant, in ipsa contemplatione veritatis 
legant: quasi enim audientibus dicitur, quod videntibus 
inspiratur : unde cum eorum cordibus Deus contra huma- 
nam superbiam animadversionem ultionis infunderet, dicit : 

Venice, descendamus, et confundamus ibi linguam eorumJ] 
Dicitur eis qui aderant Venite, quia nimirum hoc ipsum 
numquam a divina contemplatione decrescere, in divina 
contemplatione semper adcrescere est ; et numquam corde 
recedere, quasi quodam stabili motu est semper venire. 
Quibus et dicit : Descendamus et confundamus ibi linguam 
eorum. Ascendunt angeli in eo quod Creatorem conspiciunt, 
descendant angeli in eo quod creaturam sese inlicitis erigen- 
tem examine districtionis premunt. Dicere ergo est descen- 
damus et confundamus linguas eorum, in se ipso eis hoc 
quod recte legatur ostendere, et per vim intern® visionis 
eorum mentibus exhibenda judicia occultis motibus inspi- 
rare* Et bene non ait : Venite, et descendentes confundite ; 
sed confundamus ibi linguam eorum: ostendens ita se 
operari per ministros suos, ut sint etiam ipsi co-operatores 
Dei, sicut apostolus dicit : Dei enim sumus co-operarii. 

Cor\fundamu8 (inquit) ibi linguam eorumy ^c.] Merito 
malus punitur affectus, etiam cui non succedit effectus : 
quoniam vero dominatio imperantis in lingua est, ibi est 
damnata superbia, ut non intelligeretur jubens homini, qui 
noluit intelligere ut obediret Deo jubenti. 

Atque ita divisit eos Dominus ex iUo loco in unive^'sas 
terraSy ^c.] Merito confusum est labium in dispersionem, 
quia male conjuraverat in locutionem nefariam : ablata est 

potestas linguae superbis principibus, ne in contemtum Dei 
subditos possent quae coeperant mala docere, sicque judi* 
cium divinae severitatis in adjutorium humanae versum est 
utilitatis^ ut tacendo cessarent ab opere, cui perverse 
loquendo congregati insistebant: ac sic descendente ac 
vidente Domino civitatem elationis, Babylonem^ hoc est 
confusionem appellari contigit : cui contrarium satis civi- 
tas veritatis sicut nomen, ita habet et statum ; dicitur 
enim Hierusalem, id est, Visio pacis, in qua coetum fide- 
lium atque humilium Spiritu Dominus videns, misit gra- 
tiam Spiritus Sancti, qui eis scientiam omnium tribueret 
linguarum, quibus imbuti, omnes qui in diversis erant 
linguis populos ad constructionem ejusdem sanctae civi- 
tatis, id est, ecclesiae .Christi, unanimam convocarent; 
quique humiliter auditum veritati adposuerant, subli- 
miter ora ad praedicandam toto orbi scientiam veri- 
tatis aperirent. Notandum autem quod scriptura dicit 
quidem, dispersis per orbem structoribus, cessatum ab 
aedidcatione civitatis; non tamen dicit ab inhabitatione 
ejus fuisse cessatum : unde colligendum videtur, aliis inde 
descendentibus, et a structura cessantibus, Nemrod operis* 
auctorem cum sua domo ibidem ac familia remansisse, 
donee progenito ex sua stirpe pro majore et in hac poten- 
tius regnare et alias regno suo posset addere civitates. 
Neque enim, ni fallor, aliter intelligi sinit quod supra dic- 
tum de illo est: Fuit autem principium regni ejus Baby- 
lon, et Arach, et Achad, et Chalanne in terra Sennaar: 
quamvis eamdem urbem Babyloniam postea Ninus vel 
Semiramis conjux illius majorem ex tempore et augustio- 
rem reddidisse ferantur ; unde est illud poetse quod dicitur 
olim coctilibus muris cinxisse Semiramis Urbem : et prae- 
cipue Nabugodonosor de spoliis Hyerosolymorum ejus 
omamenta accumulans : unde ipse superbiens dixit : 
Nonne haec est Babylon magna, quam ego aedificavi in 
domum regni, in robore fortitudinis meae, et in gloria 
decoris mei? de cujus magnitudine ac decore Hieronymus 
ita narrat : Babylonem fuisse potentissimam, et in cam- 

pestribus per quadrum sitam^ ab angulo usque ad angulum 
muri XVI. millia tenuisse passuum^ id est, simul per cir- 
cuitum Lxiii. refert Herodotus, et multi alii qui Grsecas 
bistorias conscripserunt. Arx autem, id est, capitolium 
illius orbis est turris quae post diluvium aedificata, quatuor 
millia passuum tenere dicitur.^’ Horosius in suis historiis 
ejusdem ita meminit : Haec campi planitie undique con* 
spicua, natura loci laetissima, castrorum facie moenibus 
paribus per quadrum disposita, murorum ejus, vix credi- 
bili relatu, firmitaa et magnitude, id est, latitudine cubi- 
torum quinquaginta, altitudine quater tanta: ceterum 
ambitus ejus quadringentis lxxx. stadiis circumvenit, 
mums coctili latere atque interfuse bitumine compactus, 
fossa extrinsecus late patens, vice amnis circumfluit. A 
fronte muromm centum portae aereae : ipsa autem latitude 
in consummatione pinnarum ex utroque latere habitaculis 
defensorum, atque dispositis media intercapedine sui qua- 
drigas capit. Domus intrinsecus quater geminae habita- 
tionis minaci proceritate mirabiles.^^ Quia vero juxta 
spiritualem sensum Babylon est diaboli civitas, hoc est 
reproba hominum multitude universa, stmetores Baby* 
Ionise qui sunt nisi magistri erromm, qui vel contrarium 
veritati cultum divinitatis introducunt, vel agnitam fidem 
veritatis malis actibus sive verbis impugnant. 

IN CAP. XL Er(U autem omnis terra labii uniusy ^c.] 
Quamdiu homines in Oriente permansemnt: at ubi ab 
Oriente pedes movemnt, mox propter verba sive opera 
superbiae, et ab invicem disjuncti, et a suo sunt Creatore 
longius expulsi. Orientis plaga unde mundus ortu side- 
ram lumen accipere solet, ipsum recte significat qui ait : 
Ego sum lux mundi; qui sequitur me, non ambulat in 
tenebris, sed habebit lumen vitae : in quo quamdiu manent 
homines, unius sunt labii et vocis ejusdem : quia nimiram 
una est confessio fidei, eadem castitas actionis, communis 
caritas et spes aeternoram : quia omnes qui in Christo per- 
severant, inlustrantur. At qui a contemplatione verae 

lucis recedunt^ nec cum Domino pacem habere, nec ad se 
invicem possunt : quia non sicut una fidei, ita etiam una 
eademque infidelitatis est norma ; sed unus Dominus, una 
fides, unum baptisma, unus Deus, in quo electorum salus 
est: multi autem domini reproborum, diversi anfractus 
perfidiae, diversa pollutionum volutabra, diversi sunt dii 
gentium, quibus ad unum damnationis interitum omnes 
miseri pertrahuntur : quod bene utriusque illius civitatis 
figura significavit, cum divisis in Babylonia linguis, nemo 
vocem proximi sui posset agnoscere. Porro in Hierusalem 
sociatis per gratiam Spiritus Sancti Unguis, Udeles etiam 
exterorum omnium qui advenerant vocem intelUgerent et 
in una omnes compage caritatis ac fidei eumdem Deum ac 
Dominum conlaudarent. Profecti de Oriente invenerunt 
campum in quo habitarent, quia recedentes a luce justitiae 
reprobi, latas seculi vias sibimetipsi, in quibus fluxa mente 
manerent, invenerunt; et hoc in foetore vitiorum cama- 
lium. Sennaar namque, ut diximus, Foetor eorum inter- 
pretatur : Et quid per terram Sennaar, nisi putrida con- 
cupiscentia carnaUs socordiae exprimitur, in qua quicum- 
que habitare, id est, secura et fixa intentione perdurare 
non devitant, mox augescente nequitia, etiam proximos ad 
injuriam Conditoris atque opera nefanda provocant. Se- 
quitur enim quia dixit alter ad proximum suum : Venite, 
faciamus nobis lateres, et coquamus eos igni. Accendunt 
ergo se alterutrum ad lateres faciendos, quibus civitatem 
Nemrod in campo Sennaar condant; quia nimirum omnis 
impiorum multitude lutulentis, sordidis ac terrenis operi- 
bus diabolo servit, et ei civitatem non aUam quam seipsos 
male vivendo cedificant : at contra civitas Hierusalem, in 
qua David et Salomon, manu fortis scilicet et pacificus 
regnat, non de latere, sed de lapide ; non in campo, sed 
in monte construitur, dicente ad eum Rege ipsius : Ecce 
ego stemam per ordinem lapides tuos, et fundabo te in 
sapphyris ; et de qua propheta : Mons Sion, latei-a Aqui- 
lonis civitas Regis magni: quia videlicet civitas diaboli 
profugi utique transgressores et tyranni, quod Nemrod 

vocabulum sonat, hoc est universa reprobonim multitudo^ 
per fluxam comiptionem vitae praesentis vagabunda ober- 
rat, £cclesia autem civitas nimirum Christi, de vivis aedi- 
ficatur lapidibus, hoc est animabus fide atque operatione 
robustls, qualibus sapiens eius Architectus cum de rege 
illius loqueretur, aiebat: Ad quern accedentes lapidem 
vivum, ab hominibus quidem reprobatum, a Deo autem 
electum, et honorificatum ; et ipsi tamquam lapides vivi 
superaedificamini : neque hoc in campo Sennaar^ sed in 
monte sancto Domini : quia non se in infirmis camalium 
rerum voluptatibus relaxare, sed ad supema potius desi- 
deria electi stringere atque exaltare contendunt: unde 
dicunt quia conversatio nostra in coelis est. Quod autem 
lutum in lateres formant, quae aequis per quadrum late- 
ribus fieri solent, unde et nomen accipiunt, compositionem 
et omatum eloquentiae secularis ostendit, per quam civitas 
superba diaboli, sive in philosophia fallaci, seu in haeretica 
versutia, multum ad tempus videtur erigi ; sed in examine 
districti judicis quam sit damnabilis et confusione digna 
patebit. 

Chquebant lateres quosfecerant igvi.'] Videlicet illo de 
quo dictum est omnes adulterantes velut clibanus corda 
eorum ; et de quo Esaias : Ecce vos omnes accendentes 
ignem^ accincti flammis ambulate in lumine ignis vestri et 
in flammis quas succendistis. Ignis quippe iste amor est 
vitiorum et cupido favoris humani, quo nimirum igne in- 
venta semel dogmata falsitatis stidti deceptorum magistri 
confirmare et in tantum obdurare satagunt, ne ullo veri- 
tatis ac doctrinse coelestis possint certamine superari : sed 
nihilominus vincente militia veritatis, ut scriptiura ait, Ceci- 
dit, cecidit Babylon magna, duplici nimirum casu, et in prae- 
senti dejecta per manifestationem veritatis, et in future 
damnanda per sententiam ultimae severitatis. Hujusmodi 
chritates quondam in iEgypto plebs Israelitica de luto et 
latere faciebat, quia et ipsa necdum legis auditu erudita, 
vitiis atque erroribus serviebat, et eorum quoque figuram 
in suis operibua exprimebat, qui obscuris adhuc immun- 

dorum spirituum, quibus duris adhuc iEgyptiorum impe- 
riis mancipati^ nullam adquirendae patriae coelestis fidem 
spemve habere didicerunt; ideoque mundi hujus solum 
inlecebris adhaerere ac subdi noverunt. Bitumen vero 
quo structores Babyloniae utebantur pro caemento, quod 
de terra vel puteis adsumebatur, intentionem nimirum ter- 
renae et infimae voluptatis ostendit^ qua homines hujus 
seculi cuncta sua opera muniunt, ut pote qui nulla super- 
norum bonorum spe sive cognitione se ad appetenda ea 
quae in coelis sunt gaudia suspendant^ et propterea omne 
quod agunt temporalis oblectationis sive favoris gratia 
gerunt: cui contra bene templum Domini caementarii 
fecisse leguntur : caementum quippe de lapidibus incensis 
atque in cinerem versis conficitur, quibus ex igne agitur^ 
ut qui prius singuli viritim firmi ac fortes extiterant, post- 
modum cum additamento candoris emolliti^ et sibi ad in- 
vicem infusa aqua melius connect! sunt, et positos in muro 
lapides possint alios connectere, ipsi quoque non multo 
post recipientes melius firmitatem, quam parumper ami- 
sisse videbantur. Qui ergo in caemento, nisi hi debent 
accipi qui sedulo tribulationum temporalium fomace de- 
cocti, prius in seipsis omnem vitiorum obscuritatem virtu- 
tum candore mutarunt, dicentes suo Creator!: Lavabis 
me et super nivem dealbabor, deinde etiam proximos suis 
exhortationibus sive exemplis candificare atque copula 
dilectionis alterutrum nectere student? de quibus recte 
dicatur : Beat! pacific!, quoniam filii Dei vocabuntur : qui 
quo magis tribulationum flamma humiliati moUescunt, eo 
fortiores ad confirmanda et continenda in tribulationibus 
proximorum corda existant. Quod etiam templum de 
lapide albo construitur, dicente David ad Salomonem cum 
ei impensas daret, ac mensuras tempi! faciendi ostenderet ; 
sed et marmor parium abundantissime prseparavit: quia 
nimirum ecclesia Christ! de fortibus fide et actione fulgidis 
animabus colligitur electorum. Marmor quippe insulae 
Pariae validae virtutis et candid! constat esse colons ; sed 
hujus materiae structores, Babyloniae copiam, sive curam 

non habentes^ bitumine puteonim suos lateres congluti- 
nant : quia candorem innocentiae^ robur fidei, concordiam 
fratemitatis, disputationum argumentis munire conantur. 

Vemte^ (inquit,) faciamus nobis civitatem et turrem^ ^c.] 
Faciunt sibi civitatem mali doctores, cum relicta civitate 
coelesti, cujus artifex et conditor Deus est, id est, sancta 
ecclesia, propria sibi conventicula colligunt. Faciunt sibi 
civitatem omnes reprobi, cum neglecto praesidio praecep- 
torum Dei, sensus ac desideria sui cordis in agendis sive 
loquendis, quae ipsoslibet sequuntur. iEdificant civitatem 
Babyloniam, cum opera confusione digna faciunt : faciunt 
et turrem cujus culmen ascendat in ccelum, cum etiam in 
sui Conditoris injuriam impias exerunt linguas, cum juxta 
Psalmistae vocem, iniquitatem in Excelsum loquuntur, cum 
ponunt in coelum os suum ; quod gentiles faciunt, multos 
deos colendo, haeretici fidem unius Dei erroribus polluendo, 
Judaei Filium Dei Christum negando, falsi Catholici fidem 
malis operibus sive schismatibus rectam profanando : qui- 
bus omnibus convenit illud Psalmistae ad Dominum : Su- 
perbia eorum qui te odenmt ascendit semper, ad te, id est, 
in memoriam tui justi examinis. Ascendente autem su* 
perbia pravorum quasi culmine turris nefandae ad coelum, 
aequum est ut Conditor coeli descendens destruat unanima 
coepta malignorum, et hoc eis primum beneficii conferat, 
ne valentes implere manus eorum quod coeperant, gravius 
in aetemum damnentur; deinde ut etiam inter se scissa 
noxia conspiratione diffidentes, minus bonis noceant. Hoc 
autem semel fecit per se ipsum descendens de coelo Domi-- 
nus : hoc quotidie per praedicatores suos in ecclesia facit : 
confundit enim linguas superbientium Judaeorum,qui con^ 
tra gratiam evangelii, quam praedicabat, unanimo omnes 
consensu et quasi omnes uno labio rebellant; eosque ab 
impiis conatibus retardans, totum dispersit in orbem. 
Praecipitat et dividit per doctores catholicos linguas haere- 
ticorum, et eos ab invicem dissocians, ne contra ecclesiam 
suam portas inferi erigere possint, prohibet. Nulla est 
enim haeresis, quae non ab aliis haereticis impugnetur; 

nulla philosophise secularis secta ; quae ab aliis aeque 
stultae philosophise sectis mendacii redarguatur; sicque 
fit ut dum inter se alterutrum confusas habent linguas 
reprobi^ ita ut nemo vocem proximi sui idem sapiendo 
cognoscat^ et sibi nomen Babyloniae^ id est confusionis 
congruere probent, et visionera pacis in qua ecclesia 
gloriatur, minus laedant. Constat enim quia quanto ne- 
quam doctores sive operarii mali ab invicem diffidente 
animo secemuntur, tanto magis ecclesiae colligendae spa- 
tium tribuunt. 

H<b generationea Serriy ^c.] Destructa fabrica Babylo- 
niae, festinat scriptura, enumeratis generationibus secundae 
mundi aetatis, (prima enim usque ad Noe ac diluvium cu- 
currerat) pervenire ad Abraham patriarcham tertiae aetatis, 
immo omnium gentium; per cujus fidem et obedientiam 
nova denuo civitatis sanctae fundamenta jacerentur, et in 
cujus semine dispersio gentium ad unam confessionem ac 
fidem divini cultus rediret. Quod vero numerus cente- 
narius, qui de sinistra transfertur in dexteram, magnam 
perfectionem sive bonae actionis seu spei aut vitae coelestis 
solet insinuare; apte Sem filius benedictionis centesimo 
vitae anno genuit filium, cujus stirps ab Heber atque ad 
Abraham perveniret ; qui et ipse Abraham ejusdem gratia 
sacramenti centesimo suae aetatis anno genuit Isaac filium 
promissionis, in cujus exemplum nos filii promissionis facti, 
quasi ad dexteram Judicis nostri interim per spem positi, 
per bona opera benedictionem vitae coelestis expectamus : 
nam duo filii, quos ante centesimum annum Sem genuit, 
yEIam et Assur, ut supra lectum est, extra semen samctum 
positi, et quasi in laeva adhuc manu retenti, terrenae adhuc 
potius civitatis, id est, mundi hujus, ex se cives creaverunt. 
Unus quippe iElamitarum id est Persarum, alter progenitor 
Assyriorum extitit. Sed magna nobis secundum litteram 
quaestio nascitur, quomodo sed biennio post diluvium cen- 
tum esse annorum dicatur, cum supra quingentesimo anno 
Noe natus asseritur, et sexcentesimo ejusdem Noe anno 
diluvium venisse legitur. Si enim quingentesimo anno sui 

patris natus est^ utique eo sexcentos annos habente quando 
diluvium venit, ipse centenarius fuit^ ideoque biennio post 
diluvium duos et centum habebat annos aetatis. Ut ergo 
numerus temporum sibimetipsi non repugnet, intelligen- 
dum est aut Noe duo plus quam quingentos babuisse 
annos quando natus est Sem^ aut duo minus ad sexcentos 
quando venit diluvium^ aut Sem babuisse centum et duos 
quando natus est Arfaxat. Solet enim sic loqui scriptura 
nonnumquam^ ut etsi modicum supersit vel desit^ plenarium 
tamen et perfectum in compute numerum sonet. Videtur 
autem verisimillimum, ut mea fert suspicion quia cum natus 
esset Sem^ duos super quingentos annos babuerit Noe : 
neque enim falsum dixit scriptura, quod quingentos annos 
babuerit, etiamsi quingentos et duos babuit : quia nimirum 
minor numerus intra majorem continetur. Nam et ipsa 
scriptura multum libere se locutam eo loci significavit, cum 
diceret Noe quingentos babentem annos genuisse fibos tres, 
Sem, Cbam, et Jafetb; cum nulli sit dubium, quod uno 
eodemque anno unus vir de una conjuge tres filios gene- 
rare non possit: quod ideo forte sacrae scriptor bistoriae 
dibgentius boc loco curavit explicare, dicendo Sem biennio 
post diluvium centum fuisse annorum, quia se meminit 
annum nativitatis ejus quasi negligentius adnotasse. 

Vixitque Sem postqiiam genuit Arfaxat quingentos annoSy 
^c.] Nusquam in tota bac serie generationum additur, sicut 
in ea quae diluvium praecessit aetate, et mortuus est ; quia 
nemo erat in tota bac complexione nascentium, de quo 
a ceteris excepto dici posset, sicut ibi de Enoch, ambulavit- 
que cum Deo, et non apparuit, quia tulit eum Deus. 

Porro Arfaxat vixit triginta quinque annos y ^c.] In hoc 
loco septuaginta Interpretes unam generationem plusquam 
Hebraica veritas posuere, dicentes quod Arfaxat cum esset 
annorum centum triginta quinque genuit Cainan : qui cum 
centum triginta annorum bierit, genuerit ipse Sale : quorum 
translationem Evangelista Lucas hoc in loco videtur esse 
secutus. Verum chronographi Graecorum hac comperta 
distantia, generationum quidem seriem ad auctoritatem 

Hebraicam^ ablato Cainan^ emendarunt: nec tamen nu- 
merum annorum in generationibus, quas cum Hebrais 
codicibus habuere communes^ ad eorum auctoritatem emen- 
dare curarunt : sed propriam secuti auctoritatem, dederunt 
huic setati quae a diluvio tendit ad Abraham annorum 
summam; minorem quidem lxx. Translatorum editione 
annis centum triginta, sed Hebraica veritate annis sex- 
centis et quinquaginta majorem. 

Sale qaoque vixit triginta anms^ Septuaginta Inter- 
pretes habent centum triginta. 

Vixit autem Heber triginta quatuor annis, ^c.] Septua- 
ginta Interpretes habent centum triginta quatuor. 

Vixit veto Faleg triginta annis, ^c.] Septuaginta Inter- 
pretes habent centum triginta. 

Vixit autem Reu triginta duobus annis, ^c.] Septuaginta 
Interpretes habent centum triginta duos. 

Vixit vero Sarug triginta annis, fycJ] Septuaginta Inter- 
pretes habent centum triginta. 

Vixit autem Nachor xxix. annis, Septuaginta Inter- 
pretes habent lxxix. 

Vixitque Thare septuaginta annis, ^c.] Septuaginta In- 
terpretes in hac sola generatione nihil a veritate differunt 
Hebraica. Et hue usque secunda mundi aetas pertingit, 
habens juxta Hebraicam veritatem annos cxcii., juxta 
Septuaginta Interpretes mille septuaginta duos, juxta vero 
statuta chronographorum dccccxlii. Ita autem dicitur 
Thare cum annis septuaginta vixisset genuisse Abram et 
Nachor et Aran, sicut ante diluvium Noe tres filios, ciun 
esset annorum quingentorum, genuisse narratur; cum unus 
vir de una conjuge uno anno tres filios generasse non posset. 
Intelligitur enim, quia septuaginta annorum cum esset, 
genuit Abram, qui nunc Abraham, ac deinde fratres ejus 
tempore sequente ; sed minus curavit scriptura nativitatis 
eorum tempus exprimere, cum sola adnotatio temporis quo 
natus est Abraham ad significantiam aetatis illius expri- 
meret et sufficere posset. 

H(B sunt gefnerationes Thare, Una Thare domns erat, 

de quo natus est Abraham, in qua unius veri Dei cultus ; 
et, quantum credibile est, in qua jam sola etiam Hebrsea 
lingua remanserat, cum et ipse sicut jam manifestior Dei 
populus in iEgypto, ita in Mesopotamia servire diis alienis, 
Hiesu Nave narrante, refertur ; ceteris ex progenie illius 
Heber in linguas paulatim alias et in nationes alias de- 
fluentibus proinde sicut per aquarum diluvium una domus 
Noe remanserat ad reparandum genus humanum, sic in 
diluvio multarum superstitionum per universum mundum 
una remanserat domus Thare, in qua custodita est plantatio 
civitatis Dei. Denique sicut illic enumeratis supra gene- 
rationibus usque ad Noe simul cum an norum numeris, et 
exposita diluvii causa, priusquam Deus inciperet de area 
fabricanda loqui ad Noe, dicitur hae generationes Noe : ita 
et hie enumeratis generationibus a Sem filio Noe usque ad 
Abraham, deinde insignis articulus similiter ponitur, ut 
dicatur hae generationes Thare. Thare genuit Abram et 
Nachor et Aran. Si quidem ibi secundae mundi aetatis, hie 
tertiae patriarcha nascebatur. 

Porro Aran genuit Loth, §*c.] Quod dicit, ante Thare, et 
praesentiam potest et tempus designare ; tempus videlicet, 
quia ante moreretur quam pater suus ; praesentiam vero, 
quia et coram illo, id est, praesente illo, vita excederet. 
Denique quidam codices habent, quia mortuus est ante 
conspectum Thare patris sui. Quod vero dicitur in Ur 
Chaldaeorum, nomen videtur esse loci, in quo sepultus est ; 
cujus hodie, sicut Josephus refert, tumulus ostenditur : ex 
quo videtur magnae alicujus excellentiae vel dignitatis idem 
Aran extitisse. Quia vero apud Hebraeos, Ur dicitur Ignis, 
narrant quod igni Chaldaeorum consumtus sit : quia vide- 
licet Deum verum cum Abraham majore suo fratre cognos- 
cens, ignem quern illi adorabant, adorare ipse respuerit; 
ideoque ambobus in ignem missis a Chaldaeis, ipse flammis 
assumtus ; Abraham vero sublimioris fidei merito sit libe- 
ratus a Domino: unde in sequentibus ad eum loquitur: 
Ego Dominus, qui eduxi te de igne Chaldaeorum ; et hujus 
gratia dissensionis Abraham quamvis ignem evaserit, apud 

Chaldseos tamen habitare nequiverit ; sed cum sua cogna- 
tione sit a parente aliam translatus in terram : quibus 
concordant verba Achior ducis omnium Moabitarum et 
Ammonitarum, qui quasi vir inclytus^ quae in vicina et 
cognata sibi gente^ immo de qua ipse ortus est^ facta 
fuerant ignorare non potuit : ait enim^ loquens de populo 
Israel ad Holofemem principem militias Assyriorum : Po- 
pulus iste ex progenie Chaldaeorum est : hie primum 
habitavit in Mesopotamia^ quoniam noluerunt sequi deos 
patrum suorum qui erant in terra Chaldaeorum. Dese- 
rentes itaque cerimonias patrum suorum^ quae in multi- 
tudine deorum erant^ unum Deum coeli coluerunt^ qui et 
praecepit eis ut exirent inde^ et habitarent in Haram. 

DuxerurU autem Abram et Nachor uxores, §*c.] Dicunt 
majores nostri Jesebam hanc ipsam esse Saram uxorem 
Abrahae^ quia videlicet iidem fratres germani Abraham et 
Nachor duas sorores filias Aran uxores habuerint. Quod 
si ita est^ non potest Aran pater earumdem idem intelligi 
qui fuit frater junior Abrahae et Nachor, sed alter ejusdem 
nominis homo. Constat enim quia Abraham decern solum 
annis Saram conjugem suam praecessit, dicente ipso coram 
Domino, Putas ne centenario nascetur filius, et Sara nona- 
genaria pariet filium? Et quomodo frater ejus junior 
potuit habere filiam, quae illo decern annis minor esset, se 
autem ipso septem aut non amplius quam octo ? 

Erat autem Sarai eterilis, ^c.] Divinae providentiae con- 
silio gestum est, ut sterilis esset in adolescentia, quatenus 
in senectute filium promissionis generans, Ecclesiae sanctae 
typum insinuaret, cui dicitur, Laetare sterilis quae non paris, 
et cetera. Decebat enim, ut quae in figuram unicae fidei 
ac spei nostrae unum erat filium de promissione paritura, 
non hunc in Chaldaea, non in Mesopotamia, sed in terra 
promissionis generaret. 

Tulit itaque Thare Abram filium suum^ ^c.] Vetus trans- 
latio babel, quia eduxit eos de regione Chaldaeorum, quod 
nullam omnino quaestionem habet. Quod vero juxta 
Hebraicam veritatem dicitur, quia eduxit eos de Ur, id est. 

de igne vel incendio Chaldaeorum^ potest ita recte intelligi^ 
quod eduxerit eos de ilia regione ubi ignis colebatur, pro 
eo ut diceretur, Eduxit eos de idololatria Chaldaeorum. 
Quod vero dicitur, ut irent in terrain Chanaan^ statimque 
subjungitur, 

Veneruntque usque Haran, §•(?.] Propositum mentis Thare 
ostendit, quia cogitabat quidem cum a Chaldaeis profu- 
geret, ire in terram Chanaan : sed cum Haran perveniens, 
opportunam in ea sibi suisque ac tutam a Chaldaeorum 
insecutione sedem reperit^ ulterius terram Chanaan ad 
peregrinandum invisere supersedit, sed in civitate ad quam 
penrenerat ad mortem usque pertransiit: ita ut ne filio 
quidem Abraham ac nepote Loth inde ad praeceptum 
Domini exeuntibus, ipse ex ea pedem movere curaret. 
Nam quod dicitur ibidem^ cum habuerit ducentos et quin- 
que annos^ esse defunctus^ longo post abscessionem eorum 
tempore factum esse constat. Si quidem Abraham^ qui 
septuagenario patre natus est^ septuaginta quinque erat 
annorum, cum exiret de Haran^ qui sunt anni centum 
quadraginta quinque. Hac ergo aetate patris exivit de 
Haran^ sexaginta videlicet ante obitum illius annis. Sed 
scriptura mortem Thare ante abscessum Abrabae praeoccu- 
pando adventui ipsius et habitationi in Haran conjunxit^ 
ut deinceps ex quo coepisset liberum narrandi de Abraham 
et Loth spatium haberet. Haran autem civitas est Meso- 
potamiae trans Edissam, quae usque hodie Charra dicitur^ 
apud Romanos Crassi consulis interitu, apud nos Patri- 
archarum habitatione insignis ; quae etiam in libro sancti pa- 
tris Tobiae hospitio Raphael is archangeli nobilitata refertur. 

IN CAP. XII. Dixit autem Dominus ad Abram : Egre^ 
dere de terra tua, ^c.] Quia distincte loquens Dominus, 
terram, cognationem et domum patris dicit ; terra Abrahae 
est intelligenda in regione Chaldaeorum, unde jam reces- 
serat : cognatio ejus, frater Nachor cum familia sua, quam 
jam relinquerat : Domus patris, in qua tunc manebat in 
Haran. Quomodo ergo time cum domo patris de terra 

quoque et cognatione^ de qua jam egressus esse videbatur, 
nunc exire jubetur? Nisi forte intelligendum quod eo 
proposito^ ut supra jam diximus, de terra et de cognatione 
sua cum parente exierat, ut ad banc, reconciliatis Chal- 
daeis^ sevo sequente rediret : cui nunc a Domino prsecipitur^ 
ut a repetenda Chaldsea propositum mentis avertat, nec non 
et ab inhabitatione Mesopotamiae mentem simul et corpus 
auferat, relictaque terra in qua civitas superbiae facta, ac 
Domino judicante confusa est, veniret in terram, in qua 
gratiam supemae benedictionis acciperet, novamque ex se 
ac meliorem progeniem fidei et obedientiae suae merito 
procrearet. Quod enim ait, faciamque te in gentem mag- 
nam, ad populum Israel proprie pertinet. Nam de aliarum 
generatione nationum quae de illo similiter erant oriturae, 
Ismahelitarum videlicet, Idumaeorum, et eorum qui de 
Chettura secunda ejus post Sarram conjuge erant nascituri 
populorum, dicit in sequentibus ad eum: Faciamque te 
crescere vehementissime, et ponam in gentibus, atque in 
te benedicentur universae cognationes terrae, Haec est 
major superiore ac longe praestantior promissio benedic- 
tionis. Ilia enim terrena, haec coelestis est : quia nimirum 
ilia propagationem camalis Israel, ista spiritualis signi- 
ficat: ilia populi ejus qui de eo secundum camem natus 
est, haec ejus qui de universis cognationibus terrae in 
Christo salvatur, in quibus sunt et illi quicumque ex eo 
secundum camem nati, etiam pietatem fidei ejus imitari 
voluerunt: quibus omnibus dicit Apostolus Paulus: Si 
autem vos Christi, ergo Abrahae semen estis. Quod ergo 
ait : atque in te benedicentur universae cognationes terrae, 
tale est ac si diceret, et in semine tuo benedicentur familiae 
terrae : ut enim Apostoli verbis loquar, in Imnbis Abrahae 
erat Maria jam tunc, de qua nascitums erat Christus, 
quando haec dicebantur ad eum. Et mira supemae dis- 
pensatio severitatis ac pietatis. Convenientes enim ad 
opus superbum homines, plurimi dividi ab invicem per 
diversas linguas et cognationes memerunt: relinquens 
vero provinciam illam unus, ct sponte ad imperium Do- 

mini exulans, omnes in se gentes, quae in variis erant pro- 
vit^ciis ac linguis divisae, communi benedictione recolli- 
gendas audivit. Notandum sane quod licet a nativitate 
Abrahae tertia aetas mundi computari soleat, hoc tamen 
oraculo Domini ad Abraham specialiter secundum ipsam 
sufficientiam rerum, tertiae aetatis sunt consecrata primor- 
dia : siquidem tunc semen sanctum a nationibus secretum, 
et nasciturus ex eo Salvator omnium gentium praedictus 
est : usque ad hoc enim tempus fideles et justi omnes ilia 
vitae moralis scientia utebantur, quam vel natura duce 
noverant, vel parentum doctrina originaliter traxerunt: 
nunc autem cognitionem per operam etiam venturi in 
came Salvatoris, in quo esset benedictio et salus omnibus 
sanctis ventura, et bis videlicet qui Incamationem ejus 
prius nascendo praecederent, et nobis qui posterius nati 
per nomen ejusdem Domini Jesu, ut Petrus ait, credimus 
salvari quemadmodum et illi. 

Egresms est itagv^ Abramy §*c.] Claret ex hoc numero 
annorum Abrahae, quia vivente adhuc patre, ut supra ex- 
positum est, de Haran exierat. Numerus autem ille sep- 
tuaginta et quinque annorum mysticus esse non est dubi- 
tandum, dum in eo et ipse promissionem divinae bene- 
dictionis accepit, et Isaac filium ejusdem benedictionis 
heredem reliquit moriens: de quo ut breviter dicamus, 
septuaginta quia septies deni sunt, perfectionem bonae 
designant actionis, cum mandata decalogi per gratiam 
Spiritus Sancti, quae septiformis a propheta describitur, 
implemus : quibus quinque superadjiciuntur, ut in cunc- 
tis nostri corporis sensibus eadem divina praecepta ju- 
vante Spiritus gratia faciamus. Septuaginta et quinque 
annorum erat Abram quando ad praeceptum sive ad pro- 
missa Domini exiens de Haran, terram repromissionis 
intravit ; ut ostenderetur quia et ipse per auxilium Spiritus, 
anathematizatis erroribus Babyloniae conversationis, Dei 
praecepta servaret ; et hoc in omni quod, vel vivendo, vel 
audiendo, vel gustando, vel tangendo gerebat, ne quid 
prorsus in suo corpora esset, quod non obedientiae praecep- 

torum coelestium dono Spiritus ipsius inlustratus et ad- 
jutus impenderet^ et omnibus quoque eisdem promissionis 
heredibus simili ordine vitam ducendam esse signaret. 
Nam et hoc quod ille jussus exiit de terra^ et cognatione, 
et de domo patris sui, universis promissionis ipsius filiis, in 
quibus et nos sumus, constat imitandum. Egredimur 
quippe de terra nostra^ cum camis voluptates abdicamus ; 
de cognatione nostra^ cum vitiis omnibus cum quibus nati 
sumus^ in quantum hominibus possibile est^ nos exuere 
studemus; de domo patris nostri, cum ipsum mundum 
relinquere cum principe suo diabolo vitee coelestis amore 
contendimus. Omnes enim propter reatum prmvaricationis 
primm filii diaboli nascimur in mundo ; sed per gratiam 
regenerationis quique ad semen Abrahae pertinemus^ filii 
Dei efficimur, dicente nobis^ id est, ecclesiae suae, Patre 
nostro qui est in coelis, Audi, filia,etvide, et inclina aurem 
tuam, et obliviscere populum tuum et domum patris tui : 
unde bene Haran, de qua egressus est Abraham, Ira inter- 
pretatun Chanaan, ad cujus terram invitatur, Mutatus 
sive Negotiator dicitur. Non ergo solus Abraham cum 
fratre Loth egressus est de Haran, ut veniret in terram 
Chanaan, sed et omnes electi qui nati sunt lavacro regene- 
rationis, exeunt profecto de Haran veniuntque in terram 
Chanaan ; sed et omnes electi cum iram primi reatus in 
vitae suae statu, abdicata consuetudine vitiorum, virtutibus 
operam dant, et felicissimo commercio temporalibus insis- 
tunt laboribus, ut aetema praemia consequantur; terrenas 
divitias spemunt, ut possint accipere coelestes; humani 
gaudia regni contemnunt, ut in regno Dei partem habere 
mereantur. Hiec est enim terra quam se Dominus sequa- 
cibus suis monstraturum esse promisit : quia non humanae 
ingenio sapientiae, qua sit actionum bonarum via inceden- 
dum, potest investigari, sed illius est in omnibus ducatus 
expetendus, cui dicit Psalmista : Tenuisti manum dexteram 
meam, et in voluntate tua deduxisti me, et cum gloria 
adsumsisti me. 

Tulit Hague Sarai uxorem euatn^ Quod dudt, animas 

quas fecerant pro eo positum est, ut diceret filios quos 
genuerant. Solet enim in scripturis homo aliquando 
animae solius, aliquando camis nomine solius indicarL 
Animae, sicut dictum est: anima quse peccaverit, ipsa 
morietur ; carnis, ut in Psalmo : ad te omnis caro veniet, 
cum Deque caro sine anima ad Deum venire, neque sine 
came possit anima peccare ; sed propter imam partem 
totus homo signetur. Neque ex hac sententia quicquam 
habent auxilii qui sicut camem ex came, ita ex anima 
animam acstimant procreari: cum vocabulo animae, ut 
dbdmus, totus homo designetur. Animas autem fecisse, 
id est, animas procreasse in Haran non Abraham et Loth, 
Bed familiae eorum et veraaculi intelligendi sunt: nam 
ipsos patriarchas adhuc absque liberis permansisse sequen- 
tia sacrae historiae testantur. 

Cumque vemsseni in eam^ pertranstvit Abram terram 
usque ad locum Sychem^ ^c.] Supra legitur quia commo- 
rantem adhuc in Haran Abram Dominus allocutus est, 
eumque multiplici benedictione promissa, exinde abire, et 
in terram quam ipse monstraret, venire praecepit: quod 
ubi fecit, et divinis libenter obedivit praeceptis, mox majore 
Dei gratia dignus efficitur ; ita ut non solum allocutione 
ejus, sicut prius, sed et visione frui mereretur. Qui cum 
eadem visione atque allocutione divina cognovisset hanc 
esse terram, quam sibi possidendam promiserat; confes- 
tim earn quasi vir Deo devotus posito altari ei attitulare, 
atque ad offerendas ei victimas consecrare curavit. Vemm 
quia sacra historia mysteriis typicis est plena, notandum 
quod eadem Domini apparitio atque altaris erectio in loco 
Sychem et in convalle inlustri facta esse memoratur, quae 
couvallis inlustris figurate, nisi humilitas intelligenda est ? 
quam vocati a Domino a laboribus et oneribus seculi 
hujus primam inter virtutes habere debemus, dicente ipso : 
Discite a me quia mitis sum et humilis corde, et invenietis 
requiem animabus vestris : jugum enim meum suave est, 
et onus meum leve est. Cujus oneris portationi congruit 
mystice locus Sychem, quia hie cum valle inlustri pariter 

nominatur : Sychem quippe Latine in humeros tranafertur, 
quia nimirum cum humilitate mentis bonorum nos operum 
oportet onera gestanda suscipere : quod cum agere solli- 
cite curamus^ mox Dominicae visitationis et consolationis 
accipere gratiam merebimur^ ut paulatim ad sublimiores 
virtutum gradus valeamus ascendere. Unde recte de pro- 
cessibus itinerum Abrahae quae bonorum operum profectus 
designant, adjungitur : 

Et inde transgrediena ad montem qui erat contra orientem 
Bethel^ ^c.] Post convallem quippe ad montana con- 
scendit ; quia per humilitatem propriae dispectionis ad sub- 
limitatem debemus Deo devotae actionis ascendere. Et 
ibi quoque^ sicut et in convalle^ aedificavit altare Domino, 
ac nomen ejus invocavit, quia et ut humiliemur in con- 
spectu Domini, et ut sublimia virtutum opera faciamus, 
utrumque divinae dignationis est donum : pro utroque illi 
gratiarum laudes debemus offerre. Et quia semper in 
virtutibus esse debet ad altiora progressus, apte subditur : 

Perrexitque Abram vadenSy et ultra progrediens ad meri- 
diem^ Meridiana quippe plaga, unde sol ardentior mun- 
dum inlustrare consuevit, fervorem dilectionis mystice 
demonstrat, qua corda electorum, ne in rerum infimarum 
appetitu ac desideriis torpeant. Sole justitiae desuper, vide- 
licet Christo, inlucente semper accenduntur. Itaque Abra- 
ham videre ac nosse desiderans terram quam accepturus 
erat in possessionem, humana quidem curiositate perrexit, 
vadens et ultra progrediens ad meridiem : mystica autem 
significatione docuit sese ascendentem de virtute in \dr- 
tutem continuum divinae dilectionis, sicut et omnes electos, 
semper agere profectum, donee ipsum videre donetur 
Deum deoi*um in Sion. 

Facta est autem fames in terrUy §*c.] Post accepta pro- 
missa benedictionis, post ingressam terram promissionis, 
post aedificatum in ea altare Domino, post invocatum nomen 
illius,fame tentatur Abraham, et tanta fame, cujus gratia earn 
quam in promissione acceperat, mox ut vidit et adiit, ter- 
ram relinqueret ; sed et Isaac, sed et J acob, ac filii ejus simili 

cogente necessitate eamdem promissionis terrain relinque- 
bant, et sicut Psalmista canit, pertransierunt de gente in 
gentem^ et de regno ad populum alterum : quod non casu^ 
sed supema utique provisione factum esse credendum est, 
ut et ipsi videlicet, et omnes ejusdem promissionis heredes 
intelligerent, ita se divinae benedictionis dona suscepisse, 
ut in hac tamen vita labor sibi et adflictio sustinenda tem- 
poralis, sed in futuro sit requies ac beatitudo expectanda 
perennis, ubi et hoc quoque daretur intelligi, quod ita 
terra Cbanaan in possessionem sit promissa Abrahae ac 
semini ejus, ut haec magis hereditatem patriae coelestis sig- 
nificet, de qua scriptum est : Justi vero hereditate possi- 
debunt terram, et inhabitabunt in seculum seculi super 
earn. Quod de terra hujus seculi quae justis et injustis 
est communis dictum non esse constat, dum et in seculum 
seculi et a justis possidenda narratur. Promittitur ergo 
terra Chanaan Abraham et semini ejus, ac post longum 
laborem iEgyptiae servitutis Jesu duce redditur, ut insi- 
nuetur mystice quia promissa nobis olim patria coelestis 
post adflictionem exilii praesentis sit reddenda per Jesum 
Christum Dominum nostnim. Sed et in eadem terra 
Chanaan filii promissionis numquam a laborando sive 
contra hostes certando cessabant, ut intelligerent, sicut 
praefati sumus, aliam sibi magis patriam post hanc esse 
quaerendam, in qua veraciter benedictione coelesti et requie 
fruentur aetema: cui nimirum dispensationi divinae pro- 
videhtiae congruit etiam hoc quod peregrinans in ^Egypto 
Abraham periclitatus est propter uxorem, sed periclitanti 
ne laederetur divina protectione subventum est, ut videlicet 
patesceret quia non solum generalia mundi mala, ut est 
fames, morbi, capti vitas, justi cum reprobis in hac vita 
Bubituri, verum etiam speciales ab ipsis reprobis essent 
tribulationes passuri, pro quibus tantum omnibus ea quae 
reprobi non norunt praemia in futuro perciperent. Se- 
quitur : 

Cumque prope esset ut ingrederetur ^gypium^ diant Sarai 
uxori su4By §c.] Nihil mentitus est Abraham quia uxorem 

suam dixit sororem. Erat enim et hoc, quia propinqua 
sanguine, sicut etiam Loth eadem propinquitate, cum fira- 
tris ejus esset filius, frater ejus est diet us. Itaque uxorem 
tacuit, non negavit sororem, conjugii tuendam pudicitiam 
committens Deo, et humanas insidias cavens ut homo, 
quoniam si periculum, quantum caveri poterat, non cave- 
ret, magis tentaret Deum, quam speraret in eum. Denique 
factum est quod de Domino praesumsit Abraham, nam 
Pharao rex -^gypti, qui earn sibi uxorem acceperat, gra- 
viter adflictus, marito reddidit : ubi absit ut earn credamus 
alieno concubitu fuisse pollutam, quia multo est credibilius 
hoc Pharaonem facere adflictionibus magnis non fuisse 
permissum. Potest et hoc dici, quod juxta librum Hester 
ubi quaecumque mulierum placuisset regi, sex mensibus 
oleo ungebatur myrtino, et aliis sex quibusdam pigmentis 
et aromatibus utebatur, et tunc demum ingrediebatur ad 
regem. Poterat fieri ut Sarai postquam placuit regi, dum 
per annum ejus ad eum praeparatur introitus, et Abrahae 
Pharao multa donaverat, et Pharao postea sit percussus a 
Domino, ilia adhuc intacta ab ejus concubitu permanente. 

IN CAP. XIII. Aacendit ergo Abram de ASgypio^ ^T^.] 
Australem plagam non iEgypti dicit, sed terrm repromis- 
sionis : neque enim de iEgypto ad austrum fecit iter, quod 
quicumque fecerit, longius a terra repromissionis abscedit : 
sed iEgyptum totam deserens, cujus partem adierat, aus- 
tralem terrae repromissionis plagam, qum proxima erat, 
primum conscendit. Notandum quoque juxta litteram 
quod et supra in ^Egyptum descendisse, et n\mc de 
iEgypto ascendere memoratur Abraham, quia nimirum 
terra iEgypti non solum terrae Chanaan, sed et ceteris 
mundi regionibus jacere perhibetur inferior, sicut e contra 
Sytharum regio aliis terrarum partibus fertur eminere sub- 
limior : quod ex fluminum cursibus in hanc aliunde deflu- 
entium, ex ilia profluentium, facillime potest conjici. Con- 
gruit autem aptissime typicis sensibus, ut terra Chanaan 
altior sit iEgypto, quia haec nimirum promissionem patriae 

coelestis; ilia designat pressuras ac labores vitae praesentis. 
Nam hanc Dominus et promisit et dedit hereditatem 
Israhel populo suo : in Ula vero et Abraham periclitatus, 
quamvis citissime a Domino tutatus, et progenies ejus 
gravissimo est diutius servitio pressa, quamvis et ipsa ad 
ultimum mirabiliter redempta, atque inde educta est. Al- 
tior ergo est terra repromissionis finibus iEgypti, tametsi 
in proximo sita, quia etai communem in hoc seculo justi 
ac reprobi vitam foris agere videntur, magna tamen subli- 
mitate devotae mentis coeli cives omnibus mundi hujus 
amatoribus antecellunt. Quod ergo dicitur de Abraham 
quia ascendent de -^gypto, et cum suis omnibus venerit 
ad australem plagam^ signiBcat typice quod et ipse dum 
viveret in came, et omnes electi, filii videlicet ejusdem 
promissionis, ita cogitationem pro tempore ad curanda 
corporis necessaria deflectunt in infimis, ut mox expleta 
eadem corporis cura, ad contemplanda ea quae sursum 
sunt totam mentis intentionem revocent, ac sese fervore 
dilectionis et luce gratiae coelestis a Sole justitiae quaerant 
innovari : hoc est enim mystice ascendentes de ^Egypto ad 
australem plagam venire, expletis nos carnis necessariis, 
supemae lucis et caritatis profectum a Domino sedula in- 
tentione postulare. Tali namque voto ac proposito men- 
tis ad coelestem nos patriam iter facere non dubium est : 
unde apte subditur, 

Reversuique est per iter quo venerat a meridie in Bethel,'] 
Per meridiem nos quippe ad Bethel tendere est per lumen 
scientiee coelestis, perque inspirationem intimi amoris ad 
ingressum domus Dei, quod Bethel significat, crebris 
bonomm operum gressibus properare; illius videlicet 
domus, quae sicut Apostolus ait, non manufacta sed est 
aetema in coelis, quam videre desiderabat Propheta, cum 
dicebat: Domine, dilexi decorem domus tuae, et locum 
tabemaculi glorias tuae. 

Usque ad locum ubi prius fixerat tabemaculum inter 
Bethel et Aiy §*c.] Notandum quod beatus Abraham pro- 
fectus electorum itinere suo figurans, in Bethel quidem a 

meridie sive per meridiem reversus esse narratur^ nec 
tamen eamdem civitatem ingressus esse subjungitur; sed 
inter hanc et Ai pervenisse, ibique Dominum invocasse 
perhibetur. Qui locus orationis in monte esse positus 
supra memoratur, quia nimirum electi camis adhuc vin- 
culo retenti, et in profectu virtutum positi^ tota quidem 
mentis intentione ad domum supernae habitationis per- 
venire satagunt^ continuis bonorum operum gressibus 
ad hanc properare contendunt ; sed necdum hanc intrare, 
necdum cives Regemque ejus in decore suo cemere pos- 
sunt : verum inter acceptionem fidei, qua Domino conse- 
crati sunt^ et ingressum regni in quo eum videre desiderant^ 
altitudinem bonae actionis quasi medium montis eximii 
verticem conscendunt. Ai namque sive Aggai^ ut antiqui 
translatores nomen urbis illius posuerunt, interpretatur 
Quaestio, sive Festivitas : quod videlicet nomen aptissime 
tempori congruit illo, quo quisque fidelium Domino con- 
secratur sacramentis salutaribus : de quo admonens Apos- 
tolus ait : Nolite contristare Spiritum Sanctum Dei, in quo 
signati estis in die redemtionis. Quanta enim festivitas 
mentis est redimi a potestate tenebrarum, et inlustratione 
Spiritus Sancti signaculum veri Regis effici ? quae civitas 
invictae fidei etiam quaestio potest recte vocari : per hanc 
enim sive electi Dominum, a quo longius aberraverunt, 
quaerere didicerunt, sive ipse Dominus eos quasi oves suas 
bonus pastor se quaesisse innotuit, juxta quod ipse ait : 
Filius hominis venit quaerere et salvum facere quod perie- 
rat. iEdificant autem sancti in praefato monte bonae con- 
versationis altare Domino, non aliud utique, quam suum 
corpus et animam, in quo et nomen ejus invocant, scientes 
se absque auxilio nominis ejus nec viam justitiae coepisse, 
neque cursum boni propositi consummare valere. Haec 
de loco altaris Abraham idcirco diligentius explanare 
curavimus, ne quis putaret beatiun Moysen historiae 
gratia diligentiae et non potius intuitu spiritualis intelligen- 
tiae tam solerter locum tabernaculi et altaris vel orationis 
ejus iterata narratione voluisse describere. Ubi et hoc 

notandum, quod Abraham non in ^Egypto, sicut nec in 
Chaldsea, sive in Haran^ sed tantum in terra Chanaan, 
quam in promissione accepit, vel fecisse altare vel Domi- 
num invocasse describitur : quia nimirum non nisi in uni- 
tate fidei catholicae, non nisi in spe supemae promissionis, 
perfecta opera facere^ ac digna Deo vota oflerre valemus. 
Bethel autem ipsa est quae prius Luza vocabatur^ et a 
Jacob, cum ibi dormiens coelestia miracula atque agmina 
vidisset. Bethel nomen accepit; civitas sicut et Ai duo- 
decimo circiter milliario ab Hierusalem sita euntibus 
Neapolim. 

Sed et Loth qui erat cum Abram, fuerunt greges ovium, 

unde et facta est rixa inter pastores gregum Abram 

et Loth, et cetera quibus ex ordine replicatur quomodo 
Loth ab Abraham salva caritate discessit, malente illo 
fratrem carissimum et sanctissimum a se corporaliter sepa- 
rari, quam cum scandalo et jurgiis infirmorum secum 
teneri: quern tamen a se corpore separatum nequaquam 
ab intimo suae mentis amore separavit, sicut sequentia 
sacrae historiae manifestissime probant : ubi eum ab hosti- 
bus captum strenuissime cum suis omnibus salvavit, et 
merito quia nec ipse Loth opus virtutis ac fidei, quod 
cum fratre majore consueverat exercere, etiam separatim 
conversatus ulla in parte mutavit. 

Elevatis itaque Loth oculis, vidit omnem circa regionem 
Jordanis, §*c.] Fertilitatem terrae laudat, simul et inco- 
larum notat impietatem, ut eo majori damnatione digni 
esse intelligantur, quod maxima Dei munera non ad fruc- 
turn pietatis, sed ad incrementum vertere luxuriae: ubi 
etiam tacite laudibus beati Loth additur, quia in ipsa 
terra inter ipsos degens indigenas, neque ubertate soli 
divitis, neque exemplo cohabitantium potuit ullatenus a 
suae puritatis integritate comimpi. Quibus autem pecca- 
tis Sodoraitae fuerint subjugati, excepto illo infando quod 
in sequentibus scriptura commemorat, Hiezechiel pro- 
pheta sufficienter exponit, loquens ad Hierusalem: Ecce 
haec fuit iniquitas Sodomae sororis tuae, superbia, &c. 

(Ezech. xvi. 49.) A quibus omnibus immunem fuisse 
beatum Loth, et textus sacrse historiae testatur, quern 
angelos hospitio recepisse, ac per eos a pereuntibus impiis 
ereptum esse dcclarat; et sententia beati Petri apostoli 
probat, qua dicitur : Et justum Loth oppressum a nefan- 
dorum injuria et conversatione eruit. Aspectu enim et 
auditu Justus erat, habitans apud eos qui de die in diem 
animam justam iniquis operibus cruciabant. Quid enim 
boni meriti ei deesse poterat, qui Justus apostolica voce 
astruitur? in quo praesentes non nisi justitiae famam 
audire valebant, cujus oculis et auribus mundis audita 
ac visa proximorum facinora non nisi cruciatus et adflic- 
tio erant ? quod vero dicitur de eo, quia recessit ab oriente 
ad Haran, significat et Mesopotamiam, unde Jam dudum 
coqDoraliter Abraham ducente discesserat; sed quia de 
proposito mentis ejus dubitare lector poterat utrumnam 
adhuc amore cognationis ac patriae teneretur, an jam per- 
fecte quomodo Abraham et ipse de terra et cognatione 
et de domo patris sui fuerit egressus, curavit scriptura 
etiam de ipso specialiter intimare, quod ab illis locis atque 
incolis non solum corpora, sed et mente recesserit ; atque 
ob 6dem ac spem divinae benedictionis perpetuus ubicum- 
que Abrahae placuisset hospes ac peregrinus manere con* 
senserit. Nam quia Haran, civitas ad orientalem plagam 
a terra repromissionis sita sit, testatur scriptura, quae in 
sequentibus dicit: Profectus ergo Jacob venit ad terram 
orientalem, cum utique de Bethel ad Haran iter fecisset. 

Dixitque Dominus ad Abram postqtmm divisus est Loth 
ab eoy §*c.] Quidam codices habeiit, usque in seculum, 
quod utnimque ex uno Graeco, quod est -®onion, aitbv 
transfertur. Si ergo legatur, usque in aeternum, merito 
movet quomodo in sempiternum possidere valeat semen 
Abrahae terram illam, cum humana conversatio in hac 
vita non possit esse serapiterna. Si vero legatur, in saecu- 
lum, sicque accipiatur, quemadmodum fideliter tenemus, 
initium futuri saeculi a fine praesentis ordiri, nil quaestionis 
movebit : quia etsi expulsi sunt Israhelitae de Hierosoly- 

mis, manent tamen in aliis civitatibus terras Chanaan, et 
usque in iinem manebunt, et universa terra ilia cum Chris- 
tianis inhabitatur, et ipsum semen est Abrahae. Potest 
autem etiam mystice dictum intelligi beato Abrahae, 
omnem terram quam conspicis tibi dabo et semini tuo 
usque in sempitemum ; quia regio patriae coelestis, quam 
terra ilia repromissionis figurabat, ita ab electis omnibus, 
semine videlicet Abrahae percipitur, ut in ea sine fine 
permaneant, juxta illud quod de igne holocausti dicitur 
in Exodo : Ignis est iste perpetuus qui numquam deficiet 
de altari. Neque enim ignis ille materialis quo hostiae 
cremabantur in *tabemaculo perpetuus esse poterat, cum 
et ipsum tabemaculum, et ipsum altare, et ipsum sacer- 
dotium, etiam dudum ablata sint. Sed ignis dilectionis 
quo elect! accenduntur ad ofierenda Deo sacrificia oratio- 
num sive actionum bonarum numquam deficit de altari, 
id est, de cordibus eorum quae illo Moysaico altari desig- 
nabantur: quia in hac vita divino fervent amore, et in 
futuro Deum videntes perfectius, ex toto corde, tota anima, 
tota virtute diligunt, et multa hujusmodi in cerimoniis 
legis invenies, quae cum perpetuo jure facienda sive man- 
sura dicta sint, non tamen fiiisse perpetua, nisi spiritualiter 
intellects, probantur. 

Movens igitur Abram tabemaculum swim, venit^ ^c.] 
Hebron civitas est distans ad meridianam plagam ab 
Hierusalem millibus circiter viginti duobus, quae tempo- 
ribus Moysi Arbe sive Chariatharbe, id est civitas Quatuor 
vocabatur, eo quod ibi tres patriarchae Abraham, Isaac, 
et Jacob sepulti sunt, et Adam protoplastus, ut in Jesu 
libro scriptum est, postea vero Hebron ab uno filiorum 
Chaleb sortita vocabulum est, ut Verba dierum narrant. 
Si quem movet quomodo nunc et ante tempora filiorum 
hoc appellatur nomine, intelligat ab Ezra sacerdote cum 
renovaret scripturam sacram, quae a Chaldaeis fuerat 
exusta, hoc in loco vocabulum Ebron addi potuisse, qualia 
multa in scripturis ab eo addita periti litterarum sancta- 
rum reperiunt. 

jEdificavitque altare DominoJ] Tertiumque hoc altare 
Abraham aedificat : primum quippe jiixta locum Sychem, 
secundum inter Bethel et Ai aedificaverat. In quibus 
omnibus notandum quia nusquam ab eo sacrificium obla- 
tum, sed tantum nomen Domini invocatum scriptura 
commemorat; sed nec in scripturis sequentibus ullam 
Deo victimam aut sacrificium obtulisse reperitur, excepto 
uno ariete^ quern pro filio obtulit holocaustum Domino, 
in quo Passio est Mediatoris Dei et hominum apertissime 
figurata. Sed nec Isaac hlius ejus aliquam Deo hostiam 
obtulisse, sed tantum altare Domino cedificasse legitur. 
Similiter et Jacob cum jubente Domino altare fecerit, 
nullas tamen victimas mactasse reperitur, excepto cum, 
relicta terra repromissionis, -dEgyptum propter Joseph 
erat ingressurus. Tunc etenim perveniens Bersabee, mac- 
tatis ibi victimis, Dei ad se oraculum accepisse perhibetur : 
quarum tamen ibi et species reticetur et numerus : neque 
ullam exinde usque ad tempus Paschae, quod in iEgypto 
in agni sanguine immolatum est, oblata Deo hostia a 
patribus per tot annorum curricula invenitun Quid est 
ergo quod a tempore repromissionis factae ad Abraham 
usque ad tempus datae legis nullae offerebantur victimae, 
praeter unam solummodo, quam pro filio pater immolavit 
in figuram Dei Patris, qui proprio Filio suo non pepercit, 
sed pro nobis omnibus tradidit eum, et tanta postmodum 
in lege copia victimarum quotidie non cessabat offerri, nisi 
quia manifesto praesagabatur, quod gratia et veritas quae 
Abrahae et semini ejus erat promissa, non in oblationibus 
hostiarum, sed in Christi erat passione mundo reddenda ? 
per cujus fidem ac sacramenta passionis non solum nos, 
sed et illi qui ejusdem passionis tempora praecesserunt, 
salvi facti sunt justi. Cui hgurae astipulatur quod Mel- 
chisedech sacerdos Dei excelsi, qui temporibus patriar- 
charum fuit, non sanguinem victimarum, sed panem et 
vinum Domino legitur obtulisse, et non legalis sacerdotii, 
sed evangelici formam praetulisse : qui etiam ipsum Abra- 
ham, cui benedictio, et in quo benedictio omnium gentium 

erat promlssa, benedixit, ut per omnia patesceret quia pro- 
missio patribus data non per cerimonias legis Moysaicae, 
sed per gratiam esset Dominicae passionis implenda. 

IN CAP. XIV. Factum eat autem in illo tempore ut 
Amraphel rex Sennaar^ ^c.] Quibus refertur quomodo Cho- 
dorlachomor rex iEIamitarum^ id est, Persarum, cum sociis 
sibi regibus contra Pentapolim bellum agens vicerit, quas- 
que gentes, cum ad hoc certamen properarent, sibi itinere 
occurrentes peremerint. Non est autem putandum haec 
sacrae auctorem scripturac historici tantum studii gratia 
memoriae mandasse, et non intuitu potius commendandae 
nobis gratiae coelestis, docet namque nos per victoriam 
Abrahae, qua tantos reges cum paucis superavit ; quae sit 
virtus fidei, qua erat ipse munitus ; quanta gratia benedic- 
tionis divinae, qua erat praeditus : quia modo per eamdem 
fidem sancti postmodum nascituri, devicturi regna, opera- 
turi justitiam, adepturi essent promissiones. Sed et alia 
permagna, neque ullatenus praetereunda causa est, quorum 
pugna regum, et Sodomorum primo fiiga, ac post ereptio 
scriberetur, quos etiam in sequentibus coelesti ira penitua 
constat esse sub versos. Videns quippe eorum scelera 
Deus, primo haec caede hostili et captivitate corripuit : sed 
mox per fidelem suum famulum ab eadem eos captivitate 
cum omnibus quae erant capta eripuit : et hoc ob gratiam 
beati Loth, qui inter eos fideliter Deo servivit, ut tali dono 
divinae protectionis adjuti, ac liberati de malis, discerent et 
ipsi relictis erroribus Deo servire, ejusque ad bona opera 
sequerentur exemplum a quo et per quern Dei sunt gratia 
salvati. Verum quia nec ipsi, nec correptionibus divinis, 
nec donis a sua iniquitate voluere corrigi; quin potius 
priscae scelerapravitatis recentibus quotidie accumulaverunt 
flagitiis, restabat ut ira coelesti perpetuo damnarentur, 
cujus correptionis ac punitionis ordo usque hodie, imrao 
usque in hnem saeculi erga impios et peccatores eodem 
modo agi non desinit, cum hi qui nec beneficiis, nec flagel- 
lis coelestibus curant emendari, postmodum coelesti ultione 


Digitized by LjOOqIc 



170 


COMMENTARII 


damnantur. Taliter et ipse mundus statum suum sine fine 
consumet, dum homines per orbem universum et ad dona 
superna ingrati et ad fiagella insensibiles perdnrantes, 
subito novissimi examinis turbine ad aetemum rapientur 
interitum. Quod vero dicitur, omnes hi convenerunt in 
vallem silvestrem quae nunc est mare salsum, praeoccu- 
pando perstringitur ubi sit pugna peracta. Nam subse- 
quenter explicatur quae sit causa duellii^ quove itinere 
hostilis exercitus quanta strage patrata illo advenerit : ut 
quo major ostenditur virtus adversariorum^ eo fortior appa- 
reat fides Abrahae, per quam horum robur omne facillime 
confregit. Vallis autem silvestris ipsa est regio in qua 
tunc Pentapolis, id est, provincia Sodomorum et finid- 
marum erat civitatum, nunc autem superfusis post incen- 
dium de Jordane, mare Salis, sive mare Mortuum in scrip- 
tura sacra ; ab historicis autem Graecorum lacus Asfalti, id 
est, bituminis appellatur, et est inter Hiericho et Segor. 

Fercmseruntque Raphaim in Aslaro/Acamaim, ^c.] 
Raphaim Hebraice, Graece dicuntur Gigantes: singidari 
autem numero Rapha Gigans vocatur. Terra vero eorum, 
quae vocabatur Astarothcamaim, in supercilio erat Sodo- 
morum. Denique usque hodie vicus trans fluenta Jordanis 
Camea dictus ostenditur. Interpretatur autem Astaroth- 
camaim Ovilia cornuum, quia nimirum fortium erant man- 
siones virorum. Sava autem civitas Emionim super re- 
gionem posita Sodomorum, quae usque hodie sic vocatur. 
Quod vero additur Cariathaim, interpretatur Civitas 
eorum ; et est sensus, percusserunt et Emim in Save civi- 
tate eorum, sicut et Septuaginta Interpretes transtulerunt. 
Emim sane sicut et Zuzim gentem fuisse fortissimam, etiam 
ipso nomine probatur. Zuzim namque Terribiles, Emim 
dicuntur Horrendi. 

Ef Horreoa in montibus Seir.'] Hos quidem montes cum 
finitimis regionibua sequenti post haec tempore filii Esau, 
qui vocabatur et Seir, eo quod esset pilosus, ejectis Hor- 
reis, possederunt ; non tamen ipse, ut verisimile videtur, 
sed alter erat Seir, a quo montes Seir vocabulum accepe- 

runt: patriarcha videlicet Horreorum, de cujus stirpe 
Esau accepit uxorem, dicente scriptura in sequentibus, 
Esau accepit uxores de filiabus Chanaan, Ada filiam Helam 
Hethei, et Oolibama filiam Anae filii Esebon Evhsei. Quae 
autem vel unde haec progenies fuerit, paulo post aperitur, 
cum, enumerata stirpe Esau, ita concluditilr : hi duces Ooli- 
bama filiae Anae uxoris Esau isti filii Esau, et hi duces 
eorum ipse est Edom ; statimque novus subjungitur titulus 
quod dicitur : isti filii Seir Horrei habitatores terrae Lotham 
et Sobal et Sebeon. Et post pauca : Et hi filii Sebeon 
Achia et Anam. Iste est Ana qui invenit aquas calidas in 
solitudine cum pasceret asinos Sebeon patris sui, habuitque 
filium Disan, et filiam Oolibama. Cum ergo Esau uxorem 
habuit de genere Horreorum, Oolibama filiam Ana filii 
Sebeon filii Seir, constat utique quia monies Seir, in qui- 
bus Horrei percussi sunt, non ab Esau qui longe post 
natus, ea loca possidere coepit, sed a Seir patriarcha 
eorumdem Horreorum nomen accepit* 

Beversique sunty et venerunt ad fontem Mesphat. Ipea 
est Cades,'] Mesphat interpretatur Judicium : unde vetus 
translatio modo dicit apertius, venerunt ad fontem judiciL 
Dicitur autem et hoc per anticipationem, cum longe post 
illud nomen locus acceperit, eo quod ibi Dominus egressum 
ex iEgypto populum judicaverit. 

Et percusserunt omnem regionem Amalechitarum^ Supe- 
riori versu jungendum est, ut intelHgatur juxta Cades 
Same caesum esse populum Amalech, ubi accubuit Maria, 
et Moyses rupe percussa aquas sitienti populo de petra 
produxit. Quod vero sequitur : 

Et Amorrceum qui habitabat in Asason ThamoTy] Ad 
ahum locum pertinet, hoc est oppidum quod nunc vocatur 
Engaddi, balsami et palmanim fertile : unde Asason Tha- 
mar Urbs palmarum interpretatur. Thamar quippe Palma 
dicitur. 

Et direxerunt contra eos acieni in voile silvestri.] Pro 
valle silvestri in Hebraeo habet, in valle Seddim, quod sig- 
nificat amccna et nemorosa loca. Tails enim erat Penta- 

polls quae propter malitiam inbabitantium non solum 
ignibus absumi^ sed et aquarum abysso meruit a cuncto- 
rum viventium intuitu in perpetuum abscond!. 

Et ecce units qui evaseraty nuntiavit Abram Hebrteo,'] 
Patet ex hoc loco quia errant nimium qui gentem Hebrae- 
orum a nomine Abraham esse cognominatam quasi Ebream 
putant; cum et ipse Abraham Hebraeus appellatur; vide- 
licet ab Heber filio Jectan^ cujus temporibus linguauiim 
divisio facta est. Interpretatur autem Hebraeus Transitor, 
quod fidei ac mentis Abraham manifeste congruit. Tran- 
scendebat namque desideria temporalia^ et de praesenti 
saeculo ad fiitura gaudia transire festinabat. Samctua 
etenim habitator terrae non est, sed viator et advena, dicens 
suo Conditori, quoniam incola ego sum apud te in terra 
et peregrinus sicut omnes patres mei. Non enim frustra, 
cum ambo fratres Abraham videlicet et Loth de Heber 
stirpe descenderint, non tamen ambo Hebraei, sed Abraham 
solus vocatus est ; et hoc quoque nomen nascent! ex se 
Dei populo reliquit; sed quia ipse perfectlus mundum 
transeat, ejusdemque transitus quasi hereditarium jus suos 
trauismisit in posteros, design atur ex cognomine quid am- 
plius fratre percepisset in munere. Et apte Abraham hoc 
loco primum Hebraeus, id est, Transitor appellatur, cum 
fratrem periclitantem ab hostibus erat erepturus, ut scrip- 
tura tacite intimaret, quia illorum proprie est adios a peri- 
culis tentationum sua vel doctrina vel intercessione salvare, 
qui non ipsi tentamentis vitiorum enerviter succumbere, 
sed haec alacri animo tramscendere norunt. Liberavit au- 
tem Abraham Loth fratrem suum virum Deo devotum ab 
hostibus, liberavit et Sodomitais homines Deo multum 
odiosos, ut mystice praefiguraretur quia per merita et 
intercessiones ejus saepe et elect! in populo Israel, et 
reprobi de temporalibus essent malis erudiendi ; cum non 
nisi elect! solummodo ab aetemo possint interitu sadvauri. 
Notandumque quia manente adhuc, nec punita provincia 
Sodomorum, et propter reprobos Loth Justus temporalibus 
est damnis adflictus, et propter Loth justum reprobi simt 

a temporalibus serumnis, Deo miserante, siibducti. At 
ubi reprobis civibus judicium ultimae districtionis incubuit, 
tunc nec Justus sceleratorum pocnis uUatenus adtingi, neque 
mirabili ejus salvation! pravorum quispiam valuit partici- 
pari, sed soli tunc boni salvati, soli sunt pravi perditi : in 
quo liquido mundi totius, et status est expressus, et finis, 
quia nimirum in hac vita nonnumquam et propter malorum 
viciniam temporaUter affliguntur boni, et propter viciniam 
bonorum eripiuntur ab adversitatibus temporaliter mali. 
At in articulo ultimi examinis soli aeternaliter perdentur 
iniqui, soli sine fine liberabuntur justi. 

Quod cum audisset Abram captum videlicet Loth fratrem 
mumy ^c.] Miraculum quidem est divinae potential per- 
maximum, quod ciun cohorte tarn modica tantam hostium 
stragem fecerit Abraham, sed altius sacramentum fidei, in 
qua nobis spiritualis est pugna superanda, continet nume- 
rus ille militum cum quibus superavit. Erant quippe tre- 
cent! decern et octo, quo nimirum numero signum victo> 
riosissimae crucis et nomen Salvatoris nostri Jesu Christ!, 
per quern hoc in munimentum nostrae salutis consecratum 
est, designatur. Si quidem apud Graecos trecenti per T 
litteram notantur, quae in crucis figuraun aptatur. Nam 
si apicem in medio recepisset, non figura crucis, sed ipsum 
jam signum crucis manifeste cemeretur expressum. Decern 
vero et octo apud eos per I. et H. quae in nomine Jesu 
primae simt litterae notantur : cd ideo cum trecenti decern 
et octo Graece notantur, non multum distat ab eo ut crux 
Jesu legi possit. Bene ergo in trecentis decern et octo 
sociis vicit hostes, ac fi:*atrem liberavit Abraham, ut mys- 
tice figuraret nasciturum de suo semine eum, qui per pas- 
sionem crucis mundum a morte revocaret ; et ipse quoque 
nomine Salvatoris, id est, Jesus, sublimis atque omni 
mundo colendus emineret : sed et omnes qui ad salutem 
pertinerent, non n^ per hoc signum venerabile, perque 
nomen ejus terribile salutem esse consecuturos. 

Et persecutus est eos usque Dauy ^c.] Cuncta sacri 
eloquii series mysticis est plena figuris, nec tantum dictis 

et factis^ sed et ipsis in quibus agitur locis ac temporibus 
congruit illud apostolicum, quia omnia in figura continge- 
bant illis^ scripta sunt autem propter nos. Dan interpre- 
tatur Judicium, Hoba Condemnatio, Damascus Sanguinis 
poculum. Persequens ergo hostes Abraham invenit in 
Dan, et incautos securosque nocte percussit eos, qui usque 
ad id locorum saevisse gloriantes, quasi capta praeda laeta- 
bantur; quia peccatores quique et in hujus vitas divitiis 
atque in oppressione innocentium se extollentes usque ad 
discrimen divini examinis de suis gloriari permittuntur 
operibus ; sed cum cascitate improvida, quasi in media 
nocte positi, dixerint pax et securitas, tunc repentinus eis 
superveniet interitus ; unde bene dicitur percussisse, per- 
secutosque eos esse usque Hoba, id est, Condemnationem, 
quae non alia condemnatio, quam repentini et asterni in- 
teritus debet intelligi. Quae est, inquit, ad laevam DamascL 
Damascus, ut diximus, interpretatur Sanguinis poculum : 
quo nomine delectatio vitiorum recte significatur. Quid 
enim delectatio peccati, nisi sanguinis est poculum, cum 
quis ea quae camis sunt et sanguinis absque ulla retracta- 
tione complere studuerit? Et est Hoba ubi percussit 
adversarios Abraham ad laevam Damasd, quia damnatio 
quae impios punitura est, in poenam eoB perpetuam cum 
diabolo et angelis ejus, quae per laevam solet designari, 
retrudet, Est autem Damascus urbs nobilis Foenicis et 
Syriae quondam totius metropolis. Dan quoque Foenicis 
oppidum erat terminus Judaeae provinciae contra septen- 
trionem ubi hodie Paneas, quae quondam Caesarea Philippi 
vocabatur: unde et Jordanis sortitus est vocabulum, qui 
fluit de Libano. Dan quippe unus est de fontibus ejus ; 
alter vocatur Jor, quod interpretatur Rivus. Duobus ergo 
fontibus qui baud procul a se distant in unum rivulum 
foederatis, Jordanis deinceps appellatur. 

At vero Melchisedech rex Salem prof^fem panem et vinum, 
^c.] Notandum primo in hac lectione quia praemonstrar 
verant patriarchae quod praedicant apostoli: Et si quid 
patitur, inquit Paulus, unum membrum, compatiuntur 

omnia membra s sive gloriatur unum membrum, congau- 
dent omnia membra. Patiente quippe Loth adversa^ com- 
passns est Abraham; gaudentibus illis de ereptione ac 
victoria sua, congratulabatur Melchisedech, ac vincentem 
eum, qui pro fratemis serumnis sese periculo dederat, 
ccelesti benedictione perfundit : nec solummodo hominem 
victorem, sed et largitorem victoriae Dominum digna laude 
magnificat, juxta illud Evangelicum : Videant opera vestra 
bona, et glorificent Patrem vestrum, qui in coelis est. De- 
inde intuendum quod post certamen et victoriam bene- 
dicitur Abraham ; et hoc a Rege ac sacerdote Dei altissimi : 
quia et nos omnes ad promissionem patriae coelestis per- 
tinemus, post labores bonorum operum benedictionem 
expectamus regni perennis, quod nobis paratum est ab 
origine mundi per Regem et sacerdotem magnum, Media- 
torem videlicet Dei et hominum Jesum Christum; de cujus 
regno quod habet coaequale et coaetemum cum Patre dicit 
in psalmo: Dixit Dominus Domino meo, Sede a dextris 
meis, donee ponam inimicos tuos scabellum pedum tuorum, 
et cetera : de cujus sacerdotio in quo sese obtulit hostiam 
Patri pro nobis, subdidit in eodem psalmo dicens : Juravit 
Dominus, et non poenitebit eum, Tu es sacerdos in aeter- 
num secundum ordinem Melchisedech. De cujus exposi- 
tione versus et sacerdotio ac regno Domini Jesu Christi, 
quod in Melchisedech figuratum est, ideo nostrum par- 
vitatem hoc in loco brevissime loqui ac tractare oportet, 
quoniam Apostolus maximum partem Epistolae ad Hebraeos 
de his sublimissime disputando atque explanando com- 
plevit, tantum vestigia ejus sectantes pauca de pluribus 
quae ille posuit hie inserere commodum duximus. Itaque 
Melchisedech Dominum Salvatorem significat : primum 
quidem, ut Apostolus ait, qui interpretatur Rex justitiae, 
deinde autem Rex Salem, quod est Rex pacis: quibus 
verbis beatus Apostolus ita figuram Melchisedech qualiter 
sit intelligenda demonstrat, ut et nos apertissime doceat 
in litteris Testamenti veteris non solum rerum sed et 
nominum significationes quaerere. Sicut ergo Melchise- 

dech vocabulo suo et persona sua Regem justitiae Christum, 
ita etiam vocabulo suae civitatis ecclesiam sanctorum, civi- 
tatem videlicet magni Regis figurate denuntiat; de qua 
scriptum est : Et factus est in Salem, id est in pace locus 
ejus. Salem autem ipsa est quae postea Hierusalem dicta 
a David rege, totius Judaeae pro^dnciae metropolis facta est, 
eo quod ibi locum Templi emerit, et impensas structurae 
Salomon! filio dereliquerat, quae videlicet cuncta et alia 
innumera quae de eadem civitate facta vel dicta leguntur, 
ad ecclesiam pertinere cunctis legentibus patet. Qui etiam 
genere suo sacrificii sui, cujus et Abraham dum benediceret 
participem fecit, oblationem Novi Testament! praemon- 
stravit, quam Dominus noster in sacramentum sui corporis 
ac sanguinis et ipse primus obtulit, et ecclesiae semper 
in remissionem peccatorum oflerendam reliquit : in cujus 
participatione singular! omnes promissionis filios benedi- 
cendos esse perdocuit : adeo ut nemo absque hujus con- 
sortio vitae consors possit esse perennis : nisi enim man- 
ducaveritis, inquit, camem Filii hominis, et biberitis ejus 
sanguinem, &c. (Joan. vi. 54.) In magni ergo signifies- 
tione Sacramenti Melchisedech sacerdos benedixit Abrahae, 
proferens ei partem sacrificii, quod Domino in pane et vino 
obtulerat : typice nimirum insinuans, quia non solum nos 
qui post passionem Dominicam in came venimus, sed et 
ipse Abraham qui acceperat repromissiones, et omne semen 
ejus electum per oblationem esseDominicae passionis aetema 
benedictione donandum. Et quidem idem Abraham audi- 
erat a Domino : Et benedicam tibi, et magnificabo nomen 
tuum, erisque benedictus. Audierat: Atque in te bene- 
dicentur universae cognationes terrae ; sed priusquam uUus 
ei filius, qui ejusdem benedictionis esset coheres, nascere- 
tur; priusquam aliquam Deo hostiam pro donata bene- 
dictione gratias acturus offerret, occurrit Melchisedech rex 
Salem proferens panem et vinum quae Deo obtulerat, et 
benedixit ei, ut patenter intelligeret quia promissam sibi 
benedictionem per Regem justitiae et auctorem summae 
pacis, per pontificem eximium, per sacrificium mysticum 

panis et vini, esset cum omni suo semine percepturus. Non 
ergo glorientur Judaei de sacerdotio Levitico contra Chris- 
tianos, cum illi victimas camium, nos panem et vinum 
Domino offeramus. Nostrum namque et tempore et digni- 
tate sacridcium praestat : tempore videlicet, quia prius hoc 
obtulit Melchisedech, quam illud Abraham vel qui ex eo de 
stirpe Levi venere pontifices : dignitate autem, quia de 
hoc non de illo dictum est ad Dominum Christum a Patre : 
Tu es sacerdos in aetemum secundum ordinem Melchise- 
dech. Quod et ipso opere esse completum, et nunc in toto 
orbe manifestum, non nisi stultus et impius negat. Con- 
stat ergo majorem fuisse Melchisedech sacerdotem Abra- 
ham patriarcha. Sine ulla enim contradictione, ut Apostolus 
ait, quod minus est a meliore benedicitur. Majus sacrificium 
Melchisedech hostiis quae in sequentibus obtulisse legitur 
Abraham : quia hoc Dominus Christus, illud Aaron : hoc 
novi testament! sacerdotes, illud veteris erant oblaturi. 
Unde et bene subditur : Et dedit ei decimas ex omnibus. 
Quod multum sublimiter intellexit atque exposuit Apos- 
tolus; ut decimas ei daret Abraham non solum pro se, 
verum etiam et pro omnibus eis qui ex se erant nascituri, in 
quibus fuerunt et ipsi sacerdotes qui decimas erant accep- 
turi a populo : Per Abraham, inquit, et Levi qui decimas 
accepit decimatus est : adhuc enim in lumbis patris erat 
quando obviavit ei Melchisedech* Sicut ergo praecellebat 
tribus Levitica, id est, sacerdotalis populus, a quo decimas 
accipiebat ; sic et ipse sacerdotibus ac Levitis praecellebat 
Melchisedech, quando ab eis in patre Abraham accepit: 
adhuc enim in lumbis erant. Abraham quippe hoc loco 
populum Israel cum suo sacerdotio designat, porro Mel- 
chisedech Mediatorem Dei et hominum cum sacerdotio 
quod et heredibus Novi Testament! reliquit, singulariter 
exprimit: Et benedicitur, ac decimatur a Melchisedech 
Abraham, quia ipsi etiam qui in lege ac Levitico sacerdotio 
praecipui extiterunt,non nisi a Domino Jesu Christo bene- 
dicerentur, non nisi ad eum cuncta quae habere poterant 
virtutum referrent, et haec ipsius fuisse gratiae confiteren- 

tur, salvi esse potuerunt : unde et Petrus, clarescente jam 
gratia Evangelii, quasi sacerdotio quod secundum ordinem 
Melchisedech promittebatur futurum, ait aemulatoribus 
observantiae legalis : Quid tentatis Deum imponere jugum 
servitutis super cervices discipulorum, quod neque patres 
nostri, neque nos portare potuimus ? sed per gratiam Do- 
mini Jesu credimus salvari quemadmodum et illi. Dedit 
ergo Abraham decimas ex omnibus Melchisedech sacerdoti, 
a quo benedictionem acceperat: quia nimirum quod ille 
melioris intellexit sacerdotii typum et imaginem quam ipse 
praeferebat; hoc est quod ipse legalis, ille pontificatus 
evangelic! figuram gerebat. Ipse enim temporale sacer- 
dotium quod per successiones pontificum servaretur ex se 
erat generaturus ; ille neque initium sacerdotii neque finem 
neque praecessorem neque successorem habuisse legitur : 
unde convenienter imaginem praefert illius cui dictum est ; 
Tu es sacerdos in aetemum secundum ordinem Melchise- 
dech. Haec de Melchisedech paucis sint dicta prout nos- 
tro operi suflBcere videbantur. Ceterum qui plene de illo, 
deque eis quae hguravit ille sacramentis scire desiderat, 
totam ad Hebraeos Epistolam sedulus legat. 

Dixit autem rex Sodomorum ad Abram : Da miAi ani- 
mas, Diligenter notandum, et ad exemplum vitae 

moralis trahendum, quod Abraham qui quasi necessitatibus 
proximorum veraciter compatiens, pro liberando Loth se 
periculo obtulerat, quasi Deo devotus sacerdoti a quo 
benedicebatur decimas dederat: ipse quasi pecuniarum 
contemtor, aliquid de praeda quam eripuerat, etiam cum 
rex cui vicerat obtulisset, accipere renuit. Quasi justitiae 
amator militibus qui secum pugnaverant suas partes dis- 
tribuere non neglexit. Merito talis conscientia ut ad 
arcem virtutum pervenire ocius possit, novis semper gratiae 
supemae beneficiis adtoUitur. Unde recte his ita trans- 
actis confestim dono coelestis oraculi ac divinae benedic- 
tionis compos efficitur, quae sequentis libri melius lectione 
consideranda et pertractanda ser\^emus. 

LIBER QUARTUS. 

IN CAP. XV. His it ague transactisy facttis est sermo 
Domini ad Abram per visionemy Benedictionem quam 

a sacerdote Melchisedech perceperat Abraham, hanc per 
se Dominus ipse confirmat. Dixerat quippe sacerdos : Et 
benedictus Deus excelsus, quo protegente hostes in mani- 
bus tuis sunt. Dicit Dominus : Ego protector tuus sum. 
Dixerat sacerdos: Benedictus Deus excelsus; Dicit ipse 
Deus: Et merces tua magna nimis. Mercedem autem 
dicit, non tantum dilectionis, quam fratri in angustia 
posito exhibuerat ; sed et totius dilectionis, qua ipsi Do- 
mino ex quo patriam parentesque deseruerat, integro ex 
corde servierat. 

Dixitque Abram: Domine DetiSy quid dabis mihiy 
Non quasi dubius de promissis Dei, titubat ; sed simpli- 
citer interrogat quam sit mercedem a Domino percepturus, 
qui filium non habens, in quo berede ac participe divinte 
promissionis exultet, vernaculum suum potius sit habi- 
turus heredem. Vocabatur vemaculus ille duobus nomi* 
nibus, id est, Damascus, Elieser, a quo Damascum civi- 
tatem et conditam aiunt et nuncupatam. Favens autem 
desideriis Abrahse Dominus, et hanc illi quam quasrebat 
mercedem promisit, cum protinus subjunxit : 

Non erit hie heres tuusy Sfc.] Quod de Isaac et semine 
ejus dictum ratio probat; de quo postmodum audivit: 
Quia in Isaac vocabitur tibi semen. Neque enim filii con- 
cubinarum, etsi Abrahae semen sunt, hereditatis ejus par- 
ticipes esse potuerunt; et quoniam ad hanc hereditatem 
Deo dilectam in qua protectio divina, et merces esset 
magna futura, coelestes solum animae pertinent, apte sub*- 
nectitur : 

Eduxitque eum forasy et ait illi: Suspice ccelumy ^c.] 
Stellis enim recte comparantur justi et electi ; non solum 
quia sicut stellae ab hominibus dinumerari nequeunt ; 
verum etiam quia coelesti sunt felicitate sublimes, quia 

abjecta vitae hujus et infitna desideria magna mentis subli- 
mitate transcendunt ; quia inter reprobos lucent tamquam 
luminaria in mundo^ verbum vitae continentes. De qua- 
libus et in fine recte dici possit: Stella autem a Stella 
differt in claritate, sic et resurrectio mortuorum. Quod 
autem ait : Sic erit semen tuum^ non de illis solum dicit 
electis, qui de ejus stirpe corporaliter erant nascituri ; sed 
etiam de nobis^ quibus ab Apostolo dicitur : Si autem vos 
Christi, ergo Abrahae semen estis. Unde bene primum 
intro positus audivit: Sed qui egredietur de utero tuo 
ipsum habebis heredem. Propter eos videlicet qui ex ejus 
semine prodeuntes, etiam promissae benedictionis ac here- 
ditatis erant coheredes futuri. Postmodum vero educens 
foras eum^ numerare stellas^ si possit, imperat; sic erit, 
inquiens, semen tuum : propter eos nimirum, qui non ex 
ejus utero procreandi ; sed ad ejus tamen erant semen ex 
toto orbe colligendi; juxta quod in evangelio credent! 
centurioni, qui non camaliter, sed spiritualiter ad semen 
Abrahae pertinebat, ait ipse Dominus : Dico autem vobis, 
quod multi ab oriente et occidente venient, et recumbent 
cum Abraham, et Isaac, et Jacob, in regno coelorum. 
Eduxit enim eum foras ut in latitudine totius orbis semen 
se benedictionis accepturum esse disceret, Suspicere 
coelum jubet, et numerare Stellas, ut in coelesti patria se 
hac hereditate locupletandum esse cognosceret. 

Credidit DeOy et reputatum est illi ad justitiam.'] Hujus 
sententiae meminit Apostolus, propter Dei gratiam com- 
mendandam, ne circumcisio gloriaretur, gentesque incir- 
cumcisas ad iidem Christi nollet admitti: hoc enim 
quando factum est, ut credent! Abrahae deputaretur fides 
ad justitiam, nondum fuerat circumcisus. Reputatur eigo 
hdes ad justitiam, non otiosa et nuda, sed ea quae per 
dilectionem operatur; reputatur et ea quae etsi necdum 
operandi tempus habet, perfectam tamen operand! volun- 
tatem habet. Reputata est namque fides latronis ad jus- 
titiam, quae etsi instante mortis articulo, nullum operandi 
tempus habere potuit, adeo perfecta tamen ab inspectore 

cordis judicata est^ ut ipso die in habitatione Paradisi cum 
ipso remunerata sit. Reputata est tides Comelii ac domus 
ejus ad justitiam^ adeo ut etiam ante lavacrum regenera- 
tionis^ donum Sancti Spiritus acciperet; quia nimirum 
mox concepta in corde^ parata ad operandum per dilec- 
tionem erat. Sic et tides Abrahae quantum sufficeret 
reputari ad justitiam probavit^ cum parata erat etiam uni- 
cum tilium ad prseceptum Domini, in holocaustum offerre. 
Justus ergo ex tide vivit; ilia nimirum tide, quse parata 
est per dilectionem operari, et si habet tempus, operatur. 

Dixitque ad eum: Ego DominuSy qui eduxi te de Ur 
ChaUUeorumy ^c.] Quidam Ur nomen loci esse autumant, 
sed quia Ur interpretatur Ignis, magis intelligendum est 
juxta traditionem Hebrseorum, ut et supra diximus, de 
igne Chaldaeorum ereptus sit, qui eum, dum ignem, quern 
ipsi pro Deo colebant, colere atque adorare respuisset, 
ignibus consumere voluerint, sed Deo ilium protegente 
hoc perficere nequiverant. 

At iUe ait : Domine DeuSy unde scire possuniy ?'] Non 
est putandus Abraham postquam credidit Deo, et reputa- 
tum est illi ad justitiam, in tide defecisse, ut diceret: Do- 
mine Deus, unde scire possum quod possessurus sim earn ? 
Non enim quasi adhuc incredulus, signum cui credat in- 
quirit, sed obsecrat ut ei rei quam crediderat, aliqua simili- 
tudo adhiberetur, qua ejus modus agnosceretur ; unde sig- 
nificantius vetus habet translatio: Dominator Domine, 
secundum quid sciam quia heres ejus ero? sicut non est 
Virginis Marise diffidentia cum ait : Quomodo tiet istud, 
quoniam virum non cognosco? quod enim futurum erat 
certa esse, modum quomodo tieret inquirebat. Et hoc 
cum quaesisset audivit. Denique et hie similitude est data 
de animaUbus, juvenca, et capra, et ariete, et duabus volu- 
cribus, turture et columba, ut secundum hsec tuturum 
sciret quod futurum esse non ambigebat : sequitur enim : 

Respendens DominiLS: Sumey inquit y mihi vaccam tri^ 
ennemy ^c.] Sive enim per juvencam signiticata sit plebs 
sub jugo legis posita ; per capram eadem plebs peccatrix 

futura, per arietem eadem plebs etiam regnatunu Prop- 
terea trina dicuntur haec animalia, quia tertia aetate seculi 
populus ille adolevit, ac terrain repromissionis intravit. 
Prima quippe aetas ab Adam usque ad Noe^ secunda a Noe 
usque ad ipsum Abraham, tertia ab Abraham usque ad 
David; in qua de ^Egyptia servitute salvatus, atque in 
terra promissionis populus ille translatus est. Sive aliud 
aliquid convenientius ista significent ; nullo modo tamen 
dubitaverim spirituales in eo praefiguratos additamento 
turturis et columbae ; et ideo dictum est : aves autem non 
divisit : quoniam camales inter se dividuntur ; spirituales 
autem nullo modo; sive a negotiosis conversationibus 
hominum se removeant, sicut turtur ; sive inter illas de- 
gant, sicut columba; utraque tamen avis est simplex et 
innoxia, significans et in ipso Israelitico populo, cui terra 
ilia danda erat, futures individuos populos promissionis, et 
heredes regni in aetema felicitate mansuri. 

Descenderuntque volacres super cadaveray §*<?.] Divisae 
volucres hee, quae super ea quae erant cadavera descende- 
runt, non boni aliquid,. sed spiritus indicant aeris hujus 
pastum quemdam suiun de camalium divisione quaerentes ; 
vel certe camales ejusdem populi adversaries, qui juxta 
consilium Balaan arioli, de sceleribus eorum occasionem 
sibi victoriae aucupabantur, de quibus dicit Propheta: 
Velociores fuerunt persecutores nostri aquilis coeli. 

Abigebat autem eas Abram,] Quia ejus mentis saepe, et 
de angustia temporalium malorum, et de insidiis spirituum 
malignorum liberatus est Israel. Quod vero subjungitiu* : 

Cumque sol occumbereiy sopor inruit super Abramy ^c.] 
Signiiicat circa seculi hujus finem magnam perturbationeni 
atque tribulationem futuram fidelium. De qua Dominus 
in evangelic : Erit enim tunc tribulatio magna qualis non 
fuit ab initio. 

Dictumque est ad eum : Scito preenoscenSy quia peregrin 
num futuruniy ^c.] Hoc de populo Israel qui fuerat in 
iEgypto serviturus apertissime prophetatum est. Non 
quod in eadem servitute sub iEgyptiis adfligentibus qua- 

dringentos ille populus annos fuerat peracturus, sed in 
ipsis quadringentis annis praenuntiatum est hoc futurum. 
Quadringenti sane dicuntur anni propter numeri pleni- 
tudinem^ quamvis aliquanto amplius sint ; sive ex hoc 
tempore computentur, quo ista promittebantur Abrahae, 
sive ex quo natus est Isaac propter semen Abrahae de quo 
ista praedicuntur. Computantur enim ab anno septua- 
gesimo et quinto Abrahae quando ad eum facta est prima 
promissio^ usque ad exitum Israel ex iEgypto, quadrin- 
genti et triginta anni^ quorum Apostolus ita meminit : Hoc 
autem dico^ inquit, testamentum confirmatum a Deo : quse 
post quadringentos et triginta annos facta est Lex, non infir- 
mat ad evacuandam promissionem. Jam ergo isti quadrin- 
genti et triginta, quadringenti poterant nuncupari, qui non 
sunt multo . amplius ; quanto magis cum aliquot jam ex 
isto numero praeterirent, quando ilia in visu demonstrata 
et dicta sunt Abrahae, vel quando Isaac natus est, cente- 
nario patri suo, a prima promissione post viginti quinque 
annos; cum jam ex istis quadringentis triginta, quadrin- 
genti et quinque remanerent, quos Dominus quadringentos 
voluit nominare. 

Generatione autem quarta revertentur hue.'] Caath cum 
patre suo Levi ingressus est iEgyptum, cujus filius Am- 
ram, cujus filius Aaron, cujus filius Eleasar, qui cum esset 
quartus a Caath, cum patre suo Aaron egressus est 
-^gypto ; et illo in solitudine defuncto, ipse terram repro- 
missionis intravit. 

Cum ergo occubuisset soly facia est caligo tenebrosay ^c.] 
Haec caligo et clibanus ignis post occasum solis factus, 
significat jam in fine secuh per ignem judicandos esse car- 
nales. Sicut enim afflictio civitatis Dei, qualis antea num- 
quam fuit quae sub Antichristo futura speratur, signifi- 
catur tenebroso timore Abrahae circa solis occasum, id est, 
propinquante jam fine seculi ; sic ad solis occasum, id est, 
ad ipsum jam finem, significatur isto igne dies judicii diri- 
mens carnales per ignem salvandos et in igne damnandos. 

In illo die pepigit Dominus faedus cum Abramy ^c.] Flu- 

vium iEgjpti, hoc est Nilum^ non dicit magnum sed 
parvum, qui dividit inter ^gyptum et Pakestinam, ubi est 
civitas Rinocorura. Pepigit ergo Dominus foedus cum 
Abram in die illo, quo ei hostias animantium et avium 
obtulerat; illud nimirum fcedus^ ut ipse ac semen ejus 
Domino vota orationum ac victimarum fideli semper corde 
ofierret ; et Dominus ipsi ac semini ejus terram Chanaan 
perpetuo possidendam donaret. 

IN CAP. XVI. Igitur Sarai ttxor Abra non gemurai 
liberoSy ^c.] De Agar et Ismahel quomodo synagogam et 
vetus testamentum designent^ sicut Sarra et Isaac filius 
ejus ecclesiam ac novum testamentum^ Apostolus ad Ga- 
lathas plenissime disseruit. Quod autem ad rem pertinet 
gestam^ nullo modo est inferendum^ inurendum de hac 
concubina crimen Abrahae^ usus est ea quippe ad gene- 
randam prolem, non ad explendam libidinem ; nec insul- 
tans^ sed potius obediens conjugi^ quae suae sterilitatis 
credidit esse solatium, si foecundum ancillae uterum, quod 
natura non poterat, voluntate fecerat suum; et eo jure, 
quo dicit Apostolus : Similiter et vir non habet potestatem 
corporis, sed mulier, uteretur mulier ex altera ad parien- 
dum, quod non poterat ex seipsa. Denique cum andlla 
gravida superbiret dominae sterili, et hoc Sarra suspicione 
muliebri, viro potius imputasset, etiam ibi demonstravit 
Abram non se amatorem, sed liberum iiiisse genitorem, et 
in Agar Sarrae conjugi pudicitiam custodisse, nec volun- 
tatem suam, sed voluntatem illius implevisse. Ait enim : 
Ecce ancilla tua in manu tua est, utere ea ut libet. 

Cumque invenisset earn angelus sedentem juxta fontem 
aqtuB, §-c.] Consequenter iEgyptia in via Sur, quae per 
heremum ducit ad -Egyptura ire festinabat. Extenditur 
enim desertum Sur usque ad mare Rubrum, quod ad 
-Egypti conhnia pervenit. 

-Ecce, ait ; concepiatiy et paries filium IsmaelJ] 

Ismael interpretatur, Exauditio Dei; causaque nominis 
cxponitur, cum protinus subinfertur ; eo quod audierit 

Dominus adflictionem tuam. Notandum autem quia hie 
primus antequam nasceretur^ secundus Isaac a Domino 
nomen accepit^ certi utique gratia mysterii, quia et veteris 
testamenti^ quod significatur in Ismael ; et novi^ quod in 
Isaac^ heredes ante secula fuerunt in divina electione 
praecogniti. 

Hie erit ferus homo, manus tjuo contra omnes, ^c.] Sign!- 
ficat semen ejus habitaturum in heremo^ id est, Saracenos 
vagos^ incertisque sedibus^ qui universas gentes quibus 
desertum ex latere jungitur incursant, et expugnantur ab 
omnibus: sed haec antiquitus. Nunc autem in tantum 
manus ejus contra omnes^ et manus sunt omnium contra 
eum ; ut Africam totam in longitudine, sua ditione pre< 
mant^ sed et Asise maximam partem^ et Europae nonnullam 
omnibus exosi et contrarii teneant. Quod autem dicit : 
Figet tabemacula ; morem gentis antiquum ostendit^ quae 
in tabemaculis semper non in domibus habitare solebat. 

VocavU autem nomen Domini qui hquebatur ad earn, ^c.] 
Patet ex his verbis quod Agar non faciem angeli loquentis 
secum^ sed posteriora tantum a se abeuntis videre potuit : 
quern tamen se miserando vidisse et hunc viventem^ id 
est, verum esse Deum, vel in persona viventis Dei ad se 
venisse cognovit. Mira autem feminae prudentia^ vel po- 
tius non miranda^ quoniam ad Abrahae familiam pertinebat, 
quod puteum^ juxta quern oraculo divino confortata est, a 
vocabulo ejusdem Dei cognomen habere voluit; quasi 
palam intelligens quod puteus ille profunda divina dispo- 
sitionis arcana designaret, quibus adflictioni ejus misere- 
retur eamque ad dominam redire praeciperet ; ac sobolem 
ejus magnam futuram esse praediceret : Et sicut in puteo 
sive fonte illo, ut supra nominatus est, vivam ac perennem 
videbat aquam ; ita altitudinem divinae substantiae semper 
viventem ac sine fine atque principio manentem intellexit, 
atque ab ea puteum recte cognominandum credidit. Cui 
figurae congruens Psalmista, cum dixisset: Sicut cerviis 
desiderat ad fontes aquarum, ita desiderat anima mea ad 
te, Deus j continue subdidit : Sitivit anima mea ad Dcum 

vivum. Ut colligeremus quia sicut fontes vivas et in- 
deficientes aquas habent, ita Deus vitam habeat in se 
manentem. Notandum autem quod puteus Agar inter de- 
sertum Cades et Barad hodieque demonstratur, et merito ; 
in testimonium videlicet fidei et confessionis ejus, 

IN CAP. XVII. Postquam vero nonaginta et novem 
annorum esse ceeperat, §-c.] Unde centenario Abrahae 
nomen amplificatur^ testamentum circumcisionis datur, 
Isaac nasciturus promittitur, ut in magno mysterio cen- 
tenarius filium promissionis jam circumcisus accipiat. 
Ambulat autem coram Domino, ut possit esse perfectus, 
qui omnibus momentis in conspectu divinitatis se consis- 
tere et quasi in obsequium ejus positum se esse meminit ; 
quomodo Helias qui ait: Vivit Dominus, in cujus con- 
spectu sto ; semper se ad divinum promtum obsequium, 
prsesentiam sui Conditoris in mente habere signavit ; et 
quia primus perfectionis gradus humilitas est, recte sub- 
jungitur: 

Cecidit Abram pronus in faciem."] Legimus autem in 
prioribus sacrae historiae locis viros sanctos Dominum 
invocasse, ei hostias laudis obtulisse, innocentes in con- 
spectu ejus vixisse, nullum vero ante Abram pronum in 
faciem coram Domino corruisse. Verum ille quo altiora 
prioribus dona percepit, eo majores largitori donorum 
gratias sese humiliando reddidit ; et quia suae fragilitatis 
cadens in terram humiliter meminit, mox divinae potestatis 
eminentiam sublimiter agnoscere meruit. Nam sequitur : 

Dixitque ei Deus: Ego sum^ et •pactum meum tecum.'] 
Quid est enim Domino dicere: Ego sum, nisi statum 
aetemitatis suae, qua semper idem est, manifesto denun- 
tiare ? De qua dicit et Psalmus : Tu autem idem ipse es. 
Huic autem loco concinit illud Evangelii ubi dixit Dominus 
Judaeis: Antequam fieret Abraham, ego sum. Apparens 
enim in came docuit se ipsum esse qui in spiritu quondam 
apparuerat Abrahae, cum idem testimonium essentiae suae, 
quod perhibuerat Abrahae, repetit perhibendo Judaeis; 

sedJudaei^ quia audierant: Antequam fieret Abraham, ego 
sum, turbabantur ; Abraham quoniam audivit : Ego sum 
laetabatur, nec dubitabat quod antequam ipse fieret, Deus 
erat : unde et ipse quia verbum divinae setemitatis fideliter 
audivit ; accepit in augmentum praemii, ut pater multarum 
gentium et vocaretur et esset. Porro Judaei, quia audita 
divinitatis arcana capere non poterant, ejecti de stirpe 
Abrahae, et inter genimina sunt viperarum computati : 
Denique tulerunt lapides ut jacerent in eum; at ille 
abscondit se ab eis, et exivit de templo, ut videlicet a 
lapldeis cordibus eorum absconsus, et exiens ad revelandam 
gentibus suae majestatis agnitionem veniret. Nam et tunc 
egressus de templo caeco nato lumen reddidit. In figuram 
videlicet gratiae, qua inlustraturus erat corda gentilium, 
Sequitur : 

Erisque pater multarum genthim^ ^c.] Quia beatus Abra- 
ham cognationem ac domum patris sui ad imperium Do- 
mini deseruit, merito et hoc in munere retributionis acce- 
pit, ut pater multarum gentium existat; adeo utique 
multarum, ut non solum earum quae ex ejus semine se- 
cundum camem prodirent; sed et earum quae aliunde 
originem camis ducentes, fidei et obedientiae ejus vestigia 
sequerentur, sicut Apostolus ad Romanos scribens ple- 
nissime exponit. Sciendum autem quod Abram Pater 
excelsus, Abraham vero Pater multarum dicitur, ut sub- 
intelligatur, gentium. 

Et statuam pactum meum inter me et /e, §*(?.] Vetus 
translatio habet : Et statuam testamentum meum. No- 
tandum autem quod ubicumque in Graeco legimus testa- 
mentum, ibi in Hebraeo sermone sit foedus, sive pactum, id 
est, berith. Non est autem mirandum quare testamentum 
sive pactum Dei sit cum Abraham et semine ejus foedere 
sempitemo, ut sit Deus eorum : quia nimirum hoc foedus, 
et toto tempore vitae hujus sine ulla intermissione in gene- 
rationibus electorum sese ex ordine sequentium servabitur, 
et in futuro saeculo sine ullo fine celebrabitur. Quod vero 
sequitur : 

Daboque tibi et semini tuo terram peregrinationia ituBy 
Operosiore expositione indiget quomodo accipiatur imple- 
tum, sive adhuc expectetur implendum^ cum possessio 
quaecumque terrena, aetema cuilibet genti esse non possit. 
Sed sciendum est seternum a nostris interpretari quod 
Graeci appellant ^onion, quod a saeculo derivatum est. 
iEon quippe, Graece saeculum nuncupatur. Sed non ausi 
Latin! hoc dicere saeculare, ne longe in aliud mitterent 
sensum. Saecularia quippe dicuntur multa^ quae in hoc 
saeculo sic aguntur^ sicut brevi etiam tempore transeant. 
iEonion autem quod dicitur^ aut non habet finem^ aut 
usque in hujus saeculi tcnditur finem : Et ideo^ sicut et 
supra diximus^ terra Chanaan in possessionem aeternam 
semini datur Abrahae^ quoniam in ea Christiani usque ad 
finem saeculi hujus, sive de Judaeis, sive de gentibus, 
semen videlicet Abrahae numquam defuturi esse credun- 
tur. 

Dixit iterum Deua ad Abraham: Et in ergo custodies 
pactum meuMy ^c.] Benigna provisione Dominus primo 
pactum gratiae suae statuit beato Abrahae et semini ejus ; 
ac deinde ab illis pactum obedientiae requirit: ut minus 
videlicet terreat labor certaminis, audito prius praemio 
perpetuae remunerationis. Circumcidi ergo praecipitur 
caro praeputii in signum foederis inter Deum et homines : 
ut hoc signo admonerentur hdeles illius temporis, mun* 
dandos se ab omni inquinamento carnis et spiritus, per- 
ficiendam sanctidcationem in timore Dei, sed et altiore 
mysterio fiebat circumcisio ilia camalis in signum foederis 
inter Deum et semen Abrahae, quia niminim in illius 
foederis signum data est, de quo supra dictum est eidem 
Abrahae : Atque in te benedicentur universae cognationes 
terrae; quod ad gratiam novi testament! pertinere nemo 
ddelium dubitat. In hujus ergo foederis signum nemo 
fidelium dubitat, quod circumcisus est Abraham et semen 
ejus in came praeputii sui, ut praefiguraretur typice nasci- 
turns de illius semine, qui electos suos ab omni macula 
peccatorum expurgaret, ac perpetua benedictione donaret ; 

cujus expurgationis Sacramento congruit aptc quod sequi- 
tur: 

Infans octo dierum circumcidetur in vobis.'] Octava et- 
enim die Dominus^ id est, post sabbatum resurrexit a mor- 
tuis, in cujus passionis ac resurrectionis exemplum bap- 
tizamur a vetustate vitiorum absoluti^ quasi spirituali cir- 
cumcisione renovemur ; exponente Apostolo ac dicente : 
Quicumque enim baptizamur in Christo Jesu, in morte 
ipsius baptisati sumus^ &c« (Rom. vi. 3.) Qui etiam 
numerus tempori nostrae resurrectionis potest aptissime 
congruere, quando immortalitate camis quam per mortem 
deposuimus universaliter induti, nec peccati aliquid ultra 
in came^ nec corruptionis sumus aliquid passuri. Nam et 
nostra resurrectio octavi diei numero non incongrue figu- 
ratur; quia post sex saeculi hujus aetates et septimam 
sabbatismi^ id est, requiei animarum^ quae nunc in alia 
vita celebratur, futura est. Octava ergo die circumcidi prae- 
cipiebantur infantes in signum foederis divini^ ut indica- 
retur mystice quia omnes electi per gratiam Dei in hoc 
numero essent a cunctis iniquitatibus absolvendi^ a cuncta 
comiptione camis emundandi^ ab ipsa morte etiam quam 
per reatum primae praevaricationis incurrerunt^ liberandi. 

Omne masculinum in generationibus vestris^ Signi- 
ficat gratiam regenerationis et immortalitatis ad omnes 
pertinere fideles, sive ex stirpe Abraham, sen aliunde 
camis originem ducant. 

Eritque pactum meum in came vestra, §•(?.] Quo foedere 
utique significatur quod camem vestram et animam simul 
perpetua sim innovatione atque immortalitate vestiturus, 

Mascuhis cujus prcspuiii caro circumdsa non fuerity 
Hac sententia majus ejusdem circumcisionis arcanum 
proditur, quia non solum futurse in Christo innovationis 
signum est, sed et factae in Adam transgressionis abolitio ; 
quod enim nunc facit baptismum in fide Christi, hoc fecit 
ex illo tempore circumcisio in die octava, qua resurrectio 
Christi designata est; excepto quod circumcisis necdum 
regni coelestis patebat ingressus, priusquam resurgens a 

morte Dominus omnibus electis ejusdem regni januam ad 
coelos ascendendo reseraret. Propter quod maxime die 
circumcidebantur octava; ut significaretur eos non nisi 
per effectum Dominicae resurrectionis veraciter ab omni 
vitiorum labe purgandos. Potest autem movere quo- 
modo dicatur, delebitur anima ilia de populo suo, quia pac- 
tum meum irritum fecit, cum haec nulla culpa sit parvuli, 
cujus dixit animam perituram, nec ipse irritum fecerit 
pactum Dei, sed majores qui eum circumcidere non cura- 
runt; nisi quia etiam parvuli non secundum suae vitae 
proprietatem, sed secundum communem generis humani 
originem, onmes in illo uno pactum Dei irritum fecerunt, 
in quo omnes peccaverunt. Quia ergo circumcisio signum 
regenerationis fuit, et non immerito parvulum propter 
originate peccatum, quo primum Dei dissipatum est pac- 
tum, generatio disperdet nisi liberatio liberet 5 sic intelli- 
genda sunt haec verba divina tamquam dictum sit : Qui 
non fuerit regeneratus, delebitur anima ilia de populo suo, 
quia pactum Dei irritum fecit; quando in Adam cum 
omnibus etiam ipse peccavit. 

Dixitque Dominus ad Abraham : Sarai uxorem tuam non 
vocabis Sarai, ^c.] Hie apertiora promissa sunt de voca- 
tione gentium in Isaac, id est, in filio promissionis, quo 
significatur gratia non natura : quia de sene et anu sterili 
promittitur filius: quamvis enim et naturalem procrea- 
tionis excursum Deus operetur, ubi tamen evidens opus 
Dei est, vitiata et cessante natura, ibi evidentius intelli- 
gitur gratia ; et quia hoc non per generationem, sed per 
regenerationem futurum est, ideo nunc imperata circum- 
cisio est. Quando de Sarra promissus est filius, parentum 
mutantur et nomina, omnia resonant novitatem, et in 
testamento vetere obumbratur novum. Interpretatur 
autem Sarai Princeps mea, Sarra autem Princeps ; causa- 
que nominis immutati haec est; quod antea dicebatur 
Princeps mea, id est unius tantummodo domus mater- 
familias ; postea vero dicitur absolute Princeps ; sequitur 
enim : 

Et ex ilia dabo tibi filium cut benedicturus mm, §•(?.] 
Signanturque non ut in Graeco legimus: dixit Deus ad 
Abraham, Sarai uxor tua non vocabitur Sarai ; in Hebraeo 
habetur, non vocabis nomen ejus Sarai ; id est, non dices 
ei, Princeps mea es : futura quippe omnium gentium jam 
princeps esse, unde et Apostolus Petrus mulierum vitam 
instituens ait : Sic enim aliquando et sanctae mulieres, 
sperantes in Domino, ornabant se, &c. (1 Pet. iii. 5.) 

Cecidit Abraham in faciem, et visit, §-c.] Risus Abrahae 
exultatio est gratulantis, non invisio difhdentis: verba 
quoque ilia quae dicebat in corde suo, non sunt dubitantis, 
sed admirantis; attestante etiam Apostolo qui de ipso 
loquens ait: In repromissione etiam Dei non haesitavit 
diffidentia, sed confirmatus est in fide, dans gloriam Deo, 
plenissime sciens quia quaecumque promisit potens est 
et iacere. 

Et ait Dominos ad Abraham : Sara uxor tua pariet tibi 

filium Isaac Isaac interpretatur risus, nec dubitan- 

diun est eum ita vocatum ab eo, quod, audita ejus nativitate, 
Abraham riserit in corde suo ; risus autem ille decenter 
significat gaudium novi testamenti, in quo filii promis- 
sionis, inhabitante in eis Domino, in aeternum exultabunt. 
Quod enim sequitur : 

Et constituam pactum illi, ^c.] Semen ejus dicit in eis 
qui fidem imitando Abrahae, merentur audire a Domino : 
Beati qui nunc fletis, quia ridebitis ; qualibus se jungens 
Apostolus ait: Nos autem secundum Isaac promissionis 
filii sumus. Specialiter autem nomen Isaac, id est risus, 
qui ex promissione nascitur, congruit Mediatori Dei et 
hominum, de cujus nativitate dixit angelus pastoribus : 
Nolite timere, ecce enim evangelizo vobis gaudium mag- 
num quod erit omni populo. 

Nonaffinta novem erat annorum quando circumcidit car- 
nem mi prteputii, ^c.] Unde centenarius erat Abraham, 
et Ismahel tredecim annorum, quando circumcisi sunt; 
ut post annum nato Isaac Abraham centum annorum 
aetate, et Ismahel qu^atuordecim, id est bis septem, anno- 

rum perfecte complesset ? in magno utique mysterio : 
quia videlicet Isaac novi testamenti, et Ismahel veteris 
tenuere figuram. Isaac namque cum natus est^ centena- 
rius erat pater ejus^ ut insinuetur gratia novi testamenti 
ad hereditatem regni coelestis filios suae promissionis 
adducere. Centenarius quippe numerus, ut saepe dictum 
est, in compoto articulari de sinistra transit in dexteram, 
et supema Hierusalem mater nostra coelestis merito per 
dexteram signatur; nam et quibuscumque hanc intrare 
conceditur, ad dexteram sunt Judicis in novissimo exa- 
mine staturi. In qua nativitate ejusdem Isaac duas an- 
norum hebdomadas impleverat Ismahel ; propter videlicet 
sacramentum sabbati^ quod in veteri testamento servaba- 
tur; ut incipiente anno quinto decimo^ quasi in signum 
resurrectionis, verae videlicet circumcisionis^ nasceretur 
Isaac 5 ubi typice claresceret quia transeunti legali obser- 
vantiae^ quae per Moysen data est^ succederet gratia et 
veritas quae per Jesum Christum facta est. Nato ergo 
Isaac^ qui gratiam novi testamenti praefigurabat, Ismahel 
frater ejus major, qui testamentum vetus designabat, sep- 
tenarium in sua aetate numerum compleverat; quoniam 
observantiam legis, in qua maximum locum sabbatum tene- 
bat, usque ad tempus gratiae decebat extendi: quod 
autem geminatus est idem numerus septenarius ad perfec- 
tionem ejusdem sacramenti pertinet; quod lex Dei nos 
et a servilibus, id est a malis operibus in corpore, et a 
noxiis cogitationibus in mente, feriatos esse desiderat. 
Geminatur numerus septenarius, quia lex et in hac vita 
suis sequacibus requiem corporibus praecipit, et in futura 
vita requiem habendam promittit animarum; nato Isaac 
et primum suae aetatis annum inchoante, Ismahel inchoat 
quintumdecimum, quia apparente gratia evangelii, et ipsa 
quoque lex spirituaUter intellecta, coelestibus sacramentis 
plena fuisse, et gloriam resurrectionis praedicasse reperta 
est; quod autem postmodum adulto Isaac, ad praecep- 
tum Sarae ejectus est cum matre sua Ismahel, nequaquam 
debet putari qui vetus testamentum significet abolendum 

per successionem novi testamenti; sed potius quod car- 
nalis observantia legis cum his qui earn carnaliter, etiam 
coruscante gratia evangelii, observandam contendunt, sit 
ab ecclesiae finibus expellenda ; ipsa autem spirituali sensu 
intellecta nec unum iota, neque unum sit apicem perditura, 
donee omnia fiant. 

IN CAP. XVIII. Apparuit autem eiDominus in convaUe 
Mambre sedenti, Haec apparitio Domini cunctis supe- 
rioribus, quibus beato Abrahae toties visus est, constat esse 
sacratior. Et recte post acceptum circumcisionis sacra- 
mentum, post amplificatum nomen quo futurus pater om- 
nium gentium signabatur, secretiora Dei arcana cognoscit, 
quorum videlicet arcanorum quia non solum circumcisio, 
sed et praeputium particeps esse debuit, recte apparitio in 
convalle Mambre facta esse memoratur ; Mambre namque, 
ut supra legimus, genere quidem Amorraeus, sed cum fra- 
tribus suis foederatus erat Abrahae; unde apte convallis 
Mambre nostram designat humilitatem, qui de gentibus 
originem camis habentes, patrem in spiritu ac fide habe- 
mus Abraham, quibus dicit apostolus, trahens ex Abraham 
et camis et virtutis originem : Adnuntiamus vobis vitam 
aetemam, quae erat apud Patrem, et apparuit nobis ; quod 
vidimus et audivimus adnuntiamus vobis, ut et vos socie- 
tatem habeatis nobiscum. Et quidem in hac lectione, 
excepto spirituali intellectu, multum aedificat legentes, 
quod Abraham ignotos viros aspiciens, statim cucurrit in 
occursum eorum quasi peregrinis hospitalitatis gratiam 
praebiturus; quod adpropians eis humiliter adoravit in 
terra, quod ministerium suum eos expectare atque accipere 
rogavit, quod consentientibus festinus exhibuit; neque 
hoc per servos et ancillas, sed per seipsum et Saram com- 
plevit. Mirum namque, si non homines, eos cum primo 
vidisset, credidit ; cur ad lavandum pedes eis adferre 
voluerit aquam ; quomodo requiescere sub arbore quasi in 
ambulando fessos; quare corpus correficiendo confortare 
quasi jejunio laborantes rogaverit? Si quis vero hanc 
VOL. VII. o 

lectionem altius discutere quaerit, totam spirituales redo- 
lere sensus inveniet* Nam quod Abrahae sedenti in ostio 
tabemaculi sui Dominus apparuit, multum congruit devo- 
tioni ipsius Abrahae, simul et omnium ejusdem promissionis 
heredum, qui peregrinos se hujus seculi et incolas, cives 
vero alterius vitae, hoc est patriae coelestis, esse testantur. 
Tabemaculis vero in itinere vel in bello ; domo autem in 
patria uti solemus : in quo mysterio etiam Isaac et Jacob 
in tabemaculis habitasse leguntur. Manet autem in medio 
tabemaculi sui quicumque et peregrinum se, nec semper 
victumm in hoc seculo novit, et nihilominus quantum 
valet seculi negotiis atque inlecebris sese implicare non 
embescit, Abraham vero et ejus sequaces qui necessitate 
tantum, non autem et voluptate, quae mundi sunt agunt, 
quasi in ostio tabemaculi sui sedent, quia jam jamque 
exire de mundo parati, ingressum vitae sequentis laetanti 
semper animo atque ad futura praemia extento praesto- 
lantur. Et bene additur, in ipso fervore diei: fervor 
quippe diei, in quo Abraham in ostio tabemaculi sui sede- 
bat, virtutem designat dilectionis, qua ipse in mente re- 
spectu Solis justitiae ardebat ; talisque status, et loci, et 
temporis decebat eum qui Dominum erat visums, et ejus 
coUoquio fruitiums, in quo et advena mundi hujus figu- 
raretur, et verae coelestis gratiae luce inradiatus, et amore 
divinae contemplationis inhianter accensus. 

Cumque elevasset oculoSy apparuerunt ei ires viriy §-c.] 
Quod tres viri ei appamemnt, mysterium est Sanctae 
Trinitatis ; denique cum tres vidisset, unum adoravit, et 
precatus est Dominum, quia etsi in personis est Trinitas, 
in divinitate est tamen una et coadoranda Dominantis 
aequalitas, sicut etiam in Isaia cum angelicas virtutes gloriam 
Sanctae Trinitatis canerent dicentes, Sanctus, sanctus, sane- 
tus, mox unitatem dominationis ac deitatis subjungunt 
addentes: Dominus Deus omnipotens, plena est omnis 
terra gloria ejus. Et bene dicitur quia visums angelos 
elevaverit oculos Abraham, quia nimirum necesse est, ut 
qui cives coeli videre, qui divinae majestatis gloriam et 

arcana nosse concupiscit, omnem mentis intuitum ab 
infimis desideriia erigat, ac sedula intentione ad lucem veri 
Solis aperiat. Bene subinfertur, quia cum vidisset angelos, 
cucurrit in occursum eorum, adorans, eosque ne se trans- 
irent rogavit : quia necesse est ut quotiescumque gustum 
aliquem intemae dulcedinis animo concipimus ; mox om- 
nibus votis, ac promtis bonorum operum gressibus sataga- 
mus, ne nos citius eadem dulcedo relinquat ; sed quae ad 
tempus gustata est, memoria supernae suavitatis mentes 
nostras aliquanto diutius reficiat, atque ab hujus mundi 
delectationibus et curis abstractas in aetemorum contem- 
platione suspendat. Movet forte aliquos quomodo vel in 
hac lectione Abraham, vel in sequente Loth angelos videns, 
hospitio quidem quasi homines susceperit, et quasi mor- 
tales cibis humanis refecerit; cum quibus tamen quasi 
cum Deo loquebantur, eorumque verba non aliter quam 
oracula coelestia susceperunt. Sed credibile est,^' ut 
sanctus Augustinus ait, quod et Abraham in tribus, et 
Loth in duobus viris Dominum agnoscebant; cui per sin- 
gularem numerum loquebantur, etiam cum eos homines 
esse arbitrarentur. Neque enim aliam ob causam sic eos 
susceperunt, ut tamquam mortalibus, et humana refectione 
indigentibus, ministrarent ; sed erat profecto aliquid quo 
ita excellebant, licet tamquam homines, ut in eis esse Do- 
minum sicut esse adsolet in prophetis, hi qui hospitalitatem 
illis exhibebant dubitare non possent : atque ideo et ipsos 
aliquando pluraliter, et in eis Dominum aliquando singiK 
lariter, appellabant. Angelos autem fuisse scriptura tes- 
tatur; non solum in hoc Genesis libro, ubi hgec gesta 
narrantur ; verum etiam in Epistola ad Hebraeos, ubi cum 
hospitalitas laudaretur, per banc, inquit, etiam quidam 
nescientes hospitio angelos receperunt. Verum in hac 
susceptione et hoc sentire congrue potest, quia divinitus 
sit procuratum ut angelos videntes patriarchae, velut ho- 
mines quidem susciperent; sed tamquam Deum venera- 
rentur, quatenus per distinctionem talis obsequii ac devo- 
tionis praefigiuuretur quandoque futurum, ut ipse Dominus 

in came apparens cibis satiaretur carnalibiis et hospitio 
reciperetur humane. In quo tamen hospitio magis evan- 
gelizandi et inhrmos sanandi quam manducandi ac bibendi 
operam daret ; sicut saepissime factum evangelica testatur 
historia. Denique expositores sacrarum litterarum hoc in 
loco intellexere completum quod ait Dominus Judads: 
Abraham pater vester exultavit ut videret diem meum ; et 
vidit, et gavisus est. Diem quippe Domini vidit, cum 
tres angelos videns, unum adoravit, et allocutus est Domi- 
num ; quia in trium distinctione personarum, unius cog- 
novit essentiam majestatis. Refecit eos epulis adpositis^ 
quia intellexit eum de suo semine nasciturum, qui cum 
sit Deus ante secula^ Patri consubstantialis^ homo in fine 
seculorum verus, veraciter inter homines conversaturus 
appareret ; cibi autem quibus eos refecit, et ipsi spirituali- 
bus sunt pleni sacramentis, de quibus ita memoratur : 

Festinavit Abraham in tabemaculum ad Sarram^ divitgue 
ei : Acceleray tria sata simihB commisce, Ubi primo 
notandum, quia cuncta velociter aguntur velut vere in 
ministerium divinae susceptionis ; festinat Abraham, acce- 
lerare jubet Sarram, properanter famulus injunctum com- 
plet officium, ut patenter innotescat, quia beatus Abraham 
veraciter, juxta vocem Domini, exultavit ut videret diem 
ejus ; et vidit, et gavisus est : sed et omnes qui respectu 
divinae gratiae tanguntur in animo, confestim in obsequium 
supernae voluntatis, laetis bonorum operum et cogitatuum 
passibus exiliunt, seque ac suos auditores ad accelerandam 
observationem mandatorum coelestium sedula exhortatione 
provocant. Simila ergo, quam commiscuit Sarra ut refi- 
ceret angelos, interna est dulcedo sermonis Dei, quam 
coelesti Hierusalem, sancto videlicet ecclesiae, poUicetur 
propheta, dicens de Domino : Qui posuit fines tuos pacem, 
et adipe frumenti satians te. Statimque qui esset adeps 
frumenti, manifestius exponens, adjecit: qui emittit elo- 
quium suum terrae. Tria sunt autem sata ejusdem simUae ; 
quia in scriptura sacra triplex est sensus intelligentise, 
historicus videlicet, allegoricus, et anagogicus : verbi gra- 

tia ; Domine, dilexi decorem domus tuse ; juxta historiam, 
decorem domus, quam fecit Salomon Domino, inviolabilem 
permanere desiderabat ; laudante eum in ilia populo ejus. 
Juxta allegoriam, decorem sanctae ecclesiae per orbem 
universum fulgere desiderabat, cui dicit apostolus: Vos 
enim estis templum Dei. Juxta anagogen, id est, sensum 
ad superiora ducentem, cupiebat videre decorem patriae 
coelestis domus, scilicet non manufactae, sed aeternae in 
coelis. Hujus mensurae triformis et in evangelica parabola 
facit Dominus mentionem. Simile est,. inquiens, regnum 
ccelorum fermento, quod acceptum mulier abscondit in 
farinae satis tribus, donee fermentatum est totum. Fer- 
mentum namque evangelicum mulier in farinae satis tribus 
abscondit ut totum fermentetur, cum sancta ecclesia, 
quam hoc in loco Sarra significat, sive historiam in scrip- 
turis praedicet, sive allegoriam revelet, sen ad supema con- 
templanda oculum suae expositionis adtollat, semper ut 
dictis suis virtutem sive Dominicae seu fraternae caritatis 
instituit. Neque ullatenus se scripturara recte intellexisse 
quisquam putet, in qua institutionem caritatis invenirc 
non potuit. Saturn est autem genus mensurae apud Pa- 
laestinos, unum et dimidium modium capiens : quod autem 
Sarra subcinericios facit panes, multum ad rem pertinet. 
Subcinericii panes dum coquuntur, ipsi quidem cum igni 
coquuntur, latent in abdito, sed solus qui super adgregatur 
cinis intuentium oculis patet, at ubi cocti fuerint, remo- 
vetur cinis, ac mundi ante ora vescentium panes transfe- 
nintur, quia nimirum eloquia Domini igne sunt examinata, 
videlicet Spiritus Sancti, per quern scriptura ipsa confecta 
est ; sed aliquoties vilitate ac simplicitate stili ipse in se 
scientiam in tantum obtineat, ut quid in se fervoris spi- 
ritualis, quantum alimoniae coelestis habeat, non facile 
luceat: at dum ablato velamine litterae per ministerium 
praedicatoris suavitas sensus spiritualis auclitorum cordibus 
reseratur, quasi, excusso cinere, panes dulcissimi reficiendis 
fidelibus offenintur. Yitulus quoque tenemmus et opti- 
mus quern de armento tulit Abraham, ipsum Mediatorem 

Dei et hominum significat, quern pro revertente a se filio 
juniore, id est, populo gentium^ juxta parabolam evangelii, 
pater clementissimus mactavit. Ipse namque est vitulus 
de armento tenerrimus et optimus^ ad occidendum coquen- 
dumque singulariter coeli civibus adsumtus, quia de omni 
humano genere solus est specialiter electus^ cujus sanguine 
mundus redimeretur, et per quern instaurarentur non so- 
lum quae in terra, sed etiam quae in coelis sunt in ipso, ut 
apostolus ait. Q.ui videlicet vitulus recte tenerrimus et 
optimus dicitiu*: quid enim tarn tenerum tamque opti- 
mum, quam est ille qui humiliavit se pro nobis erigendis, 
factus obediens Patri usque ad mortem, mortem autem 
crucis ? 

Tulit quoque butyrum^ et lac^ Per lac primordia et 
velut elements legis Mosaicae, per butyrum evangelicae 
perfectio doctrinae : per lac simplicitas litterae in scriptiu-is, 
per butyrum virtus sensus mystici qui de littera generari 
solet exprimitur. Vel certe lac initium fidei, butyrum 
perfectionem operis quae ex fide creatur insinuat. Quae 
cuncta Abraham posuit coram viris quos susceperat, ut 
significaret filios promissionis epulas spirituales Domino 
semper oblaturos, panes videlicet lectionum sanctarum, 
vitulum Dominicae Incarnationis, lac fidei sive historicae 
perfectionis ; butyrum sensuum sive operum bonorum, 
ubi bene adjungitur : 

Ipse veto stabat juxta eos sub arbore :] Quia nimirum ita 
epulis fidei et virtutum Dominum bene vivendo pascere, id 
est, delectare debemus, ut semper nos in conspectu ejus 
adsistere meminerimus, juxta illud beati Heliae : Vivit Do- 
minus, in cujus conspectu sto. Et sicut Psalmista: In 
conspectu, inquit, angelorum psallam tibi. Et hoc sub 
arbore Dominicae passionis, dicentes cum Apostolo : Mihi 
autem absit gloriari nisi in cruce Domini nostri Jesu 
Christi. 

Cumque comedissenty dixerunt ad eum : Ubi est Sarra 
uxor tua ? Ambo quidem Domini domus, et Abraham 
videlicet et Sarra, cum summa festinantia refectionem prae- 

parant ; sed quasi in domo bene disposita Abraham cum 
paratis epulis audentior ad Dominum accedit : Sarra timore 
ac verecundia muliebri sese in tabernaculo^ immo post 
ostium tabernaculi cohibet, nec jam adpropiare audet^ sed 
de abditis quae vir suus cum Domino loquatur auscultat : 
ideoque quoniam et devota Deo^ et suo bene subdita erat 
marito, gaudium partus quod multum desiderabat audivit ; 
nec quidem cujuslibet partus, sed illius in quo benedictio- 
nem et ipsa in futuro et omnes acciperent nationes. Bene 
autem postquam comederant angeli, filium suis hospitibus 
promittunt nasciturum; quia cum epulas bonae nostrae 
operationis et fidei Dominus susceperit, gratia nos suae 
benedictionis remunerat. Comederunt autem angeli, vel 
potius comedisse videbantur, ut sanctus Raphael exponebat 
Tobiae, ut sacramentum Dominicae Incamationis, in qua 
ipse magni consilii Angelas tamquam homo erat manduca- 
turus, non solum visibiliter apparendo, sed etiam ad men- 
sam hominum residendo ac manducando, figurarent; sed 
illi, sicut idem Raphael ait, cibo invisibili, id est, qui ab 
hominibus in came degentibus videri non potest, uteban- 
tur ; videlicet gaudio contemplationis ; de qua et Dominus 
in evangelio : Quia angeli, inquit, eorum in coelis semper 
vident faciem Patris mei qui in coelis est ; semper etenim 
\ddent, hoc est etiam cum ad nos aliqua ministraturi foris 
veniunt: credibile est autem quod esca quam manduca- 
bant, statim ut spirituale vel aetherium corpus eorum con- 
tigit, velut aqua ardenti flammae injecta consumta fuerit, et 
non sicut aqua arenti terrae infusa, ad reficiendum corpus 
eorum profecerit, quomodo in nobis, cum manducamus, 
fieri solet. 

Erant autem ambo senes provectisqtLe miatisy §*c.] Ad 
faciendam auxesin potentiae coelestis, ambos dicit esse se- 
niores, et insuper Sarram, cum fuisset sterilis, turn etiam 
cmore menstruo jam destituam, propter quod jam parere 
non posset, etiamsi sterilis non fuisset. Porro si femina ita 
sit provectioris aetatis, ut ei solita mulierum adhuc fluant, 
de juveiie parere potest, de seniore non potest; quamvis 

adhuc possit ille senior, sed de adolescentula gignere, sicut 
Abraham post mortem San*ae de Cethura potuit, quia vivi- 
dam ejus invenit aetatem ; hoc ergo est quod nimirum 
commendat Apostolus cum ait : Qui praeter spem in spe 
credidit, &c. (Rom. iv. 13.) Ad hoc enim dicit Abrahae 
jam corpus fuisse emortuum, quoniam non ex omni femina, 
cui adhuc esset aliquod pariendi tempus extremum, generare 
ipse in ilia aetate adhuc posset : ad aliquid enim emortuum 
corpus intelligere debemus, non ad omnia; nam si ad 
omnia, non jam senectus vivi, sed cadaver est mortui. 

Qu<£ visit occulte dicens : Postquam senui^ ^c.] Hujus sen- 
tentiae meminit Apostolus Petrus, cum mulieres viris suis 
obtemperare admonens adjecit : Sicut Sarra obediebat 
Abrahae, dominum eum vocans. Videtur autem simile 
huic loco quod supra de Abraham legitur ; quia, audito 
Sari'ae partu, ceciderit in faciem, et riserit in corde suo 
dicens ; Putasne centenario nascetur filius, et Sarra nona- 
genaria pariet ? addiditque dicens ad Deum : Utinam Is- 
mahel vivat coram te ! verum quia Apostolus dicit quod 
Abraham non haesitaverit diffidentia, Sarram vero haesitasse, 
sequens Domini sermo manifestat dicentis ad Abraham : 

Quare visit Savva dicens : Num veve pavituva sum anus F'] 
Restat intelligi quod audito quia Sarra paritura esset 
hlium, et Abraham prius riserit admirans in gaudio, et ipsa 
Sarra postmodum dubitans in gaudio ; cujus tamen du- 
bietas, continuo data ratione divinse potentiae, ablata est, 
dicente ad eum Angelo : 

Numquid Deo est quicquam difficile? ^•c.] Qua audita 
sententia, adeo dubietate omni remota, in fide confirmata 
est, ut merito de ilia dicat Apostolus ; Fide et ipsa Sarra 
virtutem accepit ad emissionem seminis. Quod autem 
dicit, revertar ad te, et adjunxit, vita comite, humano qui- 
dem more loquitur, quasi diceret, si vita comes fuerit. 
Sed altius intelligendum quod angeli semper vita comite 
sive in coelis conversentur, seu ad terras descendant, ilia 
utique vita quae dicit: Sicut enim Pater habet vitam in 
semetipso, sic dedit et Filio vitam habere in semetipso ; 

cujus videlicet vitae visione atque illustratione et angeli et 
homines sancti fiunt perpetuo beati. Comparandus sane 
videtur hie locus a contrario factis protoplast! ; ille etenim 
post reatum praevaricationis non vidisse Dominum Deum, 
sed vocem tunc deambulantis in paradiso perhibetur au- 
disse : hie futurae benedictionis fide^ spe ac dilectione 
accensus vidit stantem Dominum ; quia nimirum cum hoc 
mansura erat, ab illo contemplatio divinae claritatis abs- 
cesserat: ille audita voce Domini Dei abscondit se tre- 
raebundus^ quia profecto se errasse erubescebat. Hie viso 
Domino statim laetabundus adcurrit, cui se complacuisse 
obedientiae merito credebat. Ille ad auram post meridiem, 
iste in ipso fervore diei ; quia hie divini amoris igne flagra- 
bat, ille divinae protectionis et dilectionis a se lucem pec- 
cando fugaverat. Hie hospitem Dominum recipit ac refi- 
cit, ut adpositis epulis carnalibus insinuet quod eum epulis 
spiritualibus in corde pie vivendo rehceret ; juxta quod ipse 
Dominus de suis amatoribus promisit ; Ecce sto ad ostium 
ct pulso ; si quis audierit vocem meam, et aperuerit mihi, in- 
trabo ad ilium, et coenabo cum illo, et ipse mecum ; ille, id 
est, protoplastus, qui vetitum comedit et eas quas in prse- 
sentia Domini angelorumque ejus habere perpetuas poterat 
delicias amisit, foris etiam a ligno vitae visibiliter exclusus, 
ut patenter ostenderetur, quod sapientiae fructum incor- 
ruptibilem, quo invisibiliter frui solebat, perdidit. Et quia 
beatus Abraham merito piae devotionis jam fructum sa- 
pientiae et vitae quae Christus est aliquantisper gustaverat ; 
recte sub arbore consistens Dominum vidisse ac suscepisse 
narratur. Illic Eva, relicto timore divino, neglecto viri 
consilio, accessit temeraria ad serpentem, in quo diabolus 
loquebatur, a quo seducta ad comedendum vetita, virum 
quoque suae praevaricationis complicem fecit ; propter quod 
et justae damnationis cum viro accepta sententia audivit 
inter alia, In dolore paries filios ; primumque Cain hlium 
maledictionis et fratricidam genuit. Hie Sarra subdita 
timori divino, simul et religiosam viri fidem atque operatio- 
nem secuta, apparente Domino, expectabat ipsa domi donee 

vir occurreret, et quae essent agenda disceret ; sed et epulis 
in susceptionem Domini praeparatis^ nihilominus ipsa se 
domi verecundata retinuit ; ac virum suum cum eis praeire 
ad Dominum eique munera suae devotionis simul et ipsius 
ofTerre gaudebat. Quapropter ambo remunerationem sui 
beneficii promissa sobole perceperunt ; nec qualibet sobole 
sed ilia utique in qua benedicerentur omnes gentes. Et me- 
rito, ibi enim reatus praevaricationis in primo Adam debita 
ultione plectebatur ; hie tempus redemtionis per secundum 
Adam et praesagabatur futurum et parabatur. Sequitur : 

Cum mrrexissefrd ergo inde riri, direxerunt oculos contra 
Sodomam^ ^c.] Cum surrexisse dicantur inde viri, osten- 
ditur quod sedentibus eis, adstans ministrabat Abraham, 
quamvis primo stantes viderit. Direxerunt autem oculos 
contra Sodomam, ut sicut hdem beati Abrahae laetis pro- 
missionibus remunerarent, ita perfidiam impiae civitatis 
flammis ultricibus perderent ; juxta illud Psalmistae, qui 
cum de sanctis pietatem Domini praemisisset : Oculi Do- 
mini super justos, et aures ejus ad preces eorum; protinus 
severitatem ejus in reproborum ultione subjunxit : Vultus 
autem Domini, inquiens, super facientes mala, ut perdat de 
terra me^ioriam eorum. Quod autem cum angelis gradie- 
batur, Abraham deducens eos, ex consuetudine devotae 
hospitalitatis fecisse credendus est ; sed felices illi gressus, 
quibus homo cum angelis ingredi meruit in terra, eosque 
cum ad se venissent visitandum ad coelum reditmos dedu- 
cere ; felix autem nunc eorum vita qui angelicam in terris 
conversationem sequuntur ; videlicet sobrie et juste et pie 
et caste vivendo, ac divinis laudibus semper, quantum 
mortali possibile est, vacando. Verum beatus Abraham, 
quia Dominum adeo gaudenter venientem excepit, ut etiam 
abeuntes quasi domesticos deducere curaret, meretur alti- 
ora divinorum operum secreta cognoscere, qui et ipse 
districtionem supernae animadversionis venturam mundo 
intelligens; sicut prius se Deo devotum in hospitibus 
suscipiendis ostenderat, ita erga proximos sollicitum pro 
eis postmodum supplicando monstravit. 

Dixit itaque Dominus : Clamor Sodomorumy §*c.] Clamo- 
rem Sodomorum scelerum famam vel potius infamiam dicit, 
a quo nos prohibens Apostolus dicit : Omnis amaritudo et 
ira et indignatio et clamor et blasphemia tollatur a vobis cum 
Omni malitia ; cui nimirum clamori contrarius est clamor 
electorum, de quo confidenter suo Creatori supplicantes, 
aiunt dicentes singuli ; Domine, exaudi orationem meam^ 
et clamor meus ad te perveniat. Magnus quippe illorum 
clamor est meritum sublime et intentio fidei coelestia sola 
quaerens, ubi Christus est in dextera Dei sedens; qui 
quoniam non terrenas opes^ non gloriam inanem caducam- 
que^ non moritura camis gaudia, sed supema tantum bona 
desiderant; altum profecto et quasi clamore personum 
est omne quod agunt. Verum multiplicato clamore pec- 
catorum, id est, enormi illorum scelere; videamus quid 
sequitur. 

Descendamy (inquit,) et videbo utrum clamoremy ^•c.] 
Quod ergo se descendere Dominus ad videndum an idem 
clamor verus esset, aiebat; non suam ostendit ignoran- 
tiam, qui omnium habet scientiam, sed nostram instruit 
temeritatem, ne antequam perfecte discamus, proximorum 
reprehendere facta praesumamus; quod ipsum nos et in 
constructione turris docet, ubi scriptum est : quia descen- 
dit Dominus videre civitatem et turrem quam aediiicabant 
filii Adam ; quid enim de ccelo in terram non videret, de 
quo scriptum est : quia nudus est infemus coram illo, et 
nullum est operimentum perditioni. 

Convertenmtque se imfe, et abierunt Sodomamy ^c.] 
Legitur in sequentibus quod duo angeli Sodomam venerint 
et suscepti sint a Loth; unde verisimile videtur quod 
hoc in loco duo angeli discesserint ab Abraham, et ille 
cum uno qui secum remansisset locutus pro civitate peri- 
tura intercesserit. In qua intercessione praecipue beati 
Abrahae perpendenda est humilitas, qui cum tanti sit 
habitus apud Deum, ut et eum hospitio quasi familiarem 
susciperet, et apud ipsum pro aliis quasi apud unanimum 
amicum intercederet ; nihilominus in sua sestimatione vilis 


Digitized by AjOOQle 



240 


COMMENTARIl 


ipse permansit ac despectus ; unde in secunda sua oratione 
dicit ad eum^ 

Quia semel caspi^ loquar ad Dominum meum cum aim pul- 
vis et cinw.] Quo verbo manifeste nostram redarguit super- 
biam^ qui longe ab altitudine meritorum ejus distantes^ 
longe a conlocutione divina pro nostra tarditate atque 
inertia remoti^ nihilominus typo elationis inflati, cinerem 
nos ac pulverem futures minime recolimus: nam beatus 
Abraham quo divinae visionis puritati altius adpropinqua- 
vit, eo certius suae fragilitatis infirma dispersit et abjecta. 
At nos qui a contuitu internae claritatis nubilo nostrae 
pravitatis excludimur, tanto minus insitae nobis miseriae 
tenebras deflemus, quanto nil praeter has intueri solemus. 

IN CAP, XIX, Veneruntque duo angeli Sodomam ves- 
per Non sine causa angeli qui ad meridiem ad 

Abraham venerant, vespere Sodomam venire perhibentur : 
quia nimirum illi prospera ac laeta nuntiare, huic adversa 
inferre venerunt; ille fructu lucis ad coelestia flagrabat, 
haec vitionun tenebris obsessa perditioni aetemae pro- 
pinquabat, 

Qui cum vidissety swi'eanty et ivit obviam ew, ^c.] Mag- 
num perfectumque in beato Loth exemplum Deo devotae 
hospitalitatis ostenditur, qui ingredientes urbem hospites 
non solum occurrens excipere paratus fuit; verum etiam 
ut ad se diverterent secumque requiescerent obnixius 
postulabat, Renuebant autem prime domum ejus intrare, 
quod tamen postmodum eo compellente facere consense- 
runt; ut sic industriam hospitalitatis ejus diligentius 
probarent; probatam dignius remunerarent, dum eum a 
peccantium interitu cum sua domo eriperent. 

Prius autem quam irent cubitumy mr% civitatis vallaverunt 
domumy ^cJ] Hoc est quod propheta Esaias de populo 
Israel supra modum peccante ait : Peccatum suum sicut 
Sodoma praedicaverunt, nec absconderunt. Peccatum 
quippe suum sicut Sodomite praedicaverunt, nec abscon- 
derunt, cum absque respectu pudoris alicujus omnes a 

puerili aetate usque ad ultimam senectutem masculi in mas- 
culos turpitudinem operari solebant ; adeo ut ne hospiti- 
bus quidem ac peregrinis sua scelera abscoudere, sed et 
hos vim inferendo, suis similes facere sceleribus, atque 
suis facinoribus implicare contenderent. Quod veto furen- 
tibus eis in tale flagitium patrandum dicit inter alia 
Loth : 

Habeo duos filiaSy ^c.] Quoniam prostituere volebat 
Alias suas hac compensatione, ut viri hospites ejus nihil 
a Sodomitis tale paterentur; utrum admittenda sit com- 
pensatio flagitiorum vel quorumque peccatorum, ut nos 
faciamus mali aliquid^ ne alius gravius malum faciat ; an 
potius perturbationi Loth non consilio tribuendum sit, 
quia hoc dixerit, merito quaeritur; et nimirum periculo- 
sissime admittitur haec compensatio; si autem perturba- 
tion! humanae tribuitur, et menti tanto malo permotae, 
nullomodo imitanda est. 

Et ecce miserunt manum viriy et introduxerunt ad se 
Lothy §•€.] Quod ostium Loth obcluserunt angeli, ne vel 
ipsum, vel aliquem de domo ipsius possent ad perdendum 
rapere Sodomitae, patenter insinuat quia nullum de electis 
Dei perditura sit impietas et persecutio reproborum, 
dicente Domino de ovibus suis : Et ego vitam aeternam do 
eis, et non peribunt in aetemum, et non rapiet eas quis- 
quam de manu mea. Quod item Loth facultate ab angelis 
data nullum de civibus perfidis, ne de suis quidem cog- 
natis sive amicis, tametsi multum conatus, potuit ad salu- 
tem revocare; significat quia nullius labor hominis ad 
numerum praedestinatorum qui ante constitutionem mundi 
elect! sunt a Domino, vel unam possit animam adjicere : 
Novit enim Dominus qui sunt ejus. Verum etsi nostrum 
firagilitatem qui ad electorum sortem pertinent latet ; non 
tamen ab agenda cura nostrae salutis cessandum, non ab 
instruendis proximis lingua est continenda ; sed ad exem- 
plum beati Loth, et nobis caste vivendum, et errantium 
quoque correction! officium pietatis impendendum: con- 
stat enim quia etsi praedestinatos ad interitum salvare 

nequivimus, nostrae tamen benignitatis quam erga illorum 
salutem impendimus mercedem non perdimus. 

Et edrixerunt mm pomeruntque extra civitatemy 
Generaliter quidem incendium et perditio Sodomorum, 
de qua ereptus est Loth, poenam ultimae districtionis 
designat; quando completa in fine seculi summa electo- 
rum, omnes impii setemum rapientur in ignem, Domino 
exponente, qui ait: Similiter sicut factum est in diebus 
Loth, edebant et bibebant, &c. (Luc. xvii. 28.) Cui adtesta- 
tur etiam apostolus Judas, dicens : Sicut Sodoma et Go- 
morra et finitimse civitates, simili modo et hae fomicatae 
sunt, abeuntes post camem alteram, fiictae sunt exempliun, 
ignis aetemi poenam sustinentes. Potest autem idem ignis 
Sodomiticus etiam flammas vitiorum quibus in hac vita 
reprobi uruntur, atque ad sempitemum praeparantur in- 
cendium non inconvenienter insinuare, qui cum nunc in 
concupiscentiis terrenis carnisque inlecebris ardere non 
cessant, tunc igne ultionis ardere numquam desistent. 
Hunc quoque sensum Domino adfirmante, immo etiam 
docente, qui ait : In ilia hora qui fuerit in tecto et vasa 
ejus in domo, ne descendat toUere ilia; et qui in agro, 
similiter non redeat retro; memores estote uxoris Loth. 
Neque enim docemur ne instante articulo ultimi examinis, 
culmen rectae conversationis deserentes, ad ima concupis- 
centiae mundialis animum deflectamus; vel ne relicto 
aratro agriculturae spiritualis, retro respiciamus, quando 
non ultra nobis operum aliqua correctio restat, sed eorum 
quae operati sumus reddenda ratio instat; verum potius 
imminente judicio, fidelibus haec exhortatio datur, ut 
coeptis bonis ac salubribus insistant, ne vitiorum quae 
reliquere contagia repetentes. Loth imitentur uxorem^ 
quae ardentem sulphure Sodomam dum incauta respice- 
ret, versa est in statuam salis. Dum ergo nos Dominus 
uxorem Loth imitari prohibet, ostendit profecto quod 
incendium civitatis, ad quod oculos reduxerat, flammas 
vitiorum, quas vitare et valemus et debemus, exprimit. ‘ 
Unde nunc exhortatio angelorum, qua eductum de Sodo- 

mis Loth admonuerant ne retro respiceret, neque in omni 
circa regione consisteret, sed montem salvandus peteret, 
et spiritualiter intelligenda, et maxima est nobis intentione 
sequenda ; ne videlicet ardores et incentiva vitiorum quae 
parumper evasisse videmur, incauti repetamus, neque 
omnimodis in vicinia peccantium, quantum possibile est, 
manere consentiamus, ne illorum exempio a nostrae via 
rectitudinis aberremus, juxta illud Psalmistae de beato 
viro : Et in via peccatorum non stetit ; sed ad fastigium 
arduae conversationis conscendere ocius curemus. 

Dixitque Loth ad eos: Quaso, Domine mi, guia invenii 
servus turn graiiam coram te, ^c.] Non ita praesidium 
vicihae civitatis petiit beatus Loth, quasi malum sibi alicu- 
jus plagae superventurum timeret, si ad montem pervenire 
potuisset ; sed ea potius intentione ad civitatem juxta posi- 
tam divertere cupiebat ; ne dum montis altitudinem, qui 
longius aberat, peteret, in ipso itinere positum flamma 
quae impiis proxima imminebat, absumeret. 

Ecce etiam in hoc mscepi preces tuas, ut non mbvertam 
urbem, ^c.] O quanta viscera divinae pietatis, non solum 
justum a perditione sceleratorum liberat, sed et plurimis 
eorum propter salutem ejusdem just! vitam quam non 
meruere concedit ; ut et in eis qui perirent quid impietas 
mereretur ostenderet, et in his qm remanerent quantum 
intercessio piorum apud Deum valerct indicaret. 

Idcirco vocatum est nomen urbis illius Segor,'] Segor 
interpretatur Parva, quae idcirco sic vocata est, quia dix- 
erat Loth, Numquid non modica est. Prius autem Bale 
vocabatur, ut in superioribus legitur; Contraque Regem 
Bale : ipsa est Segor. Interpretatur autem Bale, devo- 
ratio, quam ita dictam aiunt Hebraei quod tertio terrae 
motu absorta sit. Sicut autem Sodoma ardens flammas 
vitiorum, et mons ad quern ascendere Loth jubetur, virtu- 
turn culmen insinuat; ita Segor quemdam bonae conver- 
sationis modum minus perfectum designat; qui etsi a 
celsitudine perfectorum adhuc longe abest, jam tamen a 
contagio sceleratorum secretus est. Verbi gratia, qui con- 

jugalem recte servat vitam, a fornicationis quidem flamma 
sulphurea evasit; nec tamen montem continentiae con- 
scendit : qui a rapinis atque avaritia manum mentemque 
avertit, ac de rebus habitis pauperibus dare consuevit; 
necdum tamen omnia relinquere potuit ; de incendio 
quidem Sodomorum efFiigit, moenia parvae civitatis in qua 
periculum interitus evaderet intravit ; sed necdum arcem 
virtutis in qua jam perfectus emineret ascendit, et cetera 
hujusmodi. 

Sol egressm est super terrarriy et Loth ingressus est 
Segor, ^-c.] Solis egressio super terram, cum qua subvers® 
sunt Sodoma et Gomorra, manifestationem ultimi designat 
examinis ; quando^ justis omnibus ereptis, impios repen- 
tinus opprimet interitus. Et recte utique Dei judicio fac- 
tum est, ut qui beatum Loth in tenebris noctis multum 
laborantem ac renitentem suis flagitiis inretiri tentaverunt, 
adveniente subito die, hunc ereptum cementes, ipsi pror- 
sus interirent, quique ipsi foedis voluptatibus camis in 
tenebris arserant, apparente subito mane, sulphure consu- 
merentur et igne : quia et omnes qui in caecitate mentis 
occulte vitiis inserviunt, in cognitione sui sceleris palam a 
districto Judice feriuntur. Item notandum quod una 
eademque nocte et Loth hospite Domino gaudebat et 
defendebatur ab hostibus ; et Sodom itae sua scelera accu- 
mulare, etiam ipso Loth cum hospitibus suis foedato, labo- 
rabant ; orto autem sole, hie liberatus pro sua justitia, illi 
pro sua impietate damnati : quia nimirum in nocte hujus 
seculi et sancti gaudent in cubilibus suorum cordium reci- 
pere ilium qui dixit: Ecce ego veniam et habitabo in 
medio tui; et in Apocalypsi: Ecce sto ad ostium, et 
pulso; si quis audierit vocem meam, et aperuerit mihi 
januam, introibo ad ilium, et coenabo cum illo, et ipse 
mecum. Et impii sms tentationibus, vel opera fideUum, 
vel ipsam corrumpere fidem quaerunt; apparente autem 
mane futuri seculi, hi coronam vitae accipiunt, illi poenam 
perpetuae mortis incurrunt. Condigna autem suis scele- 
ribus poena Sodomitae pereunt. Nam quia in putredine 

luxuriae et ardore libidinis vitam duxerunt impiam, merito 
cum flammis ignium etiam foetore sulphuris puniuntur. 
Nec dubitandum quia tali poena non solum ad praesens 
damnati, sed etiam sunt perpetuo damnandi, dicente apo- 
stolo Jobanne: Timidis autem, et incredulis, et exsecratis, 
et bomicidis, et fornicatoribus^ et veneficis, et idololatris^ et 
omnibus mendacibus, pars illorum erit in stagno ardente 
igne et sulpbure. ^Equatur ergo poena et ultio generibus 
peccatorum, juxta illud quod Vir Sapiens plagas iEgyptio- 
rum interpretans ait : ut scirent quia per quae peccat quis, 
per baec et torquetur; sicut econtra beatus Lotb juxta 
modum vite quam ducebat meruit liberari: quia enim 
bospitalis extiterat, contigit eum susceptis bonis bos- 
pitibus ab interitu salvari. Nec dubitandum quin ab 
eisdem bospitibus post mortem sit in aetema tabernacula 
peceptus ; ut qui coeli cives in suum introduxit bospitium, 
suisque refecit epubs, ab eis ipse in babitacula coelestia 
induceretur; ubi pane angelorum perpetuo, boc est, con- 
spectu divinae claritatis gloria reficeretur ; quod vero dici- 
tur, quia Dominus pluit a Domino sulphur et ignem de 
coelo, manifeste distincta est Patris et Filii persona, et 
Sabellii baeresis repudiata, quae ipsum Patrem dicit esse 
quern Fibum. Pluit autem Dominus a Domino, Fibus a 
Patre, unde et alibi dicitur Patri: omnia in Sapientia 
fecisti, boc est, in Fibo. Cui simile est illud Psalmistae, 
ubi ita duas Patris et Filii describit personas, ut tamen 
unam in duabus personis deitatem insinuet: Sedes tua, 
Deus, in seculum secub ; virga aequitatis, virga regni tui ; 
dilexisti justitiam, et odisti iniquitatem, propterea unxit te 
Deus, Deus tuus. Sedes enim tua, Deus, Deo fibo dicitur ; 
unxit te Deus, Deus tuus, de Deo Patre subjungit. 

Respiciensgue uxor ejus post scy ^c.] Hoc vere juxta bte- 
ram factum esse credendum est. Denique Josepbus refert 
usque ad sua tempora eamdem salis statuam in portrs 
ejusdem civitatis perdurasse. Et quidem uxor metu foemi- 
neae fragibtatis ad clamorem pereuntium repentinum, et 
fragorem flammarum coelo delapsarum, retro respexit ; sed 
VOL. VII. P 

eorum tamen tenet in hac infirmitate figuram, qui semel 
mundo renuntiantes, ac virtutum iter arduum inchoantes, 
repente ad ea quae reliquerant mundi desideria^ instabili 
et velut muliebri corde recurrunt ; de quibus apostolus 
Petrus: Melius, inquit, eis fuerat non cognoscere viam 
justitiae, quam post agnitionem retrorsum converti ab eo, 
quod illis traditum est, sancto mandato ; sicut econtra 
Loth qui sua quae possederat omnia cum peccatoribus 
peritura reliquit, illos qui vere mundo abrenuntiant, neque 
eos abrenuntiasse poenitet, insinuat; quos etiam beatus 
Noe, qui et ipse cuncta sua cum reprobis, sicut hie igni- 
bus, sic ille undis absumenda reliquit, manifeste designat : 
quod autem uxor Loth, dum se ab itinere quod Dominus 
ostendebat, avertisset, extincta et in statuam salis conversa 
est; apte indicat quod hi qui a via veritatis repetendo 
vitia declinant, ipsi quidem in sua pravitate pereunt ; sed 
exemplo perditionis suae aliis quasi condimentum sapientiae 
relinquunt, ut hi eorum interitum reminiscentes, cautius 
se et circumspectius in arrepto justitiae proposito custo- 
diant. Denique Dominus admonens fideles ne coeptum 
fidei callem deserant, quasi petram eis salis, quo dulcius 
ejus verba sapiant, adhibet, cum dicit inter alia, Memores 
estote uxoris Loth. Qui ergo ignem vitiorum, qui ultimum 
evadere judicium desiderat, oportet ut praeteritonim obli- 
viscens, in ea quae ante sunt divinae promissionis gaudia 
semper intendat. 

Ascenditqne Loth de Segor, mansitqtie in monte, ^r.] 
Festinavit ad montem ascendere de Segor, quia hoc magis 
placuisse angelis per quos ereptus est cognovit, timens ne 
quae et articulo temporis illius sua intercessione periculum 
mortis evasit, postea tamen ob scelera civium eadem urbs 
posset simili cum vicinis urbibus perditione consumi ; per- 
timuit maxime, cum nosset earn tempore superiori crebro 
terrae motu fuisse consumtam : unde et Bale, id est, prae- 
cipitans sive devorans vocata est. Sed et juxta intelligen- 
tiam spiritualem, quia Sodoma flammas vitiorum, Segor 
modicam adhuc inchoationem bonorum operum ; mons alti- 

tudincm virtutum designat ; necesse est, ut cum ab inccn- 
dio vitiorum quisque ad initium virtutis accesserit, non 
jam in ipso initio segnis perseveret^ sed ad altiorem bonae 
actionis profectum^ semper alacri gressu tendere ac pro- 
perare contendat. 

Dixitque major ad minorem : Pater noster senex estj ^c.] 
Quibus refertur quomodo filiae L#oth ipsum vino inebriantes 
dormierunt cum eo, et concipientes pepererint Moab et 
Ammon patriarchas Moabitamm et Ammonitarum. Et 
quidem historia haec contra naturalem humanae concep- 
tionis morem facta videtur^ sed non potest factum dubitari^ 
quod tanta auctoritas factum esse refert. Potest autem 
excusabilis videri Loth^ quod tale scelus incest! nesciens 
pertulit magis, quam fecit ; sed non excusatur in eo quod 
tarn recentis impiorum exterminii oblitus^ vino tantum 
indulserit, ut quid erga se ageretur experiri non posset. 
Excusabiles videntur et filise^ quia non causa luxuriae 
patrem incestaverint, sed quia nullum virorum in terra 
remanere^ verum omnes eadem poena flammarum con- 
sumtos esse putassent ; et suspicatae sint quia sicut post 
diluvium per tres filios Noe et totidem nurus genus 
humanum restauratura est, ita nunc per se et patrem 
suum qui soli ignibus superessent denuo foret reparan- 
dum ; ideoque hoc per somnum magis agendum ratae sint, 
ne pater sciens tale connubium aspematus respueret et 
sprevisset. Possunt excusabiles ergo videri, quod se in 
hujusmodi facto obsequium divinae disposition! praestare 
credebant ; sed non excusantur in eo quod non vel sui 
patris in tali negotio volimtatem sive consilium quaerebant, 
vel temporis moram expectabant, donee certius quid de 
genere humano per orbem esset actum cognoscerent. 
Juxta sensum vero moralem possumus in hoc facto intelli- 
gere, quod nullus terrenae adhuc inhabitationis status, 
quamvis sublimis esse videatur, a culpae tentantis possit 
liber esse contagio. Ecce enim beatus Loth putidas qui- 
dem Sodomorum flammas evasit, Segor aeque peccatricis 
envitatis ruinam vitavit, montis verticem ascendit ; sed ubi 

eum in sublimi virtutum arce positum rebaris, ibi nocte 
inebriatum^ et a filiabus suis repente foedatum conspicis : 
quia saepe contingit, ut qui per inlustrationem gratiae 
coelestis alia vitiorum tentamenta devicerant, denuo per 
inertiam propriae infirmitatis aliis enerviter succumbant. 
Ducatus quippe angelicus auxilium cceleste quo a pecca- 
torum periculis liberamur indicat; filiae vero beati Loth 
carnales etiam sublimium virorum cogitationes exprimunt, 
quarum incuria ita nonnumquam eis suberigitur^ ut etiam 
ex pio corde verbum sive factum minus probum^ quasi 
filii nequam concipiantur. Neque enim dubitandum est, 
quia filii Loth ex filiabus nati^ qui gentiles populos et a 
fide sui patris alienos procreaverunt, ilia sanctorum opera 
designent, quae non ad regulam sanctitatis, sed ad malo- 
rum potius pravitatem pertineant ; quale fuit adulterium 
David^ qualis elatio regis Ezechiae^ qualis incauta processio 
Josiae regis ad pugnam in qua occideretur, et regnum 
Davidicum deinceps hostibus proderet; qualis deinde 
negatio beatissimi apostolorum principis. Conveniunt 
autem sicut saepe rebus tempora; nam Loth qui mane 
inlucescente a Sodomis ereptus fuerat, nocte instante in- 
ebriatus ac deceptus cst : quia nimirum quod salvamur a 
periculis, inlustrantis est gratiae Dei ; quod relabimur ad 
vitia, nostrae est caecitatis et infirmitatis. Generantur de 
filiabus Loth Moab et Ammon, quos peccata designare 
testatur etiam illud legis praeceptum quo dicitur : Moabitae 
et Ammonitae non intrabunt in ecclesiam Domini usque 
in tertiam et quartam generationem, et usque in aeternum ; 
quia errores et vitia, ut diximus, electorum nequaquam in 
Dumerum virtutum quibus ecclesia perficitur atque omatur 
adnumerantur ; sed bonorum potius operum superposi- 
tione ne appareant obteguntur; sed et nomina filiorum 
Loth, quorum prior De patre, secundus interpretatur 
Populus meus, consuetudini vitiorum decenter aptantur ; 
quae non a Deo conditore nobis insitae, sed nostra ex 
primae conditionis origine divinitus mihi insertum esse 
comperio. Gognomino et Ammon, id est, Populum meum, 

quia et mihi hoc applicandum, et non naturarum conditori 
adscribendum cognosco. Sane notandum, quod proprie 
populus merosus interpretatur. Populus autem mens Am- 
mon dicitur, quod ipsum quoque a peccatorum signifi- 
catione non discrepat. Sicut enim de virtutum proventu, 
quae a Domino nobis donantur, laetari debemus ; ita ne- 
cesse est ut de vitiorum exortu, quae de nostrae corruptione 
naturae prodire constat, salubri moerore compungamur; 
Et haec quidem filius Loth de incestu conceptus; porro 
Isaac qui de promissione natus est et interpretatur Gau- 
dium, virtutum gratiam designat. 

IN CAP. XX. Profectus inde Abraham in terram aus- 
tralem^ ^c.] Quod Abraham venit in terram australem, 
terrestri suo itinere coelestem mentis profectum insinuat, 
quo semper ad perfectiora virtutum opera, sicut et ceteri 
sancti, solebat ascendere. Terra quippe australis, quae luci 
et ardori solis vicinior est, illam saepe vitam iidelium 
juxta morales sensus indicat, quae discusso torpore concu- 
piscentiae mundialis, interna luce supernae dilectionis magis 
magisque quotidie solebat innovari. Et Abraham deletis 
Sodomis terram petit australem, cum electus quisque pra- 
vorum cemens interitum, devotius sese in obsequium Con- 
ditoris sui accingit, ut cui interius donatum est perditioni 
malorum superesse, mereatui* in aeternum gaudiis interesse 
bonorum. Pestilente enim flagellato, astutior erit par- 
vulus. Ubi sequentia quoque verba quibus dicitur quod 
Abraham habitaverit inter Cades et Sur, et peregrinatus 
sit in Geraris, spiritualibus electorum profectibus apte 
conveniunt. Cades namque Sancta sive Commutata, Sur 
Fortis, Gerara interpretatur Incolatus; Profectus ergo 
Abraham in terram australem, habitavit inter Cades et 
Sur, quia nimirum electi omnes cum agnitione veritatis 
intus inlustrantur, cum amore flagrant divinae visionis, 
opera quoque sanctitatis simul exercere contendunt ; com- 
mutatam inter homines, id est, coelestem pro terrestri, pro 
Humana angelicam ducere vitam curant, et fortitudine fidei 

invictae, ei qui singulariter fortis est, adhserere non cessant, 
dicentes singuli, dicentes omnes, Mihi autem adhaerere Deo 
bonum est. Notandum namque quod Sur apud Hebraeos 
unum est ex decern nominibus Dei, quo Omnipotentis solet 
virtus significari. Habitat ergo inter Cades et Sur, qui 
per opera virtutum ad visionem quotidie sui Conditoris 
anhelat ; et quoniam haec esse visio in future solet, in prae- 
senti autem seculo peregrines se esse profitentur, qui 
aeternam in coelis patriam sperare didicerunt, recte se- 
quitur : 

Et peregrinatus est in GerarisJ] Nam et verbo peregri- 
nationis et nomine Gerarae, id est, incolatus, decenter 
sanctorum vita figuratur, quae quantum divinis mancipata 
praeceptis, tantum a temporalibus est alienata gaudiis; 
unde et apostolus eorumdem patriarcharum vitam glorifi- 
cans aiebat: Fide moratus est Abraham in terra repro- 
missionis, tamquam in aliena, &c. (Heb. xi. 9.) Et paulo 
post: Juxta fidem defuncti sunt omnes isti non acceptis 
repromissionibus, sed a longe eas aspicientes et salutantes, 
et confitentes quia peregrini et hospites sunt super terram. 
Qui enim haec dicunt significant, se patriam inquirere ; 
erat autem Geraris olim terminus Chananaeorum ad meri- 
diem, et civitas metropolis Palaestinae, posita inter Cades et 
Sur, hoc est inter duas solitudines, quarum una ^Egypto 
jungitur, ad quam populus trans fretum Rubri maris per- 
venit, altera vero Cades usque ad Sarracenorum heremum 
extenditur. Sequitur : 

Dixitque de Sarra ua^ore sua, Soror mea esty ^c.] Quare 
hoc dixerit Abraham de Sarra, et unde credendum sit earn 
tametsi ablatam in domum regis, nequaquam regis con- 
cubitu fuisse contactam, supra jam dictum est, ubi simili 
modo a Pharaone sublata, sed Domino imperante suo 
conjugi reddita est. Cum vero sequitur, 

Venit autem Deus ad Abimelech per somnium noctis, 
Videtur Abimelech cultum verae religionis et nosse, et cum 
suis omnibus seduliis exercuisse; quomodo enim homo 
alienus a cognitione et timore Dei, vel Deo adloquente 

mereretur corripi cum peccasset, vel verba Dei corripientis 
tanta humilitate susciperet ; nam et suae gentis innocen- 
tiam demonstravit, cum ait : Num gentem ignorantem et 
justam interficies ? Et sui puritatem cordis simul atque 
operis ostendit, cum adjunxit : In simplicitate cordis mei 
et munditia manuum feci hoc. Unde etiam quia prudenter 
atque humiliter Domino respondit, mox secunda ejus me- 
ruit voce laudari simul et consolari, dicentis : 

Et ego scio quod simplici corde feceris^ ^c.] Sed et hoc 
quod statim de nocte consurgens omnes servos suos vo- 
cavit, et quae sibi acciderant narravit ; quodque illi audito 
periculo culpae quod rex inciderat^ omnes valde timuerunt, 
utrorumque animum, hoc est et ipsius regis et servorum 
ejus, quam fuerit justitiae deditus edocet : nam et rex ipse 
cum dixit ad Abraham : 

Quid fedsti nobis ? quid peccavimus in te^ Manifeste 

insinuat quia non leve duxerit ignorantiae peccatum ; quod 
non sibi tantummodo, verum etiam regno suo confitebatur 
esse nocivum. Unde nec sibi sufficere credidit, quod a 
Deo veniam reatus meruisset, immo quod Deo propitio ne 
peccaret custodiri meruerit, si non etiam homini in quern 
nescius peccaverat, cum uxore reddita, pecuniam simul 
copiosam, ut sibi placari posset, tribueret, ut in sequen- 
tibus legitur. Non autem mirandum homines incircum- 
cisos eo tempore veritatis esse cultores potuisse, cum bea- 
tus quoque Job et reges amici ejus credantur post tempora 
datae circumcisionis absque Sacramento circumcisionis 
fideliter Domino cum suis omnibus servisse ; sed et Sem 
patriarcham cum Arfaxat, Sale, Heber, filiis sive nepotibus 
suis constat eo adhuc tempore supervixisse in carne, ac 
Deo placitam vitam sine circumcisionis lege duxisse. 
Unde verisimile videtur signaculum in circumcisione 
Abrahae tantum et semini ac familiae ejus esse datum ; in 
ceteris vero gentibus potuisse adhuc esse nonnullos, qui 
pro naturali scientia legis Deo devote servirent 5 vel hos- 
tiarum videlicet oblationibus, vel certe sola verae fidei 
professione a primae praevaricationis labe purgatos : maxime 

superstitibus adhuc illis qui vel abolitionem bumani ge- 
neris in diluvio, vel constructionem turris ac divisionem 
linguarum, vel perditionem Sodomorum in memoriam 
tenerent. Namque ipsum Sem usque ad quinquagesimum 
annum nativitatis Jacob perdurasse in corpore consulta 
Genesis historia testatur; cui sententiae congruit beatus 
Papa Gregorius dicens : Nequaquam esse credendum tarn 
brevem hominum summam illis temporibus ad vitam per- 
venisse perpetuam quam legifer Moyscs paucissimus scrip- 
torum suorum videtur comprehendere monumentis. Quod 
autem Abraham regi sedulo instanti ac nimirum perqui- 
renti, quare uxorem suam dixerit esse sororem, satisfaciens 
ait inter cetera, Alias autem vere soror mea est, filia patris 
mei, et non filia matris meae ; vetus translatio aptius habet, 
Etenim vere soror mea est de patre, sed non de matre ; id 
est, fratris ejus filia, non sororis; fratres namque sive 
sorores nonnumquam in scripturis cognatione vocantur, 
qui sunt de una familia, id est, patria, quas Latini patemita- 
tes interpretantur, cum ex una radice multa generis turba 
diffunditur ; alioquin quale est ut Abraham vir Justus patris 
sui filiam conjugem sumserit, cum in primis hominibus 
propter aurium sanitatem id ipsum scriptura non nominet, 
malens intelligi quam proferri. Quodque Sarrae dixit rex : 

Ecce mille argenteos dedi fratri iuoy ^-c.] Quando jo- 
cando loquitur, eo quod ipsa dixerit eum fratrem suum 
esse ; deprehensamque dicit cum simulando texeiit verita- 
tem, dicendo fratrem suum esse eum qui fuit maritus : 
hortaturque ut hoc in posterum memineret; ne deinceps 
simili simulatione idem opprobrium deprehensa incurreret. 
Quod si in hac lectione ubi Sarra, Abraham permittente, 
amata a regibus rapitur, sed Domino procurante interne- 
rata viro redditur, allegoricum quid sentire delectat, signi- 
ficatur ecclesia tentationibus potestatum mundanarum 
saepius esse pulsanda, permittente utique Domino, qui 
vir ejus ob donum supemae protectionis et gratiae vocari 
dignatus est ; ut examinata adversis, manifestius quam sit 
fide firma, qua castitate Deo devota, quanta denique sui 

Conditoris custodia ab omnibus semper sit hostium in- 
sidiis tutanda^ clarescat^ neque umquam a suae fidei sim- 
plicitate comimpenda. Quod autem redditurus Sarram 
Abrahae rex donavit simul oves et boves, servos et ancillas^ 
et pecuniam plurimam ; illud significat tempus, quo reg- 
num hujus mundi Christianae fidei erat colla submissurum, 
eamque religionem^ quam olim expugnare nitebatur^ vene- 
rationi habiturum. Quod Sarra bis a regibus concupita et 
rapta^ nec tamen polluta est, quondam quidem juvencula 
a Pharaone, et nunc provectior aetate ab Abimelech, signi- 
ficabat ecclesiam^ quamvis semper in hac vita laboribus 
exercendam, duas tamen majores ceteris persecutiones 
experturam ; unam Romani imperii, quam velut in juven- 
tute sua perpessa, fortissime ac gloriosissime Domino ad- 
juvante superavit; alteram Antichristi, quam velut in 
senectute, hoc est imminente termino temporalis suae vitae, 
passura est, atque eodem miserante Domino devictura. 
Nam quod Sarra tantae erat pulchritudinis, ut etiam gran- 
daeva ob gratiam formae potuisset amari ; significat eccle- 
siam ultimo illo tempore tanta virtutum gloria decorandam, 
cui hostis acer cum suis satellitibus non minimum invi- 
deat, ideoque earn cunctis insidiarum ac virium suarum 
artibus expugnare contendat ; impleta prophetia qua de 
filiis ejus dicitur: Adhuc multiplicabuntur in senecta 
uberi, et bene patientes erunt ut adnuntient ; id est, ut 
fidem qua gloriantur constanter inter mala quae patiuntur 
praedicent. Quod uterque rex ne Sarram violaret, Deo 
procurante, servatus est, significat ita persecutorum rabiem, 
Domino miserante, cohibendam, ut nemo ex his qui vere 
ad ecclesiam pertinent, possit a fidei et caritatis, quae est 
in Christo, castitate seduci. Quod uterque plagis, ut 
Sarram viro suo redderet compulsus est, raptumque teme- 
rarium pecunia simul data correxit, significabat perse- 
cutores saepius ab injuria fidelium adversitate ac damnis 
rerum temporalium esse corapescendos ; sed et ad reve- 
rentiam sive consortium eorumdera fidelium esse commu- 
tandos, quod et aliquotiens in persequutionibus factum 

scimus^ et in ultima ilia ceteris majore credimus esse 
futurum: et hoc per orationes praesulum spiritualium^ 
atque indulgentiam et miserationem Domini Salvatoris^ 
qui sanctam ecclesiam sponsae sibi foedere conjungere dig- 
natus est. Utrumque enim beatus Abraham pro Abime- 
lech orans congrue designat, et ipsum Dominum Salva- 
torem qui est ad dexteram Dei, qui etiam interpellat pro 
nobis ; et pastores ac rec tores ejusdem ecclesiae, qui quo- 
niam castitatis illius curam gerunt, pro adversariis quoque 
ejus ne earn foedare valeant, verum a coeptis noxiis ocius 
desistant, Domino supplicare non negligunt. Neque ab 
re debet videri per Abimelech hominem bonum et timen- 
tem Deum, bonorum persecutores posse figurari. Solitum 
namque est in scripturis, et per bonos mala, et per malos 
aliquotiens bona designari ; nam et beatus Papa Gregorius 
reges impiissimos Saulem et Jechoniam in figura Domini 
Salvatoris ponere non dubitavit, et e contrario per factum 
Uriae fidelissimum perfidiam Judaeorum dicit esse desig- 
natam. 

IN CAP. XXL Visitavit autem Dominus Sarram, sicut 
promiserat ei, ^c.] Visitare dicitur Sarram Deus quasi lan- 
guentem et ab omni sobolis ihictu jam desperatam; ut 
quod natura negare videbatur, divinae praesentia gratiae con- 
ferret : quod verbum apte congruit cunctis filiis promissio- 
nis, qui non per arbitrium propriae libertatis, sed per 
electionem gratiae salvi hunt ; non ex conatu sui laboris, 
sed Domino visitante cor eorum et implente donum gratiae 
quod promisit. 

Vocavitque Abraham nomen filii sui Isaac.] Isaac 

interpretatur Risus sive gaudium, quod ipsum nomen 
cunctis fidelibus convenit, quibus inter cetera supernae 
hereditatis bona Redemtor suus promittit, dicens : Iterum 
autem videbo vos, et gaudebit cor vestrum, et gaudium 
vestrum nemo toilet a vobis. 

Et circumcidit eum octava die^ ^c.] Sicut Isaac in tem- 
pore quidem veteris testamenti natus est, sed ipsa sua 

nativitate heredes novi testamenti designat: ita et cir- 
cumcisio qua consecratus est veteris quidem testamenti 
sacramentum est; sed in figuram gratiae novi testamenti 
praemissum^ qua mundus erat in Christo ab omni peccati 
et mortis et mortalitatis sorde purgandus. Namque eo 
tempore circumcisio fideles ab originalis noxae nodo sol- 
vebat; attamen in altioris typum gratiae data est^ qua 
regnum omne peccati et mortis Dominica erat passione ac 
resurrectione destruendum : in cujus exemplum nos et in 
baptismo ab omnibus peccatis absolvimur, et in novissimo 
die ab omni carnis et animae corruptione ac mortalitate re- 
novati ad vitam aetemam perveniemus ; ubi sicut Dominus 
ait, Filii resurrectionis non nubent neque nubentur, sed 
sunt sicut angeli in coelo ; neque enim ultra mori poterunt. 
Et quia Dominus octava die, id est, post sabbatum resur- 
rexit a mortuis, quia nos quoque octava aetate resurrectu- 
ros esse speramus ; sex quippe sunt aetates hujus mundi, 
septima sabbatismi animarum in alia vita, octava ipsa resur- 
rectionis nostrae et universalis judicii,recte circumcisio octava 
die fieri praecepta est. Quod autem Abraham centum erat 
annorum cum natus esset Isaac et circumcisus filius pro- 
missionis, perfectioni ejusdem promissionis aptissime con- 
cinit. Nam quia centenarius perfectus est numerus, quod 
eo maxime astruitur quia de laeva transfertur in dexteram ; 
ideoque coelestibus ac perpetuis bonis mystice competit; 
recte in hoc nascitur Isaac, qui sua nativitate mirabiliter 
senibus natus parentibus, heredes non temporalis et infimi, 
sed aetemi in coelis regni designaretur, in quo nimirum 
Sacramento et area Noe centum annis fabricata est, et 
Abraham in terra repromissionis centum annos moratus, 
et Isaac in Geraris serens invenit ipso anno centuplum, et 
atrium tabernaculi centum cubitis est longum ; et in para- 
bola seminis evangelic! terra bona centuplum fructum fecit, 
et Dominus relinquentibus propria centuplum in hoc tem- 
pore et insuper vitam promittit aetemam : in quibus omni- 
bus numerus centenarius aut gaudia vitae perennis, aut ea 
quibus ad haec pervenitur bona opera designat. 

12 

Crevit igitur puer et ablactatus esty Lacte nutritur 
Isaac cum electus quisque, filius videlicet promissionis 
nuper in Christo genitus, prima fidei rudimenta suscipit, et 
quamvis necdum summa divinitatis arcana scrutari sufficit, 
dulcedine tamen praemiorum coelestium delectatus, bonis 
insistere operibus contendit, per quae Deo adjuvante largi- 
enteque potiora capere raereatur, juxta illud apostoli Petri : 
Deponentes igitur omnem malitiam et omnem dolum^ &c. 
(1 Pet. ii. 1.) Sed ablactatus Isaac atquead panisedulium 
pervenit, cum electi proficientibus fidei incrementis non 
solum Jesum Christum, et hunc crucifixum confiteri dis- 
cunt, verum etiam addere quia in principio erat Verbum, 
et Verbum erat apud Deum, et Deus erat Verbum. 

Fecit que Abraham grande convivium in die ablactationis 
IsaacJ] Quia magna nimirum solemnitas est mentis sum- 
mis doctoribus, cum eos quos educaverant, ad arcem vide- 
rint sapientiae virtutisque conscendere. 

Cumque vidisset Sarra filium Agar jEgyptm ludentemy ^c.] 
Quidam codices habent ; Filium Agar iEgyptiae ludentem 
cum Isaac filio suo, quod in Hebraico non habetur; sed 
sive cum Isaac, sive prassente Isaac luserit, nolebat Sarra 
filium ancillae filio suo ludi existere magistrum ; nolebat 
eum quern in promissione vetula acceperat, indignum pro- 
missionibus et coelesti benedictione per ignobilia nothi 
exempla vel consortia fieri ; unde et apostolus hunc ludum 
persecutionem vocare non dubitavit. Persequitur enim 
fratrem non solum qui gladiis, sive odiis, sive contumeliis 
insequitur, sed etiam ille qui ludis aut ineptis colloquiis 
eum a rectitudine suae puritatis blandiens avertere quaerit ; 
hinc etiam Psalmista ; Narraverunt mihi, inquit, iniqui 
fabulationes, sed non ita ut Lex tua, Domine; omnia 
mandata tua veritas ; iniqui persecuti sunt me, adjuva me. 
Et ipse enim quia legem Domini et mandata veritatis 
amabat, narratorcs fabularum quasi persecutores tole- 
rabat; ideoque ad hos superandos divinum imploriibat 
auxilium. Apostolus autem manifesto quid uterque filius 
Abrahae typice demonstret ostendit, scribens ad Galatas : 

Scriptum est quod Abraham duos filios habuit, unum de 
ancilla, et unum de libera, &c. (Gal. iv. 22.) Quod 
autem dicit ancillae quidem iilium secundum camem na- 
tum, liberae vero per repromissionem, patenter insinuat 
quia ilium genuit demonstrans consuetude naturam ; ilium 
vero dedit promissio significans gratiam. Natus est enim 
Ismahel sicut nascuntur homines permixtione sexus utrius- 
que usitata lege naturae ; ideo dictum est, secundum car- 
nem ; non quia ista beneficia Dei non sint, sed ubi signifi- 
candum iuerat Dei donum, quia indebitum hominibus 
gratia Dei largiretur; sic oportuit dari filium quemadmo- 
dum naturae non debebatur cxcursibus. Non ergo secun- 
dum camem natus est Isaac Abrahae, sed ex promissione, 
non quia eum came non erat operatus, sed quia de summa 
desperatione susceperat, et nisi adesset promittens Deus, 
nihil jam senex de visceribus aniculae conjugis sperare 
audebat posteritatis. Quam exponens legem Apostolus 
adjungit : Nos autem fratres secundum Isaac promissionis 
filii sumus ; sed sicut tunc is qui secundum camem natus 
est, persequebatur eum qui secundum Spiritum, ita et 
nunc ; non vetus testamentum quasi contrarium novo 
condemnat, ne vesanum dogma Manichaei, quod absit, sua 
auctoritate confirmet ; neque enim Apostolos et Evange- 
listas Moysi ac Prophetis, qui vetus testamentum condide- 
runt, ulla ratione praeferret, de quomm communi gratia 
spiritus virtutis et fidei alibi dicit : Habentes autem eum- 
dem Spiritum fidei, sicut scriptum est, Credidi propter 
quod locutus sum, et nos credimus, propter quod et loqui- 
mur ; sed eos nimimm vituperat, ac domos regni pellendos 
judicat, qui legem quae spiritualis est camaliter intelligunt ; 
qui de observatione legis temporalia a Domino beneficia 
et regnum temporale, non autem aetema in coelis bona 
requirunt : reprehendit qui sufficere sibi ad salutem litte- 
ram legis absque gratia juvante confidunt, quod est Judae- 
orum proprium, de quibus item dicit: Ignorantes enim 
Dei justitiam et suam volentes constituere, justitiae Dei 
non sunt subjecti ; reprobat eos, et persecutores esse fide- 

lium decernit, qui coruscante evangelic, et gratia novi 
testamenti per incarnationem Domini toto jam orbe clares- 
cente, nihilominus circumcisionem, et hostias, cerimonias- 
que legales baptizatis in Christo necessarias esse conten- 
dunt; contra quos, maxime cum haec scriberct, vigilabat 
intentio, sicut totus aperte hujus Epistolse textus bene 
consideratus edocet, denique verbis suis quae posuimus 
subsequenter adnectit: Sed quid dicit scriptura? Ejice 
ancillam et filium ejus, &c. (Gal. iv. 30.) Quibus verbis 
patenter ostendit, quia non scripturas neque scriptores 
testamenti veteris quasi ancillam et iilium ejus de finibus 
ecclesiae pellendos esse docet; sed carnalem ejusdem tes- 
tamenti observantiam, postquam per Christum gratia et 
libertas evangelii inluxit, dicit esse cessaturam, atque in 
spiritualem sensum immutatam ab heredibus novi testa- 
menti fideliter implendam. Sic enim intelligendum est 
quod ait in evangelio Dominus, Quia iota unum aut unus 
apex non praeteribit a lege donee omnia fiant; quod ea 
quae Lex et Prophetae manifeste de fide veritatis, aut ope- 
rum justitiae, cordisque purificatione, ad videndum Deum 
loquuntur, semper debeant ad litteram suscipi ; quaecum- 
que vero camali adhuc populo carnaliter observanda prae- 
cipiebantur, ut est ipsa circumcisio, hostiarum oblatio, quo- 
tidiana emundatio sedulae leprae, non hominum tantum, 
sed et domorum et vestium, et innumera ejusmodi ; hajc 
usque ad tempora dominicae Incamationis juxta litteram 
observari debuerint. Ex quo autem resurgens a mortuis 
Dominus aperuit discipulis sensum ut intelligerent scriptu- 
ras, et aenigmata prophetiae manifesta luce dinoscerent; 
legi quidem haec in ecclesia propter auctoritatem prophetiae 
decebat ; sed propter inlustrationem gratiae spiritualiter et 
non carnaliter observari : quamvis primitiva in Hierosoly- 
mis ecclesia multas legis cerimonias, etiam juxta litteram, 
observabat, Judaizantibus quoque eis qui ex gentibus vo- 
cati ad fidem fuerant; donee dilatata longe lateque per 
orbem, etiam sacerdotes ac doctores coeperat habere de 
gentibus, qui nullam Judaicae observationis curam habe« 

rent, sed tantum simplicitate Christiana apostolicis et 
evangelicis gauderent auscultare decretis; cui videlicet 
ecclesiasticae dispositioni pulcherrime figura filiorum con- 
cinit Abrahae : prius namqiie quam natus esset Isaac, 
Abraham et Sarra ad Ismahel quasi ad unicum filium 
adgaudebant ; utpote qui nihil adhuc superbiae vel levitatis 
in mente aut moribus ostendebat : quia ante Incamationem 
Dominicam ac revelationem gratiae, etiam spirituales quiquc 
in lege laetabantur ipsam legem a populo devotione cordis 
sincera juxta litteram custodiri ; et merito : neque enim 
populus idem contra gratiam repugnabat, aut legem evan- 
gelio praeferebat ; sed ea quae sola acceperat praecepta jus- 
titiae fideli mente sectabatur. Sed et nato Isaac ac nec- 
dum ablactato, vilescere quidem coepit amor Ismahel ; ut 
pote congratulantibus parentibus ad nativitatem Isaac, 
quasi proprii amborum filii, qui non tamen aliquid adhuc 
de expulsione Ismahel, sive matris ejus tractabant : quia 
revelata jam gratia evangelii, et prsedicantibus Christum 
apostolis, laetabatur ecclesia credentium, laetabantur ipsi 
doctores de conlata sibi promissione regni Dei, nec tamen 
observantiam circumcisionis et hostiarum feriarumque le- 
galium quasi supervacuam confestim respuere certabant. 
Neque enim valebant ea quae a Deo esse constituta 
noverant, repente quasi noxia repellere, maxime cum 
inter hujusmodi consuetudines tenera adhuc et quasi lac- 
tans sanctae ecclesiae nutriretur infantia. Ablactato autem 
Isaac, vidit Sarra ludentem ancillae filium, et ejiciendum 
esse cum matre decrevit : quia postquam convaluit in fide 
Christi ecclesia de gentibus, venerunt quidem de Judaea 
camales sensu, quasi vere ancillae filii, et necdum spiritu 
gratiae liberi facti Christo, docentes fratres ac dicentes: 
Quia nisi circumcidamini secundum morem Moysi, salvi 
fieri non potestis, quod ludi magis et vanitatis quam evan- 
gelicae erat veritatis ; immo persecutio erat non minima eos 
qui manifestatae jam lucis dono fruebantur, in umbras figu- 
rarum voluisse reducere ; unde mox gratia mater per apos- 
tolorum concilium hoc dogma cum suis auctoribus ejicien- 
dum esse decemebat. 

Non enim herea erit (inquiens) jilius anctlUB cum filio meo 
Isaac.'] Quod apostolus posuit cum filio liberae; quia 
nulla ratione cum praeconibus veritatis^ qui nos per gratiam 
Domini Jesu salvari debere praedicant^ suscipiendi sunt 
falsi doctores, qui ita demum nobis hanc gratiam prodesse 
confirmant^ si etiam circumcisione juxta legis ritum con- 
secremur; quin potius ab hereditate gratiae^ quae est in 
Christo, in aeternum permanebunt exsortes, qui ejusdem 
gratiae virtutem negant, aut se sine gratia de operibus 
extollunt. Sunt et hodie nonnulli in ecclesia novi quidem 
testament! sacramentis imbuti, sed per intentionem animi 
camalis ad vetus testamentum atque ad figuram Agar, et 
Ismahel pertinentes; non quod vere veteris testament! 
mandata sectentur, ex quibus Dominus ait : Si vis venire 
ad vitam, serva mandata ; sed quia temporalia a Domino 
benedcia neglectis aeternis requirunt, quae vetus scriptura 
juxta litteram intellecta nonnumquam sonare videtur 
magis amplectentes, quod ait per prophetam Dominus; 
Si volueritis et audieritis me, bona terras comedetis ; quam 
quod ait per seipsum : Bead pauperes, quia vestrum est 
regnum Dei, de quibus dicit Apostolus : Omnes enim sua 
quaerunt, non quae sunt Jesu Christ!, qui sive in actibus 
nequam inter bonos catholicos ad mortem usque perdu- 
rent, sive propter haereses et aperta schismata sacerdotal! 
judicio de ecclesia tamquam ancillae dlii per Sarram libe- 
ram expellantur; nihilominus omnes in judicio futuro, 
qui non antea se correxerunt, ab hereditate benedictionis 
alien! redduntur et extorres : Omnis enim qui facit pecca- 
tum, servus est peccati : servus autem non manet in domo 
in aeternum; filius manet in aeternum. Si ergo filius, 
inquit, vos liberaverit, vere liberi eritis. 

OB 

TABERNACULO ET VASIS EJUS, 

AC VESTIBUS SACERDOTUM, 

LIBER PRIMUS. 

Cap. I. Locuturi, juvante Domino, de figura taberna- 
culi et vasorum, atque utcnsilium ejus, primo situm loci, 
et circumstantias rerum, quomodo sese habuerint, quando* 
que haec fieri prmcepta sint, inspicere atque attentius con- 
siderare debemus. Omnia autem, sicut apostolus ait, 
in figura contingebant illis : scripta sunt autem propter 
nos. Omnia videlicet, non solum facta vel verba, quae 
sacris Uteris continentur, verum etiam locorum, et bora- 
rum et temporum situs, et ipsarum quoque in quibus 
gesta, sive dicta sunt circumstantia rerum. 

(Exod. xxiv.) Dixit Dominus ad Moysen, Ascende ad 
roe in montemy ^-c.] Datums ergo legem Moysi Dominus, 
primo ilium in verticem montis evocat, ut in alto secum 
demoratus Uberius audiat, quae ad inferiora rediens popu- 
lum praecepta doceat : simulque ex altitudine loci colligat 
quam celsa quantumve ab humanis secreta doctrinis sit 
lex quam accipit^ et quomodo ab ilUs solummodo perfecte 
intelligi vel custodiri possit, qui sese a terrenis conta- 
giis subUmius ac perfectius vivendo separaverint. Unde 
et populum in inferioribus expectare, donee Moyses re- 
deat, praecepit ; ut insinuet typice, quia coelestia quidem 
sint arcana suae legis, et quae a perfectioribus tantum capi- 
antur, nec tamen infirmis occasio salutis desit, si sapientiae 
majomm humiUter auscultare studuerint. Sic et in evan- 

gelio Dominus novos gratiae praecones in montem convo- 
cans^ praeceptis salutaribus instituit ; ut ex loci etiam situ 
patesceret, quia sublimia illis, vel mandata vivendi, vel 
promissa daret remunerandi : juxta illud Psalmistae, Justi- 
tia tua sicut monies Dei. Sed et post resurrectionem, 
rursum eisdem in monte sancto apparens^ eosque ad prae- 
dicandum^ non uni tantum populo Israel^ sed mittens 
toti mundo : Euntes, inquit^ docete omnes gentes, bap- 
tizantes eos in nomine Patris, et Filii, et Spiritus Sancti ; 
docentes eos servare omnia qusecunque mandavi vobis. 
Et legis ergo, et evangelii praecepta Dominus in monte 
dedit, ut sublimitatem per hoc utriusque testamenti com- 
mendaret. Verum, quia scriptura legis uni tunc populo 
Israel committenda, gratia vero evangelii ad omnes per 
orbem nationes apostolis praedicantibus erat perventura; 
recte ad discendam accipiendamque legem solus Mojses 
ascendit . in montem, doctrinam vero evangelii apostoli 
simul omnes in monte cum Domino positi, auscultantibus 
et turbis audierunt. Sed et adventu Sancti Spiritus, quo 
haec eadem gratia et veritas evangelii manifestius ecclesiae 
data est, non apostoli solummodo, verum etiam plurima 
simul caterva ddelium in coenaculo montis Sion constituta 
suscepit, et hoc in variarum divisione linguarum, ut tali 
esse miraculo ecclesia cunctarum per orbem gentium Un- 
guis Deum collaudatura signaretur. 

Daboque tibi (inquit) duos tabulas lapideaa^ et legem ac 
mandata^ ^c.] Huic simile est iUud evangelii, quod supra 
posuimus : Docentes eos servare omnia qusecunque man> 
davi vobis. Non ergo Moyses, non apostoli, non quiUbet 
doctorum, aUa debet populum Dei docere praecepta, quam 
quae ipse Dominus docuit, quseque in aetemo consilii sui 
decreto nobis observanda praescripsit, et in quorum obser- 
vatione vitam nos habere aeternam voluit : sicut nec de 
illis, quae fieri jussit, doctores quicquam praetermittere 
oportet, sed omnia quaecunque ille mandavit, suis necesse 
habent auditoribus committere. Scripsit autem haec in 
tabuUs lapideis, quia in cordibus electorum fide, fortibus 
fixa intentione custodienda firmavit. Quorum exempla 

cum nobis ad imitandum proponit, quasi scripta in lapide 
statuta suae legis ostendit. Nam et Daniel vidit Dominum 
in figura lapidis excisi, de monte sine manibus, contrivisse 
pompam regni mundialis, ut regnum ipsius solum sine 
fine permaneat. Et Petrus fideles admonet dicens: Et 
VOS tanquam lapides vivi^ superaedificamini domos spiri- 
tuales. 

Surrexerunt Moyses et Josue^ minister ejus.'\ Josue minis- 
ter Moysi Dominum Salvatorem, et nomine designat, et 
actione. Qui minister Moysi recte vocatur, quia apparens 
in came^ Mosaicae legis in se caerimonias suscipere digna- 
tus est: quia non solvere legem, sed venit adimplere. 
Moysi in omnibus vestigia sequitur : quia in cunctis quae 
loquitur, vel scribit Moyses, ille vel typice vel manifesto 
designatus, quasi comes individuus, si bene quaeritur, in- 
venitur. Hinc etenim dicit Judaeis : Si crederetis Moysi, 
crederetis forsitan et mihi, de me enim ille scripsit. 

Ascendensque Moyses in motUem Deiy semorihus ait: 
Expectate hie donee revertaniur ad vosy Aaron mons 
fortitudinis, Hur interpretatur ignis sive lumen. Unde 
Aaron Salvatorem Dominum, Hur designat Spiritum Sanc- 
tum: quia et de hoc dicit Esaias, Et erit in novissimis 
diebus praeparatus mons domus Domini in vertice mon- 
tium. Et ille super apostolos in lumine ignis apparuit. 
Ascendens ergo ad Dominum Moyses, Aaron et Hur, 
hoc est montem fortitudinis, et lumen ignis, in campes- 
tribus, ad regimen populi dereliquit. Et nos si doctores 
nostros ad altitudinem divinae contemplationis sequi non 
possumus, curemus soliciti, ne aliqua nos tentatio a vici- 
nia montis Dei retrahat: sed juxta modulum nostrum 
virtutum operibus insistamus, inhaerentes stabili corde 
sacramentis nostri Redemptoris, quibus imbuti sumus; 
et gratiam Spiritus ejus, qua signati sumus, intemeratam 
in nos nobis conservare curantes. Et si qua nos adversi- 
tatum quaestio pulsaverit, mox adjutorium invocemus ejus- 
dem nostri Redemptoris, qui fideles suos per donum Sancti 
Spiritus protegere a malis omnibus, ac liberare consuevit. 
Nec dubitandum, quia si in coeptis persistimus, per mon^ 

tem fortitudinis infirmitas atque humilitas nostra confir- 
mata exaltetur, et cunctis hostium tentamentis fortior eflS- 
ciatur : per lumen quoque, et ignem Spiritus Sancti, nostra 
illustretur ignorantia, nosterque ad dilectionem ejusdem 
pii conditoris animus inardescat. 

Cumque ascendisset Moyses^ operuii nubes mmtemJ] 
Sicut mons in quo legem accepit Moyses, altitudinem 
perfectionis, quae in eadem lege erat conscribenda, desig- 
nat ; ita nubes, qua mons tectus est, gratiam divinae in- 
sinuat protectionis : qua tanto amplius quisque perfruitur, 
quanto altius ad scrutanda mirabilia de lege Dei revelatis 
ociilis cordis ascendit. Namque nec montem solummodo, 
in quo Moyses ascendit, nubes operuit ; sed et populum 
per deserta gradientem, qui nequaquam ad altiora poterat 
ascendere, nihilominus nubes coelitus missa obumbravit. 
Unde scriptum est. Expandit nubem in protectionem 
eorum ; quia niminim Dominus omnes timentes se, pusil- 
los cum majoribus, coelesti benedictione protegit. 

Et habitavit gloria Domini super Sinai, §*c.] Sciendum 
quod non tantum sublimitas, verum etiam nomen montis, 
in quo lex data est, perfectionem ipsius legis figurate 
denuntiat. Sinai namque interpretatur Mensura mea, sive 
Amphora mea. Divinitus ergo procuratum est, ut mons in 
quo lex daretur. Amphora mea vocaretur : quasi ipso Do- 
mino per hoc vocabulum significante, quod lex sua perfec- 
tam vivendi regulam omnibus promulgaret, et unicuique 
secundum opera sua redderet : juxta hoc quod ait ipse : 
In quo enim judicio judicaveritis, judicabimini. Et: In 
qua mensura mensi fueritis, remetietur vobis. Bene autem 
dicitur, quod Moyse ascendente, nubes et gloria Domini, 
sex diebus montem operuit, septimo autem die ilium ad 
altiora montis vocavit. Sex namque diebus in lege ope- 
rari, in septimo requiescere jubemur. Ascendensque mon- 
tem Moyses, sex diebus nube et gloria Domini tegitur: ut 
insinuetur mystice, quia quicunque mandata Domini ope- 
ribus justis exequitur, divina utique protectione dignus 
existit. Idem namque Dominus, qui Moysen in montem 
ascendere jussit, ascendentem quoque sua nube et clvitete 

circumdedit : quia qui donum nobis bene operand! tribuit^ 
ipse nos bene operantes^ ne deficiamus^ illustrate et ne ten- 
tamentis antiqui hostis, quasi fervoribus soils exuramuTe 
protegit. Septimo autem die vocat ad altiora Dominus 
Moysen, quia post operum perfectionem, requiem nobis 
lex promittit aetemam : ut qui in altitudine rectae actionis 
Domino assistere curavimuse jam ad ejus visionem atque 
colloquium ascendere mereamur: juxta illud Psalmistae^ 
Etenim benedictionem dabit^ qui legem dedit. Ambula- 
bunt de virtute in virtutem, videbitur Deus deorum in 
Sion. Quod etiam in hac vita nonnuUis electorum constat 
esse donatume ut post activse perfectionem conversationis, 
ad divinae gratiam speculationis ascenderinte qualiscunque 
et quantulacunque baec ab hominibus came adhuc indutis 
fieri potest : quod et plurimis patriarchamm ac prophe- 
tarume et prae caeteris ipsi Moysi concessum est, de quo 
specialiter dictum est^ quia locutus sit cum Deo facie ad 
faciem^ sicut loqui solet homo cum amico suo. Unde et 
de illo specialiter intelligi valet^ quod sex diebus in monte 
nube et gloria Domini protectus sit ; septimo autem die vo- 
catus ad colloquium ejus^ altiora montis conscenderit, quia 
nimirum per bona opera^ quae Domino donante acceperat^ 
magis ab illo illustrari^ atque ab omnibus malomm incur- 
sibus meruit obumbrari, ac sic ad sublimiora visionis et 
collocutionis illius dona pervenit. Medium namque cali- 
ginis^ unde vocatus esse dicitur^ non inesse Deo tenebraa 
uUas significat : sed quia lucem habitat inaccessibilem^ et 
sicut idem dicit apostolus^ Quern vidit nullus hominum^ 
sed nec videre potest. Caligo namque . ilia obscuritas est 
arcanorum coelestium^ terrenis quidem cordibus inaccessi- 
biUs^ sed Moysi et caeteris mundo corde beatis divina 
reserante gratia penetrabilis : quibus dicitur in Psalmo^ 
Accedite ad eum, et illuminamini. Inaccessibilis namque 
est lux ejus viribus nostris^ ad quam tamen acceditur 
muneribus ipsius. Ubi apte subjungitur : 

Erat autem species glorue Dominij quasi ignis or dens, ^c.] 
Quasi ignis namque ardens species gloriae Domini appa- 
ruit ; quia corda electorum, et dono scientiae coelestis illus- 

trat, et ardore suae caritatis inflammat. In nube ergo^ 
caligine, et igne gloria Domini visa est. In nube videlicet, 
quia nos ab aestu tentationum protegit. In caligine 
vero, quia potentia majestatis ejus a nulla potest creatura 
ad integrum comprehendi. Pax enim Dei exsuperat omnem 
sensum. In igne autem ardente, quia mentes fidelium 
supernorum bonorum, et cognitione irradiat, et spe ac 
dilectione accendit. Et hanc quidem Domini gloriam, 
filii Israel de longe et ab inferioribus aspiciunt, Moyses 
vero altius ascendendo penetrat; quia nimirum abdita 
mysteriorum divinorum perfecti quique perfecte ac sub- 
limiter vident. At nos nostrse memores fragilitatis et in- 
ertiae, etsi hue intrare comprehendendo nequivimus, saltern 
credendo, sperando, diligendo in proximo manere, atque 
aspectare curemus. Quasi enim filii Israel a longe oculos 
ad montem Dei, atque ad conspectum gloriae ejus habent, 
cum infirmi quique in ecclesia se Deum videre summopere 
desiderantes, oculos mentis sedulo in memoriam aetemae 
claritatis fixos tenent. Quasi in vicinia montis Dei, in quern 
Moysen ascendisse noverant, commorantur, cum in illo se 
moderamine vivendi coercent, quo numquam gressum suae 
operationis longius ab imitatione summorum virorum abs- 
trahant, tametsi necdum plene iUorum ad perfectionem 
sequi vestigia possint. 

Cap. II. Ingresmsque Moyses medium nebula^ ascendit t» 
montemj et fuit ibi quadraginta diebuSy et quadraginia noc-- 
tibus.'] Moyses medium nebulae ingressus ascendit in mon- 
tern, cum praedicatores divinae legis, in quibus ipse Moyses 
eximius erat ad intuenda sublimiter incerta et occulta sa- 
pientiae divinae, invitante ac ducente Domino penetrant. 
Fuit autem cum Domino Moyses quadraginta diebus et 
noctibus, ut hoc numero temporis disceret, quod illi so- 
lummodo decalogum legis, quern cum suo populo acce* 
perat, possent implere, quos evangelicae gratia veritatis, 
quae quatuor libris erat describenda, juvaret. Quater 
enim deni quadraginta faciunt. Vel certe quod venturum 
esset tempus, quando eadem praecepta decalogi, quae tunc 
cum uno filiorum Israel populo accepit, in notitiam cimc* 

tarum gentium^ quae quatuor orbis partibus continentur, 
divina gratia largiente panderentur^ omnesque per horum 
nationes observantiam, ad salutem pervenirent aetemam. 
Verum quia breviter quam mirifico ascensu Moyses ad 
accipiendam legem pervenerit didicimus, jam nunc aures 
aimul, et animos ad audienda quae audivit^ ac pro modulo 
nostro exponenda ipsa legis mandata convertamus. Se- 
quitur: 

Cap. III. (Exod. xxv.) Locutia est Dominus ad Moysen^ 
dicens : Loquere filiia Israel^ ut toUant, ^c.] Et nos pri- 
mitias bonorum nostrorum Domino tollimus^ quando si 
quid boni agimus, totum hoc divinae gratiae tribuimus ve- 
raciter^ et intimo ex corde profitentes^ quod ne initium 
quidem bonae actionis, aut cogitationis aliquid^ nisi a 
Domino possimus habere: mala vero nostra semper a 
nobis ipsis diabolo instigante^ et coepta et consummata^ 
nec nisi Domino donante laxanda esse fatemur. Pelagiani 
primitias bonorum suorum nolunt Domino tollere^ sed 
sibimetipsis possidenda retinere: quia se boni aliquid a 
seipsis absque gratia Dei habere, stulta prsesumptione 
autumant. Bene autem prsecipitur Moysi, ab homine 
qui offert ultroneus, accipere primitias. Hilarem enim 
datorem diligit Deus. Et apostolus, non ex tristitia nos, 
aut ex necessitate, sed proposito cordis bona facere jubet. 
Quod se facere sciens propheta gloriatur in Domino dicens : 
Voluntarie sacrificabo tibi. 

H<bc 9unt autem qua accipere debetiSy aurumy argentumy et 
My ^c.] Cuncta haec quae Dominus sibi a priore populo, 
ad faciendum sanctuarium materialiter oflerri prsecipit; 
nos quoque qui spirituales filii Israel, id est, imitatores 
Deum videntis populi esse desideramus, spirituali intelli- 
gentia debemus offerre, quatenus per hujusmodi oblationes 
voluntarias, et ipsi sanctuarium ei in nobis facere merea- 
mur, et ipse in medio nostrum habitare, hoc est in nostro 
sibi corde mansionem consecrare dignetur. Cui videlicet 
aurum offerimus, cum claritate verse sapientise, quse est in 
fide recta, resplendemus. Argentum, cum et ex ore nostro 
confessio fit in salutem. iEs, cum eandem fidem publica 

prsedicatione divulgare gaudemus. Hyacinthum, cum 
sursum corda levamus. Purpuram, cum corpus passioni 
subjicimus. Coccum bis tinctum, cum gemina, id est, Dei 
et proximi dilectione flagramus. Byssum, cum camis 
castitatem servamus. Pilos caprarum, cum habitum pccni-. 
tentiae ac luctus induimus. Pelles arietum rubricatas, 
cum ipsos Dominici gregis ductores suo sanguine bapti- 
zatos videmus. Pelles hyacinthinas, cum nos post mortem 
spiritualia in coelis corpora habituros esse speramus. Ligna 
setim, cum expurgatis peccatorum spinetis munda came 
et anima Domino soli servimus. Oleum ad luminaria con- 
cinnanda, cum fructibus caritatis et misericordiae refulge- 
mus. Aromata, unguentum et thymiama boni odoris, 
cum opinionem bonae nostrae actionis, multis ad exemplum 
bene vivendi, longe lateque diffundimus. Lapides ony- 
chinos et gemmas, ad omandum ephod ac rationale, cum 
miracula sanctorum, quibus cogitationes Deo devotas, et 
opera virtutum ornavere, digna laude praedicamus. Atque 
haec in adjutorium nostrae fidei, ubi opus fuerit, assumimus. 
Quia enim in humeris onera gestare solemus, recte per 
ephod, id est, superhumerale, opera justorum, et pii pro 
Domino labores insinuantur. Quia vero in pectore cogita- 
tionum sedes est, recte in rationali, qui est habitus pec- 
toris sacerdotalis, mundae electomm cogitationes expri- 
muntur. Lapidesque onychini et gemmae ornant ephod 
ac rationale, cum eximiis summorum patrum actibus et 
cogitationibus, etiam miraculomm insignia junguntur. 
Neque aliquid vetat in lapidibus onychinis, qui sanguinei 
feruntur esse colons, addita bonis operibus martyrii merita 
intelligi. De quibus singulis suo loco plenius opitulante 
Dei gratia dicendum est. 

Facientque mihi (inquit) sanctuariuniy et habitabo in medio 
eorum, §•(?.] Ostendit Moysi Dominus tabemaculum in 
monte, et vasa in cultum ejus consecrata: quia eidem 
secum tanto tempore demoranti manifeste demonstravit, 
quanta pietate, humilitate, et munditia, virtutes angelicae 
suo Creatori gaudeant obedire. Quae sunt perfectum in 
omnibus tabemaculum ejus, qui numquam in eis, ex quo 

conditi sunt^ manere atque inhabitare cessavit. Quorum 
etiam nobis in resurrectione similitudo vitae, et communis 
ante Dominum conversatio promittitur : quicunque modo 
relictis hujus mundi contagiis, eorum in terris vitam imi- 
tari studemus, videlicet in laudando ac diligendo Domi- 
num, et proximum quoque in Deo diligendo ac juvando, 
inimicos etiam ad amorem Dei, pietatis officiis provocando, 
quales crant quibus ait apostolus : Vos autem fratres non 
estis in came, sed in Spiritu. Taberaaculum ergo, quod 
Moysi in monte monstratum est, supema est ilia civitas et 
patria coelestis, quae illo quidem tempore ex solis extitisse 
creditur angelis sanctis : post passionem vero, resurrec- 
tionem, et ascensionem in coelos, Mediatoris Dei et homi- 
num, et multitudinem praeclaram, et copiosam sanctarum 
recepit animarum. Vasa vero tabemaculi illius singulae 
quaeque sunt personae spirituum beatomm: ex quibus 
omnibus ipsa Hiemsalem, quae est mater omnium nos- 
trum, in vera pace et unitate consistit. Notandumque 
diligentius, quod sanctuarium Domino facere filii Israel 
jubentur, non ex parte simile, sed juxta omnem similitu- 
dinem tabemaculi, quod ostendit Moysi, omniumque va- 
somm in cultum ejus. Si enim ad angelorum in ccelis 
consortia tendimus, debemus vitam eorum in terris, 

quantum non noxia corpora tardant, 

Terrenique hebetant artus, moribundaque membra, 

semper imitari. Quod si forte requiris, in quo hoc taber- 
naculum coeleste homo terrigena, spirituales camalis imi- 
tari valeas ? Diligunt Deum et proximos : hoc imitare. 
Subveniunt miseris, etsi non angelis qui omnes beati sunt, 
certe hominibus : hoc imitare. Humiles sunt, mites sunt 
invicem, placati sunt, divinis parent jussis : hoc, in quan- 
tum vales, imitare. Nihil mali, nihil otiosi, nihil injusti 
loquuntur, agunt, cogitant divinis indefessi laudibus, verbo 
et mente assistunt : hoc quantum potes imitare, et sanctu- 
arium Domino, juxta exemplum quod Moysi in monte 
monstratum est, sedificasti, veniensque Dominus et Salvator 
noster cum Patre mansionem apud te faciet : quin et post 

hanc vitam in illud tabernaculum quod imitabaris^ per- 
petuo beatum introducet. Sequitur : 

Cap. IV. Sicque fdcietis illudy arcam de lignis setim com- 
pingiteJ] Area quae prima omnium in tabemaculo fieri 
jubetur, non incongnie ipsam Domini et Salvatoris nostri 
incamationem designate in quo sunt omnes thesauri sapi- 
entiae et scientiae absconditi. Quae videlicet area bene de 
lignis setim compingi jubetur. Ligna quippe setim levis 
atque imputribilis feruntur esse naturae^ non multum a 
qualitate albae spinae distantia. Area ergo de lignis setim 
facta est : quia corpus Dominicum ex membris constabat 
omni vitiorum labe carentibus. Et haec eadem sunt ligna 
spinis simillima^ quia etsi non in came peccati^ tamen in 
similitudine venit camis peccati, ut apostolus ait. Sequi- 
tur: 

Cujtis Umgitudo habeat duos semis cubUoSy Quidam 
solent interrogare, cujus quantitatis sit aestimandus cubi- 
tus, quern Moyses vel in area Noe, vel in factura taber- 
naculi posuerit: quae, si Josephi verba viderimus, facile 
quaestio solvetur. Neque enim putandum est, hominem 
Judaeum genere sacerdotalem, ingenio excellentissimum, et 
in scripturis divinis simul, et secularibus doctissimum, ulla- 
tenus hoc potuisse latere. Ait ergo : Facta est autem et 
area longitudinis quinque palmorum, latitudinis trium. 
Unde patet manifeste, quia ilium designat cubitum, quern 
duo palmi complent. Mystice autem longitudo arcae 
longanimam Domini ac Redemptoris nostri patientiam, qua 
inter homines conversatus est insinuat. Latitudo ampli- 
tudinem ipsam caritatis, qua ad nos venire, et inter nos 
habitare voluit. Altitudo spem futurae sublimitatis, quia 
vel seipsum post passionem suam glorificandum, vel glori- 
ficaturum esse praevidit. Unde et apte longitudo erat 
areas duorum cubitorum, propter videlicet doctrinam et 
opera quibus refulgebat in mimdo. Hinc enim et evan- 
gelista Lucas sermonem se fecisse asserit, de his quae 
coepit Jesus facere et docere. Et cives ipsius admirantes 
dicebant: Unde huic sapientia haec, et virtutes? sapien- 
tiam videlicet referentes, ad ea quae miranda dicebat: vir- 

tutes, ad ea quae gerebat : quod vero post duos cubitos, 
etiam semissem area in longitudine habebat, potest ad hu- 
manae tarditatem fragilitatis referri : quae dicta vel opera 
Salvatoris sublimia^ necdum, prout dignum erat, capere 
valebat. Unde et de quibusdam mysticis ejus actibus 
aperte dictum est: Haec non cognoverunt discipuli ejus 
primum^ sed quando glorificatus est Jesus. Similiter et 
de dictis illius sublimioribus : Et erat verbum istud abscon- 
ditum ab eis, et non intelligebant quae dicebantur. Habe- 
bat area duos cubitos longitudinis ; quia Dominus in came 
clams verbo et actibus apparebat. Habebat et dimidium 
cubiti; quia etiam tarditatem discipulomm, qua necdum 
perfecte dicta vel acta ipsius capere poterant, longanimiter 
ferebat. Unius erat cubiti latitude arcae, ob dispensa- 
tionem ipsius Dominicae caritatis^ qua electos suos in Deo 
adunare curavit. Unde et pro eis supplicans Patri dicebat, 
Non pro his autem rogo tantum^ sed et pro eis qui credi- 
turi sunt per verbum eomm in me, ut omnes unum sint, 
sicut tu. Pater, in me, et ego in te, ut et ipsi in nobis unum 
sint. Et paulo post : Et notum feci eis nomen tuum, et 
notum faciam, ut dilectio, qua me dilexisti, in ipsis sit, et 
ego in ipsis. Habebat post unum cubitum etiam semissem, 
videlicet ob significationem nostrae fragilitatis, qua necdum 
in hac vita positi, perfecte vel ipsi Deum diligere, vel dilec- 
tionem, quam erga nos habet Deus, comprehendere suffi- 
cimus : quin potius sicut, apostolo teste, ex parte cog* 
noscimus, et ex parte propbetamus, ita nimimm etiam ex 
parte diligimus. Habet ergo area unum cubitum, habet 
et dimidium, quia Dominus unica nos pietate sibi ac Patri 
associandos diligit, et nostrae quoque capacitatem dilec- 
tionis, qualiscunque in hac vita esse potest, aeque pia 
benignitate complectitur, donee ad ejus visionem, ubi eum 
ex toto corde, tota anima, tota virtute diligamus, intrare 
mereamur. Altitude quoque arcae aptissime erat cubiti 
unius et dimidii, videlicet propter significationem unicae 
spei, qua vel Dominus ipse cum esset in came nobiscum, 
futurae suae resurrectionis, et posterioris gloriae praestola- 
batur eventum, vel nos inter adverse seculi propter futu- 

rorum praemia bonorum gaudere semper admonet. Habet 
ergo area plenum cubitum in altitudine^ quia Dominus et 
Salvator noster plenissime noverat, ipse etiam corruptibili 
adhuc conversatus in came, quanta vel sibimetipsi, vel 
membris suis, quae nos sumus, esset gloria conservata in 
futuro. Habet et dimidium cubitum altitudinis, quia 
nostrae quoque devotionem parvitatis libenter in suo cor- 
pora suscepit, qui pia quidem intentione iuturam patriam 
diligimus: sed necdum perfecte, quae sit ejus felicitas, 
capere valemus, attamen quantum capimus, hoc non nisi 
ab illo habemus. 

Et deaurabis earn auro mundissimOy ^c.] Area intus et 
foris auro mundissimo deauratur, quia assumpta a Filio Dei 
humana natura, et intus virtute Sancti Spiritus plena erat, 
et foris hominibus aperte Sancti Spiritus opera praemon- 
strabat. Cui nimirum arcae bene corona aurea supra cir- 
cumdari praecipitur, quia apparens in came, atque ad 
redemptionem humani generis veniens Filius Dei, certum 
expectabat tempus et horam, quando susceptam pro nobis 
mortem cum ipso mortis auctore superaret, atque ad 
Patrem victor in coelos ascenderet. De hac corona dicit 
apostolus : Eum autem qui modico quidem ab angelis 
minoratus est, vidimus Jesum propter passionem mortis 
gloria et honore coronatum. De hac in Apocalypsi Joannes, 
Et vidi, inquit, et ecce equus albus, et qui sedebat super 
ilium habebat arcum, et data est ei corona, et exiit vin- 
cens ut vinceret. Equus quippe albus ecclesia, eques qui 
illi insidebat, Dominus est, qui habebat arcum, quia contra 
potestates aerias ad bella veniebat. Dataque est ei corona 
victoriae, quia regnum mortis moriendo subvertit. 

Et quatuor circulos aureoSy Quatuor circuli aurei, 
quatuor sunt evangeliorum libri, qui merito aurei sunt, 
propter claritatem sapientiae qua fulgent : merito circulis 
comparati, quia aeteraa est ipsa Dei sapientia quam prae- 
dicant. Neque incipiens ex tempore, neque esse desinens 
aeterna divinitas, quam homo Christus accepit. Unde 
imminente hora suae passionis precatur Patrem, dicens: 
Et nunc clarifica me, tu Pater, apud temetipsum claritate 

quam habui prius quam mundus fieret apud te. Qua- 
tuor autem angulos habet area, quia sacramentum Domi- 
oicae incarnationis per omnes mundi plagas, in quibus 
sancta ecclesia dilatatur, celebrari non desinit. Et per 
eosdem angulos quatuor, quatuor circuli sunt positi ; quia 
in cunctis mundi finibus evangeliiun Christi salvandis fide- 
lium cordibus praedicatur. Duo autem circuli in latere 
lino, et duo sunt in altero : vel quia duo evangelistae dis- 
cipulatui Salvatoris in came praedicantis, et miracula 
facientis adhaerebant ; duo autem alii post resurrectionem 
ascensionemque ejus ad coelos, ad fidem venerunt: vel 
quia in figura quatuor animalium, duo qui per hominem 
et vitulum designati sunt, passionum et mortis ejus indicia 
praetulerunt ; duo vero illi qui per leonem et aquilam prae- 
figurati sunt, victoriae qua mortem destmxit, insignia 
demonstrarunt. Homo quippe Dominus, per incama- 
tionem mortalis factus apparuit. Vitulus vero idem obla- 
tus pro nobis in altari crucis extitit. Idem leo fortiter subi- 
gendo mortem, aquila ad coelos ascendendo factus est. Atque 
ideo duo circuli in latere uno, et duo sunt in altero, quia 
nimirum duo evangelistae, per suam figuram assumptionem 
in Domino humanae fragilitatis ; et duo alii victoriam, qua 
de eadem assumpta fragilitate, ac morte triumphavit, insi- 
nuant. Nam quasi laevum latus arcae duos habuit circulos, 
cum evangelistae duo incarnationera Domini ac passionem 
figurarent. Similiter lateri dexteroduo inerant circuli, quod 
aeque duo evangelistae resurrectionem et ascensionem ejus, 
quae ad futurae gloriam vitae pertinent, figuraliter exprimunt. 

Facies quoque vecies de lignis setim^ ^-c,] Vectes quibus 
area portatur, sancti sunt doctores, qui Dominum praedi- 
cando audientium cordibus infemnt, Qui videlicet vectes 
semper esse jubentur in circulis, quia nimirum necesse est 
ut quicunque alii coelestia sacramenta praedicant, nunquam 
ipsi mentem a memoria sacrae scripturae, nunquam manus 
a divinorum observantia mandatorum contineant. Bene 
autem sequitur : 

Ponesque in area tesiificationemy ^c.] Quia ilia solum- 
modo de incarnatione Dei Filii loqui et credere debemus. 

quae nobis ipse Dominus per auctores sacrae scripturae reve- 
lare dignatus est. Si autem vis scire, quae sit ilia testifi- 
catio quam in area ponendam a Domino Moyses accepit, 
apostolum audi : Post velamentum autem, inquit, secun- 
dum tabernaculum, quod dicitur sancta sanctorum, aureum 
habens thuribulum, et arcam testamenti, circumtextam 
ex Omni parte auro ; in qua uma aurea habens manna, 
et virga Aaron quae fronduerat, et tabulae testamenti. 
Urna ergo aurea in area habens manna, anima est sancta 
in Christo, habens in se omnem plenitudinem divinitatis. 
Virga Aaron quae excisa fronduerat, potestas est invicta 
sacerdotii illius ; de qua dicit propheta, Virga aequitatis 
virga regni tui. Quae postquam ad tempus per mortem 
visa est esse succisa, illucescente mane resurrectionis viva- 
cius refloruisse inventa est, ac perpetuo inviolabilis atque 
immarcessibilis permansura esse innotuit. Christus enim 
surgens a mortuis jam non moritur, mors iUi ultra non 
dominabitur. Tabulae testamenti in area omnem in 
Christo et scientiam patemorum secretorum, et potentiam 
judiciorum designant. In tabulis namque testamenti, et 
fides erat inscripta aetemae divinitatis, quae mundum crea^ 
ret ac regeret ; et mandata quibus Deo serviri oportet, et 
discretio judicii, qua ipse odientes se, jure condemnaret ; 
et diligentes se, misericordia digna remuneraret. Haec 
est ergo testificatio, quam Dominus Moysi in area ponen- 
dam dedit cum confitendam nobis in Christo signavit 
veritatem camis, animae et verbi : ipsamque camem post 
passionem mortis resurrectione glorificatam, et aetemi 
regis ac pontificis dignitate sublimatam monstravit, cum 
ipsum esse solummodo patemorum conscium arcanomm, 
quasi veraciter unius ejusdemque cum Patre majestatis 
ipsum esse omnium judicem docuit seculorum. 

Cap. V. Facies et propitiatorium^ §•(:.] Quaeri solet quid 
propitiatorium dicat, quo operienda sit area. Sed cum de 
auro fieri jubeat, et tantae longitudinis ac latitudinis, 
quantae arcam fieri praeceperat ; constat procul dubio, quia 
tabulam fieri voluit auream tantam, quanta arcam tegere 
sufficeret. Quod videlicet propitiatorium non aliud quam 

Dominum Salvatorem, sed specialius in eo viscera pietatis 
designat : de quo dicit Apostolus : Quern proposuit Deus 
propitiationem per fidem in sanguine ipsius. Nam et ideo 
desuper ponitur, quia super exaltat misericordiam judicio. 
Unde et Psalmista^ Suavis, inquit^ Dominus universis, et 
miserationes ejus super omnia opera ejus. 

Duos quoque Cherubim aureos^ ^•c.] Cherubim esse 
nomen angelicarum virtutum, Ezechiel propheta manifeste 
declarat, quas etiam juxta exemplum, quo hie fieri juben- 
tur, cum alis sibi apparuisse designate dicens : Et vox 
alarum Cherubim audiebatur usque in atrium exterius^ 
sicut vox Domini loquentis. Et quidem numero singulari 
Cherub^ plurali autem Cherubim dicitur^ et est nomen 
generis masculini^ sed Graeca consuetude neutro genere 
posuit Cherubin, m litera in n mutata. Verum noster 
interpres Hebraeum secutus idioma, masculino genere 
posuit. Duos Cherubim aureos et productiles facies^ non 
duo Cherubim aurea et productilia^ quod scriptorum in- 
curia credo in ejus translatione esse corruptum^ ut pro 
Cherubim antiquorum more scriberetur Cherubin. In- 
terpretatur Cherubim, sive Cherubin, scientise multi- 
tude, vel scientiae intellectus : quod videlicet nomen tanto 
rectius angelicis potestatibus congruit, quanto perfecte 
ab Omni impulsu impurae cogitationis alieni, visioni sui 
Conditoris adhaerent. Idcirco autem alas, vel in figura 
Cherubim Moyses facere jubetur, vel in ipsa eorum 
specie vidisse se propheta testatur, quod etiam licentia 
solet imitari pictorum, ut in alto sedem habere angeli, et 
quasi levi volatu ubique discurrere posse signentur, neque 
ullam habere tarditatem, quin confestim ubicunque volue- 
rint adsint. Quod ipsum quoque nobis post resurrectio- 
nem spirituali jamcorpore vestitis indubitanter promittitur. 
Expandunt ergo alas Cherubim, et propitiatorium tegunt : 
quoniam angeli omnem suse naturae potentiam, qua in 
altis habitare, et cuncta supernae illius patriae loca levi ac 
laeto itinere penetrare meruerunt, in obsequium sui Con- 
ditoris offerunt, ac velut propitiatorium contuentes obum- 
brant, id est honorant velando : quia totum quern habent 

statum perpetuse felicitatis^ ejus gratiae deputant^ a quo 
ut nihil mali velle posse acceperunt. Duo sunt autem 
propter significandam societatem angelicae pacis; quia 
minus quam inter duos haberi caritas non potest. Unde 
et sese respicere mutuo, et in propitiatorium vultus juben- 
tur habere, quia nimirum in glorificatione divinse visionis 
sibimet alterutrum consonant. Item per duo Cherubim 
possunt duo testamenta figurari, quorum unum futuram 
Domini incamationem, aliud factam clamat. Respiciunt- 
que se mutuo, quia in attestatione veritatis quam praedi- 
cant, in nullo ab invicem discrepant. Vertunt vultus in 
propitiatorium; quia et misericordiam Domini, in qua 
unica mundo spes est, valde commandant. Atque ideo 
sunt ex utraque parte oraculi, quia et praecedentia ante 
incarnationem Dominicam tempora, et sequentia prae dica- 
tione spiritualis scientiae replent. Quibus etiam nomen 
scientiae multitudinis, vel scientiae multiplicatae convenit, 
quod videlicet scriptura sacra spirituali ac divina scientia 
plena est, eademque scientia, ex quo ipsa scriptura condi 
coepit, augeri semper ac multiplicari non desinit Unde 
et angelus Danieli : Pertransibunt, inquit, plurimi, et 
multiplex erit scientia. Namque Moysen ampliorem patii- 
archis scientiam percepisse testatur ipse Dominus, qui 
illi apparens ait: Ego Dominus, qui apparui Abraham 
et Isaac et Jacob in Deo omnipot ente, et nomen meum 
Adonai non indicavi eis. Multiplicata est ergo ex tem- 
pore scientia divinae cognitionis, cum hoc de seipso Domi- 
nus Moysi, quod patriarchis non indicaverat, ostendit. 
David qui in lege Domini meditabatur die ac nocte, videa- 
mus an se, ipso qui legem scripsit Moyse, aliquid amplius 
de Domino intellexisse senserit. Quomodo, inquit, dilexi 
legem tuam, Domine ; tota die meditatio mea est. Statim- 
que subjunxit. Super omnes docentes me intellexi. Unde 
et alibi gloriatur in Domino, dicens : Incerta et occulta 
sapientiae tuae manifestasti mihi. Item apostolos majors 
prophetis nosse declarat Dominus ipse, qui eisdem loqui- 
tur, dicens : Multi prophetae et justi cupierunt videre quae 
videtis, et non viderunt ; audire quae auditis, et non audio- 

runt. Sed eisdem post resurrectionem ascensionemque 
suam majorem adhuc scientise gratiam repromittit, dicens : 
Adhuc multa habeo vobis dicere, sed non potestis portare 
modo; cum autem venerit ille Spiritus veritatis, docebit 
VOS omnem veritatem. Quibus et in futuro majus omni- 
bus, quae in hac vita cognosci possunt, revelaturum se 
esse pollicetur, dicens: Qui autem diligit me, diligetur 
a Patre meo, et ego diligam eum, et manifestabo ei me- 
ipsum. Recte ergo Cherubim scientia multiplicata dicitur, 
quia in utroque testamento fidelibus magis ex tempore 
magisque cognitio veritatis innotuit. Recte Cherubim 
gloriae propitiatorium obumbrare dicuntur; quia testa- 
mento crescente per tempus, et multiplicata scientia, pro- 
pitiationem nobis Domini Salvatoris praedicant ; et hanc 
gratis semper vocibus quasi expansis, ad volatum alis 
honorare non cessant. Quia enim verba colloquentium, 
quasi volando per aerem ab ore dicentium, ad cor per- 
veniunt audientium, merito expansis Cherubim alis, et 
velut ad volandum aptatis possunt designari. 

Inde priBcipiamy et loquar ad /e, supra propiiiatw'ium 
scUicety §-c.] Supra propitiatorium loquitur Dominus ad 
Moysen cuncta quae per ilium mandat filiis Israel ; quia 
per gratiam propitiationis Dei factum est, ut hominibus 
post culpam praevaricationis apparere, et eis viam veritatis 
post errorem demonstrare dignatus sit. De medio Cherubim 
loquitur; quia per angelicam visionem, et non in sua 
substantia, Deus apparuit, et locutus est Moysi, attestante 
apostolo: Quia lex propter transgressiones posita est, 
donee veniret semen cui promiserat, ordinata per an- 
gelos in manu Mediatoris. Item de medio duorum Cheru- 
bim loquitur Dominus, quia per verba utriusque testamenti 
consona nos voce ad hdem veritatis erudit. Vel certe de 
medio Cherubim loquitur, quia per unigenitum suum, qui 
in medio duorum testamentorum in came apparuit, humano 
generi Deus Pater voluntatem suam manifestare dignatus 
est. Quo sensu etiam illud potest accipi, quod ait Haba- 
cuc: In medio duorum animalium innotesces. Potest 
autem in area etiam sancta ecclesia figuraliter accipi, 

quae de lignis imputribilibus, hoc est animabus sanctis 
aedificatur, et in fide sancti evangelii per quatuor mundi 
plagas distenta, coronam vitae a Deo expectat aetemam, 
habens in se tabulas testamenti in meditatione continna 
legis Dei^ habens et umam auream cum manna in fide 
Dominicae incarnationis, habens etiam virgam Aaron, quae 
fronduerat, in participatione regni et sacerdotii Dominici, 
dicente apostolo Petro : Vos autem genus electum, regale 
sacerdotium. Habens propitiatorium desuper, ut cuncta 
quae habet bona, largiente gratia divina sese accepisse 
meminerit. Habens et Cherubim gloriae in propitiatorio, 
vel angelica videlicet praesidia, quibus a Deo semper adju- 
vetur propitio : vel testamenta, quibus qualiter vivere, et 
quomodo auxilium recte vivendi a divina propitiatione 
quaerere debeat instituatur. Sic autem sunt Cherubim 
supra propitiatorium positi, quomodo civitas Christi, id 
est sancta ecclesia super montem, id est super ipsum 
Christum esse constituta dicitur: non quod altior illo 
possit esse civitas sua, sed quod ejus subsidio sustentata 
proficiat. Cherubim supra propitiatorium habet area: 
quia vel angelica ministeria vel eloquia divina eo veracius 
ecclesiam juvant, quo ipsa in fundamento summae veritatis 
stabilita consistunt. 

Cap. VI. Facies et mensam de lignis setimy §*c.] Mensa 
de lignis setim facta, scriptiuR est sacra, de fortibus sancto- 
rum patrum verbis actibusque compacta ; quae dum nobis 
quae sint aeternae gaudia beatitudinis, et quomodo ad haec 
perveniatur, ostendit, cibum profecto nobis salutis ac 
vitae suggerit. Haec habet longitudinem, cum perseve- 
rantiam nobis coeptae religionis ; latitudinem, cum ampli- 
tudinem caritatis ; altitudinem, cum spem perpetuae re- 
munerationis insinuat. Et bene longitude duorum est 
cubitorum, quia actualis nostra conversatio in duabus 
maxime virtutibus consistit, misericordia videlicet et inno- 
centia: dicente apostolo Jacobo, Religio autem munda 
et immaculata apud Deum Patrem haec est, visitare pupil- 
los ac viduas in tribulatione eorum, et immaculatum se 
custodire ab hoc seculo. In eo namque quod pupillos 

ac viduas in tribulatione eonim visitare praecipit, cuncta 
quae erga proximos necesse habentes, misericorditer agere 
debemus^ ostendit : in eo vero quod immaculatos nos ab 
hoc seculo custodire admonet, universa in quibus nos ipsos 
caste vivere oportet, exprimit. Quos duos cubitos bonae 
actionis, et Dominus ipse mensae verborum suorum inesse 
declaravit, cum ait : Sint lumbi vestri praecincti, et lucernae 
vestrae ardentes. Lumbi videlicet praecincti, ut a contagione 
seculi hujus perduremus immunes. Lucernae vero arden- 
tes, ut per opera misericordiae coram Domino clari fulge- 
amus. Nam quod sequitur: Et vos similes hominibus 
expectantibus dominum suum, quando revertatur a nup- 
tiis, ad altitudinem ejusdem mensae, hoc est ad spem futurae 
retributionis pertinet. Quod vero mensa unum habet 
cubitum in latitudine, unitatem ipsius dilectionis, quam 
tota nobis testament! veteris et novi series commendat, 
figurate denuntiat : una quippe est caritas, hoc est simplex 
et pura mentis pietas, qua et Deum, et proximos, et ipsos 
quoque inimicos amare jubemur, quamvis magna distantia 
ac distinctione rectissima ipsius amoris, Deum primo loco, 
inimicos ultimo diligere debeamus. Ipsis quoque proxi- 
mis pro diflTerentia meritorum dispar sit modus impenden- 
dus amoris; sicut patriarcham Jacob cum omnes diligeret 
filios, Joseph tamen singularis merito innocentiae prae 
caeteris diligere scriptura teste novimus. Unde pulchre 
in Canticis Canticorum dicit ecclesia Christo, Introduxit me 
in cellam vinariam, ordinavit in me caritatem. Porro quod 
altitudo cubitum ac semissem habebat, cubitus aeque ut 
in latitudine, unitatem ipsius spei nostrae coelestis insinuat, 
qua expectamus Dominum nostrum, quando revertatur 
de codis, remuneraturus servos, quos vigilantes accinctis 
lumbis, et ardentibus bonorum operum lucernis invenerit 
Nam etsi pro diversitate meritorum multae sunt man- 
siones in domo Patris, unum tamen est regnum coeli, in 
quo omnes recipiantur electi. Semis vero qui superest, 
initium vitae contemplativae, quo nonnulli sanctorum etiam 
in came adhuc positi frui meruerunt, indicat : quibus non 
solum sperare coelestia praemia, verum etiam ex parte 

videndo praegustare donatum est, uti Esaias et Micheas, 
caeterique prophetae, qui viderunt Dominum sedentem in 
solio gloriae suae, circumstante angelorum exercitu: ut 
Petrus, Jacob, et Joannes, qui clarificatum inter Moysen 
et Eliam Dominum in sancto monte viderunt : ut magister 
gentium, cui priusquam carnis debitum solveret, donatum 
est in paradisum, ac tertium coelum rapi, et audire arcana 
verba, quae non licet homini loqui. In his ergo et hujus- 
modi famulis Christi, mensa nobis tabernaculi, hoc est 
divina scriptura, qua ecclesia sancta sine cessatione refi- 
citur, super cubitum communis spei semissem in altitu- 
dine adjungit: quia supernae beatitudinis gaudia prae- 
monstrata illis priusquam reddita demonstrat : quae nimi- 
rum praemonstratio, quia raptim et in transitu sanctorum 
mentibus apparet, recte per dimidium cubiti, et non per 
plenum cubitum figuratur. 

Et inaurabis earn auro purissimo.'] Mensa tabernaculi 
inauratur, quia et scriptura sancta sapientiae coelestis sensu 
clara refulget, et ipsi qui earn condidere prophetae, praeclari 
vita ac sermone fuerunt. 

Faciesque illi labium aureum per circuitumy ^c.] Labium 
aureum fit mensae per circuitum, quia doctrina sacri eloquii 
per mundissima nobis praedicatorum fidelium ora ministra- 
tur, Neque illorum locutio, qui divina nobis arcana tradi- 
derunt, humahae confabulationis sermonibus ullatenus atta- 
minari consentiebat, quin potius non tantum nociva, sed 
et otiosa hominum verba graviter ferre ac redarguere 
curabant. Vel certe labium fit aureum mensae per cir- 
cuitum; quia scriptura sancta omni ex parte suae locu- 
tionis cum recte intelligitur, claritatem nobis sapientiae 
coelestis insonat. Cui videlicet labio corona additur ; quia 
lingua praedicantium suis auditoribus retributionem vitae 
promittit aeternae. Et bene ipsa corona quatuor digitis 
alta fieri praecipitur ; quia celsitudo nobis coronae perennis, 
per quatuor sancti evangelii libros ostenditur, vel quod 
per custodiam evangelicae fidei et operationis, ad coronam 
nos vitae pervenire oportet. Pulchreque per digitos libri 
designantur, quia nimirum et tabulae legis, digito Dei esse 

scriptae referuntur : et in evangelic Dominus districtionem 
legis temperaturus, digito scribebat in terra, dicens de aduU 
tera, quam accusabant Pharisaei et Scribae : Si quia vestrum 
sine peccato eat, primus in illam lapidem mittat. Digitus 
autem Dei, Spiritus Dei intelligitur. Unde illud quod 
Lucas Dominum dixisse refert. Si ergo in digito Dei ejicio 
daemonia: Matthaeus clarius exponendo dixit. In Spiritu 
Dei. Itaque labio mensae aureo corona aurea quatuor 
digitis alta auperponitur ; quia purissima sanctorum prae- 
dicatorum eloquia, spem supernae beatitudinis expectant, 
quae ministerio Sancti Spiritus in quatuor sancti evangelii 
libris descripta continetur. Nec solum praedicatores ipsi 
praemium in coelis sui laboris accipiunt, verum etiam omni> 
bus sibi obtemperantibus eandem vitae coronam certa evan- 
gelicae veritatis auctoritate promittunt. Bene autem eadem 
corona interrasilis fieri praecipitur; quia nimirum aeterni 
retributio regni non indifferenter omnibus datur, sed pro 
qualitate accipientium distinctio divinitus examine singulis 
quibusque distribuitur. Corona etenim aurea mensae Do- 
mini pura et non interrasilis esset, si claritas futurae 
justorum retributionis aequalis omnibus panderetur : instar 
videlicet hujus solis mundani, cujus splendorem Deus in- 
differenter super bonos et males facit oriri. At quia sicut 
Stella a Stella differt in claritate, ita erit et resurrectio mor- 
tuorum. Corona mensae Domini variis distincta sculpturis, 
sed competenter ordinatis apposita est. iEterna etenim 
vita futura omnibus est promissa justis, sed multiformis 
in ilia pro diversitate meritorum gloria est singulorum. 
Quod vero descripta prius una corona subjungitur : 

Et mper illam alteram coronam aureolam.’] De illorum 
potest praemio recte intelligi, qui generalia scripturae 
sanctae mandata spontanea vitae perfections electione tran- 
scendent, ideoque specialem prae caeteris fidelibus retribu- 
tionem voluntariae oblationis expectant. Corona namque 
aurea quatuor digitis alta labio mensae aureo apponitur, 
cum per evangelium his qui mandata divinae legis custo- 
diunt, vita aeterna promittitur ; dicente Domino ad divitem. 
Si vis ad vitam ingredi, serva mandata. Non homicidium 

facies : non adulterabis : non facies furtum : non falsiim 
testimonium dices : honora patrem et matrem : et diliges 
proximum tuum sicut teipsum. Sed eidem coronae altera 
corona aureola superponitur, cum protinus subinfertur: 
Si vis perfectus esse, vade, vende quae babes et da pauperi- 
bus, et habebis thesaurum in coelo, et veni sequere me. 
Ad banc coronam pertinet canticum illud novum, quod 
virgines tantum coram Agno cantasse referuntur, qui empti 
sunt ex bominibus primitiae Deo et Agno. Ad banc, quod 
iidem sequuntur Agnum quocumque abierit. Vel certe 
corona aurea labio mensae Domini apponitur, cum in ver- 
bis sacrae scripturae dicimus, egredientes e came animas 
ad aeterna in coelis praemia esse recipiendas. Et super 
illam altera aureola superadditur corona, cum in eadem 
scriptura repetitur, quod eis sublimior in fine seculi 
gloria in corporum quoque immortalium receptione serve- 
tur. 

Quatuor quoque circulos aureos prteparabis^ §•{?.] Haec, ut 
supra de area exposuimus, etiam bic accipienda sunt. 
Quatuor namque circuli aurei, quatuor evangeliorum sunt 
libri; per quorum fidem contigit, ut omnis scriptura 
sancta per mundum legeretur et intelligeretur universum. 
Quatuor autem pedes babet mensa ; quia quadriformi ra- 
tione omnis divinorum eloquiorum series distinguitur. In 
libris namque omnibus sanctis intueri oportet, quae ibi 
aeterna intimentur, quae facta narrentur, quae futiu-a prae- 
nuntientur, quae agenda praecipiantur vel moneantur. Item 
mensa tabernaculi quatuor babet pedes ; quia verbo coeles- 
tis oraculi, vel bistorico intellectu, vel allegorico, vel tropo- 
logico, id est, morali, vel certe anagogico solent accipi. 
Historia namque est, ciun res abqua quomodo secundum 
literam facta sive dicta sit, piano sermone refertur : quo- 
modo populus Israel ex iEgypto salvatus, tabernaculum 
Domino fecisse in deserto narratur. Allegoria est, cum 
verbis, sive rebus mysticis praesentia Cbristi et ecclesiae 
sacramenta signantur : verbis videlicet, ut Esaias ait, 
Egredietur virga de radice Jesse, et flos de radice ejus 
ascendet. Quod est aperte dicere : Nascetur virgo Maria 

de stirpe David, et Christus de stirpe ejus orietur. Rebus 
autem, ut populus de ^Egyptia servitute per sanguinem 
Agni salvatus, ecclesiam significat, passione Christi a dse- 
monica dominatione liberatam. Tropologia, id est, moralis 
locutio, ad institutionem et correctionem morum, sive aper- 
tis seu figuratis prolata sermonibus respicit. Apertis vide- 
licet, ut Joannes admonet dicens, Filioli mei, non diligamus 
verbo nec lingua, sed opere et veritate. Figuratis vero, 
ut Salomon ait: Omni tempore sint vestimenta tua Candida, 
et oleum de capite tuo non deficiat. Quod est aperte di- 
cere, Omni tempore sint opera tua munda, et caritas 
de corde tuo non deficiat. Anagogae, id est, ad superiora 
ducens, locutio est, quae de praemiis futuris, et ea quae in 
coelis est vita fiitura, sive mysticis seu apertis sermonibus 
disputat. Apertis scilicet, ut: Beati mundo corde, quo- 
niam ipsi Deum videbunt. Mysticis vero, ut : Beati qui 
lavant stolas suas, ut sit potestas illis in ligno vitae, et per 
portas intrent in civitatem. Quod est patenter dicere : 
Beati qui mundant cogitationes et actus, ut potestatem 
habeant videndi Dominum Christum, qui ait: Ego sum 
via et veritas et vita; et per doctrinam atque exempla 
praecedentium patrum intrent in regnum coelorum. 

Suiter coronam erunt circuli aureij §-c.] Apte subter co- 
ronam erunt circuli, quia libris sancti evangelii in hac vita 
utimur, coronam vero vitae supemae futurara in coelis 
speramus. Per quos videlicet circulos immittuntur vectes 
ad subvehendam mensam, quia doctores sancti, ut verbis 
sacri eloquii corda audientium reficiant, ipsi per omnia 
mentem suam necesse est in evangelica lectione fixam 
teneant, quatenus ad fidem sensumque illius omnem inter- 
pretationis ad doctrinae suae intentionem dirigant, curent- 
que sedulo ne quid aliud agendum, sperandum, amandum- 
ve in scripturis omnibus, quam quod in quatuor evangelii 
libris invenitur, doceant. Qui dum universa scripturarum 
eloquia, ad earn quae in evangelii scripta est fidem ac dilec- 
tionem referunt, quasi totam Domini mensam cum panibus 
ac vasis ipsius in quatuor circulis portant. 

Cap. VII. Parabis et aceiabula ac phialas, ^c.] Variii 

vasa quae ad offerenda libamina sunt facta, variae sunt 
distinctiones eloquii divini, pro dispari capacitate audien- 
tium. Non enim una eademque omnibus potest con venire 
doctrina : aliter namque sapientes, aliter insipientes ; aliter 
divites, aliter pauperes; aliter sani, aliter infirmi; aliter 
senes, aliter juvenes ; aliter viri, aliter foeminse ; aliter coe- 
libes, aliter conjugati ; aliter prselati, aliter subditi docendi 
sunt. Quae tamen vasa omnia ad mensam tabemaculi, 
omnia ad offerenda libamina pertinent, quia quaecunque 
prudens doctor diversa pro diversitate audientium loquitur, 
universa in regula sacrae scripturae reperiuntur, atque ad 
offerenda Domino vota bononim operum corda excitant 
auditorum. Quae videlicet opportuna diversitas sanctae 
praedicatioriis ipsius Domini ore designabatur, cum diceret ; 
Quis putas est fidelis dispensator et prudens, quern con- 
stituit Dominus super familiam suam, ut det illis in tempore 
tritici mensuram ? Mensuram quippe tritici conservis dat 
in tempore fidelis dispensator et prudens, quando discretus 
verbi minister non solum tempus opportunum in dicendo 
observat, verum etiam qualitatem sensumque auditorum 
diligenter exquirit, et juxta distantiam hujus modum sui 
sermonis temperat. 

Et pones super mensam panes proposiiioniSy §*c.] Panes 
proposition is super mensam positi semper, doctores sunt 
spirituales, qui in lege Domini die ac nocte meditantes, 
cunctis ecclesiam intrantibus refectionem verbi coelestis 
offerunt. Qui recte propositionis panes vocantur, quia 
in propatulo semper esse debet universis fidelibus sermo 
salutis, neque unquam in ecclesia deesse oportet piis audi- 
toribus verbum solatii, quod Dominus per praecones veri- 
tatis mundo proponens, in conspectu suo semper apparere, 
et usque ad finem seculi, his qui esuriunt et sitiunt jus- 
titiam, incessanter abundare voluit. De his panibus in 
Leviticiun plenius, quot et quales faciendi, vel quomodo 
ponendi fuerint, refertur, dicente Domino ad Moysen: 
Accipies quoque similam, et coques ex ea duodecim panes, 
qui singuli habeant duas decimas, quorum senos altrin- 
pecus super mensam purissimam coram Domino statues ; 

et pones super eos thus lucidissimum^ ut sit panis in moni< 
mentum oblationis Domini^ per singula sabbata muta- 
buntur coram Domino suscepti a filiis Israel feedere sem- 
pitemo: eruntque Aaron et filiorum ejus, ut comedant 
eos in loco sancto. Ubi manifesto in primis ipso etiam 
numero panum duodecim apostolorum forma praemonstra- 
tur, quos apparens in carne Dominus primos elegit, quorum 
ministerio cibum vitae cunctis gentibus daret. Denique 
esurientibus in deserto turbis, dicit eisdem discipulis suis, 
nostris videlicet apostolis : Date illis vos manducare. Et 
saturatis de quinque panibus quinque millibus hominum, 
ipsi collegerunt duodecim cophinos fragmentorum : quia 
nimirum apostolorum et apostolicorum virorum est, ea quae 
turbae nequeunt^ scripturarum sacramenta capere. Duo- 
decim ergo panes in mensa tabemaculi, duodecim sunt 
apostoli, et omnes doctrinae illorum sequaces in ecclesia. 
Qui quoniam usque ad consummationem seculi^ populum 
Dei alimoniis verbi reficere non desinunt, panes duodecim 
propositionis nunquam de mensa Domini recedunt. Et 
bene iidem panes non de qualibet farina, sed de simila fieri 
jubentur; quia nimirum quicunque aliis verbum vitae 
ministrant, prirao ipsos necesse est virtutum frugibus 
operam dare, quatenus ea quae praedicando admonent, 
etiam faciendo commendent, configurati exemplis illius 
qui de semetipso ait : Nisi granum frumenti, cadens in 
terram, mortuum fuerit, ipsum solum manet. Bene etiam 
iidem panes seni altrinsecus super mensam statui praeci- 
piuntur, propter concordiam scilicet caritatis et societatis, 
nam et Dominus binos ad praedicandum discipulos misisse 
perhibetur: figurabter insinuans, quia sancti doctores 
numquam ab invicem, vel in assertione veritatis, vel in 
effectu dilectionis discrepant. Quod autem super panes 
thus lucidissimum ponitur, virtutem orationis designat, 
quia iidem doctores suae ministerium praedicationis, simul 
et devotionem operis Domino commendant. Nam per 
thus orationem designari, testatur Psalmista, qui dicit; 
Dirigatur oratio mea sicut incensum in conspectu tuo. 
Et thus lucidissimum super panes ponitur in monimentum 

oblationis Domini, quando pise sanctorum action! ac doc- 
trinae oratfo pura superadditur, quo per haec utraque rite 
sociata, semper memoria sacrae oblationis in conspectu 
summi arbitri appareat. Bene autem per singula sabbata 
panes coram Domino mutari mandantur; panes namque 
qui per sex dies operand! in mensa Domini fiierant positi, 
sabbato nobis mutantur, cum doctores quique sanctae 
ecclesiae, complete tempore sui sancti laboris, aetema in 
coelis quiete remunerantur, et alios post se in idem opus 
laborandi in verbo, sub ejusdem spe retributionis relin- 
quunt. Sicque fit, ut mensa Domini nunquam panis 
inops reman eat, verum mox uno sublato pane, alius loco 
ejus substituatur, dum succedentibus sibi per ordinem 
ministris verbi, nunquam ecclesiae desunt, qui apostolice, 
sive fidem pietatis, seu munditiam actionis, et verbis osten- 
dant et factis : semper manente pulcherrima ilia sententia, 
qua in laude ejusdem sanctae ecclesiae dicitur: Pro patri- 
bus tuis nati sunt tibi filii, constitues eos principes super 
omnem terram, quasi aliis verbis tabemaculo Domini 
diceretur : Pro panibus tuis vetustis parati sunt tibi novi, 
constitues eos in refectionem cordium spiritualium fide- 
libus toto orbe terrarum. Panes ergo pro panibus muta- 
bantur, mensa autem semper eadem in tabemaculo stabat, 
quia abeunt et veniunt doctores verbi, aliisque cedentibus 
succedunt suo in ordine alii : scriptura autem sacra nullis 
abolenda per aevum temporibus constat, usque dum in 
fine mundi apparente Domino, nec scripturis ultra, nec 
interpretibus eorum opus habebimus, impleta ilia exopta- 
tissima prophetia Domini, qua dicit: Et non docebit 
unusquisque proximum suum, et unusquisque fratrem 
suum, dicens. Cognosce Dominum, quoniam omnes scient 
me, a minore usque ad majorem eorum. Coquebantur 
autem panes ante sabbatum, ut Josephus scribit, duo et duo 
divisi ante sabbatum : et sabbato mane oblati super sacram 
mensam ponebantur seni ad alterutros conversi, duabus 
pateris aureis superpositis, thure plenis, quae permane- 
bant usque ad aliud sabbatum, et tunc pro illis alii depor- 
tabantur, illi vero sacerdotibus exhibebantur : et thure 

incenso in igne sacro, in quo omnia holocausta fiebant, 
aliud thus super alios panes adjiciebatur, quodque in 
libro Regum scriptum est, quia David tabernaculum in- 
gressus^ panes sanctos a sacerdotibus acceperit^ sabbato 
mane factum est. Yenit enim ad tabernaculum ilia hora^ 
qua panes septimanse prsecedentis sublati erant de mensa 
Domini^ ut ponerentur panes novi, qui pridie fiieraht 
cocti : sicque panes sanctos accepit^ ut ne ad momentum 
quidem horse mensa Domini sine pane maneret. Unde 
solertius adhuc considerare libet, quod panes per singula 
sabbata mutari jubebantur: namque ita mutabantur^ ut 
singuli eorum et sabbato imponerentur in mensam, et sab- 
bato rursum ablati in esum proficerent sacerdotum : et sex 
quidem diebus operum in mensa propositi apparerent, sed 
in die sabbati^ id est, requiei, impositi in mensa, rursum- 
que die altero sabbati de mensa sublati. In cujus ordine 
positionis quid nobis aliud mystice intelligendum est, nisi 
quod sancti doctores, imo omnes justi, et post opera bona, 
quibus in ecclesia claruerunt, ad requiem perveniunt, et 
ut bona delectentur operari, spe futurae quietis ac beati- 
tudinis accenduntur? Imponebantur ergo panes sabbato 
in mensa Domini, ea utique intentione ponentium, ut 
transacto sabbato ibidem per sex dies operandi manerent : 
bis quoque transmissis altero superveniente sabbato, in 
refectionem summi sacerdotis et filiorum ejus consume- 
rentur : quia nimirum in primordio nobis Deo devotae con- 
versationis accipienda requies, et vita aetema promittitur, 
ea tamen conditione, ut per labores et opera bona vitae 
temporalis ad earn pertinere debeamus. Qua autem 
ratione hoc quod summus sacerdos et filii ejus panes 
propositionis comedebant, ad ingressum vitae coelestis per- 
tineat, in expositione versiculi sequentis aptius suo loco 
dicetiu*. Quodque in libro Regum scriptum est, quia 
David tabernaculum ingressus panes sanctos a sacerdoti- 
bus accepit, sabbato mane factum est. Yenit enim ad 
tabernaculum ilia hora qua panes septimanae praecedentis 
sabbati tollendi erant de mensa Domini, ut ponerentur 
panes novi, qui pridie fuerant cocti : sicque panes sanctos 

accepit, ut ne ad momenta unius quidem horse mensa 
Domini sine pane maneret. Suscipiebantur autem panes 
iidem a filiis Israel, quia de coetu spiritualium Dei famu- 
lorum eligi atque ordinari debent, qui gradum sacerdotii 
vel doctrinae subeant. Quodque in conclusione subjun- 
gitur, Eruntque Asiron et filionim ejus, duobus modis 
accipi per mysterium potest. Comedit namque Aaron cum 
filiis suis panes sanctos de mensa tabemaculi sublatos, 
cum Summus Pontifex noster raptos de hac vita electos 
SU03 in augmentum corporis sui, quod est in coelis, hoc est 
summse illius electorum multitudinis introducit : vel certe 
enint panes sancti Aaron et filiorum ejus, cum praesules 
quique, et subjecti illis in Domino populi, exemplis patrum 
praecedentium ad vitam nutriuntur aeternam. 

Cap. VIII. Facies et candelabrum ductile de auro puris- 
simo,'] Candelabrum tabemaculi, sicut et mensa, univer- 
salem prsesentis temporis ecclesiam designat. Ideo nam- 
que sunt ante velum, intra quod area testamenti posita est ; 
quia necdum ad visionem in coelis sui Redemptoris meruit 
intromitti. Sed mensa est; quia his qui esuriunt et 
sitiunt justitiam, victum quotidie coelestem, ne in tenta- 
tionibus deficiant, impendit. Candelabrum est ; quia iter 
lucis errantibus ostendit. Mensa pariter et candelabrum 
est; quia sanctis edocta literis, et animam esurientem 
satiare bonis, et sedentibus in tenebris atque umbra 
mortis, lucernam verbi subministrare didicit. Cui nimirum 
lucerase dum sese humiliter subjecit, ad agenda videlicet, 
quae Dei sermo praecipit, a suis se voluptatibus cohibens, 
ad speranda praemia ac diligenda quae promisit, a visibi- 
libus se gaudiis sustollens, quasi candelabrum ejus effici- 
tur; quia suis per omnia voluptatibus imperium coeleste 
prseponit, seseque humilians claritatem verbi Dei omnibus, 
et praedicando et faciendo praemonstrat. 

Hostile ejus, calamos, scyphos, ^c.] Hastile candelabri, 
ipse qui est Caput ecclesiae, mediator Dei et hominum, 
homo Christus Jesus, debet inteUigi. De cujus corpore, 
quod nos sumus, quasi de calamis ex hastili procedentibus 
dicit apostolus : ex quo totum corpus per nexus et con- 

junctiones subministratum et constnictum, crescit in aug- 
mentum Dei : quia nimirum omnipotens Deus Redemptor 
noster, qui in se quo proficiat non habet^ adhuc per mem- 
bra sua quotidie augmentum habet. Calami ergo proce- 
dentes de hastili^ praedicatores sunt^ qui instituti a Domino, 
dulcem sonum in mundo ediderunt, videlicet canticum 
novum. Calami sunt omnes ecclesiae filii, qui sibi (di- 
cente propheta: Cantate Domino canticum novum, laus 
ejus ab extremis terrae) libenter obtemperant, resonantes 
laudem Domino, ac dicentes : Et direxit gressus meos, et 
immisit in os meum canticum novum, hymnum Deo 
nostro. Quia vero scyphi vino repleri solent, non imme- 
rito per eos mentes audientium designantur, quae ad vocem 
praedicantium vino scientiae replentur. Et quoniam eodem 
vino intemae dilectionis inebriata corda fidelium, infati- 
gabili desiderio ad Deum tendunt, recte in candelabro 
post scyphos sphaerulae fiunt : sphaera enim in omni parte 
volvitur, quia nimirum mentes electorum nec adversitati- 
bus seculi uUis retineri, nec prosperitatibus possunt cor- 
rumpi, quin in omnibus quae occurrunt, ad Deum per 
sancta desideria proficiant. Et bene post calamos, scy- 
phos, et sphaerulas in candelabro lilia designantur ; quia 
post gratiam praedicationis, post ebriationem potus spiri- 
tualis, post irrevocabilem sanctae operationis procursum, 
ilia virens patria sequitur, quae animabus sanctis, id est, 
floribus vemat aetemis. 

Sex calami egrediuntvr de lateribusy ^c.] Constat quidem 
numerum senarium, in quo factus est mundus, operum 
perfectionem designare. Sed quoniam ita positus est in 
descriptione calamorum, ut in bis temos dividatur, magis 
de temario dicendum. Tres namque calami de uno latere 
hastilis, et tres egrediuntur de altero ; quia fuerunt doc- 
tores ante adventum Domini in came, qui fidem Sanctae 
Trinitatis mystica voce designarent, et, quantum rudes 
adhuc capere poterant, praedicarent. Unde eat illud 
Psalmistae, Verbo Domini coeli firmati sunt; et spiritu 
oris ejus, omnis virtus eorum. Nomine etenim Domini, 
Patrem ; nomine verbi, Filium ; Spiritum vero Sanctum 

ipso 8UO nomine spiritum oris ejus appellat. Cujus vide- 
licet Sanctae Trinitatis unam esse potentiam, voluntatem 
et operationem designat, cum et coelos verbo Domini, et 
omnem virtutera eorum spiritu oris ejus esse firmatum 
asseverat. Sunt modo doctores, qui eandem fidem Sanctae 
Trinitatis aperte praedicent, ita ut omnes qui ad Christum 
pertinent, eadem debeant fide consecrari: dicente apo- 
stolis Domino, Euntes ergo, docete omnes gentes, bapti- 
zantes eos in nomine Patris, et Filii, et Spiritus Sancti. 
Unde et Paulus pro fidelibus orans, eosque Trinitatis fide 
accepta confortari desiderans, ait, Gratia Domini nostri 
Jesu Christi, et caritas Dei, et communicatio Spiritus 
Sancti cum omnibus vobis. Item tres calami ex uno latere 
candelabri, et tres prodeunt ex altero : quia et ante et post 
incamationem Dominicam terni fuere gradus eorum qui 
fideliter in ecclesia Domino servirent, cqnjugatorum vide- 
licet, continentium, et rectorum : quorum distantiam Eze- 
chiel propheta mystice describit, cum veniente plagarum 
articulo tres tantummodo viros, Noe videlicet, Daniel, et 
Job, liberandos esse praedixit. In Noe namque, qui arcam 
in undis rexit, praepositos ecclesiae: in Daniele, qui in 
aula regia continenter vivere studuit, continentes sive 
virgines : in Job, qui in conjugali vita positus, mirandum 
cunctis exemplar patientiae praebuit, bonorum vitam con- 
jugatorum ostendit. Item eorundem in novo testamento 
distantiam Dominus sub figura insinuat eorum, qui in 
lecto, in agro, in mola reperiendi sint in die judicii. E 
quibus singulos assumendos, et singulos (licit esse relin- 
quendos. Namque in lecto quies continentium, in agri- 
cultura industria praedicantium, in gyro molae labor expri- 
mitur conjugatorum. Et quia in omnibus his gradibus 
quidam eligendi, quidam vero reprobandi ; recte de sin- 
gulis dicitur. Quia unus de duobus assumetur, et alter 
relinquetur. Quia vero in parte electorum sublimius est 
meritum praedicantium, quam eorum qui solummodo con* 
tinentiae, et non etiam operi doctrinae student, item sub- 
limior continentium, quam conjugatorum conversatio : 
recte supremi calami, qui hinc et inde de hastili procede- 

doctrinae studiis sese subdidere designant. Recte infe- 
riores calami, qui aeque ex utroque hastilis latere prodeunt, 
vitam continentium Deo devotam, recte infimi calami, et 
ipsi ex eodem iinius candelabri stipite orti, bonorum vitam 
conjugatorum, in utriusque testamenti tempore, uni eidem- 
que Domino fideliter servientem, typice demonstrant. Di- 
versis ergo locis calami procedunt de hastili, qui tamen 
omnes suo quique loco et ordine reflexi in altum, ad unam 
perveniunt summitatem, quatenus aequalem supra se posi- 
tionem lucemarum valeant conservare : quia nimirum 
electi, etsi meritorum sunt gradibus discreti, una sunt 
fide veritatis imbuti, ad unam in ccelis lucem aetemae veri- 
tatis perventuri: et quanto quisque altius in hac vita 
Christo adhaerere curaverit, tan to vicinior in ilia vita ejus 
visione fimitur, ita ut de quibusdam pro magnae merito 
virtutis dicatur : Hi sunt qui sequuntur Agnum quocunque 
abierit. De quibus paulo ante, quasi de proximis can- 
delabro calamis, praemissum est : Et cantabant quasi can- 
ticum novum ante sedem, et ante quatuor animalia et 
seniores. Ubi ostenditur, quod omnes sancti per plateas 
supernae illius civitatis, canticum laetitiae novum Domino 
cantant. Sed illi prae caeteris ibi specialius gaudio carminis 
sublimantur, qui hie generalem vitam fidelium privilegio 
sacrae virginitatis transcenderunt. 

Tres scyphi, quasi in nucis modum^ Nucem in figura 
praesentis ecclesiae poni solere, testatur Salomon, qui ex 
persona doctonim fidelium loquitur : Descendi, dicens in 
Cantico Canticorum, ad hortum nucum, ut viderem poma 
convallis. Sicut enim nux dulcem quidem habet fructum 
interius, sed non hunc ostendere foris, nisi fracta testae 
duritia, potest : sic justorum vita praesens, ita suavitatem 
gratiae spiritualis intimo corde conservat, ut haec a proxi- 
mis quanta sit, nullatenus valeat perspici, donee soluto 
corporis domicilio, libere se animae ipsorum alterutrum in 
coelesti luce conspiciant, et quanta singulae gratia Sancti 
Spiritus fulgeant, quantum unaquaeque diligatur ab altera, 
nulli prorsus remaneat occultum. Fiuntque scyphi in 

candelabro ad nucis modum, cum quilibet electi vino 
sapientiae repleri desiderantes, ad exemplum sese infor- 
mare satagunt praecedentium justorum^ quos magna invi- 
sibilium bonorum dulcedine ac dilectione plenos esse 
noverunt. Quod autem per singulos calamos tres fuere 
scyphi, sphaerulae et lilia, significat temas temponim diffe- 
rentias^ quibus electi et ante incamationem Dominicam, 
et postea Deo devoti vixerunt. Fuerunt etenim justi ante 
legem, fuerunt sub lege, fuerunt temporibus prophetarum. 
Item post ascensionem Dominicam congregata est ecclesia 
primitiva de Israel, congregatur nunc ecclesia de gentibus, 
congreganda est in fine mundi de reliquis Israel. Habebat 
ergo calamus primus in uno latere tres scyphos, sphaerulas 
et lilia, quia in parte doctorum ante incamationem Domini 
erant tres ordines eorum qui haustum gratis coelestis, 
quasi scyphi sitirent, in viam Domini promptissime, quasi 
sphsruls currerent, supems donum retributionis, quasi 
candorem liliomm odoremque gaudenter expectarent; id 
est, ^te legem, sub lege, sub prophetis. Secundus cala- 
mus et ipse habebat tres scyphos, sphsrulas et lilia, quia 
continentes illius temporis sque tres ordines sanctorum in 
prsefata distinctione tempomm habebant,potum spiritualem 
desiderantes, viam mandatorum Domini currentes, et coe- 
lestia prsmia prsstolantes. Tertius similiter calamus tres 
scyphos et sphsmlas, et tria habebat lilia: quia multi 
erant conjugati ante legem, multi sub lege, multi in diebus 
prophetarum, qui verbum Domini audire, qui viam ejus 
currere, qui bonorum praemia operum ab ipso expectare 
gauderent. Item ex alio latere hastilis, et primus calamus, 
et secundus, et tertius, tres scyphos et sphaerulas, tria 
quoque lilia habebat : quia in novo quoque testamento, et 
in doctoribus, et in continentibus, et in conjugatis Deo 
devotis tres fuere ordines tempomm distantium : hoc est 
in primitiva ecclesia de Israel, in nostra electione de gen- 
tibus, in ultima collectione reliquiarum Israel, qui universi 
quique suo tempore verbo vitae debriari, in viam pacis 
properare, candorem perpetuae lucis videre desiderant. 

In ipso autem candelabro erant quatuor 

Diximus ipsum candelabrum^ id est, stipitem candelabri 
medium, de quo calami procedebant, Dominum Salvatorem 
designare; de cujus gratia justi, quicquid boni habent, 
accepenmt. Unde ipse in evangelio, cum dixisset disci- 
pulis, Ego sum vitis, vos palmites; continuo subjunxit, 
Sicut palmes non potest ferre fiructum a semetipso, nisi 
manserit in vite ; sic nec vos, nisi in me manseritis. 
Quasi aliis verbis diceret : Ego sum candelabrum, et vos 
calami mei : sicut calamus non potest se erigere ad sup- 
portandam lucemam, nisi fixus manserit in stipite cande- 
labri : sic nec vos, nisi in me manseritis, lucem veritatis ac 
fidei in vobis ferre valetis. In quo nimirum candelabro 
quatuor scyphi sunt facti, quia in quatuor libris sancti 
evangelii, qui de Domino sunt conscripti, gustum vini 
novi, hoc est doctrinae coelestis, invenimus, quod non utres 
veteres, hoc est mentes terrenis adhuc desideriis inhae- 
rentes, sed tantum innovata per Spiritum gratiae corda 
fidelium capere queunt. Sunt per singulos scyphos sphae- 
rulae, simul et lilia deformata, quia idem Dominus, qui 
poculum nobis sapientiae spiritualis propinavit, cursum 
quoque piae operationis inofiensum ac promptum et ha- 
bendum nobis ostendit : et ut habere possimus, ipse dona- 
bit, et ne in vacuum curreremus, claritatem nobis patriae 
coelestis, ad quam intenderemus, promisit : et hujus nobis 
aditum sua gratia patefecit, vel certe, quia sub duobus 
calamis per tria loca scyphi, sphaerulae et lilia fieri man- 
dantur. Possumus haec ita mystice interpretari, quia 
tribus fidelium gradibus, de quibus ssepius diximus, con- 
jugatorum scilicet, cohtinentium et virginum, et doctrinam 
veritatis aperuit, et cursum boni operis imperavit, et hae- 
reditatis semper immarcessibilis atque incorruptae bene- 
dictionem promisit atque donavit. Et apte scyphi, sphae- 
rulae et lilia candelabri non super calamos, sed sub calamis 
esse jubentur ; quia corda praedicantium, immo omnium 
electorum, ne ad infima delabi possint, donis, mandatis et 
promissionibus Dominicis sustentantur, atque ad amanda 
et quaerenda coelestia sublevantur. Hinc etenim sancta 
ecclesia, videlicet sponsa Christi, de ipso gloriatur, dicens ; 

Laeva ejus sub capita meo, et dextera illius amplexabitur 
me. Laeva quippe sponsi sub capite est posita sponsae ; 
quia temporalibus beneficiis Dominus mentes fideliiun a 
terrenis voluptatibus et concupiscentiis segregans, ad 
speranda ac desideranda perpetua bona erigit. Et dex- 
tera illius amplexabitur earn, quia ostensa divinae majes- 
tatis ejus^ visio illam sine fine glorificat. Apte scjphi^ 
sphaerulae et lilia sub duobus sunt calamis, quia in utro- 
que testamento fidelibus, quamvis caeremoniis distantibus^ 
eadem devotio Domino serviendi mandata, eadem est 
gloria regni coelestis conservata. Quartus autem scyphus, 
sphaerula et lilium^ quae supra calamos omnes juxta sum- 
mitatem fuere candelabri ipsius, proprie ad Dominum per- 
tinet Salvatorem, qui non solum electis suis virtutum scien- 
tiam, operationem^ et remunerationem tribuit, verum etiam 
in seipso idem homo Christus figuram ostendens scyphi, 
cum se plenum Spiritu Sancto declaravit: formam prae^ 
tendit sphaerae, cum apparens in mundo^ absque uUo cir- 
cumstrepentium rerum obstaculo^ exultavit ut gigas ad 
currendam viam : speciem monstravit lilii, cum resurgens 
a mortuis, atque ad coelos ascendens, clarificatus est ea 
claritate quam habuit priusquam mundus esset apud 
Patrem. Et recte hie scyj)hu8, sphaera et lilium calamis 
altior eminebat ; quia nimirum dona^ quae mediatori Dei 
et hominum, homini Jesu Christo Deus Pater contulit^ 
omnem humanae capacitatis modum transcendunt. Unicui- 
que enim nostrum data est gratia secundum mensuram 
donationis Christi. In ipso autem Christo^ sicut apostolus 
ait, habitat omnis plenitudo divinitatis corporaliter. Bene 
autem sequitur: 

Et spfuercB igitur et calami ex ipso^ ^r.] Omne enim opus 
candelabri, hoc est et stipes medius, et calami ex ipso pro- 
cedentes, cum omni suo omatu, de auro hunt ; quia et Domi- 
nus ipse specialiter immunis a peccato, atque operibus jus- 
titiae per omnia praeclarus, in mundo apparuit ; et eandem 
innocentiam atque justitiam membra ejus in hac interim 
vita, quantum valent, imitantur ; in futuro autem veraciter 
ipsi adhaerendo proheiunt. Et apte idem aurum ductile 

fuit, ductile namque feriendo producitur; quia et Redemp- 
tor noster^ qui ex conceptione et nativitate perfectus Deus 
et homo extitit, passionum dolores pertulit, ac sic ad 
resurrectionis gloriam pervenit: et omnes qui volunt pie 
vivere in illo, persecutionem patiuntur^ quia et ipsi quasi 
metallum feriendo dilatatum^ per passionis contumelias ad 
immortalitatis gratiam proficiunt. Unde et inPsalmo quarto, 
qui inscribitur, In carminibus, quibus in mysticis fidei 
calamis dicit ecclesia suo Redemptori : In tribulatione dila- 
tasti me. Ac si aurum ductile suo artifici diceret: In 
percussione fabrili amplificasti me, et majorem tundendo 
mihi profectum dedisti. 

Cap. IX. Facies et lucemas septem^ §*c.] Lucemae, septem 
sunt dona Spiritus Sancti ; quae et in Domino ac Redemp- 
tore nostro cuncta semper manserunt, et in membris ejus, 
hoc est omnibus electis, pro ejus voluntate distributa sunt. 
Ponuntur ergo lucemae septem super candelabrum, quia 
super Redemj^torem nostrum |)rimogenitum deradice Jesse 
requievit spiritus sapientiae et intellectus, spiritus consilii 
et fortitudinis, spiritus scientiae et pietatis, et implevit eum 
spiritus timoris Domini. Et sicut idem ipse per eundem 
loquitur prophetam: Spiritus Domini super me, eoque 
unxerit me Dominus : quod autem dicitur, Ut luceant ex 
adverso; hoc est quod propheta subsequenter adjecit. 
Ad annuntiandum mansuetis misit me, ut mederer contritis 
corde, et praedicarem captivis indulgentiam, et clausis aper- 
tionem ; ut praedicarem annum placabilem Domini, et diem 
ultionis Deo nostro. Lucemae namque candelabri lucebant 
ex adverso, et tabemaculum Domini illustrabant, cum 
Dominus, existens plenus gratia et veritate, nobis omnibus 
de plenitudine sua tribuit, et gratiam pro gratia, cum man- 
suetis et pauperibus spiritu, verbum evangelii commisit, 
cum pcenitentibus meduUam indulgentiae contulit, cum 
nunc tempus placendi Domino, futumm vero esse diem 
universalis judidi declaravit. Consonat huic lucemarum 
numero et positioni, quod in Apocalypsi dicit Joannes: 
Et vidi, et ecce in medio throni et quatuor animalium, et 
in medio seniomm agnum stantem, tamquam occisum, 

habentem cornua septem, et oculos septem, qm sunt 
septem spiritus Dei, missi in omnem terram. Si enim 
septem cornua ibi, sive septem oculi agni, septem dona 
Sancti Spiritus insinuare possunt ; quare non eadem etiam 
septem lucernae candelabri merito designare credantur? 
Immo sicut in cornubus et ocuUs recte signatur, propter 
omnipotentiam virtutis qua cuncta regit, et plenitudinem 
scientiae qua cuncta perspicit : ita etiam Spiritus idem 
septiformis apte per figuram lucernarum exprimitur, prop- 
ter lucem gratiae qua in nocte bujus seculi tenebras nostrae 
caecitatis illustrat. Unde et apte subjungitur : 

Emunctoria quoque^ et ubi ea quce emuncta mnJt exiingucm^ 
tuVj ^c.] Sunt etenim quaedam in scripturis divinis ita 
praecepta, quae perpetuo jure et in bac vita, et in futura sem- 
per observari debeant: ut est istud. Non babebis deos 
alienos coram me : et, Diliges Dominum Deum tuum ex 
toto corde tuo, et ex tota anima tua, et ex tota virtute: 
et, Diliges proximum tuum sicut teipsum. Sunt alia quae 
toto bujus vitae tempore observanda jubentur, sed in futura 
vita mercedem suae observationis aeternam percipiunt : ut 
est illud evangelii, Facite vobis amicos de mammona ini- 
quitatis, ut et ipsi recipiant vos in aetema tabemacula. 
Hie enim ad tempus eleemosynae faciendae, ibi perpetuo 
eleemosynarum est fructus recipiendus. Sunt item alia, 
quae tempore veteris testamenti diligenter jubente Domino 
servata sunt: nunc coruscante per orbem evangelic, non 
juxta literam, sed juxta sensum mysticum in ecclesia ju- 
bentur observari, ut est custodia sabbati, ut ritus bostiarum, 
et sanguis agni pascbalis, caeteraque bujusmodi,quae suo qui- 
dem tempore solenniter custodita a populo Dei, quasi lucinia 
in lucemis candelabri ardebant, infVisa oleo piae devotionis, 
et incensa igne verbi coelestis : cum vero ab apostolis atque 
apostolicis viris praedicabatur, bis et bujuscemodi observa- 
tionibus finem a Domino impositum, cuncta ea spirituabter 
magis in ecclesia, quam juxta literam sunt servanda. Quasi 
emungebantur lucinia candelabri, ut reparata melius luce- 
rent, quia sublimius intellecta per Spiritum sanctae ecclesiae 
lucem doctrinae salutaris praebebant. De qua reparatione 

lucernarum tabernaculi, hoc est scripturarum divinarum 
intelligentia sublimiore promittit in Levitico Dominus suo 
populo^ dicens: Multiplicabimini^et firmabo pactum meum 
vobiscum. Comedetis vetustissima veterum, et vetera novis 
supervenientibus projicietis. Multiplicatis quippe filiis 
Israel^ condrmatum est cum eis pactum Dei ; cum etiam 
gentibus^ ad fidem vocatis, novi gratia testamenti in cor- 
dibus electorum firma radice plantata est. Comedim usque 
vetustissima veterum, cum man datum vetus, quod ab initio 
datum est generi humano, dulci cordis memoria retinemus ; 
diligentes Dominum Deum nostrum ex toto corde nostro, 
tota anima, tota virtute ; diligentes et proximum tamquam 
nos ipsos. Et vetera novis supervenientibus projicimus, 
cum typica legis Mosaicae statu ta juxta literam servare 
cessamus ; sed eadem ipsa gratius intellecta per spiritum 
innovate in spem regni coelestis corde custodimus : juxta 
illud apostoli. Si qua ergo in Christo nova creatura, vetera 
transienint, ecce facta sunt omnia nova. Et in Apocalypsi, 
Et dixit qui sedebat in throno, Ecce facio omnia nova. 
Emunctoria autem, quibus haec agebantur, ipsa sunt verba 
sacri eloquii, quibus manifeste designatur literam legis in 
plurimis solvendam, et eum spirituali solummodo sensu 
esse servandam. E quibus est illud in Actibus Apostolorum, 
ubi prohibit! sunt credentes ex gentibus circumcidi, et 
absque caeremoniis hostiarum legalium evangelicae gratiae 
sunt obedire praecepti. Et quod apostolus ad Hebraeos 
exponens versiculum Psalmi, ait, superius dicens: Quia 
hostias et oblationes et holocaustomata pro peccato no- 
luisti, nec placita sunt tibi, quae secundum legem offerun- 
tur ; tunc dixi, Ecce venio, ut faciam, Deus, voluntatem 
tuam. Aufert primum, ut sequens statuat ; in qua volun- 
tate sanctificati sumus per oblationem corporis Christ! 
Jesu. Emunctoria ergo, et vasa ubi quae emuncta sunt 
extinguuntur, hunt de auro purissimo ; quia et divina sunt 
verba, quibus cessatio caeremoniarum legalium praedicatur: 
et Dei gratia sunt illustrata eorum corda, in quibus eadem 
figurata legis adumbratio finem accipit, ut succedens evan- 
gelii veritas clarius mundo luceret. Constat enim primos 

apostolos in evangelio ante passionem Dominicam solvisse 
eabbatum^ et post ascensionem Domini, et adventnm Spiri- 
tus Sancti, penitus hostiis finem imposuisse legalibus, ac 
pleraque legis literae decreta evangelicae gratia libertatis 
mutasse. In his ergo lucinia quae emuncta sunt extingue- 
bantur : in quibus literalis observatio completa, exordium 
gratiae mundo clarius fulgentis exhibuit. Item quia finita 
mortali, et succedente vita immortali, cessabunt maxima ex 
parte opera vel dona lucis, quibus nunc utimur, ut sequan- 
tur aeternae praemia lucis in praesentia divinae visionis. 
Ilia scripturarum testimonia, quae haec futura esse testan- 
tur, emunctoria nimirum sunt aurea, quae spe futurae 
claritatis eximia. Vasa quoque in quibus ea quae emuncta 
sunt extinguuntur, corpora utique sunt, et corda omnium 
justorum immortalia. Et ideo rectissime amt) assimi- 
lata, in quibus exoptatissima haec immutatio fiet, ut post 
temporalia Dei beneficia ad aeterna perveniant. Denique 
apostolus emunctoria nobis lucemarum Dei, et loca ubi ea 
quae emuncta sunt extinguantur, aurea praebet, cum de 
differentia praesentium et futurorum bonorum loquitur, 
dicens : Sive prophetiae evacuabuntur, sive linguae cessa- 
bunt, sive scientia destruetur ; ex parte enim cognoscimus, 
et ex parte prophetamus. Cum autem venerit quod per- 
fectum est, evacuabitur quod ex parte est. Et paulo post : 
Videmus nunc per speculum in aenigmate, tunc autem 
facie ad faciem. Nunc cognosco ex parte, tunc autem 
cognoscam sicut et cognitus sum. 

Omne pondiis candelabri talentum auri mundisnmu'] 

Omne pondus candelabri cum universis vasis suis, omne 
corpus Christi est, cum ipso capite nostro mediatore Dei 
et hominum, et universis electis suis a summis usque 
ad infimos, ab his quibus major inter natos mulierum nemo 
est usque ad eos, de quibus dicit : Videte ne contemnatis 
unum de pusillis istis, qui in me credunt. Qui nimirum 
omnes, in diversis licet gradibus, aetatibus, sexibus, con- 
ditionibus, ingeniis, temporibus, uni eidemque authori ac 
datori perpetuae lucis, suo quique tempore ac loco, quasi 
candelabro aureo fixa radice mentis inhasrent, quo ejusdem 

participes lucis fieri possint. Quod videlicet candelabrum, 
recte talentum auri mundissimi habere debere memoratur, 
talentum namque pondus plenum ac perfectum est : quia 
Justus Dominus in omnibus viis suis : et qui siiam gratiam 
in hac vita fidelibus, ut bene operentur, tribuit, ipse coro- 
nam justitiae in ilia vita bonis eorum operibus reddit. Cui 
contra Zacharias Propheta iniquitatem super talentum 
plumbi sedere describit; quia et reprobis in eodem justo 
examine, juxta actus ipsorum restituet: Quia tu reddes, 
inquit, singulis secundum opera ipsorum. Sed distat, 
utrum quis aurum an plumbum ad examen divinum afierat. 
Qui enim instar auri bonis fulgent operibus, in candelabrum 
Domini proficiunt, quia glorias suae Conditoris participes 
existunt. At qui peccatis graves in districto examine 
apparent, demerguntur tamquam plumbum in aqua vali- 
dissima ; quia merito scelerum in abyssum poenae gravantis 
decidunt. Utrumque tamen, et plumbum scilicet et aurum, 
talenti habet mensuram; quia et in damnando impios, 
et in salvando ac coronando electos, justa est nostri sen- 
tentia Conditoris. 

InspicCy et fac secundtm exemplar quod tibi in monte 
monstratum est,'] Hujus mysterium praecepti facillime ex 
eis quae superius exposita sunt, patet. Ostensum namque 
est Moysi in monte exemplar candelabri quod faceret; 
quia in altitudine intimae contemplationis didicit aperte 
multifaria Christi et ecclesiae sacramenta; quae tamen non 
aperte populo, quern erudiebat, proferre volebat; sed 
typice potius per figuram et opus candelabri ac vasorum 
ejus signabat, donee veniret ipse Dominus ac Redemptor 
noster in came, qui interiorem ejusdem figurae sensum 
ecclesiae suae, data Sancti Spiritus gratia, reseraret ; ut et 
moriendo in cruce velum templi discidit, atque ea quae 
tecta fuerant arcana sanctorum patefecit ; et post resurrec- 
tionem discipulis apparens, aperuit illis sensum, ut et haec 
et alia scripturarum secreta spiritualiter revelatis oculis 
mentis perspicere possent. Sed et omnis scriba doctus in 
regno coelorum, cum ea quae in Uteris sanctis de fide 
cathoUca vel pia actione didicerit, et ipse diligenter sequi. 

et alios docere praecipitur^ quid aliud quam inspicere^ et 
facere secundum exemplar quod sibi in monte ostensum 
est, jubetur? Inspicit enim diligenter exemplar monstra- 
tum, et secundum hoc ad inferiora rediens facit^ quando ea 
quae per sublimitatem divini sermonis intus credenda sive 
agenda intelligit, sedulo corde scrutatur: horumque sem- 
per exemplar auditoribus suis et executione recti operis, et 
verbo doctrinae salutaris ostendit ; qui vivit et regnat cum 
Patre et Filio una cum Spiritu Sancto, in secula seculo- 
rum. Amen. 


LIBER SECUNDUS. 

Cap. I. Tabernaculum veto ita fiet,"] Tabernaculum a 
Moyse factum in solitudine, sicut et templum quod fecit 
Salomon in Hierusalem^ statum sanctae universalis ecclesiae 
designate quae partim jam cum Domino regnat in coelis^ 
partim in praesenti adhue vita decedentibus ac succeden- 
tibus sibi membris suis peregrinatur a Domino. Et qui- 
dem in utriusque constructione domus, haec principalis 
solet esse distantia iigurarum^ quod tabernaculum prae- 
sentis aedificium ecclesiae, quo quotidie in laboribus exer- 
cetur ; templum futurae requiem designat, quae quotidiana 
animarum hinc post labores exeuntium receptione per- 
ficitur ; quia nimirum tabernaculum Moyses cum populo 
Dei in via adhue positus, qua ad terram repromissionis 
pergebat, condidit : Salomon autem templum, ipsa jam 
terra repromissionis, et regno in ea potitus, construxit. 
Moyses tabernaculum in solitudine, Salomon templum in 
Hierusalem, quae interpretatur visio pacis; quoniam hie 
quidem ecclesia in labore et aerumna vitae labentis, in siti 
et esurie regni perennis aedificatur : illic autem in visione 
ac perceptione verae pacis consummatur. Unde bene in 
templi constructione dictum est, quod malleus et securis, 
et omne ferramentum non sunt audita in eo, cum aedifi- 
caretur, praeparatis extra Hierusalem cunctis lapidibus ac 
lignis, atque in positionem ordinis sui decenter aptata esse : 
quae ibi facillime atque indubitanter suo quaeque loco red- 

dita, aut cemento necterentur, aut clavis ; quia videlicet 
in pace supernae beatitudinis non eat tribulationibua nostra 
examinanda fides^ aut vita probanda, sed quae in praesenti- 
jam seculo castigata, et coelestibus erat sedibus regula- 
riter aptata, ibi glutine et vinculis mutuae caritatis, ne per- 
petuo dissolvi queat, in conspectu etiam sui conditoris ac 
regis ad invicem copulanda. Nam cum in hac vita multi- 
tudinis credentium fiat cor et anima una, et sint illis omnia 
communia, quid nisi lapides vivi in aedificium futiu*ae do- 
mus Domini quadrantur, qui bine inde translati, absque 
ullius labore tarditatis, suis quique ordinibus inserantur, 
et sibimet alterutrum copula divinae simul et propriae dilec- 
tionis jungantur? Item figiura utriusque sanctuarii potest 
ita generaliter distingui. Opus tabemaculi, tempus syna- 
gogae, hoc est antiquae Dei plebis : opus vero tempU, eccle- 
siam, id est, illam electorum multitudinem, quae post 
incamationem Dominicam ad vitam venit, significet : quo- 
niam videlicet tabemaculum Moyses cum sola Hebraeorum 
plebe consummavit : templum vero Salomon collecta pros- 
elytorum multitudine perfecit, adjuvante etiam Tyrio 
rege cum artificibus suis, qui neque natura Judaei, neque 
professione bierunt. Constat enim, quia priori Dei populo 
doctores non nisi ex ipsa eorum gente praefuerunt ; at vero 
ecclesiae rectores primi quidem fuere de Hebraeis : verum 
mox crescente ea, ac dilatata per orbem, etiam de gentibus 
structores sunt ejus exorti, adeo ut ipse quoque evangelista 
Lucas, et Timotheus ac Titus, viri apostolici de vocatione 
gentium, ad praesulatum ejus pervenerint. Verum si dili- 
gentius singula inspiciamus, utriusque domus aedificatio 
totius ecclesiae praesentis statum mystice describit, quae 
ab initio mundanae conditionis usque ad ultimum, qui in 
fine seculi nasciturus est electum, semper aedificari non 
desinit : et luturae quoque gloriam vitae, qua nunc ex parte 
finitur, sed post hujus terminum seculi, in omnibus suis 
membris in aeternum fruitura est, mirabili figurarum veri- 
tate depingit. Unde nos aliqua de tabemaculo, Domino 
opitulante, dicturi, primum ipsum invocantes, humili etiam 
prece, deposcimus revelari oculos cordis nostri, ut consi- 

derare queamus mirabilia de lege ejus, et in pemiciosorunt 
decore metallorum ac vestimentorum intelligamus omatum 
nobis monim, fide ac devotione fulgentium^ esse commen- 
datum. Neque enim nobis aliter sermo ille apostolicus 
potest con venire, quo ait, Vos enim estis templum Dei 
vivi ; sicut dicit Dens, Quoniam inhabitabo in illis, et inter 
eos ambulabo. Et quod Joannes audivit vocem magnam 
de throno dicentem : Ecce tabemaculum Dei cum homi- 
nibus, et habitabit cum eis, quam si ornatum tabemaculi 
sive templi materialem religiose mundi cordis et corporis 
cultu imitemur. Sed antequam de spirituali sensu disse- 
ramus, primo de ipso materiali textu liters paulisper videa^ 
mus. Erat tabemaculum domus Domino consecrata, 
habens longitudinis cubitos triginta, latitudinis decern, 
altitudinis sque decern, tectum habens squale per totum, 
quomodo in iEgypto et Palestina domos moris est sdifi- 
candi. Cujus quidem parietes tres, Australis, Septen- 
trionalis, et Occidentalis, de tabulis sunt compact! ligneis, 
ab utroque latere deauratis. Porro pro orientali parte imus 
vectis erat, unde introitus fuit, qui per mediae tabulas ab 
angulo usque ad angulum perveniret, id est a summitate 
ultima hujus parietis usque ad parietis alterius summitatem. 
Cui cortins tabemaculi, et tectum incubuere, ubi et tento- 
rium erat quinque columnis suspensum. Tegebatur autem 
domus, et desuper, et undique cortinis mira varietate 
contextis, qus proprie tabemaculum vocabatur. Tege- 
batur et hoc undique sagis cilicinis, usque ad terram per- 
tingentibus. Sed et operimentum aliud tecto de pellibus 
arietum mbricatis. Factum est et super hoc mrsum aliud 
operimentum de hyacinthinis pellibus. Erat etiam et 
velum opere plumario variatum, columnis quatuor appen- 
sum, quo sanctuarium et sanctuarii sanctuaria divide- 
bantur : intra quod posita erat area testament!, et contra 
arcam extra velum altare thymiamatis. Item in medio 
ipsius sanctuarii candelabmm in parte australi. Mensa 
vero stabat in septentrionali ; altare holocaust! foris ante 
ingressum sanctuarii ; labmm sneum ihter hoc altare et 
tabemaculum. Et circa omnia atrium tabemaculi longi- 

iudini8 habens cubitos centum, latitudinis quinquaginta. 
His ergo dilucidandi gratia breviter praelibatis, videamus 
ipsa verba historiae, quo per haec altius atque apertius ad 
sensum allegoriae pervenire queamus. Cum Moysi Domi- 
nus in monte Sinai secum quadraginta diebus ac noctibus 
constituto, legis caeremonias et ritum vivendi traderet, ait 
inter alia: 

Cap. II. (Exod. xxvi.) Tabemaculum vero ita faciesj 
^c.] Tabemaculum Domini fit ex cortinis diversa colomm 
specie variatis ; quia sancta universalis ecclesia ex multis 
electorum personis, ex multis per orbem ecclesiis, ex variis 
virtutum floribus sedificatur. Cujus omnis perfectio in 
denario numero continetur; quia quaqueversum ecclesia 
per mundum in diversis gentibus, et tribubus, et populis, 
et Unguis difiiisa est : tota in sola Dei et proximi dilectione, 
quae decalogo legis est comprehensa, subsistit. Neque aUter 
quisquam potest veraciter ad ecclesiae membra pertingere, 
nisi integro corde et eum per quern aedificatur, et eos in qui- 
bus aedificatur ecclesia ; hoc est, Deum, et electos ejus amare 
didicerit. Varius autem colomm decor, quo eadem sunt cor- 
tinae distinctae, variamm est gratia virtutum, quibus sancta 
ecclesia mirabUi ac prorsus coelesti arte composita, in con- 
spectu sui resplendet auctoris : qua profecto varietate, et 
quasi opere plumario beatus Petms tabemaculum Dei 
aedificare studuit, cum ait: Unusquisque sicut accepit 
gratiam, in altemtrum illam administrantes, sicut boni 
dispensatores multiformis gratiae Dei. Hanc inesse cor- 
tinis tabemaculi, hoc est mentibus fidelium, vidit Paulus, 
cum dicit: AUi quidem per Spiritum datur sermo sapi- 
entiae, aUi autem sermo scientiae, et caetera ilUus loci. Et 
quidem byssus, quae prima ponitur, quia decus virtutum 
designet, testatur in Apocalypsi Joannes, dicens : Quia 
venerunt nuptiae Agni, et uxor ejus praeparavit se, et datum 
est illi ut cooperiat se byssino splendenti candido : byssi- 
num enim, justificationes sunt sanctomm. Dicit de eadem 
uxore Agni, id est ecclesia Christi, Salomon : Byssus et 
purpura indumentum ejus. Verum Joannes unius colons 
figuram exponens, caeteros etiam figuraliter interpretandos 

insinuat. Byssus ergo, quae de terra quidem oritur, sed 
eruta de terra, longo exercitio siccandi, tundendi, pur- 
gandi, coquendi, et nendi gramineum solet perdere, et can- 
didum in sese recipere colorem, corpora designat castitatis 
nitida decore: quem cum camis quidem illecebris nas- 
centia magno continentiae labore, quasi nativum exudant 
humorem, atque ad decorem Deo dignae puritatis solerti 
jejuniorum et vigiliarum, orationum et lectionis, patientiae 
et humilitatis instantia perveniunt. De quibus recte pos- 
sit illud apostolicum dici: An nescitis, quoniam mem- 
bra vestra templum sunt Spiritus Sancti, qui in vobis 
est? Retorquetur autem haec byssus in cortinas taber- 
naculi ; quoniam non modo lumbos camis, verum etiam, 
ut Petrus admonet, lumbos mentis nostrae in sobrietate 
succingimus, ut videlicet et camem a lascivis motibus, et 
cor ab illecebrosis refrenemus cogitatibus. Hyacinthus, 
quoniam aeris et coeli speciem imitatur, eomndem mentes 
electorum, omni spe ac desiderio coelestia quaerentes signifi- 
cat. Cujus nobis coloris sacramentum commendans aposto- 
lus, ait : Si consurrexistis cum Christo, quae sursum sunt 
quaerite, ubi Christus est, in dextra Dei sedens. Purpura, 
quia colorem sanguinis ostendit : et vera quoque purpura 
conchyliorum sanguine tingitur, devota eorum corda desig- 
nat, qui dicere cum apostolo possunt, Ego non solum alli- 
gari, sed et mori in Hierusalem paratus sum propter 
nomen Domini Jesu. Et cum propheta David, Quoniam 
propter te morte afficimur tota die, aestimati sumus ut 
oves occisionis. Coccus, quia ignis habet speciem, merito 
flagrantissimae sanctorum dilectioni comparatur. Unde et 
quidam ex eis, qui hanc praesente et comitante secum 
Domino conceperant, aiebant : Nonne cor nostrum ardens 
erat in nobis, cum loqueretur in via, et aperiret nobis 
scripturas? Cui contra de reprobis dicitur: Et quoniam 
abundabit iniquitas, refrigescet caritas multorum. Haec 
quasi bis tingitur, cum amore Dei et proximi flammescit, 
cum ilium ex toto corde, tota anima, tota virtute, hunc 
sicut nosipsos diligimus. Itaque in his quatuor cortinarum 
coloribus, quatuor justihcationes exprimuntur electorum. 

In bysso retorta^ caro castitatem retinens ; in hyacintho^ 
mens 8upema desiderans ; in purpura, caro passionibus 
subjacens ; in cocco bis tincto, mens inter passiones Dei 
et proximi dilectione prsefulgens. 

Longitudo coriirue unius habebitj ^c.] In longitudine 
cortinarum, longanimis sanctae ecclesiae patientia ; in lati* 
tudine amplitude exprimitur caritatis, quae non solum 
amantem, sed et Deum et proximum redamare: sed et 
odientem se adversarium expanse suae dulcedinis gremio 
consuevit excipere, suosque persecutores flexis in oratione 
genibus, Domino commendare, dicens : Domine, ne statuas 
illis hoc peccatum. Quae latitude apte quatuor erat cubi- 
torum, quia quatuor sunt evangeliorum libri, in quibus 
Domini Redemptoris nostri exemplis ac verbis, qualiter 
eadem caritas sit tenenda, docemur. Quatuor virtutes, in 
quarum operatione eadem est caritas exercenda, id est, 
temperantia, fortitude, justitia, prudentia, ut videlicet in- 
corrupta in Deo caritas, atque integra custodiatur, quod 
est temperantiae ; nullis frangatur incommodis, quod est 
fortitudinis 5 nulli alii serviat, quod est justitiae ; vigilet in 
discemendis rebus, ne fallacia dolusve paulatim surripiat, 
quod est prudentiae. Longitudo autem cortinarum viginti* 
octo erat cubitorum, qui est numerus quatemarius septies 
ductus, septenario autem numero propter diem sabbati 
solet requies aetema sanctorum figurari. Longitudo ergo 
cortinarum, in quater septenos extenditur cubitos ; quia 
per fidem et custodiam doctrinae evangelicae, perque exer- 
citia spiritualium, de quibus diximus, virtutum patientia 
longanimis sanctae ecclesiae ad requiem tendit aetemam. 
Est et aliud in duo detricenario niunero sacramentum, 
aeque ad septenarium pertinens. Si enim ab uno usque ad 
septem omnes in medio numeros pleno ordine numerare 
volueris, viginti et octo complebis ; unum namque, et duo, 
et tria, et quatuor, et quinque, et sex, et septem, fiunt 
viginti et octo. Quia ergo in partibus septenarii numeri, 
numerus xx et viii invenitur, merito in eo cortinarum 
longitudo continetur, quoniam fides et patientia sanctorum 
virtutum varietate distincta, in omnibus quae i^t aut 

patitur^ non humani gloriam favoris^ sed supernas beatltu- 
dinem quietis expectat. Hinc est enim quod hujus nu- 
meri Psalmus in consummatione tabernaculi adtitulatur^ 
quern totum de perfectione sanctae ecclesiae constat esse 
cantatum, maxime in eo quod in illo dicitur^ Adorate 
Dominum in atrio sancto ejus. Et iterum^ Et in templo 
ejus omnes dicent gloriam* Apte enim xxviii. Psalmus de 
consummatione tabernaculi inscribitur ; quia niminim in 
hoc est perfectio peregrinantis in hoc seculo ecclesise^ ut 
per fidem et per opera bona ad requiem tendat seculi 
futuri. Bene autem sequitur : 

Uniu8 mensurm fient umversa tentoria,'] Et si enim va- 
riante pictura cortinae ab invicem differebant, una tamen 
omnes erant longitudinis et latitudinis mensura tempe- 
ratae. Quod etsi donationes habent electi secundum gra- 
tiam^ quae data est illis, differentes, unus tamen Dominus, 
una fides^ unum baptisma, unus Deus et pater omnium. 

(iuinque cortirue sibi jungeniur mutuo^ §-c.] Narrat Jo- 
sephus, quod tabulae testament! ita fuerint decalogo legis 
conscriptae, ut utraque tabula etiam quina verba contineret. 
Unde apte etiam cortinae decern, quae pulchritudinem 
tabernaculi junctae complebant, ita tempore congruo dis- 
jungebantur, ut quinae in utraque parte simul permanerent, 
quatenus haec intuentes ministri sanctorum cum populo 
Dei admonerentur, semper observandae legis, quae decern 
quidem verbis in duabus tabulis esset comprehensa, sed 
numero quinario per utramque tabulam distinctis. Yerum 
nos propter hanc sententiam possumus de numero corti- 
narum bis quinario etiam ita disserere, quod Dei sequaces 
in utroque testamento divino signaverint. Et priores quidem 
quinque, quae frontem ac primam tabernaculi partem pro- 
tegebant sive faciebant, antiqui Dei populi typum gesse- 
runt, qui decreta legis in Sacramento circumcisionis, et 
hostiarum, et variam caeremoniarum observantiam secim- 
dum literam implebat. Sequentes vero quinque cortinae, 
quae posteriora tabernaculi tegebant, vel etiam suo tegmine 
iaciebant, nos designaverunt, qui post adventum Domini 
in came nati, libros ac sacramenta legis spiritualiter ipso 

revelante ac donante servamus. Et quidem omnes cortinse 
unius operis^ eisdemque erant depictae coloribus, sed quinae 
sibimet mutuo conjunctae; quia omnes utriusque testa- 
ment! cultores in unum eundemque Deum credebant^ 
unius ejusdemque pietatis et castitatis operibus serviebant, 
sed in celebratione sacramentorum suas uterque populus 
discretus partes agebant. Nam passionis Dominicae^ per 
quam utrique sumus redempti, sacramentum^ ill! in came 
ac sanguine victimarum, nos in oblatione panis et vini 
celebramus : illi venturam in came nativitatem Dominicam^ 
praedicationem^ virtutum operationem^ tentationem, pas- 
sionem, sepulturam^resurrectionem, ascensionem, adventum 
Spiritus Sancti, fidem gentium credebant et confitebantur^ 
nos haec omnia jam facta^ neque ulterius fienda credimus 
et confitemur. Attamen eo tempore, quo erigebatur taber- 
naculum, omnes ad invicem cortinse nectebantur ; quia 
cum universa catbolicae ecclesiae pulchritudo ab initio 
usque ad terminum seculi protenditur, profecto quasi una 
decern cortinarum connexio tabemaculum Domini con- 
decorat* 

Afmdaa hyadnihinas in lateribfua ac summitatibus, ^c.] 
Hyacintbum diximus, quoniam aerii colons est, coelestium 
bonomm signification! congmere. Ansulis ergo byacin- 
tbinis cortinse invicem copulantur, cum unica spes supemae 
beatitudinis omnia per orbem corda electorum in una 
eademque devotione conjungit. Quae videUcet ansube apte 
dicuntur, quia non solum in lateribus cortinarum, verum 
etiam in summitatibus, boc est extremis angulorum ter- 
minis fieri deberent. Neque enim vita tantum et operatio 
sanctorum communi ad perfectionem itinere rectae inten- 
tionis properat, sed ipsum quoque initium bonae conver- 
sationis, quod per confessionem fidei et sacramentonun 
coelestium perceptionem geritur, nequaquam ab invicem 
diversum, sed pari et indissimili babent omnes veritatis 
gratia connexum. Terminum quoque vitae temporalis 
cuncti unius ejusdemque spei babemus certitudine com- 
munem, cum ita oculos in morte claudimus, ut percepto 
prius viatico mysterii coelestis, citius nos in vera inve- 

niendos vita^ atque in hac perpetuo mansuros esse con« 
fidamus. Congruit huic loco, quod in libro Numerorum 
praecipitur filiis Israel, ut faciant sibi fimbrias per angulos 
palliorum, ponentes in eis vittas hyacinthinas. Filii quippe 
Israel in palliorum angulis fimbrias et vittas habent hya* 
cinthinas, cum electi quique, et qui Deum videre deside- 
rant, ita operibus se justitise induere laborant, ut borum 
finem non in laude mortalium ponant, ne forte dicatur de 
eis. Quia receperunt mercedem suam : sed in eis potius 
interni arbitri oculos et prsemia requirant setema. Unde 
et ibi protinus exponendo subjungitur, Quas cum viderint, 
recordentur omnium mandatorum Domini, ne sequantur 
cogitationes suas, et oculos per res varias fomicantes. 
Quibus verbis et nobis utendum est in ansularum hyacin- 
thinarum expositione, ut dicamus idcirco cortinas hujus- 
modi ansulis esse conjunctas, ut et filii Israel tunc ista 
prse oculis habentes, admonerentur mandatorum coeles- 
tium, et nos modo ista legentes, meminerimus, quod in 
hac vita degentes filii promissionis setemse, et temporibus 
ab invicem dirimimur et locis: sed in coelis est patria, 
quae suos cives a quatuor ventis coeli collectos, indivisibili 
in perpetuum societate conjungat. 

Quinquagenas ansulas cortina habebity ^•c.] Legimus 
quinquagesimum annum in lege jubileum, hoc est dimit- 
tentem sive initiatum jussum esse vocari, in quo omnis 
populus ab universo labore terrae quiesceret, et omnium 
debita solvi deberent. Et in novo testamento scimus 
gratiam Spiritus Sancti Pentecoste, hoc est quinquagesima 
Dominicae resurrectionis in apostolos supervenisse, atque 
initia nascentis ecclesiae suo consecrasse adventu. Unde 
constat eo numero, vel gratiam Sancti Spiritus, vel fiiturae 
gaudium beatitudinis, ad quam per ejusdem Spiritus do- 
num pervenitur, et in cujus perceptione sola veraciter 
requiescitur atque gaudetur, recte posse figurari. Et apte 
quinquagenas ansas habebant cortinae, quibus invicem 
necterentur ; quia non nisi dono Sancti Spiritus agitur, ut 
in societate pacis, quod est vinculum perfectionis, sibimet 
invicem copulentur electi : non alia quam futura spes ac 

memoria societatis ac pads quae discretes in hac vita tem- 
poribus sive locis Christi faraulos una facit pietate Con- 
cordes. Bene etiam dicitur, quod ansas cortinae in utraque 
parte baberent, ut videlicet proximas sibi ex utroque latere 
cortinas, singulae quaeque cortinae, quasi extensis bine et 
inde braebiis, amplecterentur. Quia nimirum necesse est, 
ut omnes fideles, et eos videlicet qui nos in Cbristo prae- 
cesserunt, et eos qui secuti sunt, obviis sincerae pietatis 
ulnis amplectamur; et illos qui nos erudiebant in Cbristo, 
et quos ipsi Cbristo donante erudivimus, uno omnes in 
Cbristo veneremur affectu. Sic enim oportet nos ad viden- 
dam faciem nostri Creatoris bene vivendo properare, ut 
currentem nobiscum nequaquam deseramus proximum, 
sed una cum ipso ante conspectum divinae gloriae perve- 
nire studeamus : quia et cortinae singulae ita per admini- 
cula tabularum ad superiora tendebant, ita intus in supe- 
rioribus variato suae picturae flore refulgebant, ut nequa- 
quam eas quae secum pariter vel in altum ferebantur, vel 
in alto positae fulgebant, cortinas desererent: quarum 
instar nos decet et proficientes nobiscum in Dei servitio 
fideles monitis exempUsque juvare, et in quacunque vir- 
tute proficere potuimus, similiter ejusdem virtutis con- 
sortes digna virtutibus veneratione tractare. Ansa ergo 
contra ansam venit, ut altera alteri possit aptari, cum justi 
ad invicem concord! ac parili virtutum qualitate feede- 
rantur. 

FcLciea et quinquaginta ctrculos aureos^ Sfc.] Hie locus 
in sequentibus plenius explicatur, cum dicitur : Et quin- 
quaginta fudit circulos aureos, qui morderent cortinarum 
ansas, et fieret unum tabernaculum. Quinquagenarius 
ergo numerus veram in Spiritu Sancto regimen designat ; 
et quia circulus nec initium videtur, nec babere terminum, 
aurum vero prae sui claritate caeteris est pretiosius metallis. 
Quid in quinquaginta circulis aureis, nisi perpetua claritas 
et clara perpetuitas summae quietis exprimitur ? Mordent- 
que cortinarum ansas circuli, ut unum ex omnibus taber- 
naculum fiat, cum superni gloria regni puris fidelium men- 
tibus sese ita infundit, ut tali glutine salutiferae inspira- 

tionis, una ex utroque populo, immo ex omnibus electis 
Christi ecclesia perficiatur. 

Cap. III. Facies et saga dlicina undedm^ ^c.] Hie locus 
in sequentibus ita repetitur, Fecit et saga undecim de 
pilis caprarum ad operiendum tectum tabernaculi. Saga 
ergo, quibus operitur tabernaculum, rectores sunt ecclesiae 
sanctae, quorum industria ac labore decus ejusdem ecclesiae 
protegitur, atque incessabili cura munitur, ne videlicet vita 
fidesque electorum haeretica seductione corrumpi, ne falso- 
rum catholicorum improbitate foedari, ne tentantium vitio- 
rum sorde attaminari, ne temporalium subsidiorum inopia 
possit ad tristitiam deduci. Qui quanto se attentius ad 
sustinendas sive repellendas irruentium tentationum vio- 
lentias accingunt, tanto ampliorem subditis Domino ser- 
viendi libertatem tribuunt ; et quasi intus fulgendi copiam 
cortinis praestant, dum instar sagorum ipsi foris tempes- 
tates afflictionum tolerant. Recte autem eadem saga et 
cilicina de pilis caprarum, et undecim facta esse refe- 
runtur; quia nimirum sancti praedicatores, quo altiores 
merito, eo humiliores esse debent animo, juxta illud Viri 
Sapientis: Quanto magnus es, humilia te in omnibus. 
Undecim quippe, qui denarium transeunt, neque ad duo- 
denarium, hoc est apostolicum numerum perveniunt, 
trangressionem decalogi legis significant. Et in unde- 
cimo Psalmo propheta defecisse sanctos, et filios hominum 
veritates vanitatibus ac dolis mutasse queritur, dicens: 
Salvum me fac, Domine, quoniam defecit sanctus, &c., 
etiam hoc numero tacite designans, quod hujusmodi 
homines duplicis linguae et cordis, neque legalia decalogi 
praecepta custodiant, neque apostolicam evangelii perci- 
pere gratiam possint. Cilicinum quoque habitus poeni- 
tentium est, psalmista teste, qui dicit : Ego autem, dum 
mihi molesti essent, induebam me cilicio, hoc est, habitum 
poenitentiae et humilitatis, quo furorem persequentium, aut 
levius sufferrem placidus, aut etiam mitigarem, assumpsi. 
Nam si caprae semper, aut pili, sive pelles caprarum foeto- 
rem peccantium, et non aliquoties humilitatem poeniten- 
tium significarent, nequaquam ipsum animal inter munda 

computaretur, neque in laude sponsse diceretur, Capilli 
tui sicut grex caprarum. Saga ergo^ quae sanctos praedi- 
catores insinuant, et cilicina sunt et undecim; quia quo 
studiosius fide corda purificant^ eo plura in quibus seipsos 
reprebendant, inveniunt. Unde humiliter fatentur, Quia 
in multis offendimus omnes 2 et si dixerimus^ quoniam pec- 
catum non habemus, ipsi nos seducimus^ et veritas in 
nobis non est. Quorum tamen corda quantae sint perfec- 
tionis^ sequentia verba mystice declarant^ quibus dici- 
tur : 

Longitudo sagi unius hahebU^ Ecce hie longitu- 
dinis non imdenarium, sed denarium babes numerum^ et 
bunc tertio multiplicatum : quo patenter insinuatur virtus 
eorum^ qui decalogum legis in fide sanctae Trinitatis, quae 
per dilectionem operatur^ perficiunt 2 qua videlicet perfec- 
tione in hac duntaxat vita nulla esse poterit sublimior. 
Habes et latitudinis quatuor cubitos, quo ampUtudinem 
sincerae caritatis, hoc est ejus quae in evangelio nobis per 
Jesum Christum et commendatm* et datur^ significari 
praediximus. Operiunt ergo tectum tabemaculi saga un- 
decim, et haec de pilis facta caprarum, sed in longitu- 
dine cubitos triginta, in latitudine quatuor habentia ; quia 
summi illi praedicatores, qui vitam fidelium suis exhorta- 
tionibus, intercessionibus, quotidiana solicitudine, vigiliis, 
jejuniis, sua nuditate protegunt, sese quidem humiliter 
ipsi contemplata supemae puritatis excellentia peccatores 
profitentur. Qui tamen quantum ad humanae modum 
perfectionis attinet, mimdi inter homines ac sublimes appa- 
rent. 

^qua erit mensura sagorum omniumy ^c.] Una erit 
mensura sagorum omnium, quia nimirum una est fides, 
in qua tota salvatur ecclesia, una eademque vita, ad quam 
festinat aeterna. Unde et hi qui in vinea Domini diverse 
tempore ad operandum intraverunt, uno omnes denario 
remunerantur. Divisio ergo sagorum in quinque et sex, 
juxta illud intelligi potest, quod supra de cortinis in quin- 
que divisis exposuimus ; quia videlicet doctores utriusque 
testamenti designent. Quinque etenim saga antiquis populi 

Dei magistris apte comparantur ; vel quia Mosaicse tan- 
tum legis sacramenta praedicabant, quamvis et evangelicae 
veritatis arcana praedicabant ; vel quia in quinque mundi 
aetatibus vitam ducebant. In sex autem sagis possunt 
non inconvenienter novi testamenti doctores accipi ; quia 
videlicet omnia quae divina scriptura in sex aetatibus seculi 
facta^ sive dicta refert, in adjutorium atque exemplum susc 
praedicationis spirituabter intellecta assumunt; quia pas- 
sionem Dominicam^ per quam mundus sexta sabbati re- 
demptus est, palam suis auditoribus credendam confiten- 
damque pronuntiant^ ac per hujus solummodo sacramen- 
turn eos salvari posse contestantur. Unde recte praecipitur 
sextum sagum in fronte tecti duplicari, propter confessio- 
nem videlicet et imitationem ejusdem Dominicae passionis. 
Neque enim sufficit, credentes solum in confessione mortis 
Domini ac resurrectionis baptizari et consecrari^ si non 
etiam baptizatus quisque studuerit, in quantiun valet, 
similitudini mortis Domini continenter vivendo, ac pati- 
endo pro illo assimilari, ut et resurrectionis ejus particeps 
existere mereatur. Siquidem juxta literam, frontem tecti 
ingressum tabernaculi dicit; ubi non tabulas, ut supra 
breviter diximus, sed columnas et vectem ab angulo tabu- 
larum usque ad angulum protentum poni praeceptum est : 
ideoque quantum ad formam operis ipsius pertinet, ibi 
magis opus erat geminato sagorum munimento, ubi solida 
parietis firmitas aberat. At vero mystice in fronte tecti 
sextum sagum duplicatur, cum omnes qui sanctam intrant 
ecclesiam, ita fide et sacramentis Dominicae passionis ini- 
tiantur, ut in hujus quoque imitatione sibi semper esse 
vivendum intelligant. Quasi enim in ingressu sanctuarii 
nobis sextum sagum duplicatur, cum Dominicae passionis 
et sacramentis consecramur, et exemplis instruimur. Di- 
cit namque de sacramentorum susceptione Petrus : Qui 
secundum magnam misericordiam suam regeneravit nos 
in spem vivam, per resurrectionem Jesu Christi ex mor- 
tuis. Dicit de imitatione passionum : Christo igitur passo 
in came, et vos eadem cogitatione armamini. 

Facies et quinquaginta ansulas in ora sagi unius^ 

HaeC; ut supra in cortinis exposuimus^ etiam hie intelligi 
possunt; quia videlicet recordatio supernae requiei, quae 
numero quinquagenario solet exprimi^ corda sanctorum 
vinculo pads adunet. Aut si novi aliquid audire delectet^ 
quoniam saga bumilitatem sublimium designant virorum ; 
quia magis suorum meminisse delictorum^ quam virtutes 
praedicasse suas cupiunt, amplius de eis quas apprehendere 
nondum possunt virtutibus compungi, quam de illis quas 
jam apprehenderunt, student gloriari. Potest numero 
ansarum sive fibularum quinquagenario^ ipsa compunc- 
tionis eorum humilitas designari. Quinquagesimus nam- 
que poenitentiae Psalmus est. Et recte; quia donum 
poenitentiae non nisi Spiritu Sancto largiente conceditur^ 
donum veniae poenitentibus non nisi eadem Sancti Spiri- 
tus gratia administrante tribuitur. Et bene quinquagenae 
ansae vel fibulae saga invicem nectunt; quia nulla magis 
virtus, quam humilitas fidelis in unam caritatis copulam 
ligat. Nam quanto se quisque amplius infirmum esse 
perpendit^ tanto studiosius auxilium proximi, quo confor- 
tetur, inquirit. Et bene fibulae sunt aeneae ; quia multum 
vocale constat esse metallum, quia nimirum magnam apud 
Deum habet vocem humilis conscientia justorum. Unde 
et pauper ille Davidicus, cum anxiatus esset, et non in 
auribus hominum vociferaretur, sed in conspectu Domini 
efiunderet orationem suam: Domine^ exaudi orationem 
meam^ inquit^ et clamor mens ad te perveniat* 

Quod autem superfuerit in sagis quee parantur tecto^ ^•c.] 
Haec ut plenius intelligi queant, paulo latius de tota 
ipsius tabemaculi positione disputare necesse est. Dixi- 
mus parietes tabemaculi, quae ex tabulis et columnis 
constabant, longitudinem habuisse triginta cubitomm, 
latitudinem decern, altitudinem similiter decern. Si quis 
ergo vellet domum in latitudine cingere funiculo, verbi 
gratia, a basi tabulae unius meridiani lateris, usque ad 
basim tabulae, quae est et e regione in latere septentrional! ; 
constat profecto eundem funiculum triginta cubitorum 
longitudinis esse debere, hoc est decern cubitos habens 
ascensionis in meridiano pariete, decern alios aequalitatis 

rursum inter parietes^ decern tertio descensionis in pariete 
septentrionali. Item si per longitudinem domus exten- 
dere funiculum velis^ hoc est a basibus columnanim 
sursum^ et per longitudinem totius domus ad occiden- 
talem usque parietem, ac deinde usque ad bases ejus 
deorsum^ habebit funiculus ille quinquaginta cubitos Ion- 
gitudinis, decern videlicet ascensionis juxta columnas, tri- 
ginta sequalitatis secundum longitudinem domus ; decern 
rursus descensionis juxta occidentalis parietis tabulas. 
His ergo consideratis, intuere mensuras cortinarum^ qui- 
bus tegenda erat domus^ qualiter praefatis possint conve- 
nire mensuris. Decern erant cortinae, habentes singulae 
longitudinis vigintiocto cubitos^ latitudinis quatuor^ quae 
simul junctae, et in unum compositae^ tabemaculum imple- 
bant de latitudine sua cubitos quadraginta. Suspende 
igitur cortinas^ quae habent singulae longitudinis viginti- 
octo cubitos, et pone in domo cujus est mensura in 
transversum triginta cubitos, et videbis quia cortinae 
habebunt in aequalitate, quae est inter parietes, cubitos 
denos; in ascensu autem, sive descensu, qui est juxta 
parietes, habebunt cubitos novenos. Sicque fit, ut sum- 
mitas cortinarum terram tangere non possit, sed mensura 
unius cubiti a terra altior sit. Item videbis quod cortinae 
habent in aequalitate per longitudinem domus cubitos 
triginta ; in ascensu autem, sive descensu, qui est in orien- 
tali et occidentali latere domus, cubitos quinos. Ideoque 
eadem lateralis summitas cortinarum nequaquam ad terram 
usque pertingit, sed quinis cubitis est terra altior. Unde 
necesse fit, ut quini illi cubiti cortinarum, qui cessantibus 
parietibus supersunt, inducantur ad invicem in oiientali 
simul et occidentali latere, sibique mutuo jungantur, ac 
sic fiat, ut undique domum cortinae excepto uno juxta 
terram cubito contegant. Haec de cortinis. Porro saga 
tricenos habebant cubitos longitudinis, quatemos latitu- 
dinis; et quia undecim erant conjunctae ad invicem per 
latera, quadragintaquatuor cubitos implebant. Pone ergo 
et has in domo : et quia concordat longitude sagorum 
cum funiculo, quo domum metiebaris in transversum, fit 

ut summitas eorum ad terrain usque pertingat. Habe- 
bunt enim denos cubitos aequalitatis inter parietes^ denos 
aeque ascensionis sive descensionis in utroque latere. Et 
hoc est quod ait scriptura, quia cubitus ex una parte 
penderet, et alter ex altera, qui plus est et in sagorum 
longitudine utrumque latus tabemaculi protegens. Taber- 
naculum namque proprie vocat ipsam cortinarum factu- 
ram sive conjunctionem, quas uno utique cubito trans- 
iebant saga ab austral! latere domus, altero a septcntrio- 
nali. Ideoque ad terram perveniebant, quia haec triginta 
cubitos longitudinis, illae duo minus habebant. Item 
mensura sagorum per longitudinem domus quadraginta- 
quatuor cubitis tendebatur, triginta videbcet cubitos in 
aequalitate habens, a fronte domus usque ad summitatem 
tabularum in plaga occidental!, et septem cubitos depen- 
dentes a fronte domus, septem similiter dependentes in 
plaga occidental!. Sicque fuit ut mensura sagorum in 
occidental! latere duobus cubitis excederet mensuram 
cortinarum; quia nimirum cortinae desuper venientes, 
sicut et supra commemoravimus, quinque cubitos ejusdem 
occidentalis parietis tegebant, et tres relinquebant intactos. 
Et hoc est quod nunc dicitur: Quod autem superfuerit 
in sagis quae parantur tecto, id est unum sagum, quod 
amplius ex medietate ejus operies posteriora tabemaculi. 
Medietas namque sagi, in latitudine duo sunt cubiti, ex qua 
videlicet medietate cooperiebantur posteriora tabemaculi, id 
est cortinamm quae proprie tabemaculum vocabantur, quia 
duobus cubitis eas, ut diximus, ad inferiora tendens sagum 
ultimum transiebat. Itemque saga desuper venientia, sep- 
tem solummodo cubitos occidentalis parietis cooperiebant : 
nec tamen tres reliqui, qui remanserant, usque ad terram 
nudi tempestatum injuriis patebant ; sed adductis ab in- 
vicem ab utroque latere sagis septenomm cubitorum, 
qui deficientibus parietibus supererant, his posteriora do- 
mus, firmissime ad terram usque contegebantur. Neque 
autem haec tantum ad invicem pertingere, et instar cor- 
tinarum sese in medio parietis contingere poterant; scd 

quia septenorum erant cubitorum^ medium parietis in 
utramque partem duobus cubitis excedebaut^ ac sibi 
invicem superpositae jungebantur : quod eodem modo per 
omnia etiam de orientali parte domus intelligendum esse 
putamus, ideoque supra praeceptum, ut sextum sagum 
in fronte tecti duplicaretur. Haec de re difficillima, prout 
nobis intellexisse visi sumus, strictim explicare curavimus, 
parati veriora in his discere, si qui nos docere voluerit. 
In quibus tamen omnibus patet allegoriae sensus perluci- 
dus. Saga namque cortinas, et desuper et infra^ et ex 
Omni latere protegebant: atque ut ille intus libera facie 
suae venustatis fulgerent, haec ab omni eas injuria tempes- 
tatum, pluviarum et caumatum foris immunes reddebant : 
quia nimirum perfecti sanctae ecclesiae propositi^ ita vitam 
fidelium sibi commissorum solerti solent cura circumspi* 
cere^ ut nec subsidia camis^ nec vitae spiritualis eis auxilia 
desint. Absint et dogmata haereticorum et pravorum ex- 
empla catholicorum. Adsit doctrina salutaris^ qua con- 
fortati, et sapienter male docentium verba repellere, et 
sibi mala ingerentium patienter possint facta tolerare. 
Adsit vita ipsorum coelestis^ qua confirmati et tacente 
lingua, quasi viva semper lectione utantur. Repellunt 
enim saga imbres, obsistunt procellis, arcent solis ardores, 
cuncta foris adversantia fortiter abigunt, ut decus corti- 
narum interius intemeratum persistat: cum Augustinus 
omnia quae fidem turbare poterant, haereticorum venena 
evacuat : cum Gregorius ea quae mores bonos impugnant, 
tentamenta antiqui hostis explicat : cum Cyprianus infir- 
mos, ne in martyrio labantur, piis confortat exhortationi- 
bus: cum alii venerabiles episcopi ac doctores quaeque 
turbare ecclesiam poterant, longius tentamenta propellunt, 
et quaeque eisdem sint ad salutem proficua, solerti inda- 
gine prospiciunt, quatenus undique tuta conversatio reli- 
giosa fidelium libero corde virtutibus studere, atque in 
conspectu sui Conditoris et opere praefulgida lucere, et 
ipsius quoque contemplationi possit oculum mentis inten- 
dere. Verum quia inter sanctos praedicatores illi sunt 

maximo digni honore^ qui excepto quod officio praedica- 
tionis, et populorum regimini deserviunt, etiam pro Christo 
sanguinem fundunt, recte subditur : 

Cap. IV. Facies et operimentum aliud iecio de pellibus 
arietuniy §*c.] Arietum quippe vocabulo solent nonnunquam 
sancti doctores accipi, eo quod sint duces sequentium Do- 
mini gregum. Unde pulchre Psalmista: Afferte Domino, 
inquit, filii Dei, afferte Domino filios arietum. Quod est 
aperte dicere, Afferte Domino, o angeli Dei, quibus hujus 
officii cura delegata est : afferte Domino in coelos spiritus 
fidelium, qui per imitationem vitae et fidei, filii beatorum 
apostolorum fieri meruerunt. Hinc est quod sexta mansio 
egressi ex iEgypto populi Dei, Elim, id est arietum cogno- 
minatur, in qua erant duodecim fontes aquarum, et septu- 
aginta palmae : ut videlicet et nomine et specie figuram apos- 
tolorum apostolicorumque virorum teneret. Rubricantur 
autem pelles arietum ad operiendum tectum tabernaculi, 
cum apostoli, sive apostolici viri, usque ad passionem 
martyrii verbo doctrinae instare non desinunt : quo tutius 
subjectos ab ingruentibus tentationum periculis protegant, 
dum ipsi persecutionem propter justitiam ad mortem us- 
que perpeti non refugiunt. Operiuntque tabemaculum 
Domini pelles arietum rubricatae, atque ab injuria tem- 
pestatum defendimt, cum sancti praedicatores exemplo 
passionis et patientiae suae corda infirmorum, ne in pres- 
suris tribulationum deficiant, muniunt. Et quomodo inter 
praecipua Christi et ecclesiae membra, eximium sacra virgi- 
nitas locum tenet, apte post variatum decus cortinarum, 
post cilicinorum munimina sanctorum, post rubricatas 
arietum pelles, adhuc additur : 

.... aliad operimentum de hyacinthinis pellibusJ] Hya- 
cinthus namque coelestis est colons: pellis vero mortui 
animantis, pars et indicium est. Et quid per pelles hya- 
cinthinas, nisi virtus exprimitur illorum, qui mortificatis 
ad purum cunctis concupiscentiae carnalis illecebris, coe- 
lestem quodammodo in terris vitam gerunt, atque inter 
homines positi, angelicam magis puritatem imitantur: et 
hoc quod tempore futurae immortalitatis cunctis promittitur 

electis, quia non nubant^ neque ducant uxores^ sed sint 
sequales angelis Dei, ipsi adhuc mortali came retenti, 
praevenire satagunt ? Unde merito tarn magnae virtutis per 
magnum restat praemium ; quia attestante propheta, Haec 
dicit Dominus eunuchis, qui custodierint sabbata mea, et 
elegerint quae ego volui, et tenuerint foedus meum ; Dabo 
eis in domo mea et in muris meis locum, et nomen 
melius a filiis et filiabus: nomen sempitemum dabo eis, 
quod non auferetur. De quo videlicet loco ac nomine, et 
evangelista Joannes, qui erat unus ex ipsis, refert audisse 
se cantantes eos canticum novum ante sedem Dei, quod 
nemo alius poterat. Statimque adjunxit. Hi sunt qui cum 
mulieribus non simt coinquinati, virgines enim sunt: hi 
sunt qui sequuntur Agnum, quocunque abierit. Merito 
ergo pelles hyacinthinae, supremum in domo Dei locum 
tenent, colorque coelestis proximam coelo sedem sortitus 
est, ut chori virginales, et animi et corporis special! vicinia 
Agnum secuturi, et hymnomm ei laudes designentur can- 
taturi. Bene autem de velis cortinarum ac sagorum dici- 
tur, quod et etsi in alto posita, ad terram tamen demissa 
penderent, quamvis cortinae nequaquam ad terram usque 
pertingere potuerint. Columnar quoque ac tabulae taber- 
naculi, etsi in altum erant erectae, bases tamen in quibus 
starent, habebant in terra positas. At vero de rubricatis 
atque hyacinthinis pellibus, quod in alto tectum opeiient, 
dicitur : quod vero ad terram essent deflexae, non additur ; 
quia nimirum caetera virtutum species commune aliquid 
cum his qui in terra adhuc detinentur, habere videtur: 
certamen vero martyrii, et decus Deo dicatae virginitatis, 
quasi ab infimis ac terrenis rebus suspensum, et supemis 
civibus specialiter constat esse conjunctum. Nam et mar- 
tyr in tormentis positus, nil aliud toto animo intendit, 
quam ut omnia quae sunt in hoc mundo, et ipsum simul 
mundum citius relinquat, atque absolutus doloribus cunctis 
ad videndum mundi Conditorem, et ea quae ultra mundum 
sunt, gaudia possidenda perveniat. Et ccelibes, dum com- 
munem generis human! legem, qua dictum est : Crescitc 
et multiplicamini, et replete terram, intuitu majoiis praemii 

transceDdunt, jure velut altiorem caeteris fidelibus, immo 
ipso mundo sedem sibi eligunt^ sicque in ecclesia vivunt ut 
socialem ecclesiae conversationem honore meriti sublimioris 
antecedant. Unde de talibus recte scribit Joannes : Quod 
hi empti sunt ex hominibus primitice Deo et Agno. Recte 
tales Latino sennone vel vii^nes, quasi virtute insignes ; 
vel coelibes^ quasi coelo beati cognominantur^ id est coeli 
civium in terra vitam imitantes. 

Cap. V. Fades et tabulas stantes iabemacali, §•(?.] Ligna 
setim^ de quibus tabemaculum fiebat^ imputribiles sunt 
naturae eximii candoiis ac levitatis^ et non multum ab alba 
spina, nisi tantum magnitudine distantia. Unde et Hiero- 
nymus nonnunquam in libro Hebraeorum nominum, sed et 
in aliis opusculis suis, setim absolute spinas interpretatus 
est. Verbi gratia, Abel setim, luctus spinarum. Non 
autem facile hoc genus ligni nisi in desertis Arabiae, ubi 
tabemaculum aedificabatur, solet inveniri. Unde Graeci 
vel Latini interpretes nomen ei aliud praeter Hebraeum 
ponere nequivemnt, utpote cujus apud eos notitia nulla 
erat; quamvis quidam qualitatem naturae ejus exprimere 
volentes, ligna imputribilia transtulerunt. Tabulae ergo 
tabemaculi apostolos eorumque successores, per quorum 
sermonem ecclesia per orbem dilatata est, designant. La- 
titude etenim tabulamm, dilatatio est fidei et sacramento- 
rum, quae prius in una Israelitica plebe latebat ; sed homm 
ministerio ad totius orbis plenitudinem pervenit. Quamvis 
recte in latitudine tabulamm, ipsa quoque dilatatio cordis 
sanctomm valet intelligi, per quam mundum despicere, 
atque ad appetenda coelestia solent sublimiter accendi, per 
quam non solum amicos in Deo, sed etiam inimicos gau- 
dent diligere propter Deum. Denique videamus unam de 
tabulis tabemaculi, videlicet Apostolum Paulmn, qualiter 
utroque modo se dilatatum insinuet. Dicit de interna, id 
est, cordis latitudine : Os nostmm patet ad vos, o Co- 
rinthii, cor nostmm dilatatum est ; non angustiamini in 
nobis, angustiamini autem in visceribus vestris. Tam- 
quam filiis dico, dilatamini et vos. Dicit et de ilia, qua ad 
profectum tabemaculi, hoc est sanctse ecclesiae uti solebat : 

ita ut ab Hierusalem per circuitum, usque ad Illyricum 
repleverim evangelium Christi. Factae sunt hujusmodi 
tabulae de lignis setim, id est, spinarum. Spinae vero 
juxta eloquium Salvatoris, curae sunt hujus seculi^ deliciae 
et voluptates fallaces. Sed et punctiones peccatorum, 
non incongrue spinis assimilantur. Hinc etenim scriptum 
est : Quia spinae nascantur in manibus temulenti, id est, in 
operibus stulti peccata. Quia ergo praedicatores sancti, et 
a punctionibus se vitiorum expurgare, et omnibus mundi 
curis ac delectationibus exuere studuerunt^ quatenus libera 
mente in amore Dei et proximi dilatari, atque ad praedi- 
candum verbum longe lateque possint discurrere ; recte 
dicitur, quia de lignis spinarum tabulae sunt factae taber- 
naculi : factae sunt namque de spinis^ sed his quae omnes 
spinosos aculeos prorsus exuerant, ac solo candore nite- 
bant. Nam et sancti quique, ac virtutibus splendentes, 
etiam cum ipsi peccato sunt primae praevaricationis con- 
cepti ac nati, ad ipsos quoque pertinet generalis ilia dam- 
natio, qua Adae peccanti dictum est, Terra tua spinas et 
tribulos germinabit tibi ; sed gratia Dei per Jesum Chris- 
tum spiculis sunt peccatorum omnium exuti, ac digno 
virtutum exercitio in structuram domus ejus aptati. 

Habebant autem singulce tabula denos cubitos in longitu- 
dine, ^c.] Longitude tabularum altitudo est, quae decern 
cubitos habebat: quia sancti doctores per observantiam 
decalogi legis ad perfectionem tendunt : quia pro percep- 
tione denarii diumi in vinea Christi laborant, id est, ilia 
intentione verbo doctrinae insistunt, ut imaginem in se sui 
Conditoris ac regis, quam Adam peccante perdiderunt, 
ipso donante restaurent, ut nomen ejus, quod peccando 
amiserant, recte vivendo recipiant. Solet namque in 
denario regis nomen et imago contineri. Sed et hoc quod 
denarius ex eo nomen accepit, quia decern nummis com- 
pleatur ; statui futurae nostrae beatitudinis apte congruit, 
quae in vera Dei et proximi dilectione perficitur. Deus 
namque solet ternario saepe numero propter earn, quae ipse 
est, Trinitatem figurari, homo septenario ; quia corpus ex 
quatuor notissimis habet dementis. Animae vero, hoc est 

interioris hominis substantia^ triplici solet in scripturis 
distantia comprehendi. Hinc est enim, quod diligere 
Dominum ex toto corde, tota anima, tota virtute nostra 
prsecipimus. Bene ergo tabulae, quibus erectis ac stan- 
tibus tabemaculum omne continetur, decern cubitos habent 
altitudinis ; quia doctores ac rectores sanctae ecclesiae hac 
intentione Deo deserviunt, ut ipsum anima et carne im- 
mortales ac beati in aetemum videre mereantur, ad hunc 
finem vitae omnes suos auditores, et verbo semper, et 
opere provocare, ac veluti suspendere contend unt. Quod 
vero ipsae tabulae cubitos ac semissem in latitudine habe- 
bant, plenus ille cubitus perfectionem bonae operationis ; 
dimidium cubiti quod superest, inchoationem divinae os- 
tendit cognitionis : quia nimirum justi in hac vita perfecte 
eleemosynis insistere, orationibus vacare, jejuniis castigari, 
caeterisque hujusmodi actibus religiosis possunt operam 
dare. Deum vero interim fide cognoscimus, sed plenam 
ejus cognitionem in futuro speramus, dicente ipso Deo ac 
Domino nostro Jesu Christo : Si manseritis in verbo meo, 
vere discipuli mei eritis, et cognoscetis veritatem. Qui 
rursus ad Patrem : Haec est autem, inquit, vita aetema, ut 
cognoscant te solum et verum Deum, et quern misisti 
Jesum Christum. Hinc etiam apostolus ait: Ex parte 
enim cognoscimus, et ex parte prophetamus. Numquid 
ait, ex parte laboramus pro Christo, ex parte verbo prae- 
dicationis instamus, ex parte bonis operibus servimus ? 
Plenum ergo bonis operibus cubitum habent in hac vita 
electi ; sed cubitum beatae retributionis ex parte habent, 
in quantum gaudia regni perennis, et praesentiam sui Con- 
ditoris possunt desideriis praegustare coelestibus. Cujus 
etiam cubiti adimpletione tunc beatificantur, cum fuerit 
sermo, quern omni electorum populo promisit in fine futu- 
rum, dicens : Eripiam eum, et glorificabo eum, longitudine 
dierum adimplebo eum, et ostendam illi salutare meum. 

In lateribus tabula dua incastratura fianty ^c.] Incastra- 
turae in lateribus tabularum virtutem designant humilitatis 
in mentibus justorum, per quam maxime sibi invicem 
fratema caritate junguntur. Dum enim singuli quique 

eorum corde contrite et humiliato receptaculum in se 
proximorum dilectioni praeparant^ et diligendi se fratribus 
merito pietatis ac devotionis exhibent^ quasi tabulae omnes 
tabernaculi in alterutrum per incastraturae nexum copu- 
lantur : et quidem erecto tabemaculo^ ac regulariter ante 
ordinata compage tabularum^ figura incastraturae non cer- 
nitur. Quanta tamen virtute tabulas sibimet coadunaverit, 
ipsa parietis inconcussi firma stabilitas ostendit: quia 
nimirum humilitas cordis sanctorum^ qua sibi alter- 
utrum foederantur, foris hominibus videri non potest, sed 
quid intus operetur, ex ipso sanctae ecclesiae pacatis- 
simo statu palam omnibus patet. Per quam mira divinae 
gratiae dispensationis agitur, ut nos, in quos fines secu- 
lorum devenerunt, etiam eos qui in primordio seculi fue- 
runt fideles, sincere affectu diligamus, et non minus illos 
quam eos qui nobiscum in praesenti vivunt, in sinu nostri 
amoris suscipiamus, et nos quoque ab illis per complexum 
caritatis suscipiendos esse credamus. Quod autem jubetur 
duas in tabulis singulis incastraturas fieri, hoc est in utro- 
que latere illarum, dupliciter accipi per figuram potest, ut 
et in prosperis simulatque adversis inviolata erga Iratres 
jura caritatis servemus, per arma justitiae, juxta exemplum 
apostoli, incedentes a dextris et sinistris, et majores mino- 
resque, hoc est et eos qui nos in Christo praecesserunt, et 
eos qui secuti sunt, unius omnes ejusdemque dilectionis, 
brachiis tenentes, ad perfectionis fastigia tendamus. Se- 
quitur : 

Cap. VI. (iuarum viginti erunt in latere meridianOy ^c.] 
Quanta fuerit longitudo tabernaculi, specialiter non expri- 
mitur; sed ex eo innuitur, quia parietes ejus ex tabulis 
viginti compact! essent, et hae singulae singulos cubitos ac 
semissem latitudinis habuisse perhibentur. Viginti nam- 
que cubiti, et vicies semis cubiti, triginta cubitorum sum- 
mam complebunt, quam fuisse tabernaculi longitudinem 
etiam Josephus scribit. Et bene hoc numero tabernaculi 
longitudo comprehenditur, quia tres sunt vu-tutes, in qui- 
bus principaliter omnis sanctae ecclesiae perfectio consistit, 
videlicet fides, spes, et caritas : quae per decern multipli- 

cantur^ ut tricenarius numerus impleatur, dum virtutibus 
mentis opera bona junguntur, quae decalogo legis conti- 
nentur^ ne quis sibi fidem^ spem^ et dilectionem in Deum 
absque operum executione putet sufficere posse. Quod 
vero numerus tabularum vicenarius est, et hoc magnae 
sanctorum perfectionis mysterium continet ; quatuor enim 
quini faciunt viginti. Et cum lex Mosaica quinque libris^ 
gratia autem et veritas novi testament! quatuor sancti 
evangelii voluminibus comprehensa est, merito sancti doc- 
tores vicenario numero exprimuntur ; quia miro veritatis 
consensu^ et revelata atque completa in evangelio legis 
arcana manifestant^ et praefigurata fuisse in lege evangelii 
sacramenta declarant. Dumque et vetus testamentum in 
novo dilucidatum^ ac latioji sensu propalatum esse docent, 
et novum in veteri adumbratum, ac multifaria typorum 
revelatione praesignatum insinuant, quasi in latitudine suae 
locutionis et quatuor per quinque, et quinque tabularum 
numerum per quatuor esse multiplicatum demonstrant. 
Bases autem quibus tabulae sustentabantur, verba sunt et 
libri legis et prophetarum, quibus apostoli et evangelistae, 
ea quae scribere ac praedicare, esse vera ac divina proba- 
bant. Unde est illud in evangelio saepissime repetitum : 
Tunc adimpletum est, quod dictum est per prophetam, et, 
Hoc autem totum factum est, ut adimplerentur scripturae 
prophetarum. Et Apostolus Petrus de Domino testimo- 
nium perhibens adjecit, Et habemus hrmiorem propheti- 
cum sermonem, cui bene facitis attendentes. Bene autem 
singulis tabulis binae bases supponuntur, ut consensus 
propheticae attestationis in omnibus quae apostoli dixere, 
monstretur. Vel certe binae bases singulis tabulis per 
duos angulos subjiciuntur, ut bene sufiultis angulis, tota 
recte et indeclinabiliter possit tabula consistere; quia 
omnis apostolici et evangelic! sermonis in propheticis 
literis et initium praesignatum invenitur, et finis. Omnis 
apostolorum successorumque illorum vita ab initio fidei 
usque ad terminum vitae praesentis, eisdem mysticis testa- 
menti veteris constat inserta esse paginis. Bene autem 
eaedem bases argenteae sunt factae, propter nitorem vide- 

licet verbi ccelestis : Eloquia enim Domini^ eloquia casta, 
argentum igne examinatum, &c. 

In latere quoque secundo viginti tabulcB erunt^ ^c.] 

Latus meridianum tabemaculi, quod vei^bat ad austrum, 
antiquam illam Dei plebem designat, quae lucem scientiae 
legalis jamdudum accipiens, amore sui Conditoris fervere 
solebat. Porro latus secundum, quod vergebat ad aqui- 
lonem, earn quae tenebris ac fngore infidelitatis, usque ad 
tempus Dominicae incamationis torpere non destiterat, 
gentium multitudinem figurat, de cujus vocatione pulchre 
Dominus per prophetam : Dicam, inquit, aquiloni. Da ; et 
austro. Noli prohibere. Quod est aperte dicere : Dicam 
populo gentium diutius sine fide algenti. Da de tuis filiis, 
qui ad meae fidem confessionis et amoris conveniant. 
Dicam et plebi Israeliticae, quae jam meae lumine cogni- 
tionis fhiebatur. Noli prohibere gentes in sortem electionis 
recipi. Dicam Comelio et domui ejus, Fidem et baptisma 
Christ! suscipite. Dicam Judaeis, Nolite cogere credentes 
ex gentibus circumcidi, quibus fonte baptismi consecratis, 
fides et confessio veritatis ad salutem sufficit Unius 
autem numeri mensurarum et facturae tabulas utrumque 
latus habuit ; quia niminim una eademque fides, spes, et 
caritas utrique populo per apostolos praedicatur, ad una 
uterque promissa regni ccelestis vocatur, de utroque gene- 
rale praeceptum Salvatoris accipiunt, Euntes in mundum 
universum, praedicate evangelium omni creaturae ; id est, 
et circumcisioni et praeputio. Ubi et absque ulla diffe- 
rentia subinfertur: Qui crediderit et baptizatus fuerit, 
salvus erit. 

Ad occidentalem veto plagam sex tahtdas^ §*c.] Jo- 

sephus scribit de tabernaculo, quod decim cubitos habuerit 
latitudinis ; scribit etiam, quod tabulae ejus mensura quatuor 
digitorum fuerint a terra suspensae. Ex quo videtur velle 
intelligi, quod tantae altitudinis factae fuerint ipsarum bases 
tabularum. Qui rursus de hoc, quod proposuimus, ca- 
pitulo ac de vectibus tabularum ita dicit, Posterioris autem 
parietis novem cubitos sex tabulae faciebant, quibus con- 
junctae sunt aliae duae tabulae, ex medio cubito factae, quas 

angulares posuerunt ad inatar tabularum majorum. Singu- 
lae vero tabulae annulos habebant aureos; per exteriores 
frontes eminentes^ velut quibusdam radicibus confixos per 
ordinem^ ad invicem per circuitum respicientea, et per eoa 
deaurati vectes immissi^ unoquoque habente magnitudinem 
cubitorum quinque, erantque ad conjunctiones tabularum^ 
intrabatque caput vectis uniuscujuaque in alio vectia capite, 
velut in modum conchae : et poat tergum parietum in Ion- 
gitudine positorum unus erat ordo^ per tabulas omnea 
vadens^ quo per uncinoa utriusque parietia latera contine- 
bantur^ in castrationibua factis et immissia ad invicem. 
Quod propterea sic exquisitum eat, ut neque a ventis 
moveretur, neque alia causa tabemaculum conturbaretur, 
sed immobile secura quiete servaretur. Haec de literae 
textu Josephus. Verum juxta allegoriae sensum, occiden- 
talis plaga, quae utrumque in se parietem recipiens, aedih- 
cium tabemaculi consummat ; recte adimpletionem totius 
sanctae universalis ecclesiae, quae cum fine hujus mundi 
perficitur, designat, ad quam usque fides et operatic recta 
utriusque populi perseveratura, quasi gemini longitude 
parietis pertingit. Neque enim credibile est, vel ante 
tempus Dominicae incarnationis unquam defuisse, qui ex 
gentibus crederent, vel nunc quamvis graviter damnato ob 
perddiam populo Judaeorum, non esse aliquos ex illis, tam- 
etsi paucissimos, qui inter Christianos exulantes, quotidie 
credendo ad salutem perveniant. Quod si quis negare 
praesumpserit, dicamus qiiod negari nullatenus potest, 
quod videlicet spirituales utriusque testamenti doctores at- 
que interpretes, qui juxta sermonem Domini proferant de 
thesauro suo nova et vetera, usque ad finem seculi sint in 
sancta ecclesia permansuri. Et apte tabemaculum in oc- 
cidentali plaga consummatur, in qua diem sol claudere, et 
cuncta sclent astra occidere ; propter scilicet vel obitum 
uniuscujusque electi, vel generalem totius seculi terminum. 
Quasi enim occidit ei sol, qui ab hac temporali luce per 
tenebras transitoriae mortis, ad gaudia lucis et vitae trans- 
migrat aetemae. Quasi occidit omni ecclesiae sol in occi< 
dente, ut verius in oriente tenebris transeuntibus oriatur, 
VOL. VII. u 

cum finita in adventu Domini vita aeculi praesentis^ mox 
verum seculi futuri mane^ justis vera dies aeternitatis ap- 
parebit. Et quia tunc justis cum Domino regnantibus, 
reprobi in aeternum pereunt ; recte de hac plaga tabemaculi 
in sequentibus dicitur, quod mare respiceret. Significat 
autem mare Rubrum, in quo demersus cum suo exercitu 
Pharao^ et de quo salvatus Israel a Domino^ ad montem 
Sinai, ubi tabemaculum faceret, ascendit. Respidt ergo 
mare plaga occidentalis tabemaculi, cum sancta ecclesia 
post operum perfectionem coronata, in Christo libero as- 
pectu intuebitur vitia vel poenas impiorum, quas ipso 
adjuvante cavefecit, Esaia attestante, qui ait: Quia sicut 
coeli novi et terra nova, quae ego stare facio coram me, 
dicit Dominus, sic stabit semen vestrum, et nomen vestrum. 
Et paulo post : Et egredientur, et videbunt cadavera viro- 
rum qui praevaricati sunt in me. Vermis eorum non 
morietur, et ignis eorum non extinguetur. Maris namque 
fluctus profundi, amari et turbulenti, et peccata possunt 
significare, quibus reprobi in hac vita male delectati inter- 
eunt, et futurae quoque barathrum perditionis, cum in 
ultimo examine in ignem cum diabolo mittentur aetemum. 
Nec praetereundum, quod tabemaculum cum aedificaretur 
in monte Sinai, mare Rubrum habuit ad occasum ; cum 
introductum per Jesum in terram repromissionis, et collo- 
catum esset in Silo, eadem plaga coeli habuit mare magnum. 
De quo ita mystice possumus sentire, quod sancti in hac 
vita Domino servientes, eique in corde suo tabemaculum 
facientes, superbam impiorum jactantiam, quasi dtius 
occasuram, fixa mente despiciant : in futura etiam patria 
cum Domino positi, perpetuam eorum poenam absque ulla 
suae felicitatis intermissione respiciant; ut eo majores ei 
gratias referant, quo non solum fruantur bonis, quae dona- 
vit, vemm etiam intueantur mala a quibus eos liberavit. 
Bene autem plaga tabemaculi occidentalis, vel quae mare 
respicere dicta est, sex tabulis constabat ; vel quia senario 
numero solet perfectio boni operis exprimi, eo quod Domi- 
nus in illo mundi omatum consummaverit, in illo hominem 
in primordio creaverit, in illo genus humaniun sua passione 

restauraverit ; vel quia sex aetates sunt seculi hujus^ in 
quibus oportet nos bonis operibus perfici, ut ad aeternam 
requiem in futuro, et resurrectionis gloriam pervenire pos- 
simus. Nam quod rursum aliae duae tabulae^ exceptis sex 
primis^ in angulis jubentur erigi post tergum tabernaculi, 
quae venientes ab orientali plaga parietem excipiant^ et 
occidentalis plagae parieti conjungant ; ad remunerationem 
iuturae pertinet vitae, quae post labores et tempora seculi 
hujus secure est. Quod bifariam dividitur, in sabbatismum 
scilicet, hoc est requiem animarum sanctarum, post abso- 
lutionem corporum, et in gloriam resurrectionis incomipti- 
bilium receptionem corporum. Quae utraque sortitio re- 
munerationis utrique populo communis, nullo unquam 
fine terminatur. Nam et animarum requies superveniente 
tempore resurrectionis, nullam sui diminutionem, sed aug- 
mentum potius accipit, et ipsa immortalitatis conjunctio, 
camis spiritusque nostrae in coelis semper inviolabilis per- 
manet. Bene autem de eisdem tabulis subinfertur : 

Eruntque cor\junct<B a deormm usque sursumy Sfc.] Quia 
nimirum omnis electorum vita, una eademque fide et cari- 
tate ad coelestia tendit ; in unum eundemque finem divinne 
visionis pervenit, in una eademque voce recti dogmatis 
omnis sanctorum praedicatorum sermo concordat. Dehis- 
ceret namque ab invicem compago tabularum, si quod unus 
propheta aut apostolus dixisset, hoc alius negaret. Verum 
quod concors fabricam ecclesiae sermo divinorum eloquio- 
rum erigit, profecto una omnes tabemaculi tabulas juncture 
compaginat, atque ab invicem sejungi non sinit. 

Dtialms quoque tabulis similis junctura servabituTy 

^c.] Angulares tabulae sunt tabulis parietum per omnia 
conjimctae, quod futurae requiei et immortalitatis gloria 
praesenti nostrae conversation! per fidem, spem, et caritatem 
firmissime connexa est: imo ideo stabilis et inconcussa 
praesens nostra conversatio perduret, quia futurae dona 
retributionis credit, speret, diligit ; quia crebro supemorum 
civium adjutorio, ne flatibus turbulentis immundorum 
spirituum decidere possit, continetur. Et hae autem ta- 
bulae, quae vel perfectionera bonae nostrae actionis, vel 

futura pro bonis praemia designant actibus, binis singular 
basibus sustentantur ; quia haec quoque omnia ad confir- 
mationem evangelicae et apostolicae praedicationis prophetae 
sancti futura esse consoiia voce praedixerunt. 

Cap. VII. Facies et vectes de lignis setim^ §*c.] Vectes 
quinque, qui tabulas tabernaculi continent, quinque sunt 
libri Mosaicae legis, quorum munimine sancta ecclesia 
mirabiliter ab omni tentantium scelerum sceleratorumque 
spirituum impulsione tutatur. Et hoc in utroque latere, 
quia non solum priorem Dei populum litera legis erudiebat 
ad fidem et opera dona, sed etiam nos novi tempore testa- 
menti Deo servientes, eadem litera spiritualiter intellecta, 
majoris gratia dulcedinis, et in praesenti ad fidem operatio- 
nemque virtutum instituit, et in future ad spem perpetuae 
remunerationis accendit. Ejusdem quoque numeri vectes 
ad occidentalem sunt plagam, quia ipsam quoque comple- 
tionem boni operis, quando ad praemia futura de came 
egredimur, lex nobis bene intellecta praedicat. Unde in- 
terroganti diviti, ac dicenti : Magister bone, quid faciam ut 
habeam vitam aetemam ? respondit idem Magister bonus : 
Si vis ad vitam ingredi, serva mandata. Et non illi alia 
quam legis mandata subdidit : 

Ipsasque tabulas deaurabisy ^c.] Tabulae tabernaculi de- 
auratae praefulgent, cum omnis vita, omnis sermo sancto- 
rum praedicatorum lucem praemonstrat sapientiae coelestis, 
nihilque in eis aliud quam virtutum decus aspicitur. Annuli 
autem aurei, per quos vectes tabulata continebant, ipsam 
vitae coelestis beatitudinem designant; quae propter suae 
gloriam claritatis recte auro, propter aeternitatem recte 
circulo comparatur. Unde apostolus de ilia, Reposita est, 
inquit, mihi corona justitiae. Quinque autem circulos 
singulae habebant tabulae; non quia quinquepartita est 
distinctio patriae coelestis, sed quia eadem perpetua claritas 
et clara perpetuitas regni illius in Genesi, eadem in Exodo, 
eadem in Levitico, eadem in libro Numerorum, eadem in 
Deuteronomio scripta continetur. Et quinque annuli aurei 
singulis tabernaculi tabulis erant infixi; quia corda justorum 
multum dilatata per amorem, in omnibus legis Mosaicae 

libris non solum correctionem operum, sed et perpetuam 
supernae retributionis lucem legunt. 

Et funded eis annulos aureoa^ Vectes per annulos au- 
reos tabulata continent^ cum verba sacri eloquii per promis- 
sionem regni coelestis^ statum sanctae ecclesiae confirmant ; 
ut eo minus perturbationes mundi timeat^ quo certius sta- 
bilitatem perpetuae remunerationis didicit. Bene autem de 
eisdem vectibus subditur : 

Quoa operiea laminia aureia.'] Lamlnis quippe aureis vec- 
tes operiuntur, cum verbis divinae legis, quae esse juxta 
literae sensum fortia videntur, atque ad confirmandam 
vitam fidelium aptissima^ superior intellectus, id est, evan- 
gelica claritate praefulgidus inesse monstrabitur. Ut enim 
exempli gratia^ unum testimonium ponam : cum legimus 
historiam sancti Noe^ quomodo diluvium^ quod impios 
delevit, mirabiliter cum suis in area servatus evaserit; 
patet omnibus in eo quod Deus diligens justitiam, et odio 
habens iniquitatem^ pios noverit de tentatione eripere, im- 
pios vero justa districtione punire. Ideoque tabs lectio 
instar vectium imputribilium tabemaculum Domini conti- 
net, quia mentes fideUum verbis infictae veritatis^ ab in- 
cursu tentationum praemunit. Verum quasi vectes lignei 
laminis vestiuntur aureis, cum haec eadem lectio per spiri- 
tualem intelligentiam sacratioribus plena mysteriis ostendi- 
tur^ cum area ecclesiam cathobcam, aqua diluvu baptismum 
significare dignoscitur : mimda et immimda animaba, spi- 
rituales et camales quosque in ecclesia : bgna arcae levigata 
et bituminata, doctores gratia fidei roboratos : corvus de 
area egressus nec reversus, eos qui post baptisma ad 
apostasiam decidunt: ramus obvae per columbam illatus 
in arcam, eos qui foris quidem, hoc est inter haereticos 
baptizati sunt: sed quia pinguedinem castitatis habent, 
per gratiam Sancti Spiritus in unitatem cathobcam meren- 
tur introduci : columba de area egressa, neque ultra 
reversa, eos qui came soluti, ad bberam lucem patriae 
coelestis pervolant, nequaquam ampbus ad labores terrenae 
peregrinationis reditiuri. Circumdantur itaque auro vectes 
lignorum setim, cum firmissima sacrae scripturae testimonia 

per interpretationem mysticam his et hujusmodi sensibus 
coelestibus ac spiritualibus probabunt esse perlucida. 

Et eriges tabemaculum juxta exemplumy §•(?.] Exemplum 
tabernaculi Moysi in monte monstratum est, quia commo- 
ratus in secreto cum Domino, vidit sublimem angelicae 
puritatis et immortal! tatis vitam ; ad cujus instar, huma- 
nam in terra conversationem, in quantum mortalibus imi- 
tari possibile fuit, instituere jubebatur, ut cum exemplo 
eorum mutuae in Deum dilectioni, divinae laudation!, 
unanimae paci, sincerae castitati, caeterisque hujusmodi 
virtutibus in terra vacaremus, mereremur et in coelis eorum 
esse consortes, juxta promissum Domini, dicentis: lUi 
autem qui digni habebuntur seculo illo, et resurrectione 
ex mortuis, neque nubunt, neque ducunt uxores, neque 
enim ultra mori potenint ; aequales enim sunt angelis et 
filiis Dei, cum sint hlii resurrectionis. Exemplum enim 
nobis Moyses angelicae conversationis, quam in monte 
contemplationis vidit, praeceptis legalibus ostendit, per 
quorum observantiam, et ipsi de terra editi, ad consortium 
angelorum in coelis pervenire possimus. Exemplum idem 
nobis vitae perfections et beatae retributionis in figura 
tabernaculi et ministerii sacerdotalis ac Levitici, quod 
describit, praebuit. Erigitur autem tabemaculum juxta 
exemplum quod illi in monte monstratum est, quando 
electi quique ad imitationem angelicae puritatis, quam ipse 
in occulto contemplari meruit, opus animumque compo- 
nunt. Hactenus de pariete tempi! meridiano, septen- 
trional!, et occidentali, prout Dominus dedit, expositum 
est : in sequentibus autem etiam orientale latus, qualiter 
sit compositum, monstratur. Sed prius scriptura de medio 
pariete, qui sancta sanctorum a priore taberaaculo divi- 
debat, intimandum judicavit. 

Cap. VIII. Facies et velum de hyadnthOy ^c.] Velum 
hoc, quo tabemaculum dividebatur medium, ita positum 
refert Josephus ; ut viginti quidem cubiti longitudinis ad 
priorem domum, decern vero pertinerent ad secundam. 
Quod per omnia mensuris templi, quod postea factum est 
a Salomone, liquet esse conveniens. Quod cum esset 

sexaginta cubitorum' longitudinis^ et viginti latitudinis^ 
tertiam longitudinis partem^ id est viginti cubitos ad inte- 
riorem domum^ hoc est sanctum sanctorum habebat separa- 
tam ; ita ut longitudo et latitude ejusdem d mus interioris 
una esset. Sic ergo tabemaculi pars interior longitudinem 
et latitudinem similem^hoc est denorum habebat cubitorum. 
Quid autem idem velum figuraliter exprimat, apostolus ad 
Hebraeos manifeste declarat, ubi et hoc pariter exponit ad 
sensum allegoricum : quare in priore quidem tabernaculo 
semper introirent sacerdotes, sacrificiorum officia consum- 
mantes^ in secundo autem semel in anno solus pontifex, 
non sine sanguine, quern offerebat pro sua et populi igno- 
rantia. Velum hoc, coelum interpretatur. Quod autem 
in priore tabernaculo quotidie per annum introibant cum 
sacrificiis sacerdotes, super hujus vitae statu edisserit : ubi 
sancti Domino sine intermissione famulantes, quotidianos 
suae fragilitatis erratus, sine quibus esse in hac vita nulla- 
tenus possunt, quotidianis bonorum operum victimis, quo- 
tidianis lachrymarum suarum libaminibus, quasi veri sacer- 
dotes Dei et Christi ejus, expiant. Summum vero sacer- 
dotem, qui semel in anno sancta sanctorum cum sanguine 
victimarum ingrediebatur, ipsum intelligit esse pontihcem 
magnum, cui dictum est, Tu es sacerdos in aetemum 
secundum ordinem Melchisedech. Qui semel oblatus pro 
peccatis nostris, ipse sacerdos et hostia per proprium san- 
guinem in ipsum coelum intravit, ut apparent nunc vultui 
Dei pro nobis. Quod autem idem velum de hyacintho et 
purpura, et cocco bis tincto, et bysso retorta pulchra varie- 
tate contextum est, quis non videat etiam juxta literam 
pulchritudini coelestis congruere visionis ? Si enim deco- 
rem flammasque astrorum, si multifariam nubium speciem, 
si ipsam irim consideras, mille trahentem varios adverso 
sole colores, nonne videris tibi multo plures ac pulchriores, 
quam velo tabemaculi intextae sunt, inditas coelo colorum 
notare picturas? Quatuor autem columnse, ante quas 
appensum est hoc velum, coelestium sunt potestates agmi- 
num, quatuor virtutibus eximiis praeclarae, de quibus et 
supra diximus, hoc est fortitudine, temperantia, prudentia. 

etjustitia. Guae quidem virtutes aliter in laboribus et 
aerumnis vitae hujus a nobis^ aliter in coelis servantur ab 
angelis et animabus sanctis. Ibi namque xegnantia prae- 
sens videtur esse subditum justitiae. Est et hoc immor- 
talis omnino justitiae ; nullum bonum Deo praeponere^ vel 
aequare^ prudentiae : Deo firmissime cohaerere, fortitudinis : 
nullo defectu noxio delectari, temperantiae. Hie autem, 
quod ait justitia in subveniendo miseris^ quod prudentia in 
praecavendis insidiis^ quod fortitudo in perferendis moles- 
tiis^ quod temperantia in coercendis delectationibus pra- 
vis, non ibi erit, ubi nihil omnino erit mali. Bene autem 
hae columnae de lignis setim sunt factae, vel quia spiritus 
angelici incomiptibiles natura et immortales sunt conditi^ 
vel quia absque peccato conditi, intemeratam suae condi- 
tionis puritatem semper custodiunt. De quibus apte sub- 
ditur: 

ip8<R quidem deauratee erunty Deauratae quippe 
sunt columnae, ante quas appenderetur velum ; quia positae 
intra velum coeli virtutes angelorum, summae claritatis sunt 
gratia vestitae. Capita habent aurea, quia mentem qua 
regimtur, habent praesentia divinae cognitionis ac visionis 
illustratam. Habent et bases argenteas ; quia omnis eorum 
natura in hoc, quasi fundamento, specialiter subsistit, ut 
laudes hymnorum suo Conditori decantet, ut volimtatem 
ejusdem Conditoris, nobis adhuc in terra peregrinantibus, 
quasi extra velum positis, suis concivibus narrent. Unde et 
ipsi de terra congratulantes eorum laudibus sedulo, quasi 
voce exhortatoria, dicere solemus : Benedicite Dominum, 
omnes angeli ejus, potentes virtute, qui facitis voluntatem 
ejus. Auro namque saepe in scripturis sapientiae splendor, 
argento nitor ostendi verborum consuevit. 

Inseretur autem velum per dretdosy ^c.] Circuli, quod 
neque initium habere, neque finem videntur, nonnunquam 
in scriptura sacra pro aetemitate poni solent. Et apte 
velum, quo coelum figuratur, per circulos suspensum esse 
perhibetur; vel quia in aetemo erat consilio divinitatis, 
quando mundus crearetur, in quo primum atque eximium 
locum habet natura coelestis; vel quia ita factum est fir- 

mamentum coell^ ut nimquam factura ejus solvatur. Nam 
quod Dominus ait, Coelum et terra transibunt, de coelo est 
sethereo accipiendum. De quo Hieremias : Milvus^ inquit^ 
in coelo cognoscit tempus suum. lUud namque coelum in 
judicio igne periturum est, quod in diluvio constat esse 
perditum; Petro attestante, qui ait, Coeli erant prius et 
terra, de aqua et per aquam consistentes verbo Dei, per 
quae ille tunc mimdus aqua mundatus periit : coeli autem 
qui nunc sunt, et terra, eodem verbo repositi sunt, igni 
reservati in diem judicii. Intra hoc velum templi posita 
est area testament! ; quia mediator Dei et hominum, homo 
Christus Jesus, qui solus patemorum est conscius arcano- 
rum, post passionem suam resurrectionemque a mortuis, 
super coelos coelorum ascendens, sedet ad dexteram Patris. 
Hoc velo sanctuarium et sanctuarii sanctuaria dividuntur ; 
quoniam ecclesia, quae ex angelis sanctis et hominibus con- 
stat, partim adhuc peregrinatur in infimis, partim in aeterna 
patria regnat in supemis, adhuc cives suos dirimente velo 
coeli habet ab invicem segregates. 

Pimes et propitiatorium super arcamtestimoniij ^c.] Apte 
propitiatorium super arcam positmn esse dicitur; quia 
ipse mediator Dei et hominum specialiter a Deo Patre 
donatus est, ut esset propitiatio pro peccatis nostris. Unde 
etiam Paulus dicit : Jesus Christus, qui mortuus est, imo 
qui et resurrexit, qui est ad dexteram Dei, qui etiam inter- 
pellat pro nobis. 

Mensamque extra velumy et contra mensam candelabrum^ 
^c.] Mensa et candelabrum tabemaculi, temporalia Dei 
beneficia designant, quibus in prsesenti reficimur et illumi- 
namur, ut his interim confortati et adjuti crescente gratia 
meritorum, ad panem angelorum in coelis manducandum, 
et ad videndam veram mimdi lucem intrare valeamus. 
Quae sunt ambo extra velum ; quoniam in hac solummodo 
vita, vel scripturis sanctis ac doctoribus, vel caeteris 
redemptionis nostrae sacramentis opus habemus : in futuro 
autem seculo, ubi Dominus palam de Patre annuntiabit 
nobis, id est, palam Patrem ostendet nobis, et ubi, sicut 
Joannes ait, videbimus eum sicut est; non jam opus erit 

extemo salutis adminiculo^ cum inhabitans in electis suis 
Deus omnipotens interius^ sicut lux vitae illustrate et sicut 
panis vitae satiat^ quos introducens in gaudium regni sui 
perpetua beatitudine sublimat. Diximus autem supra, 
quia latus tabemaculi meridianum antiquam Dei plebem 
significaret, quae prior lucem divinae cognitionis, fervo- 
remque divinae dilectionis accepit : pars vero septen- 
trionalis ejusdem tabemaculi, congregatam de gentibus 
ecclesiam, quae diutius in tenebris et in umbra mortis 
remanserat, indicaret. Unde recta distinctione etiam can- 
delabrum, quod in parte australi collocatur, potest gratiam, 
quae priori populo data est, insinuare ; mensa vero quae in 
parte aquilonis stabat, ea quae nobis sunt donata, Dei 
beneficia designare. Recte candelabrum contra mensam 
positum esse dicitur ; quia nimirum scriptura legis et pro« 
phetamm per omnia ad gratiam evangelii respicit; huic 
videlicet testimonium perhibens, et per banc se sensu 
spirituali revelandam esse significans. 

Cap. IX. Facies et tentorium in introitu tabemacuKy ^c.] 
Expleta narratione de velo, quod sanctuarium et sanc- 
tuarii sanctuaria dividebat, redit exponere de orientali 
latere sanctuarii, quod intermisisse ad tempus videbatur, 
cum caetera ejus latera, australe videlicet, septentrionale, et 
occidentale, describeret. Tentorium ergo in introitu taber- 
naculi pulchra colorum varietate contextum, primitivae est 
decus ecclesiae, diversis virtutum floribus glorificum: de 
quibus scribit Lucas, Quia multitudinis credentium erat cor 
unum et anima ima, et non erat separatio in eis ulla ; nec 
qmsquam eorum quae possidebat, aliquid suum esse dice- 
bat, et caetera. Inerat namque ei hyacinthus, quia coelestia 
cogitare, coelestem in tends vitam ducere solebat. Inerat 
purpura ; quia mori erat parata pro Christo. Inerat coc- 
cus bis tinctus ; quia Dei et proximi dilectione flagrabat. 
Inerat et byssus retorta ; quia continentia camis et casti- 
tate gaudebat. 

Et guinque columnas deaurabis lignorum setim^ ^c.] 
Columnse quibus tentorium suspendebatur, sancti sunt 
doctores, de quibus Lucas consequenter adjungit : Et vir- 

tute magna reddebant apostoli testimonium resurrectionis 
Jesu Christi Domini nostri. Quorum mens quanto robus- 
tius ipsa ad supema erigitur, tanto firmius docendo^ et 
alios ad amorem supemorum suflScit attollere. Sicut enim 
apostoli et apostolici viri per tabulas possunt recte desig- 
nari, propter latitudinem vel doctrinam, qua euntes in 
mundum universum praedicant evangelium omni creaturae ; 
vel caritas^ quam non solum usque ad amicos^ sed usque 
ad diligendos etiam ipsos extendunt inimicos ; et orationi- 
bus ac beneficiis prosequendos eos, qui se odio habent : 
ita etiam propter inexpugnabile robur cordis^ et inten- 
tionem ad coelestia semper erectam, non inconvenienter 
vocabulo et factura columnarum figurantur^ apostolo attes- 
tante^ qui ait : Jacobus, Cephas, et Joannes, qui videbantur 
columnse esse. Quse nimirum columnar bene quinque 
sunt factae propter totidem libros legis, quibus necesse est 
ut sancti doctores suae verbo praedicationis communiant, et 
maxime qui primitivam instituere ecclesiam, quae ex He- 
braeorum populo congregata, sola Mosaicae legis auctori- 
tate noverit institui, cum necdum evangelica et apostolica 
per orbem scriptura effulgeret. Bene autem eaedem co- 
lumnae de lignis setim quidem fieri sed auro jubentur 
operiri, ut insinuentur praedicatores sancti, et infirmitate 
cordis intus integri, atque in nullo deficientes, et operum 
claritate forinsecus esse debere conspicui. Vel certe co- 
lumnae lignorum setim deaurantur, cum iidem doctores 
fortitudinem suae actionis divino semper adjutorio pro- 
tegendam docent, cum in omnibus quae faciunt, gloriam 
Patris, qui est in coelis, requirant ; cum in universis quae 
loquuntur, Christum sonare gaudent, dicentes : Non enim 
nosmetipsos praedicamus, sed Jesum Christum Dominum 
nostrum. De quibus apte subditur : 

Quorum erunt capita aurea^ et bases aeneceJ] Aurea quippe 
capita ilium designant, de quo dicit apostolus : Et omnia 
constant in ipso, et ipse est caput corporis ecclesiae, qui 
est principium et primogenitus ex mortuis. Neque incon- 
gruum videatur per quinque capita columnarum, unum 
caput ecclesiae Christum figurari ; tot enim fuere capita. 

quot columnae : quia nimirum idem ipse Dominus Chris- 
tus omnium sanctorum caput est, in se quidem ipso 
manens^ semper aequalis atque indivisibilis^ sed singulis 
quibusque electis gratiam sui Spiritus pro accipientium 
capacitate dividens. Unde non solum omni generaliter 
ecclesiae, verum etiam specialiter unicuique membrorum 
ejus, licet illud propheticum cum fiducia proclamare: 
Nunc autem exaltavit caput meum super inimicos meos. 
Cujus nimirum capitis significantiae convenit apte^ quod 
eadem capita columnarum non deaurata^ ut columnae et 
tabulae, sed aurea fieri jubentur: quia sancti quidem 
omnes participes sunt facti Spiritus Sancti et gratiae 
coelestis, ipse autem plenus erat gratiae et veritatis : et 
sicut praecursor suus de illo aiebat. Non enim ad men- 
suram dat Deus Spiritum. Pater enim diligit Filium, et 
omnia dedit in manu ejus. Bases autem aeneae, prophetae 
sunt, quorum attestatione apostolorum sermo confirmatur. 
Et bene aeneae, vel propter insuperabilem mentis pro- 
pheticae fiduciam ; vel quia sermo eorum, senescente sive 
transeunte mundo, nulla unquam vetustate potest consumi. 
Neque enim venit Dominus solvere legem aut prophetas, 
sed adimplere. Habent enim columnae tabernaculi bases 
aeneas, habent aurea capita; quia nimirum apostoli et 
apostolici viri verbis prophetarum in fide sunt confirmati, 
et ad videndam faciem sui Conditoris supemorum desiderio 
erecti. Item capita aurea, sed bases habent aeneas ; quia 
quaecunque per Dominum coelesti sibi auctoritate data 
perceperunt, cuncta haec pridem prophetico eloquio prae- 
dicta esse sacramenta didicerunt. Sane, quia de orientali 
plaga loquimur, videtur opportunum commemorare aliqua 
de expositione vectis illius singularis, quern ab angulo 
tabularum ad angulum usque parietis alterius porrectum 
esse, ac totam parietum constantiam, ne vi et impulsu 
procellarum concuti, atque hue et illuc posset inflecti, 
continere jam diximus. Scriptum est in sequentibus sacrae 
historiae, ubi omnia quae Dominus imperaverat, Mojses 
explevisse narratur. 

Cap. X. (Exod. xxxvi.) . . . vectem aliumy qui per medias 

tabuhiSy §*c,] Hie ergo vectis a prima tabularum summitate 
usque ad alterius lateris summitatem, per decern cubitos 
latitudinis tabemaculi protentus esse credendus est^ capite 
utroque firmiter tabulis impositus, ut per hoc et ea taber- 
naculi plaga^ quae non tabulis sed columnis constabat^ non 
minus fixa quam caeterae, vento licet impellente, persisteret, 
Cujus vectis si etiam sacramentum scire desideras^ ipsum 
absque omni ambiguitate Redemptorem nostrum figurate 
denuntiat: qui quasi ab angulo usque ad angulum per- 
venit; quia a plebe Judaica, quam prius elegit^ sese ad 
salvandam etiam gentium multitudinem propitiatus exten- 
dit. Unde merito^ sicut in prophetis lapis angularis^ ita 
etiam in lege vectis angularis potest recte nuncupari. 
Lapis videlicet angularis^ propter templum, quod de lapi- 
dibus vivis Deo construitur ; vectis vero angularis^ propter 
tabemaculum^ quod ei de lignis imputribilibus^ hoc est de 
animabus electorum corruptionis labe carentibus sedifi- 
catur. 

Cap, XI. (Elxod. xxvii.) Facies et altare de lignis setimy 
Sfc.’] Hoc altare^ quod proprie holocaust! vocabatur, 
corda electorum designate quae ad offerenda Deo sacrificia 
bonorum operum ipsius sunt dono consecrata. Quod apte 
de lignis setim fieri prsecipitur; quia munda et incorrupta 
decet esse corda et corpora in quibus Spiritus Dei habitet. 
Habet quinque cubitos longitudinis^ et totidem latitudinis^ 
cum fidelis quisque omnes sui corporis sensus in longitu- 
dine patientise et in latitudine caritatis exercere satagit : 
ut in omni suo visu^ auditu^ gustu^ olfactu^ et tactu^ semper 
se divino meminerit mancipatum esse servitio ; juxta illud 
apostoli, Sive manducatis^ sive bibitis, sive aliud quid 
facitis^ omnia in gloriam Dei facite. Habet et tres cubitos 
altitudinis^ cum eadem corda electorum per fidem^ spem^ et 
caritatem ad coelestia tendunt. 

Cornua autem per quatuor anguloSy ^•c.] Quatuor angulos 
habet altare holocaust!^ quia per quatuor mundi plagas 
sancta dilatatur ecclesia^ quae propter unum cor et animam 
unam totius credentium multitudinis recte factura unius 
designator altaris: ex quo videlicet altari cornua fiunt 

quatuor^ cum quatuor virtutibus saepe ante dictis justorum 
corda muniuntur. De quibus in laude sapientiae dicitur : 
Sobrietatem enim et prudentiam docet^ et justitiam et vir- 
tutem; quibus utilius nihil est in vita hominis. Haec 
cornua ex ipso altari producuntur, cum munimenta vir- 
tutum fideles non specie tenus, et ad faciem hominum 
ostentant, sed ex intima sui cordis radice Deo teste gene- 
rant. Cornua sunt quatuor per quatuor angulos altaris, 
cum in omnibus mundi terminis ecclesia, virtutum potentia 
spirituali cunctis hostium insidiis inviolabilis persistit, 
imo ipsa cunctis se impugnantibus fortior efBcitur. Quod 
videlicet altare operietur aere, cum virtus coepta fidelium 
perseveranter usque ad finem firma tenetur; quia enim 
aeris metallum longo solet tempore incorruptibile durare, 
recte per hoc virtus valet perseverantiae designari. Si 
quern vero movet juxta literam, quomodo ligna altaris 
tanto igne vicino incombusta permanere potuerint^ accipiat 
beati Hieronymi de hac quaes tione responsum. Altaris^ 
inquit^ ligna, quae de lignis paradisi sunt, non cremantur 
igne vicino, sed puriora redduntur. Nec minim hoc de 
sanctuario et interioribus templi, et altari thymiamatis 
credere, cum etiam amianton, quod ligni genus est, vel 
ligni habens similitudinem, quanto plus arserit, tanto 
mundius inveniatur. 

Faciesque in usus ejtis UbetaSj ad suscipiendos cinereSy 
Vasa altaris diversa, vel diversas fidelium personas, vel 
certe multifarias ipsorum actiones, sive cogitationes in 
famulatum sui Conditoris dispositas accipere debemus. Et 
quidem primo lebetas, ad suscipiendos cineres, facere prae- 
cipitur. Cinis autem hostiarum, quod in magno mysterio 
debeat accipi, testatur cinis vitulae rufe aspersus; qui 
etiam, apostolo teste, inquinatos sanctificabat ad emunda- 
tionem camis ; in quo ipse prsehguratum intelligit sacra- 
mentum Dominicse passionis. Tempus autem et accep- 
tionem passionis Christi designat cinis cremata, quae nos 
in perpetuum piirificans salvat. Ergo crematio vitulae 
rufse ipsum, qui ad cmundationem immundorum serva- 
batur, mysterium jam completae ejusdem passionis, quo 

nos quotidie a peccatls nostris expiamur, insinuat. Quia 
ergo omnia sacrificia et victimse quae incendebantur in 
altari^ vel passionem Domini^ vel devotionem sanctorum 
ejus flamma caritatis ardentem^ figurate denuntiant ; merito 
cinis holocaustorum, vel consummationem Dominicae pas- 
sionis^ vel certe perfectionem exprimit virtutis justorum ; 
cum toti in Dei servitium per ignem Sancti Spiritus ob- 
lati, ipsa jam bona opera finire, et ad percipienda operum 
praemia in aetemam vitam rapi meruerunt. Quod ut ma- 
nifestius fiat^ videamus quid de cineribus holocausti Moyses 
dicat: Haec est^ inquit^ lex holocausti: cremabitur in 
altari tota nocte usque mane. Ignis ex eodem altari exit. 
Vestietur sacerdos tunica et feminalibus lineis. Tollens- 
que cineres, quos vorans ignis exussit, et ponens juxta 
altarCj spoliabitur prioribus vestimentis^ indutusque aliis 
efferet eos extra castra ; et in loco mundissimo^ usque ad 
favillam consumi faciet. Ignis autem in altari semper 
ardebit. Holocaustum ergo cremabitur in altari^ cum in 
corde cujuscunque electi, qui seipsum totum^ et carne 
videlicet et corde, Deo voverat, opus bonum fervente 
caritatis igne patratur. Quod tota fit nocte usque mane, 
cum quis toto vitae hujus tempore, usque dum raptus e 
corpora, futuri mane seculi videre meruerit, bonis insistere 
non cessat operibus. Ignis in eodem altari erit ; quia ilia 
solum caritate, quam ecclesiae suae Dominus per Spiritum 
Sanctum tribuit, ardere debemus. Denique filii Aaron, 
quia ignem alienum Domino offerre, et non eum qui semel 
de coelo datus est, voluerunt, mox igne coelesti perempti 
sunt ; quia nimirum quicunque opera coelestia non coelestis 
intentione mercedis, sed temporalis intuitu favoris, aut 
commodi faciunt, sententia irae coelestis feriuntur. Ves- 
tietur sacerdos tunica et feminalibus lineis : sacerdos qui 
offert holocaustum, Dominus est; quia in nobis ipse 
ignem suae caritatis accendere, ac per hunc hostias bonae 
nostrae actionis sibimet acceptabiles facere consuevit. Et 
haec faciens vestitur lineis indumentis ; quia ut nos ad 
opera virtutum excitet, exempla nobis suae incamationis, 
passionis, et mortis proponit, quae per linum significari 

posse saepius dictum est. ToUit autem idem sacerdos 
cineres, quos vorax ignis exussit^ et ponit juxta altare^ 
cum Dominus finem laboriosis operibus imponit^ neque 
justos de hac vita raptos ultra pro vita setema certare^ sed 
coronam justitise in vita setema jubet accipere. Ponens 
etenim cineres juxta altare, spoliabitur prioribus vesti- 
mentis^ cum ad memoriam justis, quae fecerunt bona, redu- 
cens, non eis amplius habitum suse passionis imitandum 
ostendit ; sed induitur aliis vestimentis, illis videlicet de 
quibus in evangelic dicit ipse : Amen dico vobis, quod 
praecinget se et faciet illos discumbere ; id est, ad setemam 
se remunerationem praeparabit, et illos in aetema fecit 
quiete refoveri. Indutus vero aliis vestimentis efferet 
cineres extra castra, cum paratus ad remunerandum labo- 
rem electorum suorum Dominus, quicquid boui gesserant, 
jam in ilia fecit vita videri bine ablatum. Nec ab re est 
loco extra castra positq vitae perpetis ingressum figurari, 
cum et Dominus dicat : Per me si quis intraverit, salva- 
bitur, et ingredietur et egredietur, et pascua inveniet. Et 
Psalmista : Dominus custodiat introitum tuum et exitum 
tuum : introitum videlicet, in banc ecclesiae vitam ; exitum 
vero, in illam ubi pascua inveniuntur aetemae satietatis. 
Non ergo inepte locum extra castra positum, in ilia intelli- 
gimus vita, prsesertim cum ibi locus mimdissimus esse 
dicatur, quod in bac vita fieri nullatenus posse perspicuum 
est. Locus ergo mundissimus extra castra, ipse est animus 
justorum ex bac vita sublatomm, et in alia vita gauden- 
tium. In quo videlicet loco cinis bolocausti usque ad 
fevillam consumitur, cum ita ibi operum bonorum merces 
redditur, ut labor omnis ad integrum consummatur ; juxta 
illud Apocalypsis sancti Joannis, qui cum de retributione 
prsemiorum dixisset, Ecce taberaaculum Dei cum bomi- 
nibus, et babitabit cum eis, et ipsi populus ejus erunt, et 
ipse Dominus cum eis erit eorum Deus : continue de abo- 
litione laborum omnium subjecit, atque ait, Et absterget 
Deus omnem lacbrjmam ab oculis eorum, et mors ultra 
non erit, neque luctus, neque clamor: neque dolor erit, 
quia prima abierunt. Et quia cessante operum labore 

bonorum, ipsa caritas, per quam operabantur, nunquam 
cessabit, imo flagrantior exardescet, cum ipse, quern dili- 
gimus, in aetemum videbitur ; recte subditur. Ignis autem 
in altari semper ardebit. Et paulo post. Ignis est iste 
perpetuus, qui nunquam deficiet de altari. Consummato 
ergo usque ad favillam holocausto, ignis nunquam de 
altari deficiet ; quia, absumpto perfecte omni genere 
laborandi, sola caritas perpetuo et nunquam extinguenda 
flagrabit. Haec de lege holocaust! latius diximus propter 
lebetas altaris, qui ad suscipiendos cineres hostiarum fieri 
jubebantur. Lebetes ergo cineres sanctos suscipiunt, cum 
fideles quique, vel exempla ac sacramenta Dominicae pas- 
sionis, ad custodiam sui pia mente retractant, vel certe 
exitum praecedentium justorum diligenter aspiciunt, qui 
magnis pro Domino elaboratis agonibus, nunc cursu con- 
summato, de percepto jam bravio sine fine laetantur, qua- 
tenus consideratis majorum virtutibus, et ipsi magni fieri 
possint, juxta praeceptum apostoli, dicentis : Mementote 
praepositorum vestrorum, qui vobis locuti sunt verbum 
Dei, quorum intuentes exitum conversationis, imitamini 
fidem. Post lebetas autem, forcipes atque iuscinulae, et 
ignium receptacula fieri sunt jussa. Forcipes ad emen- 
dandum altaris ignem fieri debere credendum est. Unde 
per eos recte sancti praedicatores designantur, qui ignem in 
nobis caritatis, quasi in altari Dei, accendere suis exhorta- 
tionibus solent. Namque hi velut gemino dente forcipes, 
ad hunc ignem accendendum titiones in altari componunt : 
quando consonis utriusque testament! nos paginis insti- 
tuunt, et eloquia veritatis in nostro corde, quibus amplius 
ad aeternorum desideria inflammentur, collocant. Vel 
certe forcipe, dupUci videlicet ferramento, sacerdotes ignem 
altaris emendant, cum in omnibus quae docent praedica- 
tores sancti, virtutem nobis geminae caritatis infundere, et 
hujus gratia nos ardere simul et lucere praecipiunt. Fus- 
cinulae, quae Graece vocantur creagrae, ad hoc in ministerio 
habebantur altaris, ut carnes victimarum per eos de cal- 
dariis coctae proferrentur, atque ad esum eorum, qui his 
erant reficiendi, adferrentur. Quarum usus aeque sancto- 

rum praedicatorum figurae congruit, quorum ministerii est, 
animas fidelium verbo fidei reficere, et juxta regulam apo- 
stolicae discretionis^ rudibus adhuc discipulis rationabile, 
et sine dolo lac doctrinae simplicis adhibere^ perfectioribus 
autem solidum cibum doctrinae sublimioris ministrare. 
Quicunque enim sacramenta Christi summatim agnoscere, 
atque ad imitationem suscipere norunt, hi quasi camibus 
hostiae salutaris refecti satiantur. Et quia doctorum est 
spiritualium^ quae cuique personae mysteria audienda com- 
mittant, solertissime discemere; recte fuscinulas facere 
jubebatur sacerdotibus Moyses, quibus cames hostiarum^ 
prout oportuerit, componant, et alia quidem hominibus, 
sed mundis edenda offerrent, alia vero altans ignibus con- 
sumenda relinquant: quia sunt in verbis Dei nonnulla, 
quae nostrae humilitati revelare, ad nostrae epulas refectionis 
concedere dignatus est : sunt item alia tantae profunditatis^ 
quae Sancti Spiritus solummodo scientiae pateant^ nostrae 
vero capacitatis per omnia mensimim transcendant. Porro 
ignium receptacula ad hoc deputata sunt, ut per haec ignis 
sanctus ab altari holocaust! ad altare thymiamatis ves- 
pere et mane, ad incensum ponendum deferretur j quae et 
ipsa patenter figuram tenent doctorum, qui tanquam 
ignem de altari holocaustorum ad altare deferunt incensi, 
cum suos docent auditores de virtute semper ad virtutem 
proficere, meritisque crescentibus paulatim ad altiora et 
interiora divinae visionis arcana penetrare. Sed et omnes 
qui ferventia pietate corda proximorum videntes imitari 
festinant, quasi receptacula ignium fiunt; quia flammam 
coelestis sacrificii, quam in fraternis conspiciunt, in suis 
quoque accendere mentibus satagunt. Quae nimirum 
cuncta ex aere vasa fiunt^ cum devotio fidelium perseve- 
ranter divinis curat obsecundare praeceptis ; vel certe cum 
hoc, quod ipsa recte agit, proximis quoque agendum clara 
voce sedulae exhortationis insonat, aetemamque nonnun- 
quam, ut saepius dictum est, et propter diutumitatem 
suae incorruptibilitatis, perseverantiam mentis fidelium, et 
propter claritatem soni voce solet designare doctorum. 

Cap. xii. Craticulam quoque in modum retis cmeaniy §*c.] 

Altare quidem totum cavum fieri praeceptum est, ut in 
sequentibus manifestius edocetur. Sed in medio sui 
habeas craticulam per totum, in modum retis distinctam, 
in qua victimarum cames comburendae imponerentur ; et 
subter earn arulam, in qua compositis lignis arderet ignis, 
semper ad devoranda superposita holocausta paratus. Erat 
enim contra arulam ostium in pariete altaris orientalis, 
unde vel ligna ad alendum ignem immitti, vel carbones 
et cineres possent egeri, quomodo in pictura Cassiodori 
senatoris, cujus ipse in expositione Psalmorum meminit, 
expressum vidimus : in qua etiam utrique altari, et holo- 
causti videlicet et incensi, pedes quatuor fecit. Quod 
utrumque eum, sicut et tabernaculi et templi positionem, 
a doctoribus Judaeorum didicisse putamus. /Habet ergo 
altare Dei medio sui craticulam, ad suscipienda holocausta 
parat^ ; quia praeparant electi locum Domino in intimo 
sui cord^ aflectu, ubi devotas ei cogitationes collocent. 
Habet arulam subter craticulam, in qua ligna et ignem 
holocaustorum suscipiat ; quia eadem ipsa electorum corda 
receptaculum in se praeparant auditui verbotiim c^les- 
tium, quibus calefacti, imo et inflammati per donum ^SUncti 
Spiritus, grata Deo referant vota cogitationum piarum. 
Ligna namque arulae altaris sicerdos imponit, cum doctor 
quisque desiderantibus atque inhianter quaerentibus fide- 
hum mentibus sanctarum testimOnia scripturarum, quibus 
amplius in fide ac dilectione confirmentur, ingerit. Addit 
et ignem hgnis, cum intellectum verbi atque efficaciam 
piae operationis a Deo iquaerendam edocet. Ardentque 
ligna in altari, cum cmtas Dei „diffWnditpr in cordibus 
nostris per Spiritui^ Sanctum, qui datuiestnobte. Atque 
hoc igni superpositum consumitur holocaustum, cum uni- 
versa quae bene agere disposuimus, donante gratia Sancti 
Spiritus, per virtutem dilectionis Deo acceptabilia reddun- 
tur. Unde bene craticula, quae holocausta gerat, instar 
retis fieri praecipitur: quo per crebras illius aporturas 
ignis suppositus, ad consumendas omnes hostiarum partes 
libere penetret. Sic etenim et omnino necesse est, ut 
nequaquam obduremus corda nostra, neque obseramus 

X 2 


Digitized by LjOOQIC 


308 


DE TABERNACULO, ETC. 


more Pelagianorum adversus gratiam Dei ; sed diligenter 
aperiamus ea, et quasi plurimis simul patefactis januis 
seduli deprecemur, ut per omnia quae inchoamus, vel agere 
desideramus bona, quasi per singula victimarum ejus 
frusta, sua nos misericordia illustrare, et in amorem ipse 
suum accendere dignetur. Namque Pelagiani, qui sine 
gratia Dei se aliquid boni perficere posse praesumunt, 
non in altari sui cordis maculosam instar retis craticulam 
igni sacro superponunt; sed quasi parietem potius soli- 
dum inter se et ignem Sancti Spiritus, ne quando in dilec- 
tione calefiant, interponunt. Quatuor autem annuli aenei, 
qui per totidem annulos altaris fieri jubentur, quatuor sunt 
evangeliorum libri, qui apte annulis assimilantur, quia per- 
petuam auditoribus suis coronam vitae promittunt. Apte 
aenei sunt; quia in omnem terram exivit sonus eorum. 
Apte per quatuor angulos altaris positi, ut ecclesiam fide- 
lium per omnes mundi plagas diffusam, verbo fidei et veri- 
tatis confirment. Apte subter arulam altaris infixi, ut 
animos humilium munimine suae consolationis allevent. 

Facies et vectes altaris de lignis setim duos^ Vectes 
quibus altare portabatur, doctores sunt, qui sanctam 
ecclesiam, quasi portare solent, dum fidem ac sacra- 
menta veritatis ; vel eis, qui nesciebant, praedicantes ; 
vel in eis, qui jam noverant et acceperant, confirmantes 
robprant. Qui quoniam non sua praedicant, sed ea quae 
sunt Jesu Christi, non doctas fabulas secuti, sed cognitam 
coelesti oraculo virtutem Domini nostri mundo notam fa- 
ciimt. Apte vectes, ut portare queant altare, mittuntur in 
circulos; vectibus namque altare Domini per circulos 
portare, est sanctis doctoribus corda fidelium per verba 
evangelii, quae nec coelo et terra transeuntibus praeteribunt, 
exhortando erigere. Duo sunt autem vectes, ut utrique 
populo, et Judaeo videlicet et gentili, verbum praedicetur. 
Quod ipsum sequentibus quoque verbis astruitur, cum 
subinfertur ; 

Eruntque ex utroque latere aUaris, ^c.] Erunt enim 
doctores, qui Judaeam; erunt qui gentilitatem in unam 
eandemque fidei gratiam consono ore et opere advocent. 

Vel certe ex utroque latere altaris ad portandum enint 
vectes^ cum mentes fidelium sancti praedicatores^ et in 
prosperis et in adversis, inconcussam tenere virtutum con- 
stantiam docent, ne aut haec blandiendo extollant, aut ilia 
terrendo conturbent. 

Non solidumy sed inane et cavuMy ^c.] Idcirco altare non 
solidum, sed inane et cavum fieri prseceptum est, ut copio- 
8um haberet locum, ubi vel ignem sacrosanctum, et ligna 
ad ignem, vel holocausta quae igne erant consumenda, reci- 
pereiL In cujus exemplum, et tu, si vis esse altare Dei,exinani 
teipsum, et evacua ab omni contagione rerum mundanarum, 
quatenus in te ligna verborum coelestium, et hostiae virtu- 
tum locum possint habere sufficientem. Capiasque fiam- 
mam Sancti Spiritus, qua eadem hostiae Domino consecren- 
tur, et ad finem^ perfectionis firmum producantur. Ubi 
apte in conclusione subjungitur: 

Sicut tibi in monte monstratum est."] Nam cuncta quae 
nobis mystice in altaris et tabemaculi totius constructione 
facienda signavit Moyses, prius in ilia coelesti conversatione, 
in qua cum Domino diebus quadraginta permansit, facta a 
supemis civibus indefessa, et perenni observatione ceme- 
bat. Neque enim dubitandum est, eum potuisse ante 
solium Dei videre altare illud sacrosanctum, quod videre 
meruit Esaias, vivis carbonibus internee caritatis plenissi- 
mum videre, et forcipes sanctos ; quos idem vidit propheta, 
et quorum uno tulerat angelus carbonem de altari, quo 
ejus labia pmgaret, ejusdemque gratia Spiritus, quo angeli 
infiammantur ad amandum semper Deum in coelis, et 
hominibus in terra, et dimittuntur peccata, et virtutum 
dona conceduntur. Itaque altare cavum et inane fieri 
jubetur, sicut Moysi in monte monstratum est ; quia sicut 
angeli ac spiritus justorum in coelis vacui a peccatis, et 
pleni sunt pietatis ac justitiae, ita et nos in terra pro 
modulo nostro declinare a malo, et facere bonum debemus. 
Quod ipsum sicut exhortationibus apertis verbis coelestis, 
ita et mysticis tabemaculi ac vasorum et caerimoniarum 
ejus figuris semper agere docemur. 

Cap. XIII. Facies et atrium tabemaculiy §*c.] Sicut et 
sancta sanctorum earn, quae in coelis est, sanctae ecclesiae 

partem designant^ et prius tabemaculum perfectam fide- 
lium vitam, in hoc duntaxat seculo commorantium typice 
denuntiat ; ita atrium tabemaculi, quod exterius erat, 
prima incipientium rudimenta demonstrat. Unde bene 
tentoria ejusdem atrii de bysso retorta erant facta; quia 
prima incipientibua cura impendenda est, ut illecebras 
carnis simul, et spiritus refraenent^ juxta illud apostoli, 
quod de filiis adoptionis loquens adjecit: Has igitur ha* 
bentes promissiones, carissimi^ mundemus nos ab omni 
inquinamento camis et spiritus. Byssus namque, ut 
saepius commemoratum est^ de terra viridis nascitur, sed 
eruta de terra siccatur, contunditur, coquitur, torquetur, 
ac magno et longo exercitio, ad candidum de viridi produ- 
citur colorem ; sic et caro nostra, ut ad virtutem decorem- 
que castitatis perveniat, arctis se necesse est jejuniorum 
orationibus, vigiliarum et totius continentise laboribus sub* 
igat, quibus naturales et velut ingenitas ejus delectationes 
exsiccare, atque ad earn, quam desideramus, dignitatem vir- 
tutis accendere queamus. Retorquetur autem byssus, ne 
facile possit dissolvi, cum non solum luxuria camis re- 
stringitur, verum etiam tota ejus memoria ab intimo corde 
radicitus evellitur. 

Centum cubitos unum latus tenebit in longitudiney ^c.] 
Constat numerum centenarium, qui in compute digitorum 
de laeva transfertur in dexteram, nonnunquam in scripturis 
vitae coelestis habere figuram ; quae sicut dextera laevae, ita 
merito praefertur vitae praesenti. Cujus nimirum numeri 
frequens in divinis literis mysterium reperitur. ^Edifica- 
tionem arcae Noe centesimo anno complevit ; quia sanctam 
ecclesiam, quam in hac interim vita aedificat Dominus, 
in futura perficit. Abrahae centenario filius promissionis 
nascitur Isaac ; quia nimirum benedictio haereditatis, quae 
in semine ejus omnibus familiis terrae promittitur, in futura 
et coelesti patria reddetur. Centum annos peregrinatur 
ipse in terra repromissionis ; quia qui filii Abrahae per 
fidem efficimur, in spe superaae haereditatis debemus pere- 
grinara in praesenti ecclesia ducere vitam. Sevit itaque 
Isaac in Geraris, quod interpretatur incolatus, et invenit 
in ipso anno centuplum ; quia quaecunque filii promissionis 

in hac vita peregrinantes bona operamur^ mox egressi 
de corpore in coelesti vita recipimus. In qua figura et 
semen evangelici sermonis, quod in terram bonam cecidit, 
exortum fecit fructum centuplum^ et qui temporalia bona 
propter Christum et propter evangelium relinquit, centu- 
plum accipit in prsesenti^ et in seculo futuro vitam aeternam ; 
id est^ gaudium fratemae societatis nunc in spe vitae coeles- 
tis^ et tunc in seipsum vitam regni coelestis. Centum ergo 
cubitos habet latus tabemaculi in longum ; quia universi 
quique ad membra ecclesiae pertinent, necesse est pro 
aeterna in coelis vita, laborem in se patientiae et continentiae 
temporalis assumant. Columnse autem quibus haec ten- 
toria suspenduntur in altum, doctores sunt sancti, qui 
suorum corda auditorum a terrestribus contagiis extracta, 
ad coelestia desideranda sustollunt. Et haec quasi vestem 
Domini diligenter extendunt, ne quid in his esse duplicita- 
tis valeat ; sed simplici ac munda intentione coram Domino 
velut tentoria byssina niteant. Quae videlicet columnae 
aeneae fuere, sed argento vestitae, ut in sequentibus mani- 
festius dicitun ^Eneae quidem, propter perseverantiam 
virtutis, sive propter sonum ipsius praedicationis. Argento 
autem vestitae, quia non aliud quam verbum Dei sonant, 
Cujus saepe claritas argento figuratur, non aliud vivendo in 
actibus, quam observantiam divinorum monstrant eloquio- 
rum. Non solum inargentatae erant, sed et capita tota 
habebant argentea; quod proprie doctorum est, totos se 
verbis sacrae scripturae subjicere, hisque animum corpusque 
meditando, praedicando, operando mancipare, Sicut enim 
membra nostra sine capite subsistere ac vivere nequeunt, 
sic eloquia divina illi suam vitam aestimantes, nunquam 
haec obediendo portare, et semet humiliando exaltare de- 
sistunt. Quid autem in basibus columnarum aeneis aptius, 
quam initium sapientiae, tiraorem Dei debemus intelligere ? 
De quo et filius Sirach ait, Radix sapientiae est timere 
Deum. Ubi et pulchre subjunxit, Rami enim illius lon- 
gaevi: quia nimirum germina virtutum multifaria, quae 
timore Dei tanquam opus, et caelaturae columnarum de 
basibus prodeunt, nunquam fructu suae mercedis carebunt. 
Quare autem viginti fuerint columnae in uno latere atrii. 

supra jam expositum est, ubi ejusdem numeri tabulae 
in uno latere tabernaculi sunt fieri praeceptae. 

Similiter in latere aquilonis per longum erant tenioria 
centum cubitorum^ Eadem de latere aquilonis repetun- 
tur, quae jam de latere australi erant praemissa ; quia utrius- 
que testamenti praecones consono nos ore ad coelestia 
eriguntj tametsi caerimonias sacramentorum habuerint 
pro temporum ratione differentes, imo hoc in tempore novi 
testamenti, quicunque de utroque populo ad salutem per- 
tingunt, non solum eandem fidem, confessionem, et opera- 
tionera, sed et sacramenta habent eadem in emundationem 
peccatorum, et perceptionem vitae coelestis, in gratia Dei 
per Jesum Christum Dominum nostrum. 

In latitudine vero atrii, qiuB respicit ad occidentem^ ^c.] La- 
titudo atrii, quae ad occasum respicit soils, ubi terminate 
labore diumo noctis sopor, et gratia succedit, merito tem- 
pos significat illud, quando cessante post mortem vita 
actual!, quies electorum et merces aetema sequitur. Deni- 
que illi qui in vinea summi patrisfamilias operabantur, 
cum sero esset factum, praemia sui percepere laboris ; quia 
nimirum singuli quique justorum cum ad hujus finem vitae 
perveniunt, turn verae ingressum vitae sortiuntur. Unde 
in Apocalypsi Joannes, Audivi vocem de coelo dicentem : 
Beati mortui qui in Domino moriuntur. Amodo jam dicit 
Spiritus, ut requiescant a laboribus suis. Propter quam 
requiem recte occidentale latus atrii tentoria habebat per 
quinquaginta cubitos, et columnas decern ; quinquagenarius 
namque numerus consuete annum significat in lege quin- 
quagesimum, qui libertati, qui et remissioni totus erat 
consecratus, propter quod et jubileus vocari praeceptus est. 
Jobel namque dimittens aut mutatus interpretatur. De- 
narium quoque numerum constat eadem supema praemia 
designare, ubi humana natura in utraque sua substantia 
immortaliter sublevata, in divinae praesentia visionis laetatur. 
Deus namque trinitas est. Corpus nostrum ex quatuor 
elementis subsist! t. Interior homo noster ternario numero 
comprehenditur, cum ex toto corde, tota anima, tota vir- 
tute Deum diligere jubemur. Et cum quatuor nostra 
visioni Sanctae Trinitatis in aeternum junguntur, juxta 

illud Psalmiste: Mihi autem adhaerere Deo, bonum est, 
hoc est, utique denarium, quod cultores Dominicse vineae, 
consummatis diei laboribus, pro mercede accipiunt: quia 
ergo nobis sancti praedicatores, dnita hac vita, praesentiam 
nostri Conditoris, et requiem promittunt aeternam ; his 
quoque promissis desideria nostra ab appetitu infimorum 
ad ccelestia quaerenda erigunt, quasi in occidentali latere 
atrii tentoria quinquaginta cubitorum longitudinis, decern 
columnae sublevantes extollunt. 

In ea quoque atrii laiitudine^ qua respicit ad orientem^ 
Ea latitude atrii, quae ad orientem respicit, primor- 
dium bonse nostrae conversationis, quae a fide incipit, signi- 
ficat. Quae propter primam coelestis gratiae perceptionem 
recte ad orientem respicere dicitur, juxta illud beati Zacha- 
riae : Visitavit nos oriens ex alto : illuminare his qui in 
tenebris et in umbra mortis sedent. In qua nimirum 
plaga quinquaginta erunt cubiti; quia in ipso mox in- 
gressu conversionis, omnes qui cathechizantur, remissio- 
nem peccatorum et requiem sperare docentur aetemam. 
Nam et quinquagenarius numerus ad remissionem pecca- 
torum pertinet. Unde et in Psalmo ejusdem numeri, 
poenitentia, confessio, et remissio descripta est peccatorum ; 
ita ut is qui Domino peccaverat, et malum coram eo fece- 
rat, cognoscendo ipse iniquitatem suam, ablutus sit ab 
eo cui peccaverat, et super nivem dealbatus, rursumque 
laetitiam salutaris Dei, hoc est Domini Jesu, quern of- 
fenderat, receperit, et Spiritu illius principali, ne ultra labi 
posset, confortatus fuerit. Itaque orientalis atrii latitudo 
quinquaginta habet cubitos, cum prima fidei confessio 
remissione peccatorum, et spe futurse in Christo quietis 
gaudet ac pacis. Denique in symbolo apostolorum confi- 
temur, nos credere sanctam ecclesiam, remissionem pecca- 
torum, camis resurrectionem. Quod universalis synodus 
patrum sequentium plenius exprimi voluit, dicens : Confi- 
teor unum baptisma in remissionem peccatorum; spero 
resurrectionem mortuorum, et vitam futuri seculi. Quin- 
quaginta ergo cubitis plagae orientalis generaliter initia 
credentium designantur, qui in remissionem peccatorum et 
spem futurae beatitudinis celebrantur. Quorum tamen con- 

tinuo alia specialis dlstinctio subinfertur^ quas ad unum 
eundemque finem bene considerata refertur. Sequitur 
enim : 

In qutbus quindecim cubitorum tentoria lateri uno depw- 
tahmtury ^c.] Quindecim namque, quae septenario numero 
et octogenario constant, recte gaudia designant vitae aeter- 
nae, quae a sabbatismo incipiens animarum, in resurrectione 
corporum perficitur. Nam Dominus septima sabbati re- 
quiescens in monumento, octava, id est post septimum 
sabbati resurrexit a mortuis. Quod autem in latere quin- 
decim cubitorum columnae tres cum basibus totidem, sanc- 
tos designant praedicatores, fide, spe, et caritate praeemi- 
nentes, mentemque suam in stabilitate timoris Dei firmis- 
sime collocantes. Ingressurus quoque atrium tabemaculi^ 
babes ab utroque latere tentoria cubitorum quindecim 
temis suspensa columnis; quia quicunque sanctam in- 
gressurus ecclesiam, sacramenta fidei discere proposuerit^ 
sive ad synagogam, seu ad ecclesiam gentium intuitum 
mentis converterit, in utraque portione fidelium doctores 
inveniet fide fortes, spe sublimes, caritate ferventes, in 
timore Domini fundatos, auditoribus suis requiem anima- 
rum beatarum, ac resurrectionem immortalium promittere 
corporum. Qui velut tentoria de bysso retorta in se sus- 
pendunt, cum eosdem auditores exemplo sui docent, quae 
siirsum sunt quaerere, non quae super terram, integrumque 
spiritum suum, et animam et corpus sine querela in 
diem Dpmi^ cu^odire. 

In iritroitu vero atriifiet tentorium cubitorum viginti, ^c.] 
In introitu atrii quatuor sunt columnae ; quia non nisi per 
fidem et sacramenta evangelii, quae quatuor libris conti- 
nentur, unitatem sanctae ecclesiae quis ingredi poterit. 
Unde pulcher in ipsa ecclesia mos antiquitus inolevit, ut 
his qui catechizandi, et Christianis sunt sacramentis initi- 
andi, quatuor evangeUorum principia recitentur, ac de 
figuris et ordine eorum in apertione aurium suarum so- 
lerter erudiantur; quo sciant exinde ac meminerint, qui 
et quot sint Ubri, quorum verbis maxime in fide veritatis 
debeant erudiri. In quo introitu tentorium quoque 
fieri cubitorum viginti praecipitur, qui est numerus idem 

quaternarius quinquies ductus. Quinque autem sunt 
notissimi corporis nostri sensus; visus, videlicet, audi- 
tus, gustus, olfactus, et tactus. Bene ergo in introitu 
atrii tentorium viginti cubitorum in quatuor columnis 
suspenditur; quia omnes qui sanctam ecclesiam intrant, 
ad regulam evangeliorum fidem suam pariter et actus 
componere debent; ut continentes ab illecebris cama- 
libus cunctos sui corporis sensus divinis subigant impe- 
rils. Non solum enim hoc tentorium quatuor columnis 
sublevatur, sed et ipsum in longitudine sua quinarium 
numerum per quatuor multipUcatum habet, cum quilibet 
humiles ac pii auditores ad fidem invenientes, non solum 
evangelii verbis imbuti, verum etiam evangelicam ipsi agere 
vitam desiderantes, cunctos sui corporis sensus in obe- 
dientiam caritatis expendunt. Recte autem hoc in introitu 
atrii tentorium, non sicut in reliquo atrio, de bysso retorta, 
sed de quatuor fit coloribus nobilissimis, hyacintho scilicet 
et purpura, coccoque bis tincto ab ipsa bysso retorta, 
opere plumarii; quia pulchra quidem his, qui catechizantur, 
ecclesiae facies exterius fulget, sed multo praeclarior ejus 
dignitas ac virtus apparebit his qui earn per sacramentum 
baptismatis ingredi merentur. Nemo enim repente fit 
summus, sed gradatim necesse est a minoribus ad perfec- 
tiora tendamus. Diximus autem saepius; quod hyacin- 
thus spem coelestium bonorum, piupura tolerantiam tem- 
poralium malorum, coccus bis tinctus ardorem perfectae 
dilectionis, byssus retorta refraenationem camalis delecta- 
tionis significet. Qui videlicet colores opere plumarii 
sunt invicem variati ; cum unaquaeque virtus fidelium vici- 
narum sibi virtutum societate, et velut quadam consangui- 
nitate amplius clarescit. Quamvis etiam singuli colores 
praefati singulis electorum possint convenire personis; 
quia enim aliquis altius coelestia speculari meretur, hyacin- 
thus est ; alter, quia plum propter justitiam patitur, pur- 
pura est. Hie qui a ferventiore in Deum et proximum 
dilectione flammescit, coccus bis tinctus est. Ille qui 
specialiter integritate carnis virginalis albet, byssus retorta 
est. Et cum justi in ima eademque fide et pietate evan- 
gelica de suis alterutrum virtutibus congaudent, quasi 

introitum atrii Domini tentorium decoran^ pulcbra vari- 
antium colorem diversitate contextum. 

Omnes columruB atrii per circuitum vestittB erunt argenti 
lamirdsy ^c.'] Diligentius ea quae dixerat, inculcat; ut 
sedulo lectorem admoneat, neminem inter doctores verita- 
tis^ columnas videlicet atrii coelestis^ posse computari ; qui 
non instar aeris invincibilem inter adversa patientiam habere 
didicerit, non se coelestium et observantia et annuntiatione 
verborum undique, velut argenti laminis munire atque exor- 
nare curaverit, non se omni subjectione praeceptis divinis, 
quasi argenteo capiti supponere studuerit ; non in timore 
Dei, velut aenea basi constiterit. 

In longitudine occupabit atrium cubitos centum^ 
Centum cubitos longitudinis babet ecclesia; quia ulnas 
suas elevat ad bona opera, propter vitam aetemam. Quin- 
quaginta latitudinis ; quia requiem sperat sempitemam 
in gratia Spiritus Sancti; quae quinquagenario numero 
voluit designari, cum Pentecosten, id est quinquagesi- 
mum Paschalis festivitatis diem suo adventu consecrare 
dignatus est. Altitude quinque cubitorum erit juxta 
numerum sensuum corporis nostri; quia tunc recipiet 
unusquisque projria corporis sui, prout gessit, sive bo- 
num, sive malum. Sed in atrio domus Domini eorum 
solummodo figura exprimitur, qui bonum in corpora fece- 
runt, pro quo in requiem vitae perpetuis merentur intro- 
duci; qui nunc in operibus justitiae quae casto et corpora 
et corde agunt, quasi byssus retorta nitent, et tunc in 
eodem corpora immortalitatis gloria subbmato, perceptis 
in aetemum justitiae praemiis laetantur. At in evangelica 
parabola utriusque simul partis mentio est, ubi quinque 
virgines, quae cum operibus lucis ad sponsum venerant, 
statim cum eo ad nuptias intrant; quinque aliae, quae 
opera castitatis non casto animo exercuerant, repulsae 
cum suis tenebris, procul a regni januis ejiciuntur. Quin- 
que enim erant et quinque, quia utraque secundum ea 
quae in came gesserat, judicatae sunt. Tota ergo longi- 
tude et latitude atrii per centenos et quinquagenos cubitos 
distenta est. Quinque babet cubitos altitudinis; quia 
necesse est, ut qui promissionem babemus quietis et patriae 

coelestis, mundemus nos ab omni inquinamento carnis et 
spiritus; nec solum ab inquinamento mundemus^ sed et 
perficiamus sanctificationem in timore Dei ; quatenus ap- 
parente bora promissae retributionis, non solum spiritu^ 
verum etiam in came laetari mereamur in amore Dei. 
Propter quam utriusque nostrae substantiae^ hoc est et 
animae et camis^ emundationem in timore Dei^ subse- 
quenter hoc quod et supra dictum erat^ ut diligentius 
memoriae commendetur, repetitur; Fietque de bysso 
retorta^ et habebit bases aeneas. Ac deinde subjun- 
gitur : 

Cuncta vasa tabemaculi in ornnes usus Vasa 

tabemaculi in omnes usus ejus et caerimonias praeparata, 
homines sunt ecclesiae in diversis mentis gradibusque 
Domino servientes ; quae vasa cuncta fieri jubentur aenea^ 
illius nimirum, ut saepe dictum est, figura mysterii; ut 
si quis pulsatur adversis, perseveret in finem, nec pro- 
missam sibi salutem desidia perdat ; sive, ut fidem quam 
didicit, etiam inimicis obluctantibus palam confiteri non 
metuat, sed et amicis dona, quae percepit, sedulus in- 
sonare meminerit. JEs namque sonomm, et naturae diu 
durabilis est. Paxilli autem, quos dicit, tabemaculi sive 
atrii, ad hoc erant facti, ut infixi columnarum summita- 
tibus foris eminerent, et impositis sibi velomm sive tento- 
riorum funibus, sic ea levantes, a terra suspenderent. Quo- 
rum factura et positione non absurde ipsa doctomm potest 
lingua designari, quae praedicando audientium corda tangit, 
ac tangendo sublevat. Funibus etenim solet aliquoties 
scriptura sacra designari. Unde scriptumest: Funiculus 
triplex difficile rumpitur. Quia nimirum scriptura, quae 
historico, allegorico, morali consuevit sensu interpretari, 
nulla haereticorum sive paganorum valet perversitate cor- 
rumpi. Ipsa autem tentoria sive vela, ut recipere funes 
possent, habebant necesse est in superioribus suis ansas, 
sive circulos, quibus iidem funes immitterentur. Et tu, 
si vis tentorium Dei fieri, praepara in corde tuo recepta- 
culum sermonibus ejus, quo possis ad supema suspendi. 
Imponantur vero paxillis columnamm funes tentorionim, 
ut sic expansa, atque in altum elata, pulchritudinem taber- 

naculi compleant. Committant sancti praedicatores fidelium 
cordibus eloquia divina, eosque per haec ad exemplum sui ab 
infirmis erigi commoneant. Expansa funibus^ ac suble- 
vata vela, sive tentoria, decus sui opens mirificum, quod 
involuta nequiverant, cunctis longe lateque demonstrent. 
Ostendant fideles amplitudinem bonae operationis, pulchri- 
tudinem mentis et intemse gratiae, quam donante Domino 
perceperant ; ut videntes proximi bona eorum opera, glori- 
ficent Patrem qui in coelis est : dicantque, Quam amabilia 
sunt tabemacula tua, Domine virtutum! concupiscit et 
deficit anima mea in atria Domini. 


LIBER TERTIUS. 

Cap, I. (Exod. xxvii.) Pracipe filiis Israel^ ut offerant 
tibi oleum^ ^*c.] Disposito omni omamento tabemaculi, 
consequenter etiam lumen lucemae praevidetur, ut decor 
ejus admirabilis, sicut interdiu lumine solari, ita etiam noctu 
lucernalibus flammis illustretiu* ; ne unquam in domo Dei 
aliquis tenebrarum locus, aliqua umbrarum possit bora 
subrepere. Juxta vero mysticos sensus, quid significet 
lumen lucemae, Dominus in evangelic declarat ; qui cum 
per parabolam dixisset, Neque accendunt luceraam, et 
poniint earn sub modio, sed super candelabmm, ut luceat 
omnibus qui in domo sunt: mox aperte subjunxit. Sic 
luceat lux vestra coram hominibus, ut videant opera vestra 
bona. Lucerna ergo lucens in domo Dei, sunt opera jus- 
tomm, quae mentes intuentium suis exemplis illuminant. 
Verum diligentius intuendum, quod ut lucerna semper in 
tabemaculo Dei possit ardere ; filii quidem Israel oleum 
offerre, Aaron autem et filii ejus ipsam lucemam collocare 
jubentur. Quae est ergo baec distinctio, ut ad nutriendam 
lucem populus oleum oflPerat in domo Domini, et sacer- 
dotes lucernam componant ? Nisi forte boc figurate im- 
peratur, ut fideles et religiosi auditores prompta ad obe- 
diendum fidei corda afierant : doctores vero eis ignem verb! 
coelestis, quo illuminentur ad agnoscendum, et inflammen- 
tur ad diligendum Deum, praedicando ministrent. Per 

olei namque pinguedinem^ qua et lassi atque infirmi artus 
recreantur, et gratia praestatur luminis^ interna saepe dilec- 
tio mentis^ et opus misericordiae designatur. Hinc etenim 
Psalmista ; Ego autem, sicut oliva fructifera in domo Dei, 
speravi in misericordia Dei mei in aetemum, et in seculum 
seculi. Ac si patenter dicat : Ego, quia misericordiae fhic- 
turn indigentibus exhibui, mihi quoque in aetemum a Deo 
rependendam misericordiae gratiam speravi. Ergo filii 
Israel oflferant oleum, Aaron autem et filii ejus allato igne 
componant luceraam, quae ardeat in taberaaculo Dei. Offc- 
rant humiles auditores devotionem piae mentis, et minis- 
terio sermonis doctores doceant eos coelestis arcana scien- 
tiae ; quibus regulariter institui, et in conspectu sui Condi- 
tons igne caritatis ardeant, et hominibus fonts lucem bonae 
actionis ostendant. Notandum autem, quod non indif- 
ferenter oleum ofierre filii Israel, sed cum distinctione 
oleum de arboribus olivamm praecipiuntur; et insuper 
additur, Purissimum, piloque contusum. Solet namque 
oleum nardinum, solet raphaninum, solet de nuce, vel de 
ligno, aliisque diversi generis speciebus fieri, sed nullum 
offerri licet tabernaculo Dei, nisi quod de lignis olivamm 
conficitur; sicut nec ignis alius quam qui de ccelo descen- 
dit, vel in lucernis sanctis ardere, vel in altari Dei debet 
accendi : Sanctus enim Spiritus disciplines efiugiet fictum. 
Oflferant ergo filii Israel oleum ad lucemam Dei, non 
qualecunque, sed de lignis olivamm, et hoc purissimum, 
piloque contusum. Oflferant boni auditores spiritualibus 
doctoribus conscientiam puram, et caritatis gratia foecun- 
dam, piloque sedulae probationis ab omni nequitiae com- 
mixtione permundatam ; quae sola videlicet intentione pla- 
cendi et serviendi Domino verbo ejus audito delectetur. 
Oflferat Aaron cum filiis suis ignem non alienum, sed desu- 
per missum ad accendendam lucemam; sicut etiam ad 
consummanda holocausta, ac redolenda thymiamata prae- 
dicent verbum doctores, non suum, sed Domini, pro- 
testantes cum fiducia: Non enim nos sumus, sicut plu- 
rimi, adulterantes verbum Dei, sed ex sinceritate, sed ex 
Deo, sicut coram Deo in Christo loquimur. Hoc igne 
utuntur ad illustranda cognitione fidei corda audientium ; 

hoc ad perficienda, ac Deo sacranda holocausta bonorum 
openim suorum; hoc ad incendenda thymiamata oratio- 
num sanctarum. Bene autem dicitur, Ut ardeat lucema 
semper in tabernaculo testimonii ; quia nunquam in sancta 
ecclesia lux prsedicationis, nunquam debet humilitas audi- 
torum pura, quae hanc libenter excipiat^ immo et solerler 
inquirat, deesse. Bene additur : Extra velum quod oppan- 
sum est testimonio. Non enim intra velum coeli opus 
habemus lucema scripturarum, ubi area est Domini^ et 
Chembin gloriae propitiatorium obumbrant ; id est, agmina 
coelestis militias gloriam incarnati Filii Dei, quern posuit 
Deus propitiationem pro peccatis nostris, consona voce 
praedicant. Bene sequitur, Et collocabunt earn Aaron et 
filii ejus ; quia non omnium est sacramenta fidei praedicare 
in populo, sed eorum solummodo, qui sibi et castitate 
fidei, et executione boni operis ad filios summi sacerdotis, 
Domini videlicet et Salvatoris nostri, pertinere probantur. 
Caeterum quisquis vel a puritate fidei pravo dogmate db- 
errat, vel integritatem cognitae et servatae fidei, operum 
nequam improbitate commaculata: talis etsi sacerdotis 
nomine, vel persona praeeminere videtur, nihilominus audi- 
tor us est a Domino, Quare tu enarras justitias meas, et 
assumis testamentum meum per os tuum ? Tu vero odisti 
disciplinam, et caetera. Cluales et Jacobus a collocatione 
luceraae Dei, hoc est a verbo praedicationis benigna exhor- 
tations retrahit, dicens : Nolite plures fieri magistri, fhitres 
mei, scientes quoniam majus judicium sumitis. Illud vide- 
licet judicium, quod praemisimus, jamdudum psalmistae 
voce praemissum. Bene autem adhuc additur, Et usque 
mane luceat coram Deo. Cum enim nocte transacta 
seculi hujus, mane futuri seculi claruerit, de quo propheta 
dicit : Mane astabo tibi, et videbo, non jam ultra lucema 
libromm indigemus, apparente et illustrante nos vera luce 
mundi, de quo dicit et propheta: Vobis autem timentibus 
nomen meum orietur Sol justitiae. 

Perpetuity erit cultuSy ^c.] Et haec clausula sicut et prae- 
cedentia, quae de tabernaculo ac vasis, atque utensilibus 
ejus, dicta sunt, spirituali magis sensu quam camali intel- 
ligenda atque exponenda est. Quomodo enim juxta literam 

perpetuus esse potuit cultus officii sacerdotalis, ubi et 
ipsum sacerdotium et tabernaculum^ in quo gerebatur^ et 
populus cui gerebatur, jamdudum esse cessaverunt? Unde 
constat hoc in sancta ecclesia verbum esse complendum, 
ubi succedentibus sibi per ordinem doctoribus^ simul et 
audltoribus veritatis, nunquam deerunt spirituales filii 
Israel, qui in domum Domini dona pietatis offerant, et filii 
Aaron, id est, veri sacerdotis nostri, qui illis lucem verbi mi- 
nistrent, donee complete seculi hujus statu, et ipso quoque 
tabemaculo Dei toto, id est, universa electorum multitudine 
ad regnum coeleste translata, non erunt ultra qui ab homi^ 
nibus erudiantur homines, cum sit Deus omnia in omnibus. 

Cap. II. (Exod. xxviii,) Applica quoque ad te Aaron 
fratrem tuum, ^■c.] Descripta factura tabernaculi, conse~ 
quenter sacerdotes, qui in eo ministrent, ordinantur. duo* 
rum quidem ordinatio et habitus recte ecclesiae sacerdoti- 
bus congruit : ita ut omne quod illic in omatu vestium 
clarum extrinsecus fulgebat, hoc intellectum spiritualiter 
in ipsis sacerdotum nostrorum mendbus altum intus emi* 
neat, hoc in eorum actibus prae caeteris fidelium mentis 
foris gloriosum clarescat. Unde apte praecipitur Moysi, 
ut applicet ad se Aaron fratrem suum cum filiis de medio 
filiorum Israel, ad fungendum sacerdotio coram Domino. 
Necesse est enim, ut quicunque ad majorem in sancta 
ecclesia gradum promovendi simt, majore mentis indus* 
tria sese ad legem Dei applicent, id est, divinorum obser* 
vandae mandatorum, solertiore prae caeteris animo copu* 
lentur. Hoc est enim eos, qui sacerdotio functuri simt, 
de medio filiorum Israel ad Moysem applicari, praesules ac 
doctores sanctae ecclesiae, communem vitam electorum sin* 
gulari mentis culmine transcendere, et familiari inspectione 
quid lex generaliter omnibus electis, quid vero paucis per- 
fectioribus specialiter loquatur, attendere ; ut altiori excel* 
lentia meritorum, ad altiora possint praemia pervenire. 
Nam quod fratrem suum Moyses cum filiis in sacerdotium 
ordinare praecipitur, quid nobis aliud mystice commendat, 
nisi quod omnes qui officium doctoris sortiuntur, tanto 
debent studio et amore meditationi divinae legis adhaerere, 

ut quasi germana ei videantur cognatione conjunct!? 
Neque hoc quod primi filiorum Aaron post ordinationem, 
cum ignem alienum ofFerrent coram Domino^ igne ccclesti 
perierunt, a significatione miserabilis nostri temporis aber- 
rat; ubi nonnulli sacerdotum ac doctorum loco potiti, 
quod dictu quoque grave ac lugubre satis est, dum ignem 
cupiditatis igni supemae dilectionis anteponunt, igne su- 
pernae ultionis absumuntur. Quorum perpetua damnatio 
temporali est filiorum Aaron morte figurata. Quamvis 
excellentioris figura mysterii, quomodo tabemaculum cum 
omatibus ac vasis suis sanctam designat ecclesiam^ pul- 
cherrima virtutum sive personarum fidelium varietate dis- 
tinctam : ita etiam summus ejusdem tabernaculi sacerdos 
hguram tenet veri pontificis Jesu Christi, qui semetipsum 
obtulit oblationem et hostiam Deo pro nobis in odorem sua- 
vitatis. Qui etiam jure potest frater Moysi vocari : quis enim 
amplius alteri fratemo est fcedere connexus, quam Christus 
Moysi, legi gratia, novum testamentum veteri? cum et 
ipse Moyses tale de eo testimonium reddat, dicens populo 
quern docebat : Prophetam de gente tua et de fratribus 
suis, sicut me, suscitabit tibi Dominus Deus tuus, ipsum 
audies. Et paulo post ex persona Domini: Prophetam 
suscitabo eis de medio fratrum suorum similem tui, et 
ponam verba mea in ore ejus. Cujus operibus admirandis, 
quae nemo alius fecit, recte habitu Aaron mint varietate 
insignis comparatur, vel certe vestes Aaron multifariae, 
omnem electorum coetum in varia personarum meritorum- 
que distantia Christo adhaerentem designant, teste apo- 
stolo, qui ait : Quicunque enim in Christo baptizati estis, 
Christum induistis. Cum autem in persona Aaron Domi- 
num Salvatorem figuraliter insinuatum accipimus, quod 
filios Aaron, qui et ipsi in sacerdotium uncti sunt, nisi 
apostolos Christi, apostolorumque successores, et cunctos 
fidelium magistros significare dicamus ? Haec quidem ita 
principaliter de Domino possunt acdpi ; sed nos magis in 
eis quae ad significantiam nostrae in Domino piae conversa- 
tionis pertineant, quaeque ad correctionem nostrorum respi- 
ciant morum, decet intueri. Sequitur 

Cap. hi. Faciesque veatem sanctam Aaron frairx tuoy ^c.] 
Yestes sanctae Aaron quas illi Moyses fecit^ opera simt 
justitiae et sanctitatis, quae scriptura sacrae legis doctoribus 
habenda commendat^ quorumque in his qui praecessere in 
Christo, exempla quae imitentur, ostendit. Sapientes autem 
corde, quos ad faciendas easdem vestes Deus spiritu pm- 
dentiae replevit, ipsi sunt prophetae et apostoli, caeterique 
doctores veritatis, qui nobis apertissime quomodo vivere 
sacerdotes, et ministri altaris qualiter docere debeant, sive 
exemplo suae actionis, seu verbo exhortationis ostendunt. 
De quibus est illud apostoli ad Titum: Oportet enim 
episcopum sine crimine esse, ut Dei dispensatorem ; non 
superbum, non iracundum, non vinolentum, non percus- 
sorem, non turpis lucri cupidum ; sed hospitalem, benig- 
num, sobrium, justum, sanctum, continentem, amplec- 
tentem eum qui secundum doctrinam est fidelem ser- 
monem. 

HiBC autem vestimenta eruntj qtuB facierUy ^c.] Quomodo 
haec singula facta sint, plenius in sequentibus explicatur. 
Rationale autem pectoris habitus, superhumerale est hume- 
romm ; tunica et linea stricta, id est camisia, totum corpus 
operiunt, cidaris caput omat, baltheus utramque tunicam, 
simul et superhumerale arctius ad corpus aptat. Quibus 
sex indumentis inferius septimum jungitur et octavum, 
feminalia videlicet linea, ad cooperiendum camem turpi- 
tudinis, et lamina aurea super cidarim, quae titulo nominis 
Domini caeteris altior omnibus eminebat. Lineam autem 
strictam dicit, quoniam adhaerebat corpori, et ita arcta erat 
adstrictis manicis, ut nulla ei omnino ruga inesset. De- 
scendebat autem usque ad crura, unde et Graece poderes, 
id est talaris vocabatur. His octo generibus vestium 
pontifex tempore sacrificii solebat indui. E quibus erant 
quatuor et minoris ordinis sacerdotibus concessa, femi- 
nalia videlicet, linea stricta, et baltheus, et cidaris. Dece- 
bat enim, ut quo majore quis gradu esset insignis, eo 
pluribus et virtutum actibus admirandis fulgeret. Cuncta 
autem fiunt de auro, pretiosisque coloribus; quia nihil 
vile ac sordidum in sacerdotis ore vel opere debet appa- 

rere ; sed cuncta quae agit, universa quae loquitur, omnia 
quae cogitat, et coram hominibus praeclara, et in conspectu 
intemi arbitri oportet esse gloriosa. 

Cap. IV. Facient autem superhumerale de auroy §*c.] 
Quoniam in humeris onera portare solemus, quid per 
superhumerale pontificis, nisi labores bonorum operum, 
quae jugiter coram Domino ferre debet, ostenduntur? Et 
apte primo de superhumerali faciendo praecipitur; quia 
quisquis ad sacerdotium magisteriumque populi Dei pro- 
movendus est, primum ejus debent opera cognosci, ut 
dum hoc quod foras omnibus patet, irreprehensibile appa- 
merit, convenienter ex tempore etiam integritas cordis 
ejus, et fidei sinceritas scmtetur. Superhumerale ergo 
quod in humeris gestabat pontifex, illud evangelicum onus 
accipiamus, de quo Dominus ait: Jugum enim meum 
suave est, et onus meum leve. Quod manifestius alibi 
nobis commendans, aiebat : Si quis vult post me venire, 
abneget semetipsum, et tollat crucem suam quotidie, et 
sequatur me. Fit autem idem superhumerale de auro et 
hyacintho, ac purpura, coccoque bis tincto, et bysso retorta. 
De auro videlicet, et ante omnia in habitu sacerdotis intel- 
lectus sapientise principaliter emicet. Cui autem hyacin- 
thus, qui aerio colore resplendet, adjungitur ; ut per omne 
quod intelligendo penetrate non ad favores infimos, sed 
ad amorem coelestium surgat ; ne dum suis incautius lau* 
dibus pascitur, ipso etiam veritatis intellectu vacuetur. 
Auro quoque et hyacintho purpura permiscetur, ut vide- 
licet sacerdotale cor cum summa, quae prsedicat, sperat ; 
in semetipso etiam suggestiones vitiomm reprimat, eisque 
velut ex regia potestate contradicat, quatenus nobilitatem 
semper intimae regenerationis aspiciat, et coelestis regni 
sibi habitum moribus defendat. Quamvis, ut superius 
ssepe dictum est, in purpureo colore possit ipsa efiusio 
sanguinis pro Christo, vel diversamm tolerantia pressura- 
mm intelligi. Ipsa enim est cmx, quam sequentes Domi- 
num, quotidie ferre jubemur. Unde merito talis species 
inter alias humero sacerdotis refulget, ut ipsum ad patienda 
adversa semper doceat esse paratum. Auro autem, hya- 

cintho ac purpurse bis tinctus coccus adjungitur, nit ante 
intemi judicis oculos omnia virtutum bona ex caritate 
decorentur ; ut cuncta quae coram hominibus rutilant^ hsec 
in conspectu occulti arbitri flamma intimi amoris accendat. 
Quae scilicet caritas^ qua Deum simul ac proximum diligit, 
quasi ex duplici tinctura fulgescit. Sed cum mens ad prae- 
cepta caritatis tenditur^ restat proculdubio^ ut per absti- 
nentiam caro maceretur. Unde et bis tincto cocco torta 
byssus adjungitur. De terra eteniin byssus nitenti specie 
oritur. Et quid per byssum, nisi candens decore munditia 
corporalis castitatis designatur? Quae videlicet terra pul- 
chritudini superhumeralis innectitur ; quia tunc castimonia 
ad perfectum munditiae candorem ducitur, cum per absti- 
nentiam caro fatigatur. Potest de cocco^ qui ignis specie 
refulget, et hoc non inconvenienter dici; quia fortasse 
ideo bis tinctus fieri praeceptum sit, quod ignis duplicem 
habere vim soleat, urendi scilicet et lucendi. Cujus natu- 
ram imitari praesulem, in verbo nimirum doctrinae salutaris, 
oportet, ut et lucem videlicet scientiae desiderantibus ape- 
rire, et rubiginem peccatorum in contemptoribus curet 
increpando comburere. Cum enim auditoribus suis dul- 
cissima scripturarum arcana sive miracula, aut parabolas 
Domini evangelicas exponit, velut in habitu suo fulgorem 
lucis ostendit. At cum propter viam superbientium, com- 
memorata aeterna ultione percutit, quasi terrorem flammae 
vorantis in eodem aspectantibus demonstrat. Neque enim 
quisque verbum faciens ad populum, vel solum increpandis 
pravorum reatibus, vel solum debet scripturarum reseran- 
dis insistere secretis, ne vel de peccatorum tantummodo 
cCrreptione disputans, forte minus libenter audiatur; vel 
mysteriorum tantum abdita reserans, minus fortasse eis, 
quos emendare debuit, prosit. Sed cum ex utroque sermo- 
nem temperat, et suavitatem videlicet ccelestium secreto- 
rum audientibus pandendo, et correctionem morum, per 
quam horum participes fieri valeant suadendo, quasi bis 
tinctum in habitu suo pontifex cocci fulgorem demonstrat. 

Duos orcLS junctds habebit in utroque latere summitatum^ 
^c.] De hoc in sequentibus ita dicitur : Fecit igitur super- 

humerale de auro^ hyacintho^ et purpura. Et paulo post : 
Duasque oras invicem copulatas in utroque latere summi- 
latum. Ex quo verisimile videtur^ quod plicata veste 
conjunctae sibi fuerint orae utriusque partis in utroque 
latere a sursum usque deorsum; ita ut dimidium vestis 
intuentium oculis foris appareret^ dimidium vero aliud 
interius lateret ; sed orae utrorumque conjunctae^ usque ad 
extremes angulos ad inferiora descenderent. In quo quid 
aliud nobis typice intelligendum, nisi ut cum bona foris 
opera proximis ostendimus, eadem intus coram Domino 
integra servemus ? ne tmquam vel castitatem purae cogi- 
tationis minor piae actionis perfectio sequatur^ vel perfectio- 
nem consequatur quae videtur operis imperfections, mentis 
intentio ex parte solitariam relinquat. Sed quasi duae orae 
superhumeralis sibi invicem copulantur, dum omnia quae 
foris bona monstramus, intus pura et simplici intentione 
Deo placendi gerimus. Et hoc in utroque latere super- 
humeralis, ut inter adversa et prospera concordi semper 
actione et cogitatione Conditori nostro serviamus. Deserit 
namque ora brevior latiorem, ac discordante mensiu*a in 
unum redire nequeunt, si cum extrinsecus bona facere 
pro aeterna retributione cernimur, intentione placendi 
hominibus, in secreto mentis implicamur, humanique favo- 
ris magis quam vitae invisibilis praemia requirimus. 

Ipsaque textura et cuncta operis varietas erit ex auro, 
SfcJ] Non in una parte superhumeralis aurum, in altera 
hyacinthus, in alia rursum alii atque alii colores fuerunt, 
sed omnes colores utique per omnia cum auro ipso fuere 
contexti; quia nimirum in actione sacerdotali nunquam 
aliqua magnarum virtutum, vel ad horam debet intermitti, 
sed semper auro sapientiae lucidus, semper hyacintho spei 
in supema erectus, semper regni coelestis purpura adver- 
sus vitiorum bella magnanimus, semper cocco bis tincto 
geminae dilectionis flammeus, semper retorta bysso casti- 
gatae carnis sacerdos sive doctor fidelium debet esse niti- 
dus. 

Sumesque lapides duos onychinoSj et sculpes, ^c.] Tres 
ob causas Aaron nomina patriarcharum inter sacriBcia 

semper in humeris^ sicut et in pectore portabat ; videlicet 
ut ipse fidem vitamque patriarcharum meminisset imitari, 
ut duodecim tribuum, quse de his natse sunt^ orationibus 
et sacrificiis memor existeret ; ut idem populus scripta in 
veste praesulis sui patrum nomlna videns^ curaret sedulo, 
ne ab illorum mentis desciscens, ad errorum contagia 
declinaret. Ad hoc enim valet quod dictum est : Et pones 
in utroque latere siiperhumeralis memoriale hliis Israel. 
Nunc quoque pontifex in superhumerali nomina gesta 
patriarcharum^ cum doctor quisque sive praesul ecclesiac^ 
in omnibus quae agit, patrum praecedentium facta consi-- 
derate atque ad eorum imitationem vitam dirigere^ et onus 
evangelicae perfectionis ferre satagit. Quae videlicet nomi- 
na patrum apte in lapidibus pretiosis sculp! jussa sunt ; 
lapides quippe pretiosi, opera sunt virtutum spiritualium. 
Habetque sacerdos in humeris lapides pretiosos^ et in eis 
nomina patrum inscripta^ cum et ipse claritate bonorum 
operum cunctis admirandus extiterit^ et eandem claritatem 
non a se noviter inventam^ sed antiqua sibi patrum aucto- 
ritate traditam esse docuerit. Duplici autem ratione haec 
in humeris portat, ut et ipse praeceptis Dominicis humi- 
liter subditus incedat, et auditoribus suis semper coelestia^ 
sive sua^ sive patrum exempla, quae sequantur^ praeponat. 
Apte etiam iidem lapides includi auro atque circumdari 
jubentur. Auro namque vel intellectus, ut supra dictum 
est, vel certe caritas insinuatur ; quia sicut aurum metallis, 
ita caritas virtutibus praestat caeteris. Includuntur vero 
auro lapides, et circumdantur pretiosi, cum operatic virtu- 
tum adeo puro undique versum intellectu circumspicitur, 
ut nil in eis vitiosum latere, nil remanere sordidum per- 
mittatur ; cum ipsae virtutes ita vinculo caritatis continen- 
tur, ut. nulla rerum mutabilitate a suo statu decidere, nun- 
quam de habitu sacerdotis torpente mentis custodia valeant 
praelabi. Bene autem sequitur : 

Portabitque Aaron nomina eorum coram DominOy §-c.] 
Sacerdos namque ob recordationem nomina patrum super 
utrumque portat humerum, cum diligenter omni hora 
praecedentium sanctorum vitam perpendens, et in adversis 

et prosperis virtutum semper omamento munitur: qiia- 
tenus juxta vocem Pauli, Per arma justitise a dextris sinis- 
trisque gradiens, cum ad sola quae anteriora sunt nititur, 
in nullo dilectionis infimae latere flectatur. 

Facies et uncinos ex auro^ Uncinos quos dicit, in 
supremis erant angulis superhumeralis fabre affixL Cate- 
nulae autem, quas subjungit, non in ipso superhumerali, 
sed potius in rational! ; hoc est in superioribus ejus angu- 
lis, per annulos aiu^os videntur fuisse annexae, ut cum 
indueretur pontifex, catenulae quae de rationali pendebant, 
possent cum uncinis superhumeralis annecti; quatenus 
utraque sibi mutuo firma positione cohaererent. Scriptum 
namque est apertius in posterioribus : Fecerunt in rationali 
et catenulas sibi invicem cohaerentes de auro purissimo, 
et duos uncinos, totidemque annulos aureos. Porrp annu- 
los posuerunt in utroque latere rationalis, e quibus pende- 
rent duae catenae aureae, quas inseruerunt uncinis, qui in 
superhumeralis angulis eminebant. De quorum figura 
melius in rationalis expositione tractabitur. 

Cap. V. Rationale quoque judicii facies opere polymito, 
^c.] Opere polymito, opere multifario dicit. Sicut autem 
in superhumerali operum perfectio, ita in rationali judicii, 
quo pectus sacerdotis tegebatur, simul et ornabatur, cordis 
et cogitationum ejus castitas exprimitur. Et bene post 
superhumerale, rationale judicii sequitur ; ut cum ante 
homines quis innocens manibus apparuerit, multo magis 
in conspectu summi judicis mundos corde assistere conten- 
dat, Omni agens industria, ut quicquid foris erga proximos 
agit, aut judicat, totum ex regula intemse rationis proba- 
turn, ac suo Conditori placidum fiilgeat. Item rationale 
judicii sacerdos in pectore ferre praecipitur, quia debet 
rector subtili semper examine bona malaque discemere, et 
quae vel quibus, quando vel qualiter congruant, studiose 
cogitare. Duplex autem factum est rationale, ut facilius 
lapidum pondus sustineret. Sed haec duplioatio vestis in 
legalis pectore sacerdotis typice nos admonet, ut rationem 
nostri examinis et invisibilis intus arbiter probet, et nun- 
quam humana foris existimatio merito contemnet. Seu 

certe duplex In pectore ferimus rationale judicii, quando et 
ea quae de fide veritatis, ac vita invisibili loquimur aut 
cogitamus^ ratione fixa subsistunt ; et ea quoque quae 
visibiliter agimus, aut agenda disponimus^ aeque judicio 
justae discretionis probantur esse librata. Quod autem 
mensuram palmi habebat per quadrum, conatum indefati- 
gabilem ac perpetuum piae intentionis ostendit. Qui enim 
palmo aliquid metitur, summo utique conamine dispansis 
digitis manum ostendit, ut possit mensuram quam quaerit 
plene^ et absque scrupulo dubietatis tenere. Unde merito 
sicut per manum operatio, ita per palmum exprimitur ipsa 
inflexibilis contentio bonae operationis, dum suam quisque 
dexteram in universa quae valet insignia virtutum dilatare 
satagit, Et bene idem rationale tam in longitudine, quam 
in latitudine mensuram palmi habere praecipitur ; quia sive 
in longitudinem vitae aetemae desiderium mentis erigat, seu 
in latitudinem caritatis erga curam proximi suum inclinet 
affectum^ necesse est per omnia cor sacerdotale nequaquam 
segne et desidiosum manere^ sed ardenti semper studio 
extendi ad comprehendendum bravium supemae vocationis 
Dei in Christo Jesu. 

Ponesque in eo quatuor ordines lapidum^ ^c.] Haec gem- 
marum positio diversarum in rationali, multiplicem varia- 
rum virtutum operationem designate quae concordi serie 
disposita in sacerdotis debet corde semper apparere. Sin- 
guU autem lapides singulis patrum nominibus inscribuntiu*, 
dum sanctorum vitam rector inspiciens^ quibus maxime 
virtutum operibus floruerunt, sedula inquisitione scrutatur ; 
et haec cuncta in abditis sui pectoris meditando colligere, 
atque operando proferre satagit. Neque enim sine certi 
ratione sacramenti^ ita utraque vestis lapidibus pretiosia 
redimita, ac patrum nominibus insignita est; ut ipsa 
nomina in superhumerali quidem duobus lapidibus unius 
ejusdemque generis^ in rationali vero duodecim nominibus 
diversi generis inscripta sint. Sed quod patres in lapidi- 
bus pretiosia unius atque indissimilis generis sculpti sunt^ 
signiiicat aperte, quod una fides in Deum^ eadem caritas, 
trommunis spes vitae coelestis omnium corda patrum replet. 


Digitized by 


Google 



330 DE TABERNACULO, ETC. 

Quod vero diverai generis lapidibus iidem inscripti sunt, 
denuntiat figurate, quia multiplex est varietas et gratia 
bonorum operum, quibus praefata sanctorum fides, spes, et 
caritas confirmata refulget. Quod autem in rationali qua- 
tuor ordines fuerunt, et horum singuli quique tres babuere 
lapides, quid nobis intimarunt typice, nisi ut in virtutibus 
quae distinguuntur in quatuor, principalem fidem Sanctae 
Trinitatis non bctam teneamus ? Quatuor namque ordines 
gemmarum habet in pectore sacerdos, quando omne quod 
cogitat, prudentia circumspectum, fortitudine firmum, jus- 
titia eximium, temperantia a malis omnibus fuerit secretum. 
Sed iidem ordines temas habent gemmas, cum eadem 
prudentia, fortitude, justitia, temperantia, Sanctae Trinitatis 
fuerit fide consecrata. Quia enim vita nostra in praesenti 
fide et operatione recta consistit, apte sacerdos, ut opera- 
tione sit praecipuus, quatuor versus gemmarum in pectore 
bajulat. Ut vero cum operibus fidei sinceritate sit castus, 
temas in singulis versibus babet gemmas, quatenus omni- 
bus sese intuentibus, et verae fidei confessionem et exempla 
semper bonae actionis ostendat ; ut et ipsi imitatione rectae 
fidei et operationis summi membra sacerdotis mereantur 
effici. Possumus sane in vario decore lapidum, non solum 
claritatem multifariam sacerdotalis actus et cogitatus, veram 
etiam spiritualium accipere charismata virtutum ac mira- 
cula sanitatum. De quibus ipse Dominus apostolis : In- 
firmos, inquit, curate, mortuos suscitate, leprosos mundate, 
daemones ejicite. Et itemm : Signa autem eos, qui credi- 
derint, haec sequentur : in nomine meo daemonia ejicient, 
linguis loquentur novis, serpentes tollent ; et si mortiferum 
quid biberint, non eis nocebit. Verum sive hoc, sive 
illud, sive utrumque designent, recte duodenarius in ratio- 
nali numerus fieri praecipitur ; ut eomm solummodo actus 
et miracula, qui apostolicae fidei doctrinas et caritatis unita- 
tem sequuntur, accepts Deo esse noverimus. Caeterum, 
si quis loquatur linguis, si quis facultates pauperibus 
omnes distribuat, si quis tradat corpus suum ut ardeat, 
si unitatem catholicae caritatis non habuerit, nihil illi 
prodest. Recte etiam duo lapides onychini in superhume- 

rail eodem duodenario erant patrum numero sculpti, ut 
doctrinam fidemque apostolorum utrique populo^ Judaeo- 
rum videlicet et gentium, profuturam esse designarent. 
Juxta quod eidem intellectuali Hierusalem, hoc est eccle- 
siae suae, Dominus per prophetam manifeste promisit, 
dicens: Ad dexteram enim, et ad laevam penetrabis, et 
semen tuum gentes haereditabit. Quod autem onyx rubri 
fertur esse colons, igniculos videlicet habens albis cin- 
gentibus zonis ; quis non videat, quod vel ardorem carita- 
tis, vel lucem designet scientiae comitante zona castitatis ? 
Cujusmodi lapidibus inscripta patrum vocabula gestat' 
sacerdos, cum exemplo praecedentium justorum, caritati, 
castitati, bumiUtati, doctrinae, caeterisque virtutum operibus 
juge studium impendit. Et hoc in utroque humero, ut 
sive de Judaeis quis, seu de gentibus adsit, claritatem 
semper in doctore veritatis et pietatis, per quam ipse 
ad meliora profecerit, aspectet. 

Fades in rationali catenulaSy ^c.] Ordo operis, quantum 
nobis videtur, hie fuit. Duo erant imcini supra in duobus 
superhumeralis angulis impositi, et duo contra annuli 
in duobus rationaUs annulis sursum. E qnibus pende- 
bant duae catenae aureae, quae tempore induendi insere- 
bantur uncinis, qui in superhumeralis angulis eminebant, 
ut in sequentibus apertius scriptum est, ut superhumerale 
et rationale mutuo necterentur. Quorum superior con- 
nexio hucusque descripta est. Sequitur autem de inferiori, 
quae erat subtus ascellas. Scriptura ita subjicit : 

Fades et duos annulos aureoSy ^c.] Quod dicit, Et in oris, 
quae e regione sunt superhumeralis ; non significat in oris 
superhumeralis, sed in oris illis, quae e regione sunt super- 
humeralis, hoc est in oris rationalis, quae videlicet orae 
e regione superhumeralis sunt. Annuli enim illi, qui in 
ultimis et infimis erant angulis rationalis, babebant contra 
se in utroque latere superhumeralis aeque annulos alios, 
quibus ipsi vittis ligantibus jungerentur. De quibus sub- 
sequenter adjungitur : 

Necnon et alios duos annulos aureoSy ^c.] Contra faciem 
dicit juncturae inferioris ; quia de junctura superiore, quae 


Digitized by LjOOQIC 



332 


DE TABERNACULO^ ETC. 


erat super scapulas, ante dixerat. Inter quas videlicet 
juncturas hoc distabat, quod superior catenulis, inferior 
vero erat vittis facta ligantibus. Unde apte subjungitur : 

Et stringatur rationale annulis suis cum annuliSy 
Non autem putandum est, utrumque indumentum simul 
esse terminatum. Nam rationale, quod mensuram palmi 
in altitiidine, sicut et in latitudine habuit, non multo 
ampbus quam pectus solum tegere sufficiebat. Super- 
humerale autem usque ad cingulum pertingebat, sicut 
in posterioribus manifestissime ostenditur, ubi scriptum 
est : Haec et ante, et retro ita conveniebant sibi, ut super- 
humerale et rationale mutuo necterentur, stricta ad bal- 
theum, et annulis fortius copulata, quos ungebat vitta 
hyacinthina, ne laxae fluerent, et a se invicem moverentur. 
Hsec de ipsa connexione superhumeralis et rationalis se- 
cundum literam dicta sunt. Quia vero, quod ssepius dictum 
est, superhumerale ad operum consummationem bonorum ; 
rationale autem, ad significandam cogitationum munditiam 
pertinet connexio, quae haec in alterutrum sociat; recte 
illam mentis industriam iigurate denuntiat, qua doctorum 
fidelium inteilectus ac fides cum operatione conjimgitur. 
Manet enim junctura fabre facta, ut a se invicem rationale 
ac superhumerale nequeant separari, quoniam tanta erudi- 
tione, tanto operis studio praeeminet rector, ut nihil ex eis 
quae facienda esse cognoverit, imperfectum relinquat; nil 
ex eis quae recta facere cemitur, per incmiam cordis virtute 
rectitudinis privet. Defluunt namque indumenta pontifi- 
cis, et a se invicem moventur, si vel decus operis boni minor 
cordis custodia sordidat, vel castitatem purae cogitationis 
integritas non sequitur perfectae actionis. Sed ne haec ab 
invicem valeant dissolvi, habeat sacerdos in rationali duas 
catenulas ex auro purissimo, id est, continuationem castae 
et non fictae dilectionis cordi suo firmiter affixam; quae 
nunquam manus et linguam illius ab aequitate puri sensus 
dissentire permittat. Et bene duas, ut et in his quae 
ad divinae cultum servitutis, et in eis quae ad fratemae 
subsidium necessitatis pertinent, rite omatus incedat. Et 
quidem aperte opus caritatis per catenulas exprimitiur 

aureas ; quia sicut catenula ex plurimis auiri virgulis una 
contexitur, ita caritas ex multifaria virtutum operatione 
perficitur. Quas profecto virgulas exponens apostolus^ 
ait : Caritas patiens est^ benigna est : caritas non aemula- 
tur^ non agit perperam, non inflatur, non est ambitiosa^ 
non quaerit quae sua sunt^ non irritatur, non cogitat malum, 
non gaudet super iniquitatem ; congaudet autem veritati, 
omnia suffert, omnia credit, omnia sperat, omnia sustinet. 
Habeat autem et annulos aureos, e quibus eaedem catenae 
pendeant ; id est, jugem memoriam perpetuae et nunquam 
finiendae claritatis in coelesti patria, ex qua solum memoria 
fieri consuevit, ut continua nobis possint vincula claritatis 
manere. Habebat duos uncinos in superhumeralis angulis 
eminentes, quibus inserantur catenae, hoc est in ipso exor- 
dio cujusque bonae actionis habeat firmam Deo placendi 
intentionem, quae apta sit per omnia suscipiendae et conti- 
nendae in se dilectioni Dei et proximi ; ita ut sive prospera 
seu adversa quaeque occurrerint, nunquam saluberrima piae 
devotionis retinacula laxet. Hoc est namque sacerdotem 
in utroque humero uncinos, qui catenulas rationalis ex- 
cipiant, habere ; et in prosperis eum, et in asperis rerum 
eventibus fixum Deo placendi studium gerere, et hujus 
intentione studii in ipsius simul et proximi amore firmari. 
Inserunt ergo se uncini si^erhiuneralis catenulis aureis, 
quae de rationalis summitatibus oflTeruntur; cum ea quae 
mens rationabiliter de interna luce caritatis degustat, mox 
alacritas bene operand! libenter amplexata suscipit, ne forte 
citius habitus rationalis pulcherrimus a pectore sacerdotis 
relabatur, si non eum perseverans boni operis uncinus, qui 
contineat, apprehendat. Subrogentur eisdem catenulis in 
auxilium et vitae hyacinth inae, quibus uterque sacerdotis 
habitus ad invicem copuletur; id est, ligaturae desiderii 
ceelestis fortissimae, quae annuUs aureis immissae, super- 
humerale cum rational! constringunt, cum agnita luce pa- 
triae perennis, in illam ineffabilem gloriam suspiramus; 
utique ut hanc intrare mereamur, concord! semper fide et 
vita, opere et professione, in tabemaculo praesentis ecclesiae 
Domino servire studemus. Quod autem superhumerale 

strictum erat baltheo^ ut in sequentibus, ubi pontifex in- 
duebatnr, apertius indicatur ; et de superhumerali, inquit, 
imposuit, quod stringens baltheo aptavit rationali; quis 
non videat, quod custos bonorum operum fidelissima virtus 
est continentise ? de qua Dominus in evangelio : Sint, in- 
quit, lumbi vestri praecincti, et lucernae ardentes. Lumbi 
videlicet praecincti, per continentiam ; lucernae ardentes, 
per operationem virtutum. 

Portabitque Aaron nomina filwrum Israel in ralionali 
judicn, Semper quidem oportet sacerdotem memoriam 
patrum in pectore suo ferre ; sed permaxime tunc, quando 
ministraturus coram Domino ad altare ascendit, ut quo 
sacratius est ministerium, eo solertius toto se permundans 
studio, tota industria mentis exomans et corporis, sanctorum 
exempla respiciat; horumque sedulus imitator existens, 
aptum se divinis exhibere curet aspectibus.. Item nomina 
filiorum Israel Aaron super pectus suum memoriale coram 
Domino portat in aetemum, quando praesul quisque fide- 
lis nunquam eomm, quibus praelatus est, curam intermittit 
habere ; sed vitam jugiter illomm exhortando, increpando, 
et consolando, ipse confortare, et confortandum tutandum- 
que Domino crebris in orationibus commendare satagit. 

Pones autem in rationali judicii doctrinam et veritatenij 
^c.] Ideo doctrina et veritas in rationali judicii sive literis 
impressa, seu nominis tantum sacramento erant imposita, 
ut pontifex eadem veste indutus, meminisset se studiis 
doctrinae et veritatis inquirendis, non autem curandis 
rimandisque secularibus negotiis per acceptum sacerdo- 
tium fuisse consecratum; ut quod exterius typicum in 
veste praefulgebat, intus in corde veraciter expressum 
coruscaret. Item doctrina et veritas erant in rationali 
positae, ut aperte figuraretur; quia vestis ilia non solum 
legalem induebant pontificem, sed et evangelium prae- 
nimtiabat, vel ipsum videlicet Dominum, de quo scriptum 
est : Quia lex per Moysen data est, gratia autem et veritas 
per Jesum Christum facta est. Vel certe apostolos ejus, 
immo omnes ejusdem gratiae et veritatis prsecones. 

Et gestabat judicium filiorum Israel in pectore suo, ^c.] 

Sacerdos judicium filiorum Israel in pectore suo in con- 
spectu Domini gestat, cum subditorum causas pro sola 
intemi judicis intentione discutit^ ut nihil se eis humanitatis 
admisceat^ in eo quod divina positus vice dispensat. 

Cap. VI. Facies et tunicam superhumeralis totam hyacin- 
thinam.'] Tunicam dicit superhumeralis^ cujus pars non 
minima superhumerali tegebatur, ad distinctionem tunicae, 
quae erat interior, lineae; quarum pariter meminit supe- 
rius, dicens, Haec autem erunt vestimenta quae facient; 
rationale et superhumerale, tunicam et lineam strictam. 
Interior autem erat linea, sive byssina, quod lini esse 
genus nobilissimum constat. Exterior vero tunica tota 
hyacinthina, nihil omnino colons alterius admittens. Cujus 
spedem uniform! vita manifeste sacerdotalis, qualis esse 
debeat, docetur : hoc est supemis solum desideriis inces- 
santer intenta, et conversationem juxta apostolum habens 
in ccelis, ac sui Salvatoris inde desideranter expectans ad- 
ventum. Quae videlicet tunica, sicut et byssina, ad pedes 
usque pertingebat ; imde utraque Graece poderis dicta est, 
ut ostenderetur nil in sacerdotal! vita infimum ac sordi- 
dum remanere, sed omne quod ageret, quasi aethereo colore 
speciosissimum, universa membra ejus a capite usque ad 
pedes gratia virtutum con tecta esse debere. Item tunica 
talari sacerdos tota hyacinthina vestitur, ut admoneatur 
opus coeleste non inchoandum tantummodo, verum etiam 
usque in finem in eo esse perseverandum omnibus qui 
salvi esse voluerint. Tunica namque hyacinthina usque ad 
pedes vestiri, est bonis operibus usque ad finem vitae hujus 
insistere, praecipiente ac promittente Domino : Esto fidelis 
usque ad mortem, et dabo tibi coronam vitae. Et itaquia 
solummodo ad perfectionem bonae actionis infatigabili pro- 
posito perveniemus, si hanc fixa intentione supernae remu- 
nerationis incipimus, recte de eadem tunica subjungitur : 

In cujm medio supra erit capitium, ^c.] Capitium quippe 
tunicae hyacinthinae firmissimam habet oram, et ex sese 
textam, ne facile rumpatur, cum primordium bonae nostrae 
actionis forti radice timoris divini subnixum, et contra 
omnes insidias hostis antiqui probatur esse munitum. 

Talis namque ora, collum aacerdotis per gyrum vestit et 
omat, quando rectori fiduciam loquendi subditis ac prae- 
dicandi coelestia maximam praebet, hoc quod ipse non 
solum in procursu vitae suae recte vixerit, sed ipsum quo- 
que exordium a rectitiidine coeperit, juxta exemplum bea- 
torum Samuelis, Hieremiae, et Joannis prophetarum, qui ab 
ipsa infantia Spiritus Sancti gratia repleti, et in doctorum 
ordinem sunt segregati. Vox siquidem in collo est, ideo- 
que per collum recte loquendi usus exprimitur. Apte 
autem cum ora capitii per gyrum textilis fieri praecipe- 
retur, statim adjunctum est : Sicut fieri solet in extremis 
vestium partibus. Sicut enim vestibus opera, ita extremis 
vestium partibus potest non inconvenienter ipsa operum 
consummatio figurari. Vel certe extremae vestium partes, 
ultimae sunt nostrae solicitudines, quibus sese quique fide- 
les, cum vitam hanc finire coguntur, intentius solito ab 
omnium labe malorum expurgare contendunt, cum metu 
et pavore procurantes, ne ante districtum judicem per- 
ducti, pro sordido vitiorum habitu expellantur, atque in 
tenebras praecipitent aeternas, quin potius appareant in- 
duti, sicut electi Dei sancti et dilecti viscera misericordiae, 
benignitatem, humilitatem, modestiam, patientiam : super 
omnia autem haec caritatem, quod est vinculum perfec- 
tionis. Et ideo veraciter indumentum nuptiale, quod in 
convivio suo, id est in ecclesia sancta rex et judex noster 
invenire delectatiu*. Tunica ergo sacerdotis hyacinthina 
habet oram in capitio textilem, sicut in extremis vestium 
partibus fieri solet ; cum doctor quisque egregius a tanta 
perfectione opus virtutum incipit, ad quantam quilibet 
alius diutissime laborans, vix aliquando pervenit: cum 
tanto timore famulatus omni bora, juxta sermonem pro- 
phetse solicitus ambulabat cum Domino Deo suo, quantum 
aliquis vel moriturus, et ad judicium Domini sui ultimum 
ingressurus, vix habere sufiicit. Verum quia tota perfec- 
tio sacerdotis in operibus et doctrina veritatis consistit, 
juxta hoc quod beatus Lucas descripto evangelio dicit, 
fecisse se sermonem de his quae coepit Jesus facere et 
docere ; recte subjungitur. 

Deorsum vero ad pedes ejusdem tunica per circuitum^ ^c.] 
Deorsum namque ad pedes tunicae fiunt, quasi mala punica 
et tintinnabula per gyrum, quando ad tantam excellentiam 
devotse Deo conversationis sacerdos pervenerit, ut nil in 
illo aliud quam splendor et gratia^ flosque, lit ita dixerim, 
varius bonorum operum videatur: nil ab illo aliud cum 
os aperuerit, quam suavissimus horum sonus audiatur. 
Quia enim in malo punico multa interius grana, uno foris 
cortice teguntur, recte per mala punica multifaria virtutum 
operatic^ uno caritatis munimine undique versum tecta 
designator. Fit autem eadem malorum punicorum effigies 
ex hyacintho et purpura, et cocco bis tincto, et, ut in 
sequentibus invenitur, etiam ex bysso retorta; quibus 
quatuor coloribus, quae virtutem varietas intimetur, saepiiis 
inculcatum est. His vero in medio tintinnabula permis- 
centur, cum neque opus sacerdotis unquam a sonitu verbi, 
quod loquitur, discrepat ; neque a rectitudine operis terri- 
tus adversis, linguae sonitus dissentit. Unde pulchre 
additur : 

Ita ut tintinnabulum aliud sit aureum, ^c.] Aurea quippe 
tintinnabula hyacinthinae pontificis tunicae inseruntur, et 
Omni ex parte circumdantur, cum omnis sermo ejus clari- 
tatem supemae lucis resonat, et idem sonitus, velut hyacin- 
thinae tunicae firme inhxus, operum quoque ipsius subli- 
mitate audientium mentibus commendatur. Fiuntque 
bina mala circum singula tintinnabula, et circum singula 
mala bina tintinnabula, cum et omnia, quae loquitur, bonis 
confirmantur actibus, atque in auditorum arctius corde 
figuntur, et universa quae agit, quam sint rationabilia, 
discrete sermonis sonitu produntur. Bene autem sequi- 
tur: 

Et vestietur ea Aaron in officium ministeriiy ut audiatur 
swdtusj §-c.] Sacerdos namque ingrediens vel egrediens 
moritur, si de eo sonitus non audiatur ; quia iram contra 
se occulti judicis exigit, si sine pi-aedicationis sonitu ince- 
dit. Quod si Josephi verbis intendere voluerimus, quibus 
dicit, mala in tunica pontificis septuaginta duo fuisse, et 
ejusdem numeri tintinnabula, congruit hoc figuris myste- 
VOL. VII. z 

rionim ; ut sicut in humero ac pectore apostolicum ferre 
numerum jussus est, ita etiam discipulorum septuaginta- 
duorum circa pedes numerum adsignatum haberet. Con- 
stat enim, quod sicut duodenarius apostolorum numerus 
episcopalis gradum dignitatis inchoavit, sic discipuli sep- 
tuagintaduo, qui et ipsi ad pnxdicandum verbum sunt 
missi a Domino, gradum sacerdotii minoris, qui nunc 
presbyteratus vocatur, sua electione signarunt. Unde et 
illorum numerus in ultima parte sacerdotalis habitus, ille 
in prima figuratus est. Decebat enim, ut' qui majores 
gradu in corpore summi sacerdotis, hoc est in ecclesia 
Christi, erant futuri, sublimiorem in habitu typici ponti- 
ficis locum typice haberent. Verum si quis ipsos etiam 
numeros utriusque ordinis mystice vult interpretari, duo- 
decim gemmas Aaron in pectore praefercbat, ut significaret 
tempiis instare futiirum, quo fides Sanctae Trinitatis in 
omnibus quadrati orbis partibus generi humano praedica- 
retur ; vel certe, sicut et supra docuimus, duodecim gem- 
mas, id est, ter quaternas gestabat, ut omnes admoneret 
doctores opera justitiae, quae quatuor virtutibus principaliter 
comprehenduntur, simul cum fide veritatis, quae in Trini- 
tate est, et ipsos habere semper, et suis commendare disci- 
pulis. Portabat et septuaginta duo tintinnabula aurea, 
cum totidem malis punicis, ut ostenderet mystice, quod 
eadem fides et operatio justitiae universum esset mundum 
ab errorum tenebris ad veram lucem perductura. Tres 
namque dies ac noctes habent horas scptuagintaduas. £t 
quia sol iste visibilis, omnes mundi partes in septuaginta 
duabus horis supra infraque lustrando tribus vicibus cir- 
cuit; apte hie numerus tintinnabulorum et malorum 
diversi colons, tunicae pontificis inditus est, ad docendum 
figurate, quod Sol justitiae Christus orbem esset illumina- 
turus universum, eique donum praebitunis, et verae fidei, 
quae est in agnitione et confessione Sanctae Trinitatis, et 
bonae operationis, quae in variamm flore est ac splen- 
dore virtutum. Possumus sane in duodenario numero 
gemmarum rationalis etiam hoc intelligere figuraliter ex- 
pressum, quod idem Sol justitiae cuncta nostra tempora^ 

cunctas orbis nostri plagas sua esset luce repleturus ; in 
exemplum solis mundani^ qui per menses duodecim signi- 
ferum lustrare circulum, et totum ambire mundum con- 
suevit. Nam et hoc quod quatuor ordines in rationali 
temos habebant lapides, congruit anni vertentis ordini, 
qui per temos menses in quatuor tempora distinguitur. 
Annum autem in scripturis vocari totum hoc salutis nostra; 
tempus, quo pro aetema retributione certamus, testatur 
ipse Salvator, qui, juxta sermonem Esaiae, missus est prae- 
dicare annum Domini acceptum, et diem retributionis ; 
cum de eodem anno et Psalmista canit, dicens, Benedices 
coronae anni benignitatis tuae. Quibus enim in praesenti 
dedit benignitatem rectae fidei et operationis, dabit in die 
retributionis coronam perpetuae benedictionis. 

Cap. VII. Facies et latninam de auro purissimOy ^c.] 
Lamina vero aurea in fronte pontificis, in qua sanctum 
Domino, sive sanctum Domini, ut in sequentibus appel- 
latur, sculptum est, sacratius caeteris erat indumentis illius. 
Et merito quia sicut divina potentia cunctis quae creavit 
supereminet, ita oportebat, ut nomen ejus caeterum pon- 
tificis habitum omatumque transcendens, altius praeemi- 
neret, et velut cuncta sanctificans exiraiam in ejus fronte 
sedem teneret. Significat autem ipsam professionis nos- 
trae fiduciam, quam in fronte portamus, dicentes singuli 
cum apostolo: Mihi autem absit gloriari, nisi in crucc 
Domini nostri Jesu Christi. Et recte hoc unum in toto 
pontificis habitu de auro est solo factum, ut munditiam 
cordis sive corporis, in qua mysteria redemptionis nostrae 
recondere velgestare debeamus, ostenderet. Vel certe auro 
inscriptum in fironte sacerdos sanctum Domini gestat, ut 
insinuet mystice, quod ita passionem Domini et Salvatoris 
nostri, per quam redempti sumus, venerari, et amplecti 
debemus, ut claritatem in illo divinae majestatis, per quam 
creati sumus, pariter confitendum esse noverimus : ita 
mortem assumptae ab illo humanitatis confiteri, ut eandem 
mox humanitatem in aetemam de morte gloriam resurrex- 
isse fateamur. Sanctum autem Domini, quod in lamina 
sculpi jubetur, nomen ejus sanctum et venerabile signifi- 

cat ; quod apud Hebraeos quatuor literis vocalibus scribi 
solet, hoc est n’in» cujus interpretatio lingua eorum inefFa- 
bile sonat, non quia dici non potest^ sed quia finiri sensu 
et intellectu creaturae nullius potest. Et quia nihil de eo 
satis digne dici potest, ideo inefTabilis rectissime vocatur, 
juxta illud apostoli : Et pax Dei, quae exsuperat omnem 
sensum, custodiat corda vestra. Et Psalmista, Magnus, 
inquit, Dominus, et laudabilis nimis, et magnitudinis ejus 
non est finis. Et bene quatuor literis idem nomen Domini 
in fronte pontificis erat scriptum ; propter videlicet signi- 
ficantiam totidem partium Dominican crucis, quam in 
fronte portaturi eramus, hoc est supremam, dextram, lae- 
vam, et infimam. Item sanctum Domini auro sculptum in 
fronte portamus, quando expurgati a sordibus vitiorum, 
quae ex primo parente habuimus, imaginem et similitu- 
dinem nostri Conditoris, ad quam creati sumus, in nobis 
recipimus ; et hanc nos recepisse non in secreto celamus, 
sed cunctis palam factis, et voce promulgamus, juxta illud 
apostoli : Sicut portavimus imaginem terreni, portemus et 
imaginem coelestis. Quod loquens ad Colossenses aper- 
tius explicat, dicens : Nunc autem deponite et vos omnem 
iram, indignationem, malitiam, blasphemiam, turpem ser- 
monem de ore vestro, nolite mentiri invicem, exspoliantes 
veterem hominem cum actibus ejus, et induite vos novum, 
eum qui renovatur in agnitionem secundum imaginem 
ejus qui creavit eum. De quo videlicet sancto Domini et 
Joannes in Apocalypsi scribit: Vidi, inquiens, Agnum 
stantem supra montem Sion, et cum eo centum quadragin- 
taquatuor millia habentes nomen ejus, et nomen Patris 
ejus scriptum in frontibus suis. Qui rursus claritatem 
supernae patriae describens, ait : Et sedes Dei et Agni in 
ilia erunt, et servi ejus servient illi, et videbunt faciem 
ejus, et nomen ejus in frontibus eorum. Cum ergo idem 
nomen sacratissimae venerationis omnes Agnum sequentes, 
hoc est universi fideles, in ipsa suae professionis fronte 
debeant habere ; quanto magis necesse est eos qui, accepto 
sacerdotio ac magisterio spirituali, ducatum gregis Do- 
minici sortiti sunt, exemplum virtutis omnibus in seipso 

ostendere? Ligatur autem lamina^ quae sanctum Domini 
continet, vitta hyacinthina cum tiara pontificis ; cum spe 
coelestium bonorum, quam hyacinthus significat, in fide 
confortamur, et eo arctius vel sacramenta nostrae redemp- 
tionis^ vel imaginem ac similitudinem nostri Conditoris ac 
Redemptoris intemeratam servare contendimus^ quo nullum 
esse aliud salutis iter cognovimus, De figura tiarae in 
sequentibus suo loco dicetur. Verum, quia sacerdos tantae 
industriae^ tabs esse debet meriti apud Deum, qui peccata 
populi sua exhortatione^ increpatione, admonitione corri- 
gere et castigare^ suisque valeat precibus abluere, recte 
subjungitur : 

Portabitque Aaron iniquitates eorum, §*c.] Portat namque 
pontifex iniquitates subditorum^ id est, exportat et aufert, 
cum aut eos docendo poenitentiam commissorum provocat, 
aut pro poenitentibus supplicando gratiam ejus justi judicis 
conciliat. Facit autem hoc in muneribus et donariis^ quae 
ipsi obtulerunt Domino^ et sanctificaverunt, cum pro bonis 
operibus fructibus dignis poenitentiae^ id est, eleemosynis^ 
caeterisque operibus justitiae, quae fecerint, poenitentes a 
reatu scelerum, quae quondam patraverunt, absolvit. Haec 
quidem ita gerenda institutio divina, et in habitu pontificis 
mystice figuravit, et in verbis sacri eloquii manifeste 
docuit. Sed longe aliter, proh dolor ! quidam praesulum 
faciunt, qui et donaria sive mimera accipere, immo exigere 
volunt a populo, et nil pro iniquitatibus ejus, ut expor- 
tentur et castigentur, veniamque accipiant, curant laborare, 
cum ob hoc solum dona temporalia sumere debeant a sub- 
ditis, quod eos aetema bona praedicando ab errore correxe- 
rint, atque ad viam veritatis deduxerint, ad imitationem 
primorum sanctae ecclesiae doctorum, qui illis a quibus 
temporalia percipiebant subsidia, confidenter aiebant : Si 
nos vobis spiritualia seminavimus, magnum est si vestra 
camalia metamus? Verum quia praesul quisque sive mi- 
nister verbi, ita solum pro subditis efficaciter laborare, sive 
praedicando verbum, seu Domino supplicando potest, si 
animus ipsius semper divini nominis sit memoria praeditus, 
apte subjungitur : 

Erit autem lamina semper in fronts ejus^ ^c.] Si enim 
lamina nomine Domini scripta semper fuerit in fronte 
Aaron^ placabitur filiis Israel Dominus ; quia cum doctor 
ipse fideliter se divino servitio puraque mente subdiderit, 
mox etiam subditi exemplis illius^ ac monitis accensi^ et 
ipsi recte vivere, gratiamque intemi aspectoris promereri 
satagunt. 

Cap. VIII. Siringesque bysso tunicam.'] Haec est tunica 
interior^ quam supra lineam strictam nuncupat. Gtuare 
autem linea stricta sit dicta, vel bysso stringi prsecipiatur, 
jam superius expositum est, et nunc adjiciendum ; quia 
solent milites habere lineas, quas camisias vocant, sic 
aptas membris, et strictas corporibus, ut expediti sint, vel 
ad cursum, vel ad praelium dirigendo jacula, tenendo clypeo, 
ense librando, et quocunque necessitas traxerit ; qualem et 
Joab habuisse legitur, quando Amasam interfecit, stricta 
scilicet ad mensuram habitus suL Ergo et sacerdotes 
parati in ministerium Dei utuntur hac tunica, ut habentes 
pulchritudinem vestimentorum, nudorum celeritate discur- 
rant. Haec tunica, quia sicut hyacinthina ad pedes usque 
pertingebat, et ipsa Graece poderis, id est, talaris, vocata 
est, cujus significatio mystica in promptu est: cum enim 
constet, lino vel bysso continentiam et castitatem signifi- 
cari corporis nostri, juxta quod saepius supra explicatum 
est, strictam habent lineam, sive tunicam de bysso sacer- 
dotes, ciun propositum continentiae nequaquam enerviter 
et fluxa mente custodiunt. Sed tanta prorsus instantia, ut 
nil belli concupiscibilis caro contra spiritum, aut contra 
camem gerat spiritus. Lineam habent strictam, cum con- 
cupiscente ac deficiente omnimode anima, in atria Do- 
mini cor illorum pariter et caro socia germanitate exultant 
in Deum vivum. Haec autem linea non solum stricta, 
verum etiam poderis est, videlicet ad pedes usque descen- 
dens, cum continentia non unicuilibet membro violenter 
imposita, sed in toto est corpore delectabiliter consum- 
mata. Haec etenim linea, manus ac brachia debet strin- 
gere sacerdotis, ne quid nisi utile faciant ; pectus, ne quid 
inane cogitet; ventrem, ne delicias ultra modum appe- 

tendo, Deum se gulosis facere prsesumat ; subjecta etiam 
ventri membra, ne lasciviendo totam sacerdotalis habitus 
pulchritudinem comimpant ; genua, ne ab orationis instan- 
tia torpeant ; tibias et pedes, ne ad malum currant. In- 
duatur ergo sacerdos primo linea stricta, ut et corpus ' ab 
iniquis operibus, et a pravis mentem cogitationibus com- 
pescat. Accipiat deinde hyacinthinam, ut post distric- 
tionem continentiae salutaris, seque corpus et animum 
spiritualium virtutum habitu venustet. Verum quia sen- 
sus quinque sunt corporis, visus, gustus, olfactus, auditus, 
et tactus ; quorum primi quatuor proprie capitis, ultimus 
toti est corpori communis; tunica hsec, quam diximus 
utraque proprie, continentiam tactus, et justitiam designat. 
Consequenter vero et aliorum quatuor sensuum, quam 
sit vel curanda innocentia, vel sanctificatio conquirenda, 
figurato pontificis habitu monstratur, cum dicitur : 

Et tiaram byssinam facies.^ Tiara namque, quae et 
cidaris, et mitra vocabatur, caput tegebat et ornabat pon- 
tificis; ut hoc indumento admoneretur, omnes capitis 
sensus Deo consecrates habere, ne vel oculi ejus viderent 
vanitatem, vel aures libentius audiendo opprobrium acci- 
perent adversus proximum suum, vel os abundaret malitia, 
et lingua concinnaret dolum ; sive etiam cor crapula et 
ebrietate gravaretur, vel olfactus aspersum myrrha, et 
aloe, et cinnamomo lectum meretricis amplecteretur. Quin 
potius oculi ejus viderent aequitatem, aures inclinarentur 
ad audienda verba prudentiae, dulcia essent faucibus ejus 
eloquia Domini super mel et favum, donee superesset 
halitus in eo, non loqueretur iniquitatem, nec ab inno- 
centia sua recederet. Curandum et de quinto sensu, qui 
toti est corpori communis, ut fiat illud propheticum : 
Recedite, recedite, exite inde, pollutum nolite tangere. 
Et sicut admonet apostolus : Mundemus nos ab omni 
inquinamento carnis et spiritus, perficientes sanctifica- 
tionem in timore Dei. Qualiter autem tiara haec fuerit 
facta, Josephus docet, dicens : Super caput autem gestat 
pileum in modum parvuli calami aut cassidis, quod exten- 
ditur supra summitatem capitis, et modice verticis medieta- 

tem excedit ; et tale est, ut videatur ex lini textura con- 
fectum, habens vittas quae convolutae ssepius connectuntur, 
nec facile dilabatur. Qui videlicet Josephus huic pileo 
superadditum esse narrat aliud majus velamen, quod totam 
capitis superficiem celaret : aptatum perfecte, ne laborante 
sacerdote circa sacrificia corruat ; quod tamen cujus esset 
colons non ostendit. Et haec quidem de minoris sacer- 
dotis pileo. De pontificis vero tiara hoc modo testatur : 
Pileum autem priori similiter operatum habet pontifex, 
sicut reliqui sacerdotes^ et alium consutum ex hyacintho 
variatum. Circumdatur autem ei et aurea corona, tribus 
vicibus facta, supra quam surgit in media fronte, quasi 
caliculus quidam aureus, similis herbae, quae apud nos 
Acharo nuncupatur, quam Graeci Hyoscyamon dicunt. Et 
paulo post descripta mirabili varietate subintulit, dicens : 
Habet autem flores similes plantagini, et per circuitum 
tota corona his floribus est caelata, ab occipitio usque ad 
utrumque tempus ; in fronte vero hoc quidem non habet, 
sed lamina est aurea, quae sacris Uteris Dei nomen habet 
inscriptum. Haec quidem de secundo velamine et coronis 
pontificum aureis scriptura sancta tacere videtur. Coro- 
narum vero breviter fecit in sequentibus mentionem, di- 
cens : Fecerunt et tunicas opere textiU Aaron et filii ejus, 
et mitras cum coronulis suis ex bysso. Sed de qua mate- 
ria factae essent, non dixit. Cum enim dicat, Et mitras 
cum coronulis suis ex bysso; poterat intelligi utrasque 
ex bysso factas esse, si non Josephus coronas esse aureas 
designaret, qui stante adhuc templo, et legaU observantia 
celebrata, cum esset de genere sacerdotaU, facilUme potuit 
modum omnem sacerdotalis indumenti, non tamen le- 
gendo, sed et videndo cognoscere. Verum sive byssinse 
seu fuerint aureae coronulae, cum constet eas factas esse 
cum mitris, dicamus breviter de figura. Mitras cum coro- 
nulis habent sacerdotes ex bysso, qui sic visum, auditum, 
gustum, olfactum, et tactum suum in venustate castimoniae 
custodiunt, ut pro eadem custodia se coronam vitae, quam 
repromisit Deus diligentibus se, accipere sperent. Nam 
qui sic continentiie vel bonis operibus studet, ut pro his 

a;terna praemia retributionis quaerere negligat, mitram qui- 
dem byssinam habere videtur in capite^ sed coronulas non 
habet ; quia videlicet imaginem virtutis coram hominibus 
praefert, sed mercedem virtutis cum Domino non invenit. 
Sive ergo coronulae fuerint aureae, claritatem perpetuae 
lucis significant; sive fuerint byssinae, ipsam nostri cor- 
poris immortalitatem^ quae perennis futura est, figurate 
denuntiant. Et recte sacerdos cum stolis byssinis coronas 
superadditas gestat, ut et in continentia ipse sua jugiter 
aetema praemia meditetur, et in sanctificatione continentiae 
vel bonae operationis simul eadem gaudia supemae beatitu- 
dinis audientibus promittat ; ne si absque spe retributionis 
pondus imponat laboris, jugum Christi suave, atque onus 
leve asperum suis auditoribus reddat, et durum. Cum 
vero Dominus tiaram faciendam praeciperet, addidit : 

Et haltheum opere plumariiJ] De cujus videlicet facta 
balthei manifestius in posterioribus scriptum est. Cin- 
gulum vero fecerunt de bysso retorta, hyacintho, purpura, 
ac vermiculo bis tincto, opere plumario. Hoc cingulum, 
ut Hieronymus ex Josepho scribit, in similitudinem pellis 
colubri, quam exuit in senectute, sic in rotundo textum 
est, ut marsupium longius putes. Textum autem sub teg- 
mine cocci, purpurae, hyacinthi, et stamine byssino, ob 
decorem et fortitudinem, atque ita polymita arte distinc- 
tum, ut diversos flores et gemmas non artificis manu con- 
textas, sed additas arbitreris. Habebatque latitudinem 
quatuor digitorum, quo cingulo proprie pontifex utebatur, 
et eo tunica hyacinthina, simul et superhumerale stringe- 
batur. Nam in sequentibus aperte de conjunctione super- 
humeralis et rationalis dictum est ; Hsec et ante et re- 
tro ita conveniebant sibi, ut superhumerale et rationale 
mutuo necterentur, stricta ad baltheum et annulis fortius 
copulata; quos jungebat vitta hyacinthina, ne laxe flue- 
rent, et a se invicera moverentur. Nulli autem dubium, 
quin baltheus sive cingulum, cui superhumerale adstrin- 
gebatiu*, tunicam hyacinthinam, quae et superhumeralis 
tunica vocabatur, cingebat ; cimcta etenim quae hucusque 
dicta sunt, ad pontificis habitum pertinent. Dehinc con- 

sequenter filiorum ejus simul balthei et caetera indumenta 
exponuntur, cum dicitur : 

Porrofiliis Aaron tunicas tineas parabis et baltheoSj ^c.] 
Neque de baltheis eorum, utrum et ipsi opere plumarii, 
an unius colons fieri debuerint, aliquid decemitur. Di- 
cendum igitur primo de baltheo pontificis, qui de quatuor 
coloribus illis nobilissimis ac Deo dignis factus est ; quia 
apte talem haberet pontifex, quern singulari virtutum de- 
core semper oportebat accingi. Apte pontifex variate 
flore colorum fulgentium accinctus incedebat, quia sicut 
alius quilibet necesse est industria continentiae praecin- 
gatur, ne caro repugnans spiritui internam mentis pacem 
aliquando conturbet ; ita pontifex ac doctor fidelium, edo- 
mito jam omni concupiscibili motu animi sive corporis, 
ipsa virtutum gloria debet circumdari, ut juxta exemplum 
floris illius qui egressus est de radice Jesse, id Domini 
Salvatoris sit justitia, cingulum lumborum ejus, et fides 
cinctorium renum ejus. Tunicas autem lineae, et balthei 
ac tiaras, quas filiis Aaron in gloriam et decorem fieri prae- 
cepta sunt, quid nobis interni decoris et glorias commen- 
dent, facillime ex his quae superius exposita sunt, intelligi 
valet. Tunicas namque habent sacerdotes lineas, cum 
totum corpus suum candori castitatis dedicant. Baltheis 
tunicas cingunt, cum eandem castimoniam vigilanti mentis 
custodia circumspiciunt, ne conscientia illius desidiosiores 
erga bonorum operum exercitia remaneant, ne per jactan- 
tiam castimoniae, ipsius etiam castimoniae meritum perdant. 
Qui enim tunica talari indutus absque cingulo incedit, 
defluit tunica, ac relicto corpore ventis et frigoribus in- 
trandi spatium tribuit ; quin et praepeditis gressibus ince- 
dendi usum retardat ; vel etiam calcantibus se causa effi- 
citur ruinae. Sic nimirum castimonia carnis saepe nonnullis 
castimoniam cordis adimit, cum tanto segnius bonis insis- 
tere operibus curant, quanto minus perspiciunt, quia nil 
castimoniae custodia absque aliorum augmento bonorum 
valeat, quae tamen, adjunctis bonis actibus, magnam ha- 
benti gloriam conquirit. Denique virginibus stultis nil 
castitas profuit camis, quibus veniente sponso lumen defuit 

internae puritatis. Accingantur ergo filii Aaron tunicis 
lineis^ ut castitatem habeant. Sacerdotes accingantur 
baltheis, ne ista castitas sit remissa et negligens ; ne vento 
elationis animum perflandi aditum prsebeat, ne crescente 
iniquitate^ refrigescere faciat caritatem ipsorum^ ne bono- 
rum gressus operum jactantia suae praesumptionis impe- 
diat, ne praepedito virtutum cursu, ipsa etiam terrestris 
concupiscentiae sordibus polluta vilescat^ et ad ultimum 
auctorem suum ad ruinam superbiendo impellat. Accincti 
autem sacerdotes accipiant et tiaras in capitibus^ ut post 
vigilantem et circumspectam corporeae castitatis custodiani, 
ipsius etiam visus, auditus, gustus, et olfactus Deo digna^ 
et custodia teneatur et cura. 

Cap. IX. Vestiesque his omnibus Aaron fratrem tuum, ^c.] 
Omnibus quidem his vestiendus erat Aaron et filii ejus ; 
sed ea distinctione, ut ipse quidem omnibus his uteretur, 
filii autem ultimis tribus, quae illorum proprie nomini 
ascripta sunt, cum dicitur: Porro filiis Aaron tunicas 
Imeas parabis, et baltheos ac tiaras in gloriam et decorem. 
Quod vero sequitur : 

Facies et feminalia linea^ ^c.] Ad utrosque simul, et 
Aaron scilicet et filios ejus, sicut etiam ipsa verba mani- 
feste probant, pertinet ; sicque fit, ut Aaron ipse cunctis 
quae commemorantur octo vestibus induatur, feminalibus 
videlicet lineis, tunica linea, hyacinthina superhumerali, 
rationali, baltheo, tiara, petalo aureo. Filii vero ejus qua- 
tuor tantum ex his, id est, feminalibus, linea stricta, cin- 
gulo et tiara utantur. Verum, quia de caeteris supra trac- 
tatum est, feminalia haec quae ad operiendam carnis turpitu- 
dinem fieri mandantur, illam castimoniae portionem, quae 
ab appetitu copulae conjugalis cohibet, proprie designant, 
sine qua nemo vel sacerdotium suscipere, vel ad altaris 
potest ministerium consecrari, id est, si non aut virgo per- 
manserit, aut contracta uxoriae conjunctionis foedera solve- 
nt. Quod videlicet genus virtutis nulli per legem Dei 
necessario imperatum, sed voluntaria est devotione Domino 
offerendum, dicente ipso de hoc : Non omnes capiunt ver- 
bum istud. Ad quam tamen benigna mox exhortatione 

eos^ qui possint^ invitat dicens : Qui potest capere^ capiat. 
Et paulo post eisdem qui vel uxorem, vel alios cognatos^ 
et implicamenta mundi hujus propter ipsum reliquerint, 
centuplum promittit in hac vita praemium^ et in seculo 
futuro vitam aeternam. Unde certe gratia distinctionis 
non Moyses hoc indumento vestiri Aaron et filios ejus 
jubetur, sicut de prioribus dicitur : Vestiesque his omnibus 
Aaron fratrem tuum^ et filios ejus cum eo. Sed facies^ 
inquit, feminalia linea, ut operiant camem turpitudinis 
suae. Ipsi, inquit, operiant camem turpitudinis suae, tu 
feminalia pontifici et filiis ejus facies, tu castitatis regulam 
docebis, tu abstinendum ab uxorio complexu eis, qui sacer- 
dotio functuri sunt, intimabis. Nulli tamen violentum 
hujusmodi continentiae jugum impones; sed quicumque 
sacerdotes fieri, ac ministerio servire altaris volunt, ipsi 
sua sponte uxomm servi esse desistant. Quod ubi perfe- 
cerint, et suscepto semel continentiae proposito ministros 
se sanctuarii atque altaris fore consentiunt, aderit lex 
divina, quae velut c^eterum illius habitum sacerdotibus 
congruum imponens, quomodo vivere vel docere debeant, 
abundanter instituat, congaudensque spontaneae ipsorum 
devotioni, dignum sacerdotio decus sapientiae, patientiae, 
mansuetudinis, misericordiae, zeli spiritualis, humilitatis, 
timoris Domini, caeterorumque hujusmodi omamentorum 
superaddat; alioquin iniquitatis rei moriuntur. Mortem 
namque certissimam incurrit animae, si quis luxuriose 
vivens, sacerdotalem sibi usurpare gradum praesumit. Qui 
sensus subsequentibus quoque Domini verbis affirmatur, 
quibus post pauca subjungit: 

(Exod. xxix.) Cumque laveris patrem cum filiis suis 
^c.] Nam neque hie aliquid de feminalibus a Moyse acci- 
piendis praecipitur: unde liquido constat, quod se hoc 
genere vestimenti ipse prius Aaron ac filii ejus induerant, 
et sic ad manum Moysi lavandi, induendi, ungendi, et con- 
secrandi intrabant. Ubi et hoc notandum, quod conse- 
craturus eos Moyses, primo lavit aqua, et sic habitum illis 
sacri gradus imponit ; quia nimirum necesse est, ut qui ad 
officium altaris promovendus est, majoribus se solito flu- 

entis lachrymarum sive compunctionis tempore dedica- 
tionis abluat^ ut quo mundior ad gradum accipiendum 
accesserit, eo perfectius acceptum consummet. Posset 
autem in hoc lavacro baptisma sacri fontis intelligi, si qua 
esset consequentia : ut quis in sacerdotium electus, tunc 
primum aqua baptismatis in remissionem peccatorum ab- 
lueretur, et non talium ordinationi contradiceret apostolus, 
dicens : Non neophytum ordines, ne in superbiam elatus, 
in judicium incidat diaboli : indutus vero sacris vestibus 
pontifex, mox oleo unctionis perfunditur, ut per gratiam 
Spiritus Sancti consecratio perficiatur; non quod ea quae 
pnemissa sunt indumenta virtutum absque gratia Dei pos- 
simus habere, sed quia majus necesse est auxilium gratiae 
tribuatur a Domino, ubi quis vel majorem conscenderit 
gradum, vel plurimorum fiierit regimini praelatus. Notan- 
dum interea, quod cum in hoc libro Exodi, Aaron octo 
vestibus induendus asseratur, videtur in Levitico addita et 
nona, baltheus videlicet, quo linea fuerit tunica ante indu- 
tam hyacinthinam praecincta. Sic etenim scriptum est: 
Cumque lavisset eos, vestivit pontificem subucula linea, ac 
cingens eum baltheo, et induens tunica hyacinthina; et 
desuper humerale imposuit, quod stringens cingulo aptavit 
rational!. Sed quomodo hoc factum fuerit, patet mani- 
feste ex eis quae explanata sunt, figura vestitus intellec- 
tualis. 

Cap, X. Verum quia de habitu sacerdotali, sequentes 
dicta patrum, breviter ista perstrinximus, notandum puta- 
vimus ex hoc quod quatuor illi colores eximii, de quibus 
factus est, totidem mundi elementis congrua comparatione 
aptantur. Byssus sive linum terrae, quod ex ea nascun- 
tur; purpura aquis, quod ex marinis conchyliis tingitur; 
hyacinthinus et coccus aeri et igni ob colons similitu- 
dinem. Coccusque fuerit bis tinctus, eo quod ignis gemina 
sit virtute praeditus, lucendi videlicet et incendendi. 
Aiuntque Hebraei, quia ideo pontifex omnium figuram 
elementorum in suo habitu gestaverit, quia non solum pro 
Israel, sed pro omni mundo immolans rogare debuerit. 
Quibus nos non incongrue forte addere valemus, quod in 

unoquoque hominum figura omnium elementorum conti- 
netur : ignis in calore, aeris in halitu, aquarum in humore, 
terrae in ipsa soliditate membrorum. Unde et a physio- 
logis Greece homo microcosmos, id est, minor mundus 
vocatur. Quod et si aurum quid in eodem habitu juxta 
intelligentiam hanc significet, queeris, rationabilem in eo 
interioris hominis virtutem intellige. Unde et in eo pro- 
prie sanctum Domini scriptum est; quia non nisi per 
hanc quisque ad cognitionem sui Conditoris ascendit. Hinc 
etenim apostolus dicit, in interiore homine habitare Chris- 
tum per fidem in cordibus nostris. Et ideo nobis scrip- 
tura pontificem veteris testament! sic vestitum ostendit, ut 
sciat et nostri temporis pontifex pro toto se genere humano, 
raaxime autem pro his qui cognoverunt veritatem, sig- 
numque fidei illius in fronte portant, intercedere debere, 
apostolo admonente ac dicente: Obsecro igitiir primum 
omnium fieri obsecrationes, orationes, postulationes, gra- 
tiarum actiones pro omnibus hominibus, pro regibus, et 
omnibus qui in subl imitate sunt. Quod si in pontifice, 
quern consecrat Moyses, Dominum Salvatorem intelligi- 
mus, jure in habitu suo totius mundi figuram simul, et 
hominis habet. Ipse est enim, ut apostolus ait. Splendor 
gloriae, et figura substantiae Dei Patris, portansque omnia 
verbo virtutis suae. Ipse Agnus Dei, qui tollit peccata 
mundi : ipse sacerdos in seternum, omni sanctitatis omatu 
praeclarus, non quern natus in came per exercitium laboris 
accipere meruit, sed quern in utero Virginia incamatus, 
perveniente gratia Spiritus Sancti, totum simul accepit. 
Cujus sacerdotii interpellationem pro nobis pulcherrime 
commendans apostolus ait. Hie autem eo quod maneat in 
aeternum, sempiternum habet sacerdotium: unde et sal- 
vare in perpetuum potest, accedens per semetipsum ad 
Deum, semper vivens, ad interpellandum pro eis. Cujus 
etiam seque indumenta et omamenta virtutum commen- 
dans, adjunxit; Talis enim decebat, ut esset nobis pon- 
tifex, sanctus, innocens, impollutus, segregatus a peccatis, 
et excelsior coelis factus. Qui vere habuit laminam in 
capite suo auream, in qua esset sanctum Domini sculp- 

turn ; quia venit in nomine Patris, dicens : Ego in Patre, 
et Pater in me est ; et, Qui videt me, videt et Patrem. Hac- 
tenus Aaron et filiorum ejus habitus qualis esse debeat, 
coelesti design atur oraculo. Sequitur autem hinc etiam 
modus consecrationis, quo vel ipsos, vel tabernaculum 
cum Omni supellectili sua dedicari oporteat 

Oblatis videlicet Domino vitulOj Quae nimirum 

cuncta, sive operum devotionem bonorum, ac munditiam 
fidei, sive gratiam divinae illustrationis, sola consecrari per 
sacerdotes, figurate demonstrant. Quis etenim nesciat, im- 
molationem ac sanguinem illorum animalium, mortem asper- 
sionemque designare sanguinis Domini nostri, per quain 
et a peccatis absolvendi, et in bonis operibus sumus con- 
firmandi? Panes quoque azymi quid mysterii Salvatoris 
contineant, docet apostolus dicens : Itaque epulemur non 
in fermento veteri, neque in fermento malitiae et nequitiae, 
sed in azymis sinceritatis et veritatis. Conspersa sunt 
autem, sive lita oleo crustula et lagana ; ut admoneremur, 
opera habere non solum a fermento malitiae et nequitiae 
castigata, sed et pinguedine caritatis divinis digna con- 
spectibus. Vel certe crustulam oleo conspersam ad con- 
secrationem nostram Domino oflerimus, cum universa quae 
facimus, per intemam Sancti Spiritus gratiam in cordis 
nostri devotione pinguescunt. Lagana oleo lita offerimus, 
cum etiam foris hominibus spiritualia esse quae agimus, 
indubitanter in exemplum vivendi ostendimus. Quibus 
nimirum oblationibus consecratio nostra perficitur, dum 
-per opera bona et cogitationes puras merit um nobis sane- 
timoniae Domino donante conquirimus. Expletis autem 
mandatis hujusce consecrationis, Aaron et filiorum ejus, 
redit scriptura percipere etiam de factura altaris incensi, 
in quo idem Aaron quotidianum adolere thymiama deberet. 

Cap. XI. (Exod. xxx.) Facies quoque altare ad adolendum 
thymiama^ ^c.] Si altare holocaust!, de quo supra dictum 
est, generaliter vitam designat justonim, qui carnem suam 
quoddie crucifigere cum vitiis et concupiscentiis, atque in 
hostiam viventem Domino offerre consuerunt; quid hoc 
altare ad adolendum thymiama factum, nisi specialem 

quorundam perfectorum vitam significat? Neque enim 
frustra in illo carnes animalium incendebantur^ in hoc 
adolebatur incensum ; nisi quia in illo figiirabantur hi qui 
non secundum desideria carnis ambulant^ sed quasi haec 
Domino immolantes^ omnes sui corporis sensus per ignem 
Sancti Spiritus ejus voluntati dedicant : in isto autem illo- 
rum typus exprimitur, qui majore mentis perfectione, ex- 
tinctis prorsus ac sopitis illecebris omnibus carnis^ sola 
Domino orationum vota offerunt: nil quidem de carne^ 
quod se impugnet^ nil de conscientia peccati unde con- 
turbentur ac paveant, habentes^ sed dulcium profusione 
lachrymarum optantes venire, et apparere ante faciem Dei. 
Unde apte hoc altare intus in vicinia veli et arcae, illud 
ante tabernaculum foris positum est ; quia nimirum illi in 
conspectu sanctae ecclesiae cunctis in exemplo virtutum 
praefulgent; isti altioris ardore desiderii, contemplationi 
futurae beatitudinis etiam corpora detenti non minimum 
propinquant. Apte illud aere, hoc vestiri auro praecipitur : 
aes namque plus aliis metallis sonorum ac diu durabile est ; 
aurum vero quantum sono succumbit, tantum splendore 
praestat aeramento. Unde certe aeneum altare, in quo 
cames incendebantur, et sanguis fundebatur victimarum, 
illorum gestat typum, qui edomitis, et velut Deo immolatis 
voluptatibus carnis, perseveranter viam veritatis, quam 
semel inchoavere, peragunt, et hanc quoque proximis 
incedendam crebro sermone praedicationis insonant. Porro 
aureum altare illis convenienter aptatur, qui ampliore gra- 
tia supemae claritatis illustrantur ; sed minus aliis quae in 
secreto de interna suavitate gustent, dicendo aperiunt: 
minus eructare, proloquendo sufficiunt, quanta ipsi intus 
dulcedine in abdito vultus Dei reficiantur. Apte etiam 
altare thymiamatis quanto metalli fulgore praecellebat^ 
tanto mensura minus fuit ; quia quo sanctiores quique in 
ccclesia, eo sunt pauciores. Apte de eisdem lignis setim, 
quae albae spinae similia esse, et incorruptibilia diximus, 
utrumque altare fieri praecipitur : quia nimirum una est 
fidei non fictae firmitas, qua omnium corda electorum prae- 
muniri, atque ad suscipiendum ignem dilectionis, et ofTe- 

renda Deo virtutum libamina debent prseparari : quia omni- 
bus generaliter pusillis cum majoribus loquitur apostolus^ 
dicens^ Mundemus nos ab omni inquinamento carnis et 
spiritus^ perficientes sanctiBcationem in timore Dei : quod 
est aliis verbis dicere, Praecidamus, et auferamus a nobis 
spineta vitiorum, et punctionum aculeos titillantium^ quos 
terra corporis nostri ex peccato primae praevaricationis 
nobis germinare consuevit^ et quasi quadam bipenni sedulae 
castigationis incidentes excolamus strenue interiorem simul 
et exteriorem hominem nostrum, qui dignus fiat, accepto 
Sancti Spiritus igne, hostiam virtutum in conspectu sui 
Conditoris ofFerre. Apte unus ac non dispar erat ignis, 
qui in hoc altari victimas, in illo thura incendebat ; quia 
nimirum unus est spiritus, qui cunctorum mentes fidelium 
variante donationum gratia vivificat. Quod autem altare 
incensi quadrangulum fuit, unum habens cubitum longi- 
tudinis, et alterum latitudinis, duos vero in latitudine, lon- 
gitudo ad longanimitatem patientise, ut in expositione 
altaris holocausti dictum est, latitude ad amplitudinem 
dilectionis, altitude pertinet ad sublimitatem spei, per 
quam in laborum* tolerantia temporalium, et hilaritate 
dilectionis sincera mente gaudemus. Unius autem est 
cubiti et longitude et latitude altaris, quando summi 
quique, et perfecti in ecclesia viri, nuUius alterius rei 
quam perpetuse retributionis intuitu, et mala tempo- 
raUa aequanimiter ferunt, et qusecunque valent proximis, 
per caritatem bona impendent. Item, quia caritas patiens 
est, benigna est. Patiens videlicet, ut illatam a proximo 
injuriam toleret: benigna, ut cujus adversa tolerat, illi 
etiam, cum opus habuerit, officia pietatis exhibeat. Recte 
altare thymiamatis in longitudine et in latitudine qua- 
drangulum fieri jubetur ; ut insinuetur, quia perfectorum 
animus foederatis ad invicem virtutibus, quantum diligere 
firatrem, tantum et ferre suflScit, et quantum per patien- 
tiam sustinere potest molestiam ejus, tantum prsestare ei 
per dilectionem suae pietatis benevolentiam potest. Duos 
autem habet cubitos in altitudine, quia duplex sese prae- 
mium in futura vita accepturos sperant electi, unum vide- 
VOL. VII. A a 

licet quietis animarum, cum corruptibile hoc et mortalc 
corpus exuentes, coeleste regnum intraverint ; aliud, cum 
recepto eodem corpore incorrupto atque immortally perfec- 
tiiis in praesentia sui Conditoris exultabunt, impleta pro- 
missione prophetica, quae dicit: In terra sua duplicia 
possidebunty laetitia sempiterna erit eis. 

Comua ex ipso procedenty Cornua saepe in scripturis 
solent eminentiam designare fidei et virtutum : per quam 
obviantia nobis antiqui hostis certamina obtundere ac 
superare debemusy dicentes cum propheta Domino : In te 
inimicos nostros cornu ventilabimus. Qui mox de quo 
cornu dixisset, subdendo declaravit, dicens : Et in nomine 
tuo spememus insurgentes in nos. Sicut econtray non- 
nunquam bella vitiorumy quae nos expugnare moliuntury 
comuum nomine solent indicari. Quod utrumque brevi- 
ter complexus per prophetam Dominus dicebat : Et 
omnia peccatonim cornua confringamy et exaltabuntur 
cornua justi. Unde bene in lege cornuti tantum generis 
animalia munda esse, et populo Dei comestibilia decer- 
nuntur. Quae enim ruminant atque ungulam findunt 
animalia, ea etiam constat esse corniita; ut ostendatur 
mystice, quod illi tantum ecclesiae Dei spirituali conjunc- 
tione possunt incorporari, qui fortitudine fidei ad bella 
vitiorum existere probantur invicti. Procedunt autem 
cornua ex ipso altari thymiamatis, cum opera virtutum 
electiy non ad faciem hominum specie tenus ostendunt, sed 
ex interna mentis radice, fixo atque immobili exercent 
affectu. At contra hypocritae, quasi comibus aliunde 
mutuatis, habentes speciem pietatis, virtutem ejus negant. 
Quibus apte congruit ilia iEsopi fabula, qua refert corni- 
cem involutis pavonis pennis exornatam, finstra de sua 
esse pulchritudine gloriatam, imo propemodum zelo exar- 
descente pavonura, omni pennarum virtute, et ipsa vita 
esse spoliatam. Vestitur altare auro purissimo, cum per- 
fecti quique vera internae sapientiae luce refulgent, cum 
in omnibus quae agunt, splendorem caritatis velut quoti- 
dian! gloriam habitus permonstrant, cum memoriam sibi 
perpetuae claritatis semper inesse cunctis sese videntibus 

give audientibus ostendunt, cum se ante omnia regnum 
Dei et justitiam ejus cogitare et quaerere manifestant. 
Et bene tarn craticula altaris^ quam parietes et cornua 
vestiri auro jubentur. Craticula quippe intus in medio 
erat altaris ad suscipienda nimirum thymiamata parata. 
Parietes vero foris parebant, cornua et ipsa foris parentia 
speciali fastigio altius eminebant. Deauratur autem era- 
ticula^ cum in interiore homine nostro per fidem resplen- 
det Christi gratia. Deaurantur parietes, cum eadem 
gratia Dominicae dilectionis per bona se exterius opera 
dilatat. Deaurantur et cornua, cum ipsa fiducia fortitu- 
dinis justorum, qua adversarios veritatis, sive per patien- 
tiam fortiter ferre, seu per sapientiam prudenter refellere, 
vel corrigere didicerunt, intemae lucis in omnibus fulgore 
coruscat. Et quoniam tales jure dicere possunt, Bonum 
certamen certavi, cursum consummavi, fidem servavi, de 
reliquo reposita est mihi corona justitiae : recte subditur, 

Faciesque ei coronam aureolam per gyrumJ] Corona etenim 
aureola per gyrum fit altari thymiamatis, cum sancti pro 
nobis quae se egisse meminerint, praemia praestolantur 
aetema. Et bene per gyrum altaris corona fit, ut omnia quae 
fecere, coelesti mercede digna esse doceantur ; neque ali- 
quid in talibus remanere, quod post absolutionem carnis, 
purgatoiio debeat igne castigari. Item altare incensi coro- 
nam babet auream per gyrum etiam in eis, qui etsi mino- 
res sunt mentis, nec palam protestari audent, certam sibi 
boni certaminis ac servatae fidei repositam esse mercedem, 
cuncta tamen quae agunt, intentione Deo placendi, et spe 
agunt percipiendae ejusdem supernae mercedis. Sequi- 
tur : 

Et duos emnuhs aureos sub corona^ Possunt quidem 
in his annulis, quibus altare portabatur, juxta quod supra 
in altari holocausti, area et mensa expositum est, quatuor 
evangeliorum libri non inconvenienter accipi, per quorum 
fidem ac doctrinam sancti portantur, atque a terrenis cogi- 
tationibus sublevati, per eremum hujus vitae quotidianis 
bonorum operum profectibus coelestem feruntur ad patriam. 
Verum quia ibi manifeste quatuor circuli fieri, duo vide- 

licet in latere uno, et duo in altero praecipiuntur, hie autem 
tacito numero quatemario duo annuli per singula latera 
fiunt: pro certo ibi apertius evangelistarum numerus 
claret, hie vero etiam aliud quiddam mysterii spiritualis, 
quod ad dilectionem Dei et proximi summe respiciat, 
inest. Per singula etenim latera annulis aureis circum- 
datur altare ; quia cor electorum hinc et inde Dei ac 
proximi dilectione confirmatur. Quee bene annulis com- 
paratur, quia evacuata in fine prophetia, destructa scientia, 
cessantibus linguis, ipsa nunquam cessabit. Duo sunt 
autem annuli per singula latera ; quia utrumque caritatis 
mandatum gemina virtute distinguitur. Caritas quippe 
Dei per sinceritatem fidei ac vitae munditiam perficitur; 
sine fide enim impossibile est placere Deo, et fides sine 
operibus mortua est. Quod utrumque imo versietdo pro- 
pheta complectitur dicens: Justus autem in fide sua vivit; 
aperte insinuans ; quod ita solum quisque ad vitam ven- 
turus est, si opera justitiae cum fide veritatis habuerit, 
sic et dilectio fraterna in virtute gemina consistit, pati- 
entiae scilicet et benignitatis, teste apostolo, qui ait : Quia 
caritas patiens est, benigna est. Unde et Dominus, Dimit- 
tite, inquit, et dimittetur vobis ; date, et dabitur vobis ; 
videlicet in dimittendo debita, patientiam docens ; in dando 
necessaria, gratiam benignitatis. In uno, ut proximorum 
incommoda fortiter feramus: in altero, ut commoda proxi- 
mis nostra gaudenter tribuamus. Duos ergo annulos per 
singula latera habet altare, cum biformi perfectione cari- 
tatis sancti, et in sui Conditoris honorem, et in curam 
atque obsequium accinguntur proximi. Hisque annulis 
immittuntur vectes inaurati, ut altare portetur, cum tales 
parato mentis sinu excipiunt clarissima praecedentium 
dicta patrum, per quae magis magisque a terrenis suspensi 
ad amorem rapiantur aetemorum bonorum. Nam quod 
tales animo et merito coelestibus appropinquent, sequenti- 
bus quoque verbis mystice designator, cum dicitur : 

Ponesque altare contra velumy ^-c.] Area namque, ut suo 
loco expositum est, Dominum Salvatorem demonstrat, 
velum quod ante arcam pendebat, ipsum coelum designat, 

cujus edita Dorainus victa morte penetravit; ut, sicut 
apostolus ait, Appareat nunc vultui Dei pro nobis. Stat- 
que altare contra velum, quod ante arcam appensum est, 
cum omnis intentio justorum ad ingressura directa est 
regni coelestis. Stat coram propitiatorio, quo tegitur 
area, cum visioni sui Conditoris puritate mentis appro- 
piant, et clausi quamlibet corpora conversationem habent 
in coelestibus. 

Cap. XII. Et adolebit incensum super eo Aaron^ §■(:.] 
Constat incensum sive thymiama vim orationis exprimere, 
dicente psalmista: Dirigatur oratio mea, sicut incensum 
in conspectu tuo. Et in Apocalypsi Joannis, habere 
vidit sanctos phialas aureas plenas odoramentorum. Quod 
confestim exponendo subjunxit: Quae sunt orationes sanc- 
torum. Et quoniam Aaron, ut supra dictum est, et ipsum 
specialiter summum sacerdotem, videlicet Dominum Salva- 
torem, et nostri quoque ordinis sacerdotes designat ; ado- 
lebit Aaron in hoc altari incensum suave fragrans mane, 
cum vel Dominus ipse illustrata fidelium corda, novo 
gratiae suae jubare ad dulcedinem orationis instigat, vel 
participes sacerdotii illius sedula exhortatione fideles ad 
deprecandam faciem sui Conditoris excitant. Incendit 
autem thymiama sacerdos non solum mane, sed et ves- 
pere. Mane etenim thymiama incenditur, ut in principio 
omnis boni, quod inspirante Deo facere disponimus, illius 
auxilium, quo perficiamus, invocemus. Ad vesperum vero, 
ut cum bene coepta complemus, illi a quo accepimus, 
pro his quae donavit gratiarum vota reddamus. Vel certe, 
quia mane et orto sole, dare omnia circumquaque vide- 
mus ; vespere autem superveniente, dubio visu caligamus. 
Ideoque lumine lucernae, ut videamus quae volumus, indi- 
gemus. Ilia Redemptoris nostri sacramenta, sive dicta, 
quae liquido etiam juxta ordinem humanae rationis pro 
modulo nostro dignoscere sufficimus, jam quasi in die 
conspicimus. In quibuscunque autem ratio humana defi- 
cit, sed sola nobis auctoritas scripturae sequenda est, illic 
velut in nocte oculus nostri intellectus caligat. Sed lucerna 
verbi Dei pedes nostros, ne forte offendant, atque a via 

veritatis exorbitent, adjuvat. Hinc etenim Petrus de Sacra- 
mento Dominicae fidei loquens ait : Et habemus firmiorem 
propheticum sermonem, cui bene facitis intendentes^ quasi 
lucemae lucenti in caliginoso loco, donee dies lucescat, et 
lucifer oriatur in cordibus vestris. Bene ergo dicitur : Et 
adolebit incensum super eo Aaron suave fragrans, mane 
quando componet lucernas, incendet illud, et quando col- 
locat eas ad vesperum. Mane etenim Aaron incensum 
super altari adolet, cum Dominus corda ’ fidelium in his 
quae jam intelligere valent arcanis veritatis, ad gratiam 
compunctionis inflammat. Incendet illud et ad vesperum, 
quando collocat lucernas, cum etiam ex eis quae necdum 
capere queimt, quoniam et haec sancta, quantum divina 
esse non ambigunt, ad amorem eos coelestium, ubi omnia 
secreta patefiunt, informat. Fragratque suave thymiama, 
cum subita compunctione divinitiis tacti lachrymis solum 
ac precibus vacare dulce habent. Bene autem sequitur : 

Uret thymiama sempiternum coram Domino^ ^c.] Quia 
nimirum necesse est, ut animus post orationem et fletus ad 
otiosa verba sive facta non divertat, sed in eodem se vi- 
gore devotionis, quern in oratione suscepit, etiam finita 
oratione custodiat ; juxta exemplum Annae, de qua orante 
dictum est : Vultusque ejus non sunt amplius in diversa 
mutati. 

Non offeretis super eo thymiama compositionis alterius.'] 
In sequentibus hujus voluminis, e quibus aromatibus hoc 
thymiama componi debuerit, nominatim designator : stacte 
videlicet et onycha, galbano boni odoris et thure lucidis- 
simo, quae cuncta ad significationem aeternorum bonorum, 
quae principaliter a Domino quaerenda sunt, constat perti- 
nere. Non est ergo offerendum super altari aureo thy- 
miama compositionis alterius, quam quod Dominus statuit ; 
quia non aliud a Domino quaerere orantes quam quod ipse 
jussit, quodque se daturum promisit; non aliud de illo 
credere, quam quod ipse docuit, debemus. 

Non est offerenda super eo victima^ §-c.] Haec etenim 
omnia ad adtare exterius pertinent, quae incipientium et in 
profectu adhuc positorum vitam designant. Tantae nam- 

que sublimitatis perfectorum est vita justorum, ut nil in ea 
carnale, quod Domino mactare habeant^ valeat inveniri. 
Et quidem libamina yini constat^ nonpunquam magnam 
gratiae spiritualis designare virtutem, hoc est, sive poculum 
doctrinae, seu calicem passionis, sive fervorem prsecipuae 
dilectionis, sive ipsam Spiritus Sancti perceptionem, aut 
aliquid hujusmodi. Verum quotiescunque vinum libami- 
num cum camibus offertur bostiarum, eorum profecto 
juxta tropologicam expositionem designat sanctimoniam, 
qui adhuc aliquid de carnalibus concupiscentiis, quod puri- 
tati spiritus adversetur, et quod igne Sancti Spiritus in ara 
cordis incendi debeat, habent. Perfecti autem justi, qui 
dicere possunt: Defecit cor meum, et caro mea, Deus 
cordis mei, et pars mea Deus in secula ; quasi cessantibus 
victimarum libaminibus, quae ad aeneum altare exterius 
positum pertinent, sola intus in aureo altari aromata Do- 
mino desiderii coelestis offerunt ; quia de remissione pecca- 
torum jam securiores effecti, pro dilato solummodo regni 
perennis introitu lugent, dulcibusque lachrymarum fluentis 
stratum suum per singulas noctes irrigant. De quo vide- 
licet altari adhuc bene subditur : 

Et deprecabitur Aaron super cornua ejuSy ^c.] Summus 
namque sacerdos noster semel in anno obtulit sanguinem 
suum pro peccato totius mundi. In illo videlicet anno, de 
quo dicit ipse per Esaiam : Quia venerit prsedicare annum 
Domini acceptum; hoc est, in toto hoc tempore, quo 
ecclesiam sibi copulare dignatus est. Semel etiam unicui- 
que credentium lavacrum sacri fontis, in mysterium sui 
sanguinis, ad solvenda peccatorum vincula donavit, et pul- 
chra omnimode figurarum distantia. Semel quidem per 
annum pontifex in sanguine oblationis super cornua altaris 
deprecari, quotidie autem thymiama suave fragrans super eo 
incendere praecipitur; quia Dominus et Salvator noster, 
qui quotidie fideles suos gratia internae compunctionis ac- 
cendens renovat, semel eos hostia sui sanguinis mortem 
superans redemit ipsi fideles, qui quotidiana peccata quo- 
tidianis abluere precibus ac lachrymis solent, semel in sacra- 
mentum passionis illius absolutes se a peccatis omnibus 

esse gaudent. Deprecabitur autem super cornua altaris^ 
quia et ipse non solum inter homines conversatus pro 
hominibus oravit ; verum etiam nunc ad dexteram Patris 
in coelestibus sedens, interpellat pro nobis^ et in cordibus 
electorum per fidem inhabitans, dum eos ad deprecandum 
excitat, recte ipse deprecari narratur. Deprecabitur autem 
Aaron super cornua altaris, cum electos suos Patri Domi- 
nus, per memoriam earum quas fecere virtutum commen- 
dat. Denique quasi cornua tangens altaris aurei de devo- 
tione discipulorum loquitur : Quos dedisti mihi de mundo, 
tui erant, et mihi eos dedisti, et sermonem tuum serva- 
verunt. Nunc cognoverunt, quia omnia quae dedisti mihi, 
abs te sunt. Pro quibus etiam deprecans adjecit: Ego 
pro his rogo, non pro mundo, sed pro his quos dedisti 
mihi, quia tui sunt. Et quia propter merita et intercessio- 
nes sublimium virorum, plerumque nostrae infirmitati Do- 
minus miseretur, recte subjungitur : 

Et placabit super eo in ffenerationibus vestris, ^c.] Placat 
quippe Aaron super altare incensi, quando propter justitiam 
sanctomm, quos intercessores et patronos quaerimus nobis, 
propitiatur Dominus. Denique obsesso ab hostibus Eze- 
chia, et auxilium ejus invocanti, ait : Et civitatem hanc 
salvabo, et protegam earn propter me, et propter David 
servum meum. Sic et Moyses pro populo peccante inter- 
cedeus, patrum fecit memoriam, et quasi super cornua 
deprecans altaris, Dominum placare curabat: Quiescat, 
inquiens, ira tua, et esto placabilis super nequitiam populi 
tui. Recordare Abraham et Isaac et Israel, servorum 
tuorum, quibus jurasti per temetipsum dicens: Multipli- 
cabo semen vestrum, sicut stellas coeli. Possumus sane 
haec altaria etiam ita interpretari, ut seneum quidem, in 
quo cames comburebantur et sanguis fundebatur hostia- 
rum, omnem hujus temporis ecclesiam accipiamus, in qua 
nullus est absque peccato, etiam si unius diei fuerit vita 
ejus super terram. Nullus qui non ex peccato praevarica- 
tionis Adas carnaliter natus, necesse habeat in Christo 
renasci, et spiritus ejus igne mundari. Aureum vero 
altare, ipsum Dominum signihcet ; qui miro atque in- 

effabile ordine, ita carnem veram traxit ex Adam^ ut a 
peccato carnis Adae veraciter esset immunis; quomodo 
altare quidem utrumque ex unius ejusdemque generis 
lignis factum, sed non utrumque erat auro coopertum. 
Sed et in hoc altari nil camale offerebatur, verum aromata 
tantum adolebantur ; quia Dominus preces sive lachrymas 
effundens, non pro suis erratibus, qui nulli erant, sed pro 
nostra hoc salute faciebat. Sicut enim area intra velum 
posita, hominem Deum sedentem ad dexteram majestatis 
in excelsis significat; ita altare extra velum quidem, sed 
prope introitum ejus positum, eundem mediatorem Dei 
et hominum potest figuraliter exprimere, inter homines 
humanitus quidem conversantem, sed potentia divinitatis 
coelorum interiora penetrantem. Stabat altare incensi in 
sanctuario, ubi et candelabrum et mensa ; quia Verbum 
caro factum est, et habitavit in nobis. Stabat area intra 
velum; quia idem Dominus Jesus post passionem re- 
surrectionemque suam assumptus est in coelum, et sedet a 
dextris Dei. Super cujus cornua altaris deprecatur Aaron 
in sanguine, qui oblatus est pro peccato, et placat super 
eo, quod rogantes pro populo Dei, vel pro sua ipsorum 
ignorantia sacerdotes per unigenitum Filium ejus sese ad- 
juvandos, et per sacramentum passionis illius salvandos 
esse confidant, monente apostolo ac dicente : Per ipsum 
ergo offeramus hostiam laudis semper Deo, id est, fructum 
labiorum confitentium nomini ejus. Quod de omnibus 
etiam electis, membris videlicet summi sacerdotis, qui in 
spiritu et veritate orant Patrem, convenienter accipi potest. 
Cui autem melius quam huic altari convenit, quod dicitur : 
Sanctiun sanctorum erit Domino, de quo in mundum 
nascituro dixit virgini matri archangelus : Spiritus Sanctus 
superveniet in te, &c. Descripta hucusque factura altaris 
incensi, superest adhuc descriptio labri senei, in quo 
lavarent manus suas ac pedes, ingressuri in tabemaculum 
sacerdotes ; sed praemittitur unum Domini mandatum, 
quod et nos breviter tangere, ac pro modulo nostro ex- 
ponere convenit. 

Cap. XIII. Qmndo tuleris summam filiorum Israel^ ^c.] 

Hujus praecepti oblitus est David, quando numeravit popu- 
lum, ideoque plagam numerando eidem populo conscivit. 
Spiritual! autem sensu, summa filionim Israel summam 
pmnium designat electorum, quorum nomina scripta sunt 
in coelo. Singulique dant pro animabus suis pretium 
Domino, cum ei in bonis operibus exbibent sedulae 
servitutis obsequium. Alioquin plaga erit in eis, cum 
fuerint recensiti ; quia nimirum ultio perpetua manet eos, 
qui fidelium numero nomine tenus sociati, perfecta fidei 
opera Domino offerre detrectant. Diciturque de talibus : 
Non dabunt Deo placationem suam, nec pretium redemp- 
tionis animae suae. Redemptio enim animae viri divitiae 
suae, ut Salomon ait: sive temporales, scilicet cum eas 
distribuerit dederitque pauperibus, ut justitia ejus maneat 
in seculum seculi; seu spirituales, hoc est, ipsa justitia 
quam fecit, vel miserando pauperibus, vel alia bona faci- 
endo. Dabit autem omnis qm transit ad nomen, dimidium 
sicli, hoc est decern obolos ; quod non aliud aptius quam 
observantia decalogi legis a nobis valet intelligi. Qui 
enim hunc recte intelligere novit, omnem in eo et fidei 
atque operis plenitudinem, et futurae promissionem re- 
tributionis inesse cognovit. Denique in primis tribus 
dilectio Dei, in sequentibus septem dilectio est proximi 
comprehensa; et apostolo teste, Plenitudo legis est di- 
lectio. Sed et aliud sacramentum nequaquam praeter- 
eundum, eodem numero denario continetur. Nomen enim 
Jesu apud Hebraeos a litera jod, apud Graecos a iota 
incipit ; quae utraque in sua gente denarii est nota nu- 
meri. Decemque obolos in pretium animae suae Domino 
offerunt, qui in Jesum Christum credentes, signum nomi- 
nis ejus, quod a denario numero incipit, in fronte et pro- 
fessione proferunt. Et fortasse hujus gratia sacrament! 
Dominus in evangelic testatur, iota unum de lege praeter- 
ire non posse; quia virtus decalogi, quae ibi continetur, 
fidesque nominis ipsius, quae ibi mystice signatur, nulla 
unquam potest infidelium perturbatione corrumpi. 

Qui habetur in numero a viginti annis et supra, dabit 
pretium.'] Numerus vicenarius utriusque testament! con- 

junctionem significat, legis videlicet, quae quinque libris 
scripta est; et evangelii, quod quatuor; quater enim 
quini faciunt viginti. A viginti ergo annis habetur quis- 
que in numero populi Dei ; quia ille solum est electorum 
consortio dignus, qui et decreta legis spiritualiter intellects, 
per gratiam adjutus evangelii, pro sua mensura et capaci- 
tate perficit, et de ejusdem gratiae promissis seterna in 
ccelis praemia expectat. 

Dives non addet ad medium sicliy ^c,] Quia sive magnus 
est mentis quisque, ac perfectus, seu tener adhuc, et in 
profectu positus virtutum, cunctis eadem lex Decalogi, 
qua Deum ac proximum diligat, imponitur. 

Basceptamqae pecuniamy quce collata est a filiis Israely 
^c.] Suscepta a filiis Israel pecunia, in monimentum 
eorum coram Domino infertur, cum omne quicquid agimus 
boni, in aeterna apud Condi torem ac Judicem nostrum 
memoria custoditur ; quatenus ex eis, quae illi obtulimus, 
bonorum operum fructibus propitius nobis fieri dignetur. 
Servaturque eadem pecunia in usum tabernaculi, cum ex 
bonis justorum actibus sequentium in Christo fidelium 
mores actusque confirmantur; ac tales fieri minores qui- 
que contendunt, quales fuisse eos, quos cum Domino 
regnare norunt, agnoscunt, Notandum sane, quod pecu- 
nia memorata, non juxta aestimationem vulgi, sed juxta 
mensuram templi erat danda. Mensura namque templi, dis- 
positio est divinae legis, quam in ecclesia sua Dominus ser- 
vari praecipit, et cujus tantum observantiae aeterna in futuro 
praemia promittit. Caeterum si quis juxta placitum huma- 
nae voluntatis Deo servire nititur, iste, qui juxta mensuram 
templi pecuniam suae devotionis non obtulit, reprobata 
et abjecta oblatione plaga ultimae animadversionis ferietur. 

Cap. XIV. Facies et labiumy Potest quidem hoc 

labio sive labro, ut in sequentibus appellatur, principaliter 
aqua baptismatis intelligi ; cujus lavacro necesse est pur- 
gentur omnes qui ecclesiae januas ingrediantur. Verum 
quia inter tabernaculum testimonii et altare holocausti 
positum est, quia bis quotidie iidem ipsi sacerdotes, hoc 
est mane et vespere, cum ingrederentur ad altare thy- 

miama Domino oblaturi^ in eo lavari prsecepti sunt, aquA 
autem baptismi non nisi semel lavari valemus ; consequen- 
tius labrum hoc ablutionem nobis compunctionis et lachry- 
marum commendat, qua semper opus habemus, maxime 
autem cum mysteriis coelestibus ministraturi appropiemus. 
Quia enim altare holocausti, in quo carnes victimanun 
Domino incendebantur, extinctionem designat camalium 
concupiscentiarum per ignem Spiritus Sancti ; altare vero 
thymiamatis puritatem significat eorum, qui sopitis per 
omnia camis illecebris, ac certamine vitiorum pacato, pro 
sola expectatione ac desiderio coelestis introitus lachrymas 
fundunt amoris; recte prope altare bolocausti labrum 
ponitur, in quo abluti sacerdotes ingrediantur tabernacu- 
lum, et thymiama Domino incendant. Duobus namque 
modis lachrymarum et compunctionum status distinguitur ; 
quia primo necesse est quisque ad Dominum conversus, 
pro his quae commisit peccatis veniam fusis lachrymis pre- 
cetur. Quod si comitantibus dignis poenitentiae iructibus 
longo tempore perfecerit, restat ut securior de accepta 
peccatorum venia effectus, jam desideriis inhiantibus 
oportet venire tempus, quo mereatur inter beatissimos 
angelorum choros faciem videre sui Creatoris. Quod qui 
veraciter agit, nequaquam absque lachrymis, vel hujus vitae 
longitudinem, vel illius tolerat dilationem, dicens de ista : 
Heu mihi quod incolatus mens prolongatus est ; habitavi 
cum habitantibus Cedar ; id est, cum his qui in tenebris 
errorum ac scelerum versantur; quod vocabulum Cedar 
sonat, ipse jam perpetuae lucis gaudia suspirans multum 
laboriosam duxi vitam : qui quantum coelestem patriam 
sitio, tantum viciniam pravorum, inter quos incola con- 
versor, horreo. Dicens item de ilia: Sitivit anima mea 
ad Deura vivum, quando veniam et apparebo ante faciem 
Dei ? Quam profecto sitim, quia sine lachrymis ferre nequi- 
bat, sequentia verba declarant: Fuerunt mihi lachrymae 
meae panes die ac nocte. Ac si aperte diceret : Quo diu- 
tius a videnda facie Dei, ad quern ardenter sitio, diflTeror, 
eo dulcius pane lachrymarum, quas in ejus memoriam fun- 
do, reficior. Igitur altare holocaust! lachrymas insinuat 

poenitentium de peccatis, quae gesserunt. Altare incensi 
fletus exprim it gaudentium de bonis operibus^ quae Domino 
juvante perfecerunt; ac desiderantium praemia, quae se 
accepturos Domino remunerante confidunt. Qui nimi- 
rum fletus tantum praecellit priori quantum aeramento 
aurum, quantum sancta sanctorum, ubi erat area Domini, 
priori tabernaculo, in quo candelabrum et mensa Domini 
stabat, constat fuisse praelata. Post altare vero holocausti 
labrum erat positum, in quo lavarentur, qui ad altare incensi 
intrabant ; quia nemo repente fit summus, sed proficienti- 
bus mentis quisque primo debet bella vitiorum devincere, 
deinde a Conditore suo cum compunctione lachrymarum 
supplex impetrare, ut pro ingressu regni dulces ftindere 
fletus possit, qui pro timore pcenarum pridem fundebat 
amaros. Quid autem basis, in qua idem labrum erat 
impositum, aptius quam ipsum desiderium regni et vitae 
coelestis accipiatur? cujus nimirum causa tanta fit, ut 
perfecti ac summi viri quotidiano se lachrymarum fonte 
diluant ; et quod necdum perfecte videndo valent gaudium 
intemae quietis, saltern suspirando degustent. Nam quia 
hoc lavacro, quod inter tabemaculum et altare positum 
est, perfectorum lachrymae figurentur, testantur ipsa verba 
quibus dicitur: Et missa aqua lavabunt in ea Aaron et 
filii ejus manus suas ac pedes. Neque enim quisquam de 
plebe ibi lavari ; sed ipse pontifex jussus est et filii ejus, 
videlicet sacerdotes gradus inferioris, quod magnorum 
vironim, sicut perfectior vita, sic et compunctio solet esse 
sublimior. Non autem hoc ita dicimus, quasi soli altaris 
ministri hujusmodi compunctionis, vel possint habere, vel 
debeant virtutem ; sed memores sermonis beati Petri apos- 
toli, qui quo cunctis fidelibus loquens, de angulari lapide, 
qui est Cbristus, ait : Et ipsi tanquam lapides vivi, super- 
sedificamini domus spirituals, sacerdotium sanctum, ofie- 
rentes spirituales bostias. Et quod Joannes in Apocalypsi, 
Beatus, inquit, et sanctus, qui habet partem in resurrec- 
tione prima ; in his secunda mors non habet potestatem, 
sed erunt sacerdotes Dei et Christi. Admonemus omnes 

fideles mystico sacerdotum nomine censeri, utpote membra 
Christi videlicet sacerdotis aeternae. Quibus etiam beatus 
apostolus Paulus, quid victimarum offerre debeant, osten- 
dit, dicens : Obsecro vos, fratres, per misericordiam Dei, 
ut exhibeatis corpora vestra hostiam viventem, sanctam, 
Deo placentem. Non ei^ solum ministris sacri altaris, 
sed et omnibus perfectis in quocunque gradu positis hoc 
lavacrum posuit Moyses ; quia lex Dei generaliter cunctis 
fidclibus gratiam salutiferae compunctionis praedicavit. 
Quod si in persona Aaron ipsum magnum pontificem 
Dominum Salvatorem accipere volumus, constat etiam 
eum hujus aqua labri, priusquam ad altare oblaturus in- 
traret, esse lotum; quia priusquam thymiama sui sacro- 
sancti corporis propter salutem nostram in altari crucis 
incenderet, pro nostro amore etiam lachrymas fudit, quod 
in resuscitatione Lazari celeberrime innotuit. Bene 
autem additur : 

Ut offerarU in eo thymiama Domino^ §•£?.] Mors etenim 
timenda est animae spiritualis, et aeterna, si quis ad minis- 
terium altaris electus thymiama orationum Deo reddere 
negligit. Mors timenda est, si quis ad sacrosancta mysteria 
absque speciali ablutione compunctionis intrare, et sancta 
Domini communibus manibus tractare praesumit. La- 
vent ergo manus suas ac pedes in aqua labri aenei, et sic 
ad altare accedant. Abluant ergo lachrymis actus et inces- 
sus, ac deinde manus ad contingenda Christi mysteria 
proferant, pedumque gressus in atria Domini ponant. 
Quod aeque praeceptum reor his qui eorundem sacramen- 
torum perceptione mundandi sunt, ut cautiore cura prius, 
actus suos cogitatusque discutiant, eventilent, purgent, 
ac sic ad participanda fidei sacramenta procedant, ne 
audire mereantur illud Apostoli: Quicunque enim man- 
ducat et bibit indigne, judicium sibi manducat et bibit, 
non dijudicans corpus Domini; id est, nequaquam edu- 
lium vivi panis a communium escarum vilitate cauta et 
solicita est mente secernens. Haec de labro et introitu 
ad altare possunt etiam hoc modo multum utiliter accipi ; 

quamvis principaliter illud altare interna orationum spiri- 
tualium vota significet. Diligentius vero intuendum est, 
quod in conclusione subjungitur : 

Legitimum sempitemum erit ipsiy ^c.] Etsi enim labnim, 
sive altare, quod fecit Moyses ablatum, si sacerdotium, quod 
constituit novo ecclesiae sacerdotium mutatum est, nihilo 
minus sempitemum manet legitimum lavacri, et incensi 
spiritualis in vita fidelium; quod per thymiama illius 
altaris, aquamque illius labri typice signatum est ; sicut et 
plura alia, quae lex fieri jussit, sive perpetuo agenda vel 
celebranda praedixit, ad literam quidem observari cessa- 
runt ; sed juxta typicam intelligentiam spiritualiter obser- 
vari a sanctis nunquam cessabunt, testante illo, qui non 
venit solvere legem, sed adimplere : Quia iota unum aut 
unus apex non praeteribit a lege, donee omnia fiant. Nam 
et nostra humilitas ad illud semen pertinet, de quo dictum 
est : Quia legitimum sempitemum erit ipsi, et semini ejus 
per successiones ; non quidem de Aaron stirpe nascendo, 
sed credendo in eum, in quern Aaron cum sanctis ejus aevi 
credidit ; de quo promissum est Abrahae, Quia in semine 
tuo benedicentur omnes familiae terrae. Quarum mentio- 
nem familiarum faciens Esaias ait, Omnes qui viderint 
eos, cognoscent eos ; quia isti sunt semen, cui benedixit 
Dominus. 

Studium nobis frequentiamque legendi ac meditandi 
literas sanctas commendans apostolus ait: Quaecunque 
enim scripta sunt, ad nostrum doctrinam scripta sunt ; ut 
per patientiam et consolationem scripturarum spem ha- 
beamus. Et alibi : Omnia in figura contingebant illis. 
Scripta sunt ad correptionem nostrum, in quos fines secu- 
lorum devenerunt. Sed et beatus apostolus Petrus Do- 
minicae incamationis, passionis, et posterioris glorias tern- 
pora commemorans, dicit inter castera : Et omnes prophetae 
a Samuel, et deinceps qui locuti sunt, etiam annuntiave- 
runt dies istos. Si enim ad nostram correptionem, doc- 
trinam, vel consolationem omnia scripta sunt, nec soli 
Hieremias et Esaias, caeterique tales, qui verbis futura 
significaverunt, sed et Samuel, Jonas, et Ezra, eorumque 
consimiles, qui praeterita, vel sua, vel aliorum gesta sive 
dicta conscripsere, dies istos, hoc est novae gratiae luce 
radiantes insinuant; insistendum nobis summopere est, 
et pro suo cuique modulo, Christi juvante gratia, nitendum, 
ne ea quae propter nos scripta sunt, nostro nos torpore vel 
incuria quasi aliena praetereant. Sed quo sensu in his 
correptionem, qua ratione doctrinam, quo intellectu con- 
solationem nanciscamur, qualiter omnia dies istos loquan- 
tur et annuntient, solicite ac vigilanter intendamus ; imi- 
tantes pro captu nostri ingenioli scribam ilium doctum in 
regno coelorum, qui profert de thesauro suo nova et vetera. 

Nam si vetera tantummodo de thesauro scripturanim pro* 
ferre, hoc est, solas literae hguras sequi Judaico more 
curamus, quid inter quotidiana peccata correptionis^ inter 
crebrescentes serumnas seculi consolationis, inter innu- 
meros vitae hujus errores spiritualis doctrinae legentes vel 
audientes acquirimus, dum aperto libro^ verbi gratia^ beati 
Samuelis, Elcanam virum unum, duas uxores babuisse 
reperimus; nos maxime, quibus ecclesiasticae vitae con- 
suetudine longe fieri ab uxoris complexu^ et coelibes ma- 
nere propositum est ; si non etiam de his et hujusmodi 
dictis allegoricum noverimus exsculpere sensum, qui nos 
vivaciter interius castigando, erudiendo, consolando refi- 
cit? Unde tuo crebro dilectissime ac desiderantissime 
omnium qui in terris morantur antistitum^ Acca, provo- 
catus hortatu^ tuis iretus orationibus, memorati prophetae 
qui tunc vocabatur Videns, scripta perlustrans, si quid 
donante illo qui ei multa spiritualia dedit videre, spirituale 
ac mysticum potuero contueri, literis mandare curabo. 
Et post qualemcunque expositionem beati Lucae dictorum, 
quibus evangelicos, vel ipsius Domini vel apostolorum 
ejus actus describit^ etiam hunc sanctissimum Domino 
ex matris utero Nazaraeum, non minus suis in scriptis 
evangelistae, quam historici fimctum officio probare sata- 
gam ; quippe qui et ipse omnia mediatoris Dei et homi- 
num, hominis Jesu Christi sacramenta, figurato fidelis 
historiae^ sed plenissimo designavit eloquio. Denique ut 
de caeteris taceam^ si unius David, locum nativitatis, offi- 
cium pastoris, ruborem ac pulchritudinem a8pectus,modum 
iinctionis, insigne virtutum, pondus tribulationum, et pro- 
missi olim regni gloriam, recte consideres, quanta in his 
singulis fidei et veritatis evangelicae congesta mysteria 
sint, cemas. Verum haec suo loco planius; nunc ex 
ordine injunctiun opus, supemo solum fidens auxilio, et 
patrum vestigia sequens, aggrediar. Et si quidem mul- 
torum, ut desidero, meus sudor utilitati et commodo pro- 
fuerit, multa me donandum mercede cum illis a Domino 
spero ; sin autem, nec mihi tamen mea solertia, quae me 
tanto tempore laboris hujusce otiosum esse, supervacuisve 

rebus animum indulgere non sinit, infhictupsa existere 
poterit. Ergo age videamus, propheta Samuel, qui locutus 
est, et annuntiavit dies istos, quod ejusdem locutionis et 
annuntiationis suee fecerit initium ; et ex ordine disse- 
rentes, beati Petri apostolorum principis adjutorio, qui 
cuncta quibus diebus sint aptanda perdocuit, qualiter 
singula sint eisdem diebus aptanda quaeramus. 


LIBER PRIMUS. 

IN CAP. I. 

Cap. I. Fait vir unus de Ramathaim Sophim, Elcanay 

^c.] Prima beati Samuelis lectio typice designat unum 
eundemque Dominum Christum, synagogae pariter et ec- 
clesiae Redemptorem semper, Rectoremque credendum ; 
unius, de justitia se legis, suaeque credulae prolis ubertate 
jactantis; alterius, suae longae desolationis injurias humili 
apud ejusdem sui Redemptoris misericordiam devotione 
deflentis, ideoque redamantis eum redemptoris sublimi 
consolatione respirantis. Ramathaim, sicut in locorum 
libris invenimus, est civitas in regione Thannitica, juxta 
Diospolim, unde fuit Joseph, qui in evangeliis de Arima- 
thia scribitur. Sophim autem mons Ephraim in loco 
Ramathaim, quam vetus editio Armathem posuit. Inter- 
pretatur autem Ramathaim, excelsa eorum : Sophim, spe- 
cula : Ephraim, frugifer sive crescens : Elcana, Dei pos- 
sessio. Fuit ergo vir unus de excelsa eorum, id est, 
virorum specula, de monte frugifero et crescente, et nomen 
ejus Dei possessio. Unus Dominus, una fides, unum 
baptisma, unus Deus, qui dilectam sibi semper habet, 
consecratque mansionem in spiritualibus fidelium cordibus. 
Quae, transcensa conversatione terrena, toto mentis adnisu 
supemum sapientiae lumen specidari desiderant, ilium 
possidens montem, qui destructam mundialis imperii 
pompa, crevit fruge credentium populorum, et implevit 
omnem terram. De quo psalmista : Et exaudivit, inquit, 
me de monte sancto suo, id est. Redemit me per hominem, 

quern singulariter sanctum suscepit. Qui videlicet vir 
unus, id est^ homo Chrlstus^ suum ipse nomen exponens 
ait : Dominus possedit me initium viarum suarum. Sed 
hoc et juxta literam notandum^ quia non frustra^ neque ex 
superfluo scriptum est, Fuit vir unus ; cum sufficere posse 
videretur, Fuit vir de Ramathaim ; vel congruentius dici 
potuisset, Fuit vir quidam ; sicut etiam aliqui contra fidem 
Hebraicae veritatis interpretari sunt ausi. Sed hoc quod 
additur, Unus, ad titulum laudis Elcanae respicit, qui vide- 
licet, juxta apostoli monita, stabilis existens et immobilis, 
abundans in opere Domini, semper non fuerit circumducttfl 
omni vento doctrinae. Sapiens enim permanet ut sol. 
Nam stultus sicut luna mutatur. Cujusmodi viris et hoc 
aptissime congruit, ut in excelsa mentis specula positi, et 
frugifero virtutum culmine gaudentes, Dei possessio vo- 
centur. Nec solum quilibet unus perfectorum in Christo 
recte vir unus appellatur ; verum multitudinis credentium 
erat cor et anima una, imitantes juxta modulum suum 
ilium cui dicitur, Tu autem idem ipse es. At contra, 
reprobi non solum in personis pluribus, vel diverse errore 
peccantibus multi sunt ; sed et singulus quisque eorum, 
ob multivolum variantis animi motum, multus est. Cor 
enim stultorum dissimile erit, et vir duplex animo incon- 
stans est in omnibus viis suis. Unde et eorum ipsae qui- 
bus militant civitates, Una confusio; et haec Chaldaeorum, 
id est, ferocium, vel quasi daemoniorum ; altera visio pacis 
nuncupatur, cujus artifex et conditor ille vir unus est, de 
quo dicitur, Audi Israel, Dominus Deus tuus unus est. 
Chorus, videlicet ille unius moris in domo, qui canit: 
Unam petii a Domino, hanc requiram, ut inhabitem in 
domo Domini omnibus diebus vitae meae. 

Et fwmen (inquit) ^usElcanayS^c^ Nomina patrum El- 
canae, vitam, fidem, virtutes et sublimitatem pandunt 
eorum, in quibus et per quos solet Dominus spiritualiter 
nasci, id est, quorum actu vel afflatu fides et dilectio illius 
cordibus, in quibus ante non erat, infunditur. Hieroam 
quippe, misericors : Heliu, Deus meus ejus ; Thau signum, 
Suph speculator : Ephrateus, uber sive pulverulentus 

dicitur. Et vitam sanctorum misericordia plurimum 
roborari docuit, qui ait : Date eleemosynam, et ecce omnia 
munda sunt vobis. Qui vero incarnatione Christi re- 
deraptos credunt, Deum suum ejus recte confitentur, quia 
sempitemus illius Pater, Dominus coeli et terrae, ab as- 
sumptae humanitatis tempore, Deus etiam coepit ipsius 
existere ; unde dicit, De ventre matris meae, Deus meus es 
tu. Virtutes quoque et opera sanctorum, signum fuisse 
venturi, docturi, et quae decebat acturi in came Christi 
testatur, cum ipse dicit: Et in manibus prophetarum 
assimilatus sum. Et de Moyse loquens in evangelic : 
De me enim, inquit, ille scripsit. Quod si legitur filii 
Thau, id est, testamenti, vel errantis, et hoc illorum vir- 
tutibus nomen congruit, qui dicere norunt; sive enim 
mente excidimus, Deo ; sive sobrii sumus, vobis ; et nos 
stulti propter Christum. Sed quod stultum est Dei, 
sapientius est hominibus. Denique Paulus ante judices 
seculi Stans catenates ; quia dicendi facultate accepta, non 
de vinculis, quibus onerabatur exterius, sed de fiducia 
virtutum, de quibus intus gloriabatur, perorabat, audivit : 
Insanis, Paule, multae te literae ad insaniam provocant. Et 
Salvator ipse loquitur ad Patrem : Deus, tu scis insipi- 
entiam meam. Quern in evangelic, et propinqui quasi 
mentis impotentem ligare cupiebant, et adversarii daemo- 
nium habuisse sugillabant. Speculator vero coelestium gau- 
diorum, quod animus electorum sit solus, ignoratque de 
illius vitae gaudio, nil specular! didicit. In talium ergo 
pectore, et ex talium ore vel opere semper fide, spe, et 
caritate generates Salvator, pulvemlentus et uber appel- 
lari ad tempos simul, et apparere dignatus est, dum camis 
fragilitatem suscipiens, peccata nostra portavit in corpora 
suo super lignum. Et ejusdem suae victimae singularis 
ubertate regnum mortis destruens, vitae nobis in perpetuum 
reseravit ingressum. Verum juxta historiam intuendum, 
quod Ephrateus dicitur Elcana, non quia de Ephraim 
stirpe, sed quia in sortis illius civitate natus est. Namque 
eum fuisse Levitam, hoc est de filiis Isaac, filii Caath, filii 
Levi, verba dierum narrant. 

Et habuit duos nxores, ^c.] Anna^ quae gratia ejus 
dicitur, ecclesiam : Phenenna, quae conversio, synagogam 
demonstrat. Et bene prior Anna, secunda Phenenna; 
quia prima mundi tempora sanctos babuere, qui similem 
nobis vitam degentes absque caerimoniis legalium sacrifi- 
ciorum, sabbatorum, neomeniae, circumcisionis, et diver- 
sarum purificationum, ex sola fidei justitia Deo placerent, 
sola se Christi gratia, ex quo ejus incamatio patribus 
ostensa est, sperarent esse salvandos. Ac sic demura 
synagogae est de ^Egypto ad Dominum celebrata con- 
versio. 

Fueruntque PhenerifUB filiiy ^c.] Synagoga semper, ex 
quo Domino desponsata est, spirituales ei filios non desinit 
generare docendo. Gentilitas autem, etsi ipsa in aliqui- 
bus, tametsi paucis, ejus gratiae nunquam subdi cessavit, 
non ei tamen liberos, qui spiritualiter viverent, praedicando 
gignere potuit ; quia nec testament um ejus palam, neque 
prophetias, neque angelonim meruit oracula percipere. 

Et ascendebat vir tile de civitaie ma staiutis diebusy §*c.] 
Ascendebat Dominus de communi vita fidelium ; haec est 
enim civitas Dei nostri in monte sancto ejus ; in sanctis 
suis proficientibus, et ascendentibus de virtute in virtutem, 
ut statutis diebus ; hoc est, per singula divinae cognitionis 
incrementa, cor illorum accenderet ad adorationis bonae- 
que operationis offerenda libamina; et haec in custodia 
divinae legis, in qua solum peccata humilibus omnia di- 
mitti, et evelli possunt de laqueo pedes eorum, qui oculos 
semper babent ad Dominum ; ubi tantum quaeri debet, et 
inveniri potest ille qui dicit: Ego sum qui sum. Unde 
bene Silo interpretatur avulsio, vel dimissio, sive ubi est 
ipse ; significans ipsam legem, quae bene proficientibus in 
sua justitia praecipit, Quaerite faciem ejus semper. 

Erant autem ibi duo filii Heliy ^c.'] Heli, Deus meus: 
Ophni, discalciatus : Phinees, os mutum dicitur. Erant 
igitur, imminente Dominicae incamationis tempore, sacer- 
dotes Domino consecrati, in lege boni quidem sacerdotii, 
et recte credentium sacerdotum filii: sed actionis praedi- 
cationisque debitae gratia destituti; neque apertum ad 

doctrinam oris officium^ neque ad ambulandum in via 
immaculati recti gressus habentes omatum. 

Venif ergo dies, et immolavit ElcanaJ] Venit transacta 
legis umbra, novae gratiae lux, et possessio Dei, videlicet 
Christus in came visibilis ; homines coelestia docuit, pari- 
ter et concessit amare, sperare, et credere. Quae enim 
suos facere donat, ipse facere dicitur, teste apostolo, qui 
dicit: Deus enim eat qui operatur in vobis et velle et 
perficere pro bona voluntate. Et ipse Spiritus postulat 
pro nobis gemitibus inenarrabilibus ; videlicet, quia pos- 
tulare nos, et gemere sua gratia facit. Unde et supra non 
immerito in ascendente, adorante, et sacrificante Elcana, 
intelleximus eum qui ascensus in corde beatorum disposuit 
in convalle lachrymarum, eosque adorare, et bonis docet 
operibus insistere. 

Deditque PhenenruB uxori ^c.] Dedit Dominus in 
came patiens humana, et ad divina provocans, synagogae 
et cunctis in ea credentibus, timentibusque se pusillis 
cum majoribus, diversas virtutum operationes, divisiones- 
que gratiamm. Ecclesiae vero gentium, quae in paucis 
adhuc credentibus erat, verbi gratia, Centurione et Syro- 
phoenissa muliere, his quoque qui ascendentes, ut ado- 
rarent in templo in die festo, dixerunt ad Philippum : 
Domine, volumus Jesum videre; et caeteris talibus, fidei 
tantum solius munera contulit. Charismatum vero gratiam 
interim dare distulit. Et haec tristis agebat, quia ecclesiam 
qualem futuram noverat, et in centurionis vel praefatae 
mulieris fide laudaverat, diligebat; quamvis adhuc supemae 
consilio bonitatis a percipiendis ejusdem fidei sacramentis 
dilatam. Unde passionis bora instante, Tristis est, in- 
quit, anima mea usque ad mortem; non dixit, tristis 
propter mortem, sed usque ad mortem ; quia videlicet per 
ipsam mortem destmcturum se noverat eum qui habebat 
mortis imperium, postque mortem se ad salutem gentium 
gaudebat esse perventurum. 

Affligebat quoque earn <Bmula ejus, Afliigebat syn- 
agoga gentilitatem, exprobrans earn a Deo propter scelera 
ingentia neglectam, nec Dei colloquium, nec oracula pro- 

phetanim^ quibus accepta Deo proles animarum gignere- 
tur, potiiisse mereri ; atque ideo vulvam mentis ejus 
spirituali virtutum coelestium, vel credentium populorum 
semine privatam. 

Sicque faciebat per singuloa annoSy ^c.] Templum Do- 
mini^ tabemaculum testimonii vocat, quod ad haec usque 
tempora mansit in Silo. Singulos autem annos vel singu- 
las virtutes accipe, quibus synagoga proficiebat in domo 
Domini; gentilesque^ quod ab hac longe essent arguens, 
provocabat in fletum. Vel certe ipsa longa datas legis 
tempora intellige. Legens enim sacram scripturam, in- 
venies egrediente Israel ex iEgypto, quando desponsandi 
Deo, ut ita dixerim, synagogae coepit tempus adesse, vulgus 
quoque advenarum cum eo venisse non paucum, simul lega- 
libus Domino sacrandum jungendumque mysteriis ; atque 
ex bine usque ad tempus Dominicse incamationis, nun- 
quam ibi defiiisse qui dexteris crederent. Sed tantae per 
omnia paucitatis erant, et paupertatis, utpote incolae, pere- 
grini et abjecti, ad plebem integram, et patrio in solo 
morantem, ut dentes ad pedes Domini, cibumque laetitia: 
spiritualis, et panis vivi, qui de coelo descendit, capere 
minus idonei, saltern cadentes de mensa Domini micas, 
instar catulorum, sint sperare et postulare contenti. 

Dixit ergo ei Elcana vir suus : AnnOy cur flea? §•(?.] De- 
cern filii propter decalogum legis acceptores sive observa- 
tores significant. Consolatur ergo Dominus ecclesiam, ne 
grave ferat, quod non ei sicut synagogae legislatio, non 
promissa, et testamentum, non credita sint eloquia Dei; 
sed summo gaudio recreetur et exultet, quod omnibus his 
donum majus melioremque gratiam, ipsum Mediatoris Dei 
et hominum, hominis Jesu Christi, quern expectare et 
sperare non noverat, suscipere jam meruerit adventum. 
Non solum autem haec lectio diversum utriusque populi 
statum, verum etiam diversa in utroque illo populo per- 
sonarum dissidentium merita, diversa meritorum praemia 
figuraliter exprimit. Semper etenim Christus humiles poe- 
nitentum lachrymas plus quam rigidam superborum justi- 
tiam dilexit, dilecturus est; neglectoque fastu Pharisaei, 

quo 86 de completis legalibus mandatis quasi decern filio* 
rum prole foecundus extollit, in curva potius publicani 
dignatur lamenta respicere. 

Cap. II. Surrexit autem Anna, ^c.] Haec lectio typice 
devotam sanctae ecclesiae monstrat humilitatem^ quae Ju- 
dseorum doctoribus partim insultantibus^ partim fidei an- 
nuentibus^ ipsa vel in suo populo Christum per fidem 
spiritualiter nasci^ vel suum populum desiderat in Christo 
spiritualiter renasci. 

Surrexit autem Anna, ^c.] Surrexit ecclesia de longo 
desolationis suae moerore^ accepta jam Domino supplicandi 
6ducia. Postquam corpore ejus sacrosancto refecta, et 
pretioso sanguinis ejus calice est inebriata ; et manentibus 
adhuc in Judaismo ; quasi in solo doctoribus^ veterisque 
sacerdotii super cathedram Moysi ministris^ aditum regni 
coelestis observantibus, ut et ipsi intrarent^ et eos qui 
voluissent intrare, docerent; ipsa lachrymis et precibus 
coepit a Domino quaerere dona^ quae ante cognita vel per- 
cepta incamationis ejus mysteria jam praesumere nequi- 
verat. 

Et votum vovit Anna, ^c.] Vo vet ecclesia, si nationibus 
verbum committatur, et fidei gratia tribuatur, populusque 
ex eis fortis virtutibus oriatur, serviturum hunc Domino 
usque ad tempora gentium impleta, neque unquam in 
exemplum Judaeorum Baalim et Astarot, caeterisque por- 
tentis gentium, genu esse flexurum. Verum si dies alle- 
gorice virtutes intelligas, omnes dies vitae suae Domino 
datur ; quicquid bonestum vivit, quicquid lucidum mente 
vel corpore gerit, non sibi tribuit, sed cum apostolo pro- 
testatur : Gratia autem Dei sum id quod sum. 

Et novacula non ascendet super captU ejiaJ] Et redargutio 
peccati non violabit ejus conscientiam ; sed in quantum 
homini possibile est, omnes suos cogitatus, sermones, et 
actus, qui velut de cerebro cordis sensim prodeunt, quasi 
verus Nau^araeus Christo consecrare satagit. Denique apos- 
tolorum, quia sancti sunt, capilli de capite perire non 
possunt. Leprosus autem immundus, et capta hostibus 
mulier, caeterique tales, cunctos non solum capillos, sed et 

totius corporis pilos, quia nequam sunt, et polluti, jubentur 
radere ; ut recisa superflua levitate mortalium actionum, 
quicquid in eis vivae perfectionis inventum sit, licentius 
consecretur auctori. Haec autem dicimus, non quod ali- 
quem sanctorum vitam banc sine peccati sorde transegisse 
credamus, aut ulli praeter Christum convenire quod dicitur : 
Et omnia quaecunque fecerit, prosperabuntur ; sed quod 
omnes studere debeamus servire Domino in sanctitate et 
justitia coram ipso omnibus diebus nostris ; juxta eum qui 
dixit, Juravi et statui custodire judicia justitiae tuae. Neg 
tamen frustra praedicatur alibi, dicens : Et non intres in 
judicio cum servo tuo, quia non justificabitur in con- 
spectu tuo omnis vivens. Unde verius haec Annas verba 
possunt ab ecclesia de ipso Domino dicta intelligi ; quem 
ilia semper desiderat in suo suorumque pectore novae 
gratia virtutis generari. Ipse enim solus veraciter, quia 
sine peccato vixit in came, omnes dies vitae suae Domino 
datus, nil in se omnino quod poenitendo resecaret, invenit. 

Factum est ergOy cum ilia multiplicaret preces^ ^c.] Fac- 
tum est, cum multiplicari inciperet ecclesia per orbem, 
multiplicari nova devotionis ejus insignia, cujus laus non 
ex hominibus sed ex Deo est, ut sacerdotes Judaeorum 
opera considerarent ejus apparentia foras, utrum videlicet 
gentiliter an Judaice viveret. Porro ilia Judaismo paula- 
tim relicto, fidei potius quae corda purificaret, mysteria 
sola secuta, fidei sapientia invisibili Christo placere gavisa 
est. 

Tantumque labia illius mouebantury ^c.] Ecclesiastica 
plane operatio, et divino respectu dignissima, quae et ipsa 
Domini hortamenta devotione praecessit, dicentis : Intra in 
cubiculum tuum, et clauso ostio, ora Patrem tuum in 
abscondito. 

jEsiimavit igitur earn Heli temuJerdamy ^c.] iEstimavit 
superbia sacerdotii Judaici conversam gentilitatem pecca- 
torum adhuc conturbatione praegravatam, dixitque ei: 
Usquequo originalis culpae vinculo rea teneberis ? circum- 
cisione mundare, et sic in proselytomm numero sah^e. 

Respondent AnnUy Nequaquamy inquity Domine miy 

Respondens ecclesia de gentibus, Nequaquam^ inquit, o 
sacerdos Judaeae, putes oneratam peccatis, quae baptismatis 
fonte, sacrique corporis et sanguinis participatione jam 
purgata templum Christi intus facta sum. Condelector 
enim legi Dei secundum interiorem hominem; nec jam 
peccatrix, sed tamen infelix nimis ancilla tua ego sum; 
quern jure Dominum vocb, quia me tarn antique electionis 
tempore praecessisti. Quis me liberavit de corpore mortis 
hujus? gratia Dei per Jesum Chrstum; cujus ideo sacris 
pedibus acclivis, liquefactam dilectionis igne ftnimam in 
conspectu pietatis ejus per lachrymas effudi. 

Ne reputes ancillam tuam quasi unam de jiliabus BeUal^ 
^c.] Ne me compares animabus diabolica fraude deceptis; 
quia ex toto corde poenitentiam agens commissorum ab- 
renuntiavi satanae, et omnibus operibus ac pompis illius : 
insuper et jugum Christi suavissimum, quod ille dudum de 
collo suo superbus excussit, unde et Bqlial, id est absque 
jugo appellari meruit, sedula suscepi. 

TSinc Heli ait ei : Fade in pace, ^c.] Guam prius ebrie- 
tatis notaverat, modo accepts facti sui sanctificatione bene- 
dicit ; et principes sacerdotum invidi, salutaria coepta deri- 
dentes ecclesiae, velut ebriorum similia spemebant. Quo- 
rum tamen nonnulli postmodum cognita de his divina 
voluntate, annuere credentibus, et auxilium curabant im- 
pendere ; sed et multi ex eis qui Spiritu Sancto loquentes 
apostolos, musto plenos dicebant ; audita ratione veritatis, 
quod prius irrisere mysterium, credentes accipiebant. 

Et ahlit mulier in viam suam, et comedit, ^c.] Et pro- 
ficiebat ecclesia spe supernse pietatis, erecta in fidem 
dilectionemque Christi, qui est via, veritas, et vita ; con- 
solatoriisque et confortatoriis sacrae scripturae dapibus 
refecta, nullis exinde pressuris aut blandimentis ab illo 
quern semel agnovit Deo vero, potuit in errorum diversa 
mutari. Parasti enim, inquit, in conspectu meo mensam 
adversus eos qui tribulant me. 

Et surrexerunt mane, et adoraverunt, ^c.] Profectus 
ecclesiae crescentis ostenditur. Prima surgit sola ad oran- 
dum Anna, nec hora qua oratum est exprimitur; nunc 

accepta benedictione sacerdotis sui^t mane^ nec sola^ sed 
cum viro et tota ejus familia precibus instat. Primo in 
paucis ecclesia Dominum quaerebat, at ubi susceperat a 
fidelibus Judseorum doctoribus incrementa fidei^ discussis 
jam tenebris gentilitatis, A finibus^ inquit^ terrae ad te 
clamavi; tanta coelestis muneris gratia redundans^ ut 
ipsum quoque Dominum^ videlicet virum suum orans, 
advocatum apud Patrem non dubitetur habere. 

Rever9iqtie sunty et venerunty ^•c.] Ramatha interpretatur 
altitude. Et nos ergo completa oratione, ut postulata 
obtineamus, ut post luctuosam mentis infructuosae sterili- 
tatem^ sacrando Deo valeamus virtutum germina proferre^ 
non ad supervacua foras agenda, sed ad nostrae conscientiae 
fide et veritate sublimata studeamus habitacula reverti. 
Nec sit vultus noster amplius in diversa mutatus, sed in 
eodem quern in oratione conceperit, etiam post lachiymas 
consumptionis ardore et devotione persistat. 

Cap. I II. Cognovit autem Elcana Annam uxorem auamy 
In hac lectione suos ecclesia filios fide conceptos, baptis- 
mate genitos, doctrina ablactatos, conversationis sincene 
munere commendatos, societati catholicae unitatis, quae ex 
Judaeis fidelibus originem ducit, imo ipsi Domino, qui 
ecclesiam regit, cunctis suae vitae diebus servituros accom- 
modat 

Cognovit igitwr Elcana uxorem suamy ^•c.] Misertus est 
Dominus locupletandae per suam gratiam ecclesiae gentium, 
et misso per praedicatores semine verbi sui, reminisci et 
converti ad se praecepit omnes fines terrae. 

Et factum est post circulum dierum concepit Annay ^c.] 
Factum est post illustrationem plurimae scientiae spiritualis, 
et virtutum ostensionem, quibus coruscaverunt apostoli 
orbi terrae, concepit gentilitas catechizando, et peperit 
baptizando populum Deo credentem, imo creditum suo in 
populo Deum. Utrumque enim recte fatendum, non solum 
ratio fidei ac veritatis, sed et ipsum Samuelis nomen inti- 
mat. Interpretatur enim, ibi ipse Deus, sive nomen ejus 
Deus. Ibi ipse Deus in populo, qui nascetur, quern fecit 
Dominus. Nomen ejus Deus, cujus videlicet, nisi ejus 

qui ut se semper in suis per gratiam nascitunim signifi* 
caret, ait : Quicunque enim fecerit voluntatem Patris mei, 
qui in coelis est, ipse meus frater, soror et mater est. Nec 
novum videatur alicui, quod ejusdem Annae et virum et 
filium, Christi typum gestare dixerimus ; quia profecto 
idem Mediator Dei et hominum, sanctae ecclesiae, quam 
gubernat, sponsus simul et filius est ; sponsus, earn semper 
ut credat, speret, amet, adjuvando; filius, nuper in ere- 
dentium, sperantium, amantium corda per gratiam ve- 
niendo. 

Ascendit autem vir Elcana^ §‘C.] Unusquisque in suo 
sensu abundet. Ascendit Dominus et ecclesia perfecto- 
rum, quae est domus, et sedes ejus, ad ofTerenda Patri qui 
est in coelis, suorum vota operum, et manet adhuc domi 
ecclesia in his, qui necdum solido verbi cibo uti possunt. 
Aliqui, acceptis fidei rudimentis, adhuc pueri sensibus 
extant. Aderit autem tempus, cum et ipsi nutrient, et 
secum morante gratia Christi, exercitatos jam sensus ad 
discretionem boni ac mali habere incipiant; dicantque 
cum apostolo. Cum autem factus sum vir, ea quae parvuli 
sunt deposui. Jamque sint tales conspectu Domini digni, 
manentesque in vocatione qua vocati sunt apud Deum, et 
sacerdotibus interesse, et quae altaris sunt edere, de divi- 
nitatis etiam summae possint audire, legentesque discer- 
nere sacramentis. Tails est omnium credentium in Christo 
profectus: talia conversae gentilitatis inter doctos docto- 
resque Judaeos, quasi Phenennae filios, extitere primordia. 

Et adduxit eum secumy postquam ablactaveraty §-c.] Ad- 
ducit ecclesia suos filios, quibus rationabiliter et sine dolo 
lac ministraret, eosque a puerilibus novi hominis rudi- 
mentis ad perfectiora jam educando provexerat. Adducit 
inquam eos, quos auxiliatrice Christi gratia sensu fortes 
effecit ad societatem eorum qui templum Dei fuerant jam 
per divinae legis observantiam facti. Adducit autem eos 
in personis tribus, conjugatorum scilicet, continentium, et 
doctorum, qui suae vitae munditia divinis apti sacrificiis, 
corpora pro Christo mori parata habeant, cor contritum 
mola timoris et spei humiliatumque possideant, et sobrio 

jam calice inebriandi ferventem gratise spiritualis Integra 
inente complectantnr amorem. Nam quia amphora men- 
surae genus est, modum amoris^ quo proximum quisque^ 
sicut seipsum^ diligere jubetur, insinuat. Quia vero tres 
modios continet, merito praefatis tribus personis^ quibus 
omnis ecclesia constat^ aptatur. 

Puer autem erat adhuc infantuluSy §•(?.] Populus gentium 
erat nuper ad hdem conversus, et dederunt martyres non 
paucos, qui unanima devotione pro Christo sanguinem 
funderent, et inseruerunt oleastrum in bonam olivam ; haec 
fecerunt ministri sermonis. 

Et adoraverunt ibi Dominum,'] Quod Dominus sine 
remissione jubet orare, et non deficere ; sub Annae figura 
gerit ecclesia, quae in initiis votorum suorum, in profec- 
tibus, et in ipsa complexione Domino supplicare non 
desistit. 


IN CAP. II. 

Cap. IV. ExuUavit cor meum in DominOy ^c.] Sterilis 
quondam, nunc foecunda in Dei laude gaudens ecclesia, de 
mutatione veteris testamenti vel sacerdotii in novum, quo 
et ipsa consecrata est, triumphale carmen insonat. Sed 
quaerendum juxta literam, quomodo haec Anna orans dix- 
isse memoretur, cum in toto suo carmine nil penitus 
orasse, sed ne ad Deum quidem verba fecisse, nisi in 
duobus solummodo locis, hoc est: Quia laetata sum in 
salutari tuo; et infra: Neque enim est alius extra te, et 
caetera, omnibus vel docendo vel prophetando, vel Domi- 
num laudando, promere videtur. Intelligendumque aperte, 
omnes actus ejus, qui in divino versatur officio, et omnia 
gesta vel dicta quae secundum Deum gerit ac dicit, adora- 
tionem esse reputanda. Si enim hoc oratio solum intel- 
ligatur, quod communiter scimus ; neque Anna his verbis 
orasse videbitur, neque ullus justorum, secundum apostoli 
mandatum, sine intermissione orabit. Si vero omnes 
actus ejus justi, qui secundum Deum vivit, orationes 
putantur, quia justus sine intermissione quae justa sunt 
agit; per hoc sine intermissione justus orabit, nec unquam 

ab oratione cessabit^ nisi Justus esse desistat; ideo quod 
mater Samuelis non frustra in his etiam quae hominibus 
recte loquitur, adorasse perhibetur. Cantet igitur ore 
dilatato laeta mater, quae prius amaro animo loquebatur in 
corde suo; et dum sua praesentia narrat, futura totius 
ecclesiae gaudia praenarret. 

EwuUavit cor meum in Domino^ Vere cor exultans^ 
vere cornu regni spiritualis habet exaltatum, quae non in 
se ipsa, non in rebus caducis et fragilibus, sed gloriatur in 
Domino Deo suo ; juxta eum qui dicit, Gaudete, justi, in 
Domino, et omnia cornua peccatorum confringam, et exal- 
tabuntur cornua justi. Non ait. Ipse confringet, ipse 
exaltavit ; sed. Ego confringam, et sic exaltabuntur. 

Dilatatum est os meum super inimicos meos^ ^c.] Dum 
dilatatur cor meum ad exultandum in Jesu, id est, in 
salutari tuo, dilatatur et os meum super omnes fidei et 
veritatis inimicos, ad confitendum praedicandumque nomen 
ejus ; quia et in angustiis pressurarum sermo tuus non est 
alligatus, nec in praeconibus alligatus. 

Nec est sanctus ut est DominuSy Sanctos quidem ac 
fortes et angelos legimus, et homines ; sed quantumcunque 
in sanctitate proficiat, quantumlibet perfectionis acquirat, 
ita sancta fortisque non potest esse creatura,ut Creator; quia 
ille fortitudinis et sanctitatis largitor est, ista susceptrix. 
Quod vero ait, Neque enim est alius extra te, et non addit. 
Creator, vel Dominus, vel aliquid tale ; singulariter setemam 
ejus existentiam designat, quam a creaturse fragilitate dis- 
tinguens P§almista, Mutabis, inquit, ea, et mutabuntur ; 
tu autem idem ipse es, et anni tui non deficient. 

Nolite multiplicare loqui sublimia glorianiesy ^c.] Judseis 
et gentibus dicitur, sufficiat hactenus de vestra quasi sin- 
gulari gloria superbisse, jam modo transcensa per gratiam 
legis litera, calcatis evangelii veritate gentilitatis erroribus, 
novum Christi testamentum simul fidei, et mandatum 
dilectionis ambo suscipite. Sed et nobis imperatur loqui 
sublimia, sed non multiplicare loqui sublimia gloriantes ; 
hoc est, quae sursum sapere et quaerere, non quae super 
terram ; verum non plus sapere quam oportet sapere, sed 

sapere ad sobrietatem. Gentilibus praecipitur loqui sub- 
unius Dei veri mystcria praedicando^ et non multi- 
plicare eloquia sublimia, per multa deceptorum nomina 
errando. 

Omniam Deu8 acientiarum Dominus est^ Ideo vos 
necesse est altiora vobis non quaerere, et fortiora vobis non 
scrutari ; quoniam fons ac thesaurus sapientiae et scientiae, 
qui docet hominem scientiam^ Dominus novit cogitationes 
hominum^ quoniam vanse sunt. 

Arena fortium mperatus est^ §*c.] Intentio superba Ju- 
daeorum, qua semper opera legis salvari posse praesume- 
bant, defecit ; exercitium artis dialecticae^ et quasi cir- 
cumflexa ad deridendam fidei simplicitatem, philosophiae 
secularis loquacitas enervata est ; cuncta postremo malig- 
norum spirituum jacula ignita, invictae veritatis sunt armis 
obtusa; quia stulta mundi elegit Deus, ut confimdat 
sapientes; et infirma mundi elegit Deus^ ut confundat 
fortiora. 

RepUti priua pro panibus ae locaveruniy §* 0 .] Judaei prius 
scripturarum pane vivo refecti, nunc ad convivium boni 
patris^ qui reducem filium juniorem grate suscepit^ intra 
se dissimulantes^ inter spirituales ecclesiae dapes egent, et 
hospites quondam testamentorum^ nunc gustantes vident, 
quoniam suavis est Dominus. 

Donee aterilia peperit plurimoay ^c.] Esaias exponit, quia 
multi filii desertae, magis quam ejus quae habebat virum. 
Septuaginta interpretes posuerunt. Quia sterilis peperit 
septem. Saba quippe verbum Hebraeum, et septem desig- 
nate et plurimos. Sed et illius editionis sensus elucet^ 
agnoscentibus numerum septenariume quo est universa 
ecclesiae significata perfectio. Propter quod et Joannes 
apostolus ad septem scribit ecclesias, eo modo se ostendens 
ad unius plenitudinem scribere ; et in Proverbiis Salo- 
monis hoc antea praefiguranse Sapientia aedificavit sibi 
domum, excidit columnas septem. 

Dominua mortificaty et vivificaty §'C.] Mortificat syna- 
gogam^ vivificat ecclesiam ; vel eosdem vivificat quos mor- 
tificat ; ut existimemuse nos mortuos quidem esse peccato, 

viventes autem Deo in Christo Jesu. Vel certe juxta illud 
intelligendum, quod ait apostolus : Semper enim nos qui 
vivimus, in mortem tradimur propter Jesum^ ut et vita 
Jesu magnificetur in came nostra mortali. Sed melius 
et sine iilla controversia de Domino fatemur impletum^ 
qui mortuus revixit, descendens ad infema resurrexit. 

Dominus pauperem facit et ditatj Quos in prsesenti 
pauperes et humiles spiritu propter se facit^ eosdem in 
futuro ditat in se, et sublevat. 

Busdtat de pulvere egenum^ Suscitat a mortuis 

Christum, ne caro ejus videat corruptionem ; et elevat ad 
coelos, ne superetur a Judseis persecutoribus, quorum tradi- 
tiones apostolus arbitratur ut stercora. Ipse namque 
egenus, ipse pauper factus est pro nobis, ut nos ejus inopia 
ditaremur. 

Ut sedeat cum principibus, ^c.] Hunc versum exponit 
ipse, cum sciscitantibus se his quos pauperes faciebat ut 
ditaret ; humiliabat in terris, ut sublevaret in coelis ; quid 
raercedis babituri essent in futuro ; respondit. Cum sede- 
rit Filius hominis in sede majestatis suae, sedebitis et vos 
super sedes duodecim, judicantes duodecim tribus Israel. 
Et Salomon in laude fortis mulieris, id est ecclesiae, vel 
cujusque animae electae : Nobilis, inquit, in portis vir ejus, 
quando sederit cum senatoribus terrae. 

Domini enim sunt car dines terra ^ Non solum pro- 

montoria rupesque praealtas ad defensionem terreni orbis 
contra fervorem marinae tempestatis opposuit, verum mul- 
to magis pro conservando ecclesiae suae statu, ne hanc uUa 
turbidae persecutioni unda dejiceret, fixa fidelium suorum 
ac fortia corda locavit. Eosdem ergo cardines orbem 
terrae portantes, supra principes in throriis sedentes appel- 
lat. Et recte; quia quanto nunc humilius portant, et 
defendunt instantius, tanto tunc sublimius judicant. 
Horum cardinum qui domini sint, et non sua virtute 
muniti, et beatus Job meminit, dicens de Domino : Sub 
quo curvantur qui portant orbem. Qui ut invalidoram 
valeant firmiter onera sustentare, invictae fortitudini non 
cessant humilia colla submittere. 

Pedes sanctorum suorum servavitj ^c.] Actus piorum 
sensusque, quibus ad perfectiora quasi gradatim proficiunt, 
ab impiorum defendit insidiis ; et iidem impii tenebrosis, 
quas bonis tendere, peribunt in machinis. Unde quidam 
sanctorum Servatori pedum suorum gratias agendo decan- 
tat : Exultabo in salutari tuo, infixse sunt gentes in interitu 
quern fecerunt, &c. 

Owifl non in fortitudine sua roborabitur rir.] Ad superiora 
respicit. Idcirco impios^ qui sua virtute fidentes, auxi- 
lium divinum quaerere despiciunt, in tenebris conticere, 
hoc est^ ab agenda caeca impietate tandem damnatos silere 
oportet; quia non in fortitudine propria, sed in auctoris 
sui gratia roborabitur, quicunque vir appellari recte desi- 
derat. 

Dominum formidabunt adversarii ejus^ ^c.] Aperte dis- 
tricti et ultimi judicii diem tremendum praenuntiat; in 
quo quia Dominum formidabunt adversarii ejus, jam modo 
necesse est, nondum visum ilium humiliter formidemus, 
ut tunc ejus visa majestate gaudeamus. Sed et hodie 
Dominus ad struendam pravorum contumaciam, de celsis 
luminosisque scripturae sanctae paginis, quos Spiritus ejus 
omavit, intonat. 

Dominus judicabit fines /err^e.] Certum est Dominum 
non solum fines terrae, sed etiam mediterraneas regiones 
judicare. Sic ergo dictum est, Judicabit fines terrae; ac 
si diceretur, Etiam fines terrae ; quia non est qui se abs- 
condat a calore ejus. Sed melius intelligitur fines terrae, 
extrema vel uniuscuj usque hominis vel to tins mundi tem- 
pora dicere; quia qualis de corpore quis exierit, tabs 
ofieretur districti judicis exam ini. 

Et dabit imperium regi sm, ^c.] Post ultimae examina- 
tionis discrimen, regnum Christi, quod infideles modo 
despiciunt, ostensa divinae majestatis suae gloria, sublime 
monstrabit. Cornu autem Christi non solum unigeniti Filii 
Dei, verumetiam uniuscujusque elect! ejus non inconveni- 
enter accipitur. Unde ista ipsa in capite hymni hujus, 
quo toto juxta nomen suum gratiam Dei mirifice commen- 
dat, ait : Exaltatum est cornu meum in Deo meo. Omnes 
VOL. VII. c c 

quippe unctos ejus chrismate, recte Christos appellamus, 
quod tamen totum cum suo capite corpus unus est Chris- 
tus ; nunc ex parte peregrinus in terra, tunc autem totus 
coelesti sublimandus in patria. Recole hymnum beat^e 
Marue, et vide quae similia de judiciis et gratia Dei pro- 
phetae mater et Domini, mulier et virgo senserint. 

Cap. V. Ei abiit Elcana Ramatha in domum suam^ ^c.] 
Haec lectio docet, devolutis ad pejora post incamationem 
Domini Judaeorum doctoribus, ejusdem in ecclesia Domini 
et Salvatoris roagnalia totum diffamanda per orbem. 

Abiit igitnr Elcana Ramatha in domum suatOj ^c.] Voca- 
ta nuper ad fidem ecclesia gentium, quod nativitatem 
beati Samuelis significare diximus, abiit possessio Dei, 
quae est coaetema ejus sapientia, Christus, ad illustranda, 
sicut semper sanctorum suorum celsa corda fidelium et 
angelorum et hominum, quae sunt domus ejus supra 
petram fidei fortissime contra inferi portas erecta. Ipse 
autem vocatus ad fidem populus, cemente etiam Judaico, 
et admirante sacerdotio, Christi jussis humiliter quasi se 
semper conspicientes serviebat. 

Porro filii Heli^ filii Belial, §■£?.] Filii sacerdotii Judaic!, 
filii ca;ci luminis, sive absque jugo (utrumque enim Belial 
sive Beliar sonat) extitere, quotquot Christi doctrioam 
nesciebant; non divinae legis jussa, sed suarum statuta 
traditionum sequentes. 

Sed quicunque immolasset victimam, veniebat puer aacer^ 
dotia, ^c.] Quicunque vitam suam eo tempore Domino 
consecrare decrevisset, veniebant discipuli Scribarum, Pha- 
risaeorum, et principum sacerdotum, dum camales ejus 
consuetudines supemae devotionis igni decoqui inciperent, 
et habebant rapacem mundi cupiditatem in operibus suis ; 
cujus tridentem morsum describens apostolus Joannes ait. 
Quia omne quod in mundo est, concupiscentia camis est, 
et concupiscentia oculorum, et superbia vitae. Et hujus 
exempla, vel etiam doctrinas terrenae cupiditatis mittebant 
in qualecumque audientis cor, id est, sive docibile, sive 
tardioris et angustioris ingenii, sive infirmum ac fragile, 
seu paticns adversi, sive efiicax dicendi, seu rusticum. 

minusque sonorum^ quod varietate miuoris majorisque 
ferrei^ aenei, sive testei vasis distinguitur ; parvumque quern 
nuper quisque conceperat divini amoris calorem pessimo 
attactu polluentes^ non id qu^d lex statuit praedicandi 
praemium expectabant, sed contra quod Deo debebatur, 
obedientiae munus sibi fieri cogentes ; qua profecto fusci- 
nula pravissima etiam nunc in ecclesia sacras hostias 
attaminant, quicunque accepto fidei mysterio, vel etiam 
ministerio verbi sua quaerunt, non quae Jesu ChristL 

Etiam antequam adolereni adipem^ ^c.] Tantum nequitia 
Pharisaicae deceptionis progressa est, ut etiam antequam 
gratissimae Deo dilectionis pingue munus offerendum 
docerent, quod ante caeteras virtutum hostias ei singulare 
debet in ara cordis immolari^ suum divino cultui praefer- 
rent obsequium ; dicentes miseris auditoribus^ ut suae 
quisque concupiscentiae camalis illecebras, non aethereae 
caritatis flamma Deo dignae consumerent^ sed in Conditoris 
injuriam minus castigatas pro libitu camalium impende- 
rent praeceptorum. Hac autem suis auditoribus improbi 
non verbis^ sed rebus ipsis dicebant. Quorum simillima 
hodieque per magistros et sacerdotes ecclesiae fieri utinam 
nesciremus. 

Erat ergo peccaium puerorum grande nxmis^ ^c.] Erat 
peccatum Scribarum et Pharisaeorum grande nimis coram 
Domino, tametsi coram hominibus se per hypocrisin justi- 
ficantium ; quia ipsi homines cum essent, rescindebant prae- 
ceptum Dei per traditiones suas ; vel certe tollentes clavem 
scientiae, et ipsi non introibant, et volentes intrare prohi- 
bebant. Si autem grande nimis peccatum coram Domino 
commisere pueri, qui pecuaHum victimarum carnes indigne 
tractabant ; quid putas eos mereri poenanim, qui stultitia 
puerili Filium Dei conculcaverint, et sanguinem testamenti 
aetemi pollutum duxerint ? Qui accipientes non dijudicant 
corpus Domini, id est, a communium viliumque esca- 
rum perceptione, coelestis vitae mysterium minime dis- 
cernunt. 

Samuel autem ministrabat ante faciem Deiy Ephod 
Hebraice, Latine superhumerale vel superindumentum dici- 

tur ; cujus nominis vestimentum ex auro, hyacintho, pur- 
pura, coccoque bis tincto, ac bysso retorta contextum, soils 
])ontificibu8 concessum, Exodi scriptura commemorat. 
Verum idem Uneum sacerdotibus, Levitis, ac caeteris qui- 
busque usibile, et hie Samuelis, qui Levita fuit, et infra 
sacerdotum, quos occidit Saul, ac David coram area Do- 
mini ludentis, exempla testantur. Neque enim unaevitas 
octogintaquinque pontifices, sed minoris gradus potuit 
habere sacerdotes. Typice autem Ephod varii colons, 
multifariam in viro sancto virtutum gratiam monstrat. 
Lineum vero, quod de terra procreatum, longo jam exer- 
citio suum pervenit ad decorem, candidissimam castae 
camis mortificationem designat. Ministrabat ergo Samuel 
ante faciem Domini, puer accinctus ephod lineo ; minis- 
trabat Christus nostrae infirmitati humilis in homine, cor- 
pus animamque semper ab omni vitiorum sorde mundissi- 
mam gestans. Non enim peccavit, nec malum coram Do- 
mino fecit: Qui sine iniquitatibus conceptus est, et sine 
delictis peperit eum mater sua. Ministrat populus Chris- 
tianus Christo, camera suam crucifigens cum vitiis et 
concupiscentiis, castigansque corpus suum, et servituti 
subjiciens. 

Et tunicam parvam faciebat ei mater suaJ] Non solum 
castam et ab omni peccato liberam, sed et humilem per 
omnia Dominus carnem suscepit; quam ei facit ecclesia, 
vel qui talem eum recte et saluberrime credit, vel quia 
non ignobile membrum ecclesiae virgo, de qua ipse natus 
est, praefulget. 

Quam adferebat statutis diebus^ ^c.] Et ecclesia nun- 
quam a Christo deserta, quem secum in occulto habet 
omnibus diebus usque ad consummationem seculi, so- 
lemnibus missarum diebus ad immolandum ascendens, 
carnis ejus et sanguinis in vino ac pane secum mysteria 
defert. Verum et populo, quem Christo parit ecclesia, 
humilitatis habitum facit, quam per singularum incre- 
menta virtutum secum adfert, cum gratia Christi ad altiora 
proficiens, ut Patri luminum gratiarum vota rependat. 
Haec est vestis ilia nuptialis, qua juxta evangelii parabolam. 

omnis qui solemnia regni ccelestls intraverit, opus habet. 
Hanc et ipse Regis magni Filius, spiritualium auctor sacra- 
torque nuptiarum, primus induit ; qui procedens tanquam 
sponsus de thalamo suo, humiliavit semetipsum, factus 
obediens usque ad mortem. Quam profecto tunicam 
schemate parvam, sed virtute maximam, nec in ipso mortis 
suae tempore scindere permisit eos, a quibus mortem sus- 
tinuit ; quia ipsum quo ad mortem usque pervenit humili* 
tatis exemplum, et in morte servavit. 

Et benedixit Heli Elcarue et uxori ejus^ ^c.] Benedixe- 
runt Christo ecclesiae, conversi ad fidem sacerdotes Judae- 
orum, de quibus scriptum est ; Multa etiam turba sacer- 
dotum obediebat fidei. Benedicendam in Christo ecclesiam, 
verbique semine multiplicandam per gentium nationes 
plerisque suis in typis sacerdotium vetus significat, et 
quasi tropice Christo loquitur: Reddat tibi Deus Pater 
credentes ex gentibus ; ipsi enim sunt semen, cui benedixit 
Dominus. Pro foenore quod commodasti Domino, id esf, 
pro illo singulariter sancto homine, quern de virgine 
assumptum, unam tecum Christi personam, id est, Dei 
nomen habere voluisti. Nam si non foenus Domino sanc- 
tum percepisset, nemo semen de foemina sterili putaret 
esse sperandum. Hoc est, si non homo per Deum glori- 
ficatus ad dexteram Patris sederet, nequaquam misera 
gentilitas, et praevaricationis suae conscia, ad multiplica- 
tionem seminis Abrahae potuisset pertingere. At dum 
Christus human! generis primitiae Deo Patri commodatus 
est, datur exemplo ejus fidelibus spes salvandi per ilium, 
vivendi in illo, moriendi pro illo, resuscitandi ab illo, et in 
aeternum regnandi cum illo. Potest et ita dici, quod 
ecclesia pro foenore quod Domino commodavit, semen ab 
illo meruit, cum pro populo, quern fidelem Domino devo- 
tumque obtulit, ampliora, per mundum missis praedica- 
toribus fidei, et devotionis dona suscepit ; quae in quibus- 
cunque gentibus audito Dei verbo obedire neglexit, pro 
non dato foenore verbi Domino, repulsis a se doctoribus, 
seminis sancti multiplicationem habere nequivit. 

Ditavit ergo Dominus Annam^ Dedit Dominus 

ecclesiae Spiritum gratiae suae, quo ipsa foecundata genuit 
ei sobolem spiritualem, partim ad indaganda vel praedi- 
canda Sanctae Trinitatis sacramenta potentem, partim cum 
perfecto Dei et proximi amore sua simplicitate contemp- 
tam; quia suscepta ad tempus a Christo incamationis 
humilitas^ magni habita est apud Patrem ; a quo oranis 
qui se humiliate exaltabitiur. Unde et in omnem terram 
exivit sonus eorum, et in fines orbis terrae verba eorum. 

Cap. VI. Heli autem erat senex valdey In hac lectione 

mystice senescente et occasuro Judaismo, Christi per evan- 
gelium fama crebrescit. Heli ergo senectus multa, tempus 
prope finiendi sacerdotii legalis insinuat. Quod enim 
antiquatur et senescit, prope interitum est. 

Et audivit omnia qua faciebant filii sui, §•(?.] Non parva 
nec uniformis filiorum Heli transgressio, quae et divinam 
religionem et dilectionem proximi maculare non timuit. 
Supra namque legitur^ quia de camibus sanctis, non quod 
statutum in lege, sed quod sibi erat libitum, praesumpse- 
rint; quia priusquam Deo sacer adeps adoleret, partem 
sibi de hostia quam comederent praesumpserint ; quia cm- 
dam ab offerentibus camem, quam sibi accuratius para- 
rent, rapuerint ; quia populum Domini transgredi fecerint ; 
et quod maxime horrendum est, in contemptum Creatoris, 
cuncta quae diximus egerint. Sed nunc quod fratemitatem 
laederet additur ; quia mulieres populi, quae ad orandum 
confluebant, polluerint ; et infra, quod omnium malorum 
Bumma est, annectitur, qui nec correpti a Patre poenitue- 
rint. Haec enucleatius diximus, ut per singula, lector, quid 
caveas memineris. Verum quod restat typica in parte 
complendum, sacerdotum doctommque est, et vigilare in 
Domino, et ad vigilandum caeteros excitare, dicentes : 
Evigilate, justi, et nolite peccare. Sed et doctores mali 
dormiunt, et hoc cum mulieribus quae observant ad ostium 
tabemaculi, quando pellicentes animas instabiles, nec ipsi 
intrant, neque eos qui volunt vitae ostium intrare permit- 
tunt. Tale erat quondam periturae scelus Phariseae fac- 
tionis ; tale est et nunc in falsis professoribus Christianae 
religionis. 

Et dixit eis : Quare facitis res hujuscemodiy ^•c. ?'] Corri- 
puit delinquentes filios Heli^ sed non audierunt. Et ipsa 
veteris institutio sacerdotii^ suos ministros jubet esse per- 
fectos; sed Scribae, Pharissei^ et principes sacerdotum 
improbi^ patemam suae legis ac sacerdotii vocem perituri 
contemnebant. Verum juxta literam non negligenter 
intuendum^ quod corripuit quidem filios Heli; sed quia 
juxta correptionem spernentes, ut debuerant, abjicere 
supersedit, una cum ipsis disperiit. Quid ergo nos miseri, 
quid nostri similes merentur, qui gaudent ad vitia, qui 
emendare non audent^ qui conscientiam sui metuunt ; et 
quod cunctus populus clamitat^ nescire se simulant ? 

Si peccfwerit tnr in virumy Utrumque ad filios Heli 
referendum. Peccavit enim in virum, cum sacerdos uxo- 
rem viri alterius religionis gratia venientem constupravit ; 
sed hoc digna poenitudine subsecuta dimittere poterat 
Deus. Non solum autem hoc factum est, sed et major! 
miseria peccavit vir in Dominum, cum idem sacerdos for- 
nicatione contaminatus^ ad altaris sacrosancta mysteria 
non solum indigne tractanda, sed et indignus accessit. Et 
quidem terribilis contra hujusmodi praesumptores Heli 
sententia personat, sed multo terribilior ipsius judicis 
sermo^ qui dicit : Quicunque dixerit verbum contra Filium 
hominis^ remittetur ei ; qui autem dixerit contra Spiritum 
Sanctum^ non remittetur ei, neque in hoc seculo, neque in 
futuro. 

Puer autem Samuel proficiebat atque crescebaty ^c.] Se- 
nescente et deficiente Heli, puer Samuel proficiebat atque 
crescebat; quia reprobatio quidem fit praecedentis man- 
dat! propter infirmitatem ejus et inutilitatem ; nihil enim 
ad perfectum adduxit lex, introductio vero melioris spei, 
per quam proximamus ad Deum. 

Cap. VII. Venit autem vir Dei ad Heliy ^c.] Haec lectio 
non figuris rerum, sed apertis prophetiae dictis, totum 
illud vetus sacerdotium, quod de semine Aaron, novo 
Christ! sacerdotio, quod nunc in ecclesia geritur, docet 
esse mutandum. 

Numquid non aperte revelatus sum, ^c. .?] Non haec de 

proximo patre Heli, qui in ilia iEgyptia servitute fieri non 
potuit, loquitur; sed de ipso Aaron, cujus domui reve- 
latus est in iEgypto, quamque inde eductam omnibus 
tribubus Israel sacerdotii jure praetulit. 

Et dedi domui patris tut omniay Omnia de sacrificiis 
populi, quaecunque sacerdotes accipere decebat, filiis Aaron 
patris tui, quia eos in sacerdotium elegi, praebui. 

Et magis horwrasti filioa tuos quam me, Non contenti 
parte quam vobis concessi, etiam primitias, quae mihi 
debebantur, accipere tentastis ; quod et de tempore, et de 
portione sacrificiorum potest intelligi ; quia antequam 
adeps incenderet, optima quaeque sibi de victimis come- 
denda praesumebant, sicut supra lectum est. 

Propterea ait Doininus Dens Israel: Loquens loquutus 
sumy Quaeritur qua ratione mutetur, quod promissum 
est perpetuo mansurum; sed recole sacerdotium Aaron 
umbram aeterni fuisse sacerdotii, et promissionem aetemi- 
tatis ; intellige non ad umbram, sed ad umbratam pertinere 
veritatem. Ne enim umbram figuramque putares sempi- 
temam, ipsa quoque debuit ejus mutatio prophetari. Quo- 
modo et de regno Saulis intelligendum, quod dictum est. 
Quod si non fecisses, jam nimc praepararet Dominus reg- 
num tuum super Israel in sempitemum. De quo oppor- 
tunius suo loco tractabitur. 

Nunc autem dicit DominuSy Absit hoc a me, Mutans 
tempora, non mutans consilia Dominus, et electos ex gen- 
tibus in sacerdotium sibi spirituale conquirit, et contem- 
nentes se filios Aaron, omni prorsus officii sacerdotalis 
ordine privat. 

Ecce dies veniunty et prcecidam brachium /tmm, ^c.] Prae- 
8 to sunt hi dies, nullus jam de Aaron stirpe sacerdos eli- 
gitur ; sed praecisa est gloriatio sacerdotii legalis, non in 
Heli solius, sed in totius successione Levitici generis; 
adeo ut ne minoris quidem ordinis sacerdos, qui presbyteri 
Graece, id est, scniores appellantur, quisquam ibi quae- 
rendus arbitretur. Unde manifestius Septuaginta intcr- 
pretes transtulerunt, Et non erit tibi senior in domo 
mea, quia senescuiit quidem corporis a^tate de ilia tribu 

innumeri, sed in domo Domini presbytcri gradu non 
donati. 

Et videbis maulum tuum in templo^ Videbunt pos- 
ter! tui populum gentium, in fide quae est, dilectum de 
templo utentem spiritualiter scripturis et promissionibus 
Israel. 

Veruntamen non auferam penitus virum ex te, §*e.] Non 
est filiis Aaron, tametsi multum graviterque in Domini 
nece peccantibus, poenitentiae locus interdictus ; sed si qui 
volunt ex eis, veniant poenitentes ad ecclesiam, Christi 
altario participant, caeteris in suae perfidiae atque invidiae 
caecitate manentibus, in cujus exemplum piae dispensa- 
tionis, pereunte cum filiis Heli, non est penitus ablatus ex 
eo vir ab altario Domini. Nam et in diebus Saul, Abias, 
nepos Phinees filii ejus, sacerdotio functus scribitur. 

Et pars magna damns tu<B morietur, Pars magna 
domus Heli ad virilem aetatem veniens mortua est, quando 
prodente Doeg Idumaeo, octogintaquinque sacerdotes sunt 
pariter Saulis furore trucidati. Sed et hodie maxima 
domus ejusdem portio, cum ad intelligibiles annos venerit, 
perfidiae suae mucrone vitae praemia perdit. 

Hoc autem erit tibi signum^ §*c.] Haec ad Heli et Sa- 
muelem pertinent, quia et hujus filiorum mors, et illius non 
de genere Aaron in sacerdotem electio, mortem non ho- 
minum, sed ipsius veteris sacerdotii significat, novique 
substitutionem, in quo Christus est in ecclesia sacerdos in 
aeternum secundum ordinem Melchisedech. Quod autem 
ait Dominus, Qui juxta cor meum et animam meam 
faciat ; non arbitreris animam habere Deum, cum sit con- 
ditor animae ; sed ita hoc de Deo tropice, non proprie 
dicitur, sicut manus et pes, et alia corporis membra. £t 
ne secundum hoc credatur homo in camis suae effigie 
factus ad imaginem Dei, adduntur et aliae, quas utique non 
habet homo, et dicat Deo: Sub umbra alarum tuarum 
protege me ; ut intelligant homines de ilia ineffabili natura 
non propriis, sed translatis rerum vocabulis ista dici. 

Et (Bdijicabo ei domum fidelem^ Domus fidelis, quae 
sacerdoti fideli super petrae fundamentum a viro sapiente 

construitur^ ecclesia est; quae ambulavit coram Christo 
cunctis diebus vitae praesentis, neque unquam portae inferi 
optimum ejus retardare praevalebunt incessum. Et pulchre 
dicitur^ Ambulabit cunctis diebus ; quia cum transacto la- 
bentium dierum excursu yenerit^ melior dies una in atriis 
ejus super millia^benedictionemque dederit^qui legem dedit, 
non habet ista domus quid ultra prohciat^ ambulans de 
virtute in virtutem ; quia videbit Deum deorum in Syon, 
laudabitque eum beata in domo ejus, imo et ipsa domus in 
aetemum. Neque enim facile Samueli fidelis domus aedi- 
ficata potest intelligi, cujus filii post avaritiam declinasse, 
neque in viis illius ambulasse referuntur, nisi forte domus 
ejus plebs quam regebat, accipienda putetur, de qua scrip- 
turn est : Et requievit omnis domus Israel post Dominum. 
Et ambulasse coram Christo Domini, vel ipso Domini 
coram Samuel, vel ipse Samuel, Saul sive David inter- 
pretur. 

Futurum est autem, ut quxmnqm remanserit in domo tua^ 
^c.] Et aliquanti quotidie non solum de sacerdotali, sed et 
de Omni trihu Israel, et cunctae simul in fine mundi reli- 
quiae gentis ipsius, ut reconciliari Deo possint, veniunt ad 
ecclesiam ; et reprobatis victimarum camibus, verbum 
consumans et brevians salutiferae confessionis, et panem 
sacrificii spiritualis ofFerunt. Ai^entum quippe verbum 
confessionis fidei, nummus autem brevitatem ejusdem con- 
fessionis, quae in symbolo continetur, exprimit. Quod 
autem iste vir Dei, qui officio suo propheta esse ostenditur, 
ait, Quicunque remanserit in domo tua ; hoc est quod 
Esaias ait. Reliquiae salvae fient. Et apostolus Heliae verba 
commemorans. Sic ergo, inquit, et in hoc tempore reliquiae 
secundum electionem gratiae salvae factae sunt. 

Dicatque, Dimiite me, obsecro, ad unam partem sacer- 
dotalem,] Ad ipsam plebem significat, Christo sacerdote 
praeclaram ; cui Petrus ait : Vos autem genus electum, 
regale sacerdotium. Quod autem addit, Ut comedam buc- 
cellam panis ; etiam ipsum sacrificii genus eleganter ex- 
pressit, de quo dicit sacerdos ipse : Panis quern ego dabo, 
caro mea est, pro mundi vita. Quia enim dixerat superiu^ 

dedisse cibos domui Aaron de victimis veteris testamenti, 
qnag fuerant sacrificia Judseorum ; ideo hie dixit, Postulan- 
dum ad comedendum buccellam panis, quod est in novo 
testamento sacrificium Christianorum. 

IN CAP. III. 

Cap. VIII. Puer autem Samuel ministrabat Domino coram 
Helij ^c.] In hac lectione Dominus caerimonias sacerdotii 
legalis, et priusquam eas ipse per suam passionem consum- 
maret, Pharisaeorum traditionibus jam corruptas, ostendit 
omnibus modis esse mutandas, credente mox in eum et 
confitente Judaea, quia Deus visitavit plebem suam. 

Puer autem Samuel ministrabat Domino coram Heli, ^•e.] 
Puer qui natus est nobis in came cementibus Judaeorum 
sacerdotibus, per se perque suos evangelizantes discipulos 
ecclesiae primitivae sua dona ministrabat. Et sermo Do- 
mini erat eo tempore sui raritate pretiosus ; quia messis 
quidem multa, operarii autem erant pauci. Nec erat Pha- 
risaeus, Scriba, vel sacerdos, qui visiones occultas, et dicta 
prophetarum manifesta populis expositione reseraret. 

Factum est in die quadam^ Heli jacebat in loco suo, ^c.] 
Lucernam Dei pro dignitate gradus Heli cognominat. 
Lucemam autem per significationem recte sacerdotium 
vetus accipimus, in nocte quidem sub umbra servientis 
populi peraecessarium, sed aspirante die novae gratiae re- 
movendum. Quia enim lucema nocte clausis tantum in 
domibus lucens, latius spargere radios sui fulgoris non 
sufficit ; sol autem exortus adeo cuncta foris intusque per- 
lustrat, ut etiam ipsum lucemae jubar minus utile, imo 
extinguibile reddat ; non immerito haec legali scientiae, quae 
uni tantum Judaeae domui, quasi intus clausa fulgebat, 
caeteris extra gentibus quasi caeci noctis horrore depressis, 
ille comparatur evangelic ; quod post illustratam Judaeam, 
etiam longas gentilitatis depelleret umbras. Quomodo 
autem lucernam sol oriens celaret, vel etiam extingueret, 
ostendit apostolus, qui de litera et spiritu loquens ait* 
Nam nec glorificatum est quod claruit in hac parte, 
propter excellentem gloriam. Si enim quod evacuatur, 
per gloriam est, multo magis quod manet, in gloria est. 

Heli ergo jacebat ia loco suo, et oculi ejus caligaverant, 
nec videre poterat lucernam Dei, antequam extingueretur 
sacerdotii veteris ac legis cui serviebat dignitas ; quae 
vigilare, stare in fide, viriliter agere, et confortari debuerat, 
tempore jam Dominicae incamationis, a prima sui status 
alacritate degenerans, quasi senio lassescente torpebat ; nec 
dum quae Christi sanguine consummata, maxima jam ex 
parte per deuteroses Pharisaeorum, veri sensus erat luce 
privata. 

Samuel autem dormiebat in templo Domini^ ^c.] Dominus 
inter praedicandum ministrandumque spiritualia mortali- 
bus, suspensum ab exterioribus oculum mentis in supemae 
atque intimae lucis contemplatione defigebat. Templum 
quippe a contemplando, ubi et divina et coelestia sacra- 
menta, dictum perhibent; ubi est area Dei, id est gloria 
summae Trinitatis, divini totius sola conscia secret!. Unde 
loquitur in Psalmo : Providebam Dominum coram me 
semper ; quoniam a dextris est mihi, ne commovear. 

Et vocavit Domirms Samuel^ ^c.] Arduum dicendi genus, 
quomodo ex tempore vocet filium pater ad cognoscenda 
sui secreta judicii ; seque ille adesse respondeat, qui ante 
tempus natus ex Patre loquitur : Omnia mihi tradita sunt 
a Patre meo. Et: Omnia quaecunque habet Pater, mea 
sunt. Sed humano saepe more scriptura de Deo, imo ipse 
de se in scripturls Deus loqui consuevit, juxta illud evan- 
gelii : Neque enim a meipso loquor, sed sicut audio judico ; 
et omnia quaecunque audivi a Patre meo, nota feci vobis. 
Itemque in Genesi dixit Deus : Faciamus hominem ad ima- 
ginem et similitudinem nostram. Yocatus ergo Samuel a 
Domino, respondit : Ecce ego. 

Et cucurrit ad Heliy ^c,] Yocatus a Patre Christos, qui 
in illo erat semper, ad contemplanda perpetuae suae mira- 
cula majestatis, respondet se aetema praesentia apud Patrem 
divinitus esse mansurum ; et inter haec repente apparens 
humanitas in came, loquitur Judaeorum magistris : En ipse, 
quern tanto tempore quaerebatis, et in came venire deside- 
rabatis, qui precibus votisque fidelium crebro ad salutem 
mundi vocabar, adveni ego ipse, qui loquebar, ecce 
adsum. 

Qui dixitj Non vocavi, Sfc,'] Negant se Scribae et Phari- 
saei Christi quaesisse adventum; eiijus nativitate audita, 
non solum Herodes rex turbatus est, sed et omnis Hiero- 
solyma cum illo. Reversumque in templo dormire prae- 
cipiunt, quern a se discredendo repulsum, ad intuenda 
puerum patris arcana remittunt. Quern tamen juvenem, 
hoc est post tricesimum aetatis annum, Dei Filium per 
nonnullos de suo numero credentes intelligunt. Et hoc 
est Heli post tertium Samuelis ad se adventum intellexisse, 
quia Dominus vocaret eum; post tertiam annorum ejus 
decada Judaeos cognovisse, et credidisse, quia Jesus est 
Christus Filius Dei. 

Et adjecit Dominus vocare rursum Samuel^ §*c.] Non 
pigeat nos iterare tractando, quae nec Dominum loquendo, 
nec historicum piguit iterare scribendo. Vocat Deus Pater 
Deum Filium, non sicut homo hominem, pulsato verbis acre 
de loco ad locum vocando ; sed hunc invisibili praesentia in 
se perpetuo manentem, etiam cum in terris hominem ges- 
taret visibilibus signis ostendendo. Et quia Samuel ibi, 
ipse Deus, vel nomen ejus Deus interpretatur ; possumus 
et hoc recte dicere, quia Dominus Samuel vocaverit, quando 
Filium Pater incamatum, miraculis Deum verum demon- 
stravit, et ille respondent, Ecce ego. Cui idem Filius 
dixit : Ego in Patre, et Pater in me est. 

Et dianty Ecce ego, ^c.] Notet diligens lector, non eun- 
dem semper allegoricae interpretationis, quern ordinem esse 
veritatis historicae ; sed modo pari, modo dispari, modo 
contrario ad invicem statu conversari. Pari quidem, ut 
Samuelis pueritia simplex, et torpens caecitas Heli, Domini 
Salvatoris humilitatem, et perfidam Judaeorum stultitiam 
signat. Dispari autem, ut dubia Samuelis verba dicentis, 
Ecce ego, quia vocasti me ; veram certamque Christi in- 
camationem praemonstrant. Contrario, ut inferius, pec- 
catum David in sermone Uriae misericordem Christi gra- 
tiam, qua gentes est salvare dignatus, insinuat. 

Potto Samuel necdum sciebat Dominum, ^c.] Porro Sal- 
vator, cujus nomen Deus, necdum agnitus est a carnalibus, 
omnia Patris semper nosse secreta, neque antequam bapti- 

zaretur, vidit et testimonium perhibuit Joannes^ apertos ei 
coelos^ et vocem Patris super eum factam fuisse de sursum. 
Sic ergo more sanctae scripturae infantilis beati Samuelis 
ignorantia occultata in camis infantia, Filii Dei sapientiam 
demonstrat. Neque enim frustra dictum est, Quia in ipso 
sunt omnes thesauri sapientiae absconditi^ videlicet in fide- 
libus, manifestari credentibus. 

Et adjecit DominuSy et vocavU adhuc Samuel tertio.'] 
Tertio Dominus vocat Samuel, tertio consurgens ipse 
venit ad Heli, et qui se vocaverit dicit. Tertio Filium 
Pater in carne visibilem, signis Deum invisibilem monstra- 
vit ; in infantia videlicet, in pueritia, et in juventute. In 
infantia quippe, cum pastoribus et magis attestantibus per 
angelum stellamque radiavit. In pueritia vero, cum anno- 
rum XII. factus, in templo sapientia divina praeditum mon- 
straret ; ubi ipse dixit inter caetera. Quia in his quae Patris 
mei sunt, oportet me esse. Porro in juventute, cum bapti- 
zatum Pater ipse de ccelis sua voce signavit, dicens : Hie 
est Filius meus dilectus, in quo mihi bene complacui. At 
in singulis his quibus Dei Filius a Deo Patre declaratur, 
ipse se Filius hominibus hominem mortalem mortalibus 
offerens, adesse se, qui diu quaesitus, expectatus, et deside- 
ratus fuerit, indicavit. 

IntelUxit igitur Helij quia Dominus vocaret puerumy ^c.] 
Tandem post multa a Domino facta et dicta magnalia, post 
Baptistae Joannis expleta praeconia, intelligunt sacerdotes, 
Scribae, et Pharisaei, quia Jesus, qui in veritate camis puer 
natus est nobis, ipse in veritate sempitemae deitatis pater- 
norum sit summis contemplator areanorum ; moxque an- 
nuentes agnitae hdei supemum ilium, gaudia quibus nun- 
quam abest, contuenda petere, et quae hominibus humanitus 
narrare debeat, a Deo Patre divinitus cupiunt audire, ac 
more amantium quae facienda norunt, ipsi ut fiant admo- 
nent, quomodo nos saepius et ipsum Deum, et angelos 
quod facturos scimus, ad ostendendam nostrae mentis 
devotionem, ut cito et instanter faciant, quasi annuentes 
hortamur. Dicimus namque homines de terra : Exsurge, 
Deus, et judica causam tuam. Elxcita potentiam tuam, et 

veni. Benedicite Deum^ omnes angeli ejus ; et innumera 
hujusmodi. 

Et dixit Dominus ad Samuel, Ecce ego facio verbum 
in Israel, Quae propheta superius ad Heli de judi- 
canda domo ejus, hoc est, de abjicienda illius, et Samuelis 
substituendo sacerdotio praedixit, eadem ipse Samuel facto 
ad se Dei oraculo cognoscit, eidemque Heli renmitiat; 
quia quae prophetarum praeconia definiendo veteri, et in- 
troducendo novo, hoc est Christi ecclesia, sacerdotio prae- 
cinuerant, eadem ipse Christus in came conversatus, a 
Patre certius audita in occulto, qui mortalium non est 
access us, palam Judaeorum primatibus et aperta voce re- 
velat. 

Idcirco juravi domui Heli, §*c.] Domus Heli juxta lite- 
ram non victimarum sanguine, quas filiorum ejus iniquitas 
polluebat, expiari potuit, sed sanguine tamen est expiata 
martyrii, quando tot sacerdotes stirpis illius in civitate 
Nobe paternae hospitalitatis gratia sunt insontes extincti. 
Juxta vero consequentiam allegoriae, iniquitas domus 
Heli, imo totius domus Israel, nullo hostiarum vel mune- 
rum bonae actionis genere valuit ad integrum mundari, 
donee veniret Agnus Dei, qui tollit peccata mundi. Solus 
etenim sanguis Jesu Christi Filii ejus mundat nos ab omni 
iniquitate. 

Dormivit autem Samuel usque mane, SfcJ] Manebat Do- 
minus in secreta quiete cum Patre, cum quo invisibiliter 
omnia disponere et gubemare non cessat, expectans quando 
depulsa nocte vitiorum, virtutum hostia panderet, quando 
legis umbra decedente, veritatis evangelicae lumina resera- 
rentur, et statim ubi in corde cujuspiam afflante Sole Jus- 
titiae, fidei conspiciebat jubar exortum, aperiens ampliora 
sui Spiritus dona, perpetuae domus in ccelis sperandum 
promittebat ingressum. Quod non solum tunc in Judaeis, 
sed et in nobis usque hodie geritur : quicunque enim gra- 
tiam Christi aut nondum accepit, vel acceptam culparum 
mentis abjecit, huic in nocte caecitatis posito Christus, qui 
semper in sanctis vigilat, dormit, coelestisque ei regni adi- 
tus occludit. At dum lucem sperandae petendaeque veniae 
recipit, confestim excitatus tanquam dormiens Dominus, 

ostia virtutum, quae incumbente perfidiae vespera clause- 
rat, aperit. Cui sensui congruit, quamvis sub alio tropo 
pulcherrime concinit, quod ipse Dominus dum dormit, 
nautae periclitantur ; dum evigilat, liberantur. 

Crevit autem Samuel, ^c.] Crevit evangelii praedicatio, 
et Deus erat in Christo, muudum reconcilians sibi. Crevit 
opinio Jesu, et abiit in totam Syriam. Unde Joannes 
ait; Ilium oportet crescere: et de veteris legis quasi 
Heli decessu, continuo subjungens; Me autem, inquit, 
minui. 

Et non cecidit ex omnibus verbis ejus in terram,'] Nil ter- 
renum in verbis Domini reperies : vel nullus eorum qui 
terrena sapiunt, ejus spiritualia dicta comprehendit. Vel 
certe ita dicendum, quod Dominus in came moratus, gen- 
tilibus, qui ad comparationem Judaeomm quasi terra ad 
coelum fuerunt, verbum committere distulit ; quos tamen 
postmodum per apostolos est ad fidem vocare dignatus. 

Et cognovit universus Israel a Dan usque Bersabee, ^c.] 
Et cognovit catholica, id est, universalis ecclesia, spi- 
ritualis videlicet Israel, quae a principiis abrenuntiandi 
diabolo ad fontem usque baptism! perveniendo congregate 
est, quod fidei praedicator esset Jesus Christus, qui voca- 
tur Nobiscum Deus. Dan quippe in terpretatur judicium. 
Illud ecclesiae tempus insinuat, de quo dictum est : Nunc 
judicium est mundi, nunc princeps hujus mundi ejicietur 
foras, Bersabee autem, quae puteus juramenti, sive puteus 
Septimus, aut puteus satietatis interpretatur, plenam bap- 
tism! perceptionem designat: cum exorcizato, abrenun- 
tiato, et expulso de corde diabolo, fontem quisque regene- 
rationis Spiritus septiformis gratiae consecrandus, et coeles- 
tium donomm largitate satiandus intraverit. Sed et ipse 
situs locorum non pamm ecclesiae sacramentis alludit ; quia 
videlicet terminus Judaeae terrae Dan ad septentrionem, ad 
austmm extitit Bersabee : quarum mysticam plagarum dis- 
tantiam bene cognovit qui cum sponso canere novit : Surge, 
aquilo, et veni, auster, perfla hortum meum, et fluant aro- 
mata illius. Est autem Dan viculus a Paneade in quarto 
milliario euntibus Tymm, de quo et Jordanis fluvius erum- 
pens, a loco sortitus est nomen. Jor quippe fluvium sive 

rivum Hebrsei vocant; quod et ipsum ad significandum 
baptizandi initium baud ignobiliter respicit. Porro Ber- 
sabeae civitas sive vicus in tribu Juda^ vergens ad austrum, 
ut diximus. Cognovit ergo universus Israel, id est, visioni 
Dei intentus Christianorum populus, a Dan usque Bersabee, 
ab aquilone usque ad austrum, id est, a catechumeno usque 
ad fideles, ab his qui nuper durissimos a se hostis antiqui 
flatus excluserant, usque ad eos qui lucidissimo jam Sancti 
Spiritus sunt calore perflati ; quia Jesus est Christus Filius 
Dei, et quia credentes habent vitam aeternam in nomine 
ejus. Potest in hac lectione persona beati Samuelis, ad 
ipsa quoque membra Christi, purae humilitatis merito sub- 
limia referri : de quibus ipse dicit : Quicunque ergo humi- 
liaverit se sicut parvulus iste, hie est major in regno coelo- 
rum. Quibus in templo Domini dormientibus, id est, ab 
exterioribus mundi curis in sola supema voluntate specu- 
landa, toto cordis lumine conversis, quomodo multa quae 
caligans senex et reprobatus Heli non viderit, coelestium 
judiciorum secreta pandantur, docet ipse Dominus, qui 
loquitur in evangelio ; Confiteor tibi, Domine, Pater coeli et 
terrae, quia abscondisti haec a sapientibus et prudentibus, 
et revelasti ea parvulis. Ubi etiam in exemplum loci prae- 
sentis humilitas coronanda poenitentium, et superborum 
impietas damnanda praemittitur, ut per haec manifeste 
quae sapientibus secilli absconsa, quae humilibus patefaciat 
arcana dixerit, ostenditur. 

Cap. IX. Et evenit sermo Samuelis universo Israeli^ ^c.] 
In hac lectione deceptus saepe diu per exempla gentium 
Israel, tandem accepts ad tempus evangelii fide, non multo 
post ipsam pariter et doctores veritatis amissurus fuisse 
signatur. Translatoque ad gentes Dei testamento, sacer- 
dotii legalis simul cum conjuncta ei synagoga, perditio 
subsec uta monstratur. 


IN CAP. IV. 

Egressus est namque Israel obviam Philistiim^ ^c.] Egres- 
sus est populus, id est, post acceptae legis notitiam, ad 
agenda palam bona opera quae didicit ; expugnandumque, 
VOL. VII. D d 

quantum poterat, gentilitatis errorem, quo impiorum corda 
ebriata, perpetuam vergebant in mortem. Unde bene Phi- 
listiim cadentes potione dicuntur. Quo tamen in certa- 
mine Israel non tam exteras gentes a scelerum pollutione 
revocare, quam seipsum curabat, ne illarum exemplo peri- 
ret, observare. 

Et castrametattis estjuxia lapidem adjutoriiJ] Et omnem 
spiritualis sui belli fiduciam in ejus constituit auxilio ; de 
quo dicebat, Dum anxiarentur cor meum^ in petra exaltasti 
me. Et alibi, Dominus petra mea et robur meum. 

Porro Philistiim venerunt in Aphec^ ^c.] Proficiente in 
Deo vero Israel, falsorum multorumque cultores deorum 
continue furor novus invidendi, eumque depravandi corri- 
puit : et hoc est Philisteos aciem in Aphec, id est, in furore 
novo contra Israel instruere, finitimas quasque gentes ab 
immundis edoctas spiritibus, ad scandalizandum Dei popu- 
lum, perversae religionis vel actionis exempla praemon- 
strare, quod a tempore legis acceptse, usque dum gratia 
Christi fecit utraque unum, nunquam agere destiterunt. 

Inito autem certamine terga vertU Israel Philisteisy 
Orto inter Israel et gentilium populos rerum verborumque 
de vera religione couflictu, et hoc pro unius et veri Dei 
cultu, illis pro idolorum defensatione certantibus, defecit 
fide Israel, et proclivius ipse ad errorem gentium, quam 
gentes ad sequendam fidem ejus potuere convert!. Cujus 
tamen portio non minima, caeteris licet peccantibus, ad 
defensanda virtutum spiritualium perstabat castra redire. 
Neque haec ita allegorice super antiqui Dei populi statu 
interpretata putes, ut non etiam tibi tropologice conveniant. 
Nam et ipse quoties expeditione spirituali spiritus immun- 
dos expugnare niteris, non tua videlicet virtute fretus, sed 
in lapide confisus illo, qui de monte praecisus est sine 
manibus, solus diaboli regna prostemere novit : mox iidem 
veritatis inimici novarum tibi atrium furorem, per singula 
bonae operationis coepta opponunt. Cave autem ne terga 
mentis ferientibus peccando vertas hostibus: sed potius 
juxta quod admonet apostolus Jacobus : Resiste diabolo, et 
fugiet a te. Verum quia scriptum est, Varius eventus est 

belli^ et nunc hunc^ nunc ilium consumit gladius^ si forte ad 
tempus cessisse, et hostem vicisse contigerit, si etiam agros 
bonae tuae conversationis fnictiferos populasse, et pruden- 
tiam^ fortitudinem, justitiam, ac temperantiam, quasi prae- 
cellentissimas quatuor duces cuncta virtutum turma sub- 
sequitur^ se stravisse jactaverit : nec si tamen ipse castra 
optimi propositi, quae juxta firmam petram metatus es, 
deserere, sed magis humilitatis et poenitentiae remedio per- 
ditos, virtutum cuneos debes nova redintegrare militia; 
juxta eum qui dixit: Si spiritus potestatem habentes 
ascenderint super te, locum tuum ne dimiseris : quia 
curatio cessare faciet peccata maxima. Instante igitur ab 
adversariis periculo certaminis, arcam ferventissimae fidei 
auxiliatricem offer. Sed si et illam forte nequissimi ad 
horam vel haeresim permiscendo, vel alio quolibet genere 
fraudis attaminando subtraxerint, nec tibi supemae pietatis 
auxilium deficiet: quae ideo plerumque suos ad horam 
cadere permittit, ut cognita propria infirmitate, cautiores 
postmodum in virtutibus, ac perfectiores ad praemia servet. 
Denique area post modicum laeta domum regreditur, tute- 
que urbis in arce bis denis permanet annis : quia per pceni- 
tentiam saepe recepta virtus, animum ardentius quam ante 
turbinem tentationis poterat, adimplet, eumque usque ad 
consummatum perfectae legis divinae decalogum, ac per- 
cipiendum perpetuo coelestis denarii gaudium comitatur. 
Verum his morali expositione praeoccupatis, redeamus ad 
ordinem lectionis, et in antiquissimo literae nemore nova 
spiritualis allegoriae poma quaeramus. 

Quare percussit nos Dominus hodie coram Philistiim? 
^c.] Consuluerunt sibi pro adipiscenda salutis via doc- 
tiores quique turn temporis in populo Israel, quaerendo 
videlicet quare legem accipientes, legemque facere volentes, 
eum perficere vel implere nequiverint, quare sint percussi 
a Domino coram Philistiim, id est, quare permittente 
Domino, neque. eos sua gratia juvante, concupierint, 
legentes et diligentes legem, quae dicit: Non concupisces. 
Inveneruntque tandem utile consilium, ut quaerentes 
Christi gratiam, quae in legis scriptura patribus est saepe 

promissa futura : gratiam quippe Christi in lege signatam 
reperire, per quern earn cupere liberari, hoc est arcam tes- 
tamenti in Silo intra velum tabernaculi positam reminisci^ 
et ad promerendae salutis auxilium a populo deferri. Dix- 
imus supra, qua ratione Silo legis typum teneat. 

Miait ergo populm in SilOy Misit populus in fiitu- 
ram fidei suae devotionem; et gratiam Dei super omnia 
excellentis, quam legis occasione didicerant, sibi adjutricem 
assumebant. Et notandum, quod tempore toto quaerendi 
et adferendi ad se arcam, quieta Israel castra mansere ; 
perveniente autem ilia, sunt ab hoste turbata : quia popu- 
lus idem Dominicae incamationis fidem, quam venturam 
inhianter quaerebat, venientem jam respuere, et in qui- 
busdam suis membris etiam persequi et odisse non dubi- 
tabat. 

Erantque duo filii Heli cum area foederis Domirdy 
Et nomine et merito filii Heli designant, quod populum 
Christo in came non credere, etiam sacerdotum illius teni- 
poris non parum culpa adjuvit. Ophni quippe, discal- 
ciatus, sicut et supra dictum est; Phinees, os mutum 
interpretatur. Quorum prior dissolutionem actuum, poste- 
rior etiam docendi inertiam signat: cum etiam perfecti 
quique sacerdotes, et incessu boni operis ornati, et praedi- 
cationis esse debeant voce liberi. 

Cumque venisset area foederis Domini in casiroy Nato 
in came Domino turbatus est omnis Israel, et praedicante 
alii ad credendum, alii ad contradicendum movebantur; 
et terrena prius conscientia coeli laudes insonuit. 

Et audierunt Philistiim vocem clamoris.'] Et ad genti- 
lium usque cognitionem fama Dominicae praedicationis 
dixit. 

Timueruntque Philistiim dicenteSy Venit Deus in castray 
^c.] Timuemnt pagau, cognoscentes veri Dei adventum 
in mundo, ad munienda suorum spiritualia castra fidelium ; 
et multomm falsommque numinum cultores, simul et 
culturas ingemuerunt esse perdendas, seque invicem per- 
fidi ad debellandam fidei ac veritatis aciem confortamnt. 

Non enim fuit tanta exuUatio heri et nudiustertius.'] Neque 

in lege, neque ante legem tarn prompta fuere corda creden- 
tium ad cuncta pro coelestis regni desiderio, vel patienda 
quae terns horrent, vel spemenda quae libent. 

Pugnaverunt ergo Philistiim^ et ccestis est Israely ^c.] 
Pugnaverunt adversarii veritatis, sive homines, seu rec- 
tores eorum, spiritus immundi, contra credentes in Chris- 
tum ; a quibus vel aperte saevientibus, vel occulte suaden- 
tibus, vel exempla pravitatis ingerentibus, alii vel nega- 
tione vel martyrio c«Tsi, alii ad deserenda instantius suae 
firmae fidei sunt tabemacula repulsi. 

Et facta est plaga magna nimiSy ^c.] Plures veniente 
area quam antea ceciderunt : Quia si non venissem, inquit, 
et locutus eis fuissem, peccatum non haberent: nunc 
autem excusationem non habent de peccato suo. Possu- 
mus autem juxta mysticam numeri interpretationem dicere ; 
quia quatuor millia virorum ante adventum arcae perdide- 
rit Israel, in eis qui ante incamationis Dominicae tempus 
minus perfecte credendo, sperando, amando, et operando 
legis jussa spernebant; allata autem area, triginta millia 
peditum majori plaga perierint, qui sanctae Trinitatis mys- 
terium ex evangelic, cum promissione denarii coelestis 
accipere renuebant. 

Et area Dei capta esty §•{?.] Et regnum ablatum est a 
Judaeis, datumque est genti facienti fructus ejus. Ordo 
quoque sacerdotii, qui se non recte gesserat, Domino judi- 
cante translatus est.. 

Currens autem vir de Benjamin ex aciey ^c.] Currens, 
et citam salutis suae curam gerens populus, qui pereunti- 
bus ob perfidiam Judaeis remansit, audiens ab apostolis, 
Salvamini a generatione ista prava; venit ad erudiendos 
eos qui evacuati a Christo, adhuc in lege gloriabantur, et 
quasi tabemaculum Domini in Silo absque testament! area 
servabant; utque facilius audientes ad poenitentiam pro- 
vocaret, scisso prorsus omni vetusto habitu, et tota suae 
priscae fiducia fortitudinis pro nihilo despecta, luctuosus 
apparuit. Qui bene de Benjamin, id est filio dexterae, 
genus duxisse perhibetur ; quia nimirum ecclesia, ad com- 
parationem synagogae^quia supema Hierusalem, videlicet 

mater nostra, ad collationem praesentis, quasi dextera 
ad laevam praeminet. Vir igitur iste Benjamineus vel 
populum ecclesiae primitivae vel ad aliquem illius aevi doc- 
torem, filium scilicet dexterae fidei; vel certe apostolum 
Paulum, qui et Benjamin de tribu descendit ; qui novissi- 
mus apostolorum cum sit, plus omnibus in praedicando 
laboravit, insinuat. 

Cumque tile venisset^ Heli sedebaty ^c.] Cum doctor novi 
testamenti scisso literae indumento apparuisset in Judaea, 
sacerdotium vetus adhuc, quamvis lumine amisso, sedebat 
super catbedram Moysi ; sed contra Christum, qui est 
via, veritas, et vita. Timebat enim, quod evenit, ne forte 
sere probato, Christi ad gentes gratia transiret. 

Vir autem illcy postqimm ingressus esty nuniiavit wrbiy ^c.] 
Evangelizavit doctor, et poenituit auditor. Audito quippe 
scelere, quod in Salvatoris nece commiserant, compuncti 
sunt corde Judaei, et dixerunt ad Petrum, et ad reliquos 
apostolos : Quid faciemus, viri fratres ? 

Et avdivit Heli sonitum clamorisy ^c.] Et ad ipsas usque 
principum sacerdotum aures, poenitentis ad exhortationem 
apostolorum populi fama pervenit, nec libenter accepta 
est. Denique loquentibus illis ad populum, supervene- 
runt sacerdotes, et magistratus templi, et Sadducasi, dolentes 
quod docerent populum, et annuntiarent in Jesu resurrec- 
tionem ex mortuis. Nec distulerunt apostoli, quin et ipsis 
evangelizarent. 

Heli cmtem erat nonagintaocto annoruniy §*c.] Sacerdo- 
tium legale tunc temporis duo de perfectione, quae ad vitam 
duceret, minus habuerat, Rdem scilicet et openu Ideoque 
oculi, id est praecones illius caligaverant sensu, et Chris- 
tum in lege videre non poterant. Velamen namque erat 
super cor eorum, quod in Christo evacuatur. 

Et area Dei capta esty §*c.] Et crescente longe lateque 
apostolorum praeconio, ac fide populorum poenitentium, 
gratia Dei Judaeis erepta est, sacerdotiumque illud lega- 
lium diu judiciorum solio gloriosum ; quia retrorsum cadere, 
id est, post se reverti, et peccata, quae olim reliquit, repetere 
non timuit; fi^cto superbiae singularis cervice periit, et 

hoc juxta ostium illud^ videlicet quod ait : Per me si quis 
introierit, salvabitur ; cui figurarum mysterio juxta sede- 
bat^ sed ipsum perfidiae merito non intrabat. 

Senex erat vivy et grandaevtiSy ^c.] Inveteratum erat id 
temporis sacerdot^m illud, quondam opima virtute glori- 
ficum et ipsum pei* sacerdotum principes, seniores populi, 
Scribas et Pharisaeos^ qui etiam legis doctores vocati sunt^ 
opportuno tempore plebi Israel divinae legis, quae deca- 
logo complectitur, judicia osten debat. Sed et juxta legis 
tropologiam quisque nostrum arcam testamenti, et in 
tabernaculo custodire interius, et cum tempus exierit, 
contra Philistiim pugnaturus, secum debet offerre ; hoc 
est, ipsam fidem et conscientiam firmam semper castam- 
que cohibere; et cum res poposcerit, contra immundos, 
vel homines, vel daemones, belli spiritualis adjutricem 
deferre, quae habeat .duos sacerdotes custodes, geminae 
videlicet dilectionis solicitos sensus. Neque enim quam- 
libet fidem, sed earn quae per dilectionem operatur, apos- 
tolus laude dignam ducit. Et si nobis forte pugnantibus, 
immundi spiritus aut haeretici fidei arcam eripuerint, ac 
sacerdotales piosque sensus necaverint, necesse est mox 
vir Benjamineus, luctuoso insignis habitu, id est, animus 
spe supemae pietatis erectus, supplex et poenitens adveniat, 
nostrique nobis reatus ad mentem errata reducat, et totam 
nostri rectoris urbem ad luctum lachrymasque provocet, 
donee Deo miserante redeat area, quae capta est, melior- 
que in loco perditorum sacerdos, id est, castigatior post 
poenitentiae sudores, nobis sensus cautiorque donetur. Nec 
tempus septem mensium, quo arcam tenuere Philistiim, 
a significanda poenitentiae forma discrepat. Nam et Spiri- 
tus Sancti gratia, quae septiformis traditur, poenitentiam 
admissorum gerendam, ac veniam constat esse nanciscen- 
dam ; et eandem veniam septem modis impetrandam, 
patrum sententia declarat. Denique expositores Psalterii, 
septem poenitentiae psalmos tradunt, quibus ad obtinen- 
dam remissionem peccatorum, supeme sit pietas implo- 
randa. Verum sunt qui memoriam, agnitionem, dolorem- 
que culparum non ad remedium flagitandum, sed instar 

Judae ad priorum scelerum augmentum convertunt. Qui 
quoniam inveterati inter omnes inimicos sues, turbato prae 
ira Dei mentis oculo, lumen quoque fidei perdidere, sedem 
repente judiciariae discretionis retro redituri, et mox peri- 
turi relinquunt ; et quamvis aliquandj^ discrete vixisse^ 
et bene seipsos juxta legis et evangelii praecepta gessisse 
visi sunt, (hoc est enim quadraginta annis Israel judicare,) 
ingruente tamen articulo tentationis, misera morte sue- 
cumbunt. 

Nurus autem ejus^ uxor Phinees, prxgnans erat, ^c.] 
Synagoga filii sacerdotii legalis commissa ad regendum, 
semen quidem verbi a doctoribus acceperat, et vicina erat 
quae Domino praedicante fructum fidei, quern diu quaere- 
bat, progigneret. Verum ipsa quoque post ruinam magis- 
trorum incurvavit se a rectitudine vivendi, et populi qui- 
dem turbam non minimam ; sed ipsa, quia vitae Auctorem 
occidit, morte mulctanda peperit. 

Et vocabit puerum Ichabod^ Ichabod interpretatur, 
Vae gloriae; vel, Decidit gloria; quod aptissime nomen 
hujus temporis Judaeis congruere, nemo fere est qui ambi- 
get. Translata est autem gloria fidei de Israel ad gentes, 
de synagoga ad ecclesiam ; sed in fine mundi revertetur ad 
Israel. De translata ad nos gaudeamus ; de transferenda 
a nobis patriam quae in plaustro novae conversationis 
reducenda timeamus. 


IN CAP. V. 

Cap. X. Philistiim autem tulerunt arcam Dei, ^c.] Haec 
lectio mystice suscipiente fidei testamentum praeputio, si- 
mulacbra primo humilianda, nec mora funditus evertenda ; 
eos quoque, qui post agnitam fidem retro convertuntiu*, 
digna ultione plectendos insinuat. 

Philistiim autem tulerunt arcam Deiy ^e.] Gentes susce- 
perunt verbum evangelii a Judaea, ubi Dominus corpora- 
Uter natus, conversatus, et passus, loca dispensationis suae 
mysteriis usque hodie sacra reliquit. Et asportaverunt 
illud fama felici in exteras usque mundi provincias, quae 

hactenus vitiorum flamma ferventes, camis solvebantur 
illecebris. Unde bene Azotus, quae Hebraice Erdod voca- 
tur, juxta pristinum nomen^ dissolutionem vel effusionem^ 
sive incendium signidcat. 

Et intulerunt earn in templum DagonJ] Et intulerunt 
ddem in mundum, qui in maligno positus erat ; et de quo 
Dominus ait^ Cum fortis armatus custodit atrium suum^ 
in pace sunt omnia quae possidet; si autem fortior illo 
superveniens, vicerit eum^ universa arma ejus auferet, 
in quibus confidebat, et spolia ejus distribuet. Fortis 
erat Dagon^ quando stulta gentilitatis arma sno custodi- 
ebat in atrio. Fortior est area fidei, quae huic victrix 
spolia impietatis eripuit^ et baec pietatis arma et spolia 
fecit. 

Et atatuerunt earn juxta Dagon^ Et erexerunt ecclesias 
Christi in gentibus, manente adhuc nonnullis in locis ido- 
lorum cultura. Dagon quippe^ qui interpretatur piscis 
tristitiae, non solum persona, sed et nomine significat eum, 
qui auctor nobis miseriarum ab initio existens, rex univer- 
sorum quae in aquis sunt, a propheta vocatur. De quo 
Dominus beato Job sub Leviathan specie plurima narrat. 
Et quern Tobias, qui interpretatur bonus Dei, se invaden- 
tem angeli ducis hortatu undis abstrahit, exenterat, assat, 
comedit, salit, et secum ad medicamina, simul et viaticum 
portat. Id est, Dominus Salvator, suse camis escam appe- 
tentem diabolum divina potentia superat, insidiarum late- 
bris eripit ; et abscisa ab eo membra iniquitatis, sapientiae 
sale condita, ac Sancti Spiritus igne decocta, in corporis 
sui, quod est ecclesia, membra trajicit, perque alios aliis 
salutis auxilia praestat. Dum enim per eos quos diabolo 
ereptos salvat Dominus, et gentilitatem ab idololatriae 
deceptione salvabit; et Judaeos, de quibus camem sus- 
cepit, ab errore suae perfidiae in mundi est fine salvaturus ; 
patet profecto, quid significet Tobias, cum per interanea 
conscisi piscis, et conjugem a daemonio, et a caecitate libe- 
rat parentem. 

Cumque aurrexissent diluculo Azoti altera die, ^c.] Cla- 
rescentibus per fidei praecones miraculorum signis, decidit 

idololatriae cultus, in eis qui ad Christum potuere converti ; 
sed proditus licet et detectus, qui vanitas est, recuperatus 
est in eis, qui contra veritatem arma movere perfidiae. 

Rursumque mane die alio consurgentes, Crescente 
paulatim signorum coelestium lumine, idololatriae confusa 
facie coram fidelibus Christi, terrenum per omnia cadu- 
cumque, quicquid eatenus egere vel credidere confessi sunt. 

Caput autem Dagon et dum palnuB manuum ejtiSy §*c.] 
Caput omnis peccati, superbia diaboli, et opus idololatriae ; 
quod quasi duabus palmis, impietatis professione, laudum 
et victimarum caerimoniis agebatur, a cognato corpore, id 
est, a cohaerentibus sibi turbis seductorum abscissum jam, 
jamque foras mittendum, Christi augescente triumph© 
parebat ; qui quasi caput et manus Dagon trunci in limine 
jacere monstrabat, cum ait. Nunc judicium est mundi, 
nunc princeps hujus mundi ejicietur foras. 

Porro Dagon truncus solus, §-c.] Porro populus idolola- 
triae abjecta et eliminata profession e, atque operation© 
daemoniaca, inter eos qui in fide processerant, quasi juxta 
arcam Dei humilis submissusque remanere, quam cum 
diabolo foras mitti, id est, ab ecclesiae membris anathe- 
matizari malebat. Nec ultra status Dagon sicut antea 
restauratus asseritur, quia post multa licet ecclesiae certa- 
mina cessatum, tamen a falsorum defensione deorum, et 
uni Deo vero est data victoria Christo. 

Propter hanc causam non calcant sacerdotes Dagon, ^c.] 
Propter causam, qua diabolus ejiciendus foras, et in fine 
damnandus est, omnes qui eum perversa vel docendo vel 
operand© sequuntur, ipso instigante, tempus ejusdem ejec- 
tionis et damnationis illius considerare et cavere detrectant. 
Quin antequam sui cultores ab iniquitate resipiscant, eorum 
sollicitus sensum quasi incessum mentis a praevidenda fii- 
tura, vel sua, vel ipsorum perdition© suspendit. Et hoc 
usque in hodiemum diem, id est, usque dum eorum quis- 
que lucem veritatis agnoverit, quern perpetuo praesentem 
qui sequitur, non ambulabit in tenebris. Nec timet cal- 
car© super limen Dagon in Azoto; quia pravorum, qui 
terrenis ardent desideriis, simul et capitis eorum diaboli 

poenam mente sedula contuetur et horret, insuper et limen 
suum conversus ad meliora, paschali agni sanguine asper- 
gere^ id est^ introitum et exitum suum Dominicae passionis 
mysterio mimire satagit. Dagon ergo tnincati caput et 
pedes in limine^ suos ab ejusdem liminis tactu deterrent. 
Agni vero immaculati sanguis in limine suos se semper 
recolentes, tutos ab hoste reddet ; quia diabolus eis quos 
decipit^ considerandum finem^ qui ad impia tartara ducat, 
et ipsorum subtrahit et suum. Dominus autem quos 
redemit suse passionis et resurrectionis exemplo, vitam 
semper docet sperare post mortem. 

Aggravata autem est manus Domini super Azotios, ^c.] 
Qui suscepta Dei area super Dagon interitu dolent, rui- 
namque ejus erigunt, in posterioribus feriuntur, eorumque 
a muribus terra demolitur; quia qui fidei agnitione vel 
etiam mysteriis imbuti, aut idola sterni, aut vitia sibi non 
tolerant interdici; quia retro respiciunt, immunditiam 
vitae veteris non relinquunt ; et posteriora, quae cum apo- 
stolo oblivisci et arbitrari debuerant, ut stercora, repetunt. 
Ex bis nimirum quae eligunt, puniuntur ; ipsaque fit mise- 
ris causa poenae, quae delectatio erat culpae. Sed et si quid 
boni germinare videntur, qui oculos mentis retro tenent ; 
et radix cogitationis ab immundis spiritibus, et operationis 
fructus eruditur. Percussit autem Dominus non solum 
Azotum, ubi erat Dagon, sed et omnes fines Azoti ; quia 
non tantum capitalium incendia criminum, in quibus aper- 
tum opus diaboli claret, sed et parva quaeque, et quae 
hominibus extrema vel levia forte peccata videntur, dis- 
trict! judicis sententia reprobans damnat. Denique omne 
verbum otiosum, quod locuti fuerint homines, reddent de 
eo rationem in die judicii. 

Videntes autem viri Azotii hujuscemodi plagam^ tfC.'] Vi- 
dentes idololatriae dilectores potentiam Christi contra deos 
suos, nolunt fidem ejus recipere ; ne propter banc solam 
cogantur omnem deorum suorum turbam abdicare. Vi- 
dentes falsi Christian! propter fidem Christi interdicta sibi 
peccata quae amant, ipsam fidei religionem quantum valent 
detestantur ; ne hujus occasione desideria, quibus pro Deo 

serviunt, jubeantur extinguere. Azotii per omnia, id est, 
effusionis, dissolutionis, et incendiorum nomine digni sunt, 
qui scripturae sacrae praecepta ideo scire nolunt, ne cognita 
debeant agere quae didicerint ; et propter Domini senten- 
tiam, qua nescientes voluntatem suam minus vapulaturos 
dicit, nolunt scire quae faciant, non intelligentes multum 
distare inter nescire simpliciter, et noluisse scire quae 
scienda didiceris. Et hi ergo durum suis voluntatibus 
sentientes, arcam a se scientiae ccelestis impudici repellunt. 

Besponderunique Gethei^ Circumdticatur area Dei Israel^ 
^c.] Et haec arcae circumductio, tempori praesentis aevi 
congruit, ubi quisque lentorum ab alio magis dura ver- 
borum Domini, quam a se desiderat impleri. Sed et bar- 
barae nationes, quod grave satis est, si quae Christi fidem 
nuper exceperint, mox desideriis moUibus enervatae, aliis 
hanc magis dandam quam apud se diutius aestimant exer- 
cendam. 

Illis autem circumducentibus earn, fiebat manus Domini^ 
§*c.] Qui fidem transitorie nec fixa intentione percipiunt, 
non solum nihil commodi credendo merentur, sedetpoenam 
de pretio salutis miseri mercantur aetemam. 

Et computrescebant prominentes extales eorum,'] Et medi- 
tatio cordis eorum interior ad posteriora caeca et immunda 
vitae praesentis relapsa, feetido cunctis fimo, et cruore 
vitiorum plena foras apparebat; cui generi percussionis 
baereticorum vesaniam comparari, et ipsa Arii morte doce- 
tur; qui fiisis per posteriora visceribus, cunctis finem 
haeretica docendi, et haereticis digna supplicia subeundi 
principium misere invenit. 

Miserunt itaqtie^ et congregaverunt omnes satrapas PhUis-- 
tinorumy ^c.] Multi haec hodie credentium de gentibus 
factis, etsi non verbis, dicunt; Dimittite fidem, et rever- 
tatur ad filios Israel, ut tandem nobis excisis, illi secun- 
dum naturam inserantur suae olivae. Satius est enim 
ignorantes perire, quam cum caeteris peccatis pro fidei 
etiam, quam servare nequimus, praevaricatione damnari. 

Et ascendebat ululatus uniuscujusque civitatis in ccehtmJ] 
Et murmur atque impatientia clamorque Sodomidcus fiedso 

fidelium insignis quibusque locis, vel personis, vel certe 
sensibus corporis, qui ad numerum civitatum Philistiim 
quinque sunt, districtum judicem latere nunquam valet, 
qui tremenda sententia tempus bujusmodi praenuntians : 
Veruntamen, inquit, Filius hominis veniens, putas inveniet 
fidem in terra? 


IN CAP. VI. 

Fuit ergo area Domini in regions Philistinorum septem 
meneibus.'] Septem univei^sitatem rei cujusque, sive tem- 
poris, aut numeri, seu certe plenitudinem gratiae spiritualis 
exprimere solent. Mensis autem qui cremento ac decre- 
mento lunaris luminis variatur^ statum ecclesiae inter pros- 
pera et adversa laborantis, sed nunquam a Sole Justitiae 
deficientis, insinuat. Fuit ergo, et futura est area Domi- 
nicae fidei in gentibus universe tempore seculi, quo gratia 
Spiritus Sancti septiformis ecclesiam implere, et ad lucen- 
dum infirmis quasi subjectis sibi terris illustrare digna- 
bitur. Sed et juxta literam, praesens lectio, quae Philistaeos 
arcae Domini vicinia percusses narrat, docet ne immundus 
quilibet sanctis appropiare praesumat ; sed quicunque vel 
Dominicum corpus accipere, vel sacratissima ejus dicta 
tractare voluerit, probet seipsum, et sic de pane illo edat, 
et de calice bibat, castigetque corpus suum, et servituti 
subjiciat, ne forte aliis praedicans, ipse reprobus efficiatur. 

Cap. XI. Et vocaverunt Philistiim sacerdotes et divinosy 
^c.] Haec lectio typice docet fidem evangelii, quae nunc in 
gentibus celebratur, ad salvandas in fine mundi reliquias 
Israel esse reversuram. Philistiim plagis eruditi, interro- 
gant sapientes quid faciant de area Dei, quomodo remit- 
tant earn in locum suum. 

At illiy Si remittitis, inquiunty in locum suum arcam Dei 
Israely ^c.] Et nos videntes vindictam impiorum, manus- 
que nostras lavantes in sanguine peccatorum, si gratiae 
coelestis arcam in locum suum, id est, in proximoriim 
corda, quae banc aliquando babentes, errando perdiderant, 
remittere poenitentiam suadendo disponimus; curandum 
summopere est, ne hoc vacui virtutibus agere quaeramus. 

sed juxta eum qui dixit^ Et gratia ejus in me vacua non 
fiiit ; prime ipsi recta agere, et sic alios instruere festine- 
mus. Hoc etenim modo plagas eorum qui accepto sciential 
done nil pro peccatis quae commisere, Largitori gratiae 
rependere norunt, effiigere poterimus, Sed et universaliter 
ecclesiae providendum^ ne vacua in fine seculi gratia fidei^ 
id est, fructum virtutum in gentibus, ultra non inveniens, 
ad Israel salvandum remittatur; sed quomodo venit, re- 
deat^ quae per magnos doctores nobis data est^ per magnos 
reddatur et illi. 

Juxta numerum provinciarum Pkilistiim, Juxta 

numerum quinque sensuum corporis, quos retro respi- 
ciendo contaminastis, quorum fructus omnes fidem male 
tractando perdidistis, jam modo per cuncta quae videndo, 
audiendo, gustando, olfaciendo, vel tangendo geritis, cla- 
rissima patientiae, compunctionis,humiUtatis, caeterarumque 
virtutum Christo debita solvite. 

Et dabitis Deo Israel ghriam^ Et confitemini, quia 
Deus solus verax, omnis autem homo mendax; si forte 
avertat faciem suam a peccatis vestris, et omnes iniquitates 
vestras deleat, dumque vobis onus levissimum pius mise- 
rator imponat. 

Nunc ergo arripite et facite plaustrum novum unumy 
Nunc, inquiunt, festinate, et vel vestris, vel fratemis in 
cordibus, exuentes veterem hominem cum actibus ejus, 
induite novum, qui secundum Deum creatus est in justitia 
et sanctitate, et veritate ; et hoc in unitate catholicae pacis, 
in qua tantum ad salvandum prodest quicquid boni agere 
potest, nobilesque gemina, id est, Dei et proximi dilectione 
doctores, a peccati jugo liberos, spiritualium fidelium filio- 
rum prole gaudentes, sive praedicandae fidei, seu portandae 
fratemae necessitatis oneri subjicite. Parvulos autem quos- 
que et lactantes adhuc in Christo, donee in virum per- 
fectum proficiant, intra status sui modulum educandas 
cohibete. 

Tolletisque arcam Dominiy et ponetis in plaustroy 
Secretiora quaeque ccelestium arcanorum, imbutis novo 
Christi mandato cordibus, imponite, necnon et vestrae cor- 

rectionis exemplo^ simul omnibus intuenda et sequenda 
conjungite, taliterque ecclesiam ornatam^ id est, et fidei 
mysteriis, et exemplis onustam virtutum, ad quserendas 
reliquias Israeliticse plebis emittite^ neque unquam ab in- 
tuendis ejus gressibus vestrae mentis oculos avertite. 

Fecerunt ergo illi hoc modo^ et tollentes duos vaccas, 
Fecerunt Philistiim de area secundum consulta sacerdotum 
suorum et divinorum. Fecerunt et facturi sunt de ecclesia 
fideles ejus dispensatores juxta prsesagia, vel futura praece- 
dentium sacerdotum et prophetarum ; faciamus et nos 
de correctione vel nostra, vel proximi, videlicet ecclesiae 
membrorum juxta imperium magistrorum spiritualium. 
Neque absurdum putet quispiam, quod acta divinorum et 
sacerdotum infidelium super ecclesiae prophetis et doctori- 
bus interpretantes, spirituali mysterio redundare dixeri- 
mus ; sed agnito potius allegoricae locutionis usu, videat 
qui legit ea quoque quae non modo inddeles, sed et aperta 
fronte Deo contraria molientes egerunt, ab egregiis exposi- 
toribus ad saluberrimae pietatis obsequium typice relata. 
Nec minus sacrum vel mystica pietate plenum, quod Do- 
minum persecutor impius in passione, purpurea vel alba 
veste induit, spinis coronavit, aceto potavit, cruce suspen- 
dit, regem Latine, Graece, et Hebraice scripsit, quam quod 
hunc in nativitate, pia et inviolata genitrix pannis involuit, 
in praesepio reclinavit, pastores laudaverunt, magi adorave- 
runt ; quod occisum discipuli electi aromatibus conditum, 
linteaminibus involutum, petrino in sepulcbro positum, la- 
pide magno clauserunt ; et ne dubites ab hominibus qua- 
libuscunque, tuae tamen naturae consortibus, utilia discere. 
Audi quid Salomon dicat : Vade ad formicam, o piger, et 
considera vias ejus, et disce sapientiam. 

Ibant autem in directum vaccce, ^c.] Ibant in directum 
doctores per Christum, quae ducit ad regnum coelorum. 
Via quippe Bethsames, id est, domus solis, ipsa est quae 
dicit : Ego sum via, veritas, et vita. Et alibi : Ego sum 
lux mundi ; qui sequitur me, non ambulat in tenebris, sed 
habebit lumen vitae. 

In itinere uno gradiehantur pergentes et mugientea^ ^c.] 


Digitized by LjOOQIC 



416 


ALLEGORICA EXPOSITIO 


Uno eodemque fidei et veritatis calle gradiebantur ge- 
mentes quidem, quasi homines, separari se ab his quos 
diligant; libentius tamen eos, ubi necessitas ingruerit, 
quam justitiae viam deserentes ; ardentius ad victimam 
passionis pro area Domini properantes, quam fletu filiorum 
arcam deponere consentientes. Vis probari quae dicimus ? 
Morante Paulo in Caesarea, superveniens a Judaea pro- 
pheta, protestatus est eum alligandum Judaeis in Hierusa- 
lem, et tradendum in manus gentium. Ecce portatrix 
arcae Dominicae victimanda vacca prophetatur ; et quicquid 
ad haec vituli, siccisne oculis abscessum mortemque paren- 
tis expectant, nobilior caeteris vitulus, et inter quatuor 
magna animalia hoc nomine insignis, quid egerint narret. 
Quod cum audissemus, inquit, rogabamus nos, et qui 
loci illius erant, ne ascenderet in Hierosolymam ; sed quia 
non amore vel lachrymis filiorum ad dexteram, non ad 
sinistram deflecti poterat matns instantia, vide quid abitura 
plorantibus dicat : Quid facitis, flentes, et turbantes cor 
meum? Ego enim non solum alligari, sed et mori in 
Hierusalem paratus sum propter nomen Domini Jesu. 
Verum qui planctus infirmorum, quasi reclusorum domi 
vitulorum, quern de camali spiritualium parentum amis- 
sione concipiunt, paulatim dum et ipsi profecerint, cessat. 
Dicit idem Lucas: Et cum ei suadere non possemus, 
quievimus dicentes : Domini voluntas fiat. 

Porro Bethsamita metebant triticum in valley ^c.] Ponx) 
cives aeternae lucis, fructus virtutum maturos, quos humili 
corde protulerunt, in gaudia patriae coelestis condere desi- 
derabant ; et elevatis cordis oculis, ubicunque terrarum 
vidissent coelestia, gavisi sunt. 

Et plaustrum venit in agrum Josue BethsamitcBy ^c.] Et 
ecclesia ubicunque pectora Jesu Christo, Domino videlicet 
claritatis aeternae, et perpetuae lucis inventori, fructum 
ferentia viderit, statim ibi quasi requie post laborem quae- 
rendi reperta, mansionem facere parat ; talis semper eccle- 
siae profectus, talis ejus erat in nationes adventus, talis erit 
et reditus ad Israel. 

Erat atUem ibi lapis magnusy §•(:.] Erat in a^o ecclcsiae 

lapis ille singulariter magnus^ qui praecisus de monte sine 
manibus crevit in montem magnum^ et implevit universam 
terram. Et de quo Psalmista : Lapidem^ inquit, reproba- 
verunt aedificantes, hie factus est in caput anguli ; videlicet 
ut faceret utraque unum. Et conciderunt persecutores 
ecclesiae compagem, quae ad exemplum Dominicae crucis 
erecta, firmissimo novae gratiae statu gaudebat. Insuper et 
magistros, atque eos qui infirmorum onera ferre sufficerent, 
martyrii flamma consumptos, gratissimam Domino victi- 
mam, tametsi nescientes, mactaverunt. Ligna quippe 
plaustri novi, quod arcam Domini portarat, concisa sunt, 
quando facta persecutione in ecclesia Hierosolymorum, 
omnes dispersi sunt per regiones Samariae et Judaeae, 
praeter apostolos. Vaccae super ea holocaustum Domino 
factae, quando cunctis intimi amoris ardore compimctis, et 
in luctum lachrymasque solutis, Stephanus lapidatus, et 
Jacobus Irater Joannis est gladio caesus; innumeraque 
hujusmodi, relegens historiam ecclesiasticam, et infinita 
martynim gesta, reperies. Quibus cunctis immanior tem- 
poribus Antichristi concisio plaustri hujus, hoc est ecclesiae 
perturbatio, non dubitatur esse ventura. Neque aliquid 
vetat duas has vaccas, quae arcam Domini referentes Israel- 
itis holocaustum sunt Domino datae, super Enoch et Helia 
interpretari, qui tunc Judaeis fidei gratiam aperturi, nec 
mora ab Antichristo mortem creduntur esse suscepturi. 
Nec mireris bene acta Bethsamitarum a nobis in con- 
trarium interpretata ; quia moris est scripturae sanctae, et 
per bona malum, et bona per malum aliquando figurare. 
Denique quam plura in lege victimarum genera, quae, prae- 
cipiente Domino, devota mente sunt oblata, mortem Salva- 
toris, quam ab impiis suscepit, typice praedicunt. 

LevitfB auiem deposueruni arcam Dei, §-c.] Ministri verbi 
suscipientes hdem, et exempla vitae sanctorum ab his qui 
in Christo praecessenint, non haec in vili aliquo terrenoque 
et imo pectore, verum in his quae in Christo hrma videre, 
posuerunt. Potest lapis ille magnus ad populum, qui 
in lege gloriatur, (lex enim in lapide scripta est,) non in- 
convenienter referrij et arcam super lapidem positara 
VOL. VII. E e 


Digitized by LjOOQIC 



418 


ALLEGORICA EXPOSITIO 


intelligi^ cum legis aemulator populus fidem gratiae sus- 
ceperit. 

Viri autem BethsamitcB obtulerunt hohcamta^ ^c.] Qui- 
cunque sunt Christ! Jesu, carnem suam crucifixerunt cum 
vitiis et concupiscentiis, Et alibi : Obsecro, inquit^ vos, 
fratres, per misericordiam Dei, ut exhibeatis corpora vestra 
hostiam viventem, sanctam, Deo placentem. 

Ei quinque satrapa Philistinorum viderunt^ ^c.] Prae- 
cedentes quique in Christo, tamdiu succedentium sibi in 
illo fidem et acta quasi specula contemplantur, donee 
et ipsos firmatos in fide et bene proficientes agnoverint; 
et sic de illorum salute securiores efFecti, ad suae curandae 
conversationis habitacula recummt. Potest et de hypocri- 
tis intelligi, qui cum ad tempus viam vitae videantur imitari, 
portas tamen Bethsamis, id est, Solis Justitiae propter in- 
stabilitatem sinistrae mentis, non merentur ingredi. 

Hi sunt autem ani aurei^ ^c.] Omnes pro delicto Do- 
mino, parvi et magni, fortes et infirmi, vasa aurea exsolvere, 
id est, splendida compunctionis et humilitatis, mansuetu- 
dinis et castitatis, caeterarumque spiritualium fr^ictuum 
muncra reddere opus habent, Quis enim mundus a sor- 
dibus? nec si unius diei, etiam sit vita ejus in terra. 
Et si dixerimus, quia peccatum non habemus, ipsi nos 
seducimus. Quis enim gloriabitur castum se habere cor, 
qui non in aliquo de quinque sensibus notissimis a veritatis 
calle devians retro respexerit ; aut non aliquando cogitatio 
vel bona ejus actio sit insidiatoris antiqui dente derosa, ut 
pro his merito poenitentiae debeat flagitare remedia, et 
de vitiorum quae fecit, vel tentamentorum memoria quae 
pertulit, necesse habeat acrius exert;endis insistere virtuti- 
bus ? Hoc est enim pro anis et muribus, corruptoribus 
atque corruptis, in quibus errans punitus est, aureos quin- 
que Domino reddere correctum. Et pulchre cujusque pro- 
vinciae metropolis cum adjacentibus sibi urbibus et villis, 
unum murem et anum reddidisse dicitur aureum; quia 
tunc rite pro peccato debita solvimus, quando divites, in- 
opes, docti et indocti, quos distantia muratae urbis, et 
villae muro destitutae, significat omnes in Christo unum 

facti^ unam eandemque Domini voluntatem videre, eundem 
Christi bonum odorem percipere, pariter gustare quam 
suavis est Dominus^ et una eademque verba ejus audire 
et facere satagimus. At qui convert! et poenitentiae debita 
pro peccato reddere contemnunt, nec ipsi manum districti 
judicis evadent, sed in interiores tenebras detrusi, non 
exient inde, donee reddant etiam novissimum quadrantem. 
De quibus supra sapientes Pbilistiim meliora suggerentes, 
aiebant: Quare gravatis corda vestra, sicut aggravavit 
iEgyptus et Pharao cor suum? Nonne, postquam per- 
cussus est, tunc dimisit eos, et abierunt ? Quod eyat aperte 
de reprobis dicere: Nonne postquam aetemae mortis ex- 
cepere sententiam, tunc primo peccare, et bonos laedere 
desierunt ? 

Et usqv£ ad Abel lapidem magnum^ ^c.] Etiam fortes 
quique in fide, et qui ad sustentandam regendamque 
nutantis ecclesiae devotionem sufficiant, et ipsi fragilita- 
tis suae conscii dicunt : In multis enim ofiendimus omnes. 
Immo ipse summus lapis angularis, qui peccatum non fecit, 
nec inventus est dolus in ore ejus, pro nobis bumana 
passus, loquitur : Quae non rapui, nunc exsolvebam. Quern 
et in hoc aptissime lapis ille magnus, super quern posita 
est area Dei, significat, quod confinium erat Israel et Phi- 
listiim. Confinium quippe ostenditur, a quo et illi quasi 
sua tributa exigunt, et super quern isti quasi suum, arcam 
Domini ponunt. Ipse enim singular! pietate suae virtutis 
onus ecclesiae portat, qui est pax nostra, et fecit utraque 
unum. 

QiuB erat usque in ilia die in agro Josucs Bethsamitis.'] 
Idem Josuae, qui supra Jesus est, et eundem Dominum 
signat. Utrumque enim nomen Salvator interpretatur. 

Percussit autem de viris BethsamitibuSy i^c.] Non sacer- 
dotes et Levitas, quorum officii erat arcam portare ; sed 
vulgus ignobile, cui nec videndi earn fas erat, percussit. 
Quod ne pateretur, in Exodo populus a longe stabat 
et orabat, solusque Moyses ascendit ad Dominum. Soli 
namque scientia et actione perfect!, coelestium contempla- 
tion! in hac vita mentem intendere norunt. At si qui 

E e 2 


Digitized by LjOOQIC 



420 


ALL.EGORICA EXPOSITIO 


minus perfectus adhuc in bumanis divina tractare prae- 
sumpserit, cavendum ne vel baeresi, vel desperatione, vel 
alio quolibet discrimine reverberetur ejus inconsulta teme- 
ritas. Sed meUus fortasse baec percussio plebis, quae arcam 
Domini vidisset, in bono accipietur ; quia quanto quisque 
amplius divinae secreta majestatis aspicere coeperit, tanto 
mox de se bumilia sentiens, a tota sua trepidus virtutum 
fiducia deficit. Qua se pls^ saluberrima percussum, tre- 
mebat qui dixit ; Loquar ad Dominum meum, cum sim 
pulvis et cinis. Nec non et Psalmista, cum ait: Oculi 
mei defecerunt in salutari tuo. Quod est dicere, quo altius 
sacratissima tui salutaris, id est, Jesu arcana conspicio, eo 
mea citius, etiam quae fortia rebar acta, vitali vulnere per- 
cussus despicio. Hac se plaga non modo percussum, sed 
et mortuum gratulatur, qui dixit: Ego enim per legem 
legi mortuus sum, ut Deo vivam : Cbristo crucifixus sum 
cruci. Cui etiam sensui quinquagenarius, vel septuage- 
narius percussorum numerus, qui ad requietionem et Spi- 
ritus Sancti gratiam significandam principaliter respicit, 
adstipulatur. Nam et septimam diem, et septimum ac 
quinquagesimum annum, lex sacravit in requie. Sed et 
Spiritus Sanctus, cujus septiformem gratiam Esaias scribit, 
quinquagesima Dominicae resurrectionis die primitivam 
descendit in ecclesiam. Quum enim nunc annos aetemos 
in mente babendo negant consolari animam suam, solaque 
Dei memoria delectari exercitantur, et deficit paulisper 
spiritus eorum ; ipsi tunc Spiritu Dei subUmati, peren- 
nem tendunt ad requiem. Utrique autem sensui concinit 
apte quod sequitur ; 

Luxitque populusy quod percussisset Dominus, §*c.] Quia et 
infirmantia vel nutantia sua membra, ut ad statum pris- 
tinum reformet, flendo laborat ecclesia; et bene proficien- 
tium seque membrorum suorum, quae concupisse et defe- 
cisse videt in atrio Domini, studiis accensa, dulces salu- 
tiferae compunctionis lacbiymas fundit, dicitque vulnerata 
caritate : Ego sum, et anima mea bquefacta est, ut locutus 
est ; et caetera talia, quibus innumera scripturarum loca, et 
totus quadragesimi primi Psalmi refertus -est textus. 

Et dixerunt viri BethsamitcSj Quis potest stare^ ^c. ?] Viri 
domus soils, id est, supernse patrise elves, in terra pere- 
grinantes ; et si parum aliquid, et hoc raptum, de setema, 
quam sitiunt, luce degustant, continue se quam nihil de 
suo sint intelligunt, meritoque paventes dicunt : Quia non 
justiiicabitur in conspectu tuo omnis vivens. Quia et si 
quis judicio hominum stare videtur, jam tamen in con- 
spectu divinae majestatis jacere comprobatur ; modestoque 
ac benigno consilio, post sublimem ilium sibi soli, Deoque 
cognitum dilectionis ardorem, proximis quoque minoribus, 
quae capere ipsi sufficiant, mimera scientiae spiritualis 
impertiunt. Juxta quod magnus Ule civis Bethsamita 
dicebat: Sive enim mente excidimus, Deo; sive sobrii 
sumus, vobis. Et hoc est quod sequitur, dicentibus de area 
Domini Bethsamitis : 

Et ad quern ascendet a nobis ? ^c.] Cariathiarim quippe, 
quae civitas sylvarum dicitur, magnam vitae perfectionem. 
Bed minorem nimirum quam Bethsames, id est, domus 
soils, significat. Haec namque contemplationis sublimi- 
tatem, quia beati mundo corde Deum videbunt ; ilia com- 
munionem monstrat activae conversationis, qua suos quoque 
ferentia fhictus, exultabimt omnia ligna sylvarum ante 
faciem Domini, quoniam venit, et mansionem apud ea 
facit. Et de Bethsamis area Cariathiarim mittitur ; quia 
divina gratia nunc magnorum corda, ut summa per fidem 
contemplentur, inflammat ; nunc humilium pectora incho- 
antium, ut multifaria bonorum operum quasi pomagignant, 
adjuvat. 


IN CAP. VII. 

Cap. XII. Venerunt ergo viri Cariathiarim^ ^c.] Vene- 
runt fortes ecclesiae, multiformi spiritualium actionum 
genuine foecundi, et susceptam a celsis fidei contempla- 
toribus divinae voluntatis cognitionem, ad se suosque per- 
duxerunt, collocaruntque hanc in alto corde illorum, qui 
habitantis in se Spiritus Sancti gratia, templum Dei esse 
meruerunt, quibus dedit potestatem filios Dei fieri, cre- 
dentibus in nomine ejus, quos voluntarie genuit verbo 

veritatis. Aminadab quippe^ qui pater mens spontaneus 
dicitur^ eum niminim qni cum sit Dominus coeli et terrae, 
nobis gratia Pater factus est, designat. Gabaa, quod inter- 
pretatur collis, et intelligendus est aliquis locus eximius 
in Cariathiarim, vel certe arx ejusdem fuisse civitatis^ 
altitudinem perfectae actionis insinuat. In quo nimirum 
colie infertur area Domini, cum divina volimtas ostenditur, 
hi sunt praeordinati ad vitam aetemam. Cujus ostensionem 
divinae scientiae, quia nemo potest nisi humilis adipisci, 
recte accepturis arcam Cariathiaritis, Bethsamitae dice- 
bant: Reduxerunt Philistiim arcam Domini; descendite, 
et ducite earn ad vos« Quod est aperte Judaeos in fine 
mundi credentes, proximis ad fidem vocandis dicere : Re- 
duxere nobis scientiam gratiae gentes, quae diu nobis incre- 
dulis, ejus sunt dono potitae. Descendite de longo super- 
biae fastu, et humile jugum fidei humiles corde suscipite. 
Quod etiam, sicut caetera lectionis hujusce series, quoti- 
diano nostro statui et variantibus diversorum mentis 
potest aptissime congruere. 

Eleazarum autem filium (jus sanctificaverunt^ ^c.] Sanctos 
quosque ac doctos, et filiorum Dei nomine elegere doctores, 
qui ecclesiae statum custodirent. Eleazar namque, qui 
Dei adjutor dicitur, illorum figuraliter ccetum exprimit, 
qui dicere cum apostolo possunt : Dei enim sumus adju- 
tores. Et alibi : Ego plantavi, Apollo rigavit, Deus autem 
incrementum dedit. 

Et factum esty ex qua die mansit area in Cariathiarimy 
§*c.] Et hie activae et contemplativae perfectionis intuere 
distantiam. Ecce enim area Domini, quae vix una die qua 
venerat in agro Josue Bethsamitis perseverare potuit ; et 
non solum Gabaa, id est, arcem Bethsames ascendere, sed 
ne ipsas quidem ejus valebat plane portas intrare. Per- 
veniens autem in Cariathiarim, et collem illius illata, vice- 
simum usque ibidem multiplicatis virtutum diebus, per- 
mansit ad annum ; quia coelestis vitae contemplatio, degen- 
tibus in came sanctis, vix ad momentum potest delibari. 
Corpus enim, quod corrumpitur, aggravat animam, et de- 
primit terrena inhabitatio sensum multa cogitantem. Vita 

autem activa multo prolixiore et temporum spatio^ et co- 
operantium consortio fratrum valet indefessa celebrari, adeo 
ut legis in ea decalogus, per evangelii gratiam geminatus^ 
vel certo corpore et mente consummatus, quasi vicesimus 
jam manentis secum arcae annus proficientibus bonorum 
mentis probetur impleri. 

Et requievit omnis domus Israel post Dominum.'] Extre- 
mam conversae in fine Judaeae felicitatem typice designate 
ad quam tota praemissa lectio specialiter, tametsi ad omnem 
ecclesiam potest generaliter referri. Ubi etiam juxta literam 
quidam putant, quia vicenario annorum numero, quo ma- 
nente in Cariathiarim area, requievit omnis domus Israel 
post Dominum, et modus, et status temporis, quo Samuel 
Israeli praefuerit ostendatur. Neque enim, ut quidam 
chronographi frustra turbantur, viginti anni, quibus ibidem 
area mansit, usque ad octavum regni David annum, quando 
ab ipso Hierosolymam translata est, pertingere putandi 
sunt. Legimus namque inferius, in principio regni Saul 
earn fuisse in Gabaa Benjamin, dicente scriptura : Et ait 
Saul ad Achiam, Applica arcam Dei. Erat enim ibi area 
Dei in die ilia cum filiis Israel. Ideoque intelligere debe- 
mus, tacente licet scriptura, reductam earn post haec de 
Gabaa Benjamin, in Gabaa, id est, collem Cariathiarim, 
unde regnante David in Hierusalem transferretur. Non 
autem absque significatione mysterii, credas arcam Domini 
sic varia per loca mutatam, ut nunc Dominum solis adeat, 
nunc civitatem sylvarum subeat, nunc adjutrix inter castra 
pareat, nunc civitatem sylvarum repetat, et dimissa Silo 
repulit tabemaculum Silo, ad ultimum montem Sion, quern 
dilexit, ascendit; sed et inde castra duci et reduci non 
omittat. Denique Urias cum David loquens, tempore 
belli Ammonitici, sub pellibus earn fuisse designavit. Et 
haec usque ad tempora dedicationis domus Dei, qua per- 
petuam in sancta sanctorum sedem mansionis accepit. 
Nequaquam haec frustra, sed in ecclesiae typum gesta 
cognosce, quae in multimoda, sed pacatissima suorum 
diversitate membrorum, nunc theoreticae vitae dulcissima 
luce fruitur, gustando et videndo, quoniam suavis est 

Dominus ; nunc activae devotionis condensa^ minore qui- 
dem mentis ardore vel lumine lactata^ sed non minore 
bonae operationis fruge foecunda subintrat; mine contra 
adversantis mundi pericula spiritualem virtutum militiam 
armat; nec inter resistendum adversariis suae fhictiferae 
conversationis apta deserit, sedulaqiie praecavet, ne post 
agnita spiritualis vitae mysteria, literalem legis observan- 
tiam^ quasi tabernaculum Silo praepostera electione requi- 
rat ; nunc in his qui jam de corpore egressi, seculi variantis 
evasere labores, visionem aetemae pacis ascendit. Nec per 
eos tamen ipsos in coeli jam sede regnantes^ pro peregri- 
nantibus in terra suis aeque membris, et adhuc contra 
hostem dimicantibus^ orando certare desistit, donee resur- 
rectionis coruscante gloria, quae felix ejus est dedicatio, in 
coelestia sancta sanctorum, perpetuo mortis triumphatrix 
evehatur. 

Si in toto corde vestro revertimini ad Dominamy §*c.] Hie 
figuraliter ostenditur, quomodo Dominus in Judaea docens, 
et miracula faciens, patiens et resurgens, ascendens in 
coelum, et Spiritus Sancti gratiam mittens, non solum 
Judaeos, sed et gentes misericordiae suae fecerit participes. 
Samuel itaque, suscepto post mortem Heli sacerdotio, uni- 
versam domum Israel alloquitur, ut auferant deos alienos 
de medio sui. 

Et pr<Bparate corda vestra DominOy Dominus, novi 
sacerdotii auctor, quod est secundum ordinem Melchise- 
dech, apparens in came, imiversam domum Israel, id est, 
Deum videre desiderantium ecclesiam, docet auferre a se 
traditiones Pharisaeorum ; et non solum opera, quod et 
lex docuit, sed ipsa etiam corda ad serviendum Domino 
soli praeparare, dicens : Audistis, quia dictum est antiquis ; 
ego autem dico vobis. Sic enim eos a cunctis hostibus in 
vita Ventura posse liberari. 

Abstulerunt ergofilii Israel Baalim et Astarothy Idola 
haec Sidoniorum sunt; quorum Baalim superiorea, sive 
ascendentes, Astaroth facturam exploratorum significant. 
Quicunque ergo hliorum Israel ad praedicationem Salva- 
toris vero Deo Patri serviemnt, omnes profanas cogita- 


Digitized by LjOOQIC 



IN LIB. I. SAM. CAP. VII. 


425 


tiones, quae de infimis in cor ascendentes, et non desuper a 
Patre luminum, inter data optima et dona perfecta descen- 
dentes, superiores bonis esse cupiebant, ejecerunt ; omnem 
de suo pectore spirituum immundonim machinam^ qui 
circnmeuntes caulas fidelium quaerunt quern devorent, 
abstulerunt. 

Dixit autem Samtiel: Congregate universum Israel in 
Masphat, ^c.] Dixit apostolis Salvator, ut praedicando 
verbum evangelii, universum Israel spirit ualem in Mas- 
phat, id est, speculam, novae videlicet veritatis et vitae, 
congregarent. A qua congregatione universitatis, ecclesia 
catholica Graece nomen accepit. In cujus unitate positos 
quosque ipse Patri Salvator orando commendat, qui ante 
passionem suam per apostolos orans ait: Non pro his 
autem rogo tantum, sed et pro eis qui per verbum eorum 
credituri sunt in me, ut omnes unum sint. Et modo quod 
idem faciat, apostolus docet, dicens : Qui est in dextera 
Dei, qui etiam interpellat pro nobis. 

Et convenerunt in Masphaty hauseruntque aquaniy ^c.] 
Quod haurientes aquam inter preces et jejunia libaverunt 
Domino, indicium simul et executio piae devotionis est. 
Convenerunt autem, praedicante Domino, ad audiendum 
verbum populi, hauseruntque compuncti de imo pectore 
fontem lachiymarum; quern eflunderent quasi gratissi- 
mum Deo libamen, per oculorum vascula proferendo; 
abstinueruntque a cunctis mundi illecebris in ilia gratiae 
coelestis illuminatione, confitentes peccata praeterita, et 
Christi misericordiam flagitantes. 

Jvdicavitque Samuel filios Israel in MasphatJ] Coeli non 
sunt mimdi in conspectu ejus, et in electis suis reperit 
pravitatem. Et illi ergo qui terrena transcendentes omnia, 
in specula supernorum, quam significat Masphat, ad Chris- 
tum convenerunt ; qui filiorum Israel, id est viri videntes 
Deum, vocabulo praeminent; habent adhuc plura, unde 
quasi homines a districto judice castigentur. Unde est 
illud Esaiae: Et judicabit in justitia pauperes. Haud 
dubium, quin ipsos quibus loquitur, Bcati pauperes, quia 

vestrum est regnum Dei ; eosdem namque judicans dicit : 
Adhuc et vos sine intellectu estis. 

Et audierunt PkilistUm, quod congregatx essent filii Israel 
in Maspkat^ ^c.] Audierunt hostes veritatis^ quod^ praedi- 
cante Domino evangelium regni, omnis eum populus liben- 
ter audisset; et ascenderunt immundi spiritus principes 
videlicet impiorum (unde et ab apostolo rectores tenebra- 
rum vocantur) contra ecclesiae statum^ immo contra unum- 
quemque fidelium nefandis insidiis appetendum. De qua 
illorum pessima ascensione supra^ nomen Baalim expo* 
nenteS; tractavimus. 

Qaod cum audisseni filii Israel, timuerunt, ^t.] Timentes 
discipuli Christi a facie persequentium Judseorum, vigila- 
verunt, jubente illo, et oraverunt ne intrarent in tentatio- 
nem; dixeruntque subito tentationum turbine perculsi: 
Domine, salva nos, perimus. Qui etiam post ejus ascen- 
sionem frequentius in pressuris orasse memorantur. Quod 
ipsum nobis quoque tentatis, ut a timore inimici eruatur 
anima nostra, saluberrimum presidium praestat. 

Thilit autem Samuel agnum lactantem urmm, ^c.] Tulit 
Dominus innocentem, quern pro salute mundi unicum 
induerat hominem, et obtulit ilium in altari crucis holo* 
caustum integrum Patri. Et bene holocaustum, id est 
totum incensum, bene integrum obtulisse perhibetur, qui 
sine iniquitate conceptus, natus, et in came moratus, 
totum quicquid per hominem gessit, igne Deo Spiritus 
Sancti dignum reddidit. Et oravit Dominus Patrem pro 
iidelibus suis, ut non deficeret fides eorum. Oravit et 
pro persequentibus se, ut ignosceretur eis tantse noxa per- 
fidiae, quam nescientes incurrenmt. Et exaudivit eum 
Pater, bos in fide, quam paene amiserant, confortando ; illos 
ad fidem, quam penitus nescierant, vocando. 

Factum est ergo, cum Samuel offerret holocaustum, ^*c.] 
Factum est cum Dominus semetipsum ofierret hostiam 
Deo in odorem suavitatis, persecutores ejus, et in cruce 
positum eum blasphemare vel deridere, et sepulto eidem 
viam resurrectionis obstruere moliri, ut ipso quasi aetema 

morte damnato^ omnem fidelibua ejus spem salutis eripe- 
rent. Verum terra mota^ fissis cautibus, monumentis 
apertis^ exsurgentibus mortuis^ caeterisque coelestibus ad 
ejus crucem vel sepulturam clarescentibus signis exterriti 
sunt hostes^ et in diversa fugati. Denique ad monumen- 
tum perterriti sunt custodes^ et sancti sunt velut mortui. 
Et omnis turba eorum qui simul aderant ad spectaculum 
crucis^ et videbant quae fiebant^ percutientes pectora sua^ 
revertebantur. Nec non et in die Pentecostes intonante 
desuper Domino^ et per apostolos quoque suas videlicet 
nubeS; coelestia dicta resonante, deturbati fidei hostes^ et 
caesi dictis eorum^ impoenitendo, negando sunt alii con- 
triti. 

Egressiqm viri Israel de McLsphaty persecuti sunt Philis^ 
teoSy ^c.] Egressi apostoli de Masphat, id est specula 
quietae suae conversationis, persecuti sunt impios argu- 
endo ; et percusserunt eos a prisca, hoc est impietatis vita, 
paulatim gladio verbi removendo, donee ad societatem 
ecclesiae, quae super Christum fundata est, perducerent. 
Bethcar namque, quae interpretatur domus agni, sive domus 
agnitionis, ilium nimirum significat, qui innocenter mortuus 
ex humanitate, paterna potenter arcana revelat ex divinitate. 
Super quam sibi domum divinae agnitionis locum dilectae 
mansionis invenit, qui ait: Domine, ad quern ibimus? 
verba vitae aetemae babes. Quam intrare desiderabat, qui 
humiliter pulsando rogabat : Domine, ostende nobis Pa- 
trem, et sufficit nobis. Didicerant enim ab ipso, quia 
nemo novit Filium, nisi Pater ; neque Patrem quis novit, 
nisi Filius, et cui voluerit Filius revelare. Et ideo recte 
domus agnitionis appellatur, per quern solum et ipse reve- 
latur, et Pater. 

Tulit aviem Samuel lapidem unumy ^c.] Et supra qui- 
dem lapidem adjutorii, qui Hebraice dicitur Abenezer, legi- 
mus ; sed ibi praeoccupando posuit historicus, hie autem 
et tempus et causam impositi nominis exprimit; qui 
Mediatoris typo praeclarus, bene lapis unus vocatur; quia 
unus Dominus Jesus Christus, qui justiheat circumcisio- 
nem ex fide, et praeputium per fidem ; bene inter Masphat 

et Sen ponitur, hoc est inter locum quo Dominicae crucis 
erectum altare^ et ille singularis est agnus oblatus, qui 
tollit peccata raundi ; et inter eum, quo diffusa per orbem 
terrae potuit verbi Dominici victoria pertingere; qui et 
ipse locus pulcherrime super Bethcar, id est domum agni 
vel agnitionis, jacet ; quia eadem ipsa tota terrarura orbe 
Christi fidget ecclesia. Nec frustra locus idem Sen, id 
est nominatus dicitur ; quia populus gentium, qui a fini- 
bus terrae clam at ad Dominura, et ipse cum Israel audit : 
Gaudete, quia nomina vestra scripta sunt in ccelis. De 
quibus et alibi dicit : Et proprias oves vocat nominatim. 
Tulit igitur Dominus lapidem pretiosum, angularem, elec- 
tum, hoc est semetipsum; et posuit inter Judaeorum et 
gentium populum, qui potenti sui Spiritus auxilio utrum- 
que congregaret in unum; et de cunctis adversitatibus 
mirabiliter ereptum, usque ad contemplandam suae divinae 
majestatis gloriam sustolleret; cujus nimirum visioni, qua 
nihil est melius, (neque enim quotquot hanc intueri mem- 
erimus, aliquid ultra majus quaerimus,) quia maximo bono 
laetabimur, bene valde dicitur, Quia hucusque auxiliatus 
est nobis Dominus. Unde et in evangelio Dominus, quasi 
pro summo et incomparabili bono fidelium populo pro- 
mittit, dicens : Qui autem diligit me, diligitur a Patre 
meo, et ego diligam eum, et manifestabo ei meipsum. 

Et humiliati sunt Philistiimy ^c.] Provenientibus ad 
lapidem ilium auxiliatorem, cui Psalmista juxta Hebrai- 
cam duntaxat veritatem decantat: Esto mihi in lapidem 
fortissimum, et in domum munitam, ut salves me ; quia 
petra mea et munitio mea tu es; humiliabuntur hostes 
nostri, neque apponent ultra virtutum nostramm incursare 
terminos, cum nobis apud Dominum glorificatis se vide- 
rint esse devictos. Nam in hoc nobis seculo laborantibus, 
nunquam tentationum bella deerunt. 

Facta est itaque manus Domini super Philistiimf ^c.] 
Facta est gratia Christi ad conterendos hostes ecclesiae 
primitivae cunctis quibus lux evangelii viguit in Judaea, 
nec adhuc discredendo et persequendo repulsa est. Et 
redditae sunt animae quas deceperant immundi vel doc- 

tores vel spiritus, reductaeque ad ecclesiae societatem, ab 
his quae a bonis operibus steriles pennansere, usque ad eas 
quae non solum sibimet infructuose durare, sed et finigi- 
feras quasque male premere satagebant. Accaron namque 
in sterilitatem, Geth vertitur in torcular. Et quidem de 
sterilitate patet intellectus ; quia omnis arbor quae non 
facit fructum bonum, excidetur^ et in ignem mittetur. 
Torcular vero, quod et persecutores bonorum significet, et 
Psalmi pro torcularibus inscripti, et ipsa torcularium actio 
demonstrat. Sunt namque ligna radice excisa, ironde et 
cortice nudata^ atque omni prorsus spe fructificandi pri- 
vata, ad solam uvarum sive olivarum conclusionem pres- 
sionemque compacta. Quarum dum pondere pressa, com- 
minutis gigartis, follibusque vacuatis^ musta laetissima^ ac 
pinguissima olei fluenta manaverint ; fhictus quidem pre- 
tiosi liquoris, apothecis inditur, at resides testae foras 
mittuntur. Ipsa vero torcularia fructu ut ante vacua, 
solum quando torquendum quid coeperint, inhianter ex- 
pectant; donee et ipsa post longam pressurae consuetu- 
dinem vetustate contrita, flammis exurenda tradantur. 
Sic nimirum, sic ecclesiae tortores non solum virore fidei, 
foliis confessionis, et operationis bonae fhictibus carent; 
sed et fhictuosas misericordiae et dilectionis, caeterarum- 
que virtutum studiis animas usque ad camis absolutionem 
fatigare non cessant. Non enim post haec habent amplius 
quod faciant, cum et pulvis reversus fuerit in terram suam, 
unde erat, et spiritus redierit ad Deum, qui dedit eum, 
et ipsi bonis semper adversarii, perpetuos tempore debito 
gebennae trudentur in ignes. Verum quia de talibus 
nonnulli salutem quam in protoplasto perdidere, Christo 
miserante recipiunt, recte dicuntur Israel suae civitates 
ab Accaron usque Geth, id est a sterilitate usque ad tor- 
cular, esse redditae. Accaronita quippe Sergius Paulus 
proconsul, Accaronita erat Dionysius Ariopagita. Getheus 
vero juvenis ille minarum et caedis aspirans in discipulos 
Christi. Denique nobilissimum ilium botrum gradu, 
nomine et passione coronatum, in primitias ecclesiae 
Christo ofierendum, lapidum pressimi comminuendo, sar- 

cina camia exuerat. Sed dum illi de gentilitate ad fidera, 
iste de persecutore etiam ad apostolatus gratiam pervenit, 
profecto steiilitas et torcular urbes^ quando ab hoste captae 
aunt^ ab eccleaia recepta. 

Eratgue pax inter Israel et Amorreum.'] Erat post ascen- 
sionem Domini confirmatia fide ecclesiis, pax noatra, 
quae fecit utraque unum^ inter eos qui de Judaeis, et eos 
qui credidere de gentibua. Erit et in te, cum verus Israe- 
lita, id eat sine dolo vivis, pax cum hoste quondam amaro, 
quod interpretatiir Amorreus, cum devicta in te vitia cuncta 
virtutibus favere docueris, et membra quae fuerant arma 
iniquitatis peccato, feceris arma justitiae Deo. Nam et in 
tua mente quamdiu veri Samuelis gratia vivit et regnat, 
tametsi peccato ad integrum carere quasi homo non possis, 
quicquid sordidae tibi cogitationes, virtutum spiritualium 
quasi insidiatrices, Philiatiim manus abstulerint, quoti- 
diano ejus juvamine recipies, et in terminos bonorum 
operum tuorum etiam ipse liberabia de manu Philisti- 
norum : quia patientia pauperum non peribit in aetemum. 
Et quamvis media in acie invulnerabilis esse non possis, 
cursu tamen consummato, vitae corona donaberis. 

Judicabat quoque Samuel Israelem^ Judicat Domi- 
nus ecclesiam omni tempore, quo hanc in terris peregrinan- 
tem, divinae praesentiae suae luce vivificat. lidem enim sunt 
dies Christi, qui dies ecclesiae. De quibus in evangelic 
loquitur : Quamdiu in mundo sum, lux sum mundi. Quos 
alibi manifeste determinans, ait : Et ecce ego vobiscum 
sum omnibus diebus, usque ad consummationem seculi. 
Judicat autem earn, vel adversis erudiendo, vel illustrando 
donis, vel liberando a gente non sancta, vel ad regna 
superna perducendo. Itaque occulta praesentia per sin* 
gulos electorum discutiens, spem, fidem, et dilectionem 
eorum, quantumque in supra dictis virtutibus quisque pro- 
fecerit, vel per se ipse qui novit occulta cordis, vel per 
magistros quotidie spirituales examinans. Nam quod 
annus hominem figurando denuntiet, probat et hoc, quod 
humores quatuor notissimi, quibus corpus vegetatur huma- 
num, totidem annuis temporibus concordissima qualitatum 

ratione sociantur: veri sanguis^ colera rubea sestati, au- 
tumno colera nigra, flegmata hyemi. Quod autem memo- 
ratae civitates totidem praefatis virtutibus recte comparen- 
tur, ipsa earum nomina indicio sunt : quarum Bethel in 
domum Dei, Galgal in rotam, Masphat transfertur in spe- 
culam. Domus enim Dei signat eos qui nuper fidei mys- 
terio suscepto, templum jam sunt sui Creatoris efiecti. 
Rotae typus alludit eis qui spei certitudine confirmati^ 
citum de hoc seculo transmigrandi cursum mentis sump- 
sere. Speculae vocabulo exprimuntur hi, qui caritatis 
excellentia perfecti, quamvis adhuc in carne degentes, 
claustra camis didicerunt aetema speculando transire. Et 
quidem supra Samuel Israel in Masphat congregasse, 
ibique judicasse, contra hanc debellandam Philisteos ascen- 
disse, sed ipso holocaustum ofierente victos aufugisse nar- 
rator. Nunc autem et alias duas, quasi socias illi civitates 
circuisse refertur; quia principalis, quae ecclesiam con- 
greget, et cuncto ab hoste muniat virtus, caritas est. Sed 
ut digne ad hanc valeat perveniri, fidei necesse est, quae 
purificet corda ; et spei, quae ad superna provehat, primo 
munere curentur. 

Revertebaturque in Ramatha, §-c.] Reversus est Dbminus 
in coelum corpore semel ascendendo, peracto suae dispen- 
sationis ofiicio : revertitur quotidie praesentia divina, qua 
semper ubique totus pertingit a fine usque ad finem for- 
titer, et disponit omnia suaviter. Ibi est enim caro, quam 
pro nobis induit et glorificavit ; ibi aula beatorum et ange- 
lonim et hominum ; ibi promissa nobis ex Deo habitation 
domus non manufacta, aetema in coelis. Unde bene Ra- 
matha excelsa ejus dicitur: et ibi corpore positus ipse 
judicat ecclesiam, vel peregrinantem adhuc in terns casti- 
gando, donee ad coelestia perducat ; vel secum jam manen- 
tem, dignas cuique pro mentis sedes distribuendo, ubi in 
domo Patris sui mansiones multas habet: sciens quia 
omnia dedit ei Pater in manus, et potestatem dedit ei judi- 
cium facere. Ibi etiam intra velum coeli, et aetema sancta 
sanctomm, supernamm corda civium, unum Patri aedifi- 
cabat altare. Ex quo suae caritatis igne flammato, per- 

petuae laudationis odoretur incensum dicentium^ Sanctus, 
sanctus^ sanctus Dominus Deus exercituum, plena est 
omnis terra gloria ejus. Et iterum: Salus Deo nostro^ 
qui sedet super thronum^ et Agno : et csetera talia, quae 
illic adductus in Spiritu saepe replicanda^ semper memo- 
randa dilectus ille discipulus audivit. Hactenus de muta- 
tione veteris sacerdotii in novum, sub Heli et Samuelis 
specie transfigurata, primo nostrae expositionis libello per- 
strinxisse sufficiat : ut regni quoque mutandi latiora mys- 
teria, quae per Saul et David praesignata sunt, ab alio libe- 
rius scrutemur initio; non nostro fidentes ingenio, sed 
illius per omnia juvamini innitentes, cui tota prophetiae 
scriptura deservit, cujus regni non erit finis, et est sacerdos 
in aetemum secundum ordinem Melchisedech. 

